
PERSKYRIMAS PIRMAS 


Petronijus pabudo tik apie vidudienį ir kaip visada labai nuvar- 
gęs. Vakar buvo pas. Neroną puotoje, kuri užtruko iki išnaktų. Jau 
kuris laikas jo sveikata ėmė eiti prastyn. Pats kalbėjo, kad rytais 
nubunda lyg sustiręs ir neįstengia susikaupti. Tačiau rytinė maudynė 
ir uolus kūno masažas, kurį atlikdavo gerai įgudę vergai, palengva 
spartindavo jo tingaus kraujo: apytaką, jaudrindavo, grąžindavo 
žvalumą ir jėgas, tad iš eleotesijaus, tai yra iš paskutinio maudyklos 
skyriaus, išeidavo lyg naujai gimęs, sąmoju ir linksmybe spindinčio- 
mis akimis, atjaunėjęs, pilnas gyvybės, rafinuotas, toks nepasiekiamas, 
kad net pats Otonas negalėtų jam prilygti — tikras arbiter elegantia- 
rum*, kaip kad buvo vadinamas. | 

Viešąsias pirtis lankė retai — nebent pasirodydavo koks nuo- 
stabą - keliantis oratorius, apie kurį sušnekdavo visas. miestas, arba 
efebijose' vykdavo ypatingai įdomios varžybos. Insuloje“ turėjo savo 
maudyklas, kurias garsus Severo bendrininkas Celeris“ jam praplė- 
tė, perstatė ir taip nepaprastai skoningai įrengė, jog pats Neronas 
pripažino, kad jos pranašesnės už cezario, nors šios buvo ir erdves- 
nės, ir nepalyginamai prabangėsnės. 

Taigi po.tos puotos, kurioje, nusibodus Vatinijaus kvailiojimams, 
su Neronu, Lukanu ir Senecionu* įsileido į disputą, ar moteris turi 
sielą, — dabar vėlai atsikėlęs, kaip visada išsimaudė. Du stambūs 
balneatoriai" paguldė jį ant baltutėliu Egipto bisu“ užtiesto kiparisi- 
nio stalo ir kvapiais aliejais išteptomis rankomis pradėjo trinti jo 
grakštų kūną, o jis užmerkęs akis laukė, kol lakoniko' šiluma ir jų 
rankų šiluma pereis į jį ir išvarys nuovargį. 

Tačiau po kiek laiko prašneko ir atsimerkęs ėmė klausinėti apie 


* Subtilaus skonio arbitras (Iot.). 

orą, o paskui — apie gemas“, kurias juvelyras Idomenas buvo paža- 
dėjęs šiandien jam atsiųsti pasižiūrėti... Pasirodo, oras gražus, dvelkia 
silpnas vėjelis nuo Albano kalnų, o gemos neaisiųstos. Petronijus vėl 
užsimerkė ir liepė jį pernešti į tepidarijų?, bet tuo metu praskleidė 
užuolaidas nomenklatorius!? ir pranešė, kad jaunasis Markas Vini- 
cijus, ką tik parvykęs iš Mažosios Azijos, atėjo jo aplankyti. 

Petronijus liepė vesti svečią į tepidarijų, kur ir pats persikėlė. 
Vinicijus buvo jo vyresniosios sesers sūnus, ta sesuo kadaise ištekėjo 
už Marko Vinicijaus, Tiberijaus laikų konsulo. Jaunuolis tarnavo 
Korbulono kariuomenėje, kovojusioje su partais, o karui pasibaigus 
sugrįžo į miestą. Petronijus jautė jam simpatiją, beveik prieraišumą, 
nes Markas buvo dailus, atletiškas jaunikaitis ir net nuopuolyje mokėjo 
išlaikyti tam tikrą estetinį saiką, o Petronijus tatai vertino visų | la- 
biausiai. | | | : 

— Sveikas; Petronijau! — tarė jaunas vyras, stamantriu žings- 
niu įeidamas į tepidarijų.— Te visi dievai teikia tau laimę, ypač 
Asklepijas ir Kipridė'', nes kai jiedu globoja, negali nieko bloga 
atsitikti. | 8 

— Būk sveikas, sugrįžęs į Romą, ir tebūna tau malonus poilsis 
po karo, — atsakė Petronijus, tiesdamas ranką iš po klosčių minkšto 
karbaso audinio, į kurį buvo susuptas.— Kas girdėti Armėnijoje, 
gal būdamas Azijoje kartais aplankei Bitiniją'Ž? 

Petronijus kadaise buvo Bitinijoje vietininku ir valdė ją sumaniai 
ir teisingai. Tai buvo neįtikėtinas dalykas tokio būdo žmogui, kuris 
garsėjo kaip išlepėlis ir prabangos mėgėjas, užtat jis taip mielai pri- 
siminė tuos laikus, nes jie akivaizdžiai liudijo, kuo jis būtų galėjęs 
ir -gebėjęs tapti, jei tik būtų panorėjęs. 

“ — Man teko būti Heraklėjoje!*,— atsakė Vinicijus.— Mane 
ten buvo pasiuntęs Korbulonas partraukti pastiprinimų. S 

— Ak, Heraklėja! Pažinojau ten vieną merginą iš Kolchidės, ati- 
duočiau už ją visas čionykštes išsiskyrusias moteris, tarp jų ir Po- 
pėją. Bet tai sena istorija. Verčiau papasakok, kas girdėti prie partų 
sienos. Iš teisybės, man jau nusibodo tie Vologezai, Tiridatai, Tig- 
ranai'* ir visi tie barbarai, kurie, kaip sako jaunasis Arulanas!?, namie 
dar vaikšto keturpėsti ir tik prieš mus dedasi žmonėmis. Bet dabar 
apie juos daug kalbama Romoje, turbūt dėl to, kad apie kitką kalbė- 
ti pavojinga. 

— Tas karas mums nesiseka, ir jei ne Korbulonas, priešas galė 
jo mus sutriuškinti. 

-— Korbulonas! Prisiekiu Bakchu! Tai tikras karo dievaitis, tikras 
Marsas: didis vadas, bet ir karštagalvis, taurus ir kvailas. Patinka jis 
man, jau vien todėl, kad Neronas jo. bijo. 
+: — Korbulonas nekvailas vyras. 
— „Gal ir teisybę sakai, pagaliau — vis tiek kvailumas, kaip sako 
Pironas!“, niekuo ne blogesnis už išmintį ir niekuo nuo jos nesiskiria. 
+: Vinicijus pradėjo-pasakoti -apie karą, bet kai Petronijus primerkė 
vokus, jaunuolis, matydamas jo išvargusį ir pablogusį. veidą, pakeitė 
šneką ir -kiek susirūpinęs ėmė jį klausinėti apie. sveikatą. 
„ Petronijus vėl atsimerkė. |: | 
+Sveikata!.. Ne, jis nesijaučiąs sveikas, Tiesa, dar nepasidaręs toks 
kaip jaunasis Sizena, kuris tiek prarado nuovoką, kad rytą atneštas 
į: maudyklą klausdavęs: „Ar aš čia sėdžiu?“ Bet sveikas nesąs. Štai Vi- 
nicijus jį pavedė Asklepijo ir Kipridės globai. Tačiau jis, Petronijus, 
netikįs Asklepiju. Net nežinia, kieno sūnus buvo :tas Asklepijas — 
ar Arsinojės, ar Koronidės'“, o jeigu motina nėra aiški, tai. ką jau 
kalbėti apie tėvą. Kas dabar galįs būti garantuotas net dėl savo tikro 
tėvo! | 
„Ir Petronijus ėmė juoktis, paskui vėl prašneko:. | 
-— Tiesa, prieš/porą4 metų į Epidaurą'*. pasiunčiau tris tuzinus 
gyvų „amalinių strazdų ir taurę: aukso, ir žinai kodėl? Tariau sau: 
padės — nepadės, bet ir nepakenks. Jeigu pasaulyje žmonės. dar neša 
dievams aukas, tai vis dėlto manau, kad visi mąsto kaip aš: Visi! Gal 
tik išskyrus mulų varovus, kuriuos nusisamdo keliauninkas prie Por- 
ta Capena*. Šalia Asklepijo turėjau reikalų ir su asklepiadais, kai 
pernai negalavau šlapimo pūsle: Tada jie man darė inkubaciją'“. 
Žinojau, kad tai apgavikai, bet taip pat sakiau. sau: kuo man jie pa- 
kenks! Pasaulis remiasi apgavyste, o gyvenimas — iliuzija. Siela taip 
pat iliuzija. Bet reikia turėti tiek proto, kad atskirtum malonias iliu- 
zijas nuo nėmalonių. Savo hipokaustą“" aš liepiu kūrenti kedro malko- 
mis, apibarstytomis ambra, nes mėgstu tvaikius kvapus. O dėl Kipridės, 
kurios globai taip.pat mane skyrei, tai -patyriau tokią jos globą, kad 
net dešinę koją ėmė diegti. Bet vis: dėlto ji gera deivė! Manau, kad ir 
tu anksčiau ar vėliau nuneši baltų balandžių ant jos altoriaus. 
—-: Žinoma, — atsakė Vinicijus.— Nepasiekė manęs partų -ietys, 
bet: užkliudė Amūro strėlė... netikėčiausiai, per kelis stadijus“ nuo. 
miesto vartų. I 


* Kapenos vartai (lot.), 

— Prisiekiu baltais charičių“*. kčliais! Kai turėsi laiko, man pa- 
pasakosi,— tarė Petronijus. 0 

— Aš ir atėjau tavo patarimo,— atsakė Markas. 

Tačiau tuo metu įėjo epilatoriai““ ir ėmė darbuotis prie Petro- 
nijaus, o Markas, nusimetęs tuniką, įlipo į vonią su vasarošilčiu van- 
deniu, nes Petronijus pasiūlė jam išsimaudyti. | 

— Ak, nė neklausiu, ar ji tau neabejinga,— tarė Petronijus, 
žvelgdamas į jauną, lyg iš marmuro iškaltą Vinicijaus kūną.— Jei 
LisipasŽ*' tave pamatytų, tai dabar papuoštum Palatino vartus kaip 
jaunojo Herkulio statula. 

Jaunuolis patenkintas nusišypsojo ir niro į vonią, smarkiai ap- 
tėkšdamas drungnu vandeniu mozaiką, kuri vaizdavo Herą, prašan- 
čią Sapną užmigdyti Dzeusą. Petronijus žiūrėjo į jį patenkinta me- 
nininko akimi. 

Bet kai jaunuolis išsimaudė ir taip pat atsidavė į epilatorių rankas, 
įėjo lektorius su kabančiu ant pilvo bronziniu dėklu ir papiruso 
ritinėliais jame. 

— Ar nori pasiklausyti? — paklausė Petronijus. 

— Jeigu čia tavo kūrinys — mielai! — atsakė Vinicijus.— Bet 
jeigu ne, verčiau pasikalbėkime. Poetai šiandien gaudo žmones gat- 
vėse prie kiekvieno kampo. ' 

— O kaipgi. Nepraeisi pro jokią baziliką, pro pirtis, pro biblio- 
teką ar knygyną nepamatęs besiskėtriojančio kaip beždžionė poeto. 
Iš Rytų atkeliavęs Agripa“? juos palaikė apsėstaisiais. Tačiau tokie 
dabar laikai. Cezaris rašinėja eiles, tai ir visi seka jo pėdomis. Tiktai 
negalima rašyti geresnių už cezario eilių, todėl truputį būgštauju dėl 
Lukano... Bet aš rašau proza, tiesa, nesigailėdamas nei savęs, nei kitų. 
O lektorius ketino paskaityti vargšo Fabricijaus Vejentono „Testa- 
mentą“??, 

— Kodėl vargšo? 

— Nes jam įsakyta vaizduoti Odisėją ir negrįžti į savo pastogę 
iki naujo nurodymo. Ta odisėja jam bus lengvesnė negu Odisėjui, ka- 
dangi jo žmona ne Penelopė. Nėra ko tau nė sakyti, kad pasielgta 
kvailai! Bet čia niekas dėl tokių dalykų rimčiau nesusimąsto. Tai ga- 
na menka ir nuobodi knygelė, kurią visi griebė skaityti tik tada, kai 
autorius buvo ištremtas. Dabar iš visų pusių girdėti: „Skandalas! Skan- 
dalas!“ Galbūt Vejentonas kai ką išsigalvojo, bet aš pažįstu miestą, 
pažįstu mūsų tėvus senatorius ir mūsų moteris ir duodu žodį tau, kad 
viskas joje blankiau negu tikrovėje. Savo ruožtu kiekvienas dabar ieš- 


9 Perskyrimas pirmas 


ko ten: savęs su baime, o pažįstamų — su malonumu. Aviruno kny- 
gyne šimtas raštininkų ją perrašinėja diktuojami, ir pasisekimas už- 
tikrintas. 

— Tavo darbelių ten nėra? | 

—- Yra, bet autorius prašovė pro šalį, nes aš esu kartu ir bloges- 
nis, ir ne toks lėkštas, kaip jis pavaizdavo. Žinai, mes čia jau seniai 
nebejaučiame, kas yra dora ir kas nedora, ir man pačiam atrodo, kad 
iš tiesų tos skirtybės nė nėra, nors Seneka, Muzonijus ir Trazėja?' 
dedasi ją matą. Man tai vis vien. Prisiekiu Herkuliu, sakau, ką gal- 
voju! Bet aš pranokstu juos, nes žinau, kas yra bjauru ir kas gražu, o 
to, pavyzdžiui, mūsų variabarzdis *Š poetas, važnyčiotojas, dainininkas, 
šokėjas ir aktorius — nesupranta. 

— Vis dėlto gaila man Fabricijaus! Jis geras draugas. 

— Jį pražudė savimeilė. Visi jį tik įtarė, niekas tvirtai nežinojo, 
bet jis pats neiškentęs kiekvienam plepėjo kaip paslaptį. Ar tu girdėjai 
Rufino istoriją? 

— Ne. | 

— Tai pereikime į frigidarijų“', ten atvėsime, ir aš tau papasa- 
kosiu. 

Jie perėjo į frigidarijų, kurio viduryje tryško skaisčiai rausvos 
spalvos fontanas, skleidžiantis našlaičių aromatą. Susėdę šilku išklo- 
tose nišose vėsinosi. Valandėlę tvyrojo tyla. Vinicijus susimąstęs žiū- 
rėjo į bronzinį fauną, kuris, palenkęs sau virš peties nimfą, |upomis 
godžiai ieškojo jos lūpų. Paskui tarė: 

— Tas tai neklysta. Štai kas gyvenime brangiausia. 

— Gal ir taip! Bet tu, beje, mėgsti ir karą, prie kurio nelinksta 
mano širdis, nes palapinėse trūkinėja nagai ir pasidaro neberausvi. 
Nors, iš teisybės, kiekvienas turi savo pomėgių. Variabarzdžiui patinka 
dainavimas, ypač savo paties, o seniui Skaurui — korintiškoji vaza, 
naktį stovinti prie jo guolio, — jis ją bučiuoja, jeigu neima miegas. 
Jau nubučiavo jos briaunas. Sakyk, o tu nerašai eilių? 

— Ne. Niekada nesudėjau pilno hegzametro. 

— Ir neskambini liutnia, nedainuoji? 

— Ne. 

— Ir nevažnyčioji? . 

— Kadaise lenktyniavau Antiochijoje, bet nesėkmingai. 

— Tada dėl tavęs esu ramus. O kokiai partijai priklausai hipod- 


— Žaliųjų. 

-— Tada aš visiškai ramus, ypač. kad turi tikrai didelį turtą, bet 
nesi tiek pralobęs kaip. Palantas arba Seneka. Matai, pas mus dabar 
gerai daro, kas rašo eiles, dainuoja su liutnios pritarimu, deklamuoja 
ir lenktyniauja cirke, bet dar geriau, o ypač -saugiau — nerašyti ei- 
lių, negroti, nedainuoti ir nelenktyniauti cirke. Geriausia — mokėti 
žavėtis, kada tai daro Variabarzdis. Esi dailus vaikinas, taigi tau gali 
nebent kilti grėsmė, kad Popėja tave įsimylės. Tačiau ji tokiuose rei- 
kaluose per daug patyrusi. Meilės ji prisisotino su dviem pirmaisiais vy- 
rais, 0 su trečiuoju jai rūpi kas kita. Ar žinai, kad tas kvailys Otonas 
ją tebemyli iki beprotybės... Vaikščioja ten po Ispanijos uolynus ir 
dūsauja, taip pamiršęs senus įpročius ir taip apsileidęs, kad sutvarkyti 
šukuosenai dabar jam užtenka trijų valandų kasdien. Kas to > Ealėjo 
tikėtis, ypač iš Otono. 1 

— Aš jį suprantu, — atsakė Vinicijus. — Tačiau, juo dėtas, dary- 
čiau kitaip. | 0 | 

— „O kaip? | | 

— Suburčiau man ištikimų tenykščių kalniečių legionus: Narsūs 
kariai tie iberai. 

— Vinicijau! Vinicijau! Taip ir knieti 1 tau pasakyti, kad tu nesu- 
gebėtum to padaryti. Ir žinai kodėl? Aišku, tokie dalykai daromi, bet 
apie juos nekalbama net užuominomis. O jei taip. man, tai, juo dėtas, 
šaipyčiausi iš Popėjos, šaipyčiausi iš Variabarzdžio ir telkčiau legio- 
nus, tik ne iš iberų, o iš iberių. Daugių daugiausia — rašyčiau epi- 
gramas, kurių, beje, niekam neskaityčiau kaip tas vargšas Rufinas: 

-— Žadėjai man papasakoti jo istoriją. | . 

„— Papasakosiu unktorijuje“". 

. Bet unktorijuje-Vinicijų. patraukė kas kita, būtent — nuostabios 
vergės; laukiančios besimaudančiųjų. Dvi .jų, negrės, tarsi puikios 
juodmedžio statulos, pradėjo trinti jų kūnus švelniais Arabijos kve- 
palais, kitos, įgudusios šukuotojos frigietės, laikė rankose, minkštose 
1r lanksčiose kaip žalčiai, šlifuoto plieno veidrodžius ir šukas, dar dvi 
merginos, tiesiog į deives panašios Koso graikės, laukė kaip vesti- 
plikos“!, kada ateis metas sutaisyti dailias vyrų togų klostes. 

— Prisiekiu Dzeusu Griausmavaldžių! — sušuko Markas Vinici- 
jus.— Kokį rinktinį gėlyną turi! | . 

— Aš žiūriu ne gausybės, o vertybės, — atsakė Petronijus.— Visa 
mano familija* Romoje neprašoka keturių šimtų galvų, ir manau, kad 


* Namų vergai buvo vadinami „familija“. (Aut. pastaba) 

aptarnavimui nebent tiktai pralobėliams reikia daugiau Žmonių. 

— Gražesnių kūnų net Variabarzdis neturi, — kalbėjo išpūtęs 
šnerves Vinicijus. i 

Petronijus jam atsakė bičiuliškai nerūpestingai: 

— Tu mano giminaitis, o aš nei toks kietaširdis kaip Basas, nei 
toks pedantas kaip Aulas Plaucijus. 

Išgirdęs pastarąjį vardą, Vinicijus valandėlę užmiršo Koso mergi- 
nas, "gyvai pakėlė galvą ir paklausė: 

— Kodėl tu prisiminei Aulą Plaucijų? Ar Žinai, kad aš, išsinarinęs 
prie miesto ranką, keliolika dienų praleidau jo namuose? Kai man 
atsitiko ta nelaimė, Plaucijus atsitiktinai važiavo pro šalį ir pamatęs, 
kad aš labai kenčiu, priglobė savo namuose, o ten jo vergas, gydyto- 
jas Merionas, grąžino man sveikatą. Kaip tik apie tai aš ir norėjau su 
tavimi pakalbėti. 

— O kodėl? Ar kartais nebūsi įsimylėjęs Pomponijos? Jeigu taip, 
man gaila tavęs: ji nejauna ir dorovinga! Blogesnio derinio neįsivaiz- 
duoju. Brr! 

— Ne Pomponiją, deja! — tarė Vinicijus. 

.— Tai ką? . 

— Kad aš pats žinočiau — ką? Aš juk net nežinau gerai, kuo ji 
vardu: Ligija ar Kalina? Namiškiai ją vadina Ligija, nes ji kilusi iš li- 
gų tautos, bet ji turi ir savo barbarišką vardą — Kalina. Keisti tie Plau- 
cijų namai. Žmonių knibždėte knibžda, o tylu kaip Subiako“? giraitėse. 
Keliolika dienų nežinojau, kad ten gyvena dievaitė. Bet vieną dieną 
apyaušriu pamačiau ją. besimaudančią sodo fontane. Ir prisiekiu tau 
putomis, iš kurių gimė Afroditė, kad aušros spinduliai kiaurai peršvietė 
jos kūną. Maniau, saulei patekėjus ji ištirps šviesoje, kaip ištirpsta 
Aušrinė. Nuo to laiko ją mačiau du kartus ir nuo to laiko taip pat ne- 
turiu ramybės, neturiu kitų troškimų, nenoriu žinoti, ką man gali 
duoti miestas, nenoriu moterų, nenoriu aukso, nenoriu Korinto vario 
nei gintaro, nei perlamutro, nei vyno, nei puotų — tiktai Ligijos. Sa- 
kau tau nuoširdžiai, Petronijau, kad ilgiuosi jos kaip tas Pasitėjos““ 
gedaujantis Sapnas, pavaizduotas tavo tepidarijaus mozaikoje, ilgiuosi 
dienas ir naktis. 

— Jeigu ji vergė, tai atpirk ją. 

— Ji ne vergė. 

— Tai kas ji? Plaucijaus atleistinė? 

„ — Niekada nebuvusi verge, ji negali būti atleistinė. 
-— Tai kas gi? 

— Nežinau: karaliaus duktė ar panašiai. 

— Tu sužadinai man smalsumą, Vinicijau. 

— Jeigu norėsi mane išklausyti, tuojau patenkinsiu tą tavo smal-" 
sumą. Istorija ne per ilgiausia. Tu gal pats pažinojai Vanijų, svebų ka- 
ralių, kuris, išvytas iš savo krašto, ilgai gyveno Romoje, netgi garsė- 
jo kaip laimingas lošėjas kauliukais ir geras važnyčiotojas. Cezaris 
Drūzas vėl jį pasodino į sostą. Vanijus, kuris iš tiesų buvo galvotas 
vyras, iš pradžių gerai valdė ir sėkmingai kariavo, nors paskui pradė- 
jo lupti ne tik kaimynų, bet ir savo svebų kailį. Tada Vangionas ir 
Sidonas, du jo seserėnai, Vibilijaus, hermandurų“* karaliaus, sūnūs, 
nusprendė jį priversti vėl išvykti Į | Romą... toliau mėginti laimę su kau- 
liukais. 

— Pamenu, tai buvo prie Klaudijaus, neseni laikai. 

— Taip. Kilo karas. Vanijus pasikvietė į pagalbą jazigus“", o jo 
mieli seserėnai — ligus, kurie, išgirdę apie Vanijaus turtus ir pasigviešę 
grobio, atvyko taip gausingai, kad pats cezaris Klaudijus ėmė nuo- 
gąstauti dėl sienų ramybės. Klaudijus nenorėjo kištis į barbarų karą, 
bet parašė Atelijui Histrui, padunojės legiono vadui, kad budriai sektų 
karo eigą ir neleistų drumsti mūsų rimties. Histras tada pareikalavo iš 
ligų, kad jie pasižadėtų neperžengti sienos, ir šie ne tik sutiko, bet dar 
davė įkaitų, tarp kurių buvo jų vado žmona ir duktė. Tu gi žinai, kad 
barbarai traukia į karą su žmonomis ir vaikais... Taigi mano Ligija 
yra to vado duktė. | | 

— Iš kur visa tai žinai? | 

— Man sakė pats Aulas Plaucijus. Ligai tada iš tikrųjų nepažei- 
dė sienos, bet barbarai užgriūva kaip audra ir nuūžia kaip audra. Taip 
dingo ir ligai su tais savo tauro ragais ant galvų. Sumušė jie Vanijaus 
svebus ir jazigus, bet krito ir pačių karalius, jie su grobiu išsidangino, 
o įkaitės liko Histro rankose. Motina netrukus mirė, dukrą Histras, ne- 
išmanydamas, ką daryti, nusiuntė visos Germanijos valdytojui Pom- 
ponijui. Pasibaigus karui su katais““, šis grįžo į Romą, kur Klaudi- 
jus, kaip žinai, leido jam surengti triumfo iškilmes. Mergina tada sekė 
paskui nugalėtojo vežimą, bet po iškilmių jos nebuvo galima laikyti 
belaisve, ir šįkart jau Pomponijus nebežinojo, kur ją dėti, ir pagaliau 
atidavė savo seseriai Pomponijai Grecinai, Plaucijaus žmonai. Šiuose 
namuose, kur viskas, pradedant šeimininkais ir baigiant vištidės paukš- 
čiais, yra dorovinga, ji išaugo į merginą, deja, tokią pat dorovingą kaip 
pati Grecina, ir tokią gražią, kad net Popėja prieš ją atrodytų kaip ru- 
deninė figa šalia Hesperidžių“' obuolio. | 

— Tai kas iš to? | 

— Ir kartoju tau, kad nuo tos akimirkos, kai pamačiau, kaip spin- 
duliai prie fontano kiaurai ėjo per jos kūną, įsimylėjau ją beprotiškai. 

— Tai ji tokia perregima kaip medūza arba kaip jauna sardinė? 

— Nejuokauk, Petronijau, ir jeigu tave klaidina tokia atvira ma- 
no kalba apie savo aistrą, tai žinok, kad puošnus rūbas dažnai gilias 
žaizdas dengia. Turiu taip pat tau pasakyti, kad grįždamas iš Azijos 
vieną naktį miegojau Mopso““ šventykloje, tikėdamasis susapnuoti 
burtingą sapną. Tai tada sapne man pasirodė pats Mopsas ir paskelbė, 
kad mano gyvenime ateis didelė permaina per meilę. 

— Girdėjau, kaip Plinijus kalbėjo, kad netikįs dievų, bet tikįs sap- 
nais, ir galbūt jis teisus. Ir pokštai nekliudo man kartais galvoti, kad iš 
tikrųjų yra tik viena dievybė, amžina, visagalė, kurianti — Venera 
Gimdytoja. Ji sujungia sielas, sujungia kūnus ir daiktus. Erotas išvedė 
pasaulį iš chaoso. Ar gerai padarė — kitas dalykas, bet jeigu jau taip 
atsitiko, turime pripažinti jo galybę, nors ir nebūtinai dėl jos džiū- 
gauti... 

. — Ak, Petronijau! Pasaulyje lengviau išgirsi filosofavimus negu 
gerą patarimą. 

— Tai sakyk man, ko gi tu nori? 

-— Noriu turėti Ligiją. Noriu, kad šitos mano rankos, kurios da- 
bar glėbesčiuoja tik orą, galėtų apglėbti ją ir priglausti prie krūtinės. 
Noriu kvėpuoti jos alsavimu. Jeigu ji būtų vergė, duočiau už ją Aului 
šimtą merginų kalkėmis nubaltintomis kojomis — tai yra su tokiu žen- 
klu, kad jos išstatytos pardavimui pirmą kartą. Noriu ją turėti savo 
namuose tol, kol mano galva nebus balta kaip Sorakto viršūnė žiemą. 

— Ji ne vergė, bet vis dėlto priklauso Plaucijaus šeimynykščiams, 
ir kadangi yra paliktas vaikas, tai gali būti laikoma augintine. Plau- 
cijaus valia ją atleisti, jeigu jis norėtų. 

— Tu turbūt nepažįsti Pomponijos Grecinos. Ji ie abudu, beje, pri- 
sirišę prie jos.kaip prie savo pačių vaiko. | 

— Pažįstu Pomponiją. Tikras kiparisas. Jei. nebūtų Aulo Žmo- 
na, ją būtų galima samdytis raudotoja. Po J ulijos. mirties nenusisiautė 
tamsios stolos“? ir išvis atrodo, tarsi dar gyva jau vaikščiotų astodelių 
prižėlusioje lankoje“'. Be to, ji vienavyrė, taigi tarp mūsiškių keturis 
ir penkis: kartus išsiskyrusiųjų yra tikras Feniksas... Beje... ar girdėjai, 
kad Feniksas dabar, sako, tikrai išsiritęs iš kiaušinio Aukštutiniame 
Egiptė, o tai atsitinka ne dažniau kaip vieną kartą per penkis šimtus 
metų? | 

— Petronijau, Petronijau! Apie Feniksą pasikalbėsime kada nors 
kitą kartą. 

.— Štai ką aš tau pasakysiu, mielas Markai. Pažįstu Aulą Plau- 
cijų, kuris, nors ir smerkia mano gyvenimo būdą, vis dėlto jaučia man 
tam tikrą simpatiją, o gal ir gerbia labiau negu kitus, nes žino, kad 
niekada nebuvau skundikas kaip, pavyzdžiui, Domicijus Afras, Tige- 
linas ir visa gauja Ahenobarbo draugužių. Neapsimesdamas stoiku, 
aš vis dėlto ne kartą smerkiau tokius Nerono darbelius, į kuriuos Se- 
nėka ir Buras žiūrėjo pro pirštus. Jeigu manai, kad galiu tau iš Aulo 
ką nors išgauti, tai esu pasirengęs. 

— Manau, kad gali. Tu turi jam įtakos, be to, tavo sumanumas 
neišsenkantis. J eigu apgalvotum visą padėtį ir pasikalbėtum su Plau- 
cijumi... | 

— Tu pervertini mano įtaką ir nuovokumą, bet jeigu reikalas 
tik toks, pasikalbėsiu tučtuojau su Plaucijumi, kai jie persikels į miestą. 

— Jie sugrįžo prieš dvi dienas. 

— Na tai eime į triklinijų“', ten mūsų laukia pusryčiai, o 
paskui, pasistiprinę, liepsimė nunešti mus pas Plaucijų. 0 

— Visada -buvai man brangus, — gyvai atsakė Vinicijus,— bet 
dabar turbūt liepsiu tarp mano larų““ pastatyti tavo statulą - — 
va tokią dailią kaip šita — ir atnašausiu jai aukas. 

Taip kalbėdamas, jis atsisuko į statulas, kurios puošė visą vieną 
kvepiančio kambario sieną, ir parodė į Petronijaus statulą, vaizduo- 
jančią jį kaip Hermį su lazda rankoje. 

Paskui pridūrė: 

— Prisiekiu Helijo šviesa! Jei „dieviškasis“ Aleksandras buvo 
panašus į tave, tai aš nesistebiu Elena.“ 

Tame šūksnyje buvo tikro nuoširdumo, bet ne mažiau ir patai- 
kavimo, nors Petronijus, vyresnis ir ne toks atletiškas, vis dėlto at- 
rodė net dailesnis už Vinicijų. Romos moterys gėrėjosi ne tik jo lanks- 
čiu protu ir skoniu, dėl kurių gavo elegancijos arbitro vardą, bet ir 
kūnu. Tą gėrėjimąsi galėjai matyti net Koso merginų veiduose: jos 
dabar dėstė jo togos klostes, ir viena jų, vardu Eunikė, slapčiomis jį 
mylėdama, žiūrėjo jam į akis nuolankiai ir susižavėjusi. | 

Bet jis to visai nepaisė, tik šypsodamasis Vinicijui kaip atsaką jam 
pradėjo cituoti Senekos posakį apie moteris: 

— Animal impudens... etc.* 


* Begėdiškas gyvulys... ir tt. (Lot.) 

O paskui, apkabinęs jį per pečius, nusivedė į triklinijų..| 

Unktorijuje dvi graikės, frigietės ir dvi negrės ėmė tvarkyti indus 
su kvepalais. Bet staiga pro praskleistą frigidarijaus užuolaidą kyš- 
telėjo balneatorių galvos, tyliai sušnibždėjo „tsss“, ir, išgirdusios tą 
šaukimą, viena graikė, frigietės ir dvi etiopės, gyvai pašokusios, aki- 
mirksniu dingo anapus užuolaidos. Termose prasidėjo valandėlė iš- 
dykavimo ir paleistuvystės, kurių inspektorius netrukdė, nes pats daug 
kartų dalyvavo tokiose linksmybėse. Nutuokė apie jas ir Petronijus, 
bet, kaip atlaidus ir nemėgstąs bausmių žmogus, žiūrėjo į visa tai pro 
pirštus. 
 "Unktorijuje liko tik Eunikė. Valandėlę pasiklausiusi lakoniko link 
tolstančių balsų ir juoko, paskui pakėlė gintarais ir dramblio kaulu in- 
krustuotą kėdutę, ant kurios <ą tik < sėdėjo Petronijus, ir atsargiai.pas- 
tatė prie jo statulos. | 

„"Unktorijus buvo sklidinas saulės šviesos ir spalvų, atšvintančių 
nuo vaivorykštinio marmuro, kuriuo buvo išklotos sienos. 

Eunikė užlipo ant kėdutės ir, atsidūrusi statulos aukštyje, staiga ap- 
sivijo jos kaklą rankomis, paskui, atmetusi savo auksinius plaukus ir 
rausvu kūnu spausdamasi prie balto marmuro, aistringai pripuolė p prie 
šaltų Petronijaus lūpų. z 


PERSKYRIMAS ANTRAS 


Po vaišių, pavadintų pusryčiais, prie kurių du bičiuliai sųsėdo tada, 
kai paprasti mirtingieji jau seniai buvo po priešpiečių, Petronijus pa- 
siūlė nusnūsti. Jo manymu, eiti į svečius dar anksti. Teisybė, yra žmo- 
nių, kurie pradeda lankyti pažįstamus dar saulei tekant, beje, laiky- 
dami tai seriu romėnišku papročiu. Tačiau jis, Petronijus,. jį laiko 
barbarišku. Tinkamiausios — popietės valandos, bet tik tada, kai sau- 
lė persiris į Kapitolijaus Jupiterio šventyklos pusę ir įkypai žvelgs į 
Forumą. Rudenį tuo metu dar karšta, ir žmonės pavalgę mėgsta nu- 
migti. Tada malonu klausytis fontano. čiurlenimo atrijuje““ ir po pri- 
valomo tūkstančio žingsnių užsnūsti pro purpurinę pusiau užtrauktą 
priedangą prasisunkusioje raudonoje šviesoje. | 

Vinicijus pritarė jo žodžiams, ir jie ėmė vaikščioti, nerūpestingai 
šnekučiuodami, kas girdėti Palatine bei mieste, ir po truputį filoso- 


Ouo vadis | 16 


fuodami apie gyvenimą. Paskui Petronijus patraukė į kubikulą“?, bet 
miegojo neilgai. Po pusvalandžio išėjęs liepė atnešti verbenų, ėmė jas 
uostyti, trinti rankas ir smilkinius. 

— Nepatikėsi,— tarė, — kaip jos atgaivina ir pažvalin. Dabar aš 
pasiruošęs. 

Lektika“" jau seniai laukė, tad jie įsėdo i ir liepė nešti į Vicus Patri- 
cius*, į Aulo namus. Petronijaus insula buvo pietinėje Palatino at- 
šlaitėje, prie vadinamųjų Karinų, taigi trumpiausias kelias ėjo žemiau 
Forumo, bet Petronijus tuo pačiu žygiu norėjo užsukti pas juvelyrą 
Idomeną, todėl įsakė nešti juos per Vicus Apollinis** ir per Forumą 
link Vicus Sceleratus***, kur prie kampo buvo pilna visokių tavernų. 

Didžiuliai negrai pakėlė lektiką ir leidosi į kelią, lydimi vergų, 
vadinamųjų pedisekvų. Petronijus kurį laiką tylėdamas kilnojo ver- 
benom kvepiančius delnus sau prię šnervių ir, atrodo, kažką svarstė, o 
po valandėlės prašneko: | 

— Man atėjo į galvą mintis: jeigu tavo girių dievaitė nėra vergė, 
tai galėtų palikti Plaucijaus namus ir persikelti į tavuosius. Apgaubtum 
ją meile ir apipiltum turtais kaip aš savo dievinamąją Chrisotemidę, 
kuri, tarp mūsų kalbant, man jau tiek nusibodo, kiek ir aš jai. 

Markas papurtė galvą. 

— Ne? — paklausė Petronijus.— Blogiausiu atveju sprendimą 
turėtų padaryti cezaris, ir gali būti tikras, kad bent jau mano veikia- 
mas mūsų Variabarzdis stotų tavo pusėn. 

— Tu nepažįsti Ligijos! — atšovė Vinicijus. 

— Tai leisk paklausti, ar tu ją pažįsti daugiau, ne vien iš maty- 
mo? Ar kalbėjaisi.su ja? Prisipažinai ją mylįs? 

— Pirmiausia ją mačiau prie fontano, paskui buvau dar du kartus 
sutikęs. Atsimink, kad būdamas Aulo namuose gyvenau gretimoje, 
svečiams skirtoje viloje ir su išnarinta ranka negalėjau sėsti prie bendro 
stalo. Tik savo išvykimo išvakarėse susitikau su Ligija vakarienės 
metu — ir negalėjau jai nė žodelio tarti. Turėjau klausytis Aulo, jo 
pasakojimų apie Britanijoje pasiektas pergales, paskui apie mažų Ita- 
lijos ūkių smukimą, kurį stengėsi sulaikyti dar Licinijus Stolonas“'. 
Apskritai nežinau, ar Aulas sugeba apie ką nors kita kalbėti, ir ne- 
manyk, kad nuo to galėsime išsisukti, nebent tu panorėtum pasiklau- 


* Patricijų gatvė (lot.). 
** Apolono gatvė (lot.). 
*** Piktadarių gatvė (Iot.). 


17 Perskyrimas antras 


syti apie šių laikų ištižimą. Paukštidėje jie augina fazanų, bet jų ne- 
valgo, įsitikinę, kad su kiekvienu suvalgytu fazanu priartėja Romos 
galybės pabaiga. Kitą kartą sutikau ją prie sodo cisternos su ką tik iš- 
rauta nendre, kurios šluotelę vis merkė į vandenį ir šlakstė aplinkui 
augančius irisus. Pažvelk į mano kelius. Prisiekiu Heraklio skydu ir 
sakau tau, kad jie nedrebėjo, kai prieš mūsų manipulus““ ėjo kaukda- 
ma aibė partų, bet jie drebėjo prie tos cisternos. Ir sumišęs kaip vai- 
kiščias, dar nešiojantis ant kaklo bulę“", tik akimis maldavau pasigailėti, 
ilgai neįstengdamas žodžio ištarti. 

Petronijus žiūrėjo į jį lyg ir kiek pavydėdamas. 

— Laimingas tu! — tarė.— Nors pasaulis ir gyvenimas būtų blo- 
giausias, vienas dalykas lieka amžinai nuostabus — jaunystė! 

O. po valandėlės paklausė: | 

— Ir neprašnekai į ją? 

— O kaipgi. Kiek atsipeikėjęs, pasakiau, kad grįžtu iš Azijos, kad 
išsinarinau ranką prie pat miesto ir baisiai kentėjau, bet dabar, kai 
man reikia palikti šiuos svetingus namus, matau, kad juose kančios 
daugiau vertos negu kitur malonumai — liga čia mielesnė negu kitur 
sveikata. Ji klausėsi mano žodžių taip pat sumišusi, nuleidusi galvą, 
nendre kažką braižinėdama šafraniniame smėlyje. Paskui pakėlė akis,. 
dar kartą pažvelgė į išbraižytus ženklus, tada vėl į mane, lyg norėda- 
ma kažko paklausti — ir staiga pabėgo kaip hamadriadė“? nuo paikšo 
fauno. 

— Jos turbūt gražios akys. 

— Kaip jūra — ir aš nuskendau jose kaip jūroje. Patikėk, net 
Archipelago jūra?! nėra tokia mėlyna. Netrukus atlėkė mažasis Plau- 
cijus ir ėmė kažko klausinėti. Bet aš nesupratau, ko jis nori. 

— O Atėne! -— sušuko Petronijus.— Nuimk šiam jaunikaičiui 
nuo akių Eroto užrištą tvarstį, nes kitaip jis persiskels galvą į Veneros 
šventyklos koloną.— Paskui kreipėsi į Vinicijų: — O tu, pavasarini 
gyvenimo medžio pumpure, tu pirmoji žalia vynuogienojo šakele! 
Turėčiau dabar liepti tave nunešti ne pas Plaucijus, o į Gelocijaus na- 
mus, kur yra. gyvenime nepatyrusių jaunuolių mokykla. 

— Ko tu iš tiesų nori? 

—-— O ką ji braižė smėlyje? Gal Amūro vardą, gal širdį, pervertą 
jo strėle, o gal ką nors panašaus, iš ko galėtum pažinti, ar satyrai jau 
kuždėjo tai nimfai į ausį visokias gyvenimo paslaptis? Kaip tu nepasi- 
žiūrėjai į tuos ženklus! 

— Aš apsisiaučiau toga anksčiau, negu tu manai, — atsakė Vini- 

cijus,— ir kol atbėgo mažasis Aulas, atidžiai Žiūrėjau į tuos ženklus. 
Juk žinau, kad ir Graikijoje, ir Romoje merginos dažnai braižo smė- 
lyje prisipažinimus, kurių nenori ištarti jų lūpos... Tačiau atspėk, ką ji 
nubraižė? | | 

— Jeigu ką kita, negu aš minėjau, tai neatspėsiu. 

— Žuvį. | | 

— Ką sakai? 

— Sakau: žuvį. Ar tai reiškia, kad jos gyslomis ligi šiol teka šal- 
tas kraujas — nežinau! Tačiau tu, pavadinęs mane pavasariniu gy- 
venimo medžio pumpuru, tikriausiai sugebėsi geriau tą ženklą suprasti. 

— Carissime!* Tokių dalykų klausk Plinijų. Jis išmano apie žuvis. 
Jeigu senasis Apicijus dar būtų gyvas, gal taip pat mokėtų apie tai pa- 
pasakoti, nes per savo amžių suvalgė daugiau žuvų, negu jų gali vienu 
metu sutilpti Neapolio įlankoje. 

"Tačiau pašnekesys nutrūko, nes vergai juos įnešė į judrias galves, 
ir žmonių klegesys trukdė jiems kalbėtis. Po Vicus Apollinis jie pasu- 
ko į Forum Romanum, kur giedromis dienomis prieš saulėlydį bū- 
riuojasi minios dykinėtojų: vaikštinėja tarp kolonų, pasakoja ir klau- 
sosi naujienų, Žiopso į pranešamas įžymybių lektikas ir pagaliau lanko 
juvelyrų krautuves, knygynus, pinigų keitimo kontoras, manufaktūros, 
bronzos dirbinių ir visokias kitokias sankrovas — jų aibė namuose, 
supančiuose dalį rinkos priešais Kapitolijų. Pusė Forumo pačioje tvir- 
tovės papėdėje jau skendėjo šešėliuose, o aukštai stūksančių šventyklų 
kolonos spindėjo auksu žydro dangaus fone. Ant marmuro plytų metė 
ištįsusius šešėlius žemiau stovinčios kolonos, kurių buvo tiek daug, 
kad akys klydinėjo tarp jų it miške. Atrodė, kad tiems statiniams ir 
kolonoms jau ankšta. Lipo viena ant kitos, bėgo į dešinę ir į kairę, 
ropštėsi į kalną, glaudėsi prie tvirtovės sienų arba viena prie kitos: 
tarsi didesni ir mažesni, storesni ir laibesni, auksuoti ir balti kamie- 
nai, čia sužydę po architravais akanto žiedais““, čia susiviję jonėniškais 
ragais, čia užsibaigiantys paprastu dorėnišku kvadratu. Viršum šito 
miško švytėjo spalvingi triglifai, nuo timpanų stiepėsi dievų skulptū- 
ros?“, nuo stogų, rodės, nuskris sparnuotos aukso kvadrigos į padangę, 
įtą mėlynę, kuri ramiai gobė šį susigrūdusį šventyklų miestą. Forumo 
viduriu ir pakraščiais plaukė žmonių upė: minios traukė po Julijaus. 
Cezario bazilikos arkomis, minios sėdėjo ant Kastoro ir Polukso““ 
laiptų, sukiojosi aplink Vestos šventyklėlę, šiame plačiame marmuro 


* Brangiausiasis (lot.). 

fone panašios į įvairiaspalvių drugių ar vabalų spiečius. Pakalnėn di- 
džiuliais laiptais nuo Jovi Optimo Maximo* skirtos šventyklos ri- 
tosi naujos bangos, prie rostrinių tribūnų žmonės klausėsi kažkokių 
atsitiktinių kalbėtojų, vienur kitur šūkavo pardavėjai, siūlydami vai- 
sius, vyną arba vandeniu atmieštas figų sultis, sukčiai piršo stebuklin- 
gus vaistus, apdavus, siūlėsi paslėptų lobių spėjikai, sapnų aiškintojai. 
Šen bei ten su klegesiu ir šūkavimais maišėsi sistro, Egipto sambukos 
ar graikų fleitų garsai. Šen bei ten paliegėliai, dievobaimingieji arba 
rūpesčių prislėgtieji nešė į šventyklas aukas. Tarp žmonių ant akmens 
plytų it kokios judrios, margos ir tamsios dėmės godžiai puldinėjo lesti 
aukojamus grūdus balandžių pulkeliai, čia garsiai pliaukšėdami spar- 
nais ir nerdami aukštyn, čia vėl krisdami žemyn į minios paliktą tuščią 
vietą. Tarpais žmonių spūstis prasiskirdavo, praleisdama lektikas, 
kuriose buvo matyti išpuoselėti moterų veidai arba senatorių ir rai- 
telių galvos tarsi sustingusiais, gyvenimo nuniokotais bruožais. Įvai- 
riakalbės žmonių marios garsiai kartojo jų vardus, pridurdamos pra- 
vardes, pašaipas ar pagyras. Tarp pakrikų pulkelių retkarčiais sprau- 
dėsi kapotu žingsniu kareivių arba vigilų būriai — viešosios tvarkos 
saugotojai. Graikų kalba aplinkui skambėjo ne rečiau kaip lotynų. 

Vinicijus, seniai nebuvęs mieste, smalsokai žiūrėjo į tą gyvą skruz- 
dėlyną ir Forum Romanum, viešpataujantį virš žmonių tvano ir drauge 
to tvano užlietą, todėl Petronijus, įspėjęs draugo mintį, pavadino Fo- 
rumą ;kviritų"? lizdu be kviritų“. Iš tiesų vietinis gaivalas beveik 
prapuolė toje visokių rasių ir tautų minioje. Čia matei etiopus, švie- 
siaplaukius milžinus iš tolimos šiaurės — britus, galus, ir germanus, 
įkypaakius Seriko“? gyventojus, žmones nuo Eufrato ir žmones nuo 
Indo su plytos spalva nudažytomis barzdomis, sirus nuo Oronto kran- 
tų juodomis, saldžiomis akimis; sudžiūvusius kaip kaulas Arabijos 
dykumų klajoklius; žydus įdubusiomis krūtinėmis, egiptiečius su ne- 
nykstančia abejinga šypsena veiduose ir numidus, ir afrus; Helados 
graikus, kurie viešpatavo mieste lygiomis su romėnais, bet viešpata- 
vo mokslu, menu, protu ir apgavystėmis, graikus iš salų ir Mažosios 
Azijos, iš Egipto, iš Italijos, iš Narbonos Galijos. Minioje, tarp ver- 
gų Su pradurtomis ausimis, nestigo ir laisvų dykūnų, kuriuos cezaris 
linksmino, maitino ir net rengė, nestigo laisvų atvykėlių, kuriuos į 
didžiulį miestą atviliojo lengvas gyvenimas ir siekimas pralobti; užteko 
taip pat supirkinėtojų ir Serapio žynių su palmės šakomis rankose, 


* Geriausiajam didžiausiajam Jupiteriui (lof.). : 

ir žynių, tarnaujančių Izidei, ant kurios. altoriaus sukrauta daugiau 
aukų-negu Kapitolijaus Jupiterio šventykloje, ir Kibelės žynių, nešinų 
auksinėmis ryžių šluotelėmis, ir klajojančių žynių, ir Rytų šokėjų su 
ryškiomis mitromis, ir amuletų pardavėjų, ir gyvačių tramdytojų, ir 
Chaldėjos magų, pagaliau žmonių be jokio užsiėmimo, kurie kas sa- 
vaitė skubėjo į grūdų sandėlius prie Tibro atsiimti savo dalį, pešėsi dėl 
loterijos bilietų cirke, naktis leido nuolatos griūvančiuose Užtibrės 
kvartalų namuose, o saulėtomis, šiltomis dienomis — dengtuose por- 
tikuose, nešvariose Suburos užeigose, ant Milvijaus tilto arba prie tur- 
tuolių insulų, kur jiems protarpiais kas išmesdavo liekanų nuo vergų 
stalo. 

Petronijų minia gerai pažinojo. Vinicijui ausyse nuolat gaudė: 
„Hic est!“ — „Tai jis!“ Petronijų Žmonės mylėjo už dosnumą, ypač 
nuo to laiko, kai sužinojo, kad jis paprieštaravo cezariui dėl mirties 
nuosprendžio visai prefekto Pedanijaus Sekundo familijai, tai yra vi- 
siems jo vergams be lyties ir amžiaus skirtumo, už tai, kad vienas jų 
nevilties valandą nužudė tą kankintoją. Teisybė, Petronijus garsiai 
kartojo, kad to įvykio jis neėmęs į širdį, kad cezariui kalbėjęs tik pri- 
vačiai kaip arbiter elegantiarum, kurio estetinius jausmus žeidusios 
barbariškos skerdynės, derančios nebent skitams, o ne romėnams. 
O minia, pasipiktinusi tomis skerdynėmis, nuo tada mylėjo Petronijų. 

* Tačiau jis tam buvo abejingas. Prisiminė, kad toji minia mylėjo 
1r Britaniką, kurį nunuodijo Neronas, ir Agripiną, kurią šis įsakė'nu- 
žudyti, ir Oktaviją, kuri buvo uždusinta Pandatarijoje, prieš tai per= 
pjovus jai venas garinėje, ir Rubelijų Plautą, kuris buvo ištremtas, 
ir Trazėją, kuriam kiekvienas rytas galėjo atnešti mirties nuosprendį. 
Minios meilę veikiau galėjai laikyti bloga lemiančiu ženklu, o skeptikas 
Petronijus buvo dar ir prietaringas. Minią jis niekino dvigubai: ir kaip 
aristokratas, ir kaip estetas. Prasčiokai, prasmirdę užantyje nešioja- 
momis spragintomis pupomis, visuomet užkimę ir Suprakaitavę nuo 
moros žaidimo prie gatvių: kampų , ir peristiliuose“' „jo akyse buvo 
neverti Žmogaus vardo. | 

Visai neatsakinėdamas nei į ovacijas, nei į daug kieno siunčiamus 
bučinius, jis pasakojo Markui Pedanijaus bylą, tyčiodamasis iš gatvės 
padugnių permainingumo: po .-grėsmingo pasipiktinimo rytojaus die- 
ną jos jau plojo į Jupiterio Statoro- šventyklą važiuojančiam Nero- 
nui. Tačiau prie Aviruno knygyno Petronijus liepė sustoti, išlipęs nu- 
sipirko išdailintą rankraštį ir atidavė Vinicijui 

— Čia dovana tau,— tarė. , 4 

— Ačiū! — padėkojo Vinicijus. Paskui, žvilgtelėjęs į pavadinimą, 
paklausė: — Satyrikonas? Tai kažkas nauja. Kieno jis? 

— Mano. Tačiau aš nenoriu sekti Rufino pėdomis?* — jo istori- 
ją tau ketinau papasakoti — nei Fabricijaus Vejentono pėdomis, to- 
dėl niekas to nežino, ir tu niekam neprasitark. 

.— O sakei, kad nerašai eilių, — tarė Vinicijus, žiūrėdamas teks- 
tą, — Čiagi Matau prozą, gausiai išpintą jomis. 

— Skaitydamas atkreipk dėmesį į Trimalchiono puotą. O dėl 
eilių, tai jos man pasidarė atkarios, kai Neronas ėmė rašyti epą. Ma- 
tai, Vitelijus, norėdamas nulengvinti skrandį, griebiasi dramblio kau- 
lo lazdelių, kiša jas sau į gerklę, kiti naudojasi alyvoje arba čiobrelių 
nuovirose mirkytomis flamingo plunksnomis, o aš skaitau Nerono 
poeziją, ir suveikia ji tučtuojau. Paskui galiu jas girti, jei ne švaria 
sąžine, tai bent su švariu skrandžiu. | 

Tai pasakęs, sustabdė lektiką prie juvelyro Idomeno ir, susitaręs 
dėl gemų, liepė nešti lektiką tiesiai į Aulo namus. 

— Kelyje tau papasakosiu Rufino istoriją kaip pavyzdį, ką duoda 
autoriaus savimeilė, — pažadėjo. 

Tačiau jam dar nespėjus pradėti pasakojimo, jie įsuko į Vicus Pa- 
tricius ir netrukus atsidūrė prie Aulo būsto. Jaunas, tvirtas janitorius“" 
atidarė jiems ostijaus duris, virš jų kabojo narvelis-su uždaryta šar- 
ka, ši rėksmingai juos sveikino: „Salve!“ 

Einant iš antrojo prieangio, vadinamojo ostijaus, į patį atrijų, Vini- 
cijus tarė: 

— Ar pastebėjai, kad: durininkas čia be grandinių? 

— Keisti šie namai,— pusbalsiu pasakė Petronijus.-- Tau tik- 
riausiai žinoma, jog Pomponija Grecina buvo įtariama, kad išpažįs- 
tanti Rytų prietarus, paremtus kažkokio Kristaus garbinimu. Atrodo, 
kad čia pasidarbavo Krispinila, negalinti atleisti Pomponijai, kam ši 
visą gyvenimą pasitenkina vienu vyru... Univira!.. Šiandien Romoje 
lengviau rasti pusdubenį ruduokių iš Noriko““. Ją teisė namų teismas... 

o Teisybę sakai, keisti šie namai. Vėliau tau papasakosiu, ką čia 
girdėjau ir mačiau. 

Tuo metu jie pasiekė atrijų. Jo tvarkytojas vergas, vadinamasis 
atriensis, pasiuntė nomenklatorių pranešti, kad atėjo svečiai, o patar- 
nautojai pastūmė jiems krėslus ir kėdutes po kojomis. Petronijus, įsi- 
vaizdavęs, kad šiuose griežtuose namuose viešpatauja amžinas liūde- 
sys, niekada čia nebuvo lankęsis ir dabar dairėsi kiek nustebęs ir lyg 
nusivylęs, nes atrijus kėlė veikiau šviesų įspūdį. Iš viršaus per didelę 

angą krito skaisčios šviesos pluoštas, ištykštąs fontane tūkstančiais žie- 
žirbų. Kvadratinis baseinas su fontanu viduryje, vadinamas impluviju- 
mi ir skirtas surinkti lietaus vandeniui, patenkančiam per viršutinę 
angą, buvo apsuptas plukėmis ir lelijomis. Lelijos šiuose namuose, ma- 
tyt, ypač mėgstamos, jų čia vešėjo tiesiog kupstai — ir baltų, ir raudo- 
nų, augo pagaliau safyro mėlynumo irisų, kurių gležni žiedlapiai buvo 
lyg pasidabruoti vandens purslais. Tarp drėgnų samanų, pridengusių 
vazonus su lelijomis, tarp lapų puokščių stovėjo bronzinės vaikų ir 
vandens paukščių statulėlės. Viename kampe elnė, taip pat nulieta 
iš bronzos, lenkė savo pažaliavusią nuo drėgmės galvą prie vandens, 
lyg norėdama atsigerti. Atrijaus grindys mozaikinės, dalis sienų iš- 
klota raudonu marmuru, dalis su nupieštais medžiais, žuvimis, paukš- 
čiais ir grifais traukė akį spalvų žaismu. Gretimų menių staktos buvo 
išpuoštos vėžlio šarvais arba net dramblio kaulu, pasieniais, tarp durų, 
stovėjo Aulo protėvių statulos. Visur matei ramų išteklių, tolimą pra- 
bangai, bet taurų ir tvirtą. | 


Petronijus gyveno nepalyginamai turtingiau ir prašmatniau, bet 
čia negalėjo rasti nė vieno daikto, žeidžiančio jo skonį, ir dabar šią 
pastabą išsakė Vinicijui,o tuo metu vergas velarijus atitraukė užuo- 
laidą, skiriančią atrijų nuo tablino“', ir namų gilumoje pasirodė at- 
skubantis Aulas Plaucijus. 

Tai buvo žmogus šerkšno pabalinta galva, jo gyvenimo dienos jau 
linko vakarop, bet pats dar žvalus, veidas energingas, žemokas, šiek 
tiek panašus į erelio. Dabar jis atrodė gerokai nustebęs, netgi sune- 
rimęs dėl tokio netikėto Nerono bičiulio, bendrininko ir favorito ap- 
silankymo. | 

Tačiau Petronijus buvo ganėtinai visko matęs ir ganėtinai sumatus 
žmogus, tad iškart tatai pastebėjo ir po pirmųjų pasisveikinimo žo- 
džių kiek įmanydamas iškalbingiau ir laisviau išdėstė, kad atvykęs pa- 
sakyti ačiū už globą, kurią šiuose namuose patyręs jo seserėnas, ir tik 
dėkingumas paskatinęs jį šiam žygiui, nors, teisybę sakant, drąsos su- 
teikusi ir sena pažintis su Aulu. | 

Aulas savo ruožtu patikino, kad jam miela priimti tokį svečią, o 
dėl dėkingumo, tai, girdi, jis pats turįs už ką dėkoti, nors Petronijus to 
ir nenumanąs. | 

Petronijus iš tikrųjų nenumanė. Pakėlęs riešutines akis aukštyn, 
jis veltui vargo, mėgindamas prisiminti Aului ar kam nors kitam pa- 
darytą bent menkiausią paslaugą. Neprisiminė jokios, nebent tą, kurią 

ketino padaryti Vinicijui. Suprantama, kas nors panašaus galėjo pasi- 
taikyti netyčia, bet tik netvčia. 

— Myliu ir didžiai vertinu Vespasianą,— prabilo Aulas, — ku- 
riam išgelbėjai gyvybę, kai jis, nelaimingasis, vieną kartą užmigo 
klausydamasis cezario eiliu. 

— Laimingas,— atsakė Petronijus,— kad jų negirdėjo, tačiau 
neginčiju, kad viskas galėjo baigtis nelaime. Variabarzdis būtinai no- 
rėjo pas jį nusiųsti centurtoną su bičiulišku patarimu — persipjauti 
venas. 

— O tu, Petronijau, jį išjuokei. 

— Taip, nors iš tiesų priešingai,— pasakiau jam: jeigu Orfėjas 
mokėjo daina užmigdyti laukinį žvėrį, tai jo, cezario, triumfas ne 
mažesnis, kadangi sugebėjo užmigdyti Vespasianą. Variabarzdį gali- 
ma pakritikuoti, bet mažoje kritikoje būtinai turi glūdėti didžiulis pa- 
taikavimas. Mūsų maloningoji Augusta, Popėja, tai puikiai supranta. 

— Deja, tokie jau laikai, — atsakė Aulas.—- Priekyje man trūksta 
dviejų dantų, kuriuos išmušė brito mestas akmuo, ir dėl to kalbu su 
švilpesiu, tačiau laimingiausias savo gyvenime valandas praleidau Bri- 
tanijoje... 

— Nes tai pergalių metai, — pridūrė Vinicijus. 

Tačiau Petronijus, pabūgęs, kad senas vadas nepradėtų pasakoti 
apie savo praeities žygius, pakreipė kalbą kitur. Štai Prenestos apy- 
linkėse kaimiečiai radę negyvą dvigalvį vilkiuką, o ne per seniausiai 
audros metu perkūnas nuvertęs Lunos šventyklos kampą — negir- 
dėtas dalykas tokį vėlyvą rudenį. Kažkoks Kota, papasakojęs jam šį 
atsitikimą, kartu pridūrė, kad tos šventyklos žyniai todėl pranašauja 
miesto pražūtį arba mažų mažiausia didelio namo griuvimą, ir nelai- 
mę galima tik nepaprastomis aukomis atitolinti. 

Išklausęs pasakojimą, Aulas pareiškė, kad tokių ženklų, šiaip ar 
taip, negalima nepaisyti. Nieko nuostabaus, kad dievai galį būti už-. 
sirūstinę dėl besaikių piktadarybių, tad permaldaujamos aukos visai 
derančios, | | 

Petronijus jam atsakė: 

— Tavo namai, Plaucijau, nėra per daug dideli, nors juose gyvena 
didis žmogus, o manieji, tiesą sakant, per dideli tokiam prastam šei- 
mininkui, bet taip pat maži. Na, jeigu kalbėsime apie griuvimą kokio 
nors didelio statinio, kaip, sakysime, domus transitoria*, tai ar verta 
mums dėti aukas, kad tą griuvimą sulaikytume? | 


* Pereinamasis namas (Nerono rūmai) (lot.). 

Plaucijus neatsakė į šį klausimą, ir toks atsargumas nėtgi truputį 
užgavo Petronijų, nes jis, nors ir nejautė skirtumo tarp gėrio ir blogio, 
niekada nebuvo skundikas, su juo galėjai kalbėti visiškai saugiai. Po to 
jis vėl pakreipė kalbą kitur ir pradėjo girti Plaucijaus būstą bei sko- 
ningai sutvarkytus namus. 

— "Tai seni statiniai, — atsakė Plaucijus, — čia aš nieko nekeičiau 
nuo pat paveldėjimo dienos. ž 

Atitraukęs uždangą, skiriančią atrijų nuo tablino, galėjai namus 
matyti kiaurai: per artimiausią peristilį ir už jo esančią menę, vadinamą 
ekum, žvilgsnis siekė net sodą, kuris iš tolo atrodė kaip šviesus pa- 
veikslas juoduose rėmuose. Linksmas vaikų juokas plaukė iš ten į 
atrijų. 

— O karvedy,— tarė Petronijus, — leisk mums pasiklausyti iš arti 
nuoširdaus vaikų juoko, kurio šiandien taip pasigendame. 

— Mielai, — atsakė kildamas Plaucijus.— Tai mano mažasis Au- 
las ir Ligija žaidžia sviediniais. O jei kalbėsime apie juoką, tai man 
rodosi, Petronijau, kad visą gyvenimą tu pasinėręs į jį. 

"— Gyvenimas vertas juoko, tai ir juokiuosi, — atsakė Petroni- 
jus, — bet čia juokas skamba kitaip. | 

— Be to,— pridūrė Vinicijus,— Petronijus nesijuokia kiauras 
dienas, tikriau sakant — juokiasi kiauras naktis. į 

Taip kalbėdamiesi, jie perėjo išitgai visus namus ir atsidūrė sode, 
kur Ligija ir mažasis Aulas žaidė sviediniais, o juos rinko nuo žemės ir 
davė žaidėjams į rankas tam tyčia šiai pramogai skirti vergai, vadi- 
nami sferistais. Petronijus trumpai, probėgšmais žvilgtelėjo į Ligiją, 
mažasis Aulas, pamatęs Vinicijų, pribėgo pasisveikinti, o šis praeida- 
mas nulenkė galvą prieš dailią merginą, stovinčią su sviediniu rankose, 
truputį išsitaršiusiais plaukais, kiek uždususią ir įraudusią. | 

Tačiau sode, gebenių, vynuogienojų ir sausmedžių paunksmėje 
stovinčio triklinijaus viduje sėdėjo Pomponija Grecina, ir jie patrau- 
kė prie jos pasisveikinti; nors Petronijus nesilankė Plaucijų namuo- 
se, bet ją pažinojo, nes matydavo pas Antistiją, Rubelijaus Plauto duk- 
terį, taip pat Senekų ir Poliono namuose. Jis negalėdavo užslopinti 
nusistebėjimo, kurį keldavo jam jos liūdnas, bet ramus veidas, laiky- 
senos, judesių, kalbos taurumas. Pomponija taip griovė jo nuomonę 
apie moteris, kad šis sugedęs iki gyvo kaulo ir visoje Romoje labiausiai 
pasitikįs savimi žmogus ne tik jautė jai deramą pagarbą, bet net jo 
pasitikėjimas savimi kiek bliuško. Ir dabar, dėkodamas jai už Vinici- 

jaus globą, lyg nejučiomis terpė kreipinį „„domina“*, kuris niekada 
neateidavo jam į galvą kalbantis, pavyzdžiui, su Kalvija Krispinila, 
su Skribonija, su Valerija, Solina ir kitomis aukštuomenės moteri- 
mis. Pasveikinęs Pomponiją ir išsakęs padėką, jis ėmė jai tučtuojau 
priekaištauti, kad taip retai susitinką, kad jos nepamatysi nei cirke, 
nei amfiteatre, o ji, padėjusi plaštaką ant vyro rankos, ramiai atsakė: 

—- Senstame ir abu vis labiau mėgstame namų ramybę. 

Petronijus norėjo prieštarauti, bet Plaucijus pridūrė savo švil- 
piančiu balsu: 

— Ir vis svetimesni jaučiamės tarp žmonių, kurie net mūsų ro- 
mėniškus dievus graikiškais vardais vadina. 

— Jau kuris laikas dievai virtę grynai retorinėmis figūromis, — 
nerūpestingai atsakė Petronijus, — o kadangi retorikos mus mokė 
graikai, tai ir man pačiam lengviau, pavyzdžiui, pasakyti Hera negu 
Junona. | 

Taip taręs, pažvelgė į Pomponiją, lyg parodydamas, kad jos aki- 
vaizdoje jokia kita dievybė jam negalėjusi ateiti į galvą, o paskui ėmė 
ginčyti jos žodžius apie senatvę. 

— Aišku, žmonės greitai sensta, tačiau tie, kurie gyvena visai ki- 
tokį gyvenimą, be to, yra veidų, kuriuos Saturnas tarsi užmiršęs. 

Petronijus kalbėjo lyg ir nuoširdžiai, nes Pomponija Grecina, te- 
gu ir krypo į antrąją gyvenimo dienos pusę, vis dar išlaikė nepap- 
rastą skruostų skaistumą, iškėlusi nedidelę galvutę ir smulkų veiduką, 
tad nors ir apsirengusi tamsiu rūbu, likdama orios laikysenos ir liūdna, 
ji kartais darydavo visai jaunos moters įspūdį. 

Tuo metu mažasis Aulas, didžiai susidraugavęs su Vinicijumi, kai 
šis buvo jų namuose, dabar priėjęs ėmė vadinti pažaisti sviediniu. Pas- 
kui berniuką į triklinijų įėjo ir Ligija. Gebenių pastogėje, su virpan- 
čiais skruostuose saulės zuikučiais ji dabar atrodė Petronijui gražesnė 
negu iš pirmo žvilgsnio ir tikrai panaši į kokią nimfą. Kadangi ligi šiol 
nebuvo jai nieko taręs, tad atsistojo, nulenkė prieš ją galvą ir, užuot 
pasveikinęs įprastiniais žodžiais, kreipėsi į ją eilėmis, kuriomis Odisė- 
jas pasveikino N ausikają: 


Jeigu esi iš dievų, kurie platųjį dangų šį valdo, 


Tai Artemidei greičiausiai palyginčiau, Dzeuso galingo 
Dukrai, dėl veido skaistumo, liemens ir stovylos gražumo. 


* Ponia (lot.). 

Jeigu esi giminės tų žmonių, kurie vargsta ant žemės, — 
Triskart laimingi ir tėvas, ir motina tavo, ir triskart 
Broliai laimingi...* | 


Net Pomponijai patiko to patyrusio vyro rafinuotas galantiškumas. 
Na o Ligija klausėsi sumišusi ir nukaitusi, nedrįsdama pakelti akių. 
Tačiau palengva jos lūpų kampučiuose pradėjo virpėti išdykėliška 
šypsena, veide atšvito kova tarp mergaitiško drovumo ir noro atsa- 
kyti — ir, matyt, šis noras nugalėjo, nes staiga žvilgtelėjusi į Petronijų 
atsakė jam tos pačios Nausikajos žodžiais, ištardama juos vienu atsi- 
kvėpimu, lyg išmoktą pamoką: | 


Tu, pakeleivi, matyti, nesi iš blozų ir nekvailas!** 


Po to apsisukusi spruko kaip pabaidyta paukštė. 

Dabar jau nustebo Petronijus: jis nesitikėjo išgirsti Homero eiles iš 
merginos, kurios barbarišką kilmę Vinicijus jam buvo anksčiau minė- 
jęs. Klausiamą žvilgsnį jis įsmeigė į Pomponiją, bet toji negalėjo jam 
atsakyti, nes tuo metu šypsodamasi žiūrėjo į pasididžiavimu švytintį 
senojo Aulo veidą. | | 

O šis nė nesistengė to pasididžiavimo slėpti. Pirmiausia — prie Li- 
gijos jis buvo prisirišęs kaip prie savo vaiko, o antra — nors senoviški 
romėno įsitikinimai vertė jį svaidyti perkūnus į graikų kalbą ir jos pli- 
timą, vis dėlto laikė ją gero tono viršūne aukštuomenėje. Pats niekada 
neįstengė jos dorai išmokti ir dėl to širdyje krimtosi, tad dabar buvo 
patenkintas, kad šiam prašmatniam vyrui ir dar rašytojui, kuris, ko 
gera, jo namus laikė barbariškais, čia buvo atsakyta Homero kalba 
ir eilėmis. 

“ — Namuose yra pedagogas graikas, — pasakė kreipdamasis į 
Petronijų,— jis moko mūsų berniuką, o mergina klausosi tų pamokų. 
Ji dar kieliukė, bet miela kieliukė, prie jos mes abu prijunkome. 

Petronijus dabar žiūrėjo pro gebenių ir sausmedžių raizginius į 
sodą ir žaidžiančią trijulę. Vinicijus, nusivilkęs togą, vien su tunika 
mėtė aukštyn sviedinį, kurį stengėsi pagauti priekyje stovinti iškėlusi 
rankas Ligija. Iš pirmo žvilgsnio mergina nepadarė Petronijui dide- 
lio įspūdžio. Ji pasirodė jam per daug liesa. Tačiau kai triklinijuje į 
ją pasižiūrėjo iš arčiau, tai pagalvojo, jog šitaip turbūt galėtų atrodyti 
Aušrinė, ir kaip žinovas suprato, kad joje glūdi kažkas ypatinga. Jis vis- 


* Homeras Odisėja.— VI. eil. 149—155. J. Ralio vertimas. 
** Homeras Odisėja.— VI. eil. 186. J. Ralio vertimas. 

ką pamatė ir viską įvertino: ir rausvą, skaistų veidą, ir gaivias lūpas, 
lyg bučiniui sudėtas, ir dangiškas kaip jūros žydrynė akis, ir alebas- 
trinį kaktos baltumą, ir vešlius tamsius plaukus, bangose atšviečian- 
čius gintaru arba Korinto variu, ir liekną kaklą, ir „dievišką“ pečių 
nuolydį, ir visą figūrą — lanksčią, grakščią, jauną kaip pavasaris, kaip 
ką tik pražydusi gėlė. Jame pabudo menininkas ir grožio gerbėjas, ku- 
ris pajuto, kad po šios merginos skulptūra būtų galima parašyti: „Pa- 
vasaris“. Staiga jam atėjo į galvą Chrisotemidė, ir jį paėmė piktas 
juokas. Ji su savo auksine pudra plaukuose ir pajuodintais antakiais 
pasirodė jam neapsakomai suvytusi, maždaug kaip nugeltusi, žiedla- 
pius metanti rožė. O juk tos Chrisotemidės jam pavydėjo visa Roma. 
Paskui jis prisiminė Popėją — ir toji išliaupsintoji Popėja taip pat 
dabar atrodė jam kaip bedvasė vaško kaukė. O šioje tanagriškų formų 
merginoje?? glūdėjo ne tik pats pavasaris, — joje slypėjo ir spindu- 
lingoji Psichė, švytinti iš jos rausvo kūno kaip švieselė iš lempos. 

„Teisybę sako Vinicijus,— pagalvojo,— o mano Chrisotemidė 
sena sena... kaip Troja!“ 

Paskui kreipėsi į Pomponiją Greciną ir, rodydamas į sodą, tarė: 

— Dabar suprantu, domina, jog dėl tokio dvejeto jums mieles- 
ni namai negu Palatinas ir cirkas. 

— Taip,— atsakė Pomponija, nukreipusi akis į mažąjį Aulą 
1r Ligiją. 

O senasis karvedys pradėjo pasakoti merginos istoriją ir tai, ką 
kadaise buvo girdėjęs iš Atelijaus Histro apie šiaurės miglose gyve- 
nančią ligų tautą. | 

Tuo metu jaunimas liovėsi žaidęs sviediniu ir valandėlę vaikštinėjo 
sodo smėliu, juodame mirtų ir kiparisų fone atšvisdami kaip trys 
baltos skulptūros. Ligija vedėsi mažąjį Aulą už rankos. Kiek pavaikš- 
čioję, susėdo ant suolelio prie baseino sodo viduryje. Tačiau netrukus 
Aulas pašoko ir ėmė baidyti žuvis skaidriame vandenyje. O Vinicijus 
toliau klostė vaikščiojant pradėtą šneką: 

— Iš tikrųjų, — kalbėjo žemu virpančiu balsu.— Vos tik nusi- 
mečiau pretekstą“, buvau išsiųstas į Azijos legionus. Miesto nepa- 
žinojau — nei jo gyvenimo, nei meilės. Atmintinai šį tą moku iš 
Anakreonto ir Horacijaus poezijos, bet nesugebėčiau kaip Petronijus 
deklamuoti eiles, kai protas stingsta iš nuostabos ir savo žodžių surasti 
neįstengia. Dar vaikas lankiau Muzonijaus mokyklą, kur mums vis 
kartojo, kad laimė — tai trokšti to, ko trokšta dievai, tad ji nuo mūsų 
valios priklausanti. Tačiau aš manau, kad yra ir kitėkia, didesnė ir 

brangesnė, nepriklausanti nuo mūsų valios, nes ją tik meilė gali duoti. 
Ieško tos laimės patys dievai, štai ir aš, o Ligija, iki šiol nepatyręs 
meilės, einu jų pėdomis ir taip pat ieškau tos, Kuri panorėtų man 
laimę duoti... 

Jis nutilo, ir valandėlę buvo girdėti tik vandens pliuškenimas, 
kai mažasis. Aulas mėtė į jį akmenukus, baidydamas žuvis. Tačiau 
netrukus Vinicijus vėl prašneko dar švelniau ir tyliau: 

— Tikriausiai tu pažįsti Vespasiano sūnų Titą? Sako, jog tik 
išaugęs iš vaiko metų jis taip pamilęs Berenikę, kad meilės ilgesys vos 
neiščiulpęs jam gyvybės..: Ir aš taip sugebėčiau pamilti, o Ligija!.. 
Turtai, šlovė, galybė — tai tiktai dūmai, tuštybė! Turtuolis suras 

turtingesnį už save, šlovingąjį užtemdys kito didesnė šlovė, galingąjį 
| įveiks galingesnis... Bet argi pats cezaris, netgi kuris nors dievas gali 
patirti didesnį malonumą arba būti laimingesnis už paprastą mirtin- 
gąjį, kai prie krūtinės alsuoja jam brangi krūtinė arba kai bučiuoja 
mylimas lūpas... Taigi meilė mus padaro dievams lygius, o Ligija!.. 

O ji klausėsi nerami, nustebusi ir drauge taip, lyg būtų girdėjusi 
skambant graikų fleitą ar citrą. Tarpais jai vaidenosi, kad Vinicijus 
dainuoja kažkokią dainą nuostabiausią, kuri smelkiasi jai į ausis, 
sujudina kraują ir kartu atneša širdies alpulį, baimę ir kažkokį ne- 
suprantamą džiaugsmą. Vaidenosi jai taip pat, kad jis kalba apie tai, 
kas jau ir anksčiau joje buvo, tik ji suvokti neįstengė. Jautė, kad jis 
joje žadina kažką, kas ligi šiol snaudė, ir šią valandėlę miglotas sapnas 
darosi vis aiškesnis, patrauklesnis ir žavesnis. | 

Tuo metu saulė jau senjai buvo nuslinkusi už Tibro ir stovėjo 
žemai virš Janikulo kalvos. Ant nejudančių kiparisų krito raudona 
šviesa — ir visas oras buvo jos prisodrintas. Ligija pakėlė žydras; 
lyg iš sapno pabudusias akis į Vinicijų, ir staiga... pavakarės žarose, 
palinkęs ties ja, su virpančiu žvilgsnyje maldavimu jis pasirodė jai 
gražesnis už visus Žmones, už visus graikų ir romėnų dievus, kurių 
skulptūras matė šventyklų frontonuose. O jis švelniai suėmė pirštais 
jos ranką aukščiau riešo ir klausė: 

„— Argi tu, Ligija, nenumanai, kodėl aš tau visa tai kalbu?.. 

— Ne,— sušnibždėjo ji taip tyliai, kad Vinicijus vos išgirdo. 

Bet jis nepatikėjo ir vis stipriau traukė jos ranką, jau kone pri- 
glaudė Ligiją sau prie širdies, o ši plakė kaip kūjis, skatinama aistros, 
kurią sužadino nuostabi mergina... ir jau būtų kreipęsis į ją karštais 
žodžiais, jeigu mirtų aprėmintame takelyje nebūtų pasirodęs senasis 
Aulas ir eidamas artyn prašnekęs: 

— Saulė jau leidžiasi, tai saugokitės vakaro vėsos ir nejuokau- 
kite su Libitina““... | . 

— Ne,— atsakė Vinicijus,— netgi be togos kol kas nejaučiu 
šalčio. 

*— Štai jau vos pusė jos disko kyšo iš už kalvos, — tarė senas kar- 
vedys.— Tai tik Sicilijoje, kur toks švelnus klimatas, vakarais žmo- 
nės susirenka turgavietėse choro giesmėmis palydėti nueinantį Febą““. 

Ir užmiršęs, kad ką tik pats kitus gąsdino Libitina, ėmė pasakoti 
apie Siciliją, kur turėjo dvarų ir didelį, taip mėgstamą ūkį. Dar pri- 
siminė, kad ne kartą jam buvo kilusi mintis persikelti į Siciliją ir ten 
ramiai baigti dienas. Užtenka žiemos šerkšno tam, kuriam žiema jau 
nušarmojo galvą. Dar nekrinta.lapai nuo medžių, ir virš miesto dangus 
meiliai šypsosi, bet kai pagels vynuogynai, kai Albano kalnuose iškris 
sniegas, o dievai smelkiančiais viesulais lankys Kampaniją, tada, ką 
gali žinoti, gal ir persikelsiąs su visais namais į tą savo jaukų kaimo 
prieglobstį. 
 — Tu norėtum palikti Romą Plaucijau? — umai sunerimęs pa- 
klausė Vinicijus. . 

— Seniai noriu,— atsakė Aulas, — nes ten ramiau ir saugiau. 

Ir vėl pradėjo girti savo sodus, kaimenes, žalumoje skendintį namą, 
kmynais ir čiobreliais apaugusias kalvas, kur dūzgia spiečiai bičių. 
Tačiau Vinicijaus nedomino tie bukoliški vaizdai, jis tegalvojo apie 
tai, kad gali netekti Ligijos, ir dairėsi į Petronijaus pusę, tarsi tik iš 
jo būtų laukęs pagalbos. 

Tuo tarpu Petronijus sėdėjo šalia Pomponijos, grožėjosi i saulėly- 
džio, sodo ir prie baseino stovinčių Žmonių reginiu. Jų balti rūbai tam- 
siame mirtų fone švietė auksiniais vakaro atspindžiais. Padangėje žara 
ėmė dažytis purpuru, violetu ir raibuliuoti kaip opalas. Dangaus skliau- 
tas virto lelijų spalvos. Juodi kiparisų siluetai pasidarė dar raiškesni 
negu šviesią dieną, o žmonėse, medžiuose ir visame sode įsiviešpatavo 
vakaro ramybė. . 

: Petronijų: apstulbino toji ramybė, ypač žmonių. Pomponijos, se- 
nojo Aulo, jų berniuko ir Ligijos veiduose buvo kažkas, ko jis neregėjo 
kasdien, tiksliau sakant, kasnakt jį supančių žmonių veiduose: kažko- 
kia šviesa, kažkokia ramybė ir giedra, išplaukianti tiesiog iš to gyve- 
nimo, kurį čia visi gyveno. Ir kiek nustebęs pagalvojo, kad vis dėlto 
gali būti grožis ir malonumai; kurių jis, amžinai besivaikantis grožio 
ir; malonumų, net nežinojo. Tų minčių jis nemokėjo slėpti viduje 
ir, kreipdamasis į Pomponiją, tarė: | 

— Svarstau širdyje, kaip skiriasi jūsų pasaulis nuo to, kurį valdo 
mūsų Neronas. 

O ji pakėlė savo smulkų veidą į vakaro žarą ir kukliai atsakė: 

— Pasaulį valdo ne Neronas, o Dievas. | 

Stojo valandėlė tylos. Netoli triklinijaus alėjoje pasigirdo senojo 
karvedžio, Vinicijaus, Ligijos ir mažojo Aulo žingsniai, bet kol jie 
priartėjo, Petronijus dar paklausė: 

— Tai tu tiki dievus, Pomponija? " 

— Tikiu Dievą, kuris yra vienas, teisingas ir visagalis, — atsakė 
Aulo Plaucijaus žmona. ' 

— Ji tiki Dievą, kuris yra vienas, visagalis ir teisingas, — pa- 
kartojo Petronijus, vėl atsidūręs lektikoje tik su Vinicijumi.— Jeigu 
jos Dievas visagalis, tai lemia gyvenimą ir mirtį, o jeigu teisingas, 
tai teisingai pasiunčia mirtį. Tad kodėl Pomponija nešioja gedulą po 
Julijos mirties? Gedėdama Julijos, ji priekaištauja savo Dievui. Šituos 
samprotavimus reikėtų pakartoti mūsų variabarzdei beždžionei, nes 
manau, kad dialektikoje aš tolygus Sokratui. O dėl moterų — tai 
sutinku, kad kiekviena jų turi tris ar keturias sielas, bet nė viena ne- 
turi protingos. Tegu sau Pomponija svarsto su Seneka arba Kornutu, 
kas yra jų didysis Logosas. Tegu sau iššaukia iš karto Ksenofano, 
Parmenido, Zenono ir Platono šešėlius, kurie nuobodžiauja ten 
kimerų šalyje kaip dagiliai narvelyje. Aš norėjau pakalbėti su ja ir 
Plaucijumi apie ką kita. Prisiekiu šventomis Egipto Izidės įsčiomis! 
Jeigu jiems būčiau stačiai pasakęs, ko mes atėjome, tai manau, kad 
jų dorybingumas būtų suskambėjęs kaip varinis skydas nuo lazdos 
smūgio. Ir neišdrįsau! Patikėk manimi, Vinicijau — neišdrįsau! Po- 
vas — gražus paukštis, bet klykia klaikiai. Pabūgau klyksmo. Tačiau 
turiu pagirti tavo pasirinkimą. Tikra „Aušra rausvapirštė“... ir žinai, 
ką ji dar man priminė? Pavasarį! Ir ne mūsiškį, Italijos, kur vos šen 
bei ten išvysti žydinčią obelį, o alyvmedžiai pilkuoja kaip pilkavę, 
ne — priminė tą pavasarį, kurį kadaise regėjau Helvecijoje: jauną, 
gaivų, skaisčiai žalią... Prisiekiu blyškiąja Selene““, aš nesistebiu tavimi, 
Markai, bet žinok, kad įsimylėjai Dianą, ir Aulas su Pomponija, jei 
įmanytų — sudraskytų tave, kaip kadaise šunys sudraskė Akteoną“'. 

Nepakeldamas galvos, Vinicijus valandėlę tylėjo, paskui prašneko 
nuo aistros trūkčiojančiu balsu: 

— Geidžiau jos ir anksčiau, o dabar geidžiu dar labiau. Kai 
paėmiau ją už rankos, mane ugnis nutvilkino... Turiu ją gauti. Jei 
bučiau Dzeusas, apgobčiau ją debesiu kaip jis Ijo arba užkrisčiau 
ant jos lietumi kaip jis ant Danajės. Trokštu bučiuoti jos lūpas iki 
skausmo! Trokštu girdėti jos klyksmą mano glėbyje. Trokštu užmuš- 
ti Aulą ir Pomponiją, o Ligiją pagrobti ir ant rankų parsinešti namo. 
Nemiegosiu šiąnakt. Liepsiu plakti kurį nors vergą ir klausysiuos 
jo aimarų... | 

— Nusiramink,— tarė Petronijus. — Tavo užgaidos kaip Subu- 
ros dailidės. 

— Man vis tiek. Turiu ją gauti. Atėjau pas tave patarimo, bet 
jeigu tu jo nerandi, susirasiu pats... Aulas laiko Ligiją dukterimi, tai 
kodėl gi man į ją žiūrėti kaip į vergę? Jeigu jau nėra kito kelio, tegu 
ji apipina mano namų duris, tegu ištepa jas vilko taukais ir tegu sėda 
kaip žmona prie mano židinio. 

— Nusiramink, padūkęs konsulų palikuoni. Ne tam parsitempia- 
me prisirišę prie savo vežimų barbarus, kad tuoktumės su jų dukte- 
rimis. Saugokis galutinio žingsnio. Išnaudok paprastus, padorius 
būdus ir palik sau ir man laiko apgalvoti. Man taip pat Chrisotemidė 
atrodė kaip Jupiterio duktė, bet vis dėlto nesusituokiau su ja, kaip 
ir Neronas nesusituokė su Akte, nors ją apskelbė karaliaus Atalos 
dukterimi““... Nusiramink... Pagalvok: jeigu ji panorės palikti dėl 
tavęs Aulų namus, jie neturi teisės jos sulaikyti, ir žinok, kad ne tik 
tu degi, bet Erotas ir joje įžiebė ugnį... Aš mačiau, o manimi gali tikėti. 
Turėk kantrybės. Visada žmogus randa priemonių, bet šiandien ir 
taip daug galvojau, jau pavargau. Užtat pasižadu rytoj dar pagalvoti 
apie tavo meilę, ir Petronijus nebebūtų Petronijumi, jeigu nesurastų 
kokios išeities. 

Vėl abu nutilo, pagaliau po kiek laiko Vinicijus jau ramiai pasakė: 

— Dėkoju, ir tegu Fortūna būna tau dosni. | 

— Būk kantrus. 

— Kur liepsi mus nešti? 

— Pas Chrisotemidę... 

— Tu laimingas, kad turi tą, kurią myli. 

— Aš? Žinai, kas mane dar juokina Chrisotemidėje? Ogi kad 
ji man neištikima su mano paties atleistiniu liutnistu Teoklu ir galvoja, 
jog aš nematau. Kadaise ją mylėjau, o dabar mane juokas ima dėl 


Ouo vadis | 32 


jos melo ir kvailysčių. Eime pas ją. Jeigu ji pradės tau sukti galvą ir 
vyne padažytu pirštu braižyti raides ant stalo, tai žinok, kad aš ne- 
pavydulingas. 

Ir liepė nešti tiesiai pas Chrisotemidę. 

Tačiau priemenėje Petronijus uždėjo ranką Vinicijui ant peties 
ir tarė: 

— Palauk, man atrodo, kad radau būdą. 

— "Tegu visi dievai tau atlygina... 

— Iš tikrųjų! Manau, kad priemonė garantuota... Žinai ką, 
Markai? 

:— Klausau tavęs, mano Atėne... 

— Štai kas: po kelių dienų dieviškoji Ligija tavo namuose val- 
gys Demetros grūdus““. 

— Tu didesnis už cezarį! — džiaugsmingai sušuko Vinicijus. 

Petronijus iš tikrųjų ištesėjo pažadą. Nors po apsilankymo pas 
Chrisotemidę beveik visą rytojaus dieną miegojo, bet vakare liepė 
nunešti jį į Palatiną ir konfidencialiai kalbėjosi su Neronu, o po to 
pokalbio trečią dieną prie Plaucijaus namų pasirodė centurionas su 
keliolika kareivių pretorionų“ . 

Laikai buvo neramūs ir baisūs. Šitokie pasiuntiniai jau dažniau- 
siai būdavo mirties skelbėjai. Tad kai centurionas sudavė plaktuku 
į Aulo duris ir atrijaus tvarkytojas davė žinią, kad priemenėje yra 
kareiviai, visus namus apėmė siaubas. Šeimyna iškart apspito senąjį 
karvedį, nes niekas neabejojo, kad pavojus visų pirma iškilo jam. 
Pomponija, apkabinusi jo kaklą, stipriai stipriai prisispaudė, pamė- 
lusios jos lūpos tankiai krutėjo, tyliai tardamos kažkokius žodžius, 
Ligija, išbalusi kaip drobė, bučiavo jo ranką, mažasis Aulas kibo į 
togą, o iš koridorių, iš tarnaičių kambarių antrame aukšte, iš šeimy- 
nykščių patalpų, iš maudyklų, iš skliautuotų žemutinių būstų — iš 
visų kampų pabiro pulkai vergų ir vergių. Skambėjo šūkavimai: „Heu, 
heu, me miserum!“*, moterys pratrūko raudomis, kai kurios jau 
pradėjo draskyti sau veidus arba dangstytis galvas skepetomis. 


* Oi, oi, vargas man! (Lot.) 


33 | Perskyrimas ketvirtas 


„Vien senasis karvedys, per tiek metų įpratęs žvelgti mirčiai tie- 
siai į akis, liko ramus, tik jo mažas ereliškas veidas pasidarė lyg iš 
akmens iškaltas. Po valandėlės, nutildęs verksmus ir tarnams liepęs 
išsiskirstyti, tarė: 

— Leisk mane, Pomponija. Jei atėjo man galas, dar turėsime 
laiko atsisveikinti. 

Ir švelniai ją atstūmė, o ji tarė: | 

— "Tavo likimas tebūnie ir mano likimas, o Aulai! 

Paskui puolė ant kelių ir ėmė kalbėti karštą maldą, kurią gali 
pagimdyti tik baimė dėl brangaus žmogaus. 

Aulas nuėjo į atrijų, kur jo laukė centurionas. Ten stovėjo sena- 
sis Kajus Hasta, buvęs jo valdinys ir Britanijos karų bendražygis. 

— Sveikas, vade! — tarė.— Atnešiau tau cezario įsakymą ir pa- 
sveikinimą — štai lentelės ir žeriklas, kad atėjau jo vardu. 

-— Dėkoju cezariui už sveikinimą, o įsakymą įvykdysiu, — atsakė 
Aulas.— Sveikas, Hasta, ir sakyk, su kokiu pavedimu ateini. 

— Aulai Plaucijau,— pradėjo Hasta,— cezaris sužinojo, jog 
tavo namuose gyvena ligų karaliaus duktė, kurią jis, dar gyvam esant 
dieviškajam Klaudijui, atidavė į romėnų rankas kaip įkaitę, kad ligai 
imperijos sienų niekada nepažeis. Dieviškasis Neronas dėkoja tau, 
o karvedy, už tai, kad tiek metų svetingai jai prieglobstį teikei, bet, 
nenorėdamas ilgiau apsunkinti tavo namų, taip pat atmindamas, kad 
mergina kaip įkaitė privalo būti paties cezario ir senato globoje, įsako 
tau perduoti ją į mano rankas. 

Aulas buvo senas karys ir tiek užsigrūdinęs vyras, kad negalėjo 
sau leisti rodyti ambicijų, tuščiažodžiauti ar skųstis. Tačiau pašoku- 
sio pykčio ir skausmo raukšlelė susimetė jo kaktoje. Prieš taip su- 
rauktus antakius kadaise drebėjo Britanijos legionai, tad netgi šią 
valandėlę Hastos veide pasirodė išgąstis, Tačiau dabar prieš įsakymą 
Aulas pasijuto beginklis. Kurį laiką jis žiūrėjo į lenteles, į ženklą, 
paskui pakėlė akis į senąjį centurioną ir jau ramiai tarė: 

— Palauk, Hasta, atrijuje, kol įkaitė bus tau perduota. 

Po šių žodžių nuėjo į kitą namų galą, į menę, vadinamą eku, kur 
sunerimę ir nusigandę jo laukė Pomponija Grecina, Ligija ir ma- 
žasis Aulas. 

— Niekam negresia nei mirtis, nei ištrėmimas į tolimas salas, — 
pasakė jis,— tačiau cezario pasiuntinys vis dėlto atnešė nelaimę. 
Ji užklupo tave, Ligija. 

— Ligiją? — apstulbusi sušuko Pomponija. 

— Taip, ją,— atsakė Aulas. 

Ir, atsigręžęs į merginą, ėmė kalbėti: 

— Ligija, auginome tave mūsų namuose kaip savo vaiką ir abu 
su Pomponija mylime tave kaip dukterį. Bet tu žinai, kad nesi mūsų 
duktė. Esi tavo tautos duota Romai įkaitė, o ją globoti turi cezaris. 
Todėl cezaris pasiima tave iš mūsų namų. 

Karvedys kalbėjo ramiai, bet kažkokiu keistu, neįprastu balsu. 
Ligija klausėsi jo žodžių mirkčiodama, lyg nesuprasdama, ką jis šneka; 
Pomponijos skruostai išblyško; koridoriaus tarpduryje vėl į mėnę 
ėmė kyščioti susijaudinę vergių veidai. 

"— Cezario valia turi būti įvykdyta, — tarė Aulas. 

— Aulai! — sukliko Pomponija, apkabindama merginą, lyg no- 
rėdama ją apginti. — Jau verčiau jai numirti! 

O Ligija spaudėsi prie jos krūtinės, kartojo: „Mama, mama!“ — 
pro kūkčiojimą negalėdama nieko daugiau ištarti. 

Aulo veidą vėl iškreipė pyktis ir skausmas. 

— Jei būčiau vienų vienas pasaulyje,— niūriai pasakė, — jos 
gyvos neatiduočiau... ir mano giminės dar šiandien galėtų sudėti už 
mus aukas Jupiteriui Išvaduotojui... Tačiau neturiu teisės pražudyti 
tavęs ir mūsų vaiko, kuris gal sulauks laimingesnių laikų... Šiandien 
pat vyksiu pas cezarį ir maldausiu atšaukti įsakymą. Ar išklausys 
mane — nežinau. Tuo tarpu lik sveika, Ligija, ir žinok, kad ir aš, ir 
Pomponija visada buvome dėkingi dievams už tą dieną, kada tu pri- 
sėdai prie mūsų židinio. 

Taip pasakęs, uždėjo ranką jai ant galvos, ir, nors stengėsi likti 
ramus, vis dėlto balse suvirpėjo didelis tėviškas gailestis, kai Ligija 
pakėlė į į Jį ašaromis paplūdusias akis, o paskui, sugriebusi ranką, ė ėmė 
ją bučiuoti. Us 

— Sudie, mūsų džiaugsme, mūsų akių šviesybe! — teištarė. 

Ir skubiai vėl nuėjo į atrijų, kad nepasiduotų romėnui nederan- 
čiam grauduliui. 

Tuo metu Pomponija, nuvedusi Ligiją į kubikulą, ėmė ją raminti, 
guosti, drąsinti ir kalbėti žodžius, keistai skambančius šiuose namuose, 
nes čia pat, gretimoje seklyčioje, dar tebebuvo lararijus ir židinys, 
kur Aulas Plaucijus, ištikimas senam papročiui, dėjo aukas namų 
dievams. Ir štai atėjo išbandymo metas. Kadaise Virginijus perdūrė 
dukters krūtinę, kad išvaduotų iš Apijaus glėbio, o dar seniau Lukre- 
cija sumokėjo gyvybe už gėdą'!'. Cezario namai — tai gėdos, blogio, 
piktadarybių urvas. „„Bet mes, Ligija, žinome, kodėl neturime teisės 

pakelti prieš save ranką!..“ Taip! Ta teisė, kuria abi vadovaujasi gy- 
venime — kitokia, didesnė, šventesnė, ji vis dėlto leidžia gintis nuo 
blogio ir gėdos, nors už tai ir tektų sumokėti gyvybe ir kančiomis. 
Kas švarus išeina iš ydų buveinės, tuo didesni jo nuopelnai. Tokia 
buveinė yra žemė, bet laimė, kad gyvenimas tėra viena akimirka, ir 
prisikeliama tik iš grabo, anapus jo valdo jau nebe Neronas, o Gailes- 
tingumas — ir vietoj skausmo viešpatauja džiaugsmas, vietoj ašarų — 
linksmybė. 

Paskui ėmė pasakoti apie save. Taip. Ji rami, bet ir jos krūtinėje 
nestinga skaudžių žaizdų. Štai ir jos Aulas dar vis apjakęs, jo dar 
neapšvietė šviesos spindulys. Jai taip pat neleidžiama auginti sūnaus 
Tiesoje. O kai pagalvojanti, kad šitaip galima visą amžių nubaigti ir 
išmuš atsiskyrimo su jais valanda, atsiskyrimo, kuris šimtąkart skau- 
desnis ir baisesnis negu šis, laikinas, dėl kurio jos abi dabar krem- 
tasi — tai protas neišneša, kaip ji įstengsianti būti be jų, net danguje, 
laiminga. Jau daug naktų ji praverkusi, daug jų praleidusi maldose, 
melsdama pasigailėjimo ir meilės. Tačiau savo skausmą aukojanti 
Dievui — ir laukianti, ir neprarandanti vilties... Dabar, kai ją ištikęs 
naujas smūgis, kai piktadario įsakymu iš jos atimamas brangus žmogus, 
tas, kurį Aulas pavadino akių šviesybe — ji vis tiek dar turinti vilties 
ir tikinti, kad yra galybė, didesnė už Nerono... ir Gailestingumas, 
už jo pagiežą stipresnis. 

Ir dar tvirčiau prispaudė prie krūtinės merginos galvelę, o Li- 
gija netrukus sukniubo prie jos kelių ir, paslėpusi akis jos peplumo'? 
klostėse, ilgai klūpojo taip tylėdama, o kai pagaliau pakilo, veidas 
jau buvo ramėlesnis. 

— Gaila man tavęs, motin, ir tėvo, ir brolio, bet žinau, kad pa- 
sipriešinimas nieko nepadėtų, tik pražudytų jus visus. Užtat prisiekiu 
tau, kad žodžių tavo niekada neužmiršiu cezario namuose. 

Dar kartą apsivijo rankomis Pomponijos kaklą, o paskui, kai 
abi išėjo į eką, atsisveikino su mažuoju Aulu, su senuku graiku, savo 
buvusiu mokytoju, su savo nešiote, kuri kadaise ją augino, su visais 
vergais. 

Vienas jų, aukštas petingas ligas, namuose visų vadinamas Ursu, 
kadaise kartu su Ligija, jos motina bei palyda atvykęs į romėnų sto- 
vyklą, dabar puolė jai po kojų, paskui prigludęs prie Pomponijos 
kelių maldavo: | 

— O domina! Leiski man eiti su savo ponia, kad jai tarnaučiau 
ir ją saugočiau cezario namuose. 

“ .— Tune mūsų, o Ligijos tarnas, — atsakė Pomponija Grecina.— 

Bet kažin ar tave įleis į cezario rūmus? Kokiu būdu tu saugosi ją? 

— Nežinau, domina, tik žinau, kad geležis trupa mano rankose 
kaip medis... 

Tuo metu priėjęs Aulas Plaucijus ir išgirdęs tą šneką ne tik nesi- 
priešino Urso norui, bet dar pareiškė, kad jis net neturįs teisės jį 
sulaikyti. Siųsdami Ligiją kaip cezario pareikalautą įkaitę, jie juk 
privalą pasiųsti ir jos palydą, kuri taip pat patenkanti į cezario globą. 
Čia jis šnibžtelėjo Pomponijai, kad palydos priedangoje ji galinti 
duoti tiek vergių, kiek laikys reikalinga: juk centurionas neturįs teisės 
atsisakyti jas priimti. . 

„ Ligijai tai buvo.šiokia tokia paguoda. Džiaugėsi 11 Pomponija, 
kad gali savo nuožiūra parinkti jai tarnaites. Be Urso, dar paskyrė 
senąją nešiotę, dvi išmoningas šukuotojas kiprietes ir dvi maudyklos 
merginas germanes. Parinko vien naujo mokymo išpažinėjus, nes 
ir Ursas jį jau: buvo priėmęs prieš kiek metų, taigi Pomponija galėjo 
pasikliauti šių tarnų ištikimybe ir kartu guostis mintimi, kad tiesos 
grūdai bus pasėti ir cezario rūmuose. 

Ji taip pat parašė kelis žodžius, prašydama, kad Ligija globotų 
Nerono -atleistinė Aktė. Nors Pomponija jos nematė naujojo mokslo 
išpažinėjų susirinkimuose, tačiau iš jų girdėjo, kad Aktė niekada 
neatsisakanti pagelbėti ir godžiai skaitanti Pauliaus Tarsiečio laiškus. 
Ir dar žinojo, kad jaunoji atleistinė nuolat liūdna, kad ji skiriasi nuo 
visų. Nerono šeimynykščių ir apskritai yra rūmų geroji dvasia. 

Hasta sutiko pats: įteikti laišką Aktei. Laikydamas natūraliu da- 
lyku, kad karaliaus-dukterį lydi jos tarnų būrelis, jis nedarė nė ma- 
žiausių- kliūčių jiems patekti į rūmus, netgi stebėjosi, kad jų tiek 
mažai. Bet prašė paskubėti, nes bijojo, kad nebūtų pakaltintas dėl 
uolumo stokos vykdant įsakymus. Atėjo atsisveikinimo valanda. Pom- 
ponijos ir Ligijos akys vėl paplūdo ašaromis, Aulas dar kartą uždėjo 
ranką jai ant galvos, ir netrukus kareiviai išvedė merginą į cezario 
namus, lydimi mažojo Aulo klyksmo, kuris gindamas seserį grūmojo 
kumšteliais centurionui. 

O senasis karvedys liepė paruošti jam lektiką ir, užsidaręs su 
Pomponija šalia eko esančioje pinakotekoje'“, ėmė kalbėti: 

— Klausyk, Pomponija. Vykstu pas cezarį, nors manau, kad 
tuščiai, ir, hors Senekos žodis jam jau nieko nereiškia, aplankysiu 
taip pat -Seneką. Šiandien daugiau reiškia Sofronijus, Tigelinas, 
Petronijus arba Vatinijus... Pats cezaris gal nė negirdėjo niekada 

gyvenime apie ligų tautą ir jeigu pareikalavo atiduoti Ligiją kaip 
įkaitę, tai todėl, kad jį kažkas prišnekino, ir nesunku atspėti, kas galė- 
jo šitaip padaryti. 

Ji staiga pakėlė į jį akis. 

. — Petronijus? 

— Taip. 

. Stojo tyla, o paskui karvedys kalbėjo toliau: 

— Štai ką reiškia įsileisti per slenkstį kurį nors tų žmonių be 
garbės ir sąžinės. Tebūna prakeikta akimirka, kada Vinicijus įžengė 
į mūsų namus! Tai jis atvedė pas mus Petronijų. Vargas Ligijai, nes 
jiems ne įkaitės reikia, o sugulovės. 

Iš pykčio, iš bejėgiško įniršio ir atimtos augintinės gailesčio jis 
kalbėjo švarpdamas dar labiau negu visada. Kurį laiką grūmėsi pats 
su savimi, ir tik sugniaužti kumščiai liudijo, kokia sunki ta vidinė kova. 

— Gerbiau ligi šiol dievus, — tarė, — bet dabar. manau, kad ne 
jie valdo pasaulį: yra tik vienas piktas, paklaikęs ir šlykštus padaras, 
vardu Neronas. | 

— Aulai! — sušuko Pomponija.— Neronas — tai tik saujelė 
sudūlėjusių pelenų prieš Dievą. 

Aulas pradėjo dideliais žingsniais vaikščioti pinakotekos mozaika. 
Gyvenime jis turėjo didelių žygių, bet neturėjo skaudžių nelaimių, 
todėl nebuvo prie jų pripratęs. Senas karys, nė pats to nenumany- 
damas, buvo labai prisirišęs prie Ligijos ir dabar negalėjo susitaikyti 
su mintimi, kad jos neteko. Be to, jautėsi pažemintas. Jį prislėgė ranka, 
kurią pats niekino; bet kartu suvokė, kad prieš jos galybę jis bejėgis. 

Pagaliau užgniaužęs protą drumstusį pyktį, tarė: 

.  — Manau, kad Petronijus atėmė ją iš mūsų ne cezariui, nes 
nenorės užsitraukti Popėjos nemalonę. Tad arba sau, arba Vinicijui... 
Šiandien pat viską sužinosiu. 

Netrukus lektika į jį nešė į Palatino pusę, o Pomponija, likusi viena, 

"nuėjo pas mažąjį Aulą, kuris vis dar verkė sesers ir grūmojo cezariui. 


"PERSKYRIMAS PENKTAS 


Tačiau Aulas neklydo manydamas, kad nebus prileistas prie Ne- 
rono. Jam buvo atsakyta, jog cezaris užsiėmęs — dainuoja su liutnistu 
Terpnu ir apskritai nepriima tų, kurių pats nėra šaukęs. Kitaip tariant, 

tai reiškė, kad Aulas ir ateityje nebandytų pasimatyti su juo. Na o Se- 
neka, nors ir karščiuodamas, priėmė senąjį karvedį su derama pagarba, 
bet išklausęs, koks reikalas, gaižiai nusišypsojo ir prabilo: 

— Tik vieną paslaugą galiu tau pasiūlyti, kilnusis Plaucijau, bū- 
tent: niekada neišsiduoti cezariui, kad mano širdis atjaučia tavo skaus- 
mą ir norėtų padėti, nes jeigu šiuo atžvilgiu jam šmėstelėtų bent men- 
kiausias įtarimas, tai Žinok — neatiduotų tau Ligijos, nors neturėtų 
jokių kitų sumetimų, o tik vieną — padaryti man bloga. 

Taip pat nepatarė kreiptis nei į Tigeliną, nei į Vatinijų, nei į Vini- 
cijų. Pinigais gal ir galima būtų juos palenkti, gal jie ir norėtų pa- 
kenkti Petronijui, kurio įtaką stengiasi pakirsti, bet tikriausiai praneš- 
tų cezariui, kokia brangi Plaucijui Ligija, o tada cezaris tuo labiau 
jos neatiduotų. Paskui senas išminčius ėmė kalbėti su kandžia ironija, 
nukreipta prieš patį save. . 

— Tylėjai, Plaucijau, tylėjai metų metais, o cezaris nemėgsta tų, 
kurie tyli! Kaipgi tu nesižavėjai jo grožiu, dorybe, dainavimu, jo dek- 
lamacijomis, važnyčiojimu ir eilėmis! Kaipgi tu nešlovinai Britaniko 
mirties, neliaupsinai motinos žudiko ir nepažėrei sveikinimo žodžių 
pasmaugus Oktaviją! Tau stinga įžvaigumo, Aulai, kurio mes, laimin- 
gai gyvenantys prie rūmų, turime sočiai. 

Taip kalbėdamas paėmė prie juostos pakabintą taurę, pasisėmė iš 
i1mpluvijaus vandens, sudrėkino sukepusias lūpas ir dėstė toliau: | 

— Ak, Nerono širdis dėkinga. Jis myli tave, nes tarnavai Romai 
ir jos vardą išgarsinai pasaulio pakraščiuose, ir myli mane, nes buvau 
j0 auklėtoju jaunystėje. Todėl žinau, kad šis vanduo neužnuodytas, ir, 
kaip matai, geriu jį ramus. Dėl vyno savo namuose nebūčiau toks tik- 
ras, bet jei esi ištroškęs, tai drąsiai išgerk šito vandens. Vandentiekiu 
jis atiteka iš Albano kalnų, ir norint jį užnuodyti, reikėtų užnuodyti 
visus Romos fontanus. Kaip matai, dar galima šiame pasaulyje būti 
saugiam ir turėti ramią senatvę. Teisybė, aš ligonis, bet serga veikiau 
mano dvasia, o ne kūnas. 

Tai buvo tiesa. Senekai stigo tos dvasios stiprybės, kuria pasižy- 
mėjo, sakysime, Kornutas arba Trazėja, tad jo gyvenimas — visa vir- 
tinė nuolaidų nusikaltimams. Jis pats tai jautė, pats suprato, kad Zeno- 
no iš Kitijo principų išpažinėjas privalėjo eiti kitu keliu, ir ši mintis 
kankino jį labiau negu mirties baimė. | 

Tačiau karvedys dabar nutraukė jo karčius apmąstymus: 

— Kilnusai Anėjau,— tarė, — aš žinau, kaip tau atsimokėjo ce- 
zaris už jaunystės metų globą. Tačiau mūsų vaiko pagrobimo kal- 

tininkas yra Petronijus. Pasakyk, kokiais būdais, per ką jį paveikti, 
pagaliau ir pats panaudok visą savo gražbylystę, kokią tik begali tau 
įkvėpti mudviejų sena bičiulystė. 

— Petronijus ir aš, — atsakė Seneka, — tai dviejų priešingų sto- 
vyklų žmonės. Kaip jį paveikti, nežinau, jokioms įtakoms jis nepasi- 
duoda. Nors ir koks sugedęs, vis dėlto jis dar galbūt kiek vertesnis už 
tuos niekšus, kuriuos šiandien sutelkęs apie save Neronas. Tačiau įro- 
dinėti jam, kad padarė blogą darbą — tuščias laiko gaišinimas, Pet- 
ronijus jau seniai nebeskiria, kas yra bloga ir kas gera. Reikia jam 
įrodyti, kad jo žygis nedoras, tada jis susigės. Susitikęs pasakysiu jam: 
„Tavo darbas vertas atleistinio“. Jei tai nepadės — niekas nepadės. 

— Ačiū ir už tai, — atsakė karvedys. 

„Tada liepė nešti pas Vinicijų, kurį rado besitreniruojantį su lanis- 

* Pamatęs jaunuolį ramiai besimankštinantį tada, kai įvykdytas 
anas prieš Ligiją, Aulas baisiausiai įniršo ir, vos tik lanista 
dingo anapus uždangos, pratrūko karčių priekaištų ir užgaulių žodžių 
potvyniu. Tačiau vos išgirdęs, kad Ligija pagrobta, Vinicijus taip 
klaikiai išbalo, jog Aulas nė akimirką negalėjo jo įtarti dalyvavus pasi- 
kėsinime. Jaunuolio kaktą išpylė prakaito lašai, kraujas, valandėlę 
nutekėjęs į širdį, dabar vėl karšta banga plūstelėjo į veidą, akys pra- 
dėjo kibirkščiuoti, lūpos berti padrikus klausimus. Čia pavydas, čia 
įniršis blaškė jį kaip viesulas. Jam atrodė, kad cezario namų slenks- 
tį peržengusi Ligija jau amžinai prarasta, o kai Aulas paminėjo Petro- 
nijaus vardą, įtarimas it žaibas švystelėjo jaunojo kario mintyse: Pet- 
ronijus iš jo pasityčiojo ir, padovanodamas Ligiją, siekė iš cezario 
naujų malonių arba ją norėjo pasilaikyti sau. Jis buvo įsitikinęs: negali 
būti, kad kas nors, vos pamatęs Ligiją, iškart jos neįsigeistų. 

Iš protėvių paveldėtas karštas būdas nešė jį dabar kaip nesutram- 
domas žirgas, atėmęs nuovoką. 

— O karvedy,— sušuko trūkčiojančiu balsu,— grįžk namo ir 
lauk manęs... Žinok: jeigu Petronijus net būtų mano tėvas, vis tiek 
atkeršyčiau jam už Ligijos skriaudą. Grįžk namo ir lauk manęs. Nei 
Petronijus, nei cezaris jos neturės. 

Paskui pakėlė sugniaužtus kumščius į vaškines kaukes atrijaus 
spintose ir prapliupo: 

— Prisiekiu visomis pomirtinėmis kaukėmis! Pirma užmušiu ją 
ir save. | 

"Taip pasakęs, dar kartą sviedė Aului žodžius: „Lauk manęs“, lyg 

beprotis išlėkė iš atrijaus ir išsileido pas Petronijų, stumdydamas ke- 
lyje pasipynusius praeivius. 

O Aulas grįžo namo kiek palengvėjusia širdimi. Jeigu Petronijus 
prikalbėjo cezarį paglemžti Ligiją ir atiduoti ją Vinicijui, galvojo jis, 
Vinicijus vėl pristatys ją į jų namus. Gerokai dar guodė mintis, kad 
Ligija, jeigu nebus išgelbėta, tai kris kaip keršto auka, ir mirtis ap- 
saugos ją nuo gėdos. Tikėjo, kad Vinicijus įvykdys visus savo įžadus. 
Matė jo įsiūtį ir žinojo visos tos giminės įgimtą karštą būdą: Nors pats 
mylėjo Ligiją kaip tikras tėvas, bet verčiau būtų ją nužudęs negu 
atidavęs cezariui, ir jeigu ne sūnus, paskutinis giminės palikuonis, ne- 
svyruodamas būtų taip padaręs. Aulas buvo karys, apie stoikus vos ką 
ne ką girdėjęs, bet savo būdu nebuvo jiems tolimas, ir jo protui, jo sa- 
vigarbai mirtis atrodė lengvesnė ir geresnė už gėdą. 

Grįžęs namo suramino Pomponiją, įdiegė ir jai savo viltis, ir abu 
ėmė laukti žinios iš Vinicijaus. Kai tik atrijuje pasigirsdavo kurio nors 
vergo žingsniai, jie suklusdavo: gal čia Vinicijus atveda jų mylimą 
vaiką, ir širdies gilumoje jau būdavo pasiryžę palaiminti juos abu. 
Bet laikas bėgo, o jokios žinios kaip nėra, taip nėra. Tik vakare su- 
bilsnojo plaktukas prie vartų. 

Netrukus įėjo vergas ir padavė Aului laišką. Senasis karvedys, nors 
mėgo parodyti savitvardą, paėmė lentelę kiek drebančia ranka ir pra- 
dėjo taip skubiai skaityti, lyg joje būtų nuspręstas visų jo namų likimas. 

Staiga jo veidas apsiniaukė, lyg ant jo būtų kritęs prabėgančio 
debesio šešėlis. 

-— Skaityk, — tarė kreipdamasis į Pomponiją. 

Pomponija paėmė laišką ir perskaitė tokius žodžius: 

„Markas Vinicijus sveikina Aulą Plaucijų. Visa, kas įvyko — įvyko 
cezario valia, prieš kurią nulenkite galvas, kaip nulenkiame aš ir Pet- 
ronijus“. 

Po to ilgai viešpatavo tyla. 

|) 


PERSKYRIMAS SEŠTAS 


Petronijus buvo namie. Durininkas nedrįso sulaikyti Vinicijaus, 
šis įsiveržė į atrijų kaip audra, o sužinojęs, kad šeimininko reikia ieš- 
koti bibliotekoje, taip pat galvotrūkčiais įpuolė tenai ir, radęs rašantį 
Petronijų, išplėšė jam iš rankos stilių '?, sulaužęs nutrenkė žemėn, pir- 

štais sugniaužė pečius ir, prikišęs veidą prie veido, ėmė kvosti dusliu 
balsu: 

— Ką jai padarei? Kur ji yra? 

Tačiau staiga atsitiko stulbinantis dalykas. Tas lieknas ir gležnas 
Petronijus nutvėrė įsikirtusią į petį jaunojo atleto vieną ranką, pas- 
kui — kitą ir, laikydamas jas abi savo vienoje saujoje it geležinėmis 
replėmis, tarė: 

— Aš tik iš ryto esu ištižęs, o vakare atgaunu ankstesnį stangr umą. 
Pamėgink ištrūkti. Miklumo tu tikriausiai mokeisi iš audėjo, o įpro- 
čių — iš kalvio.— Jo veide nebuvo nė šešėlio pykčio, tik akyse šmės- 
telėjo kažkoks palšas narsos ir energijos atšvaitas. Netrukus paleido 
Vinicijaus ranką, šis stovėjo prieš jį sutramdytas, sugėdintas ir įsiutęs. 

 — Plieninė tavo ranka, — pasakė, — bet. prisiekiu visais pragaro 
dievais: jeigu mane išdavei, suvarysiu tau peilį į gerklę nors ir cezario 
rūmuose. 

— Pasikalbėkime ramiai, — atsakė Petronijus.— Plienas, kaip 
žinai, tvirtesnis už geležį, taigi nors iš tavo vienos rankos galima būtų 
dvi manąsias nukalti, aš neturiu ko tavęs bijoti. Tačiau tavo šiurkštu- 
mas man skaudus, ir jeigu Žmonių nedėkingumas mane dar siebintų, 
stebėčiausi ir tavo nedėkingumu. 

— Kur Ligija? 

*— Lupanarijuje“", kitaip sakant, cezario rūmuose. 

— Petronijau! | 

— Nusiramink ir sėsk. Paprašiau cezarį dviejų dalykų, ir jis man 
pažadėjo: pirma — ištraukti Ligiją iš Aulų namų, ir antra — atiduoti 
ją tau. Ar neturi peilio kur nors tarp togos klosčių? Gal smeigsi man? 
Bet aš patarčiau luktelėti kelias dienas, nes tave pasodintų į kalėjimą, 
o tuo metu. Ligija: nuobodžiautų tavo namuose. 

? Stojo tyla. Vinicijus valandėlę apstulbusiomis akimis žiūrėjo į Pet- 
ronijų, paskui tarė: 

— Atleisk man. Myliu ją, ir meilė drumsčia man protą. 

—- Gėrėkis manimi, Markai. Užvakar pasakiau cezariui: „,„Mano 
seserėnas Viničijus taip įsimylėjo vieną išdžiūvėlę, pas Aulus augan- 
čią merginą, kad jo namai pavirto garine pirtimi nuo atodūsių. Nei 
tu (sakau), cezari, nei aš, kurie žinome, kas yra tikrasis grožis, ne- 
duotume už ją nė tūkstančio sestercijų, bet tas vaikėzas visada buvo 
„paikas kaip trikojis, o dabar visai pakvaišo. 

— Petronijau! | 
— Jei nesupranti, kad šitaip pasakiau norėdamas apsaugoti Li- 

giją, tai man belieka patikėti, kad pasakiau teisybę. Įkalbėjau Varia- 
barzdžiui, kad toks estetas kaip jis negali laikyti šitos merginos gra- 
žuole, ir Neronas, kuris ligi šiol į viską ryžtasi žiūrėti tik mano akimis, 
neatras joje grožio, o neradęs ir negeis jos. Juk reikėjo apsidrausti 
nuo beždžionės ir pasirišti ją virvute. Ligiją dabar įvertins ne jis, o 
Popėja, ir, žinoma, ši pasistengs ją kuo greičiau iš rūmų išstumti. O 
aš toliau lyg nenoromis kalbėjau Variabarzdžiui: ,,Paimk Ligiją ir ati- 
duok Vinicijui! Turi teisę taip padaryti, nes ji yra įkaitė, o šituo žygiu 
nuskausi Aulą“: Ir jis sutiko. Nebuvo menkiausios dingsties nesutik- 
ti, juoba kad pakišau jam progą įskaudinti dorus žmones. Tave paskirs 
įkaitės valstybiniu saugotoju, į tavo rankas atiduos tą ligų lobį, o tu 
kaip narsiųjų ligų sąjungininkas ir kartu ištikimas cezario tarnas lo- 
bio ne tik neiššvaistysi, bet dar pasistengsi jį padauginti. Cezaris dėl 
akių palaikys ją kelias dienas savo rūmuose, o paskui 1šsiųs į tavo insu- 
lą, laimingasai! 

— Iš teisybės? Niekas ten jai negresia cezario namuose? 

— Jeigu ji ten turėtų gyventi nuolatos, Popėja dėl jos susitartų 
su Lokusta'“, bet per šias kelias dienas niekas jai negresia. Cezario rū- 
muose dešimt tūkstančių žmonių. Neronas gal išvis jos nepastebės, 
juoba kad manimi jis tiek patikėjo, jog prieš valandėlę centurionas 
man atnešė žinią: merginą nugabeno į rūmus ir atidavė į rankas Aktei. 
Toji Aktė — geros širdies moteris, todėl ir liepiau jai atiduoti. Ir Pom- 
ponija Grecina, matyt, tokios pat nuomonės, nes jai parašė laišką. 
Rytoj Nerono rūmuose puota. Išprašiau tau vietą šalia Ligijos. | 

— Atleisk man, Kajau, kad pasikarščiavau,— atsakė Vinicijus. — 
Aš maniau, kad ją liepei parvesti sau arba cezariui. | 

— Aš galiu tau atleisti pasikarščiavimą, bet man sunkiau atleisti 
skėtriojimąsi, šiurkščius rėkavimus ir balsą tarsi moros žaidėjų. Ne- 
mėgstu šito, Markai, ir daugiau nedaryk taip. Žinok, kad cezario są- 
vadautojas yra Tigelinas, taip pat įsidėmėk: jeigu merginą būčiau 
norėjęs pasiimti sau, tai dabar, žiūrėdamas tau tiesiai į akis, pasaky- 
čiau štai ką: „Vinicijau, atimu iš tavęs Ligiją ir laikysiu ją, kol man 
nusibos“. 

Šitaip kalbėdamas, žvelgė šaltai ir arogantiškai savo riešutiniais 
vyzdžiais tiesiai Vinicijui į akis, ir jaunuolis visai sumišo. 

— Čia aš kaltas, — tarė.— Tu geras, kilnus, ir širdingiausiai tau 
dėkoju. Tik leisk man dar vieno dalyko paklausti. Kodėl neįsakei pa- 
siųsti Ligijos tiesiai į mano namus? 

— Užtat kad cezaris nori išlaikyti tariamą padorumą. Apie -tai 

Romoje Žmonės plačiai sušneks, o kadangi Ligiją paimame kaip įkaitę, 
tai ji liks cezario rūmuose, kol tos žmonių kalbos nutils. Tada ją tyliai 
pasiųs tau, ir viskas bus baigta. Variabarzdis — bailus šuo. Žino, kad 
jo valdžia beribė, tačiau stengiasi, kad kiekvienas jo žygis atrodytų 
padoriai. Ar jau pakankamai atvėsai ir aš galiu truputį pafilosofuoti? 
Man pačiam ne kartą kilo mintis, kodėl piktadarybė, nors būtų galinga 
kaip cezaris ir įsitikinusi savo nebaudžiamumu kaip jis, vis dėlto nuo- 
latos stengiasi prisidengti įstatymu, teisingumu ir dorove?.. Kam čia tas 
vargas? Aš laikau, kad nužudyti brolį, motiną ir žmoną galėtų koks 
Azijos karaliukas, o ne Romos cezaris, ir jeigu jau man taip pasitai- 
kytų, nerašyčiau pasiteisinimų senatui... O Neronas rašinėja — Ne- 
ronas rūpinasi prisidengti padorumu, nes Neronas bailys. Tačiau Ti- 
berijus nebuvo bailys ir vis tiek teisinosi dėl-kiekvieno savo nusikal- 
timo. Kodėl taip yra? Iš kur ta keista garbė, kurią blogis nesąmoningai 
teikia dorybei? Ir žinai, ką aš manau? Nagi šitaip dedasi todėl, kad nu- 
sikaltimas yra bjaurus, o dorybė graži. Taigi tikras estetas jau yra ir 
dorovingas žmogus. Vadinasi, aš dorovingas žmogus. Šiandien turiu 
nulieti truputį vyno Protagoro, Prodiko ir Gorgijo šešėliams'*. Pasi- 
rodo, ir sofistai kai kada gali praversti. Klausyk, ką toliau pasakysiu. 
Atėmiau Ligiją iš Aulų, kad atiduočiau tau. Gerai. Tačiau Lisipas iš 
jūsų sukurtų nuostabią grupę. Abudu gražūs, vadinasi — ir mano 
žygis gražus, o būdamas gražus, negali būti blogas. Žiūrėk, Markai, 
štai prieš tave sėdi Petronijuje įsikūnijusi dorybė! Jei Aristidas dar gy- 
ventų, turėtų ateiti ir paaukoti man šimtą minų"? už trumpą pamokymą 
apie dorybę. 

Tačiau Vinicijus, kaip žmogus, kurį tikrovė daugiau jaudino 
negu paskaitos apie dorybę, tarė: 

— Rytoj pamatysiu Ligiją, o paskui turėsiu ją savo namuose kas- 
dien, visą laiką, iki mirties. 

— Tu turėsi Ligiją, o aš ant savo galvos — Aulą. Jis šauks man 
visų požemio dievų keršto. Ir kad tas nevidonas prieš tai bent gerai pa- 
simokytų... Bet jis plūsis taip, kaip mano klientus plūdo kadaise duri- 
ninkas, kurį už tai, beje, išsiunčiau į kaimą, į ergastulą““. 

— Aulas buvo pas mane. Pažadėjau jam atsiųsti žinią apie Li- 
giją. 
— Parašyk jam, kad „dieviškojo“ cezario valia yra aukščiausias 
įstatymas ir kad tavo pirmagimis sūnus bus pavadintas Aulu. Reikia 
senį kuo nors paguosti. Aš pasiryžęs prašyti Variabarzdį, kad rytoj pa- 
kviestų Aulą į puotą. Tegu tave pamato triklinijuje šalia Ligijos. 

< — Nedaryk taip, — tarė Vinicijus.— Man jų vis dėlto gaila, ypač 
Pomponijos. 
Ir sėdo rašyti tą laišką, kuris senajam karvedžiui atėmė paskutinę 
viltį. 


PERSKYRIMAS SEPTINTAS 


"Prieš Aktę, buvusią Nerono meilužę, kadaise lenkėsi aukščiau- 
sios Romos galvos. Tačiau ji ir tada visai nenorėjo kištis į viešus rei- 
kalus ir jeigu kada panaudojo savo įtaką jaunajam valdovui, tai ne- 
bent išprašydama kam nors pasigailėjimą. Tyli ir nuolanki, ji pelnė 
daugelio dėkingumą ir nė vieno nepadarė savo priešu. Neįstengė jos 
neapkęsti net Oktavija. Pavyduoliams ji atrodė mažai pavojinga. Žmo- 
nės žinojo, kad tebemyli cezarį meile liūdna ir skausminga, kuri gy- 
va jau ne viltimi, o tik prisiminimais tų valandėlių, kada Neronas buvo 
ne tik jaunesnis ir mylintis, bet ir geresnis. Žmonės žinojo, kad nuo tų 
prisiminimų ji negali atsiplėšti siela ir mintimis, bet jau nieko nebe- 
laukia, o kadangi tikrai nebuvo ko nuogąstauti, kad cezaris prie jos 
sugrįš, visi laikė ją beginkle būtybe ir paliko ramybėje. Popėjai ji 
buvo tik tyli tarnaitė, tokia nepavojinga, kad net nesispyrė ją išstumti 
iš rūmų. 

Kadangi cezaris kadaise Aktę mylėjo ir pametė be nuoskaudos, 
ramiai, beveik draugiškai, tai ir toliau žiūrėjo į ją su tam tikra pagarba. 
Atleidęs davė rūmuose kambarių, o juose — atskirą kubikulą su bū- 
reliu tarnų. Juk senais laikais Palantas ir Narcizas, Klaudijaus -at- 
leistiniai, ne tik sėdėjo su Klaudijumi puotose, bet kaip įtakingi mi- 
nistrai užėmė garbingas vietas, tad ir Aktė dabar kartais buvo kvie- 
čiama prie cezario stalo. Šitaip daryta gal dėl to, kad jos daili figūra 
buvo tikra puotos puošmena. Be to, cezaris jau seniai telkėsi drau- 
giją be jokios atrankos. Prie jo stalo sėdėjo margas įvairiausių luomų 
ir profesijų Žmonių mišinys. Tarp jų buvo senatorių, bet daugiausia 
tokių, kurie prisiimdavo ir juokdarių vaidmenį. Buvo patricijų, senų 
ir jaunų, ištroškusių malonumų, prabangos ir pramogų. Buvo moterų 
su garsiais vardais, bet nesidrovinčių vakarais užsidėti gelsvus peru- 
kus ir ieškoti pasismaginimui nuotykių tamsiose gatvėse. Buvo ir 
aukštų pareigūnų, ir žynių, kurie prie sklidinų taurių patys mielai šai- 
pėsi iš savo dievų, ir čia pat — margiausias tuntas: dainininkai, mimai, 

muzikantai, šokėjai ir šokėjos, poetai, deklamuojantys eiles ir galvo- 
jantys apie sestercijus, kurie jiems gali nubirti už cezario eilių liaup- 
sinimą, filosofai badmiriai, godžiomis akimis lydintys nešamus valgius, 
pagaliau garsingi važnyčiotojai, fokusininkai, stebukladariai, gražby - 
liai, pokštininkai ir dar įvairiausios madų ar žmonių kvailumo iškel- 
tos vienadienės įžymybės — perėjūnai, tarp kurių nestigo ir tokių, 
kurie savo ilgais plaukais dangstė vergystės ženklus — pradurtas 
ausis. | 
Žymenybės sėdėjo tiesiai prie stalų, smulkesnieji linksmino puo- 
taujančius ir tykojo, kada tarnai leis jiems pulti prie valgių ir gėrimų 
likučių. Šitokius svečius telkė Tigelinas, Vatinijus ir Vitelijus. ir ne 
kartą buvo priversti jiems parūpinti cezario rūmams derančius -dra- 
bužius, o cezaris, beje, mėgo tokią draugiją ir jautėsi joje laisviausiai, 
Rūmų prabanga viską auksino ir viskam teikė spindesį. Didūs ir maži, 
garsiųjų giminių palikuonys ir miesto gatvės plikšiai, aftistai galiūnai 
ir apgailėtini betalenčiai grūdosi į rūmus pasotinti savo susižavėjusias 
akis beveik žmogaus protą prašokančiomis prašmatnybėmis ir prisi- 
artinti prie visų malonių, turtų ir gėrybių dalintojo, kurio užgaida ga- 
lėjo bet ką sutrempti arba išaukštinti be saiko. | | d . 
“Tą dieną ir Ligija turėjo dalyvauti tokioje puotoje. Baimė, dro- 
vumas ir pasipiktinimas, nestebinantis po staigios permainos, grūmėsi 
jos viduje su noru priešintis. Bijojo cezario, bijojo žmonių, bijojo. rū 
mų, kur šurmulys jai gniaužė žadą, bijojo puotų, apie kurių begėdiš- 
kumą buvo girdėjusi iš Aulo, iš Pomponijos Grecinos ir jų bičiulių. 
Nors ir jauna, ji daug ką suprato, nes blogio supratimas anais laikais 
anksčiau pasiekdavo net vaikų ausis. Taigi žinojo, kad tuose rūmuose 
jai gresia pražūtis, dėl kurios ją, beje, perspėjo ir Pomponija išsiskyri- 
mo valandą. Tačiau jos jauna, nesugadinta siela, su įmotės giliai įskie- 
pytais pamokymais, buvo pasiryžusi priešintis tai pražūčiai: davė įžadą 
motinai, sau ir kartu tam Dieviškajam Mokytojui, kurį ne tik tikėjo, bet 
ir pamilo savo pusiau vaikiška širdimi už jo mokslo malonę, jo. mirties 
kartybę.ir prisikėlimo triumfą. , ž 
- Ji buvo taip pat tikra, kad dabar jau nei Aulas, nei i Pomponija 
Grecina nebeatsakys už jos poelgius, todėl svarstė, ar ne geriau būtų 
pasipriešinti ir neiti į puotą. Nors baimė ir nerimas stipriai gniaužė 
jai širdį, tačiau brendo ir noras parodyti drąsą, ištvermę, eiti-į kančias 
ir mirtį. Juk Dieviškasis Mokytojas taip mokė. Juk pats parodė pavyzdį. 
Juk Pomponija jai pasakojo, kad karščiausi Jo-mokslo išpažintojai visa 


širdimi trokšta tokio išmėginimo ir meldžia jo. Ir Ligija, dar gyven- 
| ; 

dama Aulų namuose, kartais užsidegdavo tokiu troškimu. Regėdavo 
save tokią kankinę, perdurtomis rankomis ir kojomis, baltą kaip snie- 
gas, spindinčią nežemišku grožiu, nešamą tokių pat baltų angelų į 
žydrynę — tokiais reginiais gėrėdavosi savo vaizduotėje. Juose buvo 
daug vaikiškų svajonių, bet ir Žavėjimosi savimi, kurį smerkė Pom- 
ponija. Dabar gi, kai pasipriešinimas cezario valiai galėjo užtraukti 
žiaurią bausmę ir svająnėse regėtos kančios galėjo tapti tikrove, prie 
svaigulingų vizijų, prie susižavėjimų dar prisidėjo ir kažkoks su baime 
sumišęs smalsumas — kaipgi ją nubaus ir kokias kančias sugalvos. 

„ Sitaip svyravo į vieną ir į kitą pusę jos dar pusiau vaikiška siela. Ta- 
čiau Aktė, sužinojusi apie tuos svyravimus, pasižiūrėjo į ją taip nu- 
stebusi, lyg mergina būtų kalbėjusi karščiuodama. Pasipriešinti ce- 
zario valiai? -Jau nuo pirmos valandos užsitraukti jo rūstybę? Taip 
galįs pasielgti tik vaikas, kuris nežino, ką daro. Juk iš pačios Ligijos 
žodžių aišku, kad ji iš tiesų ne įkaitė, bet savo tautos užmiršta mergina. 
Jos nėgina jokie tautų įstatymai, o jei gintų, cezaris turįs užtektinai 
galios rūstybės valandą ją sutrypti. Cezaris panorėjęs ją pasiimti, ir 
dabar jo valia. Dabar ji esanti jo valdžioje, o aukščiau jos nėra kitos 
pasaulyje. | . | 

— Taip, tiesa, — ji kalbėjo toliau, — ir aš skaičiau Pauliaus Tar- 
siečio laiškus, ir aš Žinau, kad virš žemės yra Dievas ir yra Dievo Sū- 
nus, kuris prisikėlė iš numirusių, bet žemėje yra tik cezaris. Atmink 
tai, Ligija. Žinau taip pat, kad tavo mokslas neleidžia būti tokiai, ko- 
kia aš buvau, ir kad jums kaip ir stoikams, apie kuriuos man pasakojo 
Epiktetas, prireikus rinktis gėdą arba mirtį, tik mirtį pasirinkti leista. 
Bet ar gali numatyti, kad tavęs laukia mirtis, o ne gėda? Argi negir- 
dėjai apie Sejano dukterį, dar mažą mergytę, kuri Tiberijaus palie- 
pimu, kad būtų išlaikytas įstatymas, draudžiąs bausti nekaltas mer- 
geles mirtimi, turėjo prieš savo žūtį patirti gėdą? Ligija, Ligija, ne- 
erzink cezario! Kai ateis lemtinga akimirka, kai reikės rinktis arba 
gėdą, arba mirtį, tada pasielgsi taip, kaip liepia tavo Tiesa, bet neie- 
škok pražūties savo noru ir neerzink dėl menko nieko žemiškojo ir, 
be to, žiauraus dievo. 

Aktė kalbėjo su didžiu gailesčiu ir netgi karštai, o kadangi iš pri- 
gimties buvo kiek trumparegė, tai prikišo savo meilų veidą prie Ligi- 
jos veido, lyg norėdama pasitikrinti, kokį įspūdį jos Žodžiai daro. 

O Ligija, patikliai lyg vaikas apkabinusi rankomis jos kaklą, tarė: 

— Kokia tu gera, Akte. 


47 | Perskyrimas septintas 


Sujaudinta pagyrimo ir pasitikėjimo, Aktė prispaudė ją prie širdies, 
o paskui, išsivadavusi iš merginos glėbio, atsakė: 

„— Mano laimė praėjo ir džiaugsmas praėjo, bet nesu pikta. 

Po to ėmė vaikščioti sparčiais žingsniais po kambarį ir kalbėti 
lyg pati sau sielvartingai: | 

— Ne! Ir jis nebuvo blogas. Jis pats tada manė, kad yra geras, ir 
norėjo būti geras. Aš tai puikiausiai žinau. Viskas prasidėjo Vau 
kai paliovė mylėjęs... Tai kiti padarė jį tokį, koks dabar yra... kiti... 
Popėja! 

Jos blakstienas suvilgė ašaros. Ligija kurį laiką ją sekiojo savo mė- 
lynomis akimis ir pagaliau paklausė: 

. — Tu jo gaili, Akte? 

„. — Gailių! — dusliai atsakė graikė. 

Ir vėl ėmė vaikščioti sielvartingu veidu, sugniaužusi lyg iš skausmo 
rankas. 

O Ligija nedrąsiai toliau klausinėjo: 

— Tu jį tebemyli, Akte? 

— Myliu... — Ir luktelėjusi pridūrė: — - Daugiau niekas jo nemyli, 
tik aš.. 

Abi nutilo, Aktė tuo metu stengėsi atgauti prisiminimų sudrumstą 
ramybę, o kai į veidą sugrįžo įprastinis tylus liūdesys, tarė: 

— Pakalbėkim apie tave, Ligija. Nė negalvok prieštarauti ceza- 
riui. Tai būtų beprotybė, Nusiramink pagaliau. Gerai pažįstu šituos 
namus ir manau, kad iš cezario tau nieko negresia. Jeigu jis būtų įsa- 
kęs tave pagrobti jam, tai nebūtų atgabenę į Palatiną. Čia viešpatauja 
Popėja, o kai ji pagimdė Neronui dukrą, jis atsidūrė dar stipresnėse 
jos rankose... Ne. Teisybė, Neronas liepė, kad tu dalyvautum puotoje, 
bet jis ligi šiol dar tavęs nėra matęs, nieko nesiteiravo apie tave, taigi tu 
jam nerūpi. Galbūt atėmė. tave iš Aulo ir Pomponijos iš pykčio... „Pe- 
tronijus man rašė, kad tave globočiau, o kadangi rašė, kaip sakiau, 
ir“ Pomponija, tai, ko gero, jie bus susitarę. Gal jis taip padarė jos pra- 
šomas. J eigu taip, jeigu ir jis Pomponijos meldžiamas ims globoti tave, 
tada niekas tau negresia, ir visai galimas daiktas, kad Neronas, jo įkal- 
bėtas, išsiųs tave vėl pas Aulus. Nežinau, ar Neronas labai jau Petro- 
Rijų myli, tik žinau, kad retai kada jo nuomonei prieštarauja. 

“ — Oi, Akte! — atsakė Ligija.— Petronijus lankėsi pas mus prieš 
mane išvedant, ir motina buvo įsitikinusi, kad Neronas pareikalavo 
atiduoti mane jo įkalbėtas. 

i — Tai jau būtų blogai, — tarė Aktė. 

Tačiau kiek pagalvojusi kalbėjo toliau: 

— O gal Petronijus tik prasitarė Neronui kokios vakarienės me- 
tu, kad matė Aulų namuose ligų įkaitę, ir Neronas, taip pavydulingai 
saugąs savo valdžią, pareikalavo tavęs todėl, kad įkaitai priklauso ce- 
zariui. Be to, jis nemėgsta Aulo ir Pomponijos... Ne! Nemanau, kad 
Petronijus būtų griebęsis tokio būdo, jeigu būtų norėjęs atimti tave 
iš Aulo. Nežinau, ar Petronijus geresnis už kitus, kurie sukasi apie 
cezarį, bet jis kitoks... O gal, be jo, tu atrasi dar ką, kas ryžtųsi tave už- 
stoti. Ar pas Aulus nepažinai ko nors iš cezario artimųjų? 

— Mačiau Vespasianą ir Titą. 

 — Cezaris jų nemėgsta. 

— Ir Seneką. 

— Jei tik Seneka ką nors patars, Neronas būtinai padarys kitaip. 

Skaistus Ligijos veidas pradėjo rausti. 


— Ir Vinicijų... 

— Jo nepažįstu. 

— Tai Petronijaus giminaitis, neseniai grįžęs iš Armėnijos. 

— Kaip manai, ar Neronas nori jį matyti? 

— Vinicijų visi myli. 

— Ir jis norėtų tave užstoti? 

— "Taip. 

Aktė švelniai nusišypsojo ir tarė: 

— Puotoje tu jį tikriausiai pamatysi. Taigi turi joje dalyvauti, 
visų pirma todėl, kad privalai... Tik toks kūdikis kaip tu galėjo kitaip 
galvoti. O antra, jei nori pareiti į Aulų namus, atrasi, kaip paprašyti 
Petronijų ir Vinicijų, kad savo įtaka išgautų tau teisę sugrįžti. Jeigu 
jie būtų čia, abu pasakytų tau tą pat, ką ir aš: mėginimas priešintis — 
beprotybė ir pražūtis. Cezaris, tiesą sakant, galėtų ir nepastebėti, kad 
tavęs nėra, bet jei pastebėtų ir pagalvotų, kad išdrįsai pasipriešinti jo 
valiai, išsigelbėjimo tau nebeliktų. Eik, Ligija... Ar girdi, koks šurmu- 
lys rūmuose? Saulė jau slenka vakarop, netrukus pradės rinktis sve- 
čiai. 

— Teisybė, Akte,— atsakė Ligija,-— aš padarysiu, kaip tu patari. 

Pati Ligija tikriausiai nesuvokė, kiek šį apsisprendimą lėmė noras 
išvysti Vinicijų ir Petronijų, kiek — moteriškas smalsumas bent kartą 
gyvenime pamatyti tokią puotą, o joje cezarį, rūmų Žmones, garsiąją 
Popėją bei kitas gražuoles ir visą tą neregėtą prabangą, apie kurią tie- 
siog pasakas pasakojo Roma. Bet ir Aktė teisybę sakė, mergina tai 

aiškiai jautė. Eiti reikėjo, o kai būtinybė ir blaivus protas parėmė 
slaptą pagundą, ji liovėsi abejojusi. | 

"Aktė nusivedė ją į savo unktorijų įtrinti kvapiaisiais aliejais, ap- 
rengti, ir nors cezario namuose netrūko vergių ir Aktė apsčiai turėjo 
patarnautojų, bet atjausdama merginą, kurios nekaltybė ir grožis jau- 
dino jos širdį, pati nusprendė ją aprengti, ir tučtuojau išaiškėjo, kad 
jaunoji graikė, nors ir liūdna, nors ir gilinusis į Pauliaus Tarsiečio 
laiškus, tebeturėjo apsčiai senosios helenų dvasios, kuriai kūno gro- 
žis daugiau sakė negu visa kita pasaulyje. Išrengusi nuogai Ligiją ir 
pamačiusi jos liauną ir kartu apvalių formų stuomenį, tarsi sutvertą iš 
perlų ir rožių, Aktė negalėjo sulaikyti nuostabos šūksnio ir, žengusi 
kelis žingsnius atgal, susižavėjusi žiūrėjo į tą neprilygstamą, pavasa- 
rišką figūrą. 

— Ligija! — sušuko pagaliau. — "Tu šimtąkart gražesnė už Popėją! 

Tačiau mergina, išauklėta griežtuose Pomponijos namuose, kur 
kuklumo buvo laikomasi net tada, kai moterys likdavo vienos, stovė- 
jo dabar nuostabi kaip stebuklingas sapnas, harmoninga kaip Prak- 
sitelio“' kūrinys arba kaip daina, bet sumišusi, droviai nuraudusi, su- 
spaudusi kelius, rankomis prisidengusi krūtinę, nuleidusi blakstienas. 
Pagaliau staigiai pakėlusi rankas, ištraukė iš plaukų smeigtukus ir 
akimirka, vienu galvos krestelėjimu apsisiautė jais kaip skraiste. 

"„Aktė vėl priėjo ir, palietusi jos tamsias garbanas, prabilo: 

“. — O, kokie tavo plaukai! Nebarstysiu jų aukso pudra, jie patys 
kai kur išlinkiuose šviečia auksu... Gal tik šen ten pridėsiu auksinio 
švitesio, bet tik vos vos, tarsi juos tviekstų spindulys... Turbūt nuosta- 
bus tas jūsų ligų kraštas, kur tokios merginos gimsta. 

„— Aš jo neatsimenu, — atsakė Ligija.— Tiktai Ursas man pa- 
sakojo, kad pas mus miškai, miškai ir miškai. 

*— O miškuose žydi gėlės, — kalbėjo Aktė, vilgydama rankas ver- 
benų sklidinoje vazoje ir drėkindama Ligijos plaukus. 

Baigusi šį darbą, ėmė švelniai tepti visą jos kūną kvapiais Arabijos 
aliejais, o paskui apvilko lengva aukso spalvos berankove tunika, virš 
kurios labai tiko baltutėlis peplumas. Kadangi prieš tai reikėjo sušu- 
kuoti plaukus, tad kol kas Aktė ją apsiautė tokiu duksliu drabužiu, 
vadinamąja sintesim, pasodino į krėslą ir trumpam atidavė į vergių 
rankas, o pati iš tolo sekė, kaip jos šukuoja. Dvi vergės tuoj pat ėmė 
auti Ligijos kojytes baltais, purpuru apvedžiotais bateliais, kryžmai 
prijuosdamos juos auksiniais kaspinėliais prie alebastrinių kulkšniukų. 
"Kai šukuosena buvo baigta, merginą apsiautė peplumu su dailio- 

mis lengvomis klostėmis, po to Aktė, užrišusi jai ant kaklo perlų vėrinį 
ir auksine pudra vos pabarsčiusi plaukų garbanas, liepė aprengti ir 
save pačią, susižavėjusiomis akimis vis tebesekiodama Ligiją. 

Vergės greitai aprengė Aktę, prieš pagrindinius vartus jau ėmė 
rodytis lektikos, ir abi moterys nuėjo į gretimą dengtą portiką, iš kur 
buvo matyti didieji vartai, vidinės galerijos ir kiemas, apsuptas Numi- 
dijos marmuro kolonomis. 

Vis daugiau ir daugiau Žmonių ėjo pro aukštus vartų skliautus, 
virš kurių nuostabi Lisipo kvadriga, rodės, nuneš į padariges Apoloną 
17 Dianą. Ligiją pritrenkė prabangus reginys, kukliuose Aulo namuose 
apie jį neturėjo nė menkiausio supratimo. Buvo saulėlydžio metas, 
ir paskutiniai spinduliai krito ant geltonų Numidijos marmuro kolonų, 
kuris toje šviesoje spindėjo it auksas ir čia pat darėsi rausvas. Tarp ko- 
lonų, pro baltas Danaidžių ir kitas skulptūras, vaizduojančias dievus 
ar herojus, plaukė Žmonių minios, vyrai ir moterys, taip pat panašūs: į 
statulas, nes apsirengę togomis, stolomis ir peplumais, dailiai krin- 
tančiais iki žemės švelniomis klostėmis, ant kurių geso saulėlydžio -at- 
švaitai. Milžiniškas Herkulis, dar apšviesta galva, bet nuo krūtinės jau 
paskendęs kolonos šešėlyje, žvelgė iš aukštybių į šią minią. Aktė rodė 
Ligijai senatorius su plačiai apkraštuotomis togomis, su spalvingomis 
tunikomis ir pusmėnuliais ant apavo, rodė karius, garsius artistus ir 
Romos didikes, apsitaisiusias čia romėniškais, čia graikiškais, čia fan- 
tastiškais rytiečių apdarais, o plaukus sušiaušusias bokštais, pirami- 
dėmis arba deivių statulų pavyzdžiu sušukavusias glotniai ir iškaišiusias 
gėlėmis. Daugelį vyrų ir moterų Aktė vadino vardais, pridurdama 
trumpas, kartais baisias istorijas, keliančias Ligijai baimę, nusistebė- 
jimą, suglumimą. Jai čia buvo keistas pasaulis, kurio grožybe žavėjosi 
akys, bet jo kontrastų neįstengė suvokti jos mergaitiškas protas. Tose 
dangaus žarose, tose nejudančių, gilumoje nykstančių kolonų eilėse 
ir tuose it statulos žmonėse viešpatavo kažkokia didi ramybė; atrodė, 
kad tarp tų tiesių marmuro kolonų turėtų gyventi kažkokie laimingi 
pusdieviai, nepažįstantys rūpesčių ir nerimo, o tuo tarpu tylus Aktės 
balsas vieną po kitos atskleidinėjo vis naujas, šiurpias ir šių rūmų, ir 
šių Žmonių paslaptis. Antai ten iš tolo matyti dengtas portikas, ant kurio 
kolonų ir grindų dar teberaudonuoja tamsios kraujo dėmės — tai Ka- 
ligula aptaškė baltą marmurą, krisdamas nuo Kasijaus Cherėjos dur- 
klo; štai ten nužudyta jo žmona, ten į akmenis suknežintas jo vaikas; 
ten, po anuo fligeliu, yra požemis, kur graužė iš bado sau rankas Drū- 
zas Jaunesnysis; o ten nunuodytas Drūzas vyresnysis, ten raitėsi iš bai- 

mės Gemelas, ten daužėsi konvulsijose Klaudijus, ten — Germanikas. 
Visur šitos sienos girdėjo merdinčiųjų aimanas ir kriokimą, o šie žmo- 
nės, kurie dabar skuba į puotą apsitaisę togomis, spalvingomis tuni- 
komis, su gėlėmis ir brangenybėmis, rytoj gal bus mirtininkai; gal ne 
vieno jų šypsena slepia baimę, nerimą, netikrumą dėl rytdienos; gal 
karštligė, godulys, pavydas šiuo metu graužia šių iš pažiūros nerūpes- 
tingų, vainikuotų pusdievių širdis. Sujauktos Ligijos mintys nesuspėjo 
vytis Aktės žodžių, ir kai šis nuostabus pasaulis vis stipriau traukė jos 
akį, širdį smelkė baimė, o krūtinę staiga užplūdo neapsakomas ir be- 
galinis pasiilgimas mylimos Pomponijos Grecinos, ramių Aulo namų, 
kur viešpatavo meilė, o ne piktadarybė. 

: Tuo metu nuo Vicus Apollinis plaukė vis naujos bangos svečių. Už 
vartų klegėjo ir šūkavo savo patronus atlydėję klientai. Visame dva- 
re ir kolonadose knibždėte knibždėjo aibė cezario vergų, vergių, ber- 
niukų ir rūmų sargybos karių pretorionų. Kur ne kur tarp baltų ir tam- 
siabruvių veidų juodavo ir numidas su plunksnuotu šalmu, su dideliais 
auksiniais žiedais ausyse. Nešė liutnias, citras, puokštes vėlyvą rudenį 
dirbtinai išaugintų gėlių, rankines lempas — sidabrines, auksines, va- 
"rines. Vis garsesnis pašnekesių gaudesys mišo su fontano pliuške- 
nimu — vakaro žarų nurausvintos jo čiurkšlės, iš aukšto krisdamos 
ant marmuro, dužo tarsi kūkčiodamos. 

 Aktė liovėsi pasakojusi, bet Ligija vis tebežiūrėjo, tarsi kažko 1e6Š- 

kodama minioje. Staiga jos veidas nuraudo. Tarp kolonų pasirodė Vi- 
nicijus ir Petronijus, jie ėjo į didįjį triklinijų, tokie gražūs, ramūs, su 
savo togomis panašūs į baltus dievus. Kai Ligija tarp svetimų žmonių 
išvydo tuos du pažįstamus ir draugiškus veidus, ypač Vinicijų, jai, ro- 
dos, sunkus akmuo nusirito nuo krūtinės. Pasijuto ne tokia vieniša. 
Tas begalinis Pomponijos, Aulų namų pasiilgimas, užplūdęs ją prieš 
valandėlę, staiga pasidarė nebeopus. Pagurida pamatyti Vinicijų, pa- 
sikalbėti su juo nuslopino kitus balsus. Veltui stengėsi mintyse atgai- 
vinti girdėtas cezario namų nedorybes ir Aktės žodžius, ir Pomponi- 
jos perspėjimus. Nepaisydama tų žodžių ir perspėjimų, staiga pajuto, 
kad šioje puotoje ne tik turi, bet ir nori dalyvauti: ją tvinte užtvino' 
džiaugsmas vien tik pagalvojus, kad netrukus išgirs tą mielą, malonų 
balsą, kuris jai kalbėjo apie meilę ir laimę, vertą dievų, kuris S ligi šio! 
"skambėjo jos ausyse kaip daina. 
.*. Tačiau staiga išsigando to džiaugsmo. Jai pasirodė, kad šią aki- 
xnirką ji išduoda ir tą tyrą, ją išauklėjusį mokslą, ir Pomponiją, ir pačią 
save. Vienas dalykas eiti per prievartą, o visai kita — džiaugtis ta bū- 

tinybe. Pasijuto esanti kalta, nedora, pražuvusi. Labai susikrimto, no- 
rėjosi verkti. Jei būtų buvusi viena, būtų suklupusi ir mušusis į krūtinę 
kartodama: mano kaltybė, mano kaltybė! Aktė paėmė dabar Ligiją 
už rankos, vedė per vidinius kambarius į didįjį triklinijų, kur turėjo 
būti puota, o jai raibuliavo akyse, iš susijaudinimo ausyse .- ūžė, .šir- 
dis daužėsi, kad net kvapą gniaužė. Lyg per sapną išvydo tūkstančiųs 
lempų, plevenančių ir ant stalų, ir prie sienų, lyg per sapną išgirdo 
cezario pasveikinimo šūksnius, lyg per sapną pamatė jį patį. Šūksniai 
ją apkurtino, spindesys apakino, apsvaigino kvepalai, ir beveik ne- 
tekusi sąmonės ji.vos įžiūrėjo Aktę, kuri, suradusi jai vietą prie. stalą; 
pati įsitaisė greta. 27 
Tačiau netrukus žemas pažįstamas balsas atsiliepė iš kitos pusės: 
— Būk pasveikinta, gražiausioji iš visų Žemės merginų ir visų 
dangaus žvaigždžių! Būk pasveikinta, dieviškoji Kalina! 
Kiek atsitokėjusi Ligija pasižiūrėjo — šalia jos prigulęs Vinicijus. 
Jis buvo be togos, nes patogumas ir. paprotys reikalavo nusimesti 
togas prieš puotą. Jo kūną dengė tik skaisčiai raudona berankovė 
tunika, išsiuvinėta sidabrinėmis palmėmis. Rankos nuogos, rytų 
papročiu aukščiau alkūnių papuoštos dviem plačiomis auksinėmis apy- 
rankėmis, nuo dilbių stropiai pašalinti gyvaplaukiai, glotnos, bet labai 
jau raumeningos, tikros kario rankos, sutvertos laikyti kardui ir sky- 
dui. Ant galvos rožių vainikas. Ties viršunosiu suaugę antakiai, pa- 
trauklios akys, juodbruvas — jis buvo tarsi jaunystės ir jėgos įsikūniji> 
mas. Ligijai Vinicijus atrodė toks gražus, kad ji, nors pirmas apsvai+ 
gimas jau buvo praėjęs, vos pajėgė ištarti: | 
— Būk pasveikintas, Markai... 
O jis kalbėjo: | 
— Laimingos akys mano, tave išvydusios, laimingos ausys, išgir- 
dusios tavo balsą, kuris meilesnis man už fleitų ir citrų skambesį. Jei 
būtų liepta rinktis, ką norėčiau turėti šalimais šioje puotoje — tavę, 
Ligija, ar. Venerą, aš pasirinkčiau tave, o dieviškoji! Ė 
Ir ėmė žiūrėti į ją, tarsi gerdamas jos vaizdą, degindamas akimis, 
Jo žvilgsnis slydo nuo jos veido ant kaklo ir nuogų rankų, glostė jos 
dailią figūrą, grožėjosi ja, glamonėjo, ryte rijo, bet šalia geismo jamę 
švietė ir laimė, ir. karšta meilė, ir susižavėjimas beribis. . 
— Žinojau, kad tave pamatysiu cezario namuose, — kalbėjo jis 
toliau, — bet kai išvydau, mano širdį sukrėtė toks i džiaugsmas, lyg 
būčiau sulaukęs netikėtos laimės. J 
Ligija, atsipeikėjusi ir supratusi, kad šitoje minioje ir šituose na+ 

muose jis — vienintelė jai artima būtybė, pradėjo su juo kalbėtis, 
klausinėti visko, kas jai nesuprantama, kas gąsdino. Iš kur jis žinojęs, 
kad ją rasiąs cezario rūmuose, ir kodėl ji čia? Kodėl cezaris ją atė- 
męs iš Pomponijos? Jai čia baisu, ir norinti grįžti atgal. Numirtų iš 
liūdesio ir nerimo, jei neturėtų vilies, kad Petronijus ir jis užstosią 
ją prieš cezarį. 

 Vinicijus aiškino, kad apie jos atėmimą išgirdęs iš paties Aulo. 
Kodėl ji čia, nežinąs. Cezaris niekam nesiaiškinąs dėl savo patvarky- 
mų ir įsakymų. Bet jai nesą ko bijoti. Štai jis, Vinicijus, prie jos ir lik- 
siąs prie jos. Verčiau prarasti akis, negu jos neregėti, verčiau netekti 
gyvasties, negu ją palikti. Ji esanti jo siela, tad sergėsiąs ją kaip savo 
paties sielą. Namie pastatysiąs jai kaip deivei altorių, ant kurio auko- 
siąs mirą ir alavijus, o pavasarį — šilagėles ir obelų žiedus. Ir jeigu 
ją gąsdiną cezario rūmai, tai jis duodąs žodį, kad ji čia nepasiliksianti. 

Nors jis kalbėjo išsisukinėdamas ir tarpais apgaulingai, bet balsas 
skambėjo širdingai, nes jausmai buvo tikri. Ir užplūdo jį nuoširdus 
gailestis, jos žodžiai taip graudino, kad tada, kai ji pradėjo dėkoti ir 
tikinti, jog Pomponija pamilsianti jį už jo gerumą, o ji pati visą amžių 
būsianti dėkinga, jis negalėjo nuslopinti susijaudinimo ir galvojo, kad 
niekada gyvenime neįstengsiąs atmesti jos prašymo. Širdis ėmė tirpti. 
Ligijos grožis svaigino sąmonę, jis geidė jos, bet kartu jautė, kad ji jam 
didžiai brangi ir iš tiesų galėtų ją garbinti kaip deivę; kartu jautė ne- 
sutramdomą norą kalbėti apie merginos grožį ir savo susižavėjimą, o 
kadangi puotos šurmulys darėsi vis triukšmingesnis, tai prisislinkęs 
arčiau ėmė kuždėti jai švelnius, meilius žodžius, plaukiančius iš gilu- 
mos širdies, skambančius it muzika ir svaiginančius it vynas. 

Jie svaigino Ligiją. Tarp apsupusių svetimųjų jis atrodė vis arti- 
mesnis, vis mielesnis ir patikimesnis, nuoširdžiai atsidavęs. Nuramino 
ją, pažadėjo išplėšti iš cezario namų, pažadėjo jos nepalikti ir jai tar- 
nauti. Be to, anksčiau, pas Aulus, jis kalbėjo su ja tik apskritai apie 
meilę, apie laimę, kurią ji galinti duoti, o dabar jau sakė tiesiai, kad ją 
mylįs, kad ji jam mieliausia ir brangiausia. Ligija pirmą kartą girdėjo 
tokius žodžius iš vyro lūpų, ir klausantis jai dingojosi, kad kažkas bun- 
da joje lyg iš miego, užtvino kažkokia laimė, kurioje begalinis džiaugs- 
mas pynėsi su begaliniu nerimu. Skruostai ėmė degti, širdis tankiai 
tvinkčioti, lūpos prasičiaupė lyg iš nuostabos. Ėmė baimė, kam tokių 
dalykų klausosi, bet nieku gyvu nebūtų sutikusi praleisti nors žodelį. 
Retkarčiais panarindavo akis, tačiau vėl įsmeigdavo į Vinicijų žvilgsnį, 
švytintį, baikštų ir kartu klausiantį, tarsi karštai ragindama: „Kalbėk, 

kalbėk!“ Klegesys, muzika, gėlių ir arabiškų smilkalų aromatas vėl 
pradėjo kvaitinti jai galvą. Romoje buvo paprotys per puotas prie stalo 
gulėti, tačiau pas globėjus Ligijos vieta buvo tarp Pomponijos ir ma- 
žojo Aulo, o dabar šalia jos atsidūrė Vinicijus — jaunas, stiprus, įsi- 
mylėjęs, liepsningas, ir ji, jausdama nuo jo tvieskiantį karštį, išgyveno 
ir gėdą, ir malonumą. Apėmė ją kažkokia saldi negalia, kažkoks al- 
pulys ir užmaršumas, lyg būtų marinęs miegas. 

Tačiau Ligijos artumas pradėjo veikti ir Vinicijų. Jo veidas išba- 
lo. Šnervės išsiplėtė it rytiečių žirgo. Matyt, ir jo širdis po purpurine 
tunika plakė nepaprastu pulsu, nes kvėpavimas labai padažnėjo, o 
žodžiai birte biro iš lūpų. Jis pirmąkart buvo taip arti jos. Mintys pra- 
dėjo painiotis, gyslose degė ugnis, kurią bergždžiai stengėsi užgesinti 
vynu. Ir ne vynas, bet Ligijos nuostabus veidas, jos nuogos rankos, 
jos mergaitiška krūtinė, banguojanti po auksine tunika, visa figūra, 
pridengta baltomis peplumo klostėmis, svaigino jį vis labiau. Pagaliau 
jis paėmė ją už rankos aukščiau riešo, kaip jau kartą buvo padaręs 
Aulų namuose, ir, traukdamas prie savęs, ėmė kuždėti virpančiomis 
lūpomis: | 

— Myliu tave, Kalina... dieviškoji mano!.. 

— Markai, paleisk mane, — pasipriešino Ligija. 

"O jis kalbėjo toliau apsimiglojusiomis akimis: 

— Dieviškoji mano! Mylėk mane.. i 

Tačiau tą akimirką įsikišo Aktė, kuri ilsėjosi šalia Ligijos iš kitos 
pusės: 

-— Cezaris žiūri į jus. 

Vinicijui staiga pašoko pyktis ir ant cezario, ir ant Aktės. Jos žo- 
džiai išsklaidė svaigulio kerus. Jaunuoliui tokią akimirką netgi drau- 
giškas balsas būtų atrodęs nepakenčiamas, o dabar jis pamanė, kad 
Aktė tyčia stengiasi sutrukdyti pasikalbėti su Ligija. 

Tad pakėlė galvą, pasižiūrėjo per Ligijos petį į jaunąją atleistinę 
ir piktai tarė: 

— Praėjo tie laikai, Akte, kai puotose gulėdavai šalia cezario, ir 
sklinda kalbos, kad tau silpsta regėjimas, tai kaipgi tu ji Įžiūrėjai? 

O ji lyg su liūdesiu atsakė: 

— Vis dėlto jį matau... i is taip pat trumparegis 1r žiūri į jus per 
smaragdą. 

Visa, ką darė Neronas, dirgino net artimiausių žmonių budrumą, 
taigi ir Vinicijus sunerimo, atvėso ir ėmė neženkliai dirsčioti į cezario 
pusę. Ligija, kuri puotos pradžioje sumišusi Neroną matė lyg per mig- 

lą, o paskui, susidomėjusi Vinicijumi.ir jo kalbomis, visai į valdovą ne- 
žiūrėjo, dabar taip pat nukreipė ten smalsias ir kartu išsigandusias akis. 
"Aktė teisybę sakė. Cezaris, palinkęs ties stalu, primerkęs vieną 
akį, o prie kitos pirštais laikydamas apvalų nugludintą nuolat naudo- 
jamą smaragdą, žiūrėjo į juos. Akimirką jo žvilgsnis susitiko su Ligijos 
žvilgsniu, ir merginai širdį sugniaužė išgąstis. Kai vaikystėje ji būdavo 
Sicilijoje Aulo kaimų valdose, sena vergė egiptietė pasakodavo apie. 
slibinus, gyvenančius kalnų prarajose, ir dabar .jai pasivaideno, kad 
įjąstaiga pažvelgė žalia tokio slibino akis. Ji sugriebė Vinicijaus ranką 
lyg išgąsdintas vaikas, o į galvą ėmė smelktis sujauktos, greitos mintys. 
Tai čia jis? Tas baisūnas ir visagalis? Ligi šiol jo nebuvo mačiusi ir 
„manė, kad atrodo kitaip. Įsivaizdavo tokį siaubingą veidą suakmenė- 
jusiais piktais bruožais, o pamatė didelę, ant storo kaklo užsodintą 
galvą, iš tikrųjų baisią, tačiau kartu truputį juokingą, nes-iš tolo pa- 
naši į vaiko. Ametisto spalvos tunika, uždrausta paprastiems mirtin- 
giesiems, teikė melsvą atspalvį jo plačiam, žemam veidui. Plaukai 
tamsūs, pagal Otono įvestą madą sušukuoti keturiais garbanų sklas- 
tymais. Buvo be barzdos, nes neseniai ją paaukojo Jupiteriui, už tai 
visa Roma jam klojo padėkas, nors patylomis šnibždėjosi: ją paauko- 
jęs todėl, kad ji, kaip ir visos jo giminės, žėlė ruda. Smarkiai išsišovu- 
sioje virš antakių kaktoje buvo kažkas olimpiška. Susibėgę antakiai 
rodė, kad jis suvokė savo visagalybę; bet po ta pusdievio kakta niūk- 
sojo beždžionės, girtuoklio ir komedianto veidas — bedvasis, pilnas 
nepastovių geidulių, aptukės tokiame jauname amžiuje, kartu liguistas 
ir begėdiškas. Ligijai jis atrodė atžarus, tačiau visų pirma — šlykštus. 
Neronas netrukus padėjo smaragdą ir liovėsi žiūrėjęs į ją. Tada 
ji pamatė jo išpūstas žydras akis, prisimerkusias nuo stiprios šviesos, 
stiklines, be minties, lyg rumirėlio. . 
Jis kreipėsi į Petronijų: 
— Tai čia ta įkaitė, kurią įsimylėjęs Vinicijus? 
— Taip, ji, — atsakė Petronijus. 
— Kaip vadinasi ta jos tauta? 
-— Ligai. 
— Vinicijus laiko ją gražuole? 
 — Aprenk sutrūnėjusį alyvmedžio stuobrį moters peplumu, ir Vi- 
nicijui jis atrodys gražus. Bet iš tavo, o neprilygstamas žinove, veido 
jau regiu jai nuosprendį! Nereikia jo skelbti! Tikrai! Ji sudžiūvėlė! Lie- 
sa, gyva aguonos galvutė ant plono stiebelio, o tu, dieviškasai estete, 
vertini moters stiebą ir esi triskart, keturiskart teisus! Pats veidas nieko 

nereiškia. Nors daug ko pasimokiau iš tavęs, bet tokios įžvalgios akies 
dar neturiu... Aš va pasiryžęs lažintis su Tulijumi Senecionu dėl jo mei- 
lužės: nors puotoje, kai žmogus guli, sunku spręsti apie visą figūrą, 
tu jau tarei sau: „Per siauros strėnos“. 

— Per siauros strėnos,— pakartojo primerkęs akis Neronas. 

Petronijaus lūpose pasirodė vos pastebima pašaipėlė, o Tulijus Se- 
necionas, ligi tol šnekučiavęs su Vestinu, tikriau sakant, tyčiojęsis iš 
sapnų, kuriais šis tikėjo, dabar kreipėsi į Petronijų, nors neturėjo nė 
menkiausio supratimo, apie ką kalbama: | 

— "Tu klysti! Aš tos pat nuomonės kaip ir cezaris. 

— „Gerai,— atsakė Petronijus.— Aš tikinau, kad tu turi bent ž Žiup- 
snelį proto, o cezaris tvirtina, kad esi gryniausias asilas. 

— Habet!* — pasakė Neronas juokdamasis ir atlenktu rankos 
nykščiu rodydamas žemyn — kaip cirke, kai gladiatorius gaudavo 
smūgį ir turėdavo būti pribaigtas. | 

O Vestinas manė, kad tebekalbama | apie sapnus, ir sušuko: 

— (O aš tikiu sapnais, ir Seneka man kadaise sakėsi taip pat tikįs. 

— Praėjusią naktį susapnavau, kad pasidariau vestale“?,— pa- 
silenkdama per stalą tarė Kalvija Krispinila. 

. Tada Neronas ėmė ploti rankomis, kiti pasekė jo pavyzdžiu, ir ne- 
trukus aplinkui aidėjo plojimai, nes Krispinila, jau kelis kartus išsisky- 
rusi, savo neregėtu ištvirkimu garsėjo visoje Romoje. 

Tačiau ji, nė kiek nesumišusi, atsikirto: 

— Na tai kas! Visos jos senos ir bjaurios. Tiktai Rubrija dar pa- 
naši į žmogų, o tada mes būtume dvi, nors ir Rubrijai vasarą išsiver- 
čia strazdanos. 

— Atleisk, skaisčioji Kalvija,— tarė Petronijus, — bet vestale tu 
galėjai tapti nebent sapne. 

— O jeigu cezaris įsakytų? . 

— Tada patikėčiau, kad sapnai išsipildo, net patys keisčiausi. 

— Ir tikrai išsipildo, — pasakė Vestinas.— Suprantu žmones, ne- 
tikinčius dievų, tačiau kaip galima netikėti sapnais? 

— O būrimais? — paklausė Neronas.— Kadaise man būrė, kad 
Romos nebebus, o aš viešpatausiu visuose Rytuose. 

— Būrimai ir sapnai sutampa, — kalbėjo Vestinas.— Kartą vie- 
nas prokonsulas, didelis skeptikas, pasiuntė į Mopso šventyklą vergą 
su užantspauduotu laišku, uždraudęs jį atplėšti, nes norėjo patikrinti, 


* Gavo (ko nusipelnė)! (Lot.) 

ar dievaitis pataikys atsakyti į laiško klausimą. Vergas pernakvojo 
"šventykloje, kad susapnuotų pranašišką sapną, ir sugrįžęs taip atsakė: 
„Sapnavau jaunikaitį, skaistų kaip saulė, ir jis man ištarė tik vieną 
žodį: „Juodąjį“. Tai išgirdęs, prokonsulas išblyško ir kreipėsi į savo 
svečius, tokius pat skeptikus: „„Žinote, kas buvo laiške?“ 

Vestinas paliovė kalbėjęs, pakėlė taurę vyno ir ėmė gerti. 

— O kas buvo laiške? — paklausė Senecionas. 

— Laiške buvo klausimas: „Katrą jautį aukoti: baltąjį ar juo- 
dąjį?“ 

Tačiau pasakojimo sukeltą susidomėjimą sutrikdė Vitelijus: į puotą 
atėjo jau įkaušęs ir staiga nei iš šio, nei iš to prapliupo kvailai kvatoti. 

— Ko toji taukų statinė.kvatoja? — paklausė Neronas. | 

— Juokas skiria žmogų nuo gyvulio, — tarė Petronijus, — o Vite- 
lijus neturi kitų įrodymų, kad jis ne meitėlis. 

Vitelijus ūmai nukando juoką ir, čepsėdamas žvilgančiomis nuo 
padažų ir taukų lūpomis, ėmė žiūrėti į visus taip nustebęs, lyg nie- 
kada anksčiau jų nebūtų regėjęs. 

Paskui iškėlė putlią it priegalvis plaštaką ir kimiu balsu tarė: 

— Man nusmuko nuo piršto raitelio žiedas, paveldėtas iš tėvo. 

— Kuris buvo kurpius,— pridūrė Neronas. 

Tačiau Vitelijus vėl netikėtai prapliupo kvatoti ir pradėjo ieškoti 
žiedo Kalvijos Krispinilos peplume. 

Tada Vatinijus ėmė mėgdžioti išgąsdintos moters šūksnius, o Kal- 
vijos draugė Nigidija, jauna našlė vaikišku veidu ir pasileidėlės akimis, 
balsiai pasakė: 

— Ieško, ko nepametęs. 

— Ir kas jam niekur netiks, jeigu ir atrastų, — pabaigė poetas 
Lukanas. 

Puota darėsi linksmesnė. Vergų pulkai nešiojo vis naujus patieka- 
lus, iš pripildytų sniego ir apipintų gebenėmis didelių vazų traukė ir 
traukė mažesnius kraterius““ su įvairiausių rūšių vynais. Visi daug 
gėrė. Iš palubių ant stalo ir puotautojų tolydžio biro rožės. 

"Petronijus ėmė prašyti Neroną, kad jis, kol svečiai nenusigėrę, 
puotą suiaurintų savo dainavimu. Visas choras balsų parėmė jo pra- 
šymą, bet Neronas pradėjo spyriotis. Neprikiši jam. drąsos stygiaus, 
nors jos visada jam trūko... Dievai žino, kiek cezariui kainuoja tie visi 
vieši pasirodymai... Teisybė, jų nevengiąs, juk reikia ką nors duoti 
menui, ypač jeigu Apolonas apdovanojo neblogu balsu, tai dievų do- 
vanų nedera pražudyti. Netgi suprantąs, kad tai jo pareiga valstybei. 

Tačiau šiandien iš tiesų esąs užkimęs. Naktį buvo užsidėjęs alavinius 
svarsčius ant krūtinės, bet nieko nepadėjo... Ketinąs netgi vykti Ė 
Ancijų pakvėpuoti jūros oru. | 

"Tačiau Lukanas pradėjo jį maldauti padainuoti meno ir Žžmo- 
nijos labui. Visi žiną, kad dieviškasis poetas ir dainininkas sudėjo nau- 
ją himną Venerai, prieš kurį Lukrecijaus himnas tesąs metinio vilkiuko 
inkštimas. Ši puota tebūna tikra puota. Maloningas valdovas neturįs 
taip kankinti savo valdinių: „Nebūk žiaurus, cezar1!“ | 

— Nebūk žiaurus! — pakartojo visi arčiau sėdintys. 

"Neronas skėstelėjo- rankomis, parodydamas, kad turįs nusileisti. 
Tučtuojau visi nutaisė dėkingus veidus, visų akys nukrypo į jį. Ta- 
čiau cezaris prieš tai liepė pranešti Popėjai, kad jis dainuosiąs, o ki-- 
tiems paaiškino: ji neatėjusi į puotą, nes nesveikuojanti, bet kadangi 
jokie vaistai nesuteikia jai tokio palengvėjimo kaip jo dainavimas, to- 
dėl jam būtų gaila atimti iš jos šią galimybę. Ss 

Ir Popėja netrukus atėjo. Lig šiol ji kreipė kur norėdama Neroną 
kaip valdinį, bet žinojo: tada, kai paliečiama jo kaip dainininko, 
važnyčiotojo ar poeto savimeilė, pavojinga jį erzinti. Įėjo graži it 
deivė, apsitaisiusi kaip ir Neronas ametisto spalvos rūbu, su didžiuliu 
perlų vėriniu, išplėštu kadaise iš Masinisos“", auksaplaukė, maloni 
ir, nors jau. išsiskyrusi su dviem vyrais, išlaikiusi jaunos merginos 
veidą ir žvilgsnį. L 

„Puotautojai ją pasitiko šūksmais, vadindami „dieviškąja Augusta“. 
Ligija niekada gyvenime nebuvo mačiusi tokio grožio ir nenorėjo 
tikėti savo akimis, nes žinojo, kad Popėja Sabina — viena nedoriau- 
sių moterų pasaulyje. Iš Pomponijos patyrė, kad ji pastūmėjusi ceza- 
rį nužudyti savo motiną ir žmoną, pažinojo ją iš Aulų svečių ir tarnų 
pasakojimų, girdėjo, kad mieste naktį nuverčiamos jos statulos, 
girdėjo apie užrašus, už kuriuos baudžiama rūsčiausia bausme, tačiau 
jie kas rytą vis tiek atsirasdavo ant mieste sienų. O dabar, pamačius 
tą liūdnai išgarsėjusią Popėją, visų Kristaus išpažinėjų laikomą blo- 
gio ir piktadarybės įsikūnijimu, Ligijai dingojosi, kad šitaip turėtų 
atrodyti angelai arba kitokios dangaus dvasios. Ji tiesiog -negalėjo 
atitraukti akių, o iš burnos nejučiomis išsprūdo klausi mas: 

— Ak, Markai, ar tai gali būti?.. 

O jis; pakaitintas vyno ir truputį suirzęs, kad tiek kliuvinių blaško 
jos dėmesį ir traukia nuo jo ir jo žodžių, atsakė: 

— Taip, ji graži, bet tu šimtąkart gražesnė. Tu to nežinai, jei 
žinotum, įsimylėtum save kaip Narcizas... Ji maudosi asilių piene, 

o. tave nebent Venera išmaudė savajame. Tu to nežinai, ocelle mi!* 
Nežiūrėk į ją. Atkreipk akis į mane, ocelle mi!.. Prisiliesk lūpomis prie 
šios vyno taurės, o paskui aš toje pat vietoje priglausiu savąsias... 

Ir slinko prie jos vis arčiau, o ji pradėjo trauktis prie Aktės. Tačiau 
tuo metu buvo liepta visiems nutilti — pakilo cezaris. Dainininkas 
Diodoras jam padavė liutnią, vadinamąją deltą, kitas dainininkas, 
Terpnas, turėjęs pritarti muzika, prisiartino su instrumentu, vadina- 
muoju nablijumi““, o Neronas, atrėmęs deltą į stalą, pakėlė akis 
aukštyn, ir triklinijuje beregint įsiviešpatavo tyla, kurią tetrikdė iš 
palubių tebekrintančių rožių šnaresys. 

Cezaris, pritariant dviem liutnioms, ėmė giedoti, tikriau sakant, 
progiesmiu ritmingai deklamuoti savo himną Venerai. Ir balsas 
neblogas, nors kimokas, ir eilės nebuvo prastos, tad vargšę Ligiją vėl 
ėmė graužti sąžinės priekaištai, nes himnas, kad ir šlovinantis nedorą 
pagoniškąją Venerą, jai pasirodė toks gražus, o ir pats cezaris su laurų 
vainiku ant galvos ir pakeltomis akimis toks puikus, visai ne taip 
baisus ir atkarus kaip puotos pradžioje. 

 Puotautojai atsiliepė griausmingais plojimais. Aplinkui skambėjo 
šūksniai: „O, dangiškasai balse!“ Kai kurios moterys, iškėlusios aukštyn 
rankas kaip susižavėjimo ženklą, liko taip stovėti net ir nutilus daina- 
vimui; kiti šluostėsi apsiašarojusias akis; menė gaudė kaip avilys. 
Popėja, palenkusi auksaplaukę galvelę, pakėlė prie lūpų Nerono 
ranką ir ilgai ją taip tylėdama laikė, o jaunasis Pitagoras, nuostabaus 
grožio graikas, tas pats, su kuriuo vėliau, jau pusiau pamišęs, Neronas 
liepė žyniams jį sutuokti laikantis visų apeigų, dabar atsiklaupė jam 
prie kojų. | 

„Tačiau Neronas idėmiai Ž žiūrėjo į Petronijų, kurio pagyrimų visada 
troško. O šis tarė: 

— Dėl muzikos — tai Orfėjas šią valandėlę turėtų išgelsti iš pa- 
vydo kaip čia esantis Lukanas, o dėl eilių — tai aš apgailestauju, kad 
jos nėra blogesnės, nes tada atrasčiau jas avinkančių liaupsinimo 
žodžių. s S 
"Tačiau Lukanas neužpyko ant jo dėl užuominos apie pavydą, 
anaiptol — pasižiūrėjo į jį dėkingas 1, apsimesdamas subjuręs, ėmė 
niurnėti: 
 „— Prakeiktas likimas, lėmęs man gyventi drauge su tokiu poetu. 


* Džiaugsme mano! (Lot.) 

Išliktum tada ir žmonių atmintyje, ir Parnase, 0 dabar nublėsi kaip 
žibintas saulės šviesoje. a 

Petronijus turėjo nuostabią atmintį ir pradėjo kartoti himno frag- 
mentus, cituoti atskirus eilėraščius, girti ir nagrinėti gražiausias fražes. 
Lukanas, pakerėtas poezijos ir tarsi užmiršęs pavydą, prie Petronijaus 
žodžių pridūrė savo susižavėjimą. Nerono veide nušvito didžiulis 
pasitenkinimas ir beribė tuštybė, ne tik artima kvailumui, bet ir visiš- 
kai jam tolygi. Pats sufleravo, jo manymu, gražiausius eilėraščius, 
pagaliau ėmė guosti Lukaną ir raginti neprarasti drąsos, nes kas kuo 
gimė, tuo ir liks, o jeigu žmonės garbina J upiterį, tai dar nereiškia, 
kad neverti šlovės kiti dievai. 

Po to pakilo išlydėti Popėjos, kuri, jausdamasi tikrai nesveikuo- 
janti, panoro išeiti. Tačiau pasilikusiems puotautojams liepė vėl sėsti 
į savo vietas ir pažadėjo dar sugrįžti. Netrukus sugrįžo, alsuoti svaigių 
smilkalų dūmų ir stebėti reginių, kuriuos jis pats, Petronijus arba 
Tigelinas visada rengdavo per puotas. 

Paskui vėl buvo skaitomos eilės arba klausomasi dialogų, kuriuose 
išdaigos pynėsi su sąmoju. Po to garsusis mimas Paris suvaidino Ijo, 
Inacho dukters, nuotykius. Svečiams, ypač Ligijai, nepratusiai prie 
panašių reginių, atrodė, kad čia mato stebuklus ir burtus. Paris rankų 
ir viso kūno judesiais sugebėjo išreikšti dalykus, lyg ir neįmanomus 
perteikti šokio priemonėmis. Jo plaštakos suplakė orą į švytintį, gyvą 
debesį, pilną virpesių, geidulingą, apgobiantį beveik alpėjančios mer- 
ginos figūrą, krečiamą palaimos spazmų. Tai buvo paveikslas, nę 
šokis — paveikslas, akivaizdus, atskleidžiantis meilės paslaptis, ke- 
rintis ir begėdiškas, o kai po jo išėjo koribantai““ ir citroms, fleitoms, 
cimbolams ir būgneliams skambant pradėjo su sirų merginomis Bakcho 
šokį, pilną padūkusių klyksmų ir dar padūkesnės paleistuvystės, Ligi- 
jai atrodė, kad 'ją štai sudeginsianti kaitri ugnis, kad į šiuos nainus 
turįs trenkti perkūnas arba lubos užgriūti ant puotautojų galvų. 

Tačiau iš palubėje ištempto aukso tinklo biro tik rožės, o tuo metu 
jau pusgirtis Vinicijus jai kalbėjo: 

* — Pamačiau tave Aulų namuose prie fontano ir pamilau. Buvo 
apyaušris, ir tu manei, kad niekas nežiūri, o aš tave mačiau... Ir ligi 
šiol matau tokią, nors tave ir dengia šis peplumas. Nusimesk peplumą 
kaip Krispinila. Matai! Dievai ir žmonės ieško meilės. Be jos, daugiau 
nieko nėra pasaulyje! Padėk savo galvą man ant krūtinės ir užmerk 
akis. | 
O Ligijai smarkiai tvinkčiojo kraujas smilkiniuose ir rankose. 

Jai vaidenosi, kad ji krenta į kažkokią prarają, o Vinicijus, kuris anks- 
čiau jai atrodė toks artimas ir patikimas, dabar užuot gelbėjęs traukia 
į ten. Ir jai pasidarė dėl to skaudu. Ji vėl pradėjo bijoti ir šios puotos, 
ir jo, ir pačios savęs. Kažkoks balsas, panašus į Pomponijos balsą, dar 
Šaukė sieloje: „Ligija, gelbėkis!“, bet kažkas taip pat jai kuždėjo, kad 
jau per vėlu — ką nutvilkė tokia liepsna, kas matė viską šioje puotoje, 
kieno širdis, klausantis Vinicijaus žodžių, taip daužėsi kaip jos ir ką 
krėtė toks virpulys kaip ją nuo jo artėjimo, tas jau prapuolęs beviltiškai. 
Jai darėsi silpna. Kartais rodėsi, kad jau nualps, o paskui atsitiks 
kažkas baisaus. Ji žinojo, kad negalima pakilti, kol nepakilo cezaris, 
nes užsitrauksi jo rūstybę, bet jeigu taip ir nebūtų, ji jau nebeturėtų 
Jėgų atsistoti. | 


O puotos pabaiga dar toli. Vergai nešė ir nešė naujus valgius, vis 

bildė taures vyno, o priešais pasagos pavidalu sųstatytus stalus išėjo 
du atletai parodyti svečiams imtynės. 
Ir pradėjo jie galynėtis. Tvirti, nuo aliejaus blizgantys kūnai sudarė 
vieną luitą, kaulai traškėjo geležiniame glėbyje, sukąsti žandikauliai 
grėsmingai grikšėjo. Tarpais dunksėjo skubūs, duslūs jų pėdų trenks- 
mai į šafranu pabarstytas grindis, paskui vėl stūksojo imtynininkai 
it sustingę, pastirę ir žiūrovams atrodė lyg iš akmens iškalta skulptūra. 
Romėnų akys pasimėgaudamos sekė baisiausiai įtemptų nugarų, 
blauzdų ir rankų žaismą. Tačiau kova truko neilgai, nes Krotonas, 
gladiatorių mokyklos mokytojas ir vyresnysis, netuščiai garsėjo kaip 
stipriausias valstybės žmogus. Jo varžovas pradėjo vis tankiau kvė- 
puoti, paskui gargti, netrukus jo veidas pamėlo, pagaliau iš burnos 
pasipylė kraujas, ir jis suglebo. 


Plojimų griausmas pasveikino kovos baigtį, o Krotonas, pamy- 
nęs koja priešininko nugarą, susikryžiavo didžiules rankas ant krūtinės 
ir triumfuotojo akimis žvalgėsi po menę. 

Paskui atėjo gyvūnų ir jų balsų mėgdžiotojai, žonglieriai ir juok- 
dariai, bet mažai kas į juos žiūrėjo, nes vynas jau temdė žiūrovų akis. 
Puota pamažu virto girta ir paleistuvinga orgija. Sirų merginos, prieš 
tai šokusios Bakcho šokį, dabar išsimaišė tarp svečių. Vietoje muzikos 
„aidėjo nedarnių citrų, liutnių, armėnų cimbolų, Egipto sistrų, trimitų 
4r. ragų triukšmas, o jei kuris svečias norėjo kalbėti, riksmu vijo mu- 
žikantus šalin. Gėlių aromato pritvindytas oras, tvoskiantis kvapiais 
aliejais, kuriais dailūs berniukai puotos metu šlakstė svečių kojas, 
„prisodrintas šafrano ir žmonių prakaito, pasidarė tvankus; lempos 

degė blausiai, ant puotautojų galvų nukrypo vainikai, veidai išblyško 
ir apsipylė prakaito lašais. 

Vitelijus nuvirto po stalu. Nigidija, apsinuoginusi iki pusės, įrėmė 
savo girtą vaikišką galvą Lukanui į krūtinę, o šis, taip pat girtas, ėmė 
pūkščioti auksinę pudrą nuo jos plaukų, iš neapsakomo malonumo 
užvertęs akis aukštyn. Vestinas su girtuoklio atkaklumu gal dešimtą- 
kart kartojo Mopso atsakymą į užantspauduotą prokonsulo laišką. 
"O Tulijus, kuris šaipėsi iš dievų, trūkčiojamai žagsėdamas kalbėjo 
pro dantis košiamu balsu: 

 — Žinai, jeigu Ksenofano Sferos yra apvalus“ „tai tokį dievą 
galima koja risti prieš save kaip statinę. 

Tačiau Domicijus Afras, senas nenaudėlis ir skundikas, pasipiktino 
ta kalba ir iš įniršio apsiliejo Falerno vynu visą tuniką. Jis visada 
tikėjęs dievus. Žmonės šneka, kad Roma pražūsianti, o yra net tokių, 
kurie teigia, kad ji jau žūstanti. Ir iš tikrųjų!.. Bet jeigu taip ir įvyktų, 
tai tik todėl, kad jaunimas neturįs tikėjimo, o be tikėjimo nėra ir doros. 
Paminti seni griežti papročiai, ir niekam neateina į galvą, kad epikū- 
riečiai neatsilaikys prieš barbarus. Labai gaila! O jis pats apgailestau- 
jąs, kad sulaukęs tokių laikų ir malonumuose turįs ieškoti išsigelbėjimo 
nuo širdgėlos, kuri šiaip „greitai jį pribaigtų. 

Taip pasakęs, apsiglėbė sirų šokėją ir bedante burna ėmė bučiuoti 
jos kaklą, pečius, o konsulas Memijus Regulas tai matydamas nusi- 
kvatojo ir, pakėlęs savo plikę su nukrypusiu vainiku, tarė: | 

— Kas sako, kad Roma žūsta?.. Kvailystėl.. Aš, konsulas, ge- 
riausiai Žinau... Videant consules!..* Trisdešimt legionų... saugo mūsų 
pax romana!..** 

Paskui suspaudė kumščiais smilkinius 1r pradėjo šaukti „per vi- 
są menę: 

— Trisdešimt legionų! Trisdešimt legionų!.. Nuo Britanijos iki 
partų sienų! 

Tačiau staiga nutilo ir, įrėmęs pirštą į kaktą, pasakė: 

— O gal net trisdešimt du... 

Ir nudribo po stalu, kur netrukus jam iš burnos ėmė virsti atgal 
flamingų liežuviai, keptos rudmėsės, šaldyti grybai, skėriai su medumi, 
žuvys, mMėsgaliai ir viskas, ką buvo suvalgęs ar išgėręs. "1 

Tačiau Domicijaus nesuramino Romos ramybę saugančių legionų 


* Težiūri konsulai (lot.). 
** Romos ramybę (lot.). 

skaičius. Ne, ne! Roma turi žūti, nes pražuvo tikėjimas dievais ir griež- 
ti papročiai! Roma turi žūti, o gaila, nes gyvenimas vis dėlto gražus, 
cezaris maloningas, vynas geras! Ak, kaip gaila! 

Ir, veidu įsikniaubęs tarp sirų bakchantės menčių, pravirko. 

— Koks gi ten bus gyvenimas!.. Gerai sakė Achilas, kad verčiau 
būti tarnu saulėtame krašte negu karaliumi kimerų šalyje. Ir dar 
nežinia, ar yra kokie dievai, nors netikėjimas pražudo jaunimą... 

Tuo metu Lukanas išpūkščiojo visą aukso pudrą iš nusigėrusios 
ir užmigusios Nigidijos plaukų. Paskui nuo priešais stovinčios vazos 
nuėmė gebenės šakeles ir jomis apvyniojo miegančiąją, o baigęs 
darbą apžvelgė puotautojus džiaugsmingomis ir klausiančiomis akimis. 

„Po to ir pats apsikaišė gebenėmis ir kartojo tvirtai įsitikinęs: 

— Aš visai ne žmogus, tiktai faunas. | 

Petronijus nebuvo girtas, tačiau Neronas, iš pradžių tausojęs 
„dievišką“ balsą ir siurbęs mažai, į pabaigą lenkė taurę po taurės 
ir visai apgirto. Netgi baudėsi toliau giedoti savo eiles, šį kartą grai- 
kiškas, bet užmiršo ir per klaidą užtraukė Anakreonto dainelę. Jam 
pritarė Pitagoras, Diodoras ir Terpnas, bet niekaip nesutaikė, tad 
netrukus liovėsi. O Neronas kaip didelis žinovas ir estetas ėmė liaup- 
sinti Pitagoro grožį ir susižavėjęs bučiuoti jo rankas. Tokias gražias 
rankas tiktai kartą kadaise yra matęs... Kieno jos buvo? 

Ir prispaudęs delną sau prie šlapios kaktos, stengėsi prisiminti. 
Po valandėlės veide sustingo baimė: 

— Aha! Motinos! Agripinos! | 

Staiga užgriuvo jį niūrūs reginiai. 

— Sako, naktimis, mėnesienoje, ji vaikštanti po jūrą tarp Bajų 
ir Baulų...— kalbėjo jis.— Daugiau nieko, tik vaikšto, vaikšto lyg 
ko ieškodama. O prisiartinusi prie. valties pasižiūri ir nueina, bet Žve- 
jys, į kurį pažvelgė, miršta. | 

„— Nebloga tema,— įsiterpė Petronijus. 

O Vestinas, ištempęs kaklą kaip gervė, paslaptingai kuždėjo: 

— Netikiū dievų, bet dvasias tikiu... oi! 

"Tačiau Neronas nepaisė jų žodžių ir kalbėjo toliau: 

— Juk aš surengiau lemurijas““. Nenoriu jos matyti! Jau penkti 
metai. Aš turėjau, turėjau ją pasmerkti, nes ji pasiuntė žudiką mane 
nugalabyti, ir jeigu nebūčiau jos pralenkęs, jūs negirdėtumėte šian- 
dien manęs dainuojant. | 

— Dėkui tau, cezari, miesto ir pasaulio vardu, — sušuko Domi- 
cijus Afras. 

„— Vyno! Tegu dunda timpanai. 

Vėl pakilo triukšmas. Lukanas, apsivyniojęs gebenėmis, bandy- 
damas perrėkti Domicijų Afrą, sukliko: 

— Aš ne žmogus, tik faunas ir gyvenu miške. Ė-hė-hė! 

Nusigėrė pagaliau ir cezaris, nusigėrė vyrai ir moterys. Vinicijus 
buvo ne blaivesnis už kitus, ir kartu su geiduliais jam kilo noras vai- 
dytis, kaip visada, kada tik išlenkdavo virš saiko. Juodbruvas jo veidas 
dar labiau išblyško, ir liežuvis jau painiojosi kalbant pakeltu ir įsak- 
miu balsu: 

— Duok lūpas! Šiandien, rytoj, poryt — ar ne vis vien!.. Užteks! 
Cezaris paėmė tave iš Aulų, kad padovanotų man, supranti?.. Rytoj 
temstant atsiųsiu žmones tave paimti, aišku?.. Cezaris tave man iš 
anksto pažadėjo... Tu turi būti mano! Duok lūpas! Nenoriu laukti 
rytdienos... greičiau duok lūpas! 

Ir apglėbė Ligiją, bet Aktė ją užstojo, ir ji pati gynėsi iš pasku- 
tiniųjų, jausdama, kad žūsta. Tačiau bergždžiai stengėsi abiem -ran- 
komis nusimesti jo beplaukes rankas, bergždžiai maldavo iš nuoskau- 
dos ir baimės virpančiu balsų nebūti tokiam ir pasigailėti. Vynu 
persisunkusiu kvapu jis tvoskė į Ligiją vis arčiau, o jo veidas jau buvo 
visai čia pat. Tai ne tas ankstesnis, geras ir beveik mielas širdžiai 
Vinicijus, o girtas piktas satyras, keliąs siaubą ir pasibjaurėjimą. 

* Tačiau jos jėgos vis silpo. Atsilošusi veltui suko veidą šalin, 
vengdama jo bučinių. Jis pakilo, sugriebė ją abiem rankomis ir, prisi- 
traukęs galvą prie krūtinės, savo lūpomis dusdamas stengėsi pračiaupti 
išblyškusias jos lūpas. : 


Tačiau tą pat akimirką kažkokia baisi jėga atplėšė Vinicijaus 
rankas nuo merginos kaklo lengvai kaip kūdikio rankytes, o jį patį 
"nustūmė šalin it sausą šakelę ar nuvytusį lapą. Kas atsitiko? Vinicijus 
pasitrynė apstulbusias akis ir staiga išvydo palinkusį milžiną 2 
vardu Ursas, kurį buvo matęs Aulų namuose. 


Ligas stovėjo ramus, tik žvelgė žydromis akimis taip keistai, kad 
jaunuoliui kraujas sustingo gyslose; paskui tas milžinas paėmė ant 
rankų savo karalaitę ir lygiais, tyliais žingsniais išėjo iš triklinijaus. 

Aktė iškart nusekė iš paskos. | 

* Vinicijus.akimirką sėdėjo lyg sustingęs, paskui pašoko ir pasileido 
iš menės: | J 
— Ligija! Ligijai. | 
Tačiau geismas, nuostaba, iniršis ir vynas pakirto kojas. Susvyra. 

vęs kartą, kitą, nutvėrė vieną bakchantę už nuogų pečių ir mirkčio- 
damas ėmė kvosti: 

— Kas atsitiko? | 

O ši paėmė taurę vyno ir šypsodama apsimiglojusiomis akimis 
padavė jam. 

„ — Gerk! — tarė. 

Vinicijus išgėrė ir nuvirto nuo kojų. 

Dauguma svečių jau gulėjo po stalu, kiti netvirtais Žingsniais 
strapaliojo po triklinijų, dar kiti ant gultų knarkė arba per miegus 
riaugėjo persirytu vynu, o ant girtų konsulų ir senatorių, ant girtų 
raitelių, poetų, filosofų, ant girtų šokėjų ir patricijų matronų, ant 
viso to pasaulio, dar visagalio, bet jau bedvasio, vaimikuoto ir ištvir- 
kusio, bet jau silpstančio, iš auksinio palubėje ištempto tinklo vis biro. 
ir biro rožės. . 

Lauke jau švito. 


PERSKYRIMAS AŠTUNTAS 


Urso niekas nesulaikė, niekas net nepaklausė, ką darąs. Svečiai, 
kurie ir negulėjo po stalu, jau nebesaugojo savo vietų, todėl tarnai, 
regėdami milžiną su puotautoja ant rankų, manė, kad čia koks vergas 
išneša nusigėrusią savo šeimininkę. Be to, iš paskos sekė Aktė, o tai 
sklaidė visus įtarimus. 

Šitaip jie išėjo iš triklinijaus į gretimą. kambarį, o iš ten į caleriją, 
vedančią į Aktės būstą. 

Ligija buvo taip netekusi jėgų, kad kniūpsojo tarsi negyva ant 
Urso peties. Tačiau padvelkus vėsiam ir grynam ryto orui, ji pravėrė 
akis. Laukė darėsi vis šviesiau. Netrukus pro kolonadą jie pasuko 
į šalutinį portiką, atgręžtą ne į kiemą, bet į rūmų sodus, kur pinijų 
ir kiparisų viršūnes jau rausvino aušra. Šioje rūmų dalyje buvo tuščia, 
muzikos ir puotautojų triukšmas čia aidėjo vis silpniau. Ligijai rodėsi, 
kad ji ištraukta iš pragaro ir išnešta į giedrą, šviesų pasaulį. Vis dėlto 
dar buvo ne vien tas šlykštus triklinijus. Buvo dangus, aušra, šviesa 
ir tyluma. Mergina staiga pratrūko verksmu ir įsikniaubusi į. milžino 
petį ėmė kartoti pasikūkčiodama: | 

-— Namo, Ursai, namo, pas Aulus! 

— Eisim, eisim! — atsakė Ursas. 

0 tuo tarpu atsidūrė mažame atrijuje Aktės būste. Ten Ursas 
pasodino Ligiją ant marmurinio suolo netoli fontano. Aktė vėl ją 
pradėjo raminti ir raginti pailsėti, tikindama, kad kol kas jai niekas 
negresia, nes girti svečiai po puotos miegos ligi vakaro. Tačiau Ligija 
dar ilgai negalėjo nurimti ir delnais suspaudusi smilkinius tiktai 
kartojo kaip vaikas: 

— Namo, pas Aulus!.. 

Ursas buvo pasiryžęs. Tiesa, prie vartų stovi pretorionai, bet jis 
vis tiek praeis. Kareiviai nestabdo išeinančių. Prie arkos knibždėte 
knibžda lektikų. Žmonės pradeda skirstytis iš rūmų būriais. Niekas 
jų nesulaiko. Jis su Ligija išeisiąs kartu su minia ir patraukšiąs tiesiai 
namo. Pagaliau ką čia jis reiškia! Kaip karalaitė įsakys, taip ir bus, 
Tam jis ir yra čia. 

O Ligija kartojo: 

— Taip, Ursai, išeisime. 

Tačiau Aktė turėjo galvoti už juos abu. Išeis! Taip! Niekas jų nesu- 
laikys. Bet iš cezario namų pabėgti neleista, kas bandys — įžeis jo 
didybę. Jie išeis, o vakare centurionas su kareivių būriu atneš mirties: 
nuosprendį Aului, Pomponijai Grecinai, o: Ligiją vėl pargabens į. 
rūmus, ir tada jau nebebus išsigelbėjimo. Jei Aulai ją primas 2 savo 
pastogę, jų laukia neišvengiama mirtis. | 

Ligija nuleido rankas. Nieko nepadarysi. Turėjo rinktis: ar pra- 
žudyti Plaucijus, ar save. Eidama į puotą vylėsi, kad Vinicijus ir Pet-. 
ronijus išmels ją iš cezario ir atiduos Pomponijai, bet dabar žinojo, 
kad kaip tik jie prikalbėjo cezarį atimti ją iš Aulų. Nieko nepadarysi. 
Nebent stebuklas ją galėjo išplėšti iš tos prarajos. Stebuklas ir Dievo 
galybė. o 

— Akte,— tarė nusiminusi,— ar girdėjai, kaip Vinicijus kalbėjo, 
kad cezaris mane jam padovanojęs ir kad šį vakarą atsiųsiąs vergus 
ir pasiimsiąs mane į savo namus? 

— Girdėjau,— atsakė Aktė. 

Ir skėstelėjusi rankomis nutilo. Nusiminusios Ligijos šneka nerado 
joje atbalsio. Juk ji pati yra buvusi Nerono meilužė. Nors ir gera 
buvo jos širdis, bet nelabai jautė gėdą dėl tokių santykių. Kaip buvusi 
vergė, ji apsiprato su vergyste, o be to, ligi šiol tebemylėjo Neroną: 
Jeigu jis panorėtų pas ją sugrįžti, ji pasitiktų jį ištiestomis rankomis 
kaip didžiausią laimę. Dabar aiškiai matydama, kad Ligija arba turi 
tapti jauno gražaus Vinicijaus meiluže, arba įstumti save ir Aulus 
į pražūtį, tiesiog nesuprato, kaip mergina dar gali svyruoti. 

„ — Cezario rūmuose, — tarė kiek palaukusi,— tau nebūtų saugiau 
negu Vinicijaus namuose. | | 

Jai nė į galvą neatėjo, kad, nors ir tiesą sakė, į JOS žodžiai reiškė: 
„Susitaikyk su likimu ir būk Vinicijaus meilužė“. Bet Ligija dar jautė 
ant lūpų jo bučinius, kupinus gyvuliško geidulio ir karštus kaip žari- 
jos, todėl vien juos prisiminus kraujas jai plūstelėjo į veidą. 

— Niekada! — sušuko .pasipiktinusi.— Nepasiliksiu nei čia, nei 
pas Vinicijų, niekada! | . | 

Aktę nustebino šis pasipiktinimas. 

— Argi taip neapkenti Vinicijaus? paklausė. 

Tačiau Ligija neįstengė atsakyti, nes vėl pratrūko verkti. Aktė, 
origlaudusi ją prie krūtinės, ėmė raminti. Ursas sunkiai alsavo ir 
gniaužė didžiulius kumščius — šuns ištikimybe jis mylėjo savo kara- 
laitę ir negalėjo pakelti jos ašarų. Puslaukinėje ligo širdyje brendo 
- noras grįžti į salę, pasmaugti Vinicijų, o jei reikės — ir cezarį, tačiau 
bijojo įstumti į pražūtį savo valdovę ir dar nebuvo tikras, kad toks 
pasielgimas, iš pradžių jam atrodęs labai paprastas, iš tiesų dera Nu- 
kryžiuotojo Avinėlio pasekėjui. |. 

O Ligiją apglėbusi Aktė vėl pradėjo klausinėti: 

— Argi tu jo taip neapkenti? 

— Ne,— atsakė Ligija,— man negalima jo neapkęsti, aš krikš- 
čionė. 

 — Žinau, Ligija. Taip pat žinau iš Pauliaus Tarsiečio laiškų, kad 
jums draudžiama pakęsti išniekinimą, bijoti mirties labiau negu nuo- 
dėmės, bet pasakyk man, ar tavo tikėjimas leidžia atnešti mirt 
.— Ne. 

— Tai kaipgi tu gali užtraukti cezario kerštą Aulų namams? 

Valandėlę stojo tyla. Ligijai vėl atsivėrė bedugnė praraja. 

"Jaunoji atleisinė kalbėjo toliau: 

— Klausiu, nes man gaila tavęs ir geraširdės Pomponijos, 1r Aulo, 
ir jų vaiko. Aš seniai gyvenu šiuose namuose ir žinau, kuo gresia ce- 
zario rūstybė:. Ne! Jums negalima iš čia bėgti. Vienas kelias tau be- 
lieka: melsti Vinicijų, kad tave sugrąžintų Pomponijai.. 2 

Tačiau Ligija susmuko ant kelių melstis visai kitam. Ursas netru- 
kus taip pat atsiklaupė, ir ryto aušroje abu ėmė melstis cezario na- 
muose. 

Aktė pirmą kartą matė tokią maldą i 1f neįstengė atitraukti akių 1 nuo 
Ligijos: ši, pasisukusi į ją profiliu, iškėlusi galvą ir rankas, žiūrėjo į 
dangų, lyg iš ten būtų laukusi išsigelbėjimo. Aušra apšvietė jos tam- 

-sius plaukus ir baltą peplumą, atšvito vyzdžiuose, ir tame spindesyje ji 
visa atrodė kaip šviesa. Jos išblyškusiame veide, pravirosė lūpose, pa- 
keltose rankose ir akyse buvo kažkokia nežemiška ekstazė. Ir Aktė 
dabar suprato, kodėl Ligija. negali tapti niekieno sugulove: Buvusiai 
Nerono meilužei tarsi prasiskleidė kraštelis užuolaidos, dengiančios 
visai kitą pasaulį negu tas, prie kurio ji buvo pripratusi. Ją stulbino 
ši malda piktadarybių ir gėdos namuose. Prieš valandėlę jai atrodė, 
kad Ligijai nėra išsigelbėjimo, bet dabar pradėjo tikėti, kad gali atsi- 
tikti kažkas nepaprasta, kad ateis į pagalbą tokia galybė, jog pats ce- 
zaris jai nepajėgs atsispirti, iš dangaus nusileis kokia sparnuota ka- 
riauna padėti merginai, arba saulė paklos po ja savo spindulius ir nu= 
sineš ją. Ji jau buvo girdėjusi apie daugybę stebuklų tarp krikščionių 
ir dabar pagalvojo, kad visa tai, matyt, teisybė, jeigu Ligija taip mėl- 
džiasi. 

„Bet Ligija jau vakilo vilties nuskaidrintu veidu. Ursas taip pat. atsi- 
stojo ir pritūpęs palei suolą žiūrėjo į savo valdovę, laukdamas jos Žo- 
džių. (||| st 

O jos akys apsitraukė migla, ir netrukus dvi didelės ašaros ėmė 
palengva ristįs skruostais. | 

— Telaimina Dievas Pomponiją ir Aulus,— tarė.— Aš negaliu 
užtraukti jiems pražūties, tad niekuomet daugiau jų nematysiu. 

Paskui atsisukusi į Ursą pradėjo jam šnekėti, kad jis vienas telikęs 
jai pasaulyje, kad dabar turįs būti jai tėvu ir globėju. Jiems nevalia 
ieškoti prieglobsčio pas Aulus, nes užtrauktų ant jų cezario rūstybę. 
Bet ji taip pat negalinti likti nei cezario, nei Vinicijaus namuose. Tad 
Ursas tepaima ją, teišveda iš miesto, tepaslepia kur nors, kad neatrastų 
nei Vinicijus, nei jo tarnai. Ji visur eisianti paskui jį, nors ir už jūrių 
marių, nors už kalnų aukščiausių, pas barbarus, kur niekas negirdėjo 
Romos vardo, kur nesiekia cezario valdžia. Tegu jis paima ją ir gel- 
bėja, nes tik vienas jai telikęs. 

Ligas buvo viskam pasiryžęs ir reikšdamas paklusnumą pasilenkęs 
apkabino jos kojas. Aktė laukė stebuklo, todėl dabar jos veide pasirodė 
nusivylimas. Tik tiek padarė ta malda? Pabėgti iš cezario namų — 
tai nusikaltimas, jo didybės įžeidimas, už kurį turi būti atkeršyta, ir 
jeigu Ligijai net pavyktų pasislėpti, cezaris išlietų kerštą ant Aulų. 
Jeigu ji nori pabėgti, tegu bėga iš Vinicijaus namų. Tada cezaris, nė=: 
mėgstantis rūpintis svetimais reikalais, gal net nepanorėsiąs padėti Vi- 
nicijui: vytis, šiaip ar taip tada: nebus to nusikaltimo — jo didybės 
įžeidimo. e 

2; Tačiau ir Ligija taip galvojo. Aulai nė nežinosią, kur ji, net Pom- 
ponija. Ir pabėgsianti ne iš Vinicijaus namų, o pakeliui. Išgėręs jis pa- 
"reiškė vakare atsiųsiąs savo vergus ją paimti. Tikriausiai sakė teisybę, 
kurios nebūtų prasitaręs blaivus. Turbūt jis pats, o gal abu su Petroni- 
jumi prieš puotą matę. cezarį ir išgavę jo pažadą, kad rytojaus vakarą 
ją atiduosiąs. Jeigu tatai užmiršo šiandien, tai atsiųs rytoj. Tačiau Ursas 
ją: išgelbėsiąs. Atėjęs išnešiąs ją iš lektikos kaip iš triklinijaus, ir pa- 
„trauksią abu per pasaulį. Prieš Ursą niekas neatsilaikysiąs. Jam ne- 
atsispirtų nė tas baisus imtynininkas, kuris vakar galynėjosi triklinijuje. 
Tačiau Vinicijus gali atsiųsti labai daug vergų, tad Ursas tučtuojau 
eisiąs patarimo ir pagalbos pas vyskupą Liną. Vyskupas jos pasigailė- 
siąs, nepaliksiąs Vinicijaus rankose ir įsakysiąs krikščionims eiti su 
Ursu jos gelbėti. Jie atkariausią ją ir atimsią, o paskui Ursas pasisteng- 
siąs išvesti iš miesto ir kur nors paslėpti nuo Romos galybės. 

"Ir jos veidas pradėjo rausti ir šypsoti. Nuotaika pasitaisė, tarsi 
išsigelbėjimo viltis jau būtų tapusi tikrove. Ji staiga vėl puolė Aktei 
ant kaklo ir, prikišusi žavias lūpas jai prie skruosto, ėmė kuždėti: 

“ — Tu neišduosi mūsų, Akte, tiesa? | Ka 
— Prisiekiu savo motinos šešėliu, — atsakė atleistinė, — neišduo- 
siu, tik prašyk savo Dievą, kad Ursui pavyktų tave atimti. 


O žydros, vaikiškos milžino akys spindėjo laime. Nieko nejįsten- 
gęs ligi šiol sumanyti, nors ir kaip suko vargšė galvą, bet va tokį dalyką 
tai jau sugebėsiąs. Ar dieną, ar naktį, jam vis viena!.. Eisiąs pas vys- 
kupą, nes šis iš dangaus skaitąs, ką reikia daryti ir“ ko nereikia. Tačiau 
krikščionis jis ir šiaip sutelktų. Argi mažai turįs pažįstamų ir vergų, 
ir gladiatorių, ir laisvų žmonių, ir Subure, ir už tiltų. Surinktų jų kokį 
tūkstantį arba du. Ir atimtų savo valdovę, o išvesti ją iš miesto taipgi 
sugebėtų, ir toliau lydėti sugebėtų. Eitų kad ir į pasaulio galą, kad ir 
ten, iš kur kilę, kur niekas nė girdėti negirdėjęs apie Romą. 0 

„Jis įsmeigė akis kažkur į priekį, lyg norėdamas įžiūrėti kokius pra- 
eities daiktus, neapsakomai tolimus, o paskui prašneko: 

— Į šilą? O, koks šilas, koks šilas!.. 

| Tačiau netrukus nuvijo šalin tuos reginius. i 

"Štai tučtuojau eisiąs pas vyskupą, o vakare jau koks šimtas vyrų 
tykos lektikos. Ir tegu ją lydi ne tik vergai, bet ir pretorionai! Ten te- 
gu-niekas nesipainioja po jo kumščiais, netgi su geležiniais šarvais... 
Argi ta geležis tokia tvirta? Gerai stuktelėsi per geležį, tai ir galva po 
ja neišlaikys. as 

"Tačiau Ligija nepaprastai rimtai, bet kartu vaikiškai pakėlė pirštą 
aukštyn. | | 

— Ursai! ,Nežudyk!“ — tarė. 

Ligas užkėlė į vėzdą panašią savo ranką ant pakaušio, susirūpi- 
nęs murmėdamas pradėjo kasytis sprandą. Jis gi turįs ją atimti... „savo 
šviesą“... Pati sakė, kad dabar jo eilė... Jis stengsiąsis kiek galėdamas. 
O jeigu atsitiksią netyčia?.. Jis gi turįs ją atimti! Tačiau jeigu jau taip 
atsitiks, jis taip atgailausiąs, taip maldausiąs Nekaltąjį Avinėlį, kad Nu- 
kryžiuotasis Avinėlis jo, vargšo, pasigailėsiąs... Jis gi nenorėtų įžeisti 
Avinėlio, bet kad rankos tokios sunkios... 

Didelis susijaudinimas atsispindėjo jo veide, bet, norėdamas visa 
tai paslėpti, jis nusilenkęs tarė: . 

— Tai aš eisiu pas šventąjį vyskupą. 

O Aktė apkabino Ligijos kaklą ir pravirko. | 

Ji dar kartą suprato, kad yra kažkoks pasaulis, kuriame net kan- 
čios atneša daugiau laimės negu visos cezario rūmų pramogos ir ma- 
lonumai; dar kartą jai prasivėrė durys į šviesą, bet ji pajuto, kad yra 
neverta žengti pro tas duris. | 


PERSKYRIMAS DEVINTAS 


"Ligijai buvo gaila Pomponijos Grecinos, kurią mylėjo visa. šir- 
dimi, gaila visų Aulų namų, bet neviltį įveikė. Netgi jautė lyg ir ma- 
lonumą, kad štai dėl savo Tiesos atsisako prabangos, patogumų ir ren- 
kasi gyvenimą klajūnišką ir nežinomą. Gal čia buvo ir truputis vaikiš- 
ko smalsumo — koks gi tas gyvenimas kažkur tolimuose kraštuose, 
tarp barbarų ir laukinių žvėrių, bet buvo keleriopai daugiau gilaus ir 
tvirto tikėjimo, kad daranti taip, kaip liepia Dieviškasis Mokytojas, ir 
iš anapus Jis pats sergės ją kaip savo paklusnų ir ištikimą vaiką. O tokiu 
atveju argi gali jai atsitikti kas nors bloga? Jeigu užklups kokios kan- 
čios, tai ji ištvers jas dėl Jo. Jeigu užklups mirtis netikėta, tai Jis ją pa- 
siims, o kai numirs Pomponija, jos bus drauge per amžius. Dar Aulų 
namuose ne kartą kvaršino savo vaikišką galvelę, kad. ji, krikščionė, 
nieko negali nuveikti dėl to Nukryžiuotojo, kurį taip susijaudinęs mi- 
nėjo Ursas. Tačiau dabar išmušė valanda. Ligija jautėsi beveik lai- 
minga ir ėmė apie savo laimę kalbėti Aktei, bet ši jos nesuprato. Mesti - 
viską, mesti namus, prabangą, miestą, sodus, šventyklas, portikus, visą : 

grožybę, mesti saulėtą kraštą ir artimus žmones — ir dėl ko? Kad pasi- 
slėptų nuo jauno ir gražaus kario meilės?.. Aktės galvoje niekaip ne- 
tilpo tokie dalykai. Tarpais jautė, kad čia glūdi kažkokia tiesa, galbūt 
"net kažkokia didi, paslaptinga laimė, bet nepajėgė to aiškiai suvokti, 
ypač kad Ligijos dar laukia pagrobimas, kuris gali jai liūdnai baigtis, 
gali net gyvybę pasiglemžti. Aktė buvo baugšti iš prigimties ir su baime 
galvojo, ką šitas vakaras atneš. Tačiau savo nuogąstavimų nenorėjo 
sakyti Ligijai, o tuo metu jau įdienojo, ir saulė įspindo į atrijų, tad 
'pradėjo kalbinti merginą pailsėti po tokios bemiegės nakties. Ligija 
nesispyriojo, ir abi išėjo į kubikulą, erdvų ir prabangų, primenantį 
ankstesnius Aktės santykius su cezariu. Ten jos sugulė greta, bet Aktė, 
nors ir nuvargusi, niekaip neužmigo. Seniai buvo liūdna ir nelaiminga, 
bet dabar pradėjo kamuoti kažkoks nerimas, kurio niekada anksčiau 
nepažinojo. Ligi šiol gyvenimas jai regėjosi tik sunkus ir be rytojaus, 
o dabar staiga pasirodė gėdingas. 

„Jos galvoje vis dažniau kilo nerimastingos mintys. Durys į Šviesą 
vėl čia prasiverdavo, čia užsidarydavo. Tačiau joms atsidarius šviesa 
Aktę taip apakindavo, kad ji nieko aiškiai nematydavo. Veikiau tik 
numanė, kad toje šviesybėje glūdi kažkokia tiesiog begalinė laimė, 
kuriai visos kitos nė iš tolo negali prilygti, ir jeigu, sakysime, cezaris 
atstumtų Popėją ir vėl pamiltų ją, Aktę, tai ir šis atvejis tebūtų tuščias 
niekas. Ir staiga jai kilo mintis, kad tas cezaris, kurį mylėjo ir neju- 
čiomis laikė kažkokiu pusdieviu, iš tikrųjų yra toks pat apgailėtinas 
kaip ir kiekvienas vergas, o šie rūmai su Numidijos marmuro kolono- 
mis nė kiek ne vertesni už akmenų krūvą. Galų gale tie nenumaldomi 
jausmai pradėjo ją kamuoti. Norėjo užmigti, bet nerimo graužiama 
neįstengė. 

Pagaliau manydama, kad Ligija, prislėgta pakibusių pavojų ir ne- 
tikrumo, taip pat nemiega, atsigręžė į ją pasišnekėti apie būsimą pa- 
bėgimą. 

* Tačiau Ligija ramiai miegojo. Pro nesandariai užtrauktą užuolaidą 
į tamsų Kubikulą krito keli skaistūs spinduliai, kuriuose sukosi auksi- 
nės dulkelės. Jų šviesoje Aktė pamatė švelnų Ligijos veidą, padėtą ant 
nuogos rankos, užmerktas akis ir pračiauptas lūpas. Mergina lygiai 
alsavo, tačiau taip kaip alsuojama sapnuojant. 

„Miega, ji gali miegoti! — pagalvojo Aktė.— Ji dar vaikas“. 

„Bet netrukus jai atėjo į galvą, kad šis vaikas vis dėlto pasiryžęs 
vėrčiau pabėgti negu tapti Vinicijaus meiluže, verčiau skursti negu 
kęsti gėdą, verčiau klajoti negu gyventi puikiuose rūmuose prie Ka- 

rinų, jai nereikia nei papuošalų, nei brangenybių, nei puotų, nei liut- 
nių ir citrų skambėjimo. | 

„Kodėl?“ 

Ir pradėjo akimis tyrinėti Ligiją, lyg bandydama rasti atsakymą 
miegančiosios veide. Žiūrėjo į jos skaisčią kaktą, į grakščius anta- 
kių lankus, tamsias blakstienas, pračiauptas lūpas, į ramaus alsavimo 
kilnojamą merginos krūtinę ir vėl pagalvojo: 

„Ji visai kitokia negu aš!“ 

Ligija jai atrodė kaip stebuklas, kažkokia dieviška vizija, kažkokia 
dievų numylėtinė, šimtą kartų gražesnė už visas gėles cezario sode ir 
visas skulptūras jo rūmuose. Tačiau graikės širdyje nebuvo pavydo. 
Atvirkščiai, ji su didžiausiu gailesčiu galvojo apie merginai gresian- 
čius pavojus. Jos širdyje pabudo motinos jausmai. Ligija jai tapo ne 
tik žavi kaip gražus sapnas, bet ir karštai mylima, tad prispaudusi lūpas 
prie tamsių merginos plaukų pradėjo karštai bučiuoti. 

O Ligija miegojo ramiai kaip namie Pomponijos Grecinos globoje. 
Ir miegojo gana ilgai. Jau buvo po vidudienio, kai ji atmerkė mėly- 
nas akis ir didžiai nustebusi ėmė žvalgytis po kubikulą. | 

Matyt, stebėjosi, kad guli ne namie, pas Aulus. 

* — Tai tu, Akte? — pagaliau prašneko, tamsoje įžiūrėjusi graikės 
veidą. . 
— Aš, Ligija. 

— Ar jau vakaras? 

— Ne, vaike, bet jau po vidudienio. 

„— O Ursas nesugrįžo? 

— Ursas nežadėjo grįžti, tik sakė, kad vakare su krikščionimis 
lauksiąs lektikos. 

— Teisybė. 

Po to jos iš kubikulo nuėjo į pirtį, kur Aktė išmaudė Ligiją ir nu- 
vedė pusryčių, o paskui į rūmų sodus — ten visai negrėsė pavojus ką 
nors susitikti, nes cezaris ir jo artimiausi dvariškiai dar miegojo. Li- 
gija pirmą kartą gyvenime regėjo tuos nuostabius sodus, pilnus kipa- 
risų, pinijų, ąžuolų, alyvmedžių ir mirtų, tarp kurių baltavo galybė 
statulų, žvilgėjo ramūs tvenkinių veidrodžiai, traukė akį fontanų 
dulksnos aprasoti rožių guotai, čia žavingų olų angos buvo apsivijusios 
gebenėmis arba vynuogienojais, vandenyje plaukiojo sidabrinės gul- 
bės, o tarp skulptūrų ir medžių vaikščiojo prijaukintos Afrikos dykumų 
gazelės ir spalvingi paukščiai iš visų žinomų pasaulio kraštų. | 

Sodai buvo tušti, tik kur ne kur darbavosi su lopėetomis vergai, 

pusbalsiu dainuodami, kiti, gavę valandėlę atokvėpio, sėdėjo prie 
tvenkinių arba ąžuolų paunksnėje, tarp virpančių blyksnių, pažertų 
pro lapus prasiskverbusių saulės spindulių, dar kiti laistė rožes arba 
blyškiai violetinius šafrano žiedus. Aktė su Ligija ilgokai vaikščiojo, 
žiūrinėdamos visokiausius sodų stebuklus, ir nors Ligija buvo prislėgtos 
nuotaikos, bet ji gi dar beveik vaikas ir negalėjo likti abejinga, už- 
'gniaužti domėjimosi ir susižavėjimo. Jai net dingtelėjo mintis: jeigu 
cezaris būtų geras, tai tokiuose rūmuose. ir tokiuose soduose turėtų 
jaustis labai laimingas. 

Bet pagaliau kiek pavargusios jos susėdo ant suolo, beveik pas- 
kendusio kiparisų tankmėje, ir pradėjo kalbėtis apie tai, kas labiau- 
siai slėgė jų širdis — apie būsimą Ligijos pabėgimą vakare. Aktė buvo 
kur kas labiau nei Ligija susirūpinusi pabėgimo sėkme. Retkarčiais 
jai netgi atrodė, kad tai beprotiška, neįvyykdoma užmačia. Jai vis la- 
biau buvo gaila Ligijos. Neatstojo taip pat mintis, kad šimtą kartų 
būtų saugiau pabandyti perkalbėti Vinicijų. Ir netrukus ėmė kvosti 
Ligiją, ar seniai ji pažįstanti Vinicijų ir ar nemananti, kad jis gal leis- 
tųsi permaldaujamas ir grąžintų ją Pomponijai. | 

Tačiau Ligija liūdnai papurtė savo tamsią galvelę: 

— Ne. Aulų namuose Vinicijus buvo kitoks, labai geras, bet po 
vakarykštės puotos aš jo bijau, verčiau bėgsiu pas ligus. 

Aktė klausinėjo toliau: 

— Bet Aulų namuose jis tau buvo mielas? 

— Taip,— atsakė Ligija nuleidusi galvą. 

* — O juk tu ne vergė, kaip kad aš buvau, — kiek pasvarsčiusi ta- 
rė Aktė: — Tave Vinicijus galėtų vesti. Tu įkaitė, ligų karaliaus duktė. 
Aulai myli tave kaip tikrą savo vaiką, ir galvą guldau, kad jie. mielai 
tave įdukrintų. Vinicijus galėtų tave vesti. 

Tačiau Ligija atsakė tyliai ir dar liūdniau: 

„-— Verčiau bėgsiu pas ligus. 
| — Ligija, ar norėtum, kad aš nieko nelaukusi nueičiau pas Vi- 
nicijų, jį pažadinčiau, jeigu miega, ir pasakyčiau tą pat, ką dabar 
šnekėjau tau? Taip, taip, mano miela, einu pas jį ir pasakysiu: „Vini- 
cijau, ji karaliaus duktė ir brangus šlovingojo Aulo vaikas, jeigu ją 
"ayli grąžink Aulams, o paskui paimk iš jų namų kaip žmoną“. 
. O mergina atsakė tokiu tyliu balsu, kad Aktė vos išgirdo: 
„„— Verčiau pas Hgus... | 
“Ir dvi ašaros pakibo ant nuleistų jos blakstienų. | 
: Tačiau pokalbį pertraukė artėjančių žingsnių čiužesys, ir Aktei 

net nespėjus sužiūrėti, kas ateina, priešais suolą pasirodė Sabina Po- 
pėja, lydima pulkelio vergių. Dvi iš jų laikė virš jos: galvos prie auksi- 
nių virbų pritlvirtintus stručio plunksnų kuokštus, jais lengvai vėduo- 
damos ir kartu dengdamos nuo dar kaitrios rudens saulės, o priešakyje 
tamsi it juodmedis etiopė iškiliomis, tarsi pieno pertvinkusiomis krū- 
timis nešė ant rankų kūdikį, suvyniotą į purpurą su aukso kutais. Aktė 
įr Ligija pakilo, manydamos, kad Popėja praeis neatkreipusi į jas dė- 
mesio, bet ši sustojo priešais ir prašneko: 

— Akte, skambaliukai, kuriuos prisiuvai lėlei, buvo blogai prika 
binti, vaikas vieną atplėšė ir dėjosi į | burną, laimė, kad Lilita dar laiku 
pastebėjo. 

— Atleisk, dieviškoji, — atsakė Aktė, sukryžiavusi ant krūtinės 
rankas ir nuleidusi galvą. 

Tačiau Popėja įsmeigė akis į Ligiją. 

— Kokia čia vergė? — paklausė kiek palaukusi. 

— Tai ne vergė, dieviškoji Augusta, o Pomponijos Grecinos au- 
gintinė, ligų. karaliaus dukra, Romai jo duota kaip įkaitė. 

— Ji atėjo tavęs aplankyti? 

— Ne, Augusta. Nuo užvakar gyvena rūmuose. 

— Buvo vakar puotoje? 

— Buvo, Augusta. 

— Kieno paliepimu? | 

— Cezario paliepimu... | a 

Popėja ėmė Aar atidžiau žiūrėti į Ligiją, kuri stovėjo Į prieš ją nu- 
leidusi. galvą, čia pakeldaina i iš smalsumo savo spindinčias akis, čia 
vėl pridengdama jas vokais. Staiga tarp Augustos antakių susimetė 
raukšlė. Pavydulingai saugodama savo grožį ir galią, ji gyveno nuo- 
latos graužiama nerimo, kad kada nors kokia laiminga varžovė nepra- 
žudytų jos taip, kaip ji pražudė Oktaviją. Todėl kiekvienas gražus 
visą Ligijos figūrą, įvertino kiekvieną jos veido bruoželį ir išsigando. 
„Ji tikra nimfa, — tarė sau.— Ją pagimdė Venera“. Ir staiga jai šmės- 
telėjo mintis, kuri niekada ligi šiol nebuvo atėjusi žiūrint į bet kokią 
gražuolę: ji pati jau gerokai senesnė! Širdyje suvirpėjo įžeista savi- 
meilė, pagavo nerimas, visokiausi nuogąstavimai ėmė vienas po kito 
lėkti galvoje. „Gal Neronas jos nematė arba, žiūrėdamas per smaragdą, 
neįvertino. Tačiau kas bus, jeigu ją susitiks dieną, saulei šviečiant, tokią 
nuostabią?.. Be to, ji ne vergė! Karaliaus duktė, nors ir iš barbarų, 
betgi karaliaus duktė!.. O nemirtingieji dievai! Ji tokia pat graži kaip 

"aš, tik jaunesnė!“ Raukšlė tarp antakių dar pagilėjo, o žvilgsnis i iš po 
auksinių blakstienų sužibo šaltu spindesiu. 
Tačiau kreipdamasi į Ligiją ėmė klausinėti apsimestinai ramiai: 
“4 — Ar kalbėjaisi su cezariu? 
“. — Ne, Augusta. 
“ *--— Kodėl nori būti čia, o ne pas Aulus? 
— Aš nenoriu, valdove, Petronijus įkalbėjo cezarį, kad mane 
atimtų iš Pomponijos, o aš čia per prievartą, valdove!.. 
4 — O ar norėtum grįžti pas Pomponiją? 
Pastarasis Popėjos klausimas suskambėjo švelniau ir maloniau, 
tad Ligijos širdyje staiga suruseno viltis. 
0 — O valdove! — pratarė tiesdama į ją rankas, — cezaris pažadėjo 
atiduoti mane kaip vergę Vinicijui, bet tu užstok mane ir sugrąžink 
Pomponijai. 
. — Tai Petronijus įkalbėjo cezarį atimti tave iš Aulų ir atiduoti 
Vinicijui? o 
— Taip, valdove. Dar šiandien Vinicijus turi atsiųsti žmonių 
mane paimti, bet tu, taurioji, pasigailėk manęs. 0 
Taip tarusi, nusilenkė ir, suėmusi Popėjos rūbo kraštą, plakan- 
čia širdimi laukė jos žodžio. O Popėja valandėlę nušvitusi žiūrėjo į ją 
su pikta pašaipa, tada prabilo: 
— Pažadu tau, kad dar šiandien būsi Vinicijaus vergė. 
Ir nuėjo kaip graži, bet pikta šmėkla. Ligijos ir Aktės ausis pasiekė 
tik vaiko klyksmas — kūdikis nežinia ko pradėjo verkti. 
Ligijos akys taip pat patvino ašaromis, bet netrukus ji paėmė Aktę 
'už rankos ir tarė: 
— Grįžkime. Pagalbos reikia laukti tik iš ten; iš kur ji gali ateiti. 
“: Ir moterys sugrįžo į atrijų ir liko. ten iki vakaro: Kai sutemo ir 
"vergės atnešė keturšakius žibintus su dideliais liepsnos liežuviais, abi 
“jos buvo labai išblyškusios. Pašnekesys be atvangos trūkinėjo. Abi vis 
„klausėsi, ar kas neateina. Ligija nuolatos kartojo, kad jai gaila palikti 
-Aktę, bet Ursas ten jau laukiąs tamsoje, tai ji norėtų, kad viskas įvyktų 
išiandien. Aktė karštligiškai rinko po ranka pasitaikiusias brangenybes. 
tr, rišdama jas į peplumo skverną, įtikinėjo Ligiją neaimesti šios dova- 
“ios, kuri gali praversti pabėgus. Tarpais įsiviešpataudavo -gūdi tyla, 
„pilna klausos apgaulių. Abiem vaidendavosi čia kažkoks šnibždesys už 
Hižuolaidos, čia tolimas vaiko verksmas, čia šunų lojimas. 
„J“. Staiga prieangio užuolaida be šnaresio sujudėjo, ir aukštas, juod- 
(Hfuvas vyras raupų paženklintu veidu it kokia dvasia atsirado atrijuje. 

Ligija tučtuojau pažino Ataciną, Vinicijaus atleistinį, kuris ateidavo | 
Aulų namus. m . 

Aktė klyktelėjo, bet Atacinas žemai nusilenkė ir tarė: 

--— Dieviškąją Ligiją sveikina Markas Vinicijus ir su vaišėmis lau- 

kia jos žalumynais išpuoštuose namuose. : 

Merginos lūpos visai nubalo. 

— Einu,— atsakė. 

Ir atsisveikindama apkabino Aktės kaklą. 


PERSKYRIMAS DEŠIMTAS 


Vinicijaus namai tikrai buvo išpuošti žaliuojančiomis mirtomis 
ir gebenėmis, iškabinėtomis ant sienų ir virš durų. Kolonos apvynio- 
tos: vynuogienojais. Atrijuje, kurio įėjimas užtrauktas nuo nakties 
vėsos saugančia vilnone purpurine užuolaida, buvo šviesu kaip dieną. 
Degė aštuonšakiai ir dvylikašakiai žibintai ąsočių, medžių, Žvėrių, 
paukščių formos, degė kvapnios alyvos pripildytos lempos, laikomos 
statulų, ir alebastro, marmuro, paauksuoto Korinto vario. šviestuvai, 
nors ne tokie nuostabūs kaip garsioji Apolono šventyklos žvakidė, ku- 
ria naudojosi Neronas, bet dailūs ir padirbti įžymių meistrų.-Kai kurie 
jų buvo pridengti Aleksandrijos stiklu arba perregimais Indijos au- 
diniais raudonos, žydros, geltonos, violetinės spalvos, ir visas atrijus 
žaižaravo įvairiausiais žiburiais. Visur kvepėjo nardas, prie kurio 
Vinicijus buvo pripratęs ir kurį pamėgęs Rytuose. Rūmų gilumoje, 
kur šmėsčiojo vergų ir.vergių figūros, taip pat tvieskė šviesa. Triklini- 
juje stalas buvo padengtas keturiems asmenims, nes prie vaišių, be Vi- 
nicijaus ir Ligijos, dar turėjo sėsti Petronijus su Chrisotenmide. | 

Vinicijus visur klausė Petronijaus, kuris patarė jam neiti parsiga- 
benti Ligijos, pasiųsti ten Ataciną su gautu iš cezario leidimu, o pačiam 
priimti ją namuose, ir priimti maloniai, netgi su tam tikra pagarba. 

— Vakar buvai girtas, — kalbėjo jam Petronijus.— Mačiau tave: 
elgeisi su ja kaip Albano kalnų akmenskaldys. Nebūk per daug agre- 
syvus ir atmink, kad gerą vyną reikia gerti palengva. Žinok taip pat, 
kad geisti yra malonu, bet dar maloniau būti geidžiamam. 

Chrisotėmidė apie tai turėjo savo, skirtingą nuomonę, bet Petro- 
nijus, vadindamas ją savo vestale ir balandėle, ėmė jai aiškinti skirti- 


17 | Perskyrimas dešimtas 


mą tarp įgudusio cirko važnyčiotojo ir jauniklio, pirmą kartą įlipusio 
į kvadrigą. Paskui Vinicijui kalbėjo toliau: 

— Pelnyk jos pasitikėjimą, pralinksmink, būk su. ja didžiadva- 
siškas. Nenorėčiau matyti liūdnų vaišių. Prisiek net Hadu, kad grą- 
žinsi ją Pomponijai, ir jau nuo tavęs priklausys, ar ji cytojaus dieną 
panorės pasilikti, ar grįžti. ( — 

Paskui, rodydamas į Chrisotemidę, pridūrė: 

— Aš jau penkeri metai maždaug taip elgiuosi su šita | baikščia 
ulbuonėle ir negaliu skųstis jos atšiaurumu... 

Chrisotemidė už tai sudavė jam povo plunksnų vėduokle | ir Su- 
draudė: 

— Argi aš tau nesipriešinau, satyre? 

— Kaltas buvo mano pirmtakas... 

— Argi neklūpojai po mano kojų? 

„— Kad užmaučiau ant jų pirštų žiedus. 

Chrisotemidė nejučiomis pažvelgė į savo pėdas — ant jų pirštų 
tikrai spindėjo brangakmeniai, ir abu su Petronijumi prapliupo juo- 
ktis. Tačiau Vinicijus nesiklausė jų kivirčo. Jo širdis neramiai plakė 
po raštuotu Sirijos žynio rūbu, kuriuo jis apsitaisė laukdamas Ligijos. 
s — Jau turėtų išeiti iš rūmų,— pasakė lyg pats sau. 

— Turėtų, — atitarė Petronijus. — O tuo tarpu gal tau papasakoti 
apie Apolonijaus Tianiečio pranašystes arba tą Rufino istori ją, kurios 
neprisimenu kodėl nepabaigiau? ( 

„ Tačiau Vinicijui mažai rūpėjo. ir Apolonijus Tianietis, ir. Rufino 
istorija. Jo mintys sukosi apie Ligiją ir, nors jautė, kad iškilniau yra 
priimti ją namie negu brautis lyg teismo sargybiniui į cezario rūmus, 
vis dėlto tarpais gailėjosi nenuėjęs — jau vien dėl to, kad būtų anks- 
čiau pamatęs Ligiją ir tamsoje sėdėjęs šalia jos dvivietėje lektikoje. 
= Tuo tarpu vergės įnešė avinų galvomis papuoštus trikojus, bron- 
zinius dubenius su žarijomis, į kuriuos ėmė berti susmulkintą mirą ir 
"hardą. i 
“ - — Jau suka į Karinas,— vėl prašneko Vinicijus: 

“ — Jis neištvers, lėks pasitikti ir dar prasilenks su jais, — sušuko 
Chrisotemidė. 


Vinicijus lengvai nusišypsojęs tarė: 
— Nieko, ištversiu. 


+ Tačiau pradėjo pūsčioti šnerves, šnopuoti, ir Petronijus, tai i maty- 
„damas, gūžtelėjo pečiais. | 

— Filosofijos jame nerasi nė už sestercijų, — tarė,— ir niekada 
šito Marso sūnaus nepadarysiu žmogumi. 

Vinicijus nė neišgirdo. 

— Jie jau Karinose!.. i 

Jie iš tikrųjų jau pasuko į Karinas. Vergai, vadinamieji lampa- 
darijai, ėjo priekyje, kiti, vadinamieji pedisekvai — abipus lektikos, 
o Atacinas čia pat iš paskos stebėdamas visą eiseną. o 

Tačiau yrėsi į priekį lėtai, nes visai neapšviestame mieste žibintai 
prastai ryškino kelią. Be to, gatvės netoli cezario rūmų buvo tuščios, 
vos vienur kitur žengė žmogus su žiburiu, bet toliau knibždėte knibž- 
dėjo praeivių. Beveik iš kiekvienos gatvelės ėjo žmonės po tris, po ke- 
turis, visi be fakelų, visi tamsiai apsisiautę. Vieni žengė kartu su eisena, 
įsimaišę tarp vergų, kiti didesniais būreliais grūdosi priešais. Kai kurie 
svirduliavo it girti. Protarpiais stumtis į priekį darėsi taip sunku, kad 
lampadarijai ėmė šaukti: | | 

— Kelią jo kilnybei tribūnui Markui Vinicijui! 

Pro atitrauktas užuolaidas Ligija matė tamsią minią ir ėmė dre- 
bėti iš susijaudinimo. Ją tvilkė čia viltis, čia nerimas. „Tai jis! Tai Ur- 
sas su krikščionimis! Tuoj viskas prasidės, — šnibždėjo virpančiomis 
lupomis.— O Kristau, padėk! O Kristau, gelbėk!“ 

Tačiau ir Atacinas, iš:pradžių nekreipęs dėmesio į šitą neįprastą 
gatvės sujudimą, pagaliau sunerimo. Keisti dalykai dėjosi. Lampada- 
rijai vis dažniau turėjo -šaukti: „,„Kelią jo kilnybės- tribūno 4ektikai!“ 
Iš šonų nepažįstami žmonės taip spaudė lektiką, kad Atacinas NMėpė 
vergains juos vyti lazdomis. . 

"Staiga eisenos priekyje kilo riksmas, ir akimirka užgeso visi Ži- 
buriai. Aplink lektiką prasidėjo spūstis, maišatis ir grumtynės. 

Atacinas suprato: čia jau užpuolimas. 

. O supratęs išsigando. Visi žinojo, kad cezaris dėl pramogos dažnai 
šėlioja su augustionų“" būriu ir Suburoje, ir kituose miesto kvartaluosė. 
Žinojo, kad iš tų naktinių žygių kartais net grįždavo su gumbais ir 
mėlynėmis, bet jei kas gindavosi — prisišaukdavo mirtį, nors būtų bu- 
vęs ir senatorius. Vigilai, kurių pareiga buvo sergėti miestą, budėjo 
netoliese, bet tokiais atvejais sargyba apsimesdavo kurčia ir akla. Tuo 
tarpu minia aplink lektiką virte virė: žmonės pradėjo peštis, muštis, 
griauti, trypti. Atacinui dingtelėjo mintis, kad pirmiausia reikia gelbėti 
Ligiją ir save, o visa kita pamesti likimo valiai. Todėl ištempęs ją. 1š 
lektikos čiupo į glėbį ir stengėsi išsprūsti į tamsą. | 

Bet Ligija ėmė šaukti: 

— Ursai! Ursai! 
Baltai apsirengusią ją buvo lengva pastebėti. Atacinas antra laisva 
ranka ėmė karštligiškai ją dangstyti savo paties apsiautalu, bet staiga 


"baisios replės sugniaužė jam sprandą, o ant galvos užkrito kaip akmuo 


didžiulė gniuždanti jėga. 

Jis beregint sudribo kaip jautis, smogtas pentimi prieš Jupiterio 
altorių. 

Dauguma vergų gulėjo pasliki ant žemės arba gelbėjosi atsitrenk- 


2 dami. juodoje tamsoje į mūrų kampus. Liko tiktai per grumtynes su- 


lamdyta lektika. Ursas nešė Ligiją į Suburą, o jo draugai traukė iš 
paskos, kelyje palengva išsisklaidydami, 

Vergai pradėjo rinktis prie Vinicijaus namų ir tartis. Įeiti nedrįso. 
Trumpai pasitarę, sugrįžo į susidūrimo vietą, kur rado kelis lavonus, 
tarp jų ir Ataciną. Šis dar krūpčiojo, bet po kelių stiprių konvulsijų i 1Š- 
sitempė ir sustingo. 

Tada jie pasiėmė jį ir sugrįžę vėl sustojo prie vartų. Šiaip ar taip 


reikėjo pranešti šeimininkui, kas atsitiko. 


— Tegu pasako Gulonas,-— ėmė šnibždėti keli balsai.— Jam per 
veidą teka kraujas kaip ir mums, ir šeimininkas jį myli. Gulonui gresia 


“. mažesnis pavojus negu kitiems. 


Ir germanas Gulonas, senas vergas, kadaise užauginęs Vinicijų 


ir paveldėtas iš motinos, Petronijaus sesers, tarė: 


„- — „Aš pranešiu, bet eikime visi. Tegu nekrinta jo rūstybė ant ma- 


- -nęs vieno. 


0 Vinicijus jau visai neteko kantrybės. Petronijus i 1r Chrisotemidė 


šaipėsi iš jo, o jis sparčiais žingsniais vaikščiojo po atrijų kartodamas: 


 — Jau turi būti čial.. Jau turi būti! 
Ir pats veržėsi eiti, bet abu svečiai jį tramdė. 
Staiga priemenėje pasigirdo žingsniai, štai į atrijų suvirto visu bū- 


+ riu vergai ir, skubiai sustoję pasienyje, iškėlė aukštyn rankas ir ėmė 
“. Aimanuoti: | 


— Aaaa! Aa! 
Vinicijus šoko prie jų. 


„+ — Kur Ligija? — suriko baisiu, pasikeitusiu balsu. 


— Aaaal.. 
Tada Gulonas kruvinu veidu išėjo į priekį, gailiai berdamas žo- 


džius: 


— Štai kraujas, pone! Mes gynėmės! Štai kraujas, pone, štai 


- kraujas!.. 

Tačiau dar nespėjus jam baigti, Vinicijus griebė bronzinę žvakidę 
ir vienu smūgiu suknežino vergui kiaušą, paskui, susiėmęs rankomis 
galvą, suleido pirštus sau į plaukus ir kimiai kartojo: 

— Me miserum! Me miserum!..* 

Jo veidas pamėlo, akys užvirto po kakta, iš burnos prasiveržė putos. 

— „Rykštes! — pagaliau suriaumojo nežmonišku balsu. 

— Viešpatie! Aaaa!.. Pasigailėk! — vaitojo vergai. 

Tačiau Petronijus pakilo, veide pasidygėjimas. . 

— Einam, Chrisotemide! — tarė.— Jei nori pasižiūrėti mėsos, 
liepsiu ištaškyti mėsininko krautuvę Karinose. 

Ir išėjo iš atrijaus, o visuose namuose, išpuoštuose žaliomis gebe- 
nėmis ir pasiruošusiuose puotai, netrukus ėmė aidėti dejonės ir rykš- 
čių švilpesys, ir nenutilo jis beveik iki ryto. 


PERSKYRIMAS VIENUOLIKTAS 


Tą naktį Vinicijus visai nesigulė. Išėjus Petronijui, po kiek laiko, 
kai plakamų vergų dejonės negalėjo numalšinti nei jo skausmo, nei 
įtūžio, surinko pulką kitų tarnų ir jų priešakyje jau vėlyvą naktį lei- 
dosi ieškoti Ligijos. Išvaikščiojo Eskvilino kvartalus, paskui Suburą, 
Vicus Sceleratus ir visas gretimas gatveles. Paskui apsukęs Kapitolijų, 
per Fabricijaus tiltą persigavo į salą, išnaršė dalį Užtibrės. Tačiau tai 
buvo betikslis vaikymasis, nes nė pats nesitikėjo rasti Ligiją, ir jeigu 
ieškojo, tai svarbiausia todėl, kad siekė kuo nors užpildyti baisią naktį. 
Tad namo sugrįžo tik švintant, kai mieste jau ėmė rodytis daržovių 
prekiautojų vežimai bei mulai ir kepėjai atidarinėjo savo krautuves. 
Parėjęs liepė aptaisyti Gulono kūną, kurio niekas ligi tol nedrįso liesti, 
paskui Ligiją lydėjusius vergus įsakė išsiųsti į kaimo ergastulus, o tai 
buvo bausmė baisesnė negu mirtis, pagaliau, kritęs ant apkloto suolo 
atrijuje, chaotiškai suko galvą, kokiu būdu surasti ir pasiimti Ligiją. 

Atsižadėti jos, prarasti, daugiau nebematyti jam atrodė neįma- 
nomas daiktas, vien pagalvojus apie tai ėmė šėlas. Savavališkas jau- 
no kario charakteris pirmą kartą gyvenime susidūrė su pasipriešinimu, 
kita nepalaužiama valia, ir tiesiog neįstengė suprasti, kaip čia kažkas 


* Nelaimingas aš!.. (Lot.) 

gali stoti skersai kelio jo geismams. Vinicijus veikiau pasaulį ir miestą 
paverstų griuvėsiais negu išsižadėtų to, ko troško. Jam tiesiog nuo 
lūpų atplėšė malonumų taurę, todėl atrodė, kad atsitiko kažkas nere- 
gėta, dievų ir žmonių keršto šaukiantis dalykas. 

Tačiau visų pirma nenorėjo ir nevaliojo susitaikyti su likimu, nes 
niekada nieko per savo amžių nebuvo taip geidęs kaip Ligijos. Jam 
atrodė, kad be jos negalėsiąs gyventi. Neįstengė įsivaizduoti, ką veik- 
tų be jos rytoj, kaip ištvertų kitas dienas. Tarpais užplūsdavo neapy- 
kanta jai, kone beprotybė. Norėjo turėti ją, kad galėtų mušti, tempti 
už plaukų į kubikulą ir tyčiotis, bet netrukus vėl užtvindavo toks -pa- 
siilgimas jos balso, figūros, akių, ir jausdavo, kad kristų ir gulėtų jai 
po kojų. Šaukė ją, graužė sau pirštus, spaudė rankomis galvą. Stengėsi. 
iš visų jėgų svarstyti ramiai, kaip ją atgauti, bet nevaliojo. Perkratė 
tūkstančius būdų ir priemonių, viena už kitą beprotiškesnių. Paga- | 
liau šovė mintis, kad niekas daugiau jos nepasiglemžė, tik Aulas, kad 
tas bent jau turįs žinoti, kur ji slepiasi. 

Ir pašoko lėkti į Aulų namus. Jeigu jos neatiduos jam, jeigu neiš- 
sigąs grasinimų, jis nueis pas cezarį, apskųs senąjį karvedį kaip ne- 
paklusnų ir išgaus jam mirties nuosprendį, bet prieš tai išplėš iš jų ži- 
nią, kur yra Ligija. Tačiau jeigu ją ir atiduos, netgi gražiuoju, vis tiek 
jiems atkeršys. Teisybė, jie priglobė ir slaugė jį, bet nesvarbu. Padary- 
dami tą vieną skriaudą, atpalaidavo jį nuo bet kokio dėkingumo. Čia 
kerštinga ir karštuoliška jo siela pradėjo mėgautis, kaip susikrims 
Pomponija Grecina, kai centurionas atneš senajam Aului mirties 
nuosprendį. Buvo beveik tikras, kad. jį gaus. Petronijus jam padės. 
Be::to, ir pats cezaris niekada nieko neatsako savo numylėtiniams 
augustionams, nebent paskatina + atmesti prašymą asmeninis prie- 
šiškumas arba aistra. 

'ašIr staiga jo širdis beveik apmirė nuo baisios minties. 

£ 0 jeigu pats. cezaris pasigrobė Ligiją? 

i Nisi žinojo, kad cezaris, blaškydamas nuobodulį, dažnai nakties 
įštynėse ieškodavo pramogų. Net Petronijus dalyvaudavo tose iš- 
„ i ose. Pagrindinis jų tikslas buvo gaudyti moteris ir mėtyti jas aukš- 
ti ant kareivių apsiautalų iki apalpstant: Tačiau pats Neronas šituos 
flius kartais vadindavo „perlų žvejone“, nes pasitaikydavo, kad var- 
zu žmonelių tankiai apgyvendintų kvartalų gelmėse sužvejodavo 
4 grožio ir jaunystės perlą. Tada sagatio, tą mėtymą ant karei- 
. kos gelumbės, pakeisdavo tikras pagrobimas, ir „perlas“ būdavo 
Nnčiamas arba į Palatiną, arba į kurį nors iš nesuskaičiuojamų ceza- 

rio dvarų, arba Neronas pagaliau ją perleisdavo vienam iš savo nu- 
mylėtinių. Taip gali atsitikti ir Ligijai. Cezaris žiūrėjo į ją per puotą, 
ir Vinicijus nė akimirką neabejojo, kad ji turėjo jam atrodyti gra- 
žiausia iš visų ligi šiol matytų moterų: Kaipgi kitaip galėjo būti! Ži- 
noma, Neronas ją turėjo Palatine ir galėjo iš ten neišleisti, bet, kaip 
teisingai sakė Petronijus, cezariui nusikaltimuose stinga drąsos, ir, 
galėdamas ką nori daryti atvirai, visada stengėsi veikti slaptai. Šį kar- 
tą taip pasielgti jis galėjo ir bijodamas Popėjos. Dabar Vinicijui atė- 
jo į galvą mintis, kad Aulai gal ir nedrįso prievarta atimti cezario jam 
padovanotos merginos. Ir kas gi išdrįstų? O gal tas milžinas ligas mė- 
lynomis akimis, kuris juk nepabūgo įeiti į triklinijų ir išnešti ją iš puo- 
tos ant rankų? Tačiau kurgi jis su ja pasislėptų, kur galėtų nusivesti? 
Ne, tai ne vergo jėgoms. Vadinasi, čia ne kieno kito, tik cezario dar- 
bas. 

Nuo šios minties Vinicijui net akyse pasidarė tamsu ir kaktą iš- 
pylė prakaitas. Jeigu taip, tai Ligija prarasta amžinai. Ją galima iš-- 
plėšti iš bet kieno rankų, tik ne iš tokių. Dabar dar pagrįsčiau negu 
pirma jis galėjo kartoti: „Vae misero mihi!“* Vaizduotėje jau matė 
Ligiją Nerono glėbyje ir pirmą kartą gyvenime suvokė, kad yra min- 
čių, kurių žmogui tiesiog neįmanoma pakelti. Tik dabar suprato, kaip 
ją pamilo. Kaip skęstančiajam šmėsteli akyse visas gyvenimas, taip da- 
bar jam ėmė šmėsčioti mintyse Ligija. Regėjo ją ir girdėjo kiekvieną 
jos žodį. Regėjo prie fontano, regėjo pas Aulus ir puotoje. Vėl jautė ją 
arti, užuodė jos plaukų kvapą, jautė jos kūno šilumą, saldybę buči- 
nių, kuriais puotoje pravėrė jos nekaltas lūpas. Ji rodėsi jam labiau 
negu bet kada, šimtą kartų gražesnė, geidžiamesnė, švelnesnė, šimtą 
kartų labiau vienintelė, išrinkta iš visų mirtingųjų ir visų deivių. Ir pa- 
galvojus, kad visa tai, kas taip įsmigo jam į širdį, įaugo į kraują, į jo 
gyvenimą, dabar gal jau Nerono rankose, jį surėmė toks grynai fizinis 
skausmas, toks baisus, jog norėjosi daužyti atrijaus sienas galva, kol 
ši suskils. Jautė, kad gali išprotėti, ir būtų tikrai išprotėjęs, jeigu nė 
troškimas atkeršyti. Anksčiau manė, kad jam nebus gyvenimo, jei 
nesuras Ligijos, o dabar atrodė, kad negalės numirti, kol už ją neat- 
keršys. Ši viena mintis teikė jam šiokį tokį palengvėjimą. „Būsiu tavo 
Kasijus Cherėja!“?? — kartojo sau, galvodamas apie Neroną. Ir tuoj 
pat pasisėmęs saują žemės iš impluvijų supančių gėlių vazonų, davė 
baisią priesaiką Erebui, Hekatei ir savo namų larams už viską atker- 
šyti. 


* Vargas man nelaimingam!i (Lot.) 

Tada iš tikro palengvėjo. Bent jau buvo dėl ko gyventi ir kuo už- 
pildyti dienas ir naktis. Po to atsisakė sumanymo keliauti pas Aulus ir 
liepė nešti į Palatiną. Kelyje svarstė: jeigu jo neįleis pas cezarį arba no- 
rės patikrinti, ar neturi ginklo, tai bus įrodymas, kad Ligiją pagrobė 
Neronas. Bet ginklo jis nė nebuvo pasiėmęs. Apskritai prarado nuo- 
voką, bet, kaip visi vienos minties apsėsti žmonės, išlaikė blaivų protą 
ten, kur reikalai siejosi su kerštu. Nenorėjo išsišokti per anksti. Be to, 
pirmiausia troško pamatyti Aktę, nes tikėjosi iš jos sužinoti teisybę. 
Tarpais šmėkštelėdavo viltis pamatyti Ligiją, ir nuo tos minties imda- 
vo virpėti. O gal cezaris ją pagrobė nežinodamas, ką grobia, ir šiandien 
grąžins jam? Tačiau netrukus atmetė šį spėjimą.. Jeigu būtų norėjęs 
ją atsiųsti jam, būtų atsiuntęs vakar. Tiktai Aktė galėjo viską išaiškinti, 
ir su ja pirmiausia reikia susitikti. 

Taip apsisprendęs, liepė vergams paspartinti žingsnį, o pats ke- 
lyjė pakrikai galvojo čia apie Ligiją, čia apie kerštą. Buvo girdėjęs, 
kad egiptiečių deivės Pacht žyniai geba užtraukti ligą kam tik nori, ir 
nusprendė iš jų sužinoti, kaip tai padaryti. Rytuose jam taip pat kal- 
bėjo, kad žydai turi kažkokį užkeikimą, nuo kurio visame priešininko 
kūne atsiveria piktžaizdės. Namuose tarp vergų buvo keliolika žydų, 
tad davė sau žodį sugrįžęs liepti juos plakti tol, kol išduos tą paslaptį. 
Tačiau didžiausią pasitenkinimą teikė mintys apie trumpą romėnų 
kardą — nuo jo smūgio trykšta kraujo upeliai, lygiai tokie, kokie 
tryško iš Kajaus Kaligulos, palikdami nenuplaunamas dėmes ant porti- 
ko kolonų. Dabar buvo pasiryžęs išžudyti visą Romą, ir jeigu kokie 
kerštingi dievai būtų jam pažadėję, kad visi žmonės išmirs, išskyrus 
jį ir Ligiją, jis būtų su tuo sutikęs. 

Prieš rūmų arką Vinicijus susikaupė ir, žiūrėdamas į pretorionų 
sargybą, pagalvojo: jeigu jie darys nors menkiausių kliūčių įeiti, tai 
bus įrodymas, kad Ligija cezario valia atsidūrė šiuose rūmuose. Ta- 
čiau pretorionų vyresnysis jam draugiškai nusišypsojo Ir, žengęs ke- 
lis žingsniūs artyn, tarė: 


"— Sveikinū tave, kilnusis tribūne. Jei nori pareikšti pagarbą 
cezariui, tai pataikei blogu laiku, ir nežinau, ar galėsi jį pamatyti. 


— Kas atsitiko? — paklausė Vinicijus. 


„  —- Dieviškoji mažoji Augusta netikėtai vakar susirgo. Cezaris 
ir Augusta Popėja yra prie jos kartu su gydytojais, sušauktais iš viso 
miesto. 


Dalykas rimtas. Kai gimė duktė, cezaris tiesiog galvos neteko iš 

laimės ir priėmė ją extra humanum gaudium*. Dar prieš tai senatas 
iškilmingiausiai pavedė Popėjos įsčias dievams. Buvo dedamos aukos, 
o Ancijuje, gimdymo vietoje, sufėngtos puikios. žaidynės, be to, pas- 
tatytos šventyklos dviem Fortūnoms. Neronas, niekur neturintis sai- 
ko, taip pat be saiko mylėjo tą kūdikį, kuris ir Popėjai buvo brangus 
jau vien dėl to, kad stiprino jos padėtį, o įtaką darė nepajudinamą. 

Nuo mažosios Augustos sveikatos ir gyvybės galėjo priklausyti 
visos imperijos likimas, bet Vinicijus taip buvo pasinėręs į save, į savo 
reikalus ir savo meilę, kad visai praleido negirdomis centuriono žinią 
ir atsakė: 

— Aš noriu pamatyti tiktai Aktę. 

Ir įėjo. 

Tačiau Aktė taip pat slaugė vaiką, ir Vinicijui reikėjo ilgai jos 
laukti. Ji atėjo tik apie vidudienį nukamuotu veidu, išblyškusi, o pa- 
mačiusi atvykėlį, dar labiau išblyško. 

— Akte,— sušuko „Vinicijus, nugriebęs ją už rankos ir tempda- 
mas į atrijaus vidurį, — kur Ligija? 

— Aš norėjau tave šito paklausti, — atsakė ji, priekaištingai žiū- 
rėdama. 

O jis, nors buvo įsižadėjęs iškvosti ją ramiai, suspaudė rankomis 
sau galvą ir ėmė kartoti skausmo ir įtūžio iškreiptu veidu: 

— Nėra jos. Ją iš manęs pagrobė kelyje! 

Tačiau netrukus atsikvošėjo ir, prisikišęs prie Aktės veido, pra- 
šneko pro sukąstus dantis: 

— Akte... jei tau brangus gyvenimas, jei nenori sukelti nelaimių, 
kurių negali net įsivaizduoti, pasakyk man tiesą: ar ne cezaris ją pa- 
grobė? . 

— Cezaris vakar nebuvo išėjęs iš rūmų. . 

— Prisiek savo motinos šešėliu, visais dievais! Ar jos nėra ru- 
muose? | . 

— Prisiekiu savo motinos šešėliu, Markai, nėra jos rūmuose, ir ne 
cezaris ją pagrobė. Vakar susirgo mažoji Augusta, ir Neronas nesitrau- 
kia nuo jos lopšio. 

Vinicijus lengviau atsiduso. Tai, kas jam rodėsi baisiausia, dabar 
nebegrėsė. 

— Tai ją pagrobė Aulai,— tarė sėsdamas ant suolo ir gniaužda- 
mas kumščius.— Vargas jiems! 


„* Su didžiausiu džiaugsmu. (Lot.) 


85 | Perskyrimas vienuoliktas 


+ — Aulas Plaucijus čia buvo šį rytą. Negalėjo su manimi susitikti, 
nes buvau prie vaiko, bet jis apie Ligiją klausinėjo Epafroditą ir kitus 
cezario tarnus, o paskui Jiems pasakė dar kartą ateisiąs su manimi su- 
sitikti. 

— Jis norėjo nukreipti nuo savęs įtarimus. Jei nebūtų žinojęs, 
kas Ligijai atsitiko, būtų atėjęs jos ieškoti į mano namus. 

— Lentelėje Aulas paliko man kelis žodžius, iš kurių matysi, kad 
jis suprato, jog Ligiją cezaris paėmė iš. jo namų tavo ir Petronijaus 
prašymu, ir tikėjosi, kad ji bus tau perduota, todėl šiandien rytą buvo 
tavo namuose, kur išgirdo, kas atsitiko. 

Tai pasakiusi, nuėjo į kubikulą ir netrukus grįžo su Aulo palikta 
lentele. 

Vinicijus permetė akimis i ir nutilo. Aktė, lyg perskaičiusi niūria- 
me veide jo mintis, po valandėlės tarė: 

— Ne, Markai. Įvyko tai, ko troško pati Ligija. 

* — Tai tu žinojai, kad ji nori pabėgti? — prapliupo Vinicijus. 

Ji pažvelgė į jį savo miglotomis akimis beveik rūsčiai. 

— Žinojau, kad nenorėjo būti tavo sugulove. 

— O tu kuo buvai visą gyvenimą? 

— Aš prieš tai buvau vergė. 

Tačiau Vinicijus nesiliovė piktinęsis. Cezaris jam badovanojo Li- 
giją, tad jis nematęs. reikalo teirautis,.kas ji buvusi anksčiau. Jis iš- 
kasiąs ją nors iš po žemių ir darysiąs su ja viską, ko tik užsigeisiąs. Taip, 
taip! Ji bus jo sugulovė. Liepsiąs ją plakti, kada tik panorėsiąs. Kai jam 
nusibosianti, atiduosiąs paskutiniam savo vergui arba pasiųsiąs sukti 
girnas savo valdose Afrikoje. Dabar jos ieškosiąs ir surasiąs vien dėl 
to, kad galėtų sugniuždyti, sutrypti, paniekinti. 

Vis labiau karščiuodamasis, taip prarado saiką, jog net Aktė su- 
prato, kad jis prigrasino daugiau negu pajėgs įvykdyti, kad jo lūpomis 
kalba įtūžis ir kančia. Dėl kančių ji dar pasigailėtų, bet viršytas saikas 
pribaigė jos kantrybę, ir ji pagaliau paklausė, ko jis čia atėjęs. 

Vinicijus'iš karto nesusigriebė, ką atsakyti. Atėjęs pas ją, nes no- 
rėjęs, nes manęs, kad pasakysianti kokią žinią, bet iš tiesų atėjęs tik 
pas cezarį, o negavęs Su juo susitikti, užsukęs pas ją. Ligija pabėgdama 
pasipriešinusi cezario valiai, tad jis išmelsiąs iš jo, kad duotų įsakymą 
ieškoti jos po visą miestą ir valstybę, nors tam reikėtų pasitelkti visus 
legionus ir iškrėsti iš eilės kiekvieną namą imperijoje. Petronijus 
paremsiąs jo prašymą, ir ieškojimai prasidėsią jau šiandien. 

Tačiau Aktė tarė: 

— Saugokis, kad jos neprarastum amžinai kaip tik tada, kai ce- 
zario įsakymu bus surasta. 

Vinicijus suraukė antakius. 

— Ką tai reiškia? 

— Paklausyk manęs, Markai! Vakar su Ligija buvome čia so- 
duose ir susitikome Popėją, o su ja —mažąją Augustą, kurią nešė neg- 
rė Lilita. Vakare kūdikis susirgo, ir Lilita tikina, kad mažylė pabijo- 
jusi akių, ją apžavėjusi toji soduose sutikta svetimšalė. Jei kūdikis pa- 
sveiks, viskas bus užmiršta, bet jeigu ne — Popėja pirmoji apkaltins 
Ligiją burtais, o tada, kad ir kur ją surastų, nebus išsigelbėjimo. 

Stojo valandėlė tylos, o paskui Vinicijus prašneko: 

— O gal ji iš tikrųjų apžavėjo? Ir mane apžavėjo. 

— Lilita vis tvirtina, kad vaikas iš karto pravirko, kai tiktai pra- 
nešė pro mus. Ir tikrai! Pravirko. Matyt, jau sergantį išnešė į sodus. 
Markai, ieškok jos pats kur nori, bet kol mažoji Augusta nepasveiko, 
nekalbėk apie Ligiją su cezariu, nes užtrauksi jai Popėjos kerštą. Jos 
akys jau gana prisiverkė per tave, ir tegu visi dievai dabar saugo jos 
vargšę galvą. 

— Tu ją myli, Akte? — niūriai paklausė Vinicijus. 

Atleistinės akyse sužibo ašaros. 

— Taip! Pamilau ją. 

— Nes tau neatsimokėjo neapykanta kaip man. 

Aktė valandėlę žiūrėjo į jį, lyg abejodama arba norėdama ištirti, 
ar jis kalba nuoširdžiai, paskui atsakė: k 

— Karštas ir aklas žmogau! Ji tave mylėjo. Ž 

Nuo šių žodžių Vinicijus pašoko it pakvaišęs. Neteisybė! Ji neap- 
kentusi jo. Iš kur Aktė galinti žinoti? Ar po vienadienės pažinties Li- 
gija jai viską išpažinusi? Kokia ten meilė, kuri pasirenka klajones, 
skurdo gėdą, netikrumą dėl rytdienos, o gal ir vargetos mirtį, o ne vai- 
nikais apipintus namus, kur laukia su vaišėmis mylimasis! Geriau jam 
tokių dalykų negirdėti, nes galima iš proto išsikraustyti. Juk jis už jo- 
kius šių rūmų lobius neatiduotų tos merginos, o ji pabėgo. Kokia ten 
meilė, kuri bijo malonumų ir gimdo skausmą! Kas ją supras? Kas ją 
gali paaiškinti? Jei neturėtų vilties ją surasti, pervertų save kardu! 
Meilė duoda, o ne atima. Buvo valandėlių pas Aulus, kada pats tikėjęs 
artima laime, bet dabar žinąs, jog jinai jo neapkentė, neapkenčia ir 
numirs su neapykanta širdyje. 

Tačiau Aktė, visada baikšti ir švelni, vėl pratrūko pasipiktinusi. 
O-kaip jis stengėsi ią palenkti? Užuot nuolankiai paprašęs j0s iš Aulo 

ir Pomponijos, jis klastingai atėmęs vaiką iš tėvų. Užsigeidęs ją pada- 
ryti ne žmona, o sugulove, ją, garbingų namų augintinę, karaliaus 
dukrą. Ir atvedęs į šiuos piktadarybių ir gėdos namus, suteršęs jos ne- 
kaltas akis nedoros puotos reginiu, elgęsis su ja kaip su paleistuve. Negi 
užmiršęs, kokie yra Aulo namai ir kas Pomponija Grecina, užauginusi 
Ligiją? Negi neužtekę proto, kad suprastų, jog tai kitokios moterys 
negu Nigidija arba Kalvija Krispinila, arba Popėja ir visos kitos, ku- 
rios sukiojasi cezario namuose? Negi pamatęs Ligiją iš karto nėsu- 
pratęs, kad tai skaisti mergina, kuri pasirinks verčiau mirtį negu 
gėdą? Iš kur galėjęs žinoti, kokius dievus ji išpažįstanti — ar ne 
tyresnius, ne geresnius negu pasileidusi Venera ar Izidė, garbinamos 
ištvirkusių romiečių? Ne! Ligija jai nieko neišpažinusi, tiktai kalbėjusi, 
kad išsigelbėjimo laukianti iš jo, Vinicijaus; turėjusi vilties, kad jis pri- 
prašysiąs cezarį sugrąžinti ją namo ir vėl atiduoti Pomponijai. Kal- 
bėdama apie tai, raudojusi kaip mergytė, kuri myli ir tiki. Jos širdis 
plakusi jam, bet jis pats 14 išgąsdinęs, įžeidęs, papiktinęs ir dabar teieš- 
ko pasitelkęs cezario kareivius, bet težino: jeigu Popėjos kūdikis nu- 
mirs, tai ant jos kris įtarimas ir jos žūtis bus neišvengiama. 

Vinicijaus įtūžį ir skausmą ėmė stelbti susijaudinimas. Žinia, kad 
Ligija jį mylėjo, sukrėtė iki širdies gelmių. Prisiminė ją Aulų sode, kai 
klausėsi jo žodžių nuraudusiais skruostais ir nušvitusiomis akimis. Pa- 
galvojo, kad tada iš tiesų ir pamilusi jį, ir nuo tos minties staiga už- 
plūdo kažkokia palaima, šimtą kartų didesnė už tą, kurios geidė. Pa- 
galvojo, kad tikrai galėjo ją turėti nuolankią ir dar — mylinčią. Ir 
būtų ji apipynusi jo duris ir patepusi vilko taukais, o paskui atsisėdusi 
kaip žmona ant avies vilnų prie jo židinio. Ir būtų išgirdęs iš jos lūpų 
sakramentalius žodžius: „Kur tu, Kajau, ten ir aš, Kaja“, ir būtų li- 
kusi amžinai jo. Kodėl jis taip nepadarė? Juk buvo pasiryžęs. O da- 
bar jos nėra, ir gal nebesurasiąs, o jeigu ir surasiąs, galįs pražudyti, 
o jeigu ir nepražudysiąs. nepanorėsią jo nei Aulai, nei ji. Iš įtūžio jam 
vėl plaukai ėmė stotis piestu, bet dabar niršo ne ant Aulų ar Ligijos, 
bet ant Petronijaus. Jis dėl visko kaltas. Jei ne jis, Ligijai nereikėtų 
klajoti, būtų jo sužadėtinė, ir jokie pavojai nekybotų virš jos brangios 
galvos. Tačiau dabar jau po viskam ir per vėlu taisyti blogį, kurio nė 
neįmanoma ištaisyti. 

— Per vėlu! i 

Ir tarsi praraja atsivėrė po jo kojomis. Nežinojo, ko griebtis, ką 
daryti, kur bėgti. Aktė kaip aidas pakartojo žodžius „per vėlu“, kurie 
svetimose liipose jam suskambėjo kaip mirties nuosprendis. Suprato 

tik vieną dalyką: reikia surasti Ligiją, nes kitaip jam atsitiks kažkas 
bloga. 

Ir nesąmoningai susisiautęs toga buvo beišeinąs nė neatsisveikinęs 
su Akte, bet tuo metu atrijauš užuolaida prasiskyrė, ir staiga jis išvydo 
prieangyje sielvartingą Pomponijos Grecinos figūrą. 

Matyt, jau ir ji sužinojo apie Ligijos dingimą ir, nusprendusi, 
kad jai bus lengviau negu Aului susitikti su Akte, atėjo čia kokių nors 
žinių. | 

"Tačiau pamačiusi Vinicijų atgręžė į jį savo smulkų išblyškusį 
veidą ir, kiek luktelėjusi, tarė: 

— Teatleidžia tau Dievas, Markai, tą skriaudą, kurią padarei 
mums ir Ligijai. 

O jis stovėjo nuleidęs galvą, jausdamas skaudžią bėdą ir savo 
kaltę, nesuprasdamas, koks Dievas turi ir gali jam atleisti ir kodėl 
Pomponija byloja apie atleidimą, kai reikia kalbėti apie kerštą. 

Pagaliau jis išėjo visai pasimetęs, galva pilna sunkių minčių, di- 
džių rūpesčių ir suglumimo. 

"Kieme ir galerijoje stovėjo sunerimusių žmonių būreliai. Tarp 
rūmų vergų maišėsi raiteliai ir senatoriai, atvykę sužinoti apie mažo- 
sios Augustos sveikatą ir kartu pasirodyti rūmuose ir pademonstruoti 
bent cezario vergams savo susirūpinimą. Žinia apie „dievaitės“ ligą, 
matyt, greitai pasklido, nes pro vartus ėjo ir ėjo nauji žmonės, o anapus 
arkos siūbavo minios. Kai kurie atvykusieji, pamatę, Kad Vinicijus 
išėjo iš rūmų, kalbino jį, vildamiesi naujienų, bet jis neatsakinėjo į 
klausimus, žengė sau, kol Petronijus, taip pat jau atkilęs gauti žinių. 
beveik užkliudė jį petimi ir sustabdė. 

Vinicijus, jį pamatęs, be abejo, būtų užsiplieskęs ir padaręs kokį 
išsišokimą cezario rūmuose, jeigu iš Aktės nebūtų išėjęs lyg palūžęs, 
toks išsekęs ir prislėgtas, kad tuo tarpu užgeso ir įgimtas būdo karštu- 
mas. Vis dėlto atstūmęs Petronijų norėjo eiti toliau, bet šis beveik 
jėga privertė jį sustoti. 

— Kaip dieviškosios sveikata? — paklausė. 

Tačiau ši prievarta vėl suerzino Vinicijų ir ūmai įsiutino. 

— "Tepraryja pragaras ir ją, ir visus šiuos rūmus! — atsakė su- 
kandęs dantis. 

— Tylėk, nelaimingasai! — sudraudė Petronijus ir apsidairęs 
skubiai pridūrė: — Jei nori ką sužinoti apie Ligiją — eime. Ne! Čia 
nieko nesakysiu! Eime, aš kai ką nuspėju, bet atskleisiu lektikoje. 

Ir apkabinęs jaunuolį kuo greičiau išsivedė iš rūmų. 

Jam labiausiai ir rūpėjo jį išvesti, nes jokių naujienų neturėjo. 
Nors vakar buvo pasipiktinęs Vinicijumi, bet dabar labai jį užjautė, 
be to, suvokė, kad iš dalies yra taip pat atsakingas už viską, kas įvyko, 
ir kaip nuovokus žmogus jau ėmėsi kai kurių žygių, tad įsėdęs į lek- 
tiką dėstė: 

— Prie visų miesto vartų pastačiau seklius savo vergus, smulkiai 
nusakęs jiems, kaip atrodo mergina ir tas milžinas, kuris ją išnešė 
iš cezario puotos, nes nėra abejonių, kad čia jo darbas. Klausyk manęs! 
Galbūt Aulai sumanys Ligiją paslėpti kurioje nors savo: sodyboje 
kaime, tada mes žinosime, į kurią pusę ją nuvedė. O jeigu prie miesto 
vartų jos nepastebės, tai bus įrodymas, kad liko mieste, ir dar šiandien 
pradėsime čia daryti kratas. 

— Aulai nežino, kur ji,— atsakė Vinicijus. 

— Ar esi tikras tuo? 

— Mačiau Pomponiją. Ji taip pat jos ieško. 

-— Vakar negalėjo išeiti iš miesto, nes naktį vartai uždaryti. 
Du mano žmonės sukiojasi prie kiekvienų vartų. Vienas jų turi sekti 
paskui Ligiją ir tą milžiną, o kitas — nedelsdamas parnešti žinią namo. 
Jeigu ji mieste, tai atrasime, nes tą ligą jau vien iš ūgio ir pečių lengva 
pažinti. Džiaukis, kad ją pagrobė ne cezaris, šitai aš galiu tau už- 

«tikrinti, Palatine man nėra paslapčių. 

Tačiau Vinicijui prasiveržė daugiau gailesčio negu u pykčio, ir trūk- 
čiojančiu iš susijaudinimo balsu pradėjo pasakoti Petronijui, ką gir- 
dėjęs iš Aktės ir kokie nauji pavojai pakibę virš Ligijos galvos, tokie 
"baisūs, kad suradus bėglius dėl to ją reikės stropiausiai slėpti nuo 
Popėjos. Paskui ėmė skaudžiai priekaištauti Petronijui už patarimus. 
Jeigu ne jis, viskas būtų klostęsi kitaip. Ligija gyventų pas Aulus, o jis, 
Vinicijus, galėtų ją lankyti kasdien ir būtų laimingesnis už cezarį. 
Kuo toliau jis kalbėjo, tuo labiau karščiavosi, pagaliau gailesčio ir 
įniršio ašaros ėmė riedėti jam iš akių. | 

Petronijus tiesiog nesitikėjo, kad jaunuolis gali taip mylėti ir geisti, 
todėl žiūrėdamas į tas graužaties ašaras širdyje sau kalbėjo nustebęs: 

— O galingoji Kipro valdove!“' Tu viena viešpatauji tarp die- 
vų ir Žmonių! 

Tačiau išlipę prie Petronijaus namų iš atrijaus tvarkytojo išgirdo, 
kad nė vienas vergas, išsiųstas prie miesto vartų, dar nesugrįžo. Jis 
liepęs nunešti jiems maisto ir, prigrasinęs rykštėmis, įsakęs akylai 
sekti visus išeinančius iš miesto. | 

— Matai,— tarė Petronijus, — jie aiškiai ligi šiol mieste, o jeigu 
taip, mes juos surasime. Bet įsakyk ir savo žmonėms budėti prie miesto 
vartų, geriausia tiems, kurie gabeno Ligiją, nes jie lengvai ją pažins. 

— Ašliepiau juos išsiųsti į kaimo ergastulus, — atsakė Vinicijus, — 
bet įsakymą tuoj atšauksiu, tegu eina prie vartų. 

Ir brukštelėjęs kelis žodžius ant vaškuotos lentelės, padavė Petro- | 
nijui, kuris paliepė ją nedelsiant pristatyti į Vinicijaus namus. 

Po to abu perėjo į vidinį portiką ir ten, susėdę ant marmurinio 
suolo, kalbėjosi toliau. 

Auksaplaukė Eunikė ir Iradė pakišo jiems po kojomis bronzinius 
suoliukus, tada, pastačiusios prie suolo stalelį, ėmė pilstyti į taures 
vyną iš įstabių siaurakaklių ąsočių, atgabentų iš Volaterų ir Cerinos. 

— Ar yra tarp tavo žmonių toks, kuris pažintų tą milžiną ligą! — 
paklausė Petronijus. 

— Jį pažinojo Atacinas ir Gulonas. Bet Atacinas vakar krito 
prie lektikos, o Guloną užmušiau aš. 

— Gaila man jo,— tarė Petronijus.— Jis nešiojo ant rankų ne 
tik tave, bet ir mane. | 

— Norėjau jį netgi atleisti, — atsakė Viricijus,— na, bet tiek to. 
Pakalbėkime apie Ligiją. Roma — tai jūra... | 

*— Perlai kaip tik Žvejojami jūroje... Veikiausiai jos nerasime 
šiandien ar rytoj, bet surasime būtinai. Dabar tu mane kaltini, kad 
pasiūliau tau tokį būdą, tačiau pats būdas buvo geras, o pasidarė 
blogas tik tada, kai viskas persivertė blogąja puse. Juk girdėjai iš 
paties Aulo, kad jis ketinąs su visa šeimyna persikelti į Siciliją. Taigi 
mergina vis tiek būtų toli nuo tavęs. | 

— „Būčiau išvažiavęs paskui juos, — atsakė Vinicijus,— ji bent 
jau būtų gyvenusi saugiai, o dabar, jeigu tas kūdikis numirs, Popėja 
ir pati patikės, ir cezarį įtikins, kad tai Ligijos kaltė. 

— Taip, taip. Man irgi dėl to neramu. Tačiau ta mažytė lėlė dar 
gali pasveikti. O jeigu ir numirtų, vis tiek ką nors sugalvotume. 

Petronijus valandėlę pamąstęs kalbėjo toliau: 

— Sako, kad Popėja išpažįsta žydų religiją ir tiki piktąsias dvasias. 


01 Perskyrimas dvyliktas 


O cezaris prietaringas... Jei paskleisime gandą, kad Ligiją pagrobė 
piktos dvasios, bus visai įtikėtina, ypač todėl, kad jos neatėmė nei ce- 
zaris, nei Aulas Plaucijus — dingo tikrai paslaptingu būdu. Vienų 
vienas ligas nebūtų valiojęs. Kas nors jam turėjo padėti, nes kaipgi 
vergas vos per dieną sutelks tiek žmonių? 

— Vergai remia vieni kitus visoje Romoje. 

— Kuri kada nors už tai užmokės krauju. Taip, vieni kitus remia 
ir saviškiams pikta nedaro, o čia buvo aišku, kad atsakomybė ir 
bausmė ant tavo vergų galvų. Kai saviesiems pakiši mintį apie piktą- 
sias dvasias, jie tučtuojau tau patvirtins, kad jas matę savo akimis, 
nes tai iš karto juos išteisins... Tyčia paklausk kurį nors jų, ar nematęs, 
kaip Ligiją nešę oru, ir jis beregint prisieks Dzėuso egida“, kad taip 
buvo. 

Vinicijus, būdamas taip pat prietaringas, nužvelgė Petronijų 
staiga nepaprastai susirūpinęs. | 

— Jei Ursas neturėjo pagalbininkų, 0 vienas jos negalėjo pagrobti, 
tai kas gi tada pagrobė? 

Petronijus prapliupo juoku. 

“ — Matai, — kalbėjo, — tikrai patikės, nes ir tu jau beveik tiki. 
Toks jau mūsų pasaulis, besišaipantis iš dievų. Patikės ir nebeieškos, 
o mes tuo metu įkurdinsime ją kur nors toli nuo miesto, kuriame nors 
mano ar tavo dvare. 

— Bet kas gi jai padėjo? 

-— "Tie, kurie to paties tikėjimo kaip ir ji. 
 — Kas tokie? Kokią dievybę ji garbina? Aš gi turėčiau geriau už 
tave žinoti. 

— Romoje beveik kiekviena moteris garbina vis kitą dievybę. 
Nėra abejonės, kad Pomponija įskiepijo jai garbinimą tokios dievybės, 
kurią pati išpažįsta, tačiau kokią — aš nežinau.. Viena yra aišku: 
niekas nėra „matęs jos nė vienoje mūsų šventykloje aukojant mūsų 
dievams. Ji net buvo kaltinama, kad yra krikščionė, bet tai neįtikima. 
Namų teismas ją išteisino. Apie krikščionis kalbama, kad jie ne tiktai 
garbina asilo galvą, bet yra žmonių padermės priešai ir daro nedo- 
riausius nusikaltimus. Be to, Pomponija negali būti krikščionė, nes 
jos dorybė visiems žinoma, o žmonių padermės priešė taip nesielgtų 
su vergais kaip ji. 

— Nė vienuose namuose su jais taip nesielgiama kaip Aulų na- 
muose, — nutraukė Vinicijus. 

— Na matai. Pomponija užsiminė man apie kažkokį dievą, kuris 

esąs vienas, visagalis ir gailestingas. Kur ji padėjo visus kitus — jos 
reikalas, gana to, kad tas jos Logos negalėtų būti toks visagalis, veikiau 
būtų menkas dievas, jeigu turėtų tik dvi garbintojas — Pomponiją 
ir- Ligiją, na dar pridėkime Ursą. Jų, matyt, daugiau, tų pasekėjų, 
ir jie suteikė pagalbą Ligijai. 

— Tas tikėjimas liepia atleisti,— tarė Vinicijus.— Pas Akte 
susitikau Pomponiją, kuri. man pasakė: „Teatleidžia tau Dievas, 
Markai,: tą skriaudą, kurią padarei mums ir Ligijai“. 

— Matyt, jų dievas — kažkoks globėjas, labai geraširdis. Hm, 
teatleidžia jis tau, o to atleidimo ženklas tebūna sugrąžinta mergina. 

— Jau rytoj paaukočiau jam hekatombę““. Nenoriu nei valgyti, 
nei maudytis, nei miegoti. Paimsiu tamsią lacerną“' ir eisiu bastytis 
po miestą. Gal persirengęs ją rasiu. Aš sergu! 

Petronijus pažvelgė į jį su gailesčiu. Iš tikrųjų Vinicijaus paakiai 
pamėlę, vyzdžiai karštligiškai žiba, rytą neskusta barzda tamsia juosta 
gobia smarkiai išsišovusius skruostikaulius, plaukai susitaršę — jis 
tikrai atrodė sergąs. Iradė ir auksaplaukė Eunikė taip pat žvelgė į jį 
su užuojauta, bet jis, rodos, jų nematė, ir jam, ir Petronijui tų vergių 
lyg nebūta, jos tiek tevertos dėmesio, kiek aplink besisukinėjantys 
šunys. . 

— Tave karštligė krečia, — pastebėjo Petronijus. 

— Tš tikrųjų. | 

— Tai paklausyk manęs... Nežinau, ką tau paskirtų gydytojas, 
bet žinau, kaip padaryčiau tavim dėtas aš. Ogi kol anoji atsiras, su 
kita paieškočiau to, ko netekau kartu su dingusiąja. Mačiau tavo 
dvare įstabių kūnų. Nesiginčyk... Žinau, kas yra meilė, ir žinau: jei 
geidi vienos, kita jos atstoti negali. Bet su gražia verge visada galima 
rasti trumpalaikį malonumą. 

„— Nenoriu! — atkirto Vinicijus. 

Tačiau Petronijus iš tiesų jam nebuvo abejingas ir tikrai troško 
palengvinti kančias, todėl pradėjo sukti galvą, kaip čia padarius. 

— Gal taviškės neturi tau naujovės žavesio,— tarė po valan- 
dėlės, — bet tada (čia pažvelgė į Iradę, paskui į Eunikę, pagaliau 
uždėjo ranką ant auksaplaukės graikės šlaunies) pasižiūrėk į šitą 
charitę. Prieš kelias dienas jaunėlis Fontėjus Kapitonas siūlė man už 
ją tris nuostabius berniukus iš Klazomenų, nes gražesnio kūno turbūt 
nė Skopas“" nesukūrė. Pats nesuprantu, kodėl ligi šiol aš jai abejingas, 
juk ne mintis apie Chrisotemidę sulaikė mane! Štai dabar ją dova- 
noju tau, imk sau! 2 

O auksaplaukė Eunikė nuo šių žodžių staiga išbalo kaip drobė 
ir, įsmeigusi išsigandusias akis į Vinicijų, rodos, užgniaužusi krūti- 
nėje kvapą, laukė jo atsakymo. 

Tačiau šis ūmai pašoko ir, suspaudęs rankomis skruostus, ėmė 
skubiai berti žodžius kaip ligos priveiktas žmogus, nieko nenorintis 
girdėti. 

— Ne!.. Ne!.. Nereikia man jos! Nereikia man kitų... Ačiū tau, 
bet aš nenoriu! Eisiu ieškoti anos mieste. Liepk, tegu duoda man 
gališką lacerną su gaubtuvu. Eisiu už Tibro. Kad pamatyčiau bent 
Ursą!.. 

Ir išskubėjo. O Petronijus, matydamas, kad jis iš tiesų nenustygsta, 
nemėgino sulaikyti. Vis dėlto į Vinicijaus atsisakymą žiūrėdamas 
tik kaip į laikiną pasidygėjimą kiekviena moterimi, kuri nėra Ligija, 
ir nenorėdamas, kad jo didžiadvasiškas mostas nueitų niekais, pa- 
liepė vergei: | 

— Eunike, išsimaudyk, įsitrink aliejais, pasipuošk, paskui eisi 
į Vinicijaus namus, | “ | 

Bet ši puolė prieš jį ant kelių ir susiėmusi rankas ėmė maldauti 
nevaryti iš namų. Ji neisianti pas Vinicijų, verčiau nešiosianti čia 
malkas į hipokaustą, negu ten būsianti pirmąja tarnaite! Ji nenori, 
negali. Ir maldauja pasigailėti. Tegu liepia plakti ją kasdien, tik tegu 
neveja iš namų. | 

Virpėdama kaip lapas iš baimės ir susijaudinimo, ji tiesė į jį rankas, 
o jis klausėsi nustebęs. Vergė, drįstanti atsisakyti vykdyti įsakymą, 
kalbanti: „Nenoriu ir negaliu“, buvo toks negirdėtas dalykas Romoje, 
tad Petronijus iš pradžių savo ausimis netikėjo. Paskui suraukė ant- 
akius. Jis buvo per daug rafinuotas, kad galėtų būti žiaurus. Savo 
vergams, ypač ištvirkavime, leido daugiau negu kiti, tik su sąlyga, 
kad jie pavyzdingai vykdytų pareigas ir šeimininko valią gerbtų taip 
kaip dievų. Tačiau jeigu būdavo pažeistos šios dvi taisyklės, jis ne- 
gailėdavo bausmių, kurias šie visuotiniu papročiu nusipelnydavo. 
Kadangi dar nemėgo bet kokio priešgyniavimo ir visko, kas jam trikdė 
ramybę, tai valandėlę pažiūrėjęs į klūpančiąją, paliepė: 

— Pašauk man Teiresiją ir sugrįžk su juo. 

; Eunikė drebėdama pakilo su ašaromis akyse ir išėjo, netrukus 
sugrįžo su atrijaus vyresniuoju — kretiečiu Teiresiju. 

— Paimk Eunikę,— įsakė jam Petronijus,— ir įkrėsk dvide- 
šimt penkis kirčius, bet taip, kad nesugadintum odos. 

Šitaip taręs, perėjo į biblioteką ir, sėdęs prie rausvo marmuro 
stalo, ėmė darbuotis prie savo Trimalchiono puotos. 

"Tačiau Ligijos pabėgimas ir mažosios Augustos liga vis tiek maudė 
jam širdį, ir jis negalėjo ilgai dirbti. Ypač ta liga buvo svarbus įvykis. 
Petronijui dingtelėjo mintis: jeigu cezaris patikės, kad Ligija apža- 
vėjusi mažąją Augustą, tai atsakomybė gali kristi ir jam, nes jo prašy- 
mu mergina buvo perkraustyta į rūmus. Tačiau vylėsi, kad per pirmą 
pasimatymą su cezariu sugebėsiąs kaip nors jam išaiškinti, jog toks 
spėjimas absurdiškas, be to, truputį pasikliovė ir šiokiu tokiu Popėjos 
jam reiškiamu širdies palinkimu, kurį ji, tiesa, stropiai slėpė, bet ne 
taip stropiai, kad jis nepajaustų. Po valandėlės gūžtelėjo pečiais dėl 
tokių savo nuogąstavimų ir nusprendė eiti į triklinijų pasistiprinti, 
po to liepti dar kartą nunešti į rūmus, paskui — į Marso lauką ir 
pagaliau pas Chrisotemidę. 

Tačiau eidamas į triklinijų, pasiekęs tarnams skirtą koridorių, 
staiga pamatė pasienyje stovinčią tarp kitų vergų liekną Eunikės 
figūrą ir prisiminė, kad Teiresijui buvo davęs vienintelį įsakymą — 
ją nuplakti, tad vėl susiraukė ir akimis ėmė ieškoti kretiečio. 

Nematydamas jo tarp tarnų, kreipėsi į Eunikę: 

— Ar nuplakė tave? 

Ji antrą kartą puolė jam po kojų, trumpai prispaudė prie lūpų 
jo togos kraštą ir atsakė: 

— O taip, pone! Nuplakė! O taip, pone! 

Jos balse tarsi skambėjo džiaugsmas ir dėkingumas. 

Matyt, Eunikė manė, kad plakimas atstojo išvarymą iš namų. ir 
dabar ji galinti pasilikti. Petronijus tai suprato ir nustebo dėl tokio 
atkaklaus vergės pasipriešinimo, bet jis buvo geras žmogaus prigimties 
žinovas, tad numanė, jog tiktai meilė galėjo būti tokio pasipriešinimo 
priežastis. 

.— Tu turi meilužį šiuose namuose? — paklausė jis. 

Ji pakėlė į jį savo žydras ašarotas akis ir atsakė taip tyliai, vos 
vos girdimai: | | 

— Taip, pone!.. 

Ir su tomis akimis, su atgal atmestais auksiniais plaukais, su baime 
ir viltimi veide ji buvo tokia graži, taip maldaujamai žvelgė, kad Petro- 
nijus, pats kaip filosofas skelbęs meilės galią, o kaip estetas garbinęs 
visokį grožį, pajuto jai savotišką gailestį. 

— Kuris iš jų tavo: meilužis? — paklausė kryptelėjęs galvą 
vergų link. 


pe 

Tačiau atsakymo nesulaukė, Eunikė tik nuleido galvą ligi pat 
jo pėdų; ir sustingo. 

Petronijus akimis permetė vergus, tarp kurių buvo gražių ir au- 
galotų jaunuolių, bet nė viename veide nieko neįžvelgė, tačiau visi 
kažkaip keistai šypsojosi; paskui jis dar pasižiūrėjo į gulinčią prie 
kojų Eunikę ir be. žodžių nuėjo į triklinijų. 

Pavalgęs liepė nunešti į cezario rūmus, paskui pas Chrisotemidę, 
pas kurią pasiliko iki išnaktų. Tačiau sugrįžęs liepė pašaukti Teiresiją. 

— Ar nuplakei Eunikę? — paklausė. 

— Taip, pone. Tačiau neleidai prakirsti odos. 

— Argi aš dėl jos nieko kito neįsakiau? 

— Ne, pone,— sunerimęs atsakė atrijaus vyresnysis. 

— Tai gerai. Kas iš vergų yra jos meilužis? 

— Niekas, pone. 

— Ką žinai apie ją? 

Teiresijas ėmė lementi truputį netvirtu balsu: 

— Eunikė naktį niekada neišeina iš kubikulo, kur miega su se- 
nąja Akrisione ir Ifide, niekada po jūsų maudynės nepasilieka pirtyje... 
Kitos vergės juokiasi iš Jos ir vadina Diana. 

— Užteks,— sustabdė Petronijus.— Mano giminaitis Vinicijus, 
kuriam rytą buvau dovanojęs Eunikę, jos nepriėmė, tad ji pasiliks 
namuose. Gali eiti. 

— Ar galima dar kai ką pasakyti apie Eunikę, pone? 

— Aš tau liepiau: sakyk viską, ką žinai. 

— Visi šeimynykščiai kalba, pone, apie pabėgimą tos merginos, 
kuri turėjo apsigyventi kilniadvasio Vinicijaus namuose. Tau išvykus, 
Eunikė atėjo pas mane ir pasakė pažįstanti žmogų, kuris galįs suras- 
ti bėglę. 

— O! — atsiliepė Petronijus.— Kas tas žmogus? 

— Aš jo nepažįstu, pone, bet maniau, kad turiu apie tai tau 
pranešti. 

— Gerai. Tegu tas žmogus rytoj laukia mano namuose, kol 
atvyks tribūnas, kurį paprašysi, kad anksti rytą mane aplankytų. 

Atrijaus vyresnysis nusilenkė ir išėjo. 

O Petronijus nejučiomis ėmė galvoti apie Eunikę. Iš pradžių jam 
atrodė aišku: jaunoji vergė tik todėl linki Vinicijui surasti Ligiją, 
kad pati nebūtų priversta eiti į jo namus. Bet paskui dingtelėjo į gal- 
vą, kad tas Eunikės siūlomas žmogus gali būti jos meilužis, ir ta mintis 
staiga jam pasidarė nemaloni. Aišku, buvo paprastas būdas sužinoti 

teisybę — užteko liepti pašaukti Eunikę, bet jau vėlus metas, Petro- 
nijus jautėsi nuvargęs po ilgos viešnagės pas Chrisotemidę ir norėjo 
kuo greičiau gulti. Tačiau eidamas į kubikulą kažkodėl prisiminė, 
kad Chrisotemidės akių kampeliuose šiandien pastebėjo raukšleles. 
Taip pat pagalvojo, kad jos grožis iš tikrųjų nebuvo toks nuostabus, 
tiktai garsas apie jį pasklido per visą Romą, tačiau Fontėjus Kapitonas, 
jam siūlęs už Eunikę tris berniukus iš Klazomenų, norėjo per daug 
pigiai ją nusipirkti. 


PERSKYRIMAS TRYLIKTAS 


Rytojaus rytą vos tik Petronijus apsirengė unktorijuje, atėjo 
Teiresijo iškviestas Vinicijus. Jis jau žinojo, kad jokių naujienų nuo 
miesto vartų nėra, ir ši žinia, užuot jį paguodusi kaip įrodymas, kad 
Ligija yra mieste, dar labiau prislėgė, nes jis pradėjo spėlioti, kad 
Ursas galėjo ją išvesti iš miesto vos tik pagrobęs, taigi tada, kada 
Petronijaus vergai dar nesergėjo vartų. Tiesa, rudenį, kai dienos 
trumpesnės, jie uždaromi gana anksti, bet vis tiek atidaromi išvažiuo- 
jantiems, kurių būna apstu. Prasigauti anapus mūro sienų galima 
ir kitais būdais, vergai, norintys pabėgti iš miesto, juos gerai žinojo. 
Beje, Vinicijus pasiuntė savo žmones ir į visus kelius, vedančius į 
provinciją, taip pat mažesnių miestų vigilams žinią apie pabėgusių 
vergų porą su smulkiu Urso ir Ligijos žymių nupasakojimu ir pažadu 
atsilyginti už pagavimą. Vis dėlto buvo abejotina, kad per tas gaudynes 
bėgliai įkliūsią, o jei ir įkliūtų, kažin ar vietinė valdžia jaustųsi tu- 
rinti teisę juos suimti pagal privatų, pretoriaus“? nepatvirtintą Vinici- 
jaus prašymą. O gauti tokį patvirtinimą nebuvo laiko. Pats Vinicijus 
vakar kiaurą dieną, persirengęs vergu, ieškojo Ligijos visuose miesto 
užkampiuose, tačiau neaptiko menkiausių pėdsakų, niekur nė ženklo. 
Teisybė, matė Aulo žmones, bet ir tie, atrodo, kažko ieškojo, ir tai 
tik sutvirtino jo prielaidą, kad ne Aulai ją pasigrobė, kad jie nežino, 
kas jai atsitiko. 

Kai iš Teiresijo išgirdo, kad yra žmogus, kuris apsiima ją surasti, 
be kvapo atskubėjo į Petronijaus namus ir vos pasisveikinęs ėmė 
teirautis apie tą Žmogų. 

— Tuojau jį pamatysime,— tarė Petronijus. — Tai Eunikės 

pažįstamas, ji netrukus ateis sudėti mano togos klosčių ir papasakos 
plačiau apie jį. 

— "Ta, kurią tu vakar norėjai man padovanoti? 

— Ta pati, kurią tu vakar atmetei, už tai aš tau, beje, esu dė- 
kingas, nes ji — geriausia vestiplika visame mieste. 

Vestiplika atėjo vos jam baigus kalbėti ir, paėmusi nuo dramblio 

kaulu inkrustuoto krėslo togą, ją ištaisė, ketindama užmesti Petro- 
nijui ant pečių. Jos veidas buvo giedras, romus, o akyse švytėjo 
džiaugsmas. 
Petronijus pažvelgė į ją — ji pasirodė jam labai graži. Po valan- 
dėlės, susiautusi jį toga, ėmė ją taisyti, lankstėsi lygindama klostes 
iki apačių, ir jis pastebėjo, kad jos rankos — nuostabiai blyškios ro- 
žės spalvos, o krūtinė ir petys atšvinta perregimais perlų ar alebastro 
tonais. 

— Eunikė,— paklausė Petronijus, — ar atėjo tas žmogus, kurį 
vakar minėjai Teiresijui? 

— Atėjo, pone. 

— Kuo jis vardu? 

— Chilonas Chilonidas, pone. 

— Kas jis? 

— Gydytojas, išminčius ir žiniuonis, mokantis skaityti Žmonių 
likimus ir išpranašauti ateitį. 

— Ar išpranašavo ir tau ateitį? 

Eunikė visa nuraudo, užsiplieskė net jos ausys ir kaklas. 

— Taip, pone. 

— Ką gi jis išbūrė? 

— Kad manęs laukia skausmas ir laimė. 

— Skausmo sulaukei vakar iš Teiresijo rankų, taigi turi ateiti 
ir laimė. 

— Jau atėjo, pone. 

— Kokia? 

Ji tyliai sukuždėjo: 

— Pasilikau čia. 

Petronijus uždėjo ranką ant jos auksinės galvos. 

— Gražiai sutaisei šiandien klostes, ir aš patenkintas tavimi, 
Eunike. 

Nuo šio prisilietimo jos akys beregint apsitraukė laimės migla, 
o krūtinė ėmė tankiai kilnotis. | 

Petronijus su Vinicijumi perėjo į atrijų, ten jų laukė Chilonas 

Chilonidas ir, juos pamatęs, žemai nusilenkė. Petronijus, prisiminęs 
vakarykštį savo spėliojimą, kad šis žmogus galbūt Eunikės meilužis, 
dabar tik nusišypsojo. Prieš jį stovįs vyriškis negali būti niekieno 
meilužis. Jo keistoje figūroje buvo kažkas ir bjauru, ir juokinga. Jis 
dar nesenas: susitaršiusioje barzdoje ir garbanotoje ševeliūroje tiktai 
kur ne kur švietė žilas plaukas. Pilvas įdubęs, nugara taip pakumpusi, 
kad iš pirmo žvilgsnio jis atrodė kuprotas, o virš tos kupros kyšojo 
didelė galva beždžionės ir kartu lapės veidu, skvarbiu akių žvilgsniu. 
Gelsva oda nuberta spuogais, o jais sėte nusėta nosis rodė pernelyg 
didelį butelio pamėgimą. Nudryžę rūbai — tamsi, iš ožkos vilnos 
austa tunika ir toks pat nuplyšęs apsiautalas — liudijo tikrą ar apsi- 
mestinį skurdą. Visa tai regint, Petronijui atėjo į galvą Homero Ter- 
sitas, tad, rankos mostu atsakęs į atvykėlio nusilenkimą, prašneko: 
— Būk pasveikintas, dieviškasai Tersite! Kaip tie tavo gumbai, 
kuriuos gavai prie Trojos iš Uliso““, ir ką jis pats veikia Eliziejaus 
laukuose?“* | 
— Taurusis pone,— atsakė Chilonas Chilonidas,— išmintin- 
giausias iš visų mirusiųjų, Ulisas, per mane siunčia išmintingiausiajam 
iš gyvųjų, Petronijui, pasveikinimą ir prašymą, kad pridengtų nauju 
apsiautalu mano gumbus. 
— Prisiekiu Hekate Triveide! — sušuko Petronijus.— Atsakymas 
vertas apsiautalo. 
Tačiau tolesnę -šneką nutraukė nekantrus Vinicijus, tiesiai pa- 
klausęs: | | 
— Ar gerai supranti, ko imiesi? 
— Kai dviejų įžymių rūmų dvi šeimynos vien apie tai tekalba, 
o paskui jas žinią kartoja pusė Romos, nesunku suprasti,— atšovė 
Chilonas.— Vakar naktį atimta mergina, užauginta Aulo Plaucijaus 
namuos. . vardu Ligija, arba tikriau — Kalina, kurią tavo, pone, ver- 
gai gabeno iš cezario rūmų į tavo namus, ir aš apsiimu surasti ją mies- 
te z ba kur kitur, jeigu ji paliko miestą, kas nelabai įtikėtina, ir paro- 
dyt tau, taurusis tribūne, kur ji pabėgo ir kur pasislėpė. 
- Gerai! — atsukė Vinicijus, kuriam patiko tikslus atsakymas. — 
O ku. >mis priemonėmis tai pasieksi? 
Chilonas gudriai nusišypsojo: 
— Priemonių tu turi, pone, o aš — tiktai protą. 
Petronijus taip pat šypsojosi, nes buvo visai patenkintas savo sve- 
čiu. | | 
„Tas žmogus gali surasti merginą“, — pagalvojo. 

O Vinicijus suraukė į vieną sužėlusius antakius ir tarė: 

— Jeigu tu, driskiau, mane apgaudinėji norėdamas pasipelnyti, 
tai liepsiu tave užmušti lazdomis. 

— Aš filosofas, pone, o filosofas negali gobšauti pelno, ir dar to- 
kio, kokį čia kilniai žadi. 

— A, tai tu filosofas? — paklausė Petronijus.— Eunikė man sa- 
kė, kad tu gydytojas ir Žiniuonis. Iš kur pažįsti Eunikę? 

— Buvo atėjusi patarimo, kai garsas apie mane pasiekė jos ausis. 

— O kokio patarimo norėjo? 

— Dėl meilės, pone. Norėjo išsigydyti nuo neatlieptos meilės. 

— Ir išgydei? | 

— Padariau dar daugiau, pone, nes daviau amuletą, kuris suža- 
dins abipusę meilę. Kipre, Pafo mieste, yra šventykla, o pone, kur 
laikoma Veneros juosta. Daviau jai iš tos juostos du siūlelius migdolo 
kiaute. 

— Ir pareikalavai brangiai sumokėti? 

— Atpildas už abipusę meilę niekada nebus per - brangus, o aš, 
netekęs dviejų dešinės rankos pirštų, renku pinigus įsigyti vergui raš- 
tininkui, kuris užrašinėtų mano mintis ir išsaugotų pasauliui mano 
mokslą. 

— O kokiai mokyklai oriklausai, dieviškasai išminčiau? 

— Esu kinikas, pone, nes mano apsiautalas nudryžęs, esu stoikas, 
nes kantriai nešu vargus, ir esu peripatetikas, nes neturiu lektikos ir 
vaikštau pėsčias iš vienos vyninės į kitą, o pakeliui mokau tuos, kurie 
pažada pastatyti man ąsotį. | 

— Prie ąsočio virsti retoriumi? 

— Heraklitas yra pasakęs: „Viskas teka“, o ar r gali pone, paneigti, 
kad vynas teka? 

— Jis skelbia, kad-ugnis yra dievybė, ir ta dievybė žėruoja ant 
tavo nosies.. 

— O dieviškasis Diogenas iš Apolonijos skelbė, kad visko į pagrin- 
das yra oras, ir kuo oras šiltesnis, tuo tobulesnes sukuria esybes, o iš 
visų šilčiausio susitveria išminčių sielos. Kadangi rudenį ateina šalčiai, 
tai tikrasis išminčius privalo šildyti sielą vynu... Taip pat neneigsi, 
pone, kad net ir praskydusio Kapujos arba Telesijos vynelio ąsotis 
išnešioja šilumą po visus menko žmogaus kūno. sąnarius. 

— Kur tavo tėvynė, Chilonai Chilonide? 

— Prie Pontus Euxinus““. Aš kilęs iš Mesembrijos. 

— Tu didis vyras, Chilonai. 

Tačiau Vinicijui vėl trūko kantrybė. Švystelėjo viltis, ir jis norėjo, 
kad Chilonas tuojau pat leistųsi ieškoti, o visas šitas pašnekesys jam | 
atrodė tik tuščia gaišatis, ir dėl to pyko ant Petronijaus. 

— Kada pradėsi ieškoti? — tarė kreipdamasis į graiką. 

-— Aš jau pradėjau,— atsakė Chilonas.— Ir čia būdamas, atsa- 
kinėdamas į tavo malonius klausimus, taip pat ieškau. Tik pasitikėk, 
garbusis tribūne, ir žinok: jeigu tau prapultų apavo raištelis, aš su- 
rasčiau raištelį arba tą, kuris jį gatvėje bus pakėlęs. 

— Ar kada nors buvai daręs tokias paslaugas? — kvotė Petro: 
nijus. | 

Graikas pakėlė akis. aukštyn: | 

— Pernelyg menkai šiandien vertinama dorybė ir išmintis, tad 
net filosofas priverstas ieškoti kitų pragyvenimo šaltinių. 

+ — O kokie tavieji? 

—-: Viską žinoti ir nešti naujienas tiems, kurie jų trokšta. 

. — Ir kurie už jas moka? 

+ — Ak, pone; man reikia nusipirkti raštininką. Kitaip mano 1$- 
mintis numirs drauge su manimi. 

— “Jei ligi šiol nesurinkai nė doram apsiautalui, tai tavo nuopel- 
nai ne kažin kokie. . 

— Tiktai kuklumas neleidžia man jų aukštinti. Tačiau neužmiršk, 
pone: šiandien nėra tokių geradarių, kokių buvo pilna seniau ir kurie 
apipildami auksu už paslaugą jautė tokį pat malonumą, kaip nuryda- 
mi Puteolų'"" austrę. Ne mano nuopelnai maži, o mažas žmonių dė- 
kingumas. Jei kada pabėga koks vertingas vergas, kas jį suranda, jei 
ne. vienatinis mano tėvo sūnus? Kai ant sienų pasirodo užrašai prieš 
dieviškąją -Popėją, kas atskleidžia nusikaltėlius? Kas sušniukštinėja 
pas knygų pardavėjus eiles prieš cezarį? Kas praneša, kokios kalbos 
varinėjamos senatorių ir raitelių namuose? Kas nešioja laiškus, kurių 
negalima patikėti vergams, kas klausosi žinių prie kirpėjų durų, nuo 
ko nėturi paslapčių vynininkai ir kepėjai, kuo pasikliauja vergai, kas * 
sugeba kiaurai permatyti kiekvienus namus nuo atrijaus iki sodo? 
Kas žino visas gatves, visus užkampius ir slėptuves, kas girdi, ką 
žmonės kalba termose, cirke, turguose, lanistų mokyklose, vergų pir- 
klių pašiūrėse ir net arenarijose'"!?.. 

— O dievai, užteks, taurusai išminčiau! — sušuko. Petronijus, — 
nes paskęsime tavo nuopelnuose, dorybėse, išmintyje ir gražbylystėje. 
Užteks! Norėjome žinoti, kas esi, ir sužinojome. 22 

Tačiau Vinicijus apsidžiaugė, nes manė, kad šis žmogus it pėdsakais 
paleistas skalikas nesustos, kol nesuras slėptuvės. 

— Gerai,— tarė.— Ar reikia kokių duomenų? 

— Man reikia ginklo. 

— Kokio? — nustebo Vinicijus. 

Graikas atkišo delną, o kita ranka pavaizdavo skaičiuojąs pinigus. 

— "Tokie dabar laikai, pone, — pasakė atsidusdamas. 

— Tai būsi asilas, — tarė Petronijus, — kuris užkariauja tvirtovę 
maišais aukso. 

— Aš tik vargšas filosofas, pone, — nuolankiai atsakė Chilonas, — 
o auksas jūsų. 

Vinicijus:metė graikui kapšą, kurį šis pagavo ore, nors jo dešinė 
ranka iš tiesų buvo be dviejų pirštų. 

Paskui pakėlė galvą ir ėmė dėstyti: 

— Aš jau žinau, pone, daugiau negu tu- manai. Atėjau ne tuš- 
čiomis rankomis. Žinau, kad merginą pagrobė ne Aulai, nes šnekė- 
jausi su jų tarnais. Žinau, kad jos nėra Palatine, nes ten visi rūpinasi 
susirgusia mažąja Augusta, ir gal net nutuokiu, kodėl norite ieškoti 
bėglės su mano, o ne cezario vigilų ir karių pagalba. Žinau, kad jai 
padėjo pabėgti tarnas, kilęs iš to paties krašto kaip ir ji. Vergų pagalbos 
nebuvo ko laukti, nes vergai visi laikosi išvien ir nebūtų stoję prieš ta- 
viškius. Jam galėjo pagelbėti tik to paties tikėjimo žmonės... 

— Klausyk, Vinicijau,— nutraukė Petronijus, — ar aš tau ne- 
sakiau to žodis žodinį? 

— Tai man teikia) garbę,— kalbėjo toliau Chilonas.— Mergina, 
pone, — kreipėsi į Vinicijų, — be jokių abejonių šlovina tą pačią die- 
vybę kaip ir dorovingiausioji romėnė, tikrų tikriausia matrona Pom- 
ponija. Girdėjau taip pat, kad Pomponiją teisė namų teismas už kaž- 
kokių svetimų dievybių išpažinimą, bet neįstengiau iš jos tarnų iš- 
kvosti, kokia gi ta dievybė ir kaip vadinasi jos garbintojai. Jei pavyktų 
sužinoti, patraukčiau pas juos, tapčiau maldingiausiu pasekėju ir pel- 
nyčiau jų pasitikėjimą. O tu, pone, kiek girdėjau, taip pat keliolika 
dienų praleidai tauriojo Aulo namuose, tad ar negali man pasakyti 
kokių žinių? 

— Negaliu,— atsakė Vinicijus. . 

:— Klausinėjote mane ilgai visokių dalykų, taurieji viešpačiai, O 
aš atsakinėjau į klausimus, tad leiskite dabar man paklausti. Ar ne- 
matei, garbusis tribūne, kad Pomponija arba tavo dieviškoji Ligija 
būtų nešiojusi kokias statulėles, kokias aukas, ženklus, amuletus? Ar 

nematei jų braižant kokius ženklus; saprantamus tik joms vienoms? 

— Ženklus?.. Palauk!.. Taip! Mačiau kartą, kaip Ligija nubraižė 
smėlyje „žuvį. | 

— Žuvį? Aha! Ar ji taip darė tik vieną kartą, ar kelis? 

— Tik vieną. 

— Ir esi tikras, pone, kad nubraižė... žuvį? Oho! 

— Taip, tikras, — atsakė susidomėjęs Vinicijus. — Tu gali atspėti, 
ką tai reiškia? 

— Atspėti?! — sušuko Chilonas.. 

“Ir atsisveikindamas pridūrė: | 
"— Teapipila Fortūna jus abu po lygiai visomis savo dovanomis, 
garbingieji ponai! 

— Pasakyk, kad tau duotų apsiautalą! — tokiais žodžiais jį paly- 
dėjo Petronijus. 

— Ulisas tau dėkoja už Tersitą,— atsiliepė graikas. 

Dar kartą nusilenkęs jis išėjo. 

— Ką tu pasakysi apie šį taurųjį išminčių? — paklausė Petroni- 
jus Vinicijų, 

— Pasakysiu, kad jis suras Ligiją! — džiaugsmingai sušuko Vini- 
cijus,— bet taip pat pasakysiu, jeigu būtų sukčių karalystė, jis galėtų 
būti jos karaliumi. 

— Be abejonės. Su šituo stoiku man reikia sueiti į artimesnę pa- 
žintį, o dabar po jo liepsiu išsmilkyti atrijų kvepalais. 

O Chilonas Chilonidas, susisupęs nauju apsiautalu, po klostėmis 
mėsčiojo ant delno iš Vinicijaus gautą kapšą, mėgaudamasis ir jo sto- 
riu, ir skambesiu. Žengė palengva, apsidairydamas, ar kas jo neseka 
akimis iš Petronijaus namų, praėjo Livijos portiką ir, pasiekęs Clivus 
Virbius* kampą, pasuko į Suburą. 

„Reikia užeiti pas Sporą,— kalbėjo sau,— ir truputį nulieti vyno 
Fortūnai. Suradau pagaliau, ko. taip ilgai ieškojau. Jis jaunas, karštas, 
dosnus kaip Kipro kasyklos ir už tą ligų vištelę pasiruošęs atiduoti 
pusę turtų. Taip, va tokio seniai ieškojau. Tačiau su juo reikia būti 
atsargiam, nes jo antakių raukšlė nieko gera nežada. Ak! Vilkiūkščiai 
šiandien viešpatauja pasaulyje!.. Šiandien turbūt mažiau bijočiau to 
Petronijaus. O, dievai! Kodėl sąvadavimas šiandien labiau vertina- 
mas negu dorybė? Cha! Ji nubraižė tau žuvį smėlyje? Kad aš pas- 
pringčiau ožkos sūrio kąsniu, jeigu Žinau, ką tai reiškia! Bet sužino- 


-„ * Virbijaus kalva (Iot.). 


103 


siu! Kadangi žuvys gyvena vandenyje, o ieškoti vandenyje sunkiau 
negu sausumoje, tai sumokės man už tą žuvį ne bet kaip. Dar vienas 
toks kapšas, ir galėčiau mesti elgetos terbą ir nusipirkti vergą... O ką 
tu pasakytum, Chilonai, jeigu tau patarčiau nusipirkti ne vergą, o 
vergę?.. Pažįstu tave! Žinau, kad sutiksi!.. Kad būtų graži kaip, pa- 
vyzdžiui, Eunikė, pats šalia jos atjaunėtum, o kartu gautum padorų ir 
tvirtą uždarbį. Pardaviau tai vargšei Eunikei du siūlus iš savo seno 
apsiautalo... Kvailutė ji, bet jeigu Petronijus man ją dovanotų, pa- 
imčiau... Taip, taip, Chilonai, Chilono sūnau... Netekai tėvo ir moti- 
nos!.. Likai našlaitis, tai nusipirk malonumui bent vergę. Teisybė, jai 
reikės kur nors gyventi, tai Vinicijus nusamdys butą, kur ir tu prisi- 
glausi; jai reikės apsirengti, tai Vinicijus sumokės už jos drapanas, 
reikės valgyti — jis turės išpenėti... Ak, koks sunkus gyvenimas! Kur 
tie laikai, kada už obolą'““ galėjai gauti rieškutes pupų su lašiniais, 
arba kraujinės ožkos dešros galą sulig dvylikamečio vaikiščio ranka!.. 
Bet štai ir tas vagišius Sporas! Vyninėje lengviausia ką nors sužinoti“. 

Taip svarstydamas, įėjo į vyninę ir užsisakė ąsotį „tamsaus“, o 
sugavęs nepasitikintį šeimininko žvilgsnį, iškrapštė auksinį pinigą iš 
kapšo, padėjo ant stalo ir pasakė: | | 

— Dirbau šiandien su Seneka nuo ryto iki vidudienio, Sporai, ir 
štai kuo mano bičiulis atsisveikindamas mane apdovanojo. 

Sporas dar labiau išpūtė savo išpūstas akis, vynas tučtuojau atsirado 
prieš Chiloną, o šis, padažęs jame pirštą, nubraižė ant stalo žuvį ir 
paklausė: 

— Ar žinai, ką tai reiškia? 

— Žuvis? Na, žuvis ir yra žuvis! 

— Kvailas tu, nors tiek atskiedi vyną vandeniu, kad jame galėtų 
"gyventi net žuvis. Tai simbolis, kuris filosofų kalboje reiškia: Fortūnos 
šypsena. Jei būtum atspėjęs, gal ir tau būtų nusišypsojusi Fortūna. 
" Gerbk filosofiją, sakau tau, nes aš pakeisiu vyninę — mano artimas 
bičiulis Petronijus jau seniai mane įkalbinėja taip padaryti. 


PERSKYRIMAS KETURIOLIKTAS 


Kelias dienas po to Chilonas niekur nesirodė. Vinicijus, iš Aktės 
„sužinojęs, kad Ligija jį mylėjo, dar karščiau troško ją surasti ir pradėjo 
savo jėgomis ieškoti, nenorėdamas, o tuo tarpu ir negalėdamas kreiptis 

pagalbos į cezarį, susikrimtusį dėl mažosios Augustos sveikatos. 
Deja, nepadėjo nei įžadai šventyklose, nei maldos ir aukos, nepa- 
dėjo nei gydytojų talentas, nei visokie burtai, kurių galų gale buvo 
griebtasi. Po savaitės kūdikis numirė. Gedulas apgaubė rūmus ir Romą. 
Cezaris, kuris vaikui gimus iš džiaugsmo buvo it be galvos, dabar bu- 
vo be galvos iš sielvarto ir užsidaręs dvi dienas nėėmė maisto ir ne- 
norėjo nieko matyti, nors rūmuose knibždėjo minios senatorių ir au- 
gustionų, atskubėjusių pareikšti gailestį ir užuojautą. Senatas susirinko 
į ypatingą posėdį, kuriame mirusi mergaitė buvo paskelbta deive; nu- 
tarta pastatyti jai šventyklą ir paskirti tam tyčia žynį. Mirusiosios garbei 
visur buvo dedamos aukos, iš brangaus metalo liejamos jos skulptūros, 
o laidotuvės virto neregėtomis iškilmėmis, kuriose žmonės stebėjosi be 
saiko reiškiamu cezario sielvartu, verkė drauge su juo, tiesė rankas į 
dovanas, bet svarbiausia — šitas nepaprastas reginys buvo jiems pra- 
moga. | 
Ši mirtis Petronijui sukėlė nerimą. Jau visa Roma žinojo, kad dėl 
to Popėja kaltina apžavus. Jos žodžius kartojo ir gydytojai, kurie tokiu 
būdu teisino savo nesėkmingas pastangas, ir žyniai, kurių aukos pasi- 
rodė bejėgės, ir užkalbėtojai, kurie drebėjo dėl savo gyvybės, ir visa 
minia. Petronijus dabar buvo patenkintas, kad Ligija pabėgo, nes iš 
tiesų nelinkėjo bloga Aulams ir troško gera sau ir Vinicijui, todėl kai 
buvo pašalintas kiparisas, kaip gedulo ženklas įsmeigtas prieš Palatiną, 
jis patraukė į senatoriams ir augustionams surengtą priėmimą, no- 
rėdamas įsitikinti, kiek Neronas įsiklausęs į šnekas apie burtus, ir už- 
bėgti už akių galimoms pasekmėms. 
 Pažinodamas Neroną, jis numanė, jog tas, nors ir nepatikėjęs a ap- 
žavais, apsimes tikįs, kad užslopintų savo skausmą, kad kam nors iš- 
lietų kerštą, pagaliau kad išblaškytų nuomonę, jog dievai ima jį bausti 
už nusikaltimus. Kad cezaris galėtų net savo vaiką mylėti nuoširdžiai 
ir karštai, nors tą meilę reikštų audringai, Petronijus netikėjo, tačiau 
buvo tikras, kad savo skausmą jis rodys perdėtai. Ir neapsiriko. Nero- 
nas klausėsi senatorių ir raitelių paguodos žodžių akmeniniu veidu, 
įsmeigęs akis į vieną tašką, ir buvo aišku: jeigu kenčia netgi iš tikrųjų, 
tai vis tiek galvoja, kokį įspūdį jo skausmas daro kitiems, ir pozuoja 
vaizduodamas Niobę, vaidina tėvo sielvarto spektaklį lyg koks kome- 
diantas scenoje. Tačiau net dabar neįstengė išlaikyti tylaus ir tariamai 
sustingusio skausmo pozos: tarpais kilnojo rankas lyg barstydamasis 
galvą žemės dulkėmis, kartas nuo karto dusliai dejavo, o išvydęs Pet- 

"ronijų pašoko ir tragišku balsu pradėjo šaukti, kad pagaliau visi jį ga- 
lėtų girdėti: | 

„— Aimanl.. Ir tu kaltas dėl jos mirties! Per tavo patarimą tarp 
"Šių sienų atėjo piktoji dvasia, vienu pažvelgimu iščiulpusi gyvybę iš 
krūtinės! Vargas man! Verčiau mano akys nematytų Helijo šviesos... 
Vargas man! Aiman! Aiman!.. 

Ir, vis keldamas balsą, perėjo į sielvartingą klyksmą, bet Petronijus 
beregint apsisprendė surizikuoti žūt ar būt — ištiesęs ranką skubiai 
nutraukė Neronui nuo kaklo nuolatos nešiojamą skarelę ir pridengė 
jam burną. 

— Valdove,— tarė labai iškilmingai, — sudegink Romą ir visą 
pasaulį iš skausmo, bet išsaugok mums savo balsą! 

Apstulbo susirinkusieji, akimirką apstulbo ir pats Neronas, tik Pet- 
ronijus liko nesutrikęs. Gerai žinojo, ką darąs. Atsiminė, kad Terpnui 
ir Diodorui netgi buvo įsakyta užspausti cezariui burną, jeigu šis, per 
daug keldamas balsą, galėtų jam kiek pakenkti. | 

— Cezari,— kalbėjo toliau taip pat iškilmingai ir liūdnai, — ne- 
galima nė apsakyti, ko mes netekome, tad tegu mūsų paguodai bent šis 
lobis išlieka! 

Nerono veidas suvirpėjo, ir netrukus iš akių pabiro ašaros, staiga 
jis uždėjo rankas Petronijui ant pečių, prispaudė galvą prie jo krū- 
tinės ir kūkčiodamas kartojo: 

— Tu vienintelis iš visų apie tai pagalvojai, tu vienintelis, Pe- 
tronijau! Tu vienintelis! | 

"Tigelinas pagelto iš pavydo. O Petronijus kalbėjo: 

— Keliauk į Ancijų! Ten ji išvydo pasaulį, ten tau atplūdo džiaugs- 
mas, ten atplūs ir nusiraminimas. Jūros oras teaigaivina dieviškąją 
"tavo gerklę, tegu krūtinė tavo atsikvepia sūria drėgme. Mes, ištikimieji, 
visur eisime paskui tave ir tavo skausmą raminsime bičiulyste, o tu ra- 
mMinsi mus daina. 

4 — Taip! — graudžiai atsakė Neronas. — Sukursiu himną jos gar- 
"bei ir sudėsiu jam muziką. 

— O paskui paieškosi šiltos saulės Bajuose. 

— O paskui — užsimiršimo Graikijoje. 
.„„ — Poezijos ir dainos tėvynėje. 

“Ir sustingusi, niūri cezario nuotaika palengva sklaidėsi kaip saulę 
dengiantys debesys, ir prasidėjo pokalbis, dar lyg kupinas liūdesio, 
bet jau pilnas ateities sumanymų — aptarta kelionė, meniniai pasiro- 
dymai ir net priėmimai, kurių reikalavo žadėtas Tiridato, Armėnijos 

karaliaus, atvykimas. Teisybė, Tigelinas dar bandė priminti apžavus, 
bet Petronijus, įsitikinęs savo pergale, atvirai priėmė iššūkį. 

— Tigelinai,— paklausė, — ar tu manai, kad apžavai gali pakenkti 
dievams? | 

— Pats cezaris apie juos kalbėjo, — atsakė dvariškis. 

— Tai skausmas kalbėjo, ne cezaris, o ką tu apie tai manai? 

— Dievai per daug galingi, kad juos paveiktų kerai. | 

„—- Ar tu neigsi cezario ir jo šeimos dieviškumą? 

— Peractum est!* — burbtelėjo greta stovintis Eprijus Marce- 
las, pakartodamas minios šūksnį, kai gladiatorius arenoje gauna iš 
karto tokį smūgį, jog jau nebereikia pribaigti. 

Tigelinas užgniaužė įtūžį. Jis ir Petronijus — seni varžovai dėl 
Nerono palankumo, ir Tigelinas turėjo tą pranašumą, kad cezaris 
mažai, tikriau sakant, visai jo nesidrovėjo, bet Petronijus ligi šiol per 
susikirtimus įveikdavo jį protu ir sąmoju. 

Taip atsitiko ir dabar. Tigelinas nutilo, tik stengėsi įsiminti tuos se- 
natorius ir raitelius, kurie tučtuojau apspito į menės gilumą pasitrau- 
kusį Petronijų, manydami, kad po to, kas čia įvyko, jis neabejotinai 
būsiąs pirmasis cezario numylėtinis. | 

Išėjęs iš rūmų, Petronijus patraukė pas Vinicijų ir, papasakojęs 
apie susitikimą su cezariu ir Tigelinu, toliau kalbėjo: 

— Nukreipiau pavojų ne tik nuo Aulo Plaucijaus ir Pomponi- 
jos, bet ir nuo mūsų abiejų, net nuo Ligijos, kurios neieškos bent jau 
todėl, kad prikalbėjau tą variabarzdę beždžionę keliauti į Ancijų, iš 
ten į Neapolį ar Bajus. Ir keliaus, juk Romoje ligi šiol nedrįso pasi- 
rodyti viešai teatre, o žinau, kad jis seniai ketina pasirodyti Neapo- 
lyje. Paskui svajoja apie Graikiją, kur maga dainuoti svarbesniuose 
miestuose, po to, susirinkus visus graikų dovanotus vainikus, su trium- 
fu įvažiuoti į Romą. Per tą laiką galėsime laisvai ieškoti Ligijos ir sau- 
giai ją paslėpti. O kaipgi mūsų taurusis filosofas? Nepasirodė ligi šiol? 

+» — Tavo taurusis filosofas sukčius. Ne! Nebuvo, nepasirodė | ir 
jau nebepasirodys! 

— O aš geresnės nuomonės — jeigu ne apie jo sąžiningumą, tai 
apie protą. Kartą jis jau nuleido kraują tavo kapšui ir ateis vėl beni 
nuleisti kraują antrą kartą. " 

— Tegu pasisaugo, kad aš jam pačiam kraujo nenuleisčiau! 

— Nedaryk to, turėk kantrybės, kol tvirtai neįsitikinsi jo apgaule. 


* Baigta! (Lot.) 

Neduok jam daugiau pinigų, bet pažadėk dosniai atsilyginti, jei atneš 
tikrą žinią. Gal ko nors ir pats ėmeisi? | 

— Du mano atleistiniai, Nimfidijus ir Demas, ieško jos kartu su 
šešiasdešimties žmonių būriu. Vergui, kuris ją suras, pažadėta laisvė. 
Be to, išsiuntinėjau žygūnus į visus iš Romos vedančius kelius, kad 
užeigose išsiteirautų apie ligą ir merginą. Pats klajoju po miestą dieną 
ir naktį, tikėdamasis laimingo atvejo. 

— Kai tiktai ką sužinosi, pranešk man, nes aš turiu vykti į Ancijų. 

— Gerai. 

— O jeigu kurį rytą atsibudęs pasakysi sau, kad dėl vienos mėr- 
ginos neverta kamuotis ir dėti tiek pastangų, tai atvyk į Ancijų. Ten 
nestigs nei moterų, nei pramogų. 

Vinicijus ėmė vaikščioti sparčiais žingsniais. Petronijus valandėlę 
žiūrėjo į jį, paskui paklausė: 

— Prisipažink man atvirai, bet ne kaip karštuolis, kuris kažką 
įsikalba ir pats save kursto, o kaip protingas žmogus, atsakąs bičiuliui: 
ar toji Ligija visada tau vienodai brangi? | 

Vinicijus valandėlę stabtelėjo ir taip pasižiūrėjo į Petronijų, tarsi 
jo būtų ligi šiol nematęs, paskui vėl ėmė vaikščioti. Jis aiškiai tramdė 
besiveržiantį protrūkį. Pagaliau iš savo bejėgiškumo; iš gailesčio, pyk- 
čio ir neįveikiamo ilgesio jo akyse susikaupė dv“ ašaros, kurios kalbėjo 
Petronijui įtikinamiau už įtaigiausius žodžius., 
“ Tad kiek pagalvojęs tarė: 

— Pasaulį laiko ant savo pečių ne Atlantas' 
tais juo žaidžia kaip sviediniu. 

— Taip! — sutiko Vinicijus. 

Metas buvo atsisveikinti. Tačiau tuo tarpu vergas pranešė, kad 
Chilonas Chilonidas laukia priemenėje ir prašo leisti jam pasirodyti 
+ šeimininko akivaizdoje. 
 Vinicijus. liepė ji tučtuojau įleisti, O Petronijus tarė: | 
— Aha! Ar aš tau nesakiau! Prisiekiu Herkuliu! Tik laikykis r ra- 
* miai, nes kitaip-jis tave pajungs, ne tu jį. 

„t — Pasveikinimas ir šlovė tauriajam karo tribūnui ir tau, pone! — 
"prašneko įeidamas Chilonas.— Laimė tebūna tolygi jūsų šlovei, 'o 
šlovė tepasklinda po visą pasaulį, nuo Herkulio stulpų iki Aršaki- 
dų sienos!““, | 

“* — Sveikas, dorybės ir išminties įstatymų Ieidėjau! — atsakė Pet- 
ronijus. 

O Vinicijus apsimestinai ramiai pasiteiravo: 


SA a | 


“ o moteris ir kar- 

— Ką atnešei? , 

— Pirmąjį kartą atnešiau tau, pone, viltį, dabar atnešu įsitikinimą, 
kad mergina bus surasta. 

— Tai reiškia, kad ligi šiol jos nesuradai? 

— Taip, pone, tačiau atradau, ką reiškia ženklas, kurį tau nu- 
braižė, žinau, kas tie Žmonės, kūrie ją pagrobė, ir žinau, tarp kokių 
dievybių išpažinėjų jos ieškoti. 

Vinicijus kone pašoko nuo krėslo, kuriame sėdėjo, bet Petronijus 
uždėjo ranką jam ant peties ir kreipėsi į Chiloną: 

— Kalbėk toliau! 

— Ar esi visiškai tikras, pone, kad mergina tau nubraižė smė- 
lyje žuvį? 

— Taip, tikras! — atšovė Vinicijus. 

— Tai ji krikščionė, ir ją pagrobė krikščionys. 

Stojo tyla. . 

— Klausyk, Chilonai, — pagaliau prabilo Petronijus.— Mano gi- 
minaitis už merginos suradimą numatė tau krūvą pinigų, bet ir ne ma- 
žesnę krūvą rykščių, jei panorėsi apgauti. Pirmuoju atveju galėsi nu- 
sipirkti ne vieną, bet tris raštininkus, o antruoju — visų septynių iš- 
minčių filosofija, pridėjus dar ir tavąją, netaps tau gydančiu balzamu. 

— Mergina — krikscionė, pone! — sušuko graikas. 

— Pagalvok, Chilonai. Tu žmogus nekvailas! Žinome, kad Junija 
Silana drauge su Kalvija Krispinila buvo apskundusios Pomponiją 
Greciną, kad ji išpažįstanti krikščionių prietarus, bet taip pat žinome, 
kad namų teismas nuėmė nuo jos šį kaltinimą. Negi tu norėtum da- 
bar jį vėl iškelti? Negi tu norėtum mus įtikinti, kad Pomponija, o su 
ja ir Ligija gali priklausyti žmonių padermės priešams, fontanų ir 
šulinių nuodytojams, asilo galvos garbintojams, tokiems žmonėms, 
kurie žudo kūdikius ir pasinėrę į šlykščiausią paleistuvystę? Pasvars- 
tyk, Chilonai, kad toji mums skelbiama tezė neišsiverstų kaip antitezė 
ant tavo nugaros. | 

Chilonas skėstelėjo rankomis, parodydamas, kad tai ne jo kaltė, 
paskui tarė: 


2 


-— Pone! Pasakyk graikiškai tokią frazę: "Jėzus Kristus, Dievo su- 
nus, Išganytojas. i 
— Gerai. Pasakiau!.. Kas iš to? 
— O dabar paimk visų tų žodžių pirmąją raidę ir sudėk į krūvą. 
— Žuvis! — nustebo Petronijus. a 

— Štai kodėl žuvis tapo krikščionių simboliu, —-didžiuodamasis 
atsakė Chilonas. 

Valandėlę visi tylėjo. Graiko išvados buvo tokios stulbinančios, 
kad abu bičiuliai neįstengė atsipeikėti. 

— Vinicijau,-— paklausė Petronijus, — ar tu neapsirinki ar tikrai 
Ligija nubraižė tau žuvį? | 

— Prisiekiu visais požemio dievais, 1Š $ proto gali išsikraustyti! :-— 
karštai sušuko jaunuolis.— Jei man būtų nubraižiusi paukštį, pasa- 
kyčiau, kad paukštį! | . | 

— Vadinasi, ji krikščionė, — pakartojo Chilonas. 

— Tai reiškia,— tarė Petronijus,— kad Pomponija ir Ligija 
nuodija šulinius, žudo gatvėje sugautus vaikus ir paleistuvauja! Ne- 
sąmonė! Tu, Vinicijau, ilgiau buvai jų namuose, aš — trumpai, bet 
pakankamai pažįstu ir Aulą, ir Pomponiją, netgi Ligiją, tad galiu pa- 
sakyti: šmeižtas ir nesąmonė! Jeigu žuvis — krikščionių simbolis, o 
tai iš tikrųjų sunku nuginčyti, jeigu jos — krikščionės, tai prisiekiu 
Prozerpina! — krikščionys, matyt, nėra tokie, kokiais mes juos lai- 
kome. i | 

— Kalbi kaip Sokratas, pone,— atsakė Chilonas. — Kas Ta kada 
tyrinėjo krikščionis? Kas gilinosi į jų mokslą? Kai prieš trejus metus 
keliavau iš Neapolio į čia, į Romą (o, kodėl aš ten nepasilikau!), prie 
„manęs prisidėjo žmogus, gydytojas, vardu Glaukas, apie. kurį sklido 
šnekos, kad jis krikščionis, ir vis dėlto aš įsitikinau, kad tai buvo geras 
| ir doras Žmogus. | 0 . 
— Ar ne iš to doro žmogaus dabar : sužinojai, ką reiškia žuvis? 


— Deja, pone! Pakeliui vienoje užeigoje kažkas nudūrė garbųjį 

*senolį peiliu, jo žmoną ir vaiką išsivedė vergų pirkliai, 0.aš juos gin- 
"damas štai netekau dviejų pirštų. Tačiau tarp krikščionių, sako, | ne- 

"stinga stebuklų, taigi turiu vilties, kad jie ataugs. 


— Kaip tai? Argi tu virtai krikščioniu? || || 


— Nuo vakar, pone! Nuo vakar! Juo padarė mane ta žuvis. Žiū- 
“rėk, vis dėlto kokia jos galybė! Ir po kelių dienų būsiu uoliausias iš 
uoliausių, kad tik mane prileistų prie visų savo paslapčių, 6 kai prileis 
-:prie tų paslapčių, žinosiu, kur užsiglaudusi mergina: Tada riano krik- 
ščionybė galbūt atneš daugiau pelno negu mano filosofija. Taip pat 
daviau Merkurijui įžadą: jeigu padės man surasti merginą, paaukosiu 
„Jam dvi vienodo amžiaus ir vienodo ūgio telyčias, kurioms liepsiu pa- 
"auksuoti ragus. | 

— Tai tavo vakarykštė krikščionybė ir tavo ankstesnė filosofija 
tau leidžia tikėti Merkurijų? d 

— Visada tikiu tą, kas man naudinga tikėti, tai ir yra mano filo- 
sofija, kuri, ypač Merkurijui, turėtų patikti. Deja, jūs žinote, garbiau- 
sieji ponai, koks jis įtarus dievas. Nepasitiki jis net nepriekaištingų 
filosofų pažadais ir turbūt norėtų iš anksto gauti telyčias, bet tai di- 
džiulės išlaidos. Ne kiekvienas yra Seneka, ir aš nevaliosiu tiek pakloti, 
bet jeigu taurusis Vinicijus teiktųsi iš tos sumos, kurią man pažadėjo... 
šiek tiek... 

— Nė obolo, Chilonai! — atkirto Petronijus.— Nė obolo! Vini- 
cijaus dosnumas pranoks tavo viltis, bet tik tada, kai Ligija bus surasta, 
tai yra — kai mums nurodysi jos slėptuvę. Merkurijus turės įrašyti 
tau į skolą tas dvi telyčias, nors nesistebiu, kad jis nelinkęs taip daryti, 
ir čia matau jo išmintį. 

—— Paklausykite manęs, garbiausieji ponai. Mano atradimas yra 
didžiulis — nors ligi šiol ir nesuradau merginos, bet suradau kelią, 
kuriuo jos reikia ieškoti. Štai išsiuntinėjote atleistinius ir vergus po 
visą miestą ir provinciją, o ar kuris nors atnešė kokią žinią? Ne! Tik 
aš atnešiau. Ir pasakysiu dar daugiau. Tarp jūsų vergų gali būti krikš- 
čionių, apie kuriuos nežinote — šie prietarai jau pasklido visur,— ir 
jie, užuot padėję, jus išduos.. Blogai netgi, kad jie čia mane mato, to- 
dėl tu, taurusis Petronijau, įsakyk Eunikei tylėti, o tu, toks pat taurus 
Vinicijau, paskelbk, kad aš tau pardavinėju tepalą, kuriuo ištepti Žir- 
ga: atneša pergalę cirke... Aš vienas ieškosiu ir vienas surasiu bėglius, 
o jūs pasikliaukite manimi ir žinokite: viskas, ką gausiu iš anksto, bus 
man tik paskatinimas, nes žadins viltį gauti dar daugiau ir įsitikinimą, 
kad pažadėtas atlyginimas nenuplauks. Ak, tiesa! Kaip filosofas aš 
niekinu pinigus, nors jų neniekina ir Seneka, netgi Muzonijus arba 
Kornutas, bet jie neprarado pirštų ką nors gindami ir patys gali ra- 
šyti bei savo vardus palikuonims perteikti. Tačiau be vergo, kurį už- 
sib, *žiau nusipirkti, ir Merkurijaus, kuriam pažadėjau telyčią (o ži- 
note, kaip galvijai pabrango), jau pats ieškojimas reikalauja didelių 
išlaidų. Tiktai kantriai klausykite. Štai per tas kelias dienas man ko“ 
jose atsivėrė žaizdos nuo nesibaigiančio vaikščiojimo. Lankiausi vy- 
ninėje pasišnekėti su žmonėmis, pas kepėjus, mėsininkus, pas alyvos 
pardavėjus ir žvejus. Išlaksčiau visas gatves ir užkampius, buvau pa- 
bėgusių vergų slėptuvėse, prakišau beveik šimtą asų!“ lošdamas 
morą, buvau skalbyklose, džiovyklose ir smuklėse, mačiau mulų 
varovus ir skulptorius, mačiau žmones, gydančius šlapimo pūslę ir 

raunančius dantis, šnekėjausi su džiovintų figų prekiautojais, išlandžio - 
jau kapines — ir žinote ko? Ogi visur braižyti žuvį, žiūrėti žmonėms į 
akis ir klausytis, ką dėl to ženklo pasakys. Ilgą laiką nieko negalėjau 
pastebėti, bet vieną kartą pamačiau prie fontano vergą, kuris sėmė ki- 
birais vandenį ir verkė. Priėjęs paklausiau, kodėl jis lieja ašaras. Kai 
susėdome ant fontano laiptelių, jis man atsakė: visą gyvenimą rinkęs 
sesterciją prie sestercijo, kad išpirktų mylimą sūnų, bet jo šeimininkas, 
kažkoks Pansa, išvydęs pinigus, juos atėmė, o sūnų ir toliau paliko ver- 
gauti. „Tai ir verkiu, — kalbėjo senis, — nors kartoju sau: tebūna Dievo 
valia, ir vis tiek negaliu, vargšas nusidėjėlis, ašarų sulaikyti“. Tada aš, 
lyg nuojautos pakuždėtas, pavilgiau pirštą kibire ir nubraižiau žuvį, o 
jis atsakė: „Ir mano visa viltis Kristuje“. Aš paklausiau: „Pažinai mane 
iš ženklo?“ Jis tarė: „Taip, ramybė tau“. Tada pradėjau traukti jį už 
liežuvio, ir geraširdis viską išplepėjo. Jo šeimininkas, tas Pansa, pats 
yra didžiojo Pansos atleistinis ir plukdo Tibru į Romą akmenis, kuriuos 
vergai bei samdiniai iškrauna nuo plaustų ir gabena į statomus namus 
naktimis, kad dieną netrukdytų gatvėse. eismo. Ten dirba ir daug 
krikščionių, tarp jų ir jo sūnus, bet darbas tiesiog nepakeliamas, tad 
ir norėjęs išpirkti. Tačiau Pansa pasilaikė ir pinigus, ir vergą. Taip 
kalbėdamas senis vėl pradėjo verkti, aš prie jo ašarų pridėjau savąsias 
ir padariau tai be vargo, — esu geros širdies, be to, nuo ilgo vaikščio- 
jimo diegė kojas. Ir ėmiau skųstis, kad prieš kelias dienas atėjau iš Ne- 
apolio, nieko iš brolių nepažįstu, nežinau, kur renkasi bendrų maldų. 
Jis nustebo, kad Neapolio krikščionys nedavę man laiško Romos bro- 
liams, bet aš jam pasakiau, kad kelionėje jį pavogė. Tada jis man pa- 
siūlė ateiti naktį į paupį, kur supažindinsiąs su broliais, o šie nuvesią 
į maldos namus ir pas vyresniuosius, krikščionių bendruomenės tvar- 
kytojus. Visa tai išgirdęs, didžiai apsidžiaugiau ir daviau jam pinigų 
išpirkti sūnui, vildamasis, kad taurusis Vinicijus sugrąžins man dvi- 
gubai... . | . 
— Chilonai,— nutraukė Petronijus,— tavo pasakojime melas 
plūduriuoja teisybės paviršiuje kaip alyva vandenyje. Atnešei svarbių 
žinių, neneigiu. Netgi pabrėžiu, kad Ligijos ieškojimų kelyje ženg- 
tas didelis žingsnis, bet neatmiešk savo naujienų melu. Kuo vardu tas 
senukas, iš kurio sužinojai, kad krikščionys vienas kitą atpažįsta iš 
žuvies ženklo? | 

— Euricijus, pone. Vargšas, nelaimingas senukas! Jis man pri- 
minė gydytoją Glauką, kurį gyniau nuo galvažudžių, ir tuo labiausiai 
sujaudino. 

— Tikiu, kad su juo susipažinai ir pasistengsi išnaudoti tą pažintį, 
bet pinigų jam nedavei. Nedavei nė aso, supratai? Nieko nedavei! 

— Bet padėjau nešti kibirus ir apie jo sūnų kalbėjau su didžiausia 
užuojauta. Taip, pone! Argi ką nuslėpsi nuo įžvalgaus Petronijaus? 
Na, nedaviau jam pinigų, tikriau sakant, daviau, bet tik širdyje, min- 
tyse, ir, jeigu jis būtų tikras filosofas, to turėtų jam užtekti... O padariau 
taip todėl, kad laikiau, jog tai būtina ir naudinga — tik pagalvok, pone, 
kaip jis iš karto suvestų mane su visais krikščionimis, kaip j juos palenktų 
ir kokį jų pasitikėjimą sužadintų. | 

— Teisybė, — pritarė Petronijus, — turėjai taip padaryti. 

— Štai dėl to ir atėjau čia, kad galėčiau padaryti. 

Petronijus kreipėsi į Vinicijų: | 

— Liepk atskaičiuoti jam penkis tūkstančius sestercijų, bet ŠIr- 
dyje, mintyse... 

„Tačiau Vinicijus atsakė: | 

— Duosiu tau berniuką, kuris nuneš reikiamus pinigus, o tu Eu- 
ricijui pasakysi, kad berniukas — tavo vergas, ir prie jo atskaičiuosi 
senukui, kiek priklauso. Kadangi atnešei gerą žinią, tai antra tiek gausi 
pats. Berniuko ir pinigų ateik šiandien vakare. 

— Štai tikras cezaris! — tarė Chilonas.— Leisk, pone, tau dedi- 
kuoti savo veikalą, bet taip pat leisk šį vakarą ateiti vien pinigų, nes 
Euricijus man pasakė, kad visi plaustai iškrauti, o naujus atplukdys 
iš Ostijos tik po kelių dienų. Ramybė jums! Taip atsisveikina krikš- 
čionys... Nusipirksiu vergę, atsiprašau, norėjau pasakyti — vergą... 
Žuvys užkimba ant meškerės, o krikščionys — ant žuvies. Pax vobi- 
scum!* Pax!.. Pax!.. Pax!.. . 


PERSKYRIMAS PENKIOLIKTAS 


"Petronijus — Vinicijui: 

„Per patikimą vergą siunčiu tau iš Ancijaus šitą laišką, į kurį, nors 
tavo ranka daugiau prie kardo ir skydo pratusi, manau, per tą patį 
pasiuntinį ilgai nedelsęs atsakysi. Palikau tave gerame kelyje ir pilną 
vilčių, tad tikiuosi, kad arba jau numalšinai saldų geismą Ligijos 


* Ramybė jums! (Lot.) 

glėbyje, arba jį numalšinsi, kol tikras žiemos vėjas papūs į Kam- 
paniją iš Sorakto viršūnių. O, mano Vinicijau! Tebūna tavo moky- 
toja auksinė Kipro deivė, o tu būk mokytoju tos ligų aušros, kuri bėga 
nuo meilės saulės. Ir visada atmink, kad marmuras, nors ir visų bran- 
giausias, yra niekas ir tikrą vertę įgauna tik tada, kai jį šedevru pa- 
verčia skulptoriaus ranka. Būk tokiu skulptoriumi tu, carissime! Ne- 
užtenka vien mylėti, reikia mokėti mylėti ir sugebėti išmokyti meilės. 
Juk malonumą jaučia ir plebėjas, ir net gyvuliai, bet tikras žmogus 
tuo ir skiriasi nuo jų, kad jį lyg paverčia tauriu menu ir mėgaudama- 
sis juo tai žino, visą jo dieviškąją vertę mintyse suvokia, tokiu būdu 
ne vien kūną, bet ir sielą pasotina. Ne kartą, kai apie mūsų gyvenimo 
tuštybę, netikrumą ir nuobodulį pagalvoju, man ateina mintis, kad tu 
gal ir geriau pasirinkai ir kad ne cezario rūmai, o karas ir meilė tėra 
vieninteliai du dalykai, dėl ko gimti ir gyventi verta. 

Kare buvai laimingas, būk toks ir meilėje, o jei įdomu, kas dedasi 
cezario rūmuose, aš tau apie tai retkarčiais pranešiu. Taigi sėdime čia, 
Ancijuje, ir puoselėjame savo dangiškąjį balsą, bet vis jaučiame ne- 
apykantą Romai, o žiemą ketiname persikelti į Bajus, kad galėtume 
viešai pasirodyti Neapolyje, kurio žmonės, kaipo graikai, geriau suge- 
bės mus įvertinti negu Tibro pakrantėje gyvenanti vilkės padermė. Su- 
plauks minios iš Bajų, Pompėjų, iš Puteolų, iš Kumų ir Stabijų, nestigs 
mums nei plojimų, nei vainikų, ir tai mus paskatins užsimotai kelionei 
į Achają. | | 

O mažosios Augustos atminimas? Taip! Ją vis dar apraudame. Gie- 
dame savo sudėtus himnus taip nuostabiai, kad sirenos iš pavydo su- 
sislėpė giliausiose Amfitritės olose. Vietoj jų mūsų klausytųsi delfinai, 
jeigu jiems netrukdytų jūros mūša. Skausmas mūsų ligi šiol neatlėgo, 
tad jį rodome žmonėms visomis pozomis, kurių tik moko skulptūros 
menas, ir labai atidžiai sekame, ar jis mums gražiai dera ir ar žmonės 
sugeba tą grožį suprasti. Ak, mano mielas! Numirsime kaip juokdariai 
ir komediantai! 

Čia yra visi augustionai ir augustionės, neskaitant penkių šimtų 
asilių, kurių piene maudosi Popėja, ir dešimties tūkstančių tarnų. 
Kartais būna ir linksma. Kalvija Krispinila sensta, sklinda šnekos, jog 
ji priprašiusi Popėją, kad ši leistų maudytis tuoj pat po jos. Nigidijai 
Lukanas kirto per veidą, įtaręs, kad ji turi santykių su gladiatoriumi. 
Sporas kauliukais pralošė žmoną Senecionui. Torkvatas Silanas siūlė 
man už Eunikę keturis juodbėrius, kurie šiemet neabejotinai laimės 
lenktynes. Nepanorau! Ir tau dėkingas, kad jos nepriėmei. O dėl Tork- 

vato Silano, tai jis, vargšelis, net nenutuokia, kad jau yra daugiau šešė- 
lis negu žmogus. Jo mirtis nuspręsta. O žinai, kokia jo kaltė? Jis — 
dieviškojo Augusto proanūkis. Nėra. jam išsigelbėjimo. Toksai mūsų 
pasaulis! | 

Laukėme čia, kaip žinai, Tiridato, o tuo tarpu Vologezas atsiuntė 
įžeidžiantį laišką. Kadangi jis užkariavęs Armėniją, tai prašo ją pa- 
likti Tiridato vardu jam, jeigu ne — vis tiek jos neatiduosiąs. Koks 
pasityčiojimas! Tad nutarėme kariauti. Korbulonas gaus tokią galią, 
kokią turėjo didysis Pompėjus per karą su jūrų plėšikais. Tačiau buvo 
valandėlė, kai Neronas svyravo: turbūt bijojo šlovės, kuri gali po per- 
galės tekti Korbulonui. Netgi galvota vyriausiuoju vadu skirti mūsų 
Aulą. Pasipriešino Popėja, nes jai Pomponijos dorovingumas, matyt, 
yra it krislas akyje. 

Vatinijus pažadėjo mums kažkokias nepaprastas gladiatorių kovas, 
kurias ketina surengti Benevente. Priešingai posakiui „ne sutor supra 
crepidam“'*, žiūrėk, kaip prasisiekia kurpiai mūsų laikais! Vitelijus — 
kurpiaus palikuonis, o Vatinijus — tikras sūnus! Gal dar ir pats tempė 
dervasiūlį! Aktorius Alituras vakar nuostabiai vaidino Edipą. Teira- 
vausi taip pat jo kaip žydo, ar krikščionys ir žydai tai tas pat? Atsakė 
man, kad žydai nuo amžių turėję savo religiją, o krikščionys esą nau- 
ja sekta, neseniai kilusi Judėjoje. Tiberijaus laikais ten buvęs nukry- 
žiuotas vienas žmogus, kurio pasekėjų kasdien vis gausėja, jie laiko 
jį dievu. Atrodo, kad jokių kitų dievų, o ypač mūsiškių, nė girdėti ne- 
norį. Nesuprantu, kuo tai jiems pakenktų. 

Tigelinas jau akivaizdžiai rodo man savo priešiškumą. Kol kas 
nevalioja manęs įveikti, tačiau vienu atžvilgiu yra už mane pranašes- 
nis. Jis labiau brangina gyvenimą ir kartu — didesnis niekšas negu 
aš, o tai jį suartina su Ahenobarbu. Jiedu susitars anksčiau ar vėliau, 
tada ateis mano eilė. Kada taip atsitiks, nežinau, bet vis tiek turi atsi- 
tikti, taigi neverta sukti galvos dėl termino. Tuo tarpu reikia linksmin- 
tis. Gyvenimas šiaip jau būtų neblogas, jei ne Variabarzdis. Per jį kar- 
tais Žmogus pats savimi bjauriesi. Tuščiai mėginu kovą dėl jo malonės 
laikyti tam tikromis cirko lenktynėmis, tam tikru žaidimu, tam tikro- 
mis varžybomis, kur pergalė paglosto savimeilę. Teisybę sakant, aš 
dažnai taip sau aiškinuosi, bet kartais man atrodo, jog esu kaip tas 
Chilonas, niekuo ne geresnis už jį. Kai jis tau nebebus reikalingas, at- 
siųsk man. Patiko jo pamokomos kalbos. Pasveikink nuo manęs savo 


* Kurpius tesprendžia apie kurpes (lot.). 

dieviškąją krikščionę, dar geriau — paprašyk mano vardu, kad nebūtų 
tau kaip žuvis. Duok žinią apie savo sveikatą, duok žinią apie meilę, 
mokėk mylėti, išmokyk meilės ir lik sveikas!“ 

M. K. Vinicijus — Petronijui: | 

„Ligijos kol kas nėra! Jei neturėčiau vilties ją greitai surasti, ne- 
gautum šio atsakymo, nes kai gyvenimas nemielas, ir rašyti nėra ūpo. 
Norėjau patikrinti, ar Chilonas manęs neapgaudinėja, ir tą naktį, kai 
atėjo Euricijui pinigų, susisupau karišku apsiautalu ir vogčiomis nu- 
sėlinau paskui jį ir jam duotą berniuką. Kai jie nuėjo į vietą, sekiau iš 
tolo, pasislėpęs prieplaukoje už“stulpo, ir įsitikinau, kad Euricijus nė- 
ra išgalvotas asmuo. Žemai prie upės keliasdešimt žmonių fakelų švie- 
soje nešė akmenis nuo didelės baržos ir krovė ant kranto. Mačiau, kaip 
Chilonas priėjo prie jų ir pradėjo kalbėtis su kažkokiu seniu, kuris 
netrukus puolė jam po kojų. Kiti juos apspito, girdėjau jų nuostabos 
šuksnius. Mano akyse berniukas atidavė kapšą Euricijui, šis sugriebęs 
ėmė melstis, iškėlęs aukštyn rankas, o prie jo klūpojo dar vienas, tur- + 
būt sūnus. Chilonas, kažką kalbėjęs, o ką — išgirsti negalėjau, palaimi- 
no tuos klūpančius, taip pat kitus, brėždamas ore ženklus, panašius į 
kryžių, kurį jie, matyt, garbina, nes visi suklaupė. Man knietėjo nueiti 
pas juos ir pažadėti tris tokius kapšus tam, kuris parodys Ligiją, tačiau 
bijojau sugadinti Chilonui darbą ir kiek padvejojęs pasišalinau. 

Tai įvyko maždaug po dvylikos dienų tau išvykus. Po to jis buvo 
pas mane kelis kartus. Pats man pasakojo, kad tarp krikščionių esąs 
didžiai gerbiamas. Atseit jeigu ligi šiol Ligijos nesuradęs, tai tik todėl, 
kad pačioje Romoje jų jau aibė, taigi ne visi pažįstą ir ne visi galį žinoti, 
kas tarp jų dedasi. Jie atsargūs ir apskritai nešnekūs, bet jis guldąs 
galvą — kai tik prasigausiąs iki vyresniųjų, vadinamųjų presbiterių, 
mokėsiąs išpešti iš jų visas paslaptis. Su keletu vyresniųjų jau susipa- 
žinęs ir bandęs kvosti, bet atsargiai, kad per skubėjimą nesukeltų įta- 
rimų ir neapsunkintų viso žygio. Ir nors laukti sunku, nors trūksta kan- 
trybės, vis dėlto jaučiu, kad jis gerai daro, ir laukiu. 

Chilonas taip pat sužinojo, kad melstis jie buriasi sutartose vie- 
tose, dažnai už miesto vartų, tuščiuose namuose, net arenarijose. Ten 
garbina Kristų, gieda ir vaišinasi. Tokių vietų yra daug. Chilonas ma- 
nąs, kad Ligija tyčia einanti melstis kitur negu Pomponija, kad teismo 
ir tardymo atveju toji galėtų prisiekti nežinanti jos slėptuvės. Galbūt 
šį atsargumą jai patarę presbiteriai. Kai Chilonas sužinos tas vietas, 
kartu su juo vaikščiosiu ten, ir jeigu dievai man lems išvysti Ligiją, tai 
prisiekiu Jupiteriu — šį kartą ji neišsprūs iš mano rankų. 

Galvoju be atvangos apie tas maldų vietas. Chilonas nenori, kad su 
juo vaikščiočiau. Bijo, bet aš negaliu sėdėti namie. Pažinčiau ją iš kar- 
to, nors būtų persirengusi ar užsidengusi. Jie renk*i ten naktį, bet aš 
pažinčiau ir naktį. Pažinčiau visur jos.balsą ir judesius. Pats dalyvausiu 
persirengęs ir seksiu kiekvieną įeinantį ir išeinanti. Be atvangos apie 
ją galvoju, užtat ir pažinsiu. Chilonas turi pasirodyti rytoj, ir eisime. 
Pasiimsiu ginklą. Keli mano vergai, išsiųsti į provinciją, grįžo tuščio- 
mis. Tačiau dabar esu įsitikinęs, kad ji čia, mieste, gal net netoli.. Ir 
pats aplankiau daug namų, tariamai siūlydamasis į tarnus: Pas mane 
jai bus šimtą kartų geriau, nes ten skurdžių knibždėlynas. O aš jai nieko 


"nešykštėčiau. Rašai, kad gerai pasirinkau: štai mano pasirinkimas — 

rūpesčiai ir sielvartas. Pirmiausia eisime į tuos „namus, kurie mieste, 
o paskui — už jo vartų. Viltis kas rytą žybteli, kitaip būtų neįmanoma 
gyventi. Tu sakai, kad reikia mokėti mylėti, o aš mokėjau kalbėti su 
Ligija apie meilę ir dabar tiktai skaudžiai ilgiuosi, tiktai laukiu Chi- 
lono, namie sėdėti nepakenčiama. Lik sveikas“. 


PERSKYRIMAS ŠEŠIOLIKTAS 


„ Tačiau Chilonas ilgokai nesirodė, ir Vinicijus galų gale nežinojo, 
ką ir manyti. Tuščiai kartojo sau, jog ieškojimai, jeigu 'nori, kad jie 
būtų sėkmingi ir tikri, turi vykti pamažu. Jo kraujas ir karštas būdas 
maištavo prieš proto balsą. Nieko neveikti, laukti, sėdėti susidėjus ran- 
kas — ne tokio charakterio žmogui, ir jis niekaip negalėjo.su tuo su- 
sitaikstyti.. Lakstymas miesto užkampėse su tamsiu vergo apsiautalu 
ne tik buvo bergždžias darbas — jį graužė mintis, jog tai vien neveik- 
lumo dangstymas, ir pasitenkinimo neteikė. Jo atleistiniai, žmonės ne- 
užaušėliai, pasiųsti ieškoti savarankiškai, pasirodė ne tokie apsukrūs 
kaip Chilonas. Kartu su jo meile Ligijai įsižiebė ir lošėjo azartas, no- 
ras žūtbūt laimėti. Vinicijus toks buvo visada. Nuo pat mažų metų darė 
ką norėjo, su įkarščiu, kaip žmogus, nesuprantantis, kad kas nors gali 
nepavykti, kad ko nors reikia atsižadėti. Teisybė, karinė drausmė 
kurį laiką aptvardė jo savivalę, bet drauge įskiepijo įsitikinimą, kad 
kiekvienas jo įsakymas, duotas žemesniajam, privalo būti įvykdytas, 
o ilgokas buvimas Rytuose, tarp nuolankių ir prie vergiško paklus- 
numo įpratusių žmonių, tik sustiprino nuomonę; kad jo „noriu“ nė- 
ra ribų. Tad dabar skaudžiai krauju plūdo ir jo savimeilė. Tose kliū- 

tyse, tame pasipriešinime ir Ligijos pabėgime jam šmėžavo kažkas ne- 
suprantama, kažkokia mįslė, kurią mindamas kankinosi, suko galvą. 
Jautė, kad Aktė teisybę sakė, Ligija nebuvo jam abejinga. Jeigu taip, 
tai kodėl ji verčiau pasirinko klajones ir skurdą, o ne jo meilę, jo gla- 
mones, gyvenimą jo prabangiuose namuose? Į šį klausimą jis nesuge- 
bėjo rasti atsakymo, tiktai ėmė rusenti kažkokia neaiški nuojauta, kad 
tarp jo ir Ligijos bei jų vertinimų, tarp jo ir Petronijaus pasaulio ir 
tarp Ligijos bei Pomponijos Grecinos pasaulio tvyro kažkokia skirtybė, 
kažkoks nesupratimas, gilus kaip praraja, kurios jis nevalioja užpildyti 
ir užlyginti. Kartais jam rodėsi, kad jis praranda Ligiją, ir nuo tos min- 
ties išnykdavo tie pusiausvyros likučiai, kuriuos stengėsi jame išlaikyti 
Petronijus. Buvo valandėlių, kai nė pats nežinojo, ar Ligiją myli, ar ne- 
apkenčia, tik suvokė, kad turi ją surasti, ir verčiau tegu Jį žemė praryja, 
jeigu jos nepamatys ir nepriglaus. Vaizduotėje kai kada regėdavo ją 
taip ryškiai, lyg ji čia pat stovėtų, atgaivindavo kiekvieną jai tartą ir iš 
jos išgirstą žodį. Jautė ją arti: ant savo krūtinės, savo glėbyje, ir tada jo 
geismas užsiplieksdavo kaip liepsna. Ją mylėjo ir šaukėsi jos. O pagal- 
vojus, kad buvo mylimas ir ji galėjo gera valia įvykdyti viską, ko iš jos 
norėjo, apnikdavo jį liūdesys, sunkus, begalinis, ir kažkoks neapsa- 
komas švelnumas didžiule banga ūžtvindavo širdį. Tačiau užeidavo 
ir tokių valandėlių, kada blykšdavo iš įniršio, mintyse mėgaudavosi 
jos pažeminimais ir kančiomis, kurias ji patirs, kai bus surasta. Trokš- 
davo ją ne šiaip turėti, o turėti kaip sutryptą vergę, bet kartu jautė: 
jei būtų leista pasirinkti, ar tapti jos vergu, ar niekada gyvenime jos 
nematyti, tai verčiau būtų vergu. Užeidavo dienų, kai svajodavo apie 
žymes, kurias jos rausvame kūne paliktų rimbas, bet kartu trokšdavo 
bučiuoti tuos pėdsakus. Net ateidavo į galvą, kad būtų laimingas, jei 
galėtų ją užmušti. 

Nuo tokių nerimasčių, kančių, abejonių ir susikrimtimo nyko svei- 
kata, netgi. grožis. Namuose pasidarė neatlaidus ir Žiaurus šeiminin- 
kas. Vergai ir net atleistiniai ėjo artyn drebėdami, o kai bausmės 
ėmė kristi ant jų be jokio pamato, ne tik negailestingos, bet ir ne- 
pelnytos, jie pradėjo slapta jo neapkęsti. Jis, aišku, tai jautė ir, likęs 
toks vienišas, keršijo dar įnirtingiau.. Tvardėsi tik su Chilonu, nes bi- 
jojo, kad jis liausis ieškoti, o tas, viską sumojęs, pradėjo Vinicijų 
gniaužti ir kelti vis didesnius reikalavimus. Iš pradžių per kiekvieną 
apsilankymą tvirtino, kad darbas eis lengvai ir greitai, o dabar ėmė 
pats išradinėti sunkumus ir, nors nesiliovė tikinti neabejotina ieškojimų 
sėkme, neslėpė, kad jie truks dar gerokai. 

Pagaliau po ilgų laukimo dienų Chilonas atėjo tokiu nusiminusiu 
veidu, kad jaunuolis pamatęs išblyško ir prišokęs vos įstengė paklausti: 

— Nėra jos tarp krikščionių? 

— Taigi, viešpatie, — atsakė Chilonfs, — bet tarp jų atradau ir 
Glauką, tą gydytoją. 

— Apie ką čia kalbi, kas jis toks? 

— Tu, pone, matyt, užmiršai apie senį, su kuriuo keliavome iš 
Neapolio į Romą ir kurį gindamas netekau štai dviejų pirštų, o be jų 
negaliu nulaikyti rankoje plunksnos. Plėšikai, pagrobę jo žmoną ir 
vaikus, pervėrė jį peiliu. Palikau merdintį užeigoje prie Minturnų ir 
ilgai jo raudojau. Deja! Įsitikinau, kad jis ligi šiol gyvas ir priklauso 
Romos krikščionių bendruomenei. 

Vinicijus nesusigaudė, apie ką čia kalbama, tik suvokė, kad tas 
Glaukas kažkaip kliudo surasti Ligija, tad užgniaužęs kylantį pyktį 
tarė: 

— Jeigu jį gynei, tai jis turi būti tau dėkingas ir pagelbėti. 

— Ak, garbusis tribūne! Net dievai ne visada būna dėkingi, o ką 
jau kalbėti apie žmones! Taip, jis turėtų būti man dėkingas. Tačiau 
nelaimė, kad tas senis silpno proto,'dar aptemdyto amžiaus naštos ir 
sielvartų, todėl ne tik nejaučia man dėkingumo, bet kaip sužinojau iš 
jo tikėjimo bendrininkų, kaltina mane, kad aš susimokęs su plėšikais 
ir būtent aš esąs jo nelaimių kaltininkas. Stai koks man atpildas už du 
pirštus! 

— Esu tikras, nevidone, kad taip ir buvo, kaip jis sako! — tarė 
Vinicijus. 

— Tada tu žinai daugiau negu jis, pone, — oriai atsakė Chilo- 
nas, — nes jis tik spėja, kad taip buvo, bet tai nė kiek jam nekliudytų 
pašaukti krikščionis ir žiauriai man atkeršyti. Be abejonių taip pada- 
rytų, ir kiti taip pat be abejonių jam padėtų. Laimė, kad nežino mano 
vardo, o maldos namuose, kur susitikome, jis manęs nepastebėjo. Ta- 
čiau aš jį iš karto pažinau ir pirmą akimirką .norėjau pulti jam ant 
kaklo. Sulaikė mane tik apdairumas ir įpratimas pasisvarstyti prieš 
kiekvieną žingsnį. Tad išėjęs iš maldos namų pradėjau apie tą senį 
klausinėti, ir tie, kas jį pažįsta, man pasakė, kad tai žmogus, kurį išdavė 
draugas keliaujant iš Neapolio... Kitaip nebūčiau žinojęs, kad jis taip 
pasakoja. 

— O kas man rūpi! Sakyk, ką matei maldos namuose! 

— Tau nerūpi, pone, bet man rūpi, nes čia grėsmė mano paties 
kailiui. O kadangi aš noriu, kad mano mokslas mane pergyventų, tai 

verčiau atsisakysiu tavo pažadėto atlyginimo negu rizikuosiu gyvybe 
dėl tuščios mamonos!““, be kurios kaip tikras filosofas valiosiu gyventi 
ir dieviškos tiesos ieškoti. : 

Tačiau Vinicijus priėjo prie jo srėsmingu veidu ir. prabilo prislo- 
pintu balsu: | 

— O kas tau sakė, kad nuo Glauko rankos tave greičiau mirtis 
ištiks negu nuo mano? Iš kur žinai, šunie, kad tavęs tuojau pat neuž- 
kas mano sode? 

Chilonas buvo bailys ir, pažvelgęs į Vinicijų, akimoju suprato — 
dar vienas neatsargus žodis, ir žuvęs, niekas neišgelbės. 

— Ieškosiu jos, pone, ir surasiu! — skubiai sušuko. 

Stojo tyla, girdėjai vien tankiai alsuojant Vinicijų ir toli dainuo- 
jant sode dirbančius vergus. 

Tik kiek palaukęs graikas pastebėjo, kad jaunasis patricijus šiek 
tiek nusiramino, tada prašneko: 

+ — Mirtis praėjo pro mane, bet aš žiūrėjau į ją taip pat ramiai 
kaip Sokratas!“'. Ne, pone! Aš nesakiau, kad atsižadu ieškoti mergi- 
nos, tik norėjau tau parodyti, kad ieškojimas dabar man susijęs su 
dideliu pavojumi. Kadaise abejojai, ar yra pasaulyje toksai Euricijus, 
ir nors savo akimis įsitikinai, kad mano tėvo sūnus tau kalbėjo teisybę, 
dabar manai, kad aš išsigalvojau Glauką. Deja! Jeigu jis būtų išsigal- 
votas, jeigu aš visiškai saugiai galėčiau vaikščioti tarp krikščionių kaip 
anksčiau, atiduočiau už tai tą vargšę iškaršusią vergę, kurią nusipirkau 
prieš tris dienas, kad slaugytų mano senatvę ir luošumą. Tačiau Glau- 
kas gyvena, pone, ir jeigu jis mane pamatytų, tai tu niekada manęs 
nematytum, O tada kas gi tau surastų merginą? 

"Čia jis vėl nutilo, ėmė šluostytis ašaras, o paskūi kalbėjo toliau: 

"— Juk kol gyvas Glaukas, kaipgi man jos ieškoti — kiekvieną 
akimirką galiu su juo susidurti, o susidūręs žūti, tada kartu su manimi 
baigtųsi ir mano ieškojimai. 

— Kur tu lenki? Kur išeitis? Ko ketini griebtis? — paklausė Vi- 
nicijus. 

— Aristotelis moko mus, pone, kad dėl didesnių dalykų reikia au- 
koti mažesnius, o karalius Priamas dažnai minėjo, kad senatvė — 
sunki našta. Taigi Glauką jau tiek metų ir taip sunkiai slegia senatvės 
ir nelaimių našta, kad mirtis jam būtų tik geradarybė. Juk pasak Se- 
nekos kas gi yra mirtis, jeigu ne išsivadavimas?.. 

„— Maivykis su Petronijumi, o ne su manimi, ir sakyk, ko“ nori. 

— Jei dorybė yra maivymasis, tai teleidžia man dievai likti pa- 

maiva visiems laikams. Noriu, pone, pašalinti Glauką, nes kol jis gyvas, 
ir mano gyvybei, ir ieškojimams nuolatos gresia pavojus. | 
— Tai pasamdyk žmones, kurie jį užmuš lazdomis, aš sumokėsiu. 
-— Jie nuplėš iš tavęs, pone, o vėliau dar grasins išduoti paslaptį. 
Romoje tiek niekšų, kiek smilčių arenoje, bet nepatikėsi, kiek jie užsi- 
prašo, kai padoriam žmogui reikia nusisamdyti jų niekšystę. Ne, gar- 
busis tribūne! O jeigu vigilai sučiups galvažudžius nusikaltimo metu? 
Jie be abejonės išduos, kas pasamdė, ir tau bus keblumų. Manęs jie 
neminės, nes savo vardo jiems nepasakysiu. Blogai darai, kad manimi 
nepasitiki, ir jeigu net nevertini mano apdairumo, atsimink, kad čia 
yra dar du dalykai: mano paties kailis ir tavo žadėtas atlyginimas. 
— Kiek tau reikia? z | 
— Man reikia tūkstančio sestercijų, atkreipk, pone, dėmesį, kad 
turiu surasti sąžiningus niekšus, kurie, gavę rankpinigių, nedingtų su 
jais visai be Žinios. Už gerą darbą geras ir užmokestis! Priderėtų šiek 
tiek ir man nusišluostyti ašaroms, kurias išliesiu gedėdamas Glauko. 
Dievai paliudys, kaip aš jį mylėjau. Jeigu šiandien gausiu tūkstantį se- 
stercijų, po dviejų dienų jo siela bus Hade, ir tiktai ten, jeigu siela iš- 
laiko atmintį ir mąstymo dovaną, jis sužinos, kaip jį mylėjau. Žmonių 
susirasiu dar šiandien ir paskelbsiu, kad nuo ryt vakaro už kiekvieną 
Glauko gyvenimo dieną išskaitysiu po šimtą sestercijų. Beje, turiu vie- 
ną sumanymą, kuris man atrodo neabejotinas. . 
Vinicijus dar kartą jam pažadėjo reikalaujamus pinigus, bet už- 
draudė daugiau kalbėti apie Glauką ir pasiteiravo, kokių kitų naujienų 
atnešęs, kur per tą laiką buvęs, ką matęs ir sužinojęs. Tačiau Chilonas 
jam nedaug ką nauja turėjo papasakoti. Buvęs dar dviejuose: maldos 
namuose ir akylai sekęs visus, ypač moteris, bet nepastebėjęs nė vienos 
panašios į Ligiją. O krikščionys jį laiką savu ir nuo to meto, kada jis 
davęs pinigų išpirkti Euricijaus sūnui, gerbią jį kaip žmogų, sekantį 
Kristaus pėdomis. Iš jų taip pat sužinojęs, kad vienas didis jų įstatymų 
mokytojas, kažkoks Paulius Tarsietis, yra Romoje, žydų įskųstas sėdi 
kalėjime, ir Chilonas nusprendęs su juo susipažinti. Bet labiausiai nu- 
džiuginusi kita žinia, būtent — kad vyriausiasis visos sektos žynys, 
kuris buvo Kristaus mokinys ir kuriam šis pavedė valdyti viso pasau- 
lio krikščionis, netrukus taip pat turįs atvykti į Romą. Visi krikščionys, 
aišku, norėsią pamatyti ir išgirsti:jo pamokymus. Būsią dideli susirin- 
kimai, kuriuos ir jis, Chilonas, lankysiąs, ir dar daugiau — kadangi 
minioje lengva pasislėpti, tai nuvesiąs ten ir Vinicijų. Tada Ligiją 
tikrai surasią. Pašalinus Glauką, tas apsilankymas labai pavojingas nė 

nebūsiąs. Atkeršyti, suprantama, galį ir krikščionys, bet apskritai jie 
žmonės ramūs. | 

Čia Chilonas gerokai stebėdamasis ėmė pasakoti, jog niekada 
nematęs, kad jie ištvirkautų, nuodytų šulinius ir fontanus, neapkęstų 
žmonių padermės, garbintų asilą ar maitintųsi vaikų mėsa. Ne! Ne! To 
nematęs. Veikiausiai atrasiąs tarp jų ir tokių, kurie už pinigus nuga- 
labysią Glauką, bet jų mokslas, kiek jam žinoma, jokiems nusikalti- 
mams neskatina, atvirkščiai — nuoskaudas liepia atleisti. 

O Vinicijus, dar prisiminęs, ką jam pas Aktę sakė Pomponija Gre- 
cina, Chilono žodžių apskritai klausėsi su džiaugsmu. Nors jo jausmas 
Ligijai kartais darėsi panašus į neapykantą, bet dabar jis juto palen- 
gvėjimą, girdėdamas, kad jos ir Pomponijos išpažįstamas mokslas nesąs 
nei nusikalstamas, nei koktus. Tačiau širdyje kilo neaiški nuojauta, kad 
iš tikrųjų tas jam nežinomas ir paslaptingas Kristaus garbinimas ati- 
tvėrė jį nuo Ligijos, tad pradėjo to mokslo ir bijoti, ir neapkęsti. 


PERSKYRIMAS SEPTYNIOLIKTAS 


Chilonui tikrai rūpėjo pašalinti Glauką, kuris, nors ir senyvo am- 
žiaus, anaiptol nebuvo sukriošėlis. Pasakodamas Vinicijui, Chilonas 
pasakė nemaža teisybės. Jis anksčiau pažinojo Glauką, jį išdavė, par- 
davė plėšikams, atėmė šeimą, turtą ir paliko mirčiai. Tačiau tų įvykių 
prisiminimai jo nekamavo, nes nelaimingąjį pametė merdintį ne už- 
eigoje, o lauke netoli Minturnų, ir nenumatė tik vieno dalyko — kad 
Glaukas išsigydys žaizdas ir atkeliaus į Romą. Tad pamatęs jį maldos 
namuose ne juokais išsigando ir iš pat pradžių tikrai norėjo liautis ieš- 
kojęs Ligijos. Tačiau antra vertus, Vinicijus jį išgąsdino dar labiau. 
Suprato, kad turi pasirinkti — ar Glauko baimė, ar persekiojimai ir 
kerštas galingo patricijaus, kuriam į pagalbą, aišku, ateitų kitas, dar 
didesnis — Petronijus. Tokioje situacijoje Chilonas liovėsi dvejojęs. 
Pagalvojo, kad jau geriau maži priešai negu dideli, ir nors jo bailus 
būdas kiek šiaušėsi prieš kruvinas priemones, vis dėlto nusprendė, kad 
būtina nugalabyti Glauką svetimomis rankomis. 

Dabar jam tereikėjo pasirinkti žmones, apie tai kaip tik ir sukosi jo 
sumanymas, apie kurį užsiminė Vinicijui. Dažniausiai per naktis lin- 
dėdamas vyninėse ir nakvodamas ten tarp žmonių be pastogės, be są- 
žinės ir tikėjimo, lengvai galėjo susirasti tokių, kurie imtųsi bet kokio 

darbo, o dar lengviau tokių, kurie, suuodę pinigus, pradėtų tą darbą 
nuo jo paties arba, gavę rankpinigi(, išplėštų visą likutį, gąsdindami 
išduoti jį į vigilų rankas. Beje, jau kuris laikas Chilonas dygėjosi plik- 
šiais, atgrasiomis ir kartu baisiomis žmogystomis, lindinčiomis įtar- 
tinuose namuose Suburoje arba Užtibrėje. Viską matuodamas savo 
matu ir pakankamai nejįsigilinęs į krikščionis ir jų mokslą, jis manė ir 
tarp jų rasiąs paklusnių įrankių, jie netgi atrodė jam stropesni už kitus, 
tad nusprendė kreiptis į juos ir reikalą nušviesti taip, kad jie imtųsi 
darbo ne tik dėl pinigų, bet ir iš uolaus tikėjimo. 

Tuo tikslu vakare nuėjo pas Euricijų, žinojo, kad šis atsidavęs j jam 
nuoširdžiausiai ir padarys viską, kad padėtų. Tačiau, būdamas atsar- 
gus, nė negalvojo jam atskleisti tikrųjų savo kėslų, kurie, beje, aiškiai 
priblokštų senį, tikintį Chilono dorumu ir dievobaimingumu. Norėjo 
pasitelkti viskam pasiryžusių žmonių ir tik su jais taip susitarti, kad jie 
savo pačių labui amžinai saugotų paslaptį. 

Senukas Euricijus, išpirkęs sūnų, išsinuomojo vieną iš tų mažų 
krautuvėlių, kurių knibždėte knibždėjo prie Circus Maximus*, ir par- 
davinėjo į varžybas einantiems žiūrovams alyvas, pupas, prėskus pa- 
pločius bei medumi pasaldintą vandenį. Chilonas jį rado namie, be- 
siruošiantį krautuvėlėje, ir, pasisveikindamas pagarbinęs Kristų, pra- 
dėjo kalbėti apie reikalą, dėl kurio. atėjęs. Padaręs tokią didelę pas- 
laugą, tikįs, kad už ją bus atsilyginta dėkingumu. Reikią dviejų ar trijų 
stiprių ir drąsių vyrų pašalinti pavojų, gresiantį ne tik jam, bet ir vi- 
siems krikščionims. Žinoma, jis esąs skurdžius, nes beveik viską, ką tu- 
rėjo, atidavęs Euricijui, tačiau tokiems žmonėms sumokėtų už paslau- 
gas su sąlyga, kad jie pasitikėtų juo ir tiksliai vykdytų, ką jis įsakysiąs. 

Euricijus ir sūnus Kvartas jo klausėsi kaip savo geradario, kone 
parpuolę ant kelių. Abu pareiškė, kad jie patys pasirengę padaryti vis- 
ką, ko tik jis pareikalausiąs, nes įsitikinę, kad toks šventas vyras negali 
reikalauti to, kas nesiderintų su Kristaus mokslu. 

Chilonas juos užtikrino, kad taip ir yra, ir, pakėlęs akis aukštyn, 
dėjosi besimeldžiąs, o. iš tikrųjų svarstė, ar neverta priimti jų auką, 
kuri sutaupytų jam tūkstantį sestercijų. Tačiau valandėlę padvejojęs 
ją atmetė. Euricijus jau senas, gal ne tiek prislėgtas metų naštos, kiek 
išsekintas rūpesčių ir ligos. Kvartas buvo kokios šešiolikos metų, o 
Chilonui reikėjo veiklių vyrų, ir svarbiausia — stiprių. Na o dėl to 
tūkstančio sestercijų, tai jis jau turėjo vieną sumanymą — šiaip ar taip 
sugebėsiąs žymią dalį sutaupyti. 


* Didysis cirkas (lot.). 

Tėvas ir sūnus dar kiek spyrėsi, bet kai Chilonas griežtai atsisakė, 
nusileido. Tada Kvartas tarė: | 

— Pažįstu kepėją Demą, tenai prie girnų dirba vergai ir samdi- 
niai. Vienas iš tų samdinių toks stiprus, kad atstotų ne du, o tris, pats 
mačiau, kaip kilnojo akmenis, kurių keturi vyrai pajudinti neįstengė. 

— Jeigu jis žmogus dievobaimingas ir pasiryžęs aukotis už brolius, 
supažindink mane su juo, — sutiko Chilonas. 

— Jis krikščionis, pone,— atsakė Kvartas,— nes pas Demą dau- 
giausia dirba krikščionys. Ten yra naktiniai ir dieniniai darbininkai, 
šis priklauso naktiniams. Jeigu dabar nueitume, pataikytume į jų va- 
karienę ir galėtume su .juo laisvai pasikalbėti. Demas gyvena šalia 
Emporijaus*. | 

Chilonas labai mielai sutiko. Emporijus plytėjo Aventino kalvos 
papėdėje, taigi nelabai toli nuo Didžiojo cirko. Ten galima nueiti pa- 
upiu, nesukant aplinkui kalvas, per Porticus Aemilia**, tai žymiai 
trumpino kelią. 

-— Aš jau senas, — tarė Chilonas, kai jie įėjo į kolonadą,— ir kar- 
tais atmintis aptemsta. Taip! Štai mūsų Kristus buvo išduotas vieno iš 
savo mokinių! Tačiau išdaviko vardo dabar niekaip negaliu prisiminti... 

— Judas, pone, kuris pasikorė,— atsakė Kvartas, širdyje kiek 
nustebęs, kaip galima to vardo neatsiminti. | 

— A, taip! Judas! Ačiū tau, — padėkojo Chilonas. 

Galą kelio žingsniavo tylėdami. Pasiekę jau uždarytą Emporijų, jį 
praėjo ir aplinkui sandėlius, kur miniai buvo.dalinama duona, pasuko 
į kairę, link namų, stūksančių išilgai Via Ostiensis***, prie Testacijaus 
kalvos ir Forum Pistorium****, Ten sustojo prie medinio namo, iš ku- 
rio sklido girnų ūžimas. Kvartas įėjo į vidų, o Chilonas, kuris nemėgo 
rodytis dideliam būriui žmonių ir vis nuogąstavo, kad kokia lemtis jį 
gali suvesti su gydytoju Glauku, pasiliko lauke. | 

„Įdomu, koks tas Herkulis, dirbantis malūne,— galvojo, žiūrė- 
damas į skaisčiai šviečiantį mėnulį. — Jeigu jis niekšas, bet gudrus 
žmogus, man reikės pakratyti kapšą, o jeigu doras, bet kvailas krikš- 
čionis — atliks už dyką viską, ko tik pareikalausiu“. 

Tolesnius jo apmąstymus nutraukė sugrįžęs Kvartas; jis išėjo iš 
pastato su kitu vyru, apsivilkusiu vien tunika, vadinama „eksomis“, 


* Prekybos prieplauka (lof.).. 
** Emilijų portikas (lot.). 

*** Ostijos kelias (lot.). 

**** Duonos forumas (!ot.). 

taip sukirpta, kad dešinė ranka ir dešinė krūtinės pusė lieka nuoga. 
Tokiu apdaru, visiškai nevaržančiu rankų, rengėsi darbininkai. Pa- 
žvelgęs į vyriškį, Chilonas patenkintas atsiduso, nes per savo amžių dar 
nebuvo regėjęs tokių rankų ir tokios krūtinės. | 

— Štai, pone, — tarė Kvartas,— tas brolis, kurį norėjai pamatyti. 

— Tebūna Kristaus ramybė su tavimi, — prašneko Chilonas, — 
o tu, Kvartai, pasakyk šitam broliui, ar aš vertas ištikimybės ir pasiti- 
kėjimo, o paskui eik su Dievu, nes nedera seną tėvą vieną palikti. 

— Tai šventas žmogus,— pasakė Kvartas,— atidavė visą savo 
turtą, kad mane, visai nepažįstamą, išpirktų iš vergijos. Tegu Vieš- 
pats, mūsų Išganytojas, atlygina jam už tai dangaus karalyste. 

* Išgirdęs šiuos žodžius, milžinas darbininkas pasilenkė ir pabučiavo 
Chilonui ranką. 

— Kuo tu vardu, broli? — paklausė graikas. 

— Per šventą krikštą, tėve, gavau Urbono vardą. 

— Urbonai, broli mano, ar turi laiko su manimi ramiai pasi- 
kalbėti? 

— Musų darbas prasideda vidurnaktį, o dabar mums S dar tik tai- 
soma vakarienė. 

— Taigi laiko užtektinai, eime prie upės, ten išklausysi mano žo- 
džių. 

„ Nuėję susėdo ant akmeninės krantinės tylumoje, kurią drumstė 
tik tolimas girnų ūžesys ir bangų pliuškenimas apačioje. Ten Chilo- 
nas įsižiūrėjo į darbininko veidą, kuris, nors rūstokas ir liūdnas kaip. 
visų Romoje gyvenančių barbarų, pasirodė jam vis dėlto geraširdis ir 
atviras. 

„Taip, taip! — sumetė mintyse. — Tai Žmogus geras ir kvailas, ku- 
ris už dyką užmuš Glauką“. 

— Ar tu myli Kristų, Urbonai? 

— Myliu visa siela, visa širdimi, — atsakė darbininkas. 0 

— O brolius savo? O seseris, o tuos, kurie išmokė tave Kristaus 
tiesų ir tikėjimo? | 

— Ir juos myliu, tėve. 

— Tada — ramybė tau. 

— Ir tau, tėve. 

Vėl stojo tyla — tik ūžė tolumoje girnos, ir apačio je pliuškeno upė. 

Chilonas įsmeigęs akis žiūrėjo į skaistų mėnulio spindesį ir lėtu, 
prislopintu balsu ėmė kalbėti apie Kristaus mirtį. Kalbėjo lyg ne Ur- 
bonui, o lyg pats sau primindamas tą mirtį arba lyg patikėdamas jos 

paslaptį šiam miegančiam miestui. Pasakojimas buvo kažkuo jaudi- 
nantis ir iškilmingas. Darbininkas verkė, o kai Chilonas pradėjo vai- 
toti ir aimanuoti, kad Išganytojo mirties valandą neatsirado nė vieno, 
kas būtų jį gynęs jei ne nuo kryžiaus, tai nors nuo kareivių ir žydų 
įžeidinėjimų, barbaras ėmė gniaužti kumščius iš gailesčio ir tramdomo 
įniršio. Mirtis jį tik graudino, bet mintis apie tą baisią minią, besity- 
čiojančią iš prikalto prie kryžiaus Avinėlio, audrino jo primityvią sielą 
ir tvindė laukiniu keršto troškimu. 
“O Chilonas staiga paklausė: 

— Urbonai, ar žinai, kas buvo Judas? 

— Žinau, žinau! Bet jis pasikorė! — sušuko darbininkas. 

Jo balse skambėjo tarsi gailestis, kad išdavikas jau pats nubaudė 
save ir negali pakliūti į jo rankas. | 

Chilonas kalbėjo toliau: 

— O jeigu jis nebūtų pasikoręs ir. kas nors iš krikščionių būtų jį 
sutikęs sausumoje ar jūroje, ar nebūtų privalėjęs jam atkeršyti už Iš- 
ganytojo kančias, kraują ir mirtį? | 

— Kurgi neatkeršytų, tėve! 

— Ramybė tau, ištikimas Avinėlio tarne. Taip! Galima atleisti 
savo skriaudas, bet argi kas turi teisę atleisti Dievo skriaudą? Deja, 
kaip angis gimdo angį, kaip pyktis pyktį, taip iš Judo nuodų gimė kitas 
išdavikas, ir kaip anas išdavė žydams ir Romos kareiviams Išganytoją, 
taip šis, gyvenantis tarp mūsų, nori išduoti vilkams jo aveles, ir jeigu 
niekas nesukliudys niekšybės, jeigu niekas prieš tai nesutraiškys angies 
galvos, visų mūsų laukia pražūtis, o kartu su mumis išnyks ir Avinėlio 
šlovė. 

Darbininkas žiūrėjo į jį baisiausiai sunerimęs, lyg nesuvokdamas 
to, ką girdėjo, o graikas, prisidengęs galvą apsiautalo skvernu, ėmė 
kartoti balsu lyg iš po žemių: | 

— Vargas jums, tikrojo Dievo tarnai, vargas jums, krikščionys 
ir krikščionės! 

“Ir vėl stojo tyla, vėl tebuvo cirdėti girnų užesys, dusli malūno dar- 
bininkų daina ir upės šniokštimas. 

— Tėve,-—- pagaliau paklausė darbininkas, — kas gi tas išdavikas? 

Chilonas nuleido galvą. Kas tas išdavikas? Judo sūnus, jo nuodo 
sūnus, kuris dedasi krikščionis ir vaikšto į maldos namus tik dėl to, 
kad galėtų apskųsti brolius cezariui: jie atseit nenorį jo pripažinti die- 
vu, nuodiją fontanus, žudą vaikus ir norį taip sunaikinti šį miestą, kad 
neliktų akmens ant akmens. O po kelių dienų bus įsakyta pretorio- 

nams sugaudyti senius, moteris ir vaikus ir atiduoti juos mirčiai, kaip 
kad buvo nužudyti Pedanijaus Sekundo vergai. Ir visa tai padarys tas 
antrasis Judas. Tačiau jei pirmojo niekas nenubaudė myriop, jei nie- 
kas jam neatkeršijo, jei niekas negynė Kristaus jo kančių valandą, 
tai kas gi norės nubausti šitą, kas sutraiškys angį, kol cezaris jo dar ne- 
išklausė, kas jį sunaikins, kas išgelbės nuo pražūties mūsų brolius ir 
Kristaus tikėjimą? 

Ir Urbonas, ligi šiol sėdėjęs ant akmeninio parapeto, staiga atsis- 
tojo ir tarė: 

— Aš tai padarysiu, tėve. L | 

Chilonas taip pat atsistojo, valandėlę žiūrėjo į mėnesienos apšviestą 
darbininko veidą, paskui ištiesė ranką ir lėtai uždėjo delną jam ant 
galvos. 

— Eik tarp krikščionių, — iškilmingai tarė, — eik į maldos namus 
17 klausinėk brolius gydytojo Glauko, o kai jį parodys, tada Kristaus 
vardu nužudyk... . 

— Glauką?.. — pakartojo darbininkas, lyg norėdamas gerai įsi- 
dėmėti šį vardą. 

— Tu jį pažįsti? . 

— Ne, nepažįstu. Krikščionių tūkstančiai Romoje, ir Ne visi vie- 
nas kitą pažįsta. Tačiau rytoj Ostriane naktį susirinks iki vieno broliai 
ir seserys, nes atkeliavo Didysis Kristaus Apaštalas, kuris mokys tikin- 
čiuosius — ten broliai ir parodys man Glauką. 

— Ostriane? — paklausė Chilonas.— Jis, rodos, už miesto vartų. 
Broliai ir visos seserys? Naktį? Už vartų, Ostriane? 

— Taip, tėve. Ten mūsų kapinės, tarp Via Salaria* ir Via Nomen- 
tana**. Argi tu nežinai, kad ten mokys Didysis Apaštalas? 

— Dvi dienas nebuvau namie, todėl negavau jo laiško, o nežino- 
jau, kur Ostrianas, nes neseniai atkeliavau iš Korinto — ten vadovau- 
ju krikščionių bendruomenei... Na gerai! Jeigu jau Kristus tave taip 
įkvėpė, nueisi naktį, sūnau mano, į Ostrianą, surasi ten tarp brolių 
Glauką ir užmuši grįžtantį į miestą, už tai visos nuodėmės tau bus at- 
leistos. O dabar — ramybė tau. 

— Tėve... 

— Klausau tavęs, Avinėlio tarne. 

Darbininkas sėdėjo susirūpinusių veidu. Štai neseniai užmušęs 
žmogų, gal ir du, o Kristaus mokslas draudžia žudyti. Ir užmušęs ne 


* Druskos kelias (lot.). 
** Nomento kelias (lot.). 

gindamasis, nors ir tada negalima! Užmušęs, gink Dieve, ne dėl pasi- 
pelnymo... Pats vyskupas jam davęs į pagalbą brolių, bet užmušti ne- 
leidęs, o jis nudėjęs netyčia, nes Dievas jį nubaudęs pernelyg didele 
jėga... O dabar skaudžiai atgailaująs... Kiti prie girnų dainuoja, o jis, 

nelaimingasis, galvoja apie savo nuodėmę, apie įžeistą Avinėlį. Kiek 
jau jo prisimelsta, kiek priverkta! Kiek prašyta Avinėlio atleidimo! 
Ir vis tiek jaučiasi per mažai atgailavęs... O dabar vėl pasižadėjęs už- 
mušti išdaviką... Taip ir reikia! Iš teisybės, tik savo skriaudas galima 
atleisti, taigi užmušiąs jį nors ir visų brolių ir seserų akyse, kurie ry-. 
toj bus Ostriane. Tačiau Glauką tegu prieš tai nuteisia vyresnieji bro- 
liai, vyskupas arba Apaštalas. Užmušti — nedidelis darbas, o užmušti 
išdaviką netgi malonu, lyg nudėtum vilką ar lokį, bet jeigu Glaukas 
žūtų nekaltas? Kaip užsikrauti -ant sąžinės naują žmogžudystę, naują 
nuodėmę ir naują Avinėlio įžeidimą? 

„"— Teismui nėra laiko, sūnau mano,— atsakė Chilonas,— nes 
išdavikas iš Ostriano skubės tiesiai pas cezarį į Ancijų arba pasislėps 
namuose vieno patricijaus, kuriam jis daro paslaugas, o aš tau duosiu 
žymenį, kurį parodysi užmušęs Glauką, ir vyskupas, ir Didysis Apaš- 
talas palaimins tavo žygį. 

Taip taręs, išsiėmė pinigėlį, paskui pradėjo už juostos ieškoti peilio, 
o suradęs išrėžė sestercijuje kryžiaus ženklą ir padavė darbininkui. 

— Štai nuosprendis Glaukui ir tau žymuo. Kai užmušęs Glauką 
šį žymenį parodysi vyskupui, jis atleis tau ir aną netyčia padarytą 
žmogžudystę. 

Darbininkas nejučiomis ištiesė ranką į pinigėlį, bet atmintyje dar 
nebuvo išdilusi pirmoji žmogžudystė, ir jį nukrėtė tarsi išgąstis. 

— Tėve,— prabilo kone maldaujamu balsu,— ar tikrai prisiimi 
ant savo sąžinės tą darbą ir ar pats girdėjai Glauką išduodant brolius? 

Chilonas suprato, kad reikia kažkokių įrodymų, suminėti kokius 
nors vardus, nes kitaip į milžino širdį gali įsismelkti abejonė. Staiga 
laiminga mintis nušvito galvoje. 

:— Klausyk, Urbonai,— tarė, — aš gyvenu Korinte, bet kilęs iš 
Koso ir čia, Romoje, mokau Kristaus tiesų vieną jauną vergę iš mano 
krašto, jos vardas Eunikė. Ji dirba vestiplika vieno cezario bičiulio, 
kažkokio Petronijaus namuose. Tai va tuose namuose girdėjau, kaip 
Glaukas pasišovė išduoti visus krikščionis ir dar. pasižadėjo kitam ce- 
zario bendrininkui, Vinicijui, sūrasti tarp krikščionių merginą... 

Čia stabtelėjo ir nustebęs pasižiūrėjo į darbininką, kurio akys 
ūmai sužibo kaip žvėries, o veidą iškreipė laukinis įtūžis ir rūstybė. 

— Kas tau? — paklausė beveik išsigandęs. 

— Nieko, tėve. Rytoj užmušiu Glauką!.. 

Tačiau graikas nutilo, o„po valandėlės nutvėrė darbininką už pe- 
čių, pasuko, kad mėnulio šviesa kristų tiesiai jam į veidą, ir ėmė aky- 
lai į jį žiūrėti. Buvo matyti, kad širdyje dvejojo, ar kvosti toliau ir viską 
iki galo išpešti, ar tuo tarpu tenkintis gautomis žiniomis ir savo spė- 
jimais. 

Galų gale įgimtas atsargumas nugalėjo. 

Giliai atsidusęs kartą, kitą, paskui, vėl uždėjęs ranką darbininkui 
ant galvos, pabrėžtinai paklausė iškilmingu balsu: 

— Tai per šventą krikštą gavai Urbono vardą? 

— Taip, tėve. 

— Na, tada ramybė tau, Urbonai. 


PERSKYRIMAS AŠTUONIOLIKTAS 


Petronijus — Vinicijui: 

„Prasti tavo reikalai, carissime! Venera, matyt, sudrumstė tau 
mintis, atėmė protą, atmintį ir sugebėjimą mąstyti apie ką nors kita, 
išskyrus meilę. Pasiskaityk kada nors, ką atsakei į mano laišką, ir pa- 
matysi, kaip tavo sąmonė dabar pasidarė abejinga viskam, kas nesusiję 
su Ligija, kaip rūpinasi vien ja, prie jos vis grįžta ir sukasi viršum kaip 
vanagas ties nužiūrėtu laimikiu. Prisiekiu Poluksu! Surask ją greičiau, 
nes kitaip, jei ugnis tavęs nepavers pelenais, pavirsi Egipto sfinksu, 
kuris, įsimylėjęs, kaip pasakojama, blyškiaveidę Izidę, pasidarė viskam 
kurčias, abejingas ir tik laukia nakties, kad galėtų žiūrėti į mylimąją 
akmeninėmis akimis. 

Lakstyk sau vakarais persirengęs po miestą, netgi lankyk su savo 
filosofu krikščionių maldos namus. Visa, kas žadina viltį ir trumpina 
laiką, verta pagyrimo. Tačiau dėl mano bičiulystės padaryk vieną 
dalyką: tas Ursas, Ligijos vergas, kiek girdėjau, yra nepaprasto stip- 
rumo vyras, tai nusisamdyk Krotoną ir leiskis į žygius trise. Taip bus 
saugiau ir išmintingiau. Krikščionys, jeigu jiems priklauso Pomponija 
Grecina ir Ligija, matyt, nėra tokie piktadariai, kokiais juos visi laiko, 
bet pagrobiant Ligiją jie parodė, kad tada, kai užkabinama jų kai- 
menės avelė, jie nejuokauja. Žinau, kad pamatęs Ligiją susitvardyti 
neįstengsi ir panorėsi ją tučtuojau parsivesti, bet kaipgi tai vien su 

"Chilonidu įvykdysi? O Krotonas viską sutvarkys, nors ją saugotų de- 
"šimt tokių ligų -kaip tas Ursas. Nesileisk išnaudojamas Chilono, o Kro- 


tonui pinigų nešykštėk. Iš visų patarimų, kuriuos tau galiu pasiųsti, 
šitas verčiausias. | | 

Čia jau visi liovėsi kalbėję apie mažąją Augustą ir apie tai, kad 
numirė nuo apžavų. Dar prisimena ją kartais Popėja, bet cezario 
galva pramušta kuo kitu, be to, jeigu teisybė, kad dieviškoji Augus- 
ta vėl laukiasi, tai ano vaiko atminimas ir jos širdyje išblės be pėdsakų. 
Jau keliolika dienų esame Neapolyje, tikriau — Bajuose. Jeigu dar 
pajėgtum kuo nors domėtis, tai mūsų viešnagės čia aidas turėtų pa- 
siekti tavo ausis, nes visa Roma veikiausiai apie nieką daugiau nekal- 
ba. Atvykome tiesiai į Bajus, kur pirmiausia mus užgriuvo motinos 
prisiminimai ir sąžinės graužimas. Bet žinai, iki ko priėjo Ahenobar- 
bas? Nagi net motinos nužudymas jam yra tik poezijos tema ir dings- 
tis vaidinti tragiškas juokdario scenas. Seniau jį tikrai graužė sąžinė 
tik todėl, kad yra bailys. O dabar, kai įsitikino, kad pasaulis kaip ir 
anksčiau po jo padu ir joks dievas jam neatkeršijo, jis tiktai apsimeta, 
kad sugraudintų žmones savo likimu. Naktimis kartais pašoka, tikin- 
damas, kad jį persekiojančios furijos, žadina mus, dairosi, maivosi kaip 
aktorius, vaidinantis Orestą'““, prastas aktorius, deklamuoja graikų ei- 
les ir seka, ar mes grožimės. O mes, žinoma, grožimės! Užuot pasakę 
jam: „Eik miegoti, juokdary!“, taip pat nusiteikiame pagal tragedijos 
toną. ir giname didįjį artistą nuo furijų. Prisiekiu Kastoru! Veikiausiai 
ir tu girdėjai, kad jis jau viešai vaidino Neapolyje. Suvarė visus graikų 


"valkatūnus iš Neapolio ir aplinkinių miestų, jie kvėpuodami užtvindė 


areną tokiu nemaloniu česnakų ir prakaito dvoku, jog dėkojau die- 
vams, kad sėdėjau ne pirmose eilėse drauge su augustionais, o buvau 
su Ahenobarbu už scenos. Ar patikėsi, kad jis bijojo? Bijojo iš tikrųjų! 
Paėmęs mano ranką, spaudė sau prie širdies, kuri tikrai dažniau pla- 
kė. Kvėpavo tankiai, o kai reikėjo išeiti į sceną, išblyško it pergamen- 
tas, kaktą išpylė prakaito lašai. O juk žinojo, kad visose eilėse sėdi su 
lazdomis pretorionai, kurie prireikus turėjo pakelti entuziazmą. Tačiau 
neprireikė. Jokia Kartaginos apylinkių beždžionių gauja nesugebėtų 
klykti taip kaip šitie driskiai. Sakau tau, kad česnakų kvapas siekė net 
sceną. O Neronas lankstėsi, spaudė ranką prie širdies, siuntė oru bu- 
činius ir verkė. Paskui įgriuvo kaip girtas tarp mūsų, laukiančių už 
scenos, šaukdamas: „Kas tie visi triumfai palyginti su šiuo mano trium- 
fu!“ O ten driskiai vis klykė ir plojo, žinodami, kad išplos sau iš juok- 
dario cezario malonių, dovanų, vaišių, loterijos bilietų ir naujų re- 

ginių. Aš net nesistebiu, kad jie plojo, nes tokių dalykų ligi šiol nebuvo 
matę. O jis vis kartojo: „Štai kas yra graikai! Štai kas yra graikai!“ Ir 
man regis, kad jo neapykanta Romai nuo šios valandos dar sustiprėjo. 
Aišku, į Romą buvo pasiųsti specialūs žygūnai su pranešimais apie 
triumfą, ir šiomis dienomis laukiame senato padėkų. Po pirmojo Ne- 
rono pasirodymo čia įvyko keistas atsitikimas. Staiga sugriuvo teat- 
ras, tačiau tada, kai žmonės jau buvo išėję. Buvau įvykio vietoje ir 
nemačiau, kad iš po griuvėsių būtų ištrauktas nors vienas lavonas. 
Daugelis, netgi graikų, žiūri į tai kaip į'dievų rūstybę už cezario val- 
džios pažeminimą, bet jis, atvirkščiai, tikina, kad tai dievų malonė, 
jie aiškiai globoja jo dainavimą ir tuos, kurie jo klausosi. Todėl de- 
damos aukos visose šventyklose ir padėkos, o jam — naujas paskafi- 
nimas keliauti į Achają. Tačiau prieš kelias dienas man kalbėjo, 
kad bijąs, ką dėl to pasakysią Romos gyventojai, ar nesukilsią iš meilės 
jam, taip pat iš nuogąstavimo, kad, cezariui išvykus ilgesniam lai- 
kui, galįs užtrukti duonos dalijimas ir žaidimai. 

O dabar keliaujame į Beneventą pasižiūrėti kurpių grožybių, 
kuriomis puikuosis Vatinijus, iš ten, dieviškųjų Elenos brolių globo- 
jami!?? — į Graikiją. Apie save turiu pasakyti, kad pastebėjau vieną 
dalyką: tarp pamišėlių pats darausi pamišėliu, dar daugiau — regiu 
tuose pamišimuose savotišką žavesį. Graikija ir kelionė su tūkstančiu 
citrų, triumfalinė Bakcho eisena tarp mirtomis, vynuogienojais ir 
sausmedžio šakelėmis vainikuotų nimfų ir bakchančių, tigrais pakin- 
kyti vežimai, gėlės, tirsai, vainikai, šūkiai „evoe!“, muzika, poezija ir 
plojanti Helada — viskas puiku, bet mes puoselėjame dar drąsesnius 
sumanymus. Norėtume sukurti tokią pasakišką rytietišką imperiją, 
palmių, saulės, poezijos karalystę, kur tikrovė — kaip sapnas, kur 
gyvenimas — vien tiktai malonumai. Norėtume užmiršti Romą, o 
pasaulio centrą perkelti kur nors tarp Graikijos, Azijos ir Egipto, gy- 
venti ne kaip žmonės, o kaip dievai, nepatirti, kas yra kasdienybė, 
aukso galeromis purpurinių burių paunksnėje klajoti po Archipelagą, 
„būti Apolonu, Ozyriu ir Baaliu viename asmenyje, rausti su aušra, 
auksu spindėti su saule, sidabru — su mėnuliu, įsakinėti, dainuoti, 
svajoti... Ar patikėsi, kad aš, dar turįs už sesterciją proto, 0 už asą — 
blaivumo, leidžiuosi nešamas šių fantazijų, leidžiuosi todėl, kad jos, 
nors ir neįvykdomos, tačiau bent didžios ir neįprastos... Tokia pasa- 
kiška imperija vis dėlto kada nors, kada nors po ilgų amžių -atro- 
dytų žmonėms it viliojantis sapnas. Jeigu Venera neprisiima kartais 
kokios Ligijos arba nors tokios vergės kaip Eunikė pavidalo, jeigu 

jo nepapuošia menas, tai pats gyvenimas yra tuščias ir labai dažnai 
parodo beždžionės veidą. Tačiau Variabarzdis neįgyvendins savo už- 
mojų jau vien dėl to, kad toje pasakiškoje, rytietiškoje poezijos kara- 
lystėje neturi būti vietos išdavystei, niekšybei ir mirčiai, o joje prisi- 
dengęs poeto kauke sėdi menkas komediantas, puskvailis važnyčiotojas 
ir lėkštas tironas. O tuo tarpu smaugiame žmones, kai jie kokiu nors 
būdu mums kliudo. Vargšas Torkvatas Silanas jau virto šešėliu. Prieš 
kelias dienas atvėrė sau venas. Lekanijus ir Licinijus su baime priima 
konsulatą; senasis Trazėja neišvengs mirties, nes nori būti doras. Ti- 
gelinas kol kas negali išgauti įsakymo, kad aš atverčiau sau venas. Aš 
dar reikalingas ne tik kaip elegantiae arbiter, bet ir kaip žmogus, be 
kurio patarimų ir skonio kelionė į Achają gali nepasisekti. Tačiau ne 
kartą pagalvoju, kad anksčiau ar vėliau taip ir baigsis, ir žinai, kas man 
tokiu atveju rūpi — nagi kad Variabarzdžiui neatitektų toji mano 
Mirenos taurė, kurią matei ir kuria grožėjais. Jei mano mirties valan- 
dą būsi šalia manęs, tai ją atiduosiu tau, o jei būsi toli — sudaužysiu. 
Bet kol kas prieš akis — tų kurpių Beneventas, olimpinė Graikija ir 
Fatumas, kuris kiekvienam nežinomą ir netikėtą nuskiria kelią. Lik 
sveikas ir pasisamdyk Krotoną, nes kitaip ir antrą kartą išplėš tau Li- 
giją. Chilonidą, kai tau nebereikės, atsiųsk man, nesvarbu kur bebū- 
čiau. Gal padarysiu iš jo antrą Vatinijų, ir konsulai bei senatoriai gal 
drebės prieš jį, kaip dabar prieš šitą narsuolį Dervasiūlį. Verta sulaukti 
tokio reginio. Kai surasi Ligiją, duok man žinią, kad galėčiau paau- 
koti už jus porą gulbių ir porą balandžių čionykštėje apvalioje. Ve- 
neros šventykloje. Sapnavau kartą Ligiją ant tavo kelių, ieškančią 
tavo bučinių. Pasistenk, kad tai būtų pranašingas sapnas. Tenebūna 
tavo padangėje debesų, o jeigu bus, tai — rožių spalvos ir rožių aro- 
mato. Lik sveikas ir. gyvuok!“ 

Vos tik Vinicijui baigus skaityti, į biblioteką tyliai įslinko nekvies- 
tas Chilonas, nes tarnams buvo įsakyta įleisti jį bet kuriuo metu dieną 
ir naktį. 

— Tebūna, pone, tau maloninga dieviškoji tavo kilniaširdžio 
protėvio Enėjo motina, — tarė atvykėlis, — kaip kad man buvo ma- 
loningas dieviškasis Majos sūnus!!“, 

| a 
— Ką tai reiškia? — paklausė Vinicijus, staigiai pakildamas | nuo 


stalo, prie kurio sėdėjo. 

„Chilonas pakėlė galvą ir tarė: 

— Eureka! 

Jaunasis s patricijus taip susijaudino, kad kiek laiko nepajėgė žodžio 
ištarti. 

— Matei ją? - — pagaliau paklausė. | 

„— Mačiau Ursą, pone, ir kalbėjau su juo. 

— Ir žinai, kur jie slepiasi? = 

— Ne, pone. Manim dėtas, kitas iš savimeilės būtų išsidavęs ligui, 
kad atspėjo, kas jis, būtų stengęsis iškvosti, kur gyvena, ir gavęs tokį 
kumštį, nuo kurio jam būtų išdulkėję visi žemės reikalai, arba su- 
kėlęs milžino nepasitikėjimą ir paskatinęs paieškoti merginai gal dar tą 
pačią naktį kitos slėptuvės. Aš-taip nepadariau, pone. Man užtenka ži- 
noti, kad Ursas dirba pas malūnininką vardu Demas, ten prie Empo- 
rijaus, kaip ir tavo atleistinis, o užtenka todėl, kad dabar bet kuris 
tavo. patikimesnis vergas gali rytą nueiti jo pėdomis ir susekti jų slėp- 
tuvę. Aš tik atnešiau tau, pone, žinią, kad tu įtikėtum: jeigu jau Ur- 
sas čia; tai ir dieviškoji Ligija yra Romoje, ir dar žinią, kad Šią naktį ji 
beveik tikrai bus Ostriane. | 

— Ostriane? Kur jis yra? — nutraukė Vinicijus, matyt, norėda- 
mas tučtuojau bėgti į nurodytą vietą. 0 

— Tai senos kapinės tarp Via Salaria ir Via Nomentana. Tas 
krikščionių pontifex.maximus*, kurį tau, pone, minėjau ir kurio laukta 
gerokai vėliau, atvyko jau šiandien ir krikštys bei mokys tose kapi- 
nėse. Jie slapstosi sų savo mokslu, ir nors ligi šioi nėra jokių jį drau- 
džiančių ediktų, žmonės krikščionių neapkenčia, todėl jie turi būti 
atsargūs. Pats Ursas man sakė, kad šiandien visi iki paskutinio susi- 
rinks Ostriane, nes kiekvienas nvri zamatyti ir išgirsti tą, kuris buvo 
pirmas Kristaus mokinys ir kurį jie vadina Pasiuntiniu.. Jų moterys 
lygiai su vyrais klausosi pamokymų, tad iš.visų moterų nebus gal tik 
vienos Pomponijos — ji neturėtų kaip pasiteisinti Aului, senų dievų 
garbintojui, kodėi naktį palieka namus, bet Ligija, mano pone, esanti 
Urso ir bendruomenės vyresnių jų globoje, ateis-be abejonės drauge su 
kitomis moterimis. 

Vinicijus, ligi šiol gyvenęs tarsi karštligėje, palaikomas tiktai vil- 
ties, dabar, kai ta viltis lyg ir pildėsi, staiga pajuto silpnumą, lyg žmo- 


* Vyriausiasis žynys (lot.). 

gus, pasiekęs tikslą nežmoniškomis pastangomis. Chilonas tai paste- 
bėjo ir nusprendė pasinaudoti: 

— Teisybė, miesto vartus sergsti tavo žmonės, pone, ir krikščionys, 
aišku, tai žino. Tačiau jiems nereikia vartų. Tibrui taip pat jų nerei- 
kia, ir nors nuo upės iki tų kelių toloka, verta sukarti ilgesnį galą, kad 
pamatytum Didįjį Apaštalą. Be to, jie gali turėti tūkstančius būdų 
persigauti per miesto sieną, ir aš žinau, kad taip yra. Ostriane atrasi, 
pone, Ligiją; net jeigu jos ir nebūtų, o tuo aš netikiu, ten pamatysi 
Ursą, nes jis davė man įžadą užmušti Glauką. Pats sakė būsiąs ir ten 
nudobsiąs, girdi, taurusis tribūne? Taigi arba seksi jo pėdomis ir suži- 
nosi, kur gyvena Ligija, arba įsakysi savo žmonėms jį sučiupti kaip 
"žudiką, o turėdamas ligą savo rankose, išgausi iš jo, kur paslėpė Ligiją. 
Aš savo atlikau! Kitas, manim dėtas, o pone, tau pasakytų, kad išgėręs 
su Ursuų dešimt kantarų'!' geriausio vyno, kol iškvotė iš jo paslaptį; 
dar kitas pasakytų, kad prakišęs jam tūkstantį sestercijų lošdamas 
„dvylikos linijų“ lentelėje, arba nupirkęs šitą žinią už du tūkstančius... 
Žinau, kad atsiteistumei man dvigubai, ir vis dėlto bent vieną kartą 
gyvenime... tai yra norėjau pasakyti, kaip visada gyvenime, būsiu są- 
žiningas, nes, tikiuosi, prisiminęs geraširdžio Petronijaus žodžius, vi- 
sas mano išlaidas ir viltis pranoks tavo dosnumas. | 

Bet Vinicijus buvo karys, įpratęs ne tik ieškoti išeities visais atve- 
jais, bet ir veikti, todėl netrukus nugalėjo valandėlę plūstelėjusią silp- 
nybę ir tarė: | 

— Nenusivilsi mano dosnumu, bet pirmiausia eisi.su manimi į 
-Ostrianą.“ 

— Aš į Ostrianą? — paklausė Chilonas, neturėdamas menkiau- 
sio noro ten eiti.— Aš, taurusis tribūne, pažadėjau tau surasti Ligiją, 
bet neįsipareigojau ją pagrobti... Tik pagalvok, pone, kas man atsi- 
tiktų, jeigu tas ligų lokys, sudraskęs Glauką, čia pat įsitikintų, kad ne 
visai pagrįstai 11 suplėšė? Ar jis nepalaikytų manęs (beje, visai netei- 
singai) įvykdytos žmogžudystės kaltininku? Atmink, pone: kuo di- 
desnis filosofas; tuo sunkiau jam atsakyti į kvailus neišmanėlių klausi- 
mus, taigi ką aš jam atsakyčiau, jeigu jis paklaustų, kodėl apkaltinau 
gydytoją Glauką? Tačiau jeigu įtari mane, kad tave apgaudinėju, tai 
pasakysiu štai ką: sumokėk man tik tada, kai parodysiu namą, kur 
gyvena Ligija, o šiandien atskleisk man vien dalelę savo dosnumo, 
kad jeigu kas nors, o ponę (tesaugo tave visi dievai), tau atsitiktų, 
aš nelikčiau be atpildo. Tavo širdis to niekada nepakeltų. 

Vinicijus priėjo prie pastatytos ant marmurinio pastovo skrynios, 
vadinamos arka, ir išėmęs iš jos kapšą metė Chilonui. 

— Čia yra skrupulai, — pasakė.— Kai Ligija bus mano namuose, 
gausi tokį pat, pilną aurėjų*. | 

— O Jupiteri! — sušuko Chilonas. 

Tačiau Vinicijus suraukė antakius. 

— Čia gausi valgyti, paskui galėsi pailsėti. Iki vakaro niekur neisi, 
o kai sutems, lydėsi mane į Ostrianą. | 

Graiko veide pasirodė baimė ir abejonė, bet jis greitai nusiramino 
ir atsakė: 

— Kas gali tau priekaištauti, pone! Priimk šiuos žodžius kaip gerą 
pranašystę, taip. kaip juos, sako, priėmęs didysis mūsų herojus Amono 
šventykloje. Na, o kalbant apie mane, tai šie „skrupulai“ (jis kreste- 
lėjo kapšą) persvėrė manuosius, jau nekalbant apie tavo bičiulystę, 
kuri man yra tikra laimė ir malonumas. | 

Tačiau Vinicijus jį nekantriai nutraukė ir ėmė klausinėti pokalbio 
su Ursu smulkmenų. Iš viso to vienas dalykas atrodė akivaizdus: arba 
dar šią naktį išaiškės, kur slapstosi Ligija, arba ją pačią bus galima 
pagrobti grįžtant namo iš Ostriano. Nuo tos minties Vinicijų pagavo 
pašėlęs džiaugsmas. Dabar, kai buvo beveik tikras, kad Ligiją suras, 
išnyko ir jos sukeltas pyktis, ir susikaupusi nuoskauda. Už šitą štai 
džiaugsmą dovanojo jai visas kaltes. Galvojo apie ją tik kaip. apie 
brangią ir trokštamą būtybę ir jaudinosi, tarsi būtų jos laukęs grįž- 
tant po ilgos kelionės. Magėjo sušaukti vergus ir liepti jiems išpuošti 
namus vainikais. Šią valandėlę nepyko net ant Urso. Buvo pasiryžęs 
visiems viską atleisti. Jis naudojosi Chilono paslaugomis, bet ligi šiol 
juo kiek dygėjosi, o dabar pirmą kartą jis jam pasirodė įdomus ir ne- 
eilinis žmogus. Nušvito visi namai, nušvito akys, nušvito veidas. Vėl 
pajuto jaunystę ir gyvenimo džiaugsmą. Ankstesnė niūri širdgėla do- 
rai neparodė, kokia didelė jo meilė Ligijai. Tai suprato tik dabar, kai 
jau tikėjosi ją turėti. Geismas budo, kaip pavasarį bunda saulės su- 
šildyta žemė, bet aistra šį kartą nebuvo tokia akla ir laukinė, ne, 
daugiau džiugi ir švelni. Viduje kunkuliavo beribė energija, ir buvo 
įsitikinęs, kad vos tik pamatys Ligiją savo akimis, jau nebeįstengs jos 
atimti viso pasaulio krikščionys, net pats cezaris. 

"Tačiau Vinicijaus džiaugsmo padrąsintas Chilonas prabilo ir ėmė: 
„patarinėti. Jo manymu, negalima sakyti, kad jau laimėta, būtinas di- 


* Scripulum, arba scrupulum — maža aukso moneta, trečdalis auksinio denaro, 
arba aurėjaus. (Aut. pastaba) 

džiausias atsargumas, nes kitaip viskas gali nueiti per nieką. Ir mal- 
davo Vinicijų negrobti Ligijos Ostriane. Ten esą reikia vykti su gaub- 
tais ant galvų, pridengtais veidais ir, pasislėpus kokiame tamsiame 
kampe, tiktai stebėti visus susirinkusius. O pamačius Ligiją, saugiausia 
būsią — sekti paskui ją iš tolo, nužiūrėti, į kuriuos namus įeina, ir tik 
rytojaus dieną švintant apsupti juos su. dideliu būriu vergų ir išaušus 
ją pasiimti. Kadangi ji yra įkaitė ir iš tiesų priklauso cezariui, tai gali- 
ma veikti nebijant nusižengti įstatymui. O jeigu jos nesurasią Ostriane, 
patrauksią paskui Ursą, ir rezultatas būsiąs tas pats. Į kapines eiti su 
dideliu pulku savo žmonių nederą, nes greitai patrauksią dėmėsį, tada 
krikščionims tereiksią užgesinti visus fakelus, kaip kad jie padarė per 
pirmąjį pagrobimą, ir išsisklaidyti arba išsislapstyti tamsoje, jiems 
vieniems žinomose užuolandose: Tačiau būtina esą pasiimti ginklus, 
o dar geriau — pasitelkti porą patikimų ir tvirtų vyrų, kad, iškilus 
pavojui, būtų apsauga. 

Vinicijus jam visiškai pritarė ir, kartu prisiminęs Petronijaus pa- 
tarimą, liepė vergams atvesti čia Krotoną. Chilonas Romoje visus pa- 
žinojo, tad išgirdęs minint žinomą atletą, kurio nežmoniška jėga: are- 
noje ne kartą žavėjosi, aiškiai nusiramino ir pareiškė eisiąs į Ostrianą. 
Didžiųjų aurėjų prikimštas kapšas jam atrodė su Krotono pagalba 
daug lengviau pasiekia mas. 

"Tad gerai nusiteikęs sėdo prie stalo, kur jį netrukus pakvietė at- 
rijaus vyresnysis, ir valgydamas pasakojo vergams, kad jų šeiminin- 
kui pristatęs stebuklingo tepalo — girdi, užtenka juo patepti kanopas 
menkiausiam arkliui, ir jis paliks užnugaryje visus kitus. Tą tepalą 
sutaisyti jį išmokęs vienas krikščionis, nes seni krikščionys burtus ir 
stebuklus išmaną daug geriau net už tesaliečius, nors Tesalija ir.garsė- 
ja savo žiniuonėmis. Krikščionys juo nepaprastai pasitikį, o kodėl — 
lengvai suprasiąs kiekvienas, kas žino, ką reiškia žuvis. Taip kalbėda- 
mas, atidžiai žiūrėjo į vergų veidus, vildamasis tarp jų atrasti krikš- 
čionį ir apie tai pranešti Vinicijui. Tačiau kai ta viltis neišsipildė, ėmė 
valgyti ir gerti iki gurklio, nešykštėdamas pagyrimų virėjui įr tikin- 
damas, kad pasištengsiąs jį iš Vinicijaus atpirkti. Jo linksmybę drumstė 
tik viena mintis, kad naktį reikės eiti į Ostrianą, bet vis guodėsi, kad 
būsiąs persirengęs, patamsyje ir lydimas dviejų vyrų: vienas jų — 
stipruolis, visos Romos dievaitis, o antras — patricijus ir aukštas karo 
vadas. „Jei Vinicijų ir pažins, — svarstė, — vis tiek neišdrįs prieš jį 
pakelti rankos, o dėl manęs — galės džiaugtis, jeigu pamatys nors 
„mano nosiės galiuką“. 

Paskui prisiminė pašnekesį su darbininku, ir tie prisiminimai dar 
labiau jam pakėlė ūpą. Nebuvo jokios abejonės, kad tas darbininkas — 
Ursas. Iš Vinicijaus ir tų, kurie lydėjo Ligiją iš cezario rūmų, girdėjo 
apie nepaprastą to žmogaus stiprumą. Kadangi per Euricijų jis ieškojo 
ypatingai tvirtų vyrų, tai nėra ko stebėtis, kad jam parodė Ursą. Pas- 
kui darbininko sumišimas ir pasipiktinimas išgirdus apie Vinicijų ir 
Ligiją išblaškė visas abejones, kad tie asmenys stipruoliui itin rūpi; be 
to, darbininkas užsiminė ir apie atgailą už žmogžudystę; pagaliau 
darbininko išvaizda visiškai atitiko Vinicijaus pasakojimą apie ligą. 
. Gal tiktai pakeistas vardas kėlė kiek abejonių, bet Chilonas žinojo, 
kad krikščionys per krikštą dažnai gauna naują vardą. 

„Jeigu Ursas užmuš Glauką, — svarstė Chilonas, — tai bus dar 
geriau, o jei neužmuš — tai irgi geras ženklas, nes parodys, kaip sunku 
krikščioniui įvykdyti žmogžudystę. Juk aš pavaizdavau tą Glauką 
"tarsi tikrą Judo sūnų ir visų krikščionių išdaviką; buvau toks iškalbin- 
"gas, kad net akmenį būčiau išjudinęs ir jis būtų pasižadėjęs nukristi 
Glaukui ant galvos, o vis dėlto vos palenkiau tą ligų lokį duoti man 
žodį pritvoti jį savo letena... Dvejojo, nenorėjo, kalbėjo apie savo su- 
sikrimtimą ir atgailą. Matyt, tarp jų taip nedaroma... Savo skriaudas 
reikią dovanoti, už svetimas nelabai leistina keršyti, taigi pasvarstyk, 
Chilonai, kas tau gali grėsti? Glaukas neturi tau keršyti... Jeigu Ursas 
neužmuš Glauko už tokią didelę kaltę kaip visų krikščionių išdavimas, 
tai tuo labiau jis neužmuš tavęs už tokią mažą — vieno krikščionio iš- 
„davimą. Beje, kai tik parodysiu tam geidulingam keršuliui tos balandės 
lizdą, nusiplausiu rankas ir vėl sugrįšiu į Neapolį. Krikščionys taip 
pat kalba apie kažkokį rankų nusiplovimą, matyt, taip daroma galu- 
tinai užbaigus darbą, Geri žmonės tie krikščionys, o kokios blogos 
šnekos apie juos sklinda. O dievai! Tai šitoks teisingumas pasaulyje! 
"Vis dėlto patinka man tas tikėjimas, kad neleidžia žudyti. Bet jei ne- 
leidžia žudyti, tai jau tikrai neleidžia nei vogti, nei apgaudinėti, nei 
melagingai liudyti, taigi nepasakyčiau, kad jis lengvas. Jis, matyt, moko 
ne tik garbingai mirti, kaip stoikai, bet ir dorai gyventi. Jei kada susi- 
krausiu turto ir turėsiu tokius namus kaip šitie ir tiek vergų, tai gal ir 
aš tapsiu krikščioniu tiek laiko, kiek man bus naudinga. Juk turtuolis 
gali sau viską leisti, net ir dorybę... Taip! Tai turtingųjų religija, todėl 
nesuprantu, kodėl tarp jų tiek skurdžių. Kas jiems iš to, kodėl jie leidžia 
dorybei surišti sau rankas? Reikėtų apie tai kada nors pagalvoti. O 
tuo tarpu ačiū tau, Hermi, kad padėjai man atrasti tą barsuką.:: 
Tačiau jeigu taip padarei dėl dviejų telyčių — baltų vienmečių . 

paauksuotais ragais — tai aš tavęs nepažįstu. Gėdykis, Argo nugalėto- 
jau!'!' Toks išmintingas dievas ir nenumatei iš anksto, kad nieko 
negausi! Aukoju tau užtat savo dėkingumą, o jeigu vietoj mano dėkin- 
gumo nori dviejų galvijų, tai pats esi toks trečias, ir geriausiu atveju 
tau derėtų būti piemeniu, o ne dievu. Saugokis taipgi, kad aš kaip fi- 
losofas neįrodyčiau žmonėms, jog tavęs nėra, nes tada visi liautųsi 
tau nešę aukas. Su filosofais verčiau gyventi gražiuoju“. 

Taip kalbėdamasis su savimi ir Hermiu, išsitiesė ant suolo, pasi- 
kišo po galva apsiautalą ir, vergėms nuėmus indus, užmigo. Pabudo, 
tikriau sakant, buvo pažadintas, kai atvyko Krotonas. Tada nuėjo 
į atrijų ir su malonumu ėmė apžiūrinėti galingą lanistos, buvusio 
gladiatoriaus, figūrą, kuri, rodos, užpildė visą atrijų. Krotonas jau 
buvo susiderėjęs dėl kainos ir dabar kalbėjo Vinicijui: 

— Prisiekiu Herkuliu! Gerai, pone, kad šiandien į mane kreipeisi, 
nes rytoj, pakviestas kilniojo Vatinijaus, išvykstu į Beneventą, ceza- 
rio akivaizdoje susiremti su kažkokiu Sifaku, stipriausiu negru, kokį 
kada nors yra pagimdžiusi Afrika. Ar įsivaizduoji, pone, kaip sutraš- 
kės jo stuburas mano glėbyje, ir dar suknežinsiu kumščiu juodą jo 
snukį. 

— Prisiekiu Poluksu! — atsakė Vinicijus. — Esu tikras, kad taip 
ir bus, Krotonai. 

— Ir gerai padarysi, — pridūrė Chilonas.— Taipl.. Suknežink 
jam ir snukį! Tai puiki mintis ir tavęs vertas žygis. Galiu kirsti lažybų, 
kad suknežinsi jam snukį. Tačiau dabar išsitepk kūną aliejais, mano 
Herkuli, ir tvirtai susijuosk, nes žinok — ko gera, teks susiremti .su 
tikru Kaku!!“. Žmogus, saugantis tą merginą, kuri rūpi garbiajam 
Vinicijui, sako, yra nepaprastas galiūnas. | | 

Chilonas taip kalbėjo tik norėdamas pakurstyti Krotono savimeilę, 
o Vinicijus pridūrė: 

-— Taip, taip, aš jo nemačiau, bet kiti man pasakojo, kad jis nu- 
tvėręs jautį už ragų galįs nutempti kur nori. 

— Oi! — sušuko Chilonas, nemanęs, kad Ursas toks stiprus. 

Tačiau Krotonas tik niekinamai šyptelėjo. 

i — Garbusis pone, — tarė, — va šita ranka apsiimu sugriebti tą, 
kurį įsakysi, o kita — apsiginti nuo septynių tokių ligų ir parnešti 
merginą tau į namus, nors visi Romos krikščionys mane vytųsi kaip 
Kalabrijos vilkai. Jeigu to nepajėgsiu padaryti, leisiu save nuplakti štai 
prie šio impluvijaus. 

— Neleisk jam taip daryti, pone! — sušuko Chilonas.— Jie pradės 

į mus svaidyti akmenis, o tada ką bepadės jo jėga? Ar ne geriau mer- 
giną paimti iš namų ir nestumti į pražūtį nei jos, nei savęs? : 

— "Taip ir turi būti, Krotonai, — patvirtino Vinicijus. 

— Tavo pinigai — tavo valia! Tik neužmiršk, pone, kad rytoj aš 
keliauju į Benevenią. 
 — Vien tik mieste turime penkis šimtus vergų, — atsakė Vinicijus. 

"Tada davė jiems ženklą pasišalinti, o pats nuėjo į biblioteką I ir at- 
sisėdęs parašė Petronijui tokius žodžius: 

„Chilonas surado Ligiją. Šią naktį su juo ir Krotonu eisiu į Ostri- 
aną ir pagrobsiu ją ten pat arba rytoj iš namų. Teapipila tave dievai 
visokeriopa laime. Lik sveikas, carissime, džiaugsmas neleidžia man 
toliau rašyti“. 

Ir padėjęs rašyklę ėmė vaikščioti sparčiu žingsniu — širdis buvo 
kupina ne tik džiaugsmo, bet ir graužiančio nerimo. Kalbėjo sau, kad 
rytojaus dieną Ligija jau būsianti šiuose namuose. Nežinojo, kaip su 
ja pasielgsiąs, bet jautė: jeigu ji panorės jį mylėti, jis bus jos tarnas. 
Prisiminė Aktės tikinimus, kad buvo mylimas, ir didžiai susijaudino. 
Matyt, tereikės įveikti mergaitišką drovumą ir kažkokius įžadus, ku- 
rių turbūt liepia laikytis krikščionių tikėjimas? O jeigu taip, tai kai 
tik Ligija atsidurs jo namuose ir nusileis įkalbinėjimams arba prie- 
vartai, tada turės pasakyti pati sau: „Įvyko“, ir paskui jau bus mMmio- 
lanki ir mylinti. jj 

Tačiau įėjęs Chilonas nutraukė šių palaimingų minčių srautą. 
*  — Pone,— prabilo graikas, — štai kas dar šovė man į galvą: o 
jeigu krikščionys turi kokius ženklus — teseras, be kurių nieko nepra- 
leis į Ostrianą? Žinau, kad maldos namuose taip būna, ir tokią teserą 
esu gavęs iš Euricijaus, tai leisk man, pone, nueiti pas jį, gerai iškvosti 
ir apsirūpinti tais ženklais, įeigu jie pasirodys būtini. 

— Gerai, taurusis išminčiau, — linksmai atsakė Vinicijus.— Kal- 
bi kaip įžvalgus Žmogus ir esi vertas pagyrimo. Taigi eik pas Euri- 
cijų ar kur tik į įsigeisi, bet dėl tikrumo palik štai ant šito stalo tą. kapšą, 
kurį esi gavęs. 

 Chilonas visada nenoriai skiriasi su pinigais, tad dabar susiraukė, 
tačiau įvykdė liepimą i ir išėjo. Nuo Karinų iki Cirko, šalia kurio buvo 
Euricijaus krautuvėlė, nelabai toli, todėl graikas sugrįžo dar gerokai 
prieš sutemas. | 

— Štai tie ženklai, pone. Be jų mūsų nebūtų įleidę. Taip pat 
smulkiai išsiklausinėjau apie kelią ir kartu pasakiau Euricijui, kad rei- 
kia ženklų tik mano bičiuliams, o aš pats neisiu, nes man, seniui, per 

toli, be to, rytoj pamatysiu Didįjį Apaštalą, kuris man pakartos gra- 
žiausias ištraukas iš savo pamokslo. 
. — Kaip neisi? Privalai eiti! — pasakė Vinicijus. 

— Žinau, kad privalau, bet eisiu gerai užsismaukęs gaubtą, ir jums 
patariu taip padaryti, kitaip galime išbaidyti paukštelius. 

Netrukus jie pradėjo ruoštis, nes lauke jau temo. Pasiėmė gališkus 
apsiautalus su gaubtais, pasiėmė žibintus, Vinicijus dar apsiginklavo 
trumpu lenktu peiliu, tokius pat įdavęs ir savo bendrininkams. O 
Chilonas užsidėjo peruką, kurį buvo pasirūpinęs eidamas pas Euricijų, 
ir visi išskubėjo, kad tolimus Nomento vartus pasiektų prieš jų už- 
darymą. 


PERSKYRIMAS DVIDEŠIMTAS 


Ėjo per Vicus Patricius, palei Viminalį, senųjų Viminalio vartų 
link, pro aikštę, kur vėliau Dioklecianas pastatė puikias pirtis. Užpa- 
kalyje paliko Servijaus Tulijaus sienos likučiai, ir jau tuštesnėmis vie- 
tomis pasiekė Nomento kelią, ten pasukę i kairę, į Salariją, atsidūrė 
tarp kalvų, kur pilna smėlio karjerų, o šen bei ten ir kapinių. Tuo tarpu 
jau visai sutemo, o mėnuo dar nepatekėjęs, taigi jiems būtų buvę sun- 
koka surasti kelią, jeigu jo, kaip buvo numatęs Chilonas, nebūtų rodę 
patys krikščionys. Ir dešinėje, ir kairėje, ir priešakyje šmėžavo tamsios 
figūros, atsargiai slenkančios į smėlio daubas. Kai kurie tų Žmonių 
nešėsi žibintėlius, tačiau kiek įmanoma dangstė juos apsiautalais, kiti, 
geriau pažįstantys kelią, žengė patamsyje. Įgudusiu kario žvilgsniu 
Vinicijus iš judesių skyrė jaunus vyrus nuo besiramstančių lazdomis 
senių ir stropiai susisupusių ilgomis stolomis moterų. Reti praeiviai ir 
iš miesto važiuojantys kaimiečiai tuos nakties keliautojus, matyt, laikė 
"į arenarijas traukiančiais darbininkais arba laidotojų brolijų nariais, 
kurie naktimis kartais valgo apeigines vakarienes. Kuo toliau jaunasis 
patricijus ir jo bendrininkai yrėsi į priekį, tuo daugiau aplinkui mir- 
"gėjo žibintėlių, gausėjo žmonių. Kai kurie prislopintais balsais gie- 
"dojo giesmes, kūrios Vinicijui pasirodė pilnos liūdesio. Retkarčiais 
ausis pagaudavo padrikus giesmės žodžius arba frazes, pavyzdžiui: 
„Kelk, kuris miegi“ arba „Pakilk iš kapo“, kai kada vyrų ir moterų 
lūpos kartojo Kristaus vardą. Tačiau Vinicijus mažai paisė tų žo- 

džių, nes iš galvos nėjo mintis, kad viena šitų tamsių figūrų gal yra 
Ligija. Kai kurie eidami pro šalį sveikindavo: „Ramybė jums“ arba 
„Garbė Kristui!“, o jį apimdavo nerimas, širdis pradėdavo tankiai 
plakti, nes vis vaidendavosi, kad girdi Ligijos balsą. Panašios figūros 
arba panašūs judesiai tamsoje jį be atvangos klaidino, ir tiktai kelis 
kartus apsirikęs ėmė nebetikėti savo akimis. 

Kelionė vis dėlto jam prailgo. Apylinkes gerai pažinojo, bet pa- 
tamsyje nesugebėjo susigaudyti. Kas žingsnis — čia kažkokie siauri 
takeliai, čia sienos likučiai, čia kažkokie namai, kurių jis neprisiminė 
aplink miestą. Pagaliau pro susitvenkusius debesis kyštelėjo mėnulio 
kraštas ir apšvietė apylinkes geriau už blausius žibintėlius. Tolumoje 
pradėjo kažkas plyksėti, tarsi laužas ar fakelo liepsna. Vinicijus pa- 
silenkęs prie Chilono paklausė, ar ten ne Ostrianas. 

Chilonui naktis, didelis atstumas nuo miesto ir tos į šmėklas pana- 
šios figūros, matyt, darė didelį įspūdį, ir jis atsakė netvirtu balsu: 

— Nežinau, pone, niekada nesu buvęs Ostriane. Tačiau jie galėtų 
garbinti Kristų kur nors arčiau miesto. 

O po valandėlės, jausdamas nenumaldomą norą kalbėti ir sutvir- 
tinti drąsą, pridūrė: 

— Renkasi it galvažudžiai, o juk jiems draudžiama žudyti, nebent 
tas ligas būtų mane niekšingai apgavęs. 

Tačiau ir Vinicijų, kuris tegalvojo apie Ligiją, nustebino, kad jos 
bendratikiai renkasi pasiklausyti savo vyriausiojo žynio taip atsargiai 
ir paslaptingai, todėl pasakė: 

— Kaip kiekvienas tikėjimas, taip ir šis turi tarp mūsų savo pa- 
sekėjų, bet juk krikščionys — žydų sekta. Kodėl jie renkasi čia, kai 
Užtibrėje stūkso žydų šventyklos, kur dienos šviesoje žydai ainašauja 
aukas? | | 

— Ne, pone. Kaip tik žydai yra atkakliausi jų priešai. Kiek gir- 
dėjau, dar prieš dabarykštį cezarį kone kilo karas tarp žydų ir jų. 
Cezariui Klaudijui taip įgriso tos riaušės, kad išvijo visus žydus, bet 
dabar tas ediktas panaikintas. Tačiau krikščionys slepiasi nuo žydų ir 
„miestiečių, kurie, kaip žinoma, kaltina juos piktadarybėmis ir neap- 
kenčia. | | 

Galą kelio jie ėjo tylėdami, paskui Chilonas, kurio baimė didėjo 
vis labiau tolstant nuo vartų, prašneko: 


— Grįždamas iš Euricijaus pasiskolinau iš vieno barzdaskučio 
peruką, o į nosies šnerves įsikišiu po pupą. Neturėtų manęs pažinti. 

Bet jeigu ir pažins, tai neužmuš. Jie neblogi žmonės! Netgi labai dori 
žmonės, myliu juos ir gerbiu. 

— Negirk jų per anksti, — atsakė Vinicijus. . 

"Dabar jie įėjo į siaurą daubą, iš šalių lyg suspaustą dviejų pylimų, 
per kuriuos vienoje vietoje buvo nuvestas akvedukas. Tuo metu iš- 
plaukė iš debesų mėnuo, ir tarpeklio gale jie pamatė sieną, visą apsi- 
vijusią gebenėmis, sidabru žvilgančiomis mėnulio šviesoje. Tai buvo 
Ostrianas. | 

Vinicijaus širdis ėmė smarkiau plakti. 

Prie vartų du fosoriai'!* rinko ženklus. Netrukus Vinicijus ir jO 
bendrininkai atsidūrė gana erdvioje vietoje, iš visų pusių apsuptoje 
sienų. Šen bei ten stovėjo atskiri paminklai, o viduryje stūksojo hipo- 
gėjus, arba kripta, kurios apatinė dalis buvo po žeme, ten įrengti ant- 
kapiai; prieš kriptos angą tryško fontanas. Tačiau buvo aišku,. kad 
pulkai žmonių niekaip nesutilps pačiame hipogėjuje. Vinicijus grei- 
tai susivokė, kad apeigos. vyks po plynu dangumi lauke, kur netrukus 
susirinko didžiulė minia. Kiek akimi užmatai mirguliavo žibintėlis 
prie žibintėlio, bet daug kas iš atėjusių neturėjo jokio žiburio. Tiktai 
kelios galvos buvo nepridengtos, visi kiti, bijodami išdavikų, o gal šal- 
čio, pasiliko su gaubtais, ir jaunasis patricijus susirūpinęs pagalvojo: 
jeigu taip bus iki galo, tai šioje minioje, blausioje š šviesoje. neįmanoma 
pažinti Ligiją. 

'- Tačiau staiga prie kriptos suliepsnojo keli smalingi fakelai, kurie 
tuoj buvo suremti į mažą laužą. Pasidarė šviesiau. Netrukus minia 
ėmė giedoti kažkokį keistą himną, iš pradžių tyliai, paskui vis garsiau. 
Vinicijus kaip gyvas niekada nebuvo girdėjęs tokios giesmės. Tas pats 
liūdesys, apstulbinęs jį giesmėse, kurias pusbalsiu niūniavo pavieniai 
Žmonės eidami į kapines, dabar aidėjo šiame himne, tik daug aiškiau 
ir stipriau, O į pabaigą jis pasidarė toks smelkiantis ir galingas, tarsi 
kartu su žmonėmis būtų ėmusios liūdėti visos kapinės, kalvos, daubos ir 
apylinkės. Atrodė, kad čia skamba kažkoks nakties meldimas, kaž- 
koks nuolankus tamsoje paklydusių pagalbos šauksmas. Pakeltos 
galvos tarsi regėjo kažką ten, aukštybėse, o rankos kvietė jį nužengti 
žemėn. Giesmei nutilus, stojo kaip ir laukimo valandėlė, tokia 
kiaurai verianti, kad ir Vinicijus, ir jo bendrininkai nejučiomis 
ėmė žvilgčioti į žvaigždes, lyg pabūgę, kad atsitiks kažkas nepap- 
rasta, kažkas iš tikrųjų nužengs į žemę. Vinicijus Mažojoje Azi- 
doje, Egipte ir pačioje Romoje buvo matęs daugybę įvairiausių 
šventyklų, susipažinęs su daugybe tikėjimų ir girdėjęs daugybę gies- 

mių, bet čia pirmą kartą regėjo žmones, kurie giesme šaukėsi die- 
vybės ne šiaip sau atlikdami kažkokį nustatytą ritualą, bet iš 
širdies, tikrai jos išsiilgę, nelyginant vaikai savo tėvo ar motinos. 
Reikėjo būti aklam, kad nepastebėtum, jog šie žmonės ne tik garbi- 
no savo dievą, bet jį visa širdimi mylėjo, o to Vinicijus ligi šiol 
nebuvo matęs jokiame krašte, jokiose apeigose, jokioje šventykloje, 
nes Romoje ir Graikijoje tas, kas garbino dievus, taip darė prašyda- 
mas sau jų pagalbos arba iš baimės, bet niekam net į galvą neatėjo juos 
mylėti. 

Nors visos Vinicijaus mintys sukosi apie Ligiją, o akys tik jos 
ieškojo minioje, tačiau jis negalėjo nematyti tų dalykų, kurie dėjosi 
aplinkui — tokių keistų ir nepaprastų. Tuo metu krikščionys įmetė 
dar kelis fakelus į laužą, jis nutvieskė raudona šviesa kapines ir 
nustelbė žibintėlius, o tuo metu iš hipogėjaus išėjo senolis, užsimetęs 
apsiautalą su gaubtu, bet neprisidengęs galvos, ir pasilypėjo ant 
akmens netoli laužo. 

Jį išvydusi minia susiūbavo. Žmonės aplink Vinicijų ėmė snibž. 
dėti: „Petras! Petras!..“ Vieni suklaupė, kiti ištiesė į jį rankas. Įsivieš- 
patavo tokia didi tyla, kad girdėjai kiekvieną iš laužo spragtelėjusią 
žarijėlę, tolimą ratų bildesį Nomento kelyje ir vėjo ūžesį keliose pini- 
jose palei kapines. | 

Chilonas pasilenkė prie Vinicijaus ir sušnibždėjo: | 

— Tai jis! Pirmasis Kristaus mokinys, žvejys! 

O senolis iškėlė aukštyn ranką ir peržegnojo susirinkusius, kurie 
dabar visi puolė ant kelių. Vinicijaus bendrininkai ir jis pats, nenorė- 
dami išsiduoti, pasekė kitų pavyzdžiu. Jaunasis patricijus iš karto ne- 
įstengė susigaudyti savo įspūdžiuose, bet jam atrodė, kad prieš jį sto- 
vinti figūra yra visai paprasta ir kartu kažkokia ypatinga, o tas ypa- 
tingumas kaip tik išplaukia iš jos paprastumo. Senolis neturėjo nei 
mitros, nei ąžuolo vainiko ant galvos, nei palmės rankoje, nei auksinės 
lentelės ant krūtinės, nei žvaigždėmis nusėtų arba baltutėlių rūbų — 
žodžiu, jokių ženklų, kuriuos nešioja Rytų, egiptiečių, graikų žyniai 
arba Romos flaminai'!?, Ir vėl Vinicijų apstulbino tas pats skirtumas, 
kurį girdėjo ir krikščionių giesmėse, nes ir šis „žvejys“ jam atrodė 
ne kažkoks įgudęs atlikinėti ceremonijas vyriausias žynys, bet lyg pa- 
prastas žilagalvis, didžiai garbus liudytojas, atėjęs iš toli paskelbti kaž- 
kokią tiesą, kurią pats regėjęs, lietęs ir įtikėjęs kaip akivaizdžiausią 
dalyką ir pamilęs todėl, kad įtikėjęs. Ir veidas jo švietė tokia įtaiga kaip, 
ir pati tiesa. Vinicijus, būdamas skeptikas, sterigėsi nepasiduoti senolio 

žavesiui, tačiau jį pagavo kažkoks karštligiškas smalsumas — ką gi 
išgirs iš to paslaptingojo Kristaus pasekėjo lūpų, ir koks tas mokslas, 
kurį įšpažįsta Ligija ir Pomponija Grecina. 

Tuo metu Petras pradėjo kalbėti ir iš pradžių kalbėjo kaip tėvas, 
įtikinėjantis vaikus ir mokantis juos gyventi. Liepė jiems išsižadėti 
turtų ir malonumų, o pamilti neturtą, papročių skaistumą, tiesą, kan- 
triai pakelti skriaudas ir persekiojimus, klausyti vyresniųjų ir valdžios, 
saugotis išdavystės, veidmainiavimo ir šmeižto ir pagaliau būti geru 
pavyzdžiu vienas kitam ir net pagonims. Vinicijų, kuriam gera buvo 
tik tai, kas galėjo sugrąžinti Ligiją, o bloga — visa, kas stojo skersai 
kelio, sujaudino ir įpykino kai kurie tie patarimai, nes jam atrodė, kad 
senolis, skelbdamas skaistybę ir kovą su geiduliais, kartu drįsta ne tik 
smerkti jo meilę, bet ir nuteikia Ligiją prieš jį, stiprina jos pasiprieši- 
nimą. Suprato — jeigu ji yra tarp susirinkusiųjų, klausosi šitų žodžių 
ir dedasi juos į širdį, tai šią valandą turi žiūrėti į jį kaip į jų mokslo 
priešą ir nedorėlį. Nuo tokių minčių jis užsiplieskė pykčiu: „Ką nauja 
čia išgirdau? — kalbėjo sau.— Tai toks tas neregėtas mokslas? Kiek- 
vienas tai žino, kiekvienas girdėjo, juk neturtą bei kuklumą skelbia 
ir kinikai, o dorybę kėlė ir Sokratas kaip seną gerą dalyką, juk kiek- 
vienas išmanesnis stoikas, netgi toks Seneka, turintis penkis šimtus ci- 
trinmedžio stalų, šlovina saikingumą, teigia tiesą, kantrybę nesėkmėse, 
ištvermę. nelaimėse. — visa tai lyg.užsigulėję grūdai, kuriuos graužia 
pelės, o žmonės nenori imti į burną, nes iš senumo jie jau suplėkę“. 
Kartu su pykčiu pajuto lyg ir nusivylimą, nes laukė, kad atsiskleis kaž- 
kokios nežinomos burtų paslaptys, bent jau išgirs kokį stulbinančios 
iškalbos retorių, o čia skambėjo tiktai paprasti žodžiai, be jokių puoš- 
menų. Stebino tik ta tyla ir tas klausančios minios susikaupimas. O se- 
nolis kalbėjo toliau tiems nuščiuvusiems žmonėms, kad jie turį būti 
geri, tykūs, teisingi, neturtingi ir tyri ne dėl to, kad gyvenime turėtų 
ramybę, bet kad po mirties amžinai gyventų Kristuje, tokioje links- 
mybėje, tokioje šlovėje, palaimoje ir džiaugsmuose, kokių niekas 
niekada žemėje nėra patyręs. Vis dėlto dabar Vinicijus, nors ką tik 
buvo nusiteikęs priešiškai, negalėjo nepastebėti, kad yra skirtumas tarp 
senolio pamokymų ir kinikų, stoikų, kitų filosofų žodžių: jie gėrį ir 
dorybę teigė kaip išmintingą ir gyvenime vienintelį naudingą dalyką, 
o senolis kaip atpildą žadėjo nemirtingumą, ir ne šiaip kokį varganą, 
po žeme, nuobodulyje, tuštybėse ir nykumoje, o gražų nemirtingumą, 
beveik kaip dievų. Kalbėjo apie tai kaip apie kažką tikra, taigi dėl 
tokio įtikėjimo dorybė įgavo tiesiog begalinę vertę, o gyvenimo bėdos 

darėsi kažkaip neapsakomai menkos, nes trumpalaikės kančios dėl vė- 
lesnės begalinės palaimos yra visai kas kita, negu kamuotis vien dėl to, 
kad tokia yra gamtos tvarka. O sėnolis kalbėjo toliau, kad dorybę ir tie- 
są reikią mylėti dėl jų pačių, nes didžiausias amžinas gėris ir amžina 
dorybė yra Dievas, tad kas jas myli, tas myli Dievą ir kartu pats tampa 
jo mylimu vaiku. Vinicijus viso to gerai nesuprato, bet žinojo iš aną- 
kart Pomponijos Grecinos pasakytų Petronijui žodžių, kad tas Dievas, 
krikščionių įsitikinimu, yra vienas ir visagalis, o dabar dar išgirdo, kad 
jis esąs ir didžiausias gėris, ir didžiausia tiesa, tai nejučiomis pagalvojo, 
kad šalia tokio demiurgo!!? Jupiteris, Saturnas, Apolonas, Junona, 
Vesta ir Venera atrodytų it koks apgailėtinas, triukšmingas tuntas, 
kur siaučia ir visi drauge, ir kiekvienas sau. Tačiau didžiausią nuos- 
tabą jaunuoliui sukėlė senolis tada, kai pradėjo mokyti, jog Dievas 
taip pat yra didžiausia meilė, ir kas myli žmones, tas vykdo šven- 
čiausią jo įsakymą. Bet neužtenka mylėti vien savo tautos žmones, nes 
Dievas-žmogus praliejo kraują už visus ir tarp pagonių jau surado 
tokių savo pasekėjų kaip centurionas Kornelijus, ir neužtenka mylėti 
vien tuos, kurie mums gera daro, nes Kristus atleido ir žydams, išda- 
vusiems jį mirčiai, ir Romos kareiviams, prikalusiems jį prie kryžiaus, 
taigi tiems, kurie mus skriaudžia, reikia ne tik atleisti, bet juos mylėti 
ir už bloga geru atsimokėti;, ir neužtenka mylėti geruosius — reikia 
mylėti ir bloguosius, nes tik meile galima išrauti iš jų blogį. Girdė- 
damas šiuos žodžius, Chilonas pagalvojo, kad jo darbas nuėjęs niekais 
ir Ursas nieku gyvu nedrįsiąs užmušti Glauko nei šią, nei jokią kitą 
naktį. Tačiau tuojau pat pasiguodė kita išvada iš senolio pamokymų: 
ir Glaukas jo neužmuš, nors pamatytų ir pažintų. O Vinicijus dabar 
jau nebemanė, kad senolio žodžiuose nėra nieko nauja, tik apstulbęs 
klausė save: koks gi tas Dievas, koks tas mokslas ir kokie tie žmonės? 
Visa, ką girdėjo, tiesiog netilpo galvoje. Jam tai kažkokios ligi šiol 
negirdėtos naujos sąvokos. Jis mąstė: jei, pavyzdžiui, norėtų pasekti tuo 
mokslu, turėtų sukrauti ant laužo savo mintis, įpročius, būdą, ištisą 
ligšiolinę prigimtį ir viską paversti pelenais, o prisipildyti kažkokios 
absoliučiai naujos gyvybės ir naujos sielos. Mokslas, kuris jam liepia 
mylėti partus, sirus, graikus, egiptiečius, galus ir britus, atleisti prie- 
šams, už bloga atsimokėti geru ir juos mylėti, jam atrodė beprotiškas, 
bet kartu nuojauta sakė, kad pačioje toje beprotystėje yra kažkokia 
galybė, didesnė negu visose ligšiolinėse filosofijose. Jis galvojo, kad 
tas mokslas dėl savo beprotystės yra neįvykdomas, o dėl to — dieviš- 
kas. Širdyje jį atmetė, bet jautė, kad nuo jo sklinda lyg nuo gėlių pil- 

nos pievos kažkoks svaiginantis aromatas, kurio vieną kartą įkvėpęs 
"turi — it lotofagų!!" krašte — užmiršti visa kita ir tik jo ilgėtis. Jam 
: atrodė, kad tame moksle nėra nieko tikroviško, bet taip pat kad tikro- 
vė jam yra toks menkas dalykas, jog apie ją neverta nė galvoti: Supo 
jį kažkokios platybės, apie kurias nė nenutuokė, kažkokie kolosai, 
kažkokie debesys: Šitas kapines Vinicijus dabar ėmė regėti it bepro- 
čių. sambūrį, bet kartu ir kaip paslaptingą, kraupią vietą, kur tarsi 
mirtiname guolyje gimsta kažkas, ko ligi šiol dar pasaulyje nėra buvę. 
Prisiminė visa, ką nuo pačių pradžių kalbėjo senolis apie gyvenimą, 
tiesą, meilę, Dievą, ir mintys tiesiog temo nuo-spindesio, kaip aptemsta 
akys nuo vienas po kito žybsinčių žaibų. Kaip paprastai žmonės, ku- 
riems gyvenimas sukasi apie vienintelę aistrą, Vinicijus į visa čia žiū- 
rėjo per savo meilę Ligijai ir tų žaibų šviesoje aiškiai pamatė vieną 
dalyką: jeigu Ligija yra kapinėse, jeigu išpažįsta šį mokslą, klausosi ir 
girdi, tai ji niekada nebus jo meilužė. 

Ir pirmą kartą nuo to laiko, kai ją pažino Aulų namuose, Vinicijus 
suvokė, kad nors dabar ją ir surastų, jis vis tiek jos neatgautų. Panašios 
mintys ligi šiol nebuvo jam atėjusios į galvą, o ir šiandien nesugebėjo 
jų dorai protu aprėpti, nes tai buvo ne tiek aiškus supratimas, kiek mig- 
lota kažkokios neatitaisomos netekties ir kažkokios nelaimės nuo- 
jauta. Apėmė nerimas, kuris netrukus virto audringu įtūžiu apskritai 
prieš krikščionis, o ypač prieš senolį. Šis žvejys, kurį iš pirmo žvilgsnio 
palaikė naiviu žmogeliu, dabar kėlė kone baimę ir atrodė it koks pas- 
laptingas fatumas, nenumaldomai ir kartu tragiškai lemiantis jo li- 
kimą. | | 

Fosorius vėl nežymiai įmetė į ugnį kelis fakelus, vėjas paliovė ūžęs 
pinijose, liepsna kilo lygiu, smailiu liežuviu į mirgančias nusigiedriju- 
siame danguje žvaigždes, o senolis, užsiminęs apie Kristaus mirtį, tik 
apie Jį tekalbėjo. Visi užgniaužė kvapą, ir pasidarė dar tyliau negu 
anksčiau, beveik galėjai girdėti širdį plakant. Tas žmogus pats regėjo! 
Ir pasakojo kaip liudytojas, kuriam kiekviena akimirka taip įsirėžusi į 
atmintį, kad ir užmerkęs akis vis dar regi. Tad kalbėjo, kaip pasitraukę 
nuo kryžiaus ir ten, kur valgė paskutinę vakarienę, išsėdėję su Jonu 
dvi dienas ir dvi naktis be miego, be valgio, kamuojami gėlos, liūde- 
sio, sielvarto, abejonių, sušiėmę „galvas rankomis ir mąstydami apie 
Jo mirtį. Ak, aiman! Kaip sunku buvę! Kaip sunku! Jau brėškusi tre- 
čia diena, ir šviesa nubalinusi sienas, o jie su Jonu tebesėdėję pasie- 
nyje be jėgų, be vilties. Suima miegas (juk ir naktį prieš nukryžiavimą 
praleido nesudėję bluosto), o pabudę vėl pradeda aimanuoti. Vos 

tik patekėjusi saulė, įpuolusi Marija Magdalietė, be kvapo, palaidais 
plaukais, šaukdama: „Paėmė Viešpatį!“ Tai išgirdę, jie pašokę ir pasi- 
leidę tenai. Tačiau Jonas, žmogus jaunesnis, atbėgęs pirmas ir, pamatęs 
tuščią kapo rūsį, nedrįsęs įeiti. Tiktai tada, kai prie angos susirinkę. 
visi trys, tas, kuris dabar čia kalba, įžengęs pamatė ant akmenų dro- 
bulę ir skarą, bet kūno neberado. | 

Juos apėmusi baimė, nes manę, kad Kristų pagrobę kunigai, i 
abudu grįžę namo dar labiau susikrimtę. Paskui nuvykę kiti mokiniai 
ir ėmę raudoti, čia visi kartu, kad geriau išgirstų Galybių Viešpats, čia 
paeiliui po vieną. Kritusi jų dvasia, nes tikėjęsi, kad mokytojas atpirk- 
siąs Izraelį, bet štai jau trečia diena po Jo mirties, ir jie nesuprantą, 
kodėl Tėvas apleidęs Sūnų, ir verčiau jiems neregėti dienos šviesos 
ir numirti — tokia sunki buvusi ta našta. 

Tų baisių valandų prisiminimas dar ir dabar išspaudė dvi ašaras 
iš senolio akių, ugnies atšvaituose buvo gerai matyti, kaip jos riedėjo 
per žilą barzdą. Sena, plika jo galva ėmė kretėti, ir balsas užlūžo krūti- 
nėje. Vinicijus ištarė mintyse: „Šis žmogus kalba teisybę ir verkia jos!“, 
o atviraširdžiams klausytojams gailestis taip pat užgniaužė gerkles. 
Jau ne kartą buvo girdėję apie Kristaus kančias ir žinojo, kad džiaugs- 
mas ateina po liūdesio, bet kadangi čia pasakojo Apaštalas, pats viską 
matęs, tai sukrėsti jie grąžė rankas raudodami arba mušėsi į krūtinę. 

Tačiau minia pamažu nurimo — nugalėjo noras daugiau išgirsti. 
Senolis prisimerkė, tarsi geisdamas širdyje geriau matyti tolimus įVY- 
kius, ir kalbėjo toliau. 

— Mums taip raudant, vėl atbėgo Marija Magdalietė, šaukdama, 
kad mačiusi Viešpatį. Dėl didelio spindesio negalėjusi Jo pažinti, ma- 
niusi, kad tai sodininkas, bet Jis prabilęs: „Marija!“ Tada ji sušukusi: 
„Rabuni!“* ir puolusi jam po kojų. O Jis liepęs eiti jai pas mokinius ir 
po to išnykęs. Tačiau jie, mokiniai, ja netikėjo ir, kai ji verkė iš 
džiaugsmo, vieni.ją smerkė, kiti manė, kad iš sielvarto jai protas pa- 
simaišęs, nes ji dar pasakojo, kad kapo rūsyje mačiusi angelus, o jie 
antrą kartą nubėgę rado kapą tuščią. Paskui vakare atėjęs Kleofas, 
kuris su kitais buvo iškeliavęs į Emausą ir tučtuojau sugrįžęs; jis kal- 
bėjęs: „Iš tiesų Viešpats prisikėlė!“, o jie pradėję ginčytis užsirakinę 
duris, nes bijoję žydų. Tuo metu Jis atsistojęs tarp jų, nors durys nė 
negirgžtelėjo, ir, pamatęs, kad jie išsigando, tarė: „Ramybė jums!“ 


3.. — . . " , . . vs "———————" “— 
— Aš Jį mačiau, kaip ir visi matė, o Jis buvo šviesybė ir širdžių 


* Mokytojau! (Hebr.) 

mūsų palaima, nes įtikėjome, kad prisikėlė iš numirusių, kad jūros 
išdžius, kalnai dulkėmis: pavirs, o Jo šlovė nesibaigs. . 

0 po aštuonių dienų Tomas Didimas dėjo pirštą į Jo žaizdas 
1f: lietė Jo šoną, o paskui puolė Jam po kojų ir šaukė: „Mano Viešpats 
ir mano Dievas!“ Jis jam atsakė: „Tu įtikėjai, nes pamatei. Palaiminti, 
kurie tiki nematę!“ Ir. mes klausėmės tų žodžių, ir akys mūsų žiūrėjo, 
į Jį, nes jis buvo tarp. mūsų. 

Vinicijus klaušėsi, ir kažkaip keista jam darėsi. Valandėlę užsi- 
miršo, kur esąs, ėmė prarasti tikrovės jausmą, saiką, savo nuomonę, 
Negalėjo patikėti senolio žodžiais, tačiau jautė, jog reikia būti nebent 
aklam ir išsižadėti proto, kad laikytum, jog šitas žmogus, kuris sakė: 
„Mačiau“, meluoja. Jo susijaudinime, jo ašarose, visoje išvaizdoje 
ir atpasakojamų įvykių detalėse buvo kažkas, kas darė neįmanomųs 
bet kokius įtarimus. Tarpais Vinicijus manė sapnuojąs. Tačiau ap- 
linkui matė nuščiuvusią minią, žibintėlių suodžiai kuteno jam šnervės, 
toliau liepsnojo fakelai, o šalia ant akmens stovėjo žmogus, senas, 
galadienis, truputį kretančia galva, ir lyg liudydamas kartojo: „Ma- 
čiau!“ 

Ir papasakojo jiems viską toliau, iki pat žengimo į dangų. Retkar- 
čiais kvėptelėdavo, nes kalbėjo labai nuodugniai, bet buvo matyti, 
kad net mažiausia smulkmena įsirėžė jo atmintyje kaip akmenyje. Tie, 
kurie jo klausėsi, buvo tiesiog apsvaigę. Nusismaukė nuo galvų gąub- 
tus, kad geriau girdėtų ir nepraleistų nė vieno jo žodžio, nes jie turėjo 
jiems neįkainojamą vertę. Jam atrodė, kad kažkokia nežmogiška galia 
perkelia juos į Galilėją, kad vaikšto drauge su mokiniais po tenykštes 
giraites ir prie vandenų, kad šios kapinės virsta Tiberiados ežer iu, O 
ant kranto, ryto migloje stovi Kristus kaip ir tada, kai Jonas, žiūrė- 
damas iš valties, pasakė: „Tai Viešpats!“, ir Petras, kritęs į vandenį, 
nuplaukė kuo greičiau pripulti prie numylėtų kojų. Veiduose —— be- 
galinio susižavėjimo spindesys ir gyvenimo išsižadėjimas, laimė ir be- 
ribė meilė. Petrui ilgai pasakojant, kai kurie klausytojai turbūt! išgy- 
veno regėjimus, nes kada jis pradėjo kalbėti, kaip per žengimą į dan- 
gų debesys ėmė slinkti Išganytojui po kojų ir gobti Jį, pridengti nuo 
apaštalų akių, visų galvos nejučiomis pakilo į dangų, ir stojo tarsi lau- 
kimo valandėlė, tarsi šie žmonės vylėsi Jį dar išvysti arba tikėjosi, kad 
Jis vėl nužengs iš aukštybių pasižiūrėti, kaip senasis Apaštalas gano 
jam patikėtas aveles, ir palaiminti jį ir jo kaimenę. 

Ir nehuvo šitiems žmonėms šią valandėlę. Romos, nebuvo pamišė- 

lio cezario, nebuvo šventyklų, dievų, pagonių — buvo tiktai Kristus, 
užpildęs žemę, jūras, dangų, visą pasaulį. 

Atokiuose namuose, išsibarsčiusiuose palei Via Nomentana, pra- 
gydo -gaidžiai, skelbdami vidurnaktį. Tuo metu Chilonas timptelėjo 
„Vinicijų už apsiautalo skverno ir sušnibždėjo: 

— Pone, ten, netoli senolio, matau Vrboną ir šalia jo kažkokią 
merginą. 
 Vinicijus pasipurtė lyg iš miegų ir, pasisukęs graiko parodyta 
kryptimi, pamatė Ligiją. 


| 


| 

| Kiekvienas kraujo lašelis užvirė jaunojo patricijaus gyslose ją 
pamačius. Užmiršo ir minią, ir senolį, ir savo stebėjimąsi tais nesu- 
prantamais čia girdėtais ir regėtais dalykais, ir matė tiktai ją vieną. 
Pagaliau po visų pastangų, po ilgų nerimo dienų, blaškymosi, nusivy- 
limų Ligiją surado! Pirmą kartą gyvenime patyrė, kad džiaugsmas gali 
užgriūti krūtinę it laukinis žvėris ir taip suspausti ją, kad kvapo neat- 
gausi. Jis, kuris ligi šiol manė, kad Fortūna beveik privalo tenkinti vi- 
sas jo užgaidas, dabar vos betikėjo savo paties akimis, savo laime. Jei- 
gu ne ta dvejonė, jo karšta prigimtis galėjo pastūmėti žengti kokį ne- 
apgąlvotą žingsnį, bet dar norėjo pirmiau įsitikinti, ar nesapnuoja, 
ar čia nesitęsia tie stebuklai, kurių jis prisiklausė. Tačiau nebuvo abe- 
kėnė jis regi Ligiją, ir skiria juos vos keliolika žingsnių. Stovėjo ji 
aiškiai apšviesta, tad jis galėjo grožėtis šiuo reginiu kiek norėjo. Gaub- 
tas nusismaukė jai nuo galvos ir sutaršė plaukus, burna truputį pra- 
verta, akys pakeltos į Apaštalą, veidas suklusęs ir susižavėjęs. Susisu- 
pusi tamsiu vilnoniu apsiautalu kaip prastuolė, tačiau Vinicijui niekada 
ji nebuvo tokia graži, ir nors jo viduje siautė chaosas, jis negalėjo 
atsistebėti, kaip šis kone vergų rūbas išryškina jos nuostabaus pa- 
triciško veido taurumą. Meilė nutvilkė jį it liepsnos banga, didžiulė, 
sumišusi su kažkokiu karštu liūdesiu, pagarba, dievinimu ir geismu. 
Jis jautė malonumą vien į ją Žiūrėdamas ir mėgavosi lyg gerdamas 
gaivinlantį vandenį po ilgo troškulio. Šalia milžino ligo ji atrodė jam 
mažesnė negu anksčiau, beveik vaikas, krito į akis taip pat, kad su- 
liesėjusi. Jos veido oda beveik perregima, ir visa — tarsi gėlė, vien 
siela. Tačiau tuo labiau jis geidė turėti tą būtybę, tokią skirtingą nuo 

visų moterų, kurias matė arba turėjo Rytuose ir Romoje. Jautė, kad 
atiduotų už ją anas visas, o su jomis ir Romą, netgi pasaulį. 

Įsižiūrėjęs būtų viską užmiršęs, jei ne Chilonas, kuris jį timptelėjo 
už apsiautalo skverno, kad nežengtų tokio žingsnio, kūris galėtų už- 
traukti jiems pavojų. Krikščionys tuo metu pradėjo melstis ir giedoti. 
Netrukus sugriaudėjo: „Maranatha!“*, o po to Didysis Apaštalas ėmė 
krikštyti fontano vandeniu tuos, kuriuos presbiteriai vedė artyn kaip 
pasirengusius priimti krikštą. Vinicijui rodėsi, kad ši naktis niekada 
nesibaigs. Dabar norėjo kuo greičiau eiti paskui Ligiją ir pagrobti ją 
kelyje arba jos namuose. 

Pagaliau kai kurie ėmė traukti iš kapinių. Tada Chilonas sušni- 
bždėjo: | 

— Išeikime už vartų, pone, nes mes nenusidengėme gaubtų ir 
žmonės žiūri į mus. 

Iš tikrųjų taip buvo. Kai Apaštalui kalbant visi nusimetė gaub- 
tus, kad geriau girdėtų, jie nepasekė tuo visuotiniu pavyzdžiu. Taigi 
Chilono patarimas buvo įžvalgus. Stovėdami už vartų, galėjo sekti 
visus išeinančius. O Ursą buvo nesunku pažinti iš ūgio ir viso kūno 
sudėjimo. | 

— Trauksime paskui juos, — tarė Chilonas,— pamatysime, į 
kuriuos namus įeis, o rytoj, tikriau sakant, dar šiandien, su vergais 
apsupsi, pone, visus išėjimus iš jos namų ir pasiimsi ją. 

— Ne! — atkirto Vinicijus. 

— "Ko ketini griebtis, pone? 

— Įeisime paskui ją į namus ir išsivesime tuojau pat — juk tu 
apsiėmei taip padaryti, Krotonai? 

— Žinoma,— atsakė lanista,— ir pasirengęs tapti tavo vergu, 
pone, jeigu nesulaužysiu stuburo tam buivolui, kuris ją saugo. 

Tačiau „Chilonas puolė atkalbinėti ir saikinti visais dievais, kad 
taip nedarytų. Juk Krotonas paimtas ne grobti merginą, o tiktai gyny- 
bai, tam atvejui, jeigu jie būtų atpažinti. Imdami ją vieni du, patys už- 
sitrauktų mirties grėsmę, dar daugiau — galį išleisti merginą iš rankų, 
o tada ji pasislėpsianti kitoje vietoje arba pasitrauksianti iš Romos. 
Ir ką gi tada daryti? Kodėl neveikti užtikrintai, kam pasmerkti save 
pražūčiai, o visą sumanymą — abejotinai baigčiai? 

Nors Vinicijus tik didžiausiomis pastangomis susitvardė kapi- 
nėse tuojau pat negriebęs Ligijos į glėbį, bet dabar jis jautė, kad grai- 


* Viešpats ateis! (Sir.) 

kas teisus, ir gal būtų paklausęs jo patarimo, jei ne Krotonas, kuriam 
rūpėjo atmoka. 

— Liepki, pone, nutilti tam senam avinui,— tarė Krotonas,— 
arba leisk man užvožti jam kumščiu per galvą. Kartą Buksente, kur 
į žaidynes mane buvo pakvietęs Lucijus Saturninas, užeigoje ma- 
ne užpuolė septyni girti gladiatoriai, ir nė vienas jų neišėjo sveikais 
šonkauliais. Nesakau, kad merginą reikia stverti dabar, iš minios, nes 
jie galėtų mums po kojų mėtyti akmenis, bet kai ji bus namie, su- 
griebsiu ją ir nunešiu, kur panorėsi. | 

Patenkintas šiais žodžiais, Vinicijus atsakė: 

— "Taip ir bus, prisiekiu Herkuliu! Rytoj galime jos ir nerasti na- 
mie, o jeigu sukeltiume tarp jų sąmyšį, jie tikrų tikriausiai ją kur nors 
išvestų. ' 

— Tas ligas man atrodo baisiai stiprus! — suaimanavo Chilonas. 

— Ne tau bus liepta laikyti jį už rankų,— atšovė Krotonas. 

Tačiau jiems reikėjo ilgokai laukti, jau ir rytmečio gaidžiai pra- 
gydo, kol pagaliau pamatė išeinantį pro vartus Ursą, o paskui jį — 
Ligiją. Juos lydėjo dar keli žmonės. Chilonui pasirodė, kad šiame bū- 
relyje jis atpažino ir Didįjį Apaštalą, — šalia jo ėjo kitas senis, daug že- 
mesnio ūgio, dvi nebejaunos moterys ir paauglys su šviečiančiu žibin- 
tu. Paskui šią saujelę sekė minia — kokie du šimtai žmonių. Vinicijus, 
Chilonas ir Krotonas įsimaišė į tą minią. a 

— "Taip, pone,— tarė Chilonas,— tavo mergina turi stiprią glo- 
bą. Tai jis ten su ja, Didysis Apaštalas, nes žiūrėk, kaip žmonės iš prie- 
kio prieš jį klaupiasi. 

Žmonės tikrai klaupėsi, bet Vinicijus į juos nežiūrėjo. Nė valan- 
dėlės nepaleisdamas iš akių Ligijos, jis tegalvojo, kaip ją pagrobti, ir, 
įpratęs karuose prie visokiausių gudrybių, dabar karišku tikslumu 
brėžė galvoje patį grobimo planą. Suprato, kad žingsnis, kurį ryžtasi 
žengti, yra rizikingas, bet gerai žinojo, kad rizikingi užpuolimai pap- 
rastai baigiasi sėkmingai. | 

O kelias buvo ilgas, todėl tarpais Vinicijus galvojo apie prarajas, 
kurias tarp jo ir Ligijos iškasė tas keistas jos išpažįstamas mokslas. 
Suprato dabar viską, kas praeityje įvyko, ir suprato kodėl. Buvo 
gana įžvalgus. Tiesiog iki šiol Ligijos nepažino. Matė joje tik nuosta- 
biausią merginą, uždegusią jo aistras, o dabar sužinojo, kad tas mokslas 
darė ją kažkokią skirtingą nuo kitų moterų, ir viltis, kad ji taip pat užsi- 
degs aistra, geiduliais, panūs turtų ir malonumų — tuščios iliuzijos. 
Pagaliau suprato tai, ko abu su Petronijumi nenutuokė: naujasis 

tikėjimas skiepija sieloms kažką, ko nežino šis pasaulis, kuriame jie 
gyvena, ir Ligija, jeigu jį netgi mylėtų, nieko iš savo krikščioniškų 
tiesų dėl jo nepaaukotų, o jeigu ir pripažįsta kokį malonumą, tai visai 
kitokį negu tas, kokio vaikėsi jis ir Petronijus, ir cezario rūmai, ir visa 
Roma. Kiekviena kita pažįstama moteris galėjo tapti jo meiluže, o 
ši krikščionė — tik auka. 

Mintys apie tai kėlė jam deginantį skausmą ir pyktį, bet kartu 
pats suvokė, kad tas pyktis bejėgis. Pagrobti Ligiją jam atrodė visai 
įmanoma, dėl to buvo beveik tikras, bet taip pat tikras, kad jis pats, 
jo narsa, jo galia yra niekas prieš jos tikėjimą ir ją įveikti jis neva- 
liosiąs. Šis romėnas karo tribūnas, įsitikinęs, kad pasaulį užkariavusi 
kardo ir kumščio galybė visada jame viešpataus, čia pirmą kartą 
"pamatė, kad, be jos, gali būti dar kas kita, tad apstulbęs save klausė: 
kas gi tai? . 

Ir nesugebėjo sau aiškiai atsakyti, galvoje šmėsčiojo tiktai kapinės, 
susirinkusi minia ir Ligija, gerte gerianti senolio žodžius apie kančią, 
mirtį ir prisikėlimą Dievo-žmogaus, kuris atpirko pasaulį ir pažadėjo 
jam palaimą anapus Stikso. 

Nuo šitų minčių jo galvoje darėsi chaosas. 

Iš to sūkurio ištraukė priekaištaujantis Chilonas, pradėjęs skųstis 
savo likimu: taip, jis sutikęs surasti Ligiją ir rizikuodamas gyvybe 
ją suradęs ir parodęs. Tai ko dar iš jo norį? Argi jis apsiėmęs ją pagrob- 
ti, ir kas galėtų ko nors panašaus reikalauti iš luošio, netekusio dviejų 
pirštų, iš seno žmogaus, atsidavusio apmąstymams, mokslui ir dorybei? 
Kas būsią, jei tokį garbingą vyrą kaip Vinicijus ištiksianti kokia 
nesėkmė grobiant merginą? Aišku, dievai turi saugoti išrinktuosius, 
bet ar kartais taip neatsitinka, kad jie, užuot sekę, kas pasaulyje 
dedasi, žaidžia kauliukais? Fortūna, kaip žinoma, yra užrištomis 
akimis, taigi nemato net dieną, o ką jau kalbėti apie naktį? O jeigu 
kas atsitiksią, jeigu tas ligų lokys mesiąs į taurųjį Vinicijų girnak- 
menį, statinę vyno arba, dar blogiau — vandens, tai kas užtikrinsiąs, 
kad vargšui Chilonui teksianti ne atmoka, o tik atsakomybė? Jis, 
vargšas išminčius, prisirišęs prie tauriojo Vinicijaus kaip Aristotelis 

„prie Aleksandro Makedoniečio, ir jeigu taurusis Vinicijus bent ati- 
duotų jam tą kapšą, kurį išeidamas iš namų jo akyse užsikišęs už juos- 
tos, tai nelaimės atveju būtų už ką tučtuojau prisišaukti pagalbos arba 
numaldyti pačius krikščionis. O, kodėl jie nenorį paklausyti senio 
patarimų, kuriuos diktuojąs apdairumas ir patyrimas? 

Išgirdęs tai, Vinicijus išsitraukė kapšą iš po juostos | ir metė Chi- 

lonui į saują. 
"— Še ir nutilk. 

Graikas, pajutęs, kad kapšas labai sunkus, įsidrąsino: | 

— Visa mano viltis pagrįsta tuo, — tarė, — kad Herkulis ar Tesė- 
jas dar sunkesnius atliko žygius, o kas gi yra mano asmeninis, arti- 
miausias bičiulis Krotonas, jeigu ne Herkulis? O tavęs, garbusis pone, 
nevadinu pusdieviu, nes esi tikras dievas, tad, manau, ir toliau nepa- 
mirši vargano, ištikimo tarno, kurio reikmėmis būtina kartkartėmis 
pasirūpinti, nes jis pats, įsigilinęs į knygas, jas visiškai užmiršta... 
Kelios dešimtinės sodo ir namelis nors su mažyčiu portiku, vasarą 
teikiančiu pavėsį — štai dovana man, verta tokio geradario. Tuo 
tarpu stebėsiu iš tolo jūsų didvyriškus žygius, šauksiuos Jupiterio, kad 


jums padėtų, o jeigu kas — pakelsiu tokį triukšmą, kad pusė Romos 
atsibus ir ateis jums į pagalbą. Et, koks prastas ir nelygus kelias! 


Išdegė žibintėlio alyva, ir jeigu Krotonas, kuris yra tiek pat kilnus, 
kiek ir stiprus, panorėtų mane paimti ant rankų ir nunešti iki vartų, 
tai iš anksto žinotų, ar lengvai pakels merginą, o be to, pasielgtų kaip 
Enėjas!'!? ir galų gale taip palenktų sau visus padorius dievus, kad 
dėl sumanymo sėkmės būčiau visiškai ramus. 

 — Geriau neščiau prieš mėnesį nuo piktšašių padvėsusią avį,— 


atšovė. lanista,— bet jeigu atiduosi man kapšą, kurį tau metė šlovin- | 


gasis tribūnas, tai nunešiu tave iki pat vartų. 


( 


— Kad tu kojos nykštį nusimuštum! — atsakė graikas. — "Tai | 


taip tu pasimokei iš to gerbtino senolio, kuris neturtą ir gailestingu- 


mą skelbė kaip dvi didžiausias dorybes?.. Argi jis nepabrėžė, kad | 


tu turi mane mylėti? Matau, niekada nepadarysiu tavęs nors pras- 
čiausiu krikščioniu, ir saulė lengviau prasiskverbs per Mamertinų 
kalėjimo sienas negu tiesa per tavo hipopotamišką kiaušą. 
Krotonas, pasižymintis žvėriška jėga, bet neturintis jokių žmogaus 
jausmų, atsakė: | | 
— Nebijok! Krikščionis nebūsiu! Nenoriu prarasti duonos kąsnio! 
— Taip, bet jei bent šiek tiek išmanytum filosofiją, tai žinotum, 
kad auksas yra tuštybė! 
„— Eikš arčiau su savo filosofija, o aš tau tik vieną kartą dėsiu 
galva į pilvą, ir pamatysime, kas laimės. 
— Tą pat galėjo pasakyti jautis Aristoteliui,— atkirto. Chilonas. 
Jau švito. Apyaušrio šviesa nublyškino sienų kontūrus. Pakelės 
medžiai, namai ir šen ten išmėtyti kapų paminklai ėmė nirti iš tamsos. 

Kelias jau nebebuvo visai tuščias. Žalumynų prekiautojai skubėjo, 
norėdami suspėti, iki bus atidaromi vartai, vedė daržovėmis apkrautus 
asilus ir mulus, kur ne kur girgždėjo vežimai su žvėriena. Ant kelio 
ir šalikelėse driekėsi pažeme lengvas rūkas, pranašaudamas giedrą. 
Iš tolo tame rūke žmonės atrodė lyg dvasios. Vinicijus įsmeigęs akis 
žiūrėjo į liekną Ligijos figūrą, kuri, vis aiškiau švintant, darėsi kaskart 
labiau sidabruota. 

-— Pone,— kreipėsi Chilonas,— įžeisčiau tave, jei manyčiau, 
kad tavo dosnybė kada nors baigsis, bet dabar, kai man jau sumokė- 
jai, negalėsi prikišti, kad kalbu iš savanaudiškumo. Taigi dar kartą 
tau patariu, kad sužinojęs, kuriame name gyvena dieviškoji Ligija, 
grįžtum namo pasiimti vergų. ir lektiką ir neklausytum to dramblio 
straublio Krotono, kuris tik todėl veržiasi pats pagrobti merginą, 
kad nori išspausti tavo kapšą kaip sūrmaišį su varške. 

— (Gausi nuo manęs kumščiu į tarpumentę, o tai reiškia — pakra- 
tysi kojas, — atsiliepė Krotonas. 

— Gausi iš manęs dviąsį ąsotį Kefalenijos vyno, o tai reiškia — 
būsiu sveikas ir gyvas, — atšovė graikas. 

Vinicijus nieko nesakė, nes jau artėjo prie miesto vartų, kur 
keistas reginys krito jiems į akis. Praeinant Apaštalui, du kareiviai 
atsiklaupė, o jis valandėlę palaikė ranką ant jų geležinių šalmų, paskui 
peržegnojo. Jaunajam patricijui ligi šiol niekada nebuvo kilusi mintis, 
kad ir tarp kareivių gali būti krikščionių, ir nustebęs pagalvojo: kaip 
degančiame mieste gaisras apima vis naujus namus, taip šis mokslas 
kasdien, matyt, vis patraukia naujas sielas ir plinta tiesiog neįsivaizduo- 
jamai greitai. Tas nusistebėjimas vėl nukreipė jo mintis į Ligiją, jis 
įsitikino, kad jeigu ji būtų norėjusi išeiti iš miesto, būtų atsiradę 
sargybinių, kurie patys būtų jai padėję slapta pasitraukti. Šią valandą 
jis dėkojo visiems dievams, kad taip neatsitiko. 

Perėję dykynes už miesto sienos, krikščionių būreliai ėmė skirsty- 
tis. Dabar reikėjo sekti Ligiją iš toliau ir atsargiai, kad niekas ne- 
pastebėtų. Chilonas vėl pradėjo skųstis kojų žaizdomis, diegliais ir 
vis labiau atsiliko, bet Vinicijus neprieštaravo, nusprendęs, kad bailus 
ir ištižęs graikas jau nebebus reikalingas. Šauniajam išminčiui būtų 
buvę leista net visai pasitraukti, jeigu būtų panorėjęs, bet jį prilaikė 
apdairumas, o smalsumas, matyt, stūmė į priekį, todėl ir tebesekė iš 
paskos, kai kada net visai priartėdamas, kartodamas savo ankstesnius 
patarimus ir spėliodamas, kad Apaštalą lydintis senis, jei būtų aukš- 
tėlesnis, galėtų būti Glaukas. 


Ouo vadis | | 154 


Jie dar ilgai ėjo, net į Užtibrę, jau ir saulėtekis arti, pagaliau 
būrelis, kuriame buvo Ligija, išsiskirstė. Apaštalas, sena moteris ir 
paauglys nuėjo paupiu prieš vandenį, o žemesnio ūgio senis, Ursas 
ir Ligija įsmuko į siaurą gatvelę ir, paėjėję dar kokį šimtą žingsnių, 
įžengė į namus, kur buvo dvi krautuvės: alyvų ir paukštienos. 

Chilonas, sekęs maždaug už penkiasdešimt žingsnių, paskui Vi- 
nicijų ir Krotoną, staiga sustojo kaip įbestas ir prisispaudęs prie 
sienos ėmė jiems šnypšti, kad sugrįžtų pas jį. . 

Jie taip ir padarė, nes reikėjo pasitarti. 

— Eik,— liepė jam Vinicijus,— ir apžiūrėk, ar Šitas namas antra 
puse neatsiremia į kitą gatvę. | 

Nors Chilonas anksčiau skundėsi žaizdotomis kojomis, gyvai 
pašoko, tarsi prie kulkšnių būtų turėjęs Merkurijaus sparnelius, ir 
netrukus sugrįžo. 

— Ne,— pranešė,— išėjimas tik vienas. 

Ir, susidėjęs rankas, varė toliau: 

— Jupiterio, Apolono, Vestos, Kibelės, Izidės ir Ozyrio, Mitros 
ir Baalio, visų Vakarų ir Rytų dievų vardu maldauju tave, pone, 
atsisakyk savo ketinimo... Paklausyk manęs... 

Tačiau staiga užsičiaupė, pastebėjęs, kad Vinicijaus veidas pabalo 
iš susijaudinimo, o akių vyzdžiai sužibo lyg vilko. Vos pažvelgęs galėjai 
suprasti, kad niekas pasaulyje jo nebesulaikys nuo šio ketinimo. 
Krotonas ėmė traukti kvapą į savo herkulišką krūtinę ir kraipyti 
neišsivysčiusią makaulę į abi puses kaip lokys narve. Jo veide, beje, 
nebuvo nė šešėlio nerimo. 

-— Aš žengsiu pirmas! — pasisiūlė. 

— Eisi paskui mane, — įsakmiai tarė Vinicijus. 

Netrukus abu dingo tamsiame prieangyje. 

Chilonas puolė prie artimiausios gatvelės kampo ir pro jį ėmė 
žiūrėti, kas bus. 


PERSKYRIMAS DVIDEŠIMT ANTRAS 


Vinicijus tik prieangyje suvokė, kokia čia kebli padėtis. Namas 
buvo didelis, kelių aukštų, vienas tokių, kurių tūkstančiai kilo Ro- 
moje norint pasipelnyti iš butų nuomininkų, ir jie dažniausiai buvo 

statomi taip paskubomis, taip prastai, jog nebūdavo metų, kad keli 
jų nesugriūtų tiesiog ant nuomininkų galvų. Tai tikri aviliai, pernelyg 
aukšti ir ankšti, pilni kamarėlių ir užuolandų, kur glaudėsi skurdžiai, 
ir dar didžiašeimiai. Mieste daugelis gatvių buvo be pavadinimų, o 
namai neturėjo numerių; savininkai mokesčius rinkti patikėjo ver- 
"gams, šie, miesto valdžios neįpareigoti pranešti nuomininkų pavardes, 
neretai jų nė patys nežinojo. Susirasti ką nors tokiame name dažnai 
būdavo nepaprastai sunku, ypač ten, kur nebuvo vartininko. 

Vinicijus su Krotonu ilga, panašia į koridorių priemene pasie- 
kė ankštą, visiškai uždarą kiemelį, tarsi kokį bendrą visam namui 
atrijų su viduryje trykštančiu fontanu, kurio čiurkšlės krito į akme- 
ninį, žemėn įleistą dubenį. Visais pasieniais aukštyn kilo išoriniai 
laiptai, iš dalies akmeniniai, iš dalies mediniai, jie vedė į galerijas, o 
iš šių galėjai įeiti į butus. Apačioje taip pat buvo. butai, kai kurie su 
medinėmis durimis, kitus nuo kiemo skyrė tik vilnonės, dažniausiai 
apibrizgusios ir nudriskusios arba sulopytos užuolaidos. 

Buvo ankstyvas metas, ir kieme nė gyvos dvasios. Matyt, visas 
namas dar miegojo, išskyrus tuos, kurie sugrįžo iš Ostriano. 

— Ką darysime, pone? — paklausė Krotonas stabtelėjęs. 

"— Palaukime čia, gal kas nors pasirodys, — atsakė Vinicijus.— 
Nereikia, kad mus kas pamatytų kieme. 

Tačiau taip pat pagalvojo, kad Chilono patarimas tikrai praktiš- 
„kas. Jei čia būtų keliasdešimt vergų, jie galėtų užstoti vartus — atrodo, 
tai vienintelis išėjimas — ir iškrėsti visus butus, o dabar reikia iš karto 
pataikyti pas Ligiją, nes kitaip krikščionys, jų šiame name veikiausiai 
nestinga, ją perspės, kad jos ieškoma. Todėl pavojinga ir klausinėti 
svetimus žmones. Vinicijus valandėlę svarstė, ar neatsivesti vergų, 
bet tuo metu pro vieną tolimą, butą dengiančią užuolaidą i išėjo Žmogus 
su rėčiu rankoje ir patraukė prie fontano. 

Jaunuolis iš pirmo žvilgsnio pažino Ursą. 

— Tai ligas! — sušnibždėjo Vinicijus. 

— Ar iš karto sulaužyti jam kaulus? 

— Palauk. 

Ursas jų nepastebėjo, nes jie stovėjo prieangio tamsoje, ir pradėjo 
ramiai plauti rėtyje sudėtas daržoves. Aiškiai buvo matyti, kad, visą 
naktį praleidęs kapinėse, dabar ketino iš jų sutaisyti pusryčius. Netru- 
kus baigė plauti, pasiėmė šlapią rėtį ir dingo su juo už užuolaidos. 
Krotonas ir Vinicijus nuskubėjo iš paskos, įsitikinę, kad pateks tiesiai 
į Ligijos buveinę. - 

Tačiau jie nepaprastai nustebo, pamatę, kad uždanga skiria nuo 
kiemo ne butą, o dar vieną tamsų koridorių, kurio gale — kelių ki- 
parisų bei mirtų krūmų sodelis ir mažas namukas, prilipęs prie kito 
mūrinio namo užpakalinės aklinos sienos. | 

Abu tučtuojau sumetė, kad tai jiems patogi aplinkybė. Į kiemelį 
galėjo subėgti visi gyventojai, o šio namuko nuošalumas lengvino jų 
uždavinį. Greitai susidorosią su gynėjais, tikriau — su Ursu, paskui 
su pagrobta Ligija taip pat greitai išsibrausią į gatvę, o ten jau ne bėda. 
Veikiausiai jų niekas neužkabinsiąs, o jei ir užkabintų, jie pasakytų, 
kad vedasi pabėgusią cezario vergę, o blogiausiu atveju Vinicijus 
prisipažinsiąs vigilams, kas esąs, ir paprašysiąs jų pagalbos. | 

Ursas jau buvo bejeinąs į namuką, kai sučežėję žingsniai pasiekė 
jo ausį — jis stabtelėjo ir, pamatęs du žmones, padėjo rėtį ant ba- 


— O ko čia ieškote? — paklausė. 
*— Tavęs! — atsakė Vinicijus. 

Paskui skubiai tyliu balsu paragino Krotoną: 

— Užmušk! 

Krotonas puolė kaip tigras ir, ligui nespėjus nė susigaudyti arba 
pažinti priešininko, viena akimirka griebė į savo plieninį glėbį. 

Vinicijus buvo pernelyg įsitikinęs jo nežmogiška jėga ir, nelaukęs 
grumtynių pabaigos, pro juos šoko prie namuko durų, spyrė jas ir at- 
sidūrė tamsokoje patalpoje, apšviestoje tik degančio židinio. Tos lieps- 
nos atšvaitai krito tiesiai Ligijai ant veido. Antras prie židinio sėdintis 
žmogus buvo tas senukas, kuris ėjo drauge su mergina ir Ursu iš 
Ostriano. 

Vinicijus įbėgo taip staigiai, kad Ligija nespėjo jo nė pažinti, o 
jis griebė ją per pusiau, iškėlė ir vėl puolė prie durų. Teisybė, senu- 
kas dar mėgino užstoti kelią, bet jaunasis patricijus, viena ranka 
prispaudęs merginą sau prie krūtinės, kita laisva ranka jį nustūmė. 
Gaubtas nusmuko Vinicijui nuo galvos, ir, išvydus tą pažįstamą, šiuo 
akimirksniu tokį baisų veidą, Ligijai iš siaubo kraujas sustingo gyslose 
ir balsas įstrigo gerklėje. Norėjo šauktis pagalbos, bet neįstengė. 
Taip pat bergždžiai bandė nusitverti durų staktos ir pasipriešinti. 
Pirštai tik nuslydo akmeniu, ir ji būtų apalpusi, jei ne klaikus vaizdas, 
kritęs jai į akis, kai Vinicijus išlėkė su ja į sodą. 

Ursas laikė glėbyje kažkokį žmogų, visai užlaužtą atgal, su nuka- 
rusia galva ir kruvinomis lūpomis. Juos pamatęs, ligas dar kartą 

smogė kumščiu į tą galvą ir akimirksniu šoko kaip įsiutintas žvėris | 
prie Vinicijaus. 

„Galas!“ — pagalvojo jaunasis patricijus. 

O paskui lyg per sapną išgirdo Ligijos šauksmą: „Nežudyk!“, dar 
pajuto, kad kažkas it žaibas atgniaužė Ligiją apglėbusias jo rankas, 
pagaliau žemė ėmė suktis drauge su juo, ir dienos šviesa aptemo akyse. 

O Chilonas, pasislėpęs už namo kampo, laukė, kas bus, jo smalsu- 
mas grūmėsi su baime. Ir galvojo: jeigu jiems pavyks pagrobti Ligiją, 
tai bus naudinga laikytis prie Vinicijaus. Urbono jau nebebijojo, nes 
buvo tikras, kad Krotonas jį užmuš. O jeigu į ligi šiol tuščias gatves 
ims bėgti žmonės, svarstė jis, jeigu krikščionys arba kas kitas ims prie- 
šintis Vinicijui, tada jis prabilsiąs į juos kaip valdžios atstovas, kaip 
cezario valios vykdytojas, o blogiausiu atveju pašauksiąs vigilus padėti 
jaunajam patricijui prieš gatvės driskius ir šitaip pelnysiąs naujų 
malonių. O širdis visą laiką nerimo, kad Vinicijaus pasielgimas neap- 
galvotas, bet, matydamas baisią Krotono jėgą, manė, kad gali pasisekti. 
„Jeigu jiems bus riesta, pats tribūnas neš merginą, o Krotonas skins 
kelią“. Laikas slinko, ir graikui ėmė kelti nerinią tyla prieangyje, kurį 
iš tolo sekė. 

„Jeigu nepataikys į jos slėptuvę I ir sukels triukšmą, tai ją išbaidys“. 

Beje, šita mintis jam nebuvo nemaloni, nes žinojo, kad tokiu at- 
veju vėl bus Vinicijui reikalingas į ir vėl sugebės iš jo ištraukti gerokai 
sestercijų. 

„Kad ir ką jie bedarytų — viskas mano labui,— kalbėjo sau,— 
nors nė vienas to nenutuokia. O dievai, dievai, tik padėkite man...“ 

Staiga nuščiuvo — jam pasirodė, kad kažkas sušmėžavo iš prie- 
angio, tad prisispaudė prie sienos ir ėmė žiūrėti užgniaužęs krūtinėje 
kvapą. 

Ir neapsiriko, nes iš prieangio kyštelėjo kažkieno galva ir pradėjo 
dairytis aplinkui. : 

Netrukus'ji dingo. 

„Tai Vinicijus arba Krotonas,— pagalvojo Chilonas,— bet jeigu 
jie pagrobė mergiščią, tai kodėl ji nerėkia, ir ko jie dairosi į gatvę? 
Žmonių vis tiek sutiks, nes kol pasieks Karinas, mieste jau bus gyvas 
judėjimas. O kas ten? Prisiekiu visais dievais nemirtingaisiais... 

Ir staiga paskutiniai plaukai pasišiaušė jam ant galvos. 

Tarpduryje pasirodė Ursas su užsimestu ant peties Krotono kūnu 
ir, dar kartą apsižvalgęs, ėmė bėgti su juo tuščia gatve prie upės. 

Chilonas prisiplojo prie mūro kaip tinko gabalas. 

„Pražuvau, jei mane pastebės!“ — pagalvojo. S 

Bet Ursas skubiai pranėrė pro kampą ir dingo už gretimo namo. 
O -Chilonas, ilgiau nelaukęs, šoko bėgti tolyn skersine gatvele, kaukšė- 
damas dantimis iš baimės, ir dūmė taip nuostabiai mikliai, kaip net 
jaunuolis nebūtų įstengęs. | 

„Jei grįždamas pamatys mane tolumoje, tai pasivys ir užmuš, 
kalbėjo sau.— Gelbėk mane, Dzeusai, gelbėk, Apolone, gelbėk, 
Hermi, gelbėk, krikščionių Dieve! Paliksiu Romą, grįšiu į Mezembriją, 
tik apsaugokite mane nuo to demono rankų“. 

Tas ligas, kuris užmušė Krotoną, dabar jam atrodė tikrai it kaž- 
kokia antžmogiška būtybė. Bėgdamas galvojo, gal čia koks dievas, 
pasivertęs barbarų. Šią valandą tikėjo visus pasaulio dievus ir visus 
mitus, iš kurių anksčiau šaipėsi. Galvoje taip pat šmėsčiojo mintis, 
kad Krotoną galėjo užmušti krikščionių Dievas, ir plaukai vėl šiaušėsi 
jam ant galvos, kad susirėmė su tokia galybe. . 0 

Tiktai perlėkęs kelias gatveles ir toli priekyje pamatęs ateinančius 
kažkokius darbininkus, kiek aprimo. Krūtinėje jau stigo kvapo, tad 
atsisėdo ant namo slenksčio ir apsiautalo skvernu ėmė šluostytis pra- 
kaitu išpiltą kaktą. 

— Senas esu, ir man reikia ramybės, — tarė. | 
* Tie ateinantys Žmonės pasuko į vieną šalutinę gatvelę, ir jį vėl 
apsupo tuštuma. Miestas dar miegojo. Rytais anksčiau sukrusdavo 
kaip tik pralobusiųjų kvartalai, nes turtingų namų vergai turėdavo 
keltis prieš dieną, o tos miesto dalys, kur gyveno laisvi romiečiai, 
mintantys iš valstybės aruodo, taigi dykūnai, keldavosi, ypač žiemą, 
gana vėlai. Kiek pasėdėjęs ant slenksčio, Chilonas pajuto smelkiantį 
šaltį, tad atsistojo ir įsitikinęs, kad nepametė iš Vinicijaus gauto kapšo, 
jau lėtesniu žingsniu pasuko prie upės. 

— Gal kur pamatysiu Krotono lavoną, — kalbėjo sau.— 0 die- 
vai! Tas ligas, jeigu jis žmogus, galėtų per vienerius metus uždirbti 
milijonus sestercijų, nes jeigu uždusino it šuniuką Krotoną, tai kas 
prieš jį gali atsilaikyti? Už kiekvieną pasirodymą arenoje jam duotų 
tiek aukso, kiek jis pats sveria. Jis saugo tą mergiščią geriau negu 
Cerberis pragarą. Tačiau tepraryja jį tas pragaras! Nenoriu su juo 
turėti reikalų. Per daug jau stambių kaulų. Ką gi dabar daryti? Atsitiko 
baisus dalykas. Jeigu jis tokiam Krotonui sulaužė kaulus, tai veikiau- 
siai ir Vinicijaus siela virkauja ten, virš to prakeikto namo, laukdama 
laidotuvių. Prisiekiu Kastoru! Juk tai patricijus, cezario bičiulis, 

Petronijaus giminaitis, visoje Romoje žinomas vyras ir karo tribūnas. 
Jo nužudymas jiems taip lengvai nesibaigs... O jeigu man nuėjus, 
sakysim, į pretorionų stovyklą arba pas vigilus?.. 

Čia nutilo ir ėmė galvoti, bet po valandėlės tarė sau: 

— Aiman! Kas jį atvedė į šiuos namus, jeigu ne aš?.. Jo atleisti- 
niai ir vergai žino, kad lankiausi pas jį, o kai kurie girdėjo ir kokiu 
tikslu. Kas bus, jeigu jie mane apkaltins, kad tyčia jam nurodžiau 
namą, kur jį užklupo mirtis? Nors paskui teisme ir paaiškėtų, kad aš 
to nenorėjau, vis tiek sakytų, kad aš kaltininkas. O čia juk patricijus, 
taigi niekaip man nesibaigs geruoju. Bet jeigu tylomis palikčiau Romą 
ir persikraustyčiau kur nors toli, tai sukelčiau dar didesnį įtarimą. 

Ir taip, ir taip blogai. Reikėjo išsirinkti mažesnį.blogį. Roma — 
didžiulis miestas, bet Chilonas pajuto, kad jam čia gali pasidaryti 
ankšta. Juk kiekvienas kitas gal nueitų tiesiai pas vigilų prefektą, 
papasakotų, kas atsitiko, ir, nors ir kristų ant jo įtarimas, ramiai lauktų 
tyrimo. Tačiau visa Chilono praeitis buvo tokia, kad bet kokia arti- 
mesnė pažintis su miesto prefektu ar vigilų prefektu jam pridarytų 
labai didelių keblumų, taip pat sustiprintų visokius įtarimus, šovusius 
tvarkos saugotojams į galvą. 

Antra vertus, pabėgdamas jis tik patvirtiritų Petronijui prielaidą, 
kad Vinicijaus išdavimas ir nužudymas — suokalbio išdava. O Pet- 
ronijus — galingas vyras, galėtų pasitelkti sargus visame krašte, ir 
šie be abejonės pasistengtų surasti kaltininkus net tolimiausiuose 
pasaulio pakraščiuose. Ir Chilonui dingtelėjo mintis nueiti tiesiai 
pas jį ir papasakoti, kas įvyko. Taip! Tai būtų geriausia. Petronijus — 
ramus žmogus, ir Chilonas bent galėjo tikėtis, kad bus išklausytas 
iki galo. Petronijus žinojo visą reikalą nuo pat pradžių ir Chilono ne- 
kaltumu patikėtų greičiau negu prefektai. 

Bet prieš einant pas jį, reikia tvirtai Žinoti, kas atsitiko Vinicijui. 
O Chilonas to nežinojo. Teisybė, matė ligą, sėlinantį prie upės su 
Krotono lavonu, ir daugiau nieko. Vinicijus gali būti nužudytas, bet 
gali būti ir sužeistas arba pagrobtas. Tik dabar Chiloriui atėjo į galvą, 
kad krikščionys vargu ar drįstų nužudyti šitokį galingą žmogų, au- 
gustioną ir aukštą karvedį, nes tokiu pasielgimu galėjo užsitraukti 
visuotinį persekiojimą. Veikiausiai jie sulaikė jį prievarta, kad Ligija 
gautų laiko vėl pasislėpti kitoje vietoje. 

Ši mintis atnešė Chilonui šviesių vilčių. 

„Jeigu tas ligų slibinas nesudraskė jo pirmu šuoliu, tai jis gyvas, 
o jeigu gyvas, tai pats paliudys, kad jo neišdaviau, ir tada man ne 

tik niekas negresia, bet (o Hermi, vėl tikėkis dviejų telyčių!) atsiveria 
naujos galimybės... Galėčiau pranešti vienam atleistiniui, kur ieškoti 
šeimininko, o ar jis eis pas prefektą, ar ne — tai jo dalykas, kad tik 
man nereikėtų pas jį traukti... Galėčiau nueiti taip pat pas Petronijų 
ir tikėtis atlyginimo... Ieškojau Ligijos, dabar ieškosiu Vinicijaus, pas- 
kui vėl Ligijos... Tačiau pirmiau reikia žinoti, ar JIS gyvas, ar nužu- 
dytas“. 

Paskui jam švystelėjo mintis, kad naktį salštų nueiti pas kepėją 
Demą ir pasiklausti Ursą. Tačiau ją tučtuojau atmetė. Su Ursu ver- 
čiau neturėti jokių reikalų. Visai pagrįstai galvojo, kad jeigu Ursas 
neužmušė Glauko, tai, matyt, buvo perspėtas kokio krikščionių vy- 
resniojo, kuriam atskleidė savo ketinimą, ir tas pasakė, kad tai esąs 
nešvarus dalykas ir jį galėjęs prikalbinti kažkoks išdavikas. Be to, jau 
vien prisiminus Ursą Chilonui šiurpuliai perbėga per visą kūną. To- 
dėl sugalvojo vakare pasiųsti Euricijų į tuos namus, kur taip atsitiko, 
tegu viską sužinos. O tuo tarpu reikia pasistiprinti, išsimaudyti ir pa- 
ilsėti. Nemiėgota naktis, kelionė į Ostrianą ir bėgimas iš Užtibrės nu- 
varė jį visai nuo kojų. 

Vienas dalykas guodė Chiloną: štai gavai du kapšus — tą, kurį 
Vinicijus davė namuose, ir tą, kurį jam metė grįždamas iš kapinių. 
Turėdamas galvoje šią laimingą aplinkybę, taip pat visus patirtus iš- 
gyvenimus, nusprendė drūčiau pavalgyti i 1r išgerti geresnio vyno negu 
paprastai. | 

Kai pagaliau sulaukė vyninės atidarymo valandos, tai ivykdė savo 
ketinimą taip uoliai, kad užmiršo ir maudynę. Visų pirma marino mie- 
gas,:ir susnūdimas tiek atėmė jam jėgas, kad vos parvilko kojas į savo 
butą Suburoje, kur laukė už Vimicijaus pinigus nusipirkta vergė. 

Ten, įžengęs į tamsų kaip lapės ola -kubikulą, krito į guolį ir tuč- 
tuojau užmigo. 

"Pabudo tik vakare, tikriau sakant, pažadino vergė, ragindama kel- 
tis, nes kažkas jo ieškąs ir norįs pasimatyti skubiu reikalu. | 

„Budriam Chilonui beregint išlakstė miegai, jis greitosiomis užsi- 
metė apsiautalą su gaubtu ir, pastūmęs į Šalį vergę, pirmiau atsargiai 
iškišo galvą. 

Ir nustėro! Prieš kubikulo duris išvydo milžinišką Urso figūrą. 

Pajuto, kad nuo šio reginio jo kojos ir galva darosi šaltos kaip 1e- 
das, krūtinėje nustoja plakti širdis, nugara laksto skruzdžių tuntai... 
Kurį laiką neįstengė išspausti žodžio, bet paskui, kalendamas dantimis, 
tarė, veikiau sudejavo: | i | | - 

+ — Sira! Manęs nėra... nepažįstu... šito... gerojo Žmogaus... 

— Aš pasakiau jam, kad tu namie ir kad miegi, pone,— teisinosi 
mergina,— o jis reikalavo tave pažadinti... 

— O dievai!.. Juk liepiau tau... 

"Tačiau Ursas, matyt, išvestas iš kantrybės tokio delsimo, priėjo 
prie kubikulo durų ir pasilenkęs įkišo į vidų galvą. 

— Chilonai Chilonide! — pašaukė. 

„— Ramybė tau! Ramybė, ramybė! — atsakė Chilonas.— O visų 
geriausias krikščioni! Taip! Aš Chilonas, bet tu apsirikai... Aš tavęs 
nepažįstu! 

— Chilonai Chilonide,— pakartojo Ursas.— Tavo šeimininkas, 
Vinicijus, šaukia tave ateiti pas jį kartu su manimi. 


PERSKYRIMAS DVIDEŠIMT TREČIAS 


Vinicijų pažadino kankinamas skausmas. Iš pradžių negalėjo su- 
sigaudyti kur esąs ir kas su juo darosi. Galva ūžė, akys lyg migla ap- 
trauktos. Tačiau palengva grįžo sąmonė, ir pagaliau pro tą miglą pa- 
matė tris prie jo pasilenkusius žmones. Du pažino: vienas — Ursas, 
kitas — tas senis, kurį partrenkė išsinešdamas Ligiją. Trečiasis, visai 
nematytas, laikė jo kairiąją ranką ir, čiupinėdamas ją nuo alkūnės iki 
peties ir raktikaulio, kaip tik ir kėlė tokį baisų skausmą, kad Vinicijus 
manė, jog čia kažkoks savotiškas kerštas jam, todėl tarė pro sukąstus 
dantis: 

— Užmuškite mane. 

Bet jie visai nepaisė jo žodžių, tarsi būtų jų negirdėję arba pa- 
laikę paprasta kenčiančiojo dejone. Ursas, susirūpinusiu ir kartu grės- 
mingu barbaro veidu, laikė ilgais rėžiais suplėšytų baltų skudurų 
gniutulus, o senis kalbėjo tam. žmogui, kuris čiupinėjo Vinicijaus 
ranką: 

— Glaukai, ar tikrai ta galvos žaizda nėra mirtina? 

— Taip, užtikrinu, garbusis Krispai,— atsakė Glaukas.— Kai, 
būdamas vergas, tarnavau laivyne, o paskui gyvenau Neapolyje, su- 
tvarsčiau daug žaizdų ir iš to darbo pajamų pagaliau išsipirkau pats 
ir išpirkau saviškius... Galvos žaizda nesunki. Kada -šis žmogus (čia 
kryptelėjo galvą į Ursą) atėmė iš jaunuolio merginą ir pažėrė jį į sieną, 

tas griūdamas, matyt, prisidengė ranka, kurią išsinarino ir susilaužė, 
bet užtat išgelbėjo galvą... ir gyvastį. 

— Jau ne vieną brolį slaugei, — atsakė Krispas, — ir garsėji kaip 
patyręs gydytojas... Todėl ir pasiunčiau Ursą tavęs pakviesti. 

— Kuris lydėdamas man prisipažino, kad dar vakar buvo pasi- 
ryžęs Mane užmušti. 

— Tačiau apie savo ketinimą pirmiau prisipažino man, o aš, pa- 
žinodamas tave ir tavo Kristaus meilę, išaiškinau jam, kad ne tu iš- 
davikas, bet tas nepažįstamasis, kuris kalbino užmušti. 

— Tai buvo piktoji dvasia, o aš jį palaikiau angelu, — atsidusęs 
pasakė Ursas. | 

— Kada nors kitą kartą man apie tai papasakosi,— tarė Glau- 
kas,— o dabar reikia galvoti apie sužeistąjį. 

Taip pasakęs, ėmėsi atitaisyti išnirusią Vinicijaus ranką, ir nors 
Krispas šlakstė jaunuoliui veidą vandeniu, šis vis alpo iš skausmo. Beje, 
net ir geriau, kad šitaip buvo — jis nejautė, kaip atitaisė koją, kaip 
sutvarstė sulaužytą ranką, kurią Glaukas įtvėrė tarp dviejų įgaubtų 
lentelių, o paskui greitai ir tvirtai suveržė, kad nejudėtų. 

Tačiau po operacijos Vinicijus vėl atsipeikėjo — ir pamatė ties 
juo pasilenkusią Ligiją. 

Ji stovėjo prie lovos, laikydama atkišusi varinį kibiriuką su van- 
deniu, į kurį Glaukas kartkartėmis merkė kempinę ir vilgė jam galvą. 

Vinicijus žiūrėjo ir netikėjo savo akimis. Jam rodėsi, kad čia sap- 
nas ar nuo karštligės vaidenasi jam brangi pasvaja, ir tik ilgokai pa- 
laukęs įstengė sukuždėti: 

— Ligija... 

Pasigirdus šiam balsui, kibirėlis sudrebėjo merginos rankoje, bet 
ji pažvelgė į jį liūdesio pilnomis akimis. 

— Ramybė tau! — tyliai atsakė. | 

Ir stovėjo ištiesusi į priekį rankas, veidu kupinu gailesčio ir siel- 
varto. 

O jis žiūrėjo į ją, lyg norėdamas pripildyti jos atvaizdu savo vyz- 
džius, kad ir užsimerkus jis išliktų po vokais. Žiūrėjo į jos veidą, labiau 
išblyškusį ir sulysusį negu seniau, į tamsių plaukų bangas, į varganą 
darbininkės apdarą, žiūrėjo taip atkakliai, kad nuo jo žvilgsnio net 
jos baltutėlė kakta pradėjo rausti, ir pirmiausia pagalvojo, kad ją 
myli kaip ir anksčiau, o paskui — kad tas jos išblyškimas ir skurdas — 
jo darbas, kad jis ją išvijo iš namų, kur buvo mylima, apsupta praban- 
gos ir patogumų, ir įstūmė į šią menką trobelę, aprengė šiuo prastu 
tamsiu vilnoniu apsiautalu. 

0 juk jis troško ją padabinti gražiausiu aukso vainiku ir visais 
pasaulio brangakmeniais, tat dabar jį apėmė nuostaba, nerimas, gai- 
lestis — ir sielvartas toks didelis, kad nors pulk jai po kojų, jei tiktai 
galėtų pajudėti. 

*  — Ligija,— tarė, — tu neleidai manęs užmūšti. 

O ji meiliai atsakė: 

— "Te Dievas grąžina tau sveikatą. 

-, Vinicijui, kuris suprato ir anksčiau jai padarytas skriaudas, ir tas, 
kurias ką tik kėsinosi padaryti, Ligijos žodžiai buvo tikras balzamas. 
Šią valandą, užmiršęs, kad jos lūpomis gali kalbėti krikščionių tikėji- 
mas, jautė tiktai, kad kalba mylima moteris ir jos atsakyme glūdi kaž- 
koks tik jai būdingas švelnumas ir tiesiog antžmogiškas gerumas, su- 
krečiantis jį iki širdies gelmių. Kaip anksčiau iš skausmo, taip dabar 
iš susijaudinimo jam pasidarė silpna. Apėmė kažkokia negalia, didžiu- 
lė ir saldi. Rodos, krito kažkur į bedugnę, bet kartu buvo labai gera — 
ir jautėsi laimingas. Šią nusilpimo valandėlę pagalvojo, kad prie jo 
stovi dievybė. 

Tuo tarpu Glaukas baigė plauti jo galvos žaizdą ir užtepė cydan- 
čiu tepalu. Ursas paėmė iš Ligijos rankų varinį indą, o ji, pakėlusi 
nuo stalo taurę vandeniu atskiesto vyno, priglaudė prie sužeistojo 
lūpų. Vinicijus godžiai išgėrė ir pajuto didžiulį palengvėjimą. Po ap- 
tvarstymų skausmas beveik praėjo. Žaizdos ir sutrenkimai ėmė diržėti. 
Sąmonė visai išblaivėjo. 

„ — Duok man dar atsigerti. — paprašė. 

Ligija su tuščia taure išėjo į kitą kambarį, o Krispas, trumpai persi- 
taręs su Glauku, prisiartino prie guolio ir prašneko: 

* — Vinicijau, Dievas neleido tau padaryti blogo darbo, bet išsau- 
gojo gyvybę, kad atsipeikėtum dvasioje. Tas, prieš kurį žmogus yra tik 
dulkė, atidavė tave beginklį į mūsų rankas, tačiau Kristus, kurį tikime, 
liepė mums mylėti net savo priešus. Taigi aptvarstėme tavo žaizdas 
ir, kaip sakė Ligija, melsime Dievą, kad jis grąžintų tau sveikatą, bet 
ilgiau prie tavęs budėti negalime. Tad pasilik ramybėje ir pagalvok, 
ar dera toliau persekioti Ligiją, iš kurios atėmei globėjus, pastogę, taip 
pat uiti mus, kurie tau geru už bloga atsimokėjo? | | 

— Norite mane palikti? — paklausė Vinicijus. | 

— Norime palikti šiuos namus, kur mus gali pasiekti miesto pre- 
fekto ranka. Tavo draugas užmuštas, o-tu, galingasis tarp savųjų, štai 
guli sužeistas. Ne dėl mūsų kaltės taip atsitiko, bet ant mūsų galvos 
kris įstatymo rūstybė... 

-— Persekiojimo nebijokite,— tarė Vinicijus.— Aš jus užstosiu. 

Krispas nenorėjo atsakyti, kad jis turi galvoje ne tik prefektą ir 
sargybas, bet kad nejaučia pasitikėjimo. ir juo pačiu, nori apsaugoti 
Ligiją nuo tolesnių jo pasikėsinimų. 


— Dešinioji tavo ranka, pone, sveika,— "tarė, — va lentelės ir 
stilius: parašyk tarnams, kad ateitų pas tave šį vakarą su lektika ir par- 
neštų namo, ten tau bus patogiau negu mūsų skurde. Mes čia gyvena- 
me pas neturtingą našlę, kuri netrukus pareis su savo sūnumi, ir tas 
berniukas nuneš tavo laišką, o mes turime ieškoti kito prieglobsčio. 


Vinicijus išblyško, supratęs, kad jį nori išskirti su Ligija, o jeigu 
vėl ją praras, tai jau gali niekada gyvenime nebepamatyti... Teisybė, 
jis suvokė, kad tarp jos ir jo iškilo labai daug kliūčių, todėl, norėdamas 
merginą turėti, privalo ieškoti kažkokių naujų kelių, apie kuriuos dar 
nebuvo kada galvoti. Suprato taip pat: kad ir ką kalbėtų šiems žmo- 
nėms, net jei prisiektų grąžinti Ligiją Pomponijai Grecinai, jie vis 
tiek turi teisę juo netikėti ir netikės. Juk taip padaryti jau seniai ga- 
lėjo — užuot persekiojęs Ligiją, galėjo nueiti pas Pomponiją ir pri- 
siekti jai, kad atsisakąs gaudynių, o tada pati Pomponija būtų suradusi 
ir susigrąžinusi merginą... Ne! Jautė, kad jokie pažadai jų nesulaikys 
ir jokia iškilminga priesaika nebus priimta, tuo labiau kad jis, nebū- 
damas krikščionis, galėtų jiems prisiekti nebent nemirtingais dievais, 
kuriuos ir pats nelabai tikėjo, o jie juos laikė piktosiomis dvasiomis. 

Vis dėlto jis baisiausiai troško palenkti ir Ligiją, ir šituos jos glo- 
bėjus — bet kokiais būdais, tačiau tam reikėjo laiko. Ir labai norėjo 
nors kelias dienas žiūrėti į ją. Kaip skęstančiajam menkiausia lentos ar 
irklo nuolauža atrodo išsigelbėjimas, taip ir jam rodėsi, kad per tas 
kelias dienas gal sugebės pasakyti tokį žodį, kuris juos suartins, gal ką 
sugalvos, o gal pasitaikys.koks palankus įvykis. 

Tad susikaupęs tarė: 

— Išklausykite mane, krikščionys. Vakar kartu su jumis buvau 
Ostriane ir klausiausi jūsų mokslo, bet jei ir nebūčiau girdėjęs, jūsų 
darbai įtikintų mane, kad jūs — dori ir geri žmonės. Pasakykite tai 
našlei, kuri gyvena šiuose namuose, kad pasiliktų čia, jūs taip pat pasi- 
likite ir leiskite man pasilikti. Tegu šis žmogus (čia kryptelėjo akis į 
Glauką), jūsiškis daktaras ar bent jau išmanąs, kaip gydyti žaizdas, pa- 
sako, ar galima mane šiandien pernešti. Aš ligonis, man sulaužyta 
ranka, jai reikia kelių dienų ramybės, todėl tvirtai sakau jums, kad 
nesijudinsiu iš čia, nebent prievarta išneštumėte. 

Jis stabtelėjo, nes sutrenktoje krūtinėje pristigo kvapo, o Krispas 
tarė: 

— Niekas, pone, prieš tave nenaudos prievartos, mes tik išnešime 
iš čia savo galvas. 

Jaunuolis, nepratęs, kad jam kas prieštarautų, suraukęs antakius 
ištarė: “ . 

— Leisk man atsikvėpti. 

Po valandėlės vėl prašneko: 

„— Apie Krotoną, kurį pasmaugė Ursas, niekas neklausinės, jis 
turėjo keliauti į Beneventą, kur jį šaukė Vatinijus, tad visi manys, kad 
jis išvykęs. Kai įėjome į šiuos namus, niekas mūsų nematė, tiktai vienas 
graikas, kuris buvo su mumis Ostriane. Pasakysiu jums, kur jis gyvena, 
ir atvesite jį man, o aš liepsiu jam tylėti, nes tai mano apmokamas 
žmogus. Savo namams parašysiu laišką, kad taip pat išvykau į Be- 
neventą. Jei graikas jau pranešė prefektui, tai pasakysiu, kad Krotoną 
aš pats užmušiau ir kad tai jis sulaužė man ranką. Prisiekiu savo tėvo 
ir motinos šešėliais, kad taip tikrai padarysiu! Taigi galite čia saugiai 
pasilikti, ir niekam nė plaukas nenukris nuo galvos. Greičiau atveskite 
man graiką, kuris vadinasi Chilonas Chilonidas! 

— Tada Glaukas liks prie tavęs, pone,— atsiliepė Krispas,— ir 
kartu su našle tave slaugys. 

Vinicijus dar labiau suraukė antakius. 

— Klausyk, senoli, ką tau pasakysiu, — tarė Vinicijus.— Esu tau 
dėkingas, atrodai geras ir doras žmogus, bet neprasitari man, kas guli 
giliai tavo širdyje. Tu bijai, kad nepasišaukčiau savo vergų ir neįsaky- 
"čiau jiems paimti Ligiją? Argi ne taip? 

— Taip! — rūstokai atsakė Krispas. 

— Tad pagalvok: su Chilonu kalbėsiuos jūsų akyse, taip pat jūsų 
akyse parašysiu laišką į namus, kad išvykau, o kitų pasiuntinių vėliau 
nesurasiu — tik jūs... Pagalvok pats apie tai ir daugiau manęs ne- 
erzink. k 
Po šių žodžių visas užsiplieskė, veidą. perkreipė pyktis, ir toliau 
kalbėjo karštai: 

— Gal tu manei, aš imsiu gintis, jog noriu pasilikti dėl to, kad ją 
matyčiau?.. Ir kvailys tai atspėtų, nors aš ir išsiginčiau. Tačiau prie- 
„vartos prieš ją daugiau nesigriebsiu... Jeigu ji nepasiliks čia, tai svei- 
„kąja ranka nuplėšiu sau nuo peties tvarsčius, neimsiu nei valgio, 
"nei gėrimo — tegu mano mirtis krinta ant tavęs ir tavo brolių. Kodėl 
dar mane gydei, kodėl neliepei užmušti? 

- Ir išblyško įniršęs ir nusilpęs. Tačiau Ligija, kuri kitame kambary- 
je girdėjo visą pokalbį ir buvo tikra, kad Vinicijus įvykdys, ką paža- 
dėjęs, išsigando jo žodžių. Jokiu būdu netroško jo mirties. Sužeistas 
ir beginklis, kėlė jai tik gailestį, ne baimę. Nuo pat pabėgimo dienos 
gyvendama tarp žmonių, nuolatos pasinėrusių į religinę ekstazę, mąs- 
tančių tik apie pasiaukojimą, atsidavimą ir beribę gailiaširdystę, ji 
ir pati taip apsvaigo nauju tikėjimu, kad jis jai atstojo ir namus, ir šei- 
mą, ir prarastą laimę, ir drauge padarė ją viena iš tų krikščionių mer- 
gelių, kurios vėliau pakeitė seną pasaulio dvasią. Vinicijus per daug 
svėrė jos likime, per daug įstrigo, kad galėtų užmiršti. Galvojo apie 
ji per dienų dienas ir ne kartą prašė Dievą tokios valandos, kada, 
įkvėpta naujojo mokslo, galėtų jam atsiteisti geru už blogį, gerašir- 
dyste už persekiojimus, perlaužti jį, atvesti prie Kristaus ir išganyti. 
O dabar štai jai atrodė, kad išmušė ta valanda ir jos maldos išklausytos. 

Tad priėjo prie Krispo įkvėpimo tarsi nušviestu veidu ir prašneko 
taip, lyg jos lūpomis būtų skelbęs kieno kito balsas: 

— Krispai, tegu jis lieka tarp mūsų, ir mes liksime su juo, kol 
Kristus jį pagydys. 

O senasis presbiteris, įpratęs visur ieškoti Dievo įkvėpimo, maty- 
damas jos egzaltaciją, tuoj pagalvojo, kad per ją byloja aukštesnė 
galybė, ir, pabūgęs širdyje, nuleido galvą. 

— Tebūna taip, kaip tu sakai, — tarė. 

. Vinicijui, visą laiką nenuleidžiančiam nuo jos akių, šis Krispo pa- 
klusnumas padarė keistą, stulbinantį įspūdį. Jam pasirodė, kad Li- 
gija tarp krikščionių yra it kokia Sibilė ar žynė, supama pagarbos ir 
nuolankumo. Nejučiomis ir pats ją ėmė taip gerbti. Prie meilės, kurią 
jai jautė, dabar prisidėjo savotiškas būgštavimas, prieš kurį pati meilė 
atrodė beveik įžūli. Vis dėlto negalėjo priprasti prie minties, kad jų 
santykiai pasikeitė, kad dabar ne ji nuo jo, o jis priklauso nuo jos va- 
lios, kad guli štai sužeistas, palaužtas, kad liovėsi buvęs puolamoji, nu- 
galinčioji galybė, kad lyg bejėgis vaikas yra jos globoje. Jo būdui, iš- 
didžiam ir nepriklausomam, šitokie santykiai su bet kuriuo kitu as- 
meniu būtų pažeminimas, bet šį kartą jis ne tik nesijautė pažemintas, 
o buvo dėkingas Ligijai kaip savo valdovei. Tai buvo nepatirti jausmai, 
kurie dar prieš dieną jam net galvoje nebūtų tilpę, jie būtų jį stulbinę 
ir šią akimirką, jeigu būtų aiškiai juos perpratęs. Tačiau jis neklausė 
savęs, kodėl taip yra, lyg tai būtų buvęs natūraliausias i: dalykas, | tik 
jautėsi laimingas, kad liko. 

Ir norėjo jai dėkoti — nuoširdžiai ir pagautas dar kažkokio jaus- 

mo, ligi šiol tokio nepatirto, kad net įvardinti nemokėjo, o tai buvo 
paprasčiausias nuolankumas. Tačiau ankstesnis susijaudinimas jį taip 
išsekino, kad nebegalėjo kalbėti ir dėkojo jai vien akimis, kuriose švie- 
tė džiaugsmas, kad pasilieka prie jos ir galės žiūrėti į ją ir rytoj, ir po- 
ryt, gal dar ilgai. Šį džiaugsmą drumstė tik baimė, kad neprarastų to, ką 
gavo, ir baimė buvo tokia didelė, kad po valandėlės, kai Ligija vėl pa- 
davė vandens ir jam kilo noras paspausti jos ranką — bijojo taip pa- 
daryti, bijojo jis, tas pats Vinicijus, kuris cezario puotoje prievarta bu- 
čiavo jos lūpas, o jai pabėgus davė sau įžadą, kad už plaukų ją nusi- 
temps į kubikulą arba lieps nuplakti. 

Tačiau jis pradėjo taip pat bijoti, kad kokia nevykusi pagalba iš 
šalies neaptemdytų jam džiaugsmo. Chilonas apie jo dingimą gal pra- 
nešė miesto prefektui arba namų atleistiniams — tokiu atveju vigilų 
įsiveržimas visai įmanomas. Teisybė, galvoje šmėstelėjo mintis, kad 
tada jis galėtų įsakyti sučiupti Ligiją ir uždaryti savo namuose, bet 
jautė, kad taip veikti nereikia, be to, jis ir nesiryžtų. Buvo užsispyręs, 
veržlus, pakankamai sugadintas, o kai reikia — ir nepermaldaujamas, 
bet anaiptol ne Tigelinas, ne koks Neronas. Kario gyvenimas išugdė 
jam tam tikrą teisybės, pasitikėjimo supratimą ir tiek sąžinės, kad su- 
voktų, jog toks poelgis — šlykšti niekšybė. Gal šitaip galėtų padaryti 
užsidegęs pykčiu ir būdamas sveikas, bet šiuo metu jįs — ir susigrau- 
dinęs, ir ligonis, tad terūpėjo, kad kas nors neatsistotų tarp jo ir Ligijos. 

Taip pat su nuostaba jis pastebėjo, kad nuo tos valandėlės, kai Li- 
gija jį parėmė, nei ji pati, nei Krispas iš jo nereikalauja jokių garanti- 
jų, tarsi būtų tikri, kad prireikus juos apgins kažkokia antgamtiška 
galybė. Nuo to laiko, kai, Ostriane pasiklausius Apaštalo pamokymų 
ir pasakojimų, - Vinicijui galvoje ėmė pintis ir dilti ribos tarp galimų 
ir-negalimų dalykų, ir jis beveik sutiko, kad taip gali būti. Tačiau blai- 
viau apsvarstęs, pats jiems priminė, ką kalbėjęs apie graiką, ir vėl pa- 
reikalavo atvesti jam Chiloną. 

Krispas pritarė ir nusprendė pasiųsti Ursą. Vinicijus paskutinė- 
mis dienomis prieš Ostrianą dažnai, kartais ir be reikalo, siuntinėjo 
savo vergus pas Chiloną, tad ligui dabar gana tiksliai nurodė jo butą, 
paskui, brūkštelėjęs kelis žodžius lentelėje, kreipėsi į Krispą: 

— Duodu lentelę, nes tai žmogus įtarus ir gudrus, jis, mano šau- 
kiamas, dažnai siųstiniams liepdavo atsakyti, kad jo nėra namie, ir taip 
darydavo visada, jei neturėdavo man gerų žinių ir bijodavo r mano 
pykčio. 

— Kad tik surasčiau — atvesčiau jį nepaisydamas, ar jis nori, 
ar ne,— atsakė Ursas. 

Ir, pasiėmęs apsiautalą, skubiai išėjo. 

Surasti ką nors Romoje ne taip jau lengva net ir po geriausių iš- 
„aiškinimų, bet Ursui čia padėjo girių Žmogaus instinktas, taip pat pui- 
kus miesto pažinimas, tad kiek paieškojęs atsidūrė Chilono bute. 

Tačiau graiko jis nepažino. Ligi šiol buvo matęs jį tik vieną kartą ir 
dar naktį. Pagaliau anas orus ir savimi pasitikįs senis, įkalbinėjęs už- 
mušti Glauką, buvo toks nepanašus į šitą iš baimės dvilinkai susirietusį 
graiką, kad niekas negalėjo nė pagalvoti, kad ir anas, ir šitas — tas 
pats asmuo. Ir Chilonas, sumetęs, kad Ursas žiūri į jį kaip į visai ne- 
pažįstamą žmogų, atsipeikėjo iš pirmo išgąsčio. Pamatęs lentelę su 
Vinicijaus laišku, dar labiau nusiramino. Bent jau negrėsė įtarimas, 
kad tyčia įviliojo jaunuolį į spąstus. Ir kartu dingtelėjo mintis, kad 
krikščionys, matyt, neužmušė Vinicijaus todėl, kad nedrįso pakelti 
rankos prieš tokį įžymų vyrą. | 

„Vadinasi, prireikus Vinicijus ir mane užstos,— pagalvojo šir- 
dyje,— ir šaukia mane tikriausiai ne tam, kad atiduotų žudikams“. 

Tad, kiek sukaupęs drąsos, paklausė: 

— (Gerasis žmogau, argi mano bičiulis, taurusis Vinicijus neat- 
siuntė man lektikos?.. Mano kojos sutinusios, ir aš negaliu taip toli 
eiti. : 

— Ne,— atsakė Ursas, — eisime pėsti. 

.— O jei atsisakysiu? 

— Nedaryk taip, turi eiti. 

*— Ir eisiu, bet savo noru. Ir niekas manęs nepriverstų, nes esu 
laisvas žmogus ir miesto prefekto bičiulis. Kaip išminčius, žinau būdų 
apsiginti nuo prievartos — moku paversti žmones medžiais ir žvėrimis. 
Bet eisiu, eisiu! Tik užsimesiu apsiautalą šiltėlesnį ir gaubtą, kad ma- 
nęs nepažintų šito kvartalo vergai, nes tada jie mus vis stabdytų, stvars- 
tydami bučiuoti man rankas. | 

Po šių žodžių apsivilko kitu apsiautalu, ant galvos užsismaukė 
dukslų gališką gaubtą, bijodamas, kad Ursas neprisimintų jo veido, 
kai išeis į ryškesnę šviesą. 

— Kur mane vedi? — paklausė sekdamas paskui Ursą. 

— Į Užtibrę. 

-— Aš-neseniai Romoje ir niekada tose vietose „ nebuvau, bet ir 
ten veikiausiai gyvena dorybes mylintys žmonės. 

Tačiau Ursas, žmogus naivus ir girdėjęs Vinicijų kalbant, kad grai- 
kas dalyvavęs su juo Ostriano kapinėse, o paskui matęs, kaip jaunasis 
patricijus su Krotonu įėjęs į namą, kur gyveno Ligija, dabar stabte- 
lėjo ir tarė: 

„„ — Nemeluok, seni, juk siandien buvai su Vinicijumi Ostriane 
ir prie mūsų vartų. 

— A! — atsiliepė Chilonas.— Tai jūsų namai Užtibrėje? Aš ne- 
seniai Romoje ir gerai nežinau, kaip vadinasi įvairios miesto dalys. 
Taip, taip, bičiuli! Buvau prie jūsų vartų ir dėl šventos dorybės mal- 
'davau Vinicijų neiti į vidų. Jau kuris laikas darbuojuosi, kad atvers- 
čiau Vinicijų, ir nuvedžiau pasiklausyti seniausio. iš apaštalų. Te- 
prasiskverbia šviesa į jo sielą ir į tavąją! Juk esi krikščionis, juk trokš- 
ti, kad tiesa nugalėtų melą? 

— "Taip, žinoma, — nuolankiai atsakė Ursas. 

Chilonas jau visai įsidrąsino. 

„ — Vinicijus — galingas žmogus, — tarė, — ir cezario bičiulis. Jis 
dažnai dar klausosi, ką kužda piktoji dvasia, bet jei nors plaukelis nu- 
kristų nuo jo galvos, cezaris atkeršytų visiems krikščionims. 

— Mus saugo didesnė galybė. | 

— "Teisybė! Teisybė! Tačiau ką ketinate daryti Vinicijui? — 
paklausė vėl sunerimęs Chilonas. 

— Nežinau. Kristus liepia būti gailestingiems. 

— Puikiai pasakei. Atmink tai visada, o jei ne — spirgėsi pra- 
gare kaip dešra keptuvėje. 
 Ursas atsiduso. O Chilonas pagalvojo, kad su šituo baisiu pirmą 
įtūžio akimirką žmogumi visada padarytų, ką tik įsigeidęs. 

Tad norėdamas sužinoti, kaip ten buvo grobiant Ligiją, klausinėjo 
toliau rūstaus teisėjo balsu: | 

— Ką padarei Krotonui? Sakyk, nemeluok. 

Ursas antrą kartą atsiduso. 

— Tau pasakys Vinicijus. 

— "Tai nudūrei jį peiliu ar užmušei lazda? 

— Buvau beginklis. 

Graikas negalėjo -atsistebėti nežmoniška barbaro jėga. 
| — Kad tave kur Plutonas!.. Tai yra — norėjau pasakyti: teatlei- 
džia tau Kristus! | 

Valandėlę ėjo tylėdami, paskui Chilonas tarė: 

— Aš tavęs neišduosiu, bet saugokis vigilų. 

— Aš bijau Kristaus, ne vigilų. 

— Teisybę sakai. Nėra sunkesnės nuodėmės kaip žmogžudystė. 
Melsiuos už tave, bet nežinau, ar mano maldos nors kiek padės, ne- 
bent duotum įžadą, kad nieko gyvenime nė pirštu nepaliesi. 

— Aš juk nužudžiau netyčia, — atsakė Ursas. 

- Tačiau Chilonas dėl visa pikta norėjo apsidrausti ir nesiliovė grau- 
žęs Urso už žmogžudystę ir akinęs duoti įžadą. Kvotė ir apie Vinicijų, 
bet ligas į jo klausimus atsakinėjo nenoriai, kartodamas, kad iš paties 
Vinicijaus lūpų išgirsiąs viską, kas žinotina. Šitaip kalbėdamiesi, nuėję 
ilgą kelią nuo graiko būsto iki Užtibrės, pagaliau atsidūrė prie to na- 
mo. Chilono širdis ėmė neramiai plakti. Iš baimės jam vaidenosi, kad 
Ursas pradeda į jį dėbčioti kažkokiu raju žvilgsniu. „Menka man pa- 
guoda, — svarstė mintyse, — jei užmuš netyčia, bet, šiaip ar taip, būtų 
gerai, kad jį ištiktų paralyžius, o su juo — ir visus ligus, taip ir padaryk, 
Dzeusai, jeigu gali“. Šitaip mąstydamas vis labiau siautėsi savo gališka 
rudine, kartodamas, kad bijąs šalčio. Kai pagaliau perėję prieangį ir 
pirmąjį kiemą atsidūrė koridoriuje, vedančiame į namuko sodėelį, jis 
staiga sustojo ir tarė: 

— Leisk man atsipūsti, nes kitaip negalėsiu kalbėtis su Vinicijumi 
ir duoti jam išganingų patarimų. 

Ir, nežengdamas toliau nė žingsnio, įtikinėjo save, kad joks pavojus 
jam negresiąs, bei vien nuo minties, kad pateks tarp tų paslaptingų 
žmonių, kuriuos matė Ostriane, pakinkliai truputėlį drebėjo. 

Tuo metu jo ausis pasiekė iš trobelės sklindanti giesmė. 

— Kas ten? — paklausė. 

— Sakai, kad esi krikščionis, o nežinai mūsų papročio — po 
kiekvieno valgio Išganytoją mūsų šlovinti giesme,— atsakė Ursas.—-- 
Miriam su sūnumi jau turbūt sugrįžusi, o gal ir Apaštalas su jais, nes 
jis kasdien aplanko našlę ir Krispą. 

— Vesk mane tiesiai pas Vinicijų. 

— Vinicijus yra kambaryje, kur ir visi, nes tas vienas tėra di- 
desnis, o kiti — tamsūs kubikulai, juose tik miegame. Na, eime, te:: 
pailsėsi. 

Ir įėjo. Kambaryje tvyrojo prieblanda, vakaras buvo apsiniaukęs, 
žiemiškas, o kelių spingsulių šviesa nepajėgė visai išsklaidyti tamsos. 
Vinicijus veikiau nuspėjo negu pažino, kad gaubtą užsismaukęs žmo- 
gus yra Chilonas, o šis, pamatęs kambario kertėje guolį ir jame Vini- 

cijų, į "nieką daugiau nežiūrėdamas patraukė ten, lyg būtų įsitikinęs, 


kad šalia jo — saugiausia. 

— O pone! Kodėl nepaklausei mano patarimų — sušuko susiėmęs 
rankas. * 

— Tylėk,— sudraudė Vinicijus,— ir klausyk! 

Ir, įsmeigęs žvilgsnį Chilonui į akis, ėmė kalbėti iš lėto, pabrėžti. 
nai, tarsi stengdamasis, kad kiekvienas jo žodis būtų suprastas kaip 


įsakymas ir visiems laikams įstrigtų graikui į atmintį. 


— Krotonas puolė mane, norėdamas nužudyti ir apiplėšti, su- 
pratai? Tada užmušiau Jį, 0 šie Žmonės aptvarstė man žaizdas, gautas 
kovojant su juo. 

Chilonas tučtuojau suprato: jeigu Vinicijus taip šneka, tai, ma- 
tyt, yra sudaręs kažkokį suokalbį su krikščionimis ir nori, kad juo pa- 
tikėčiau. [žvelgė tai ir jo veide, tad tučtuojau, nereikšdamas nei abe- 
jonių, nei nuostabos, pakėlė akis aukštyn ir sušuko: 

— "Tai buvo užkietėjęs niekšas, pone! Juk perspėjau tave, kad 
juo nepasikliautum. Mano pamokymai atsimušdavo į jo galvą kaip 
žirniai į sieną. Visame Hade nėra tokių kančių, kokių jis nusipelnė. 


Kas negali būti doras žmogus, tas turi būti didesnis ar mažesnis niek- 


+ šas, o kam gi sunkiau tapti doram, jeigu ne niekšui? Tačiau užpulti savo 


geradarį ir poną tokį didžiadvasį... O dievai!.. 
Čia prisiminė, kad eidamas Ursui prisistatė kaip. krikščionis, ir 


"nutilo. 


peilį. 


t 

D 

' dr atiduosi jam. Joje parašyta, kad išvykau į Beneventą. Pasakysi De- 


: . klausė: 


Vinicijus kalbėjo toliau: : . 
— Jei ne durklas, kurį turėjau, būtų mane užmušęs. 
— Tebūna palaiminta ta valanda, kai tau patariau pasiimti bent 


Tačiau Vinicijus pasižiūrėjo į sraiką | tiriančiu žvilgsniu ir. pa- 


— Ką veikei šiandien? 

— Kaip — ką? Argi aš, pone, tau nesakiau, I kad dariau įžadus už 
„tavo sveikatą? .. 

— Ir daugiau nieko? | 

— Ir kaip tik ruošiausi aplankyti tave, kada šis | gerasis žmogus 


| atėjo ir pasakė, jog. mane šauki. 


— Štai lentelė. Nueisi su ja į mano namus, surasi mano atleistinį 


+ mui, kad išvažiavau šį rytą, iškviestas skubaus Petronijaus laiško. 


"Ir dar pabrėžtinai pakartojo: 

— Išvykau į Beneventą, supratai? 

— Išvykai, pone! Rytą atsisveikinau su tavimi prie Porta Capena, 
ir nuo tavo išvykimo valandos mane apėmė toks liūdesys, kad jeigu ta- 
vo didžiadvasiškumas jo nenumaldys, aš paskęsiu ašarose kaip nelai- 
mingoji Zeto* žmona, gedėdama Itilo. 

Vinicijus, nors ir sirgdamas, ir įpratęs prię graiko suktybių, vis 
dėlto negalėjo susilaikyti nenusišypsojęs. Buvo patenkintas, kad Chi- 
lonas iš karto jį suprato, ir tarė: | 

— Dar prirašysiuų, kad tau ašaras nušluostytų. Paduok čia 
spingsulę. 
 Chilonas, jau visai nusiraminęs, atsistojo, žengė kelis žingsnius 
prie židinio ir paėmė vieną degančią ant atbrailos spingsulę. 

Tačiau kai nuo jo galvos šiuo metu nusismaukė gaubtas ir lieps- 
nelė nušvietė tiesiai jo veidą, Glaukas. pašoko nuo suolo ir pribėgęs 
atsistojo priešais. 

— Nepažįsti manęs, Cefai? — paklausė. 

Jo balsas suskambėjo taip kraupiai, kad visiems kūnas s Pagaugais 
nuėjo. 

Chilonas pakėlė spingsulę ir tučtuojau išmetė ją ant žemės, paskui 
susirietė dvilinkas ir ėmė dejuoti: 

„— Ne aš... ne ašl.. Pasigailėk! 

"O Glaukas pasisuko į vakarieniaujančius ir tarė: 

— Štai žmogus, kuris pardavė ir pražudė mane ir mano šeimą!.. 

Jo istoriją Žinojo ir visi krikščionys, ir Vinicijus, kuris tik todėl ne- 
susiprotėjo, kas yra šis Glaukas, kad tvarstomas be atvangos alpėjo 
iš skausmo ir neišgirdo jo vardo. Tačiau Ursui ši akimirka drauge su 
Glauko žodžiais buvo it žaibas tamsoje. Atpažinęs Chiloną, vienu šuo- 
liu atsidūrė prie jo, nutvėrė už rankų ir, užlaužęs jas už nugaros, su- 
riko: 

— Tai jis įkalbinėjo mane nužudyti Glauką! 

— Pasigailėkite!l — dejavo  Chilonas.— Atiduosiu jums... Po- 
ne! — sukliko atgręžęs galvą į Vinicijų.— Gelbėk mane! Aš pasitikė- 
jau tavimi, užstok mane... Tavo laišką... nunešiu. Pone, pone!.. 

Vinicijus abejingiausiai iš visų žiūrėjo, kas dedasi, nes visus graiko 
darbelius žinojo, ir, be to, jo širdis niekada nejautė gailesčio. Todėl 
tarė: 

— Užkaskite jį sode, laišką nuneš kas kitas. 


* Aedonė, paversta lakštingala. (Aut. pastaba) 

| Tie žodžiai Chilonui nuskambėjo kaip paskutinis nuosprendis. 
Jo kaulai pradėjo braškėti baisiose Urso rankose, iš skausmo akys 
patvino ašaromis. 

— Dėl jūsų Dievo! Pasigailėkite! — šaukė.— Aš krikščionis!.. 
Pax vobiscum! Aš krikščionis, o jeigu netikite, pakrikštykite mane dar 
kartą, dar du kartus, dar dešimt kartų! Glaukai, čia klaida! Leiskite 
man pasakyti! Padarykite mane vergu... Nežudykite! Pasigailėkite!.. 

Kai skausmo smaugiamas jo balsas vis labiau silpo, už stalo pakilo 
Apaštalas Petras, valandėlę užsimerkęs lingavo savo žilą galvą, nuleis- 
damas ją net ant krūtinės, paskui atsimerkė ir tarė didžiausioje tyloje: 

— Ir pasakė mums Išganytojas: „Jei tavo brolis tau nusikalstų, 
sudrausk jį, o jei gailėsis, atleisk jam. Ir jei septynis kartus per dieną 
nusidės tau ir septynis kartus kreipsis į tave sakydamas: „Pasigai- 
lėk!“ — atleisk jam!“ | 

Po to stojo dar didesnė tyla. 

Glaukas ilgai stovėjo rankomis užsidengęs veidą, pagaliau atitrau- 
kė jas ir tarė: 

— Cefai, teatleidžia tau Dievas man padarytas skriaudas, kaip 
aš tau jas dėlei Kristaus atleidžiu. 

O Ursas, atpalaidavęs graiko rankas, čia pat pridūrė: | 

— Tebūna man Išganytojas taip gailestingas, kaip ir aš tau at- 
leidžiu. 

Chilonas parkrito ant aslos ir įsirėmęs į ją rankomis kraipė galvą 
kaip įkliuvęs į kilpas žvėris ir dairėsi laukdamas, iš kur mirtis ateis. 
Dar netikėjo akimis ir ausimis ir nedrįso viltis malonės. 

Tačiau pamažu peikėjosi, tik pamėlusios lūpos dar drebėjo iš iš- 
gąsčio. O Apaštalas tarė: | | 

— Eik ramybėje! 

Chilonas pakilo, bet vis dar negalėjo prakalbėti. Instinktyviai ar- 
tinosi prie Vinicijaus guolio, lyg tebeieškodamas jo globos, matyt, ne- 
spėjęs susigaudyti, kad šis, nors naudojosi jo paslaugomis ir tam tikru 
mastu buvo jo.bendrininkas, jį pasmerkė, o štai tie, prieš kuriuos jis 
veikė — atleido. Šita mintis jam atėjo vėliau. O dabar jo akyse buvo 
tik nustebimas ir nepasitikėjimas. Nors jau suprato, kad jam atleido, 
bet vis tiek norėjo kuo greičiau išnešti galvą iš šitų nesuprantamų 
žmonių apsupties, kurios gerumas jį gąsdino beveik tiek pat, kiek būtų 
gąsdinęs žiaurumas. Jam atrodė, jeigu dar ilgiau čia pasiliksiąs, tai 
įvyksią kažkas netikėta, tad atsistojęs prie Vinicijaus ėmė prašyti trūk- 
čiojančiu balsu: 

— Duok, pone, laišką! Duok laišką! 

Ir sugriebęs Vinicijaus paduotą lentelę nusilenkė krikščionims, 
paskui ligoniui ir pagūžomis slinkdamas pačiu pasieniu išniro pro 
duris. 

Sodelyje, atsidūrus tamsoje, baimė vėl pašiaušė jam plaukus, nes 
buvo tikras, kad Ursas išbėgs paskui jį ir naktį užmuš. Būtų lėkęs. iš 
paskutiniųjų, bet kojos nebeklausė, o netrukus visai nutirpo, nes. Ur- 
sas iš tiesų stovėjo šalia. . 

Chilonas krito kniūpsčias ant žemės ir ėmė dejuoti: 

— Urbonai... Dėl Kristaus... 

Bet Urbonas tarė: 

„— Nebijok. Apaštalas liepė tave išlydėti pro vartus, "kad nepa- 
klystum tamsoje, ir jeigu pristigs tau jėgų, tai nuvesti namo. 

Chilonas pakėlė galvą. 

— Ką sakai? Ką?.. Neužmuši manęs? 

— Ne! Neužmušiu, o jeigu per stipriai buvau sugriebęs ir Suža- 
lojau tau sąnarius, atleisk man. 

— Padėk man atsikelti, — paprašė sraikas.- — Neužmuši manęs? 
Ką? Išvesk mane į gatvę, toliau pats nueisiu. 

Ursas pakėlė jį nuo žemės kaip plunksną ir pastatė, paskui nuvedė 
tamsiu koridoriumi į kitą kiemą, iš kurio buvo išėjimas į prieangį ir 
į gatvę. Koridoriuje Chilonas vėl kartojo mintyse: „Galas man!“ ir tik 
tada, kai atsidūrė gatvėje, nurimęs tarė: 

— Toliau eisiu vienas. 

— Ramybė tebūna tau! | 

— Ir tau, ir tau!.. Leisk man tik atsikvėpti. | 

Nuėjus Ursui, atsikvėpė visa krūtine. Pasičiupinėjo liemenį, strė- 
nas, lyg norėdamas įsitikinti, kad gyvas, ir sparčiai pasileido. tolyn. 

Tačiau sukoręs keliasdešimt žingsnių sustojo ir paklausė save: 

— Kodėl vis dėlto jie manęs neužmušė? | 

Ir nors apie krikščionių tikėjimą jau buvo kalbėjęs su. | Euricijumi, 
kalbėjęs paupyje su Urbonu, girdėjęs pamokslą Ostriane, vis tiek I ne- 
galėjo rasti atsakymo į šį klausimą. 

Vinicijus taip pat neįstengė susigaudyti, kas atsitiko, ir širdies gi- 
lumoje buvo ne mažiau nustebęs už Chiloną. Kad su juo šie žmonės 
pasielgė taip, o ne kitaip, ir, užuot atkeršiję už antpuolį, rūpestingai 
aptvarstė žaizdas, jis manė, jog jie taip padarė iš dalies dėl tikėjimo, 
kurį išpažįsta, bet dar daugiau — dėl Ligijos, o gal kiek ir dėl jo as- 
mens didelės reikšmės. Tačiau jų pasielgimas su Chilonu jam tiesiog 
netilpo galvoje: kaip gali žmogus įstengti tiek atleisti. Ir jam nejučiomis 
vis lindo į galvą klausimas: kodėl jie neužmušė graiko? Juk galėjo 
nebaudžiami taip padaryti. Ursas būtų jį užkasęs sode arba naktį nu- 
nešęs į Tibrą, kuris šiais paties cezario vykdomų naktinių žudynių 
laikais taip dažnai išmesdavo rytais į krantą žmonių lavonus, kad 
niekas net nesirūpino, iš kur jie. Be to, Vinicijaus nuomone, krikščio- 
nys ne tik galėjo, bet ir turėjo nužudyti Chiloną. Teisybė, gailestingu- 
mas nebuvo visai svetimas tam pasauliui, kuriam priklausė jaunasis 
patricijus. Juk atėniečiai jam pastatė altorių ir ilgai priešinosi gladia- 
torių kovoms Atėnuose. Yra buvę, kad ir Roma nugalėtiesiems do- 
vanodavo gyvybę, kaip, sakysime, Kalikratui, britų karaliui, kuris, 
Klaudijaus paimtas į nelaisvę, jo dosniai apdovanotas laisvai gyveno 
mieste. Tačiau kerštas už asmeninę skriaudą Vinicijui, kaip ir visiems, 
atrodė teisėtas ir pateisinamas. To nepaisymas tiesiog priešiškas 
jo dvasiai. Teisybė, Ostriane ir jis girdėjo, kad reikia mylėti net savo 
priešus, bet visa tai laikė tik teorija, neturinčia gyvenime jokios reikš- 
„mės. Ir dabar dar jis manė, kad Chilono jie neužmušė gal tik dėl to, 
kad buvo kažkokia šventė ar kokia mėnulio fazė, kurios metu krikščio- 
nims neleidžia žudyti. Yra girdėjęs, kad kai kuriose tautose būna 
tokių laiko tarpų, kada joms draudžiama net karą pradėti. Bet kodėl 
tada jie neatidavė graiko į teisingumo rankas, kodėl Apaštalas kalbėjo, 
kad jeigu kas septynis kartus nusidėjo, tai septynis kartus jam reikia 
dovanoti, ir kodėl Glaukas pasakė Chilonui: „,Teatleidžia tau Dievas, 
"kaip aš tau atleidžiu“? O juk Chilonas jam buvo padaręs baisiausią 
skriaudą, kokią tik gali žmogus padaryti, ir Vinicijui, vien pagalvo- 
jus, kaip pasielgtų su tuo, kas, sakysime, būtų nužudęs Ligiją, širdis 
virte užvirdavo, neatrasi pasaulyje tokių kančių, kokiomis jis būtų už 
"ją atkeršijęs! O tas atleido! Ir Ursas atleido, jis, kuris iš tikrųjų galėtų 
pribaigti Romoje bet ką, visai nebaudžiamai, nes po to tereikėtų nu- 
žudyti „nemorų karalių“ ir užimti jo vietą... Prieš jį neatsilaikė Kro- 
tonas, tai argi prieš tokį žmogų atsilaikytų šį vardą turįs gladiatorius, 

paprastai gaunąs jį tik nužudęs ligtolinį „karalių“? Į visus klausimus 
buvo vienintelis atsakymas. J ie neužmušė iš kažkokio gerumo, tokio 
didžio, kokio lig šiol pasaulis nebuvo regėjęs, ir iš žmonių meilės, to- 
kios begalinės, kad ji vertė užmiršti save, savo skriaudas, savo laimę 
ir savo nedalią — ir gyventi dėl kitų. Kokį atpildą už tai žmonės turi 
gauti, Vinicijus girdėjo Ostriane, bet suprasti neįstengė. Tačiau nujau- 
tė, kad šis žemės gyvenimas, kuriame tu privalai išsižadėti visko, kas 
tau gera ir malonu, kitų labui, yra menkas. Tad jis krikščionis vertino 
šią valandėlę ne tik su didžiausia nuostaba, bet ir su gailesčiu, ir lyg 
paniekos šešėliu. Jam atrodė, kad tai avys, kurios anksčiau ar vėliau 
bus suėstos vilkų, o jo romėniškas būdas negalėjo gerbti tų, kurie 
leidžiasi suėdami. Vienas dalykas vis dėlto jį apstulbino. Kai Chilonas 
pasišalino, didžiulis džiaugsmas nušvito visų veiduose. Apaštalas pri- 
ėjo prie Glauko ir uždėjęs ranką jam ant galvos tarė: 

— Kristus tavo širdyje nugalėjo! 

O šis pakėlė akis aukštyn, tokias pilnas tikėjimo ir linksmybės, tarsi 
jį būtų užtvinusi kažkokia didelė, nelaukta laimė. Pačiam Vinicijui 
būtų buvęs suprantamas tik įvykdyto keršto džiaugsmas, todėl žiū- 
rėjo į jį išplėfęs karščiuojančias akis, truputį lyg į pamišėlį. Tačiau 
matė, ir matė ne be slapto pasipiktinimo, kaip po to Ligija prispaudė 
savąsias karalaitės lūpas prie rankos to žmogaus, kuris pažiūrėti at- 
rodė kaip vergas, ir jam pasivaideno, kad šio pasaulio tvarka virsta 
aukštyn kojomis. Paskui parėjo Ursas ir ėmė pasakoti, kaip išvedė 
Chiloną į gatvę ir meldė, atleisti, kad galėjo sužaloti sąnarius. Apaš- 
talas už tai jį palaimino, o Krispas paskelbė, kad tai didžios pergalės 
diena. Išgirdęs apie šią pergalę, Vinicijus visai pametė minčių giją. 

Tačiau kai Ligija po valandėlės vėl jam padavė vėsinančio gėri- 
mo, jis trumpai sulaikė jos ranką ir paklausė: | 

— Tai ir tu man atleidai? 

— Mes krikščionys. Mums negalima širdyje slėpti pykčio. 

—- Ligija, — tada jis tarė, — nesvarbu, kas tas tavo Dievas, bet 
aš pagarbinsiu jį hekatombe vien todėl, kad jis tavo. 

Tačiau ji atsakė: 

— Tu pagarbinsi Ji širdyje, kai | jį pamilsi. 

. — Tik todėl, kad jis tavo... — pakartojo tylesniu balsu Vinicijus. 

Ir primerkė akis, nes jį vėl apėmė silpnumas. 

Ligija pasitraukė, bet netrukus sugrįžo ir priėjusi visai arti pa- 
silenkė ties juo, tikrindama, ar miega. Vinicijus pajuto jos alsavimą 
ir atsimerkęs nusišypsojo, bet ji lengvai uždėjo ranką jam ant akių, 

tarsi migdydama. Tada jį užplūdo didžiulė palaima, nors kartu pasijuto 
esąs didesnis ligonis. Taip iš tikrųjų ir buvo. Naktis jau visai sutemio, 
o su ja pakilo jam ir didesnis karštis. Dėl to negalėjo užmigti ir vedžio- 
jo paskui Ligiją akimis, kur tik ji žengė. Tačiau tarpais pasinerdavo 
į kažkokį pusiausnūdį — matė ir girdėjo viską, kas aplink darėsi, bet 
tikrovė pynėsi su karštligiškomis vizijomis. Jam vaidenosi, kad kažko- 
kiose senose apleistose kapinėse statoma bokšto pavidalo šventykla, 
o jos žynė — Ligija. Jis nenuleido nuo jos akių, ji stovėjo bokšto vir- 
šūnėje su liutnia rankoje, visa nušviesta, panaši į tas matytas Rytuose, 
kurios naktimis gieda himnus mėnulio garbei. Jis pats sunkiai kopė 
įvijais laiptais ją pagrobti, įkandin šliaužė Chilonas, iš baimės kauk- 
šėdamas dantimis ir kartodamas: „„Nedaryk to, pone, nes ji žynė, už 
kurią Jis keršys...“ Vinicijus nežinojo, kas tas Jis, tik suprato einąs 
daryti šventvagystės ir taip pat išgyveno baisiausią baimę. Tačiau kai 
pasiekė bokšto viršūnę supančią baliustradą, staiga prie Ligijos atsi- 
stojo sidabrabarzdis Apaštalas ir tarė: „Nepakelk prieš ją rankos, nes 
ji priklauso man“. Taip pasakęs, patraukė su ja mėnulio šviesos ruožu, 
tarsi keliu į dangų, o jis, Vinicijus, ištiesęs į juos rankas, ėmė maldauti 
paimti ir jį drauge. | 

Čia jis pabudo, išsiblaivė ir ėmė žvalgytis. Laužas ant aukšto pado 
jau ruseno, bet dar gana aiškiai švietė, žmonės susėdę prieš židinį šil- 
dėsi, nes naktis buvo šalta, o kambarys gerokai išaušęs. Vinicijus ma- 
tė, kaip jiems alsuojant iš burnos virto garas. Viduryje sėdėjo Apaš- 
talas, prie jo kelių, ant žemo suoliuko — Ligija, toliau — Glaukas, 
Krispas, Miriam, o iš kraštų — iš vienos pusės Ursas, iš kitos — Na- 
zarijus, Miriam sūnus, gražaus veido berniukas ilgais juodais plaukais, 
krintančiais net ant pečių. 

Ligija klausėsi pakėlusi akis į Apaštalą, ir visi galvas buvo atsukę 
į jo pusę, o jis kažką pusbalsiu kalbėjo. Vinicijus dabar žiūrėjo į jį su 
prietaringa baime, ne ką mažesne už tą išgąstį, kurį patyrė per karšt- 
ligiškas vizijas. Dingtelėjo mintis, kad karštligėje jam atsivėrė tiesa 
ir šitas senyvas ateivis nuo tolimų krantų tikrai atima iš jo Ligiją ir 
veda kažkur nežinomais keliais. Taip pat tvirtai tikėjo, kad senolis 
kalba apie jį, o gal pataria, kaip išskirti su Ligija, nes Vinicijui atrodė 
tieįjmanoma, kad kas galėtų kalbėti apie kitką, tad sukaupęs visą są- 
Hionę ėmė klausytis Petro žodžių. 
*“ Tačiau apsiriko visiškai — Apaštalas kalbėjo vėl apie Kristų. 
A „Tik jo vardu jie ir tegyvena!“ — pagalvojo Vinicijus. 
4 O senolis pasakojo apie Kristaus suėmimą. 

— Atėjo kareivių būrys ir kunigų tarnai jį suimti. Kai Išganyto- 
jas juos paklausė, ko iešką, jie atsakė: „Jėzaus Nazariečio!“ Tačiau 
kai jiems tarė „Tai aš!“ — puolė ant žemės ir nedrįso prieš Jį pakelti 
rankos ir tik antrą kartą paklausę suėmė. 

Čia Apaštalas nutraukė pasakojimą, ištiesė rankas į ugnį, paskui 
kalbėjo toliau: | 

— Naktis buvo šalta kaip šiandien, bet užvirė mano širdis, tad išsi- 
traukiau kalaviją Jį apginti ir nukirtau ausį vyriausiojo kunigo tarnui, 
ir būčiau Jį gynęs karščiau negu savo paties gyvastį, jeigu Jis nebūtų 
pasakęs: ,„Kišk savo kalaviją į makštį. Nejaugi aš negersiu tos taurės, 
kurią Tėvas man yra davęs?!.“ Tada Jį suėmė ir surišo.. | 

Taip pasakęs, prispaudė ranką sau prie kaktos ir nutilo, norėda- 
mas prieš tolesnį pasakojimą susitvardyti nuo užgriuvusių prisiminimų. 
Tačiau Ursas neištvėręs pašoko, žarstekliu pataisė židinio ugnį, net 
kibirkštys pažiro auksiniu lietumi ir liepsna gyviau suplastėjo. Paskui 
atsisėdęs sušuko: . 

— Na ir tegu būtų įvykę, kas skirta — va! 

Tačiau staiga nuščiuvo, kai Ligija prispaudė pirštą prie lūpų. Jis 
garsiai dūsavo, buvo aišku, kad širdyje piktinasi ir, nors visada pasiry- 
žęs bučiuoti Apaštalui kojas, bet to vienintelio jo poelgio pateisinti ne- 
gali, nes jeigu va taip prie jo kas būtų pakėlęs ranką prieš Išganytoją, 
jeigu jis būtų buvęs su Juo tą naktį, oi oi, kailis būtų dulkėjęs ir karei- 
viams, ir kunigų tarnams, ir vykdytojams... Net akys jam patvino 
ašaromis nuo tokių minčių — iš gailesčio ir skaudžių abejonių: viena 
vertus, pagalvojo, kad ne tik pats būtų gynęs Išganytoją, bet dar būtų 
pasišaukęs į pagalbą ligus, žaliūkus vyrus, o antra vertus, suprato, kad 
tokiu žygiu. būtų parodęs nepaklusnumą Išganytojui ir sukliudęs pa- 
saulio atpirkimą.- 

Todėl ir negalėjo sulaikyti ašarų. 

Po valandėlės Petras, nuleidęs nuo kaktos rankas, ėmė pasakoti 
toliau, bet Vinicijų vėl apėmė karštligės snaudulys. Visa, ką dabar 
girdėjo, susipynė su Apaštalo pasakojimu vakar naktį Ostriane apie tą 
dieną, kada Kristus pasirodęs ant Tiberiados ežero kranto. Regėjo 
plačiai tyvuliuojančius vandenis, juose — Žvejo valtį, o valtyje — 
Petrą ir Ligiją. Jis pats iš visų jėgų plaukė paskui juos, bet sulaužytos 
rankos skausmas trukdė pasivyti. Audra ėmė tėkšti bangas jam į akis, 
Jis pradėjo skęsti ir šauktis pagalbos. Tada Ligija atsiklaupė prieš 
Apaštalą, tas pasuko valtį ir atkišo jam irklą, jis nusitvėręs už jo, abie- 
jų padedamas įsiropštė į valtį ir nuvirto ant jos dugno. 

Tačiau paskui jam ėmė vaidentis, kad pakilęs išvydo daugybę 
žmonių, plaukiančių paskui valtį. Bangos varė putas ant jų galvų, 
kai kurių tik rankos kyščiojo iš verpetų, bet Petras vieną po kito gel- 
bėjo skęstančius ir tempė į valtį, kuri kažkokiu stebuklu vis plėtėsi. 
Netrukus joje susispietė didžiulė minia, tokia pat kaip ir toji Ostriane, 
o paskui dar didesnė. Vinicijus stebėjosi, kaip tiek žmonių galėjo su- 
tilpti, ir ėmė baimintis, kad visi nugarmės į dugną. Tačiau Ligija pra- 
dėjo jį raminti ir rodyti kažkokią šviesą tolimame krante, į kurį plau- 
kė. Čia Vinicijaus vizijos vėl susipynė su pasakojimu, girdėtu iš Apaš- 
talo lūpų Ostriane apie tai, kaip kartą Kristus pasirodęs miniai ant 
ežero. Tat dabar regėjo toje kranto šviesoje kažkokią figūrą, kurios 
link Petras kreipė valtį. Artėjant prie jos, vėjas vis silpo, vandens pa- 
viršius darėsi ramesnis, o šviesa ryškesnė. Minia ėmė giedoti melodingą 
himną, oras pakvipo nardais, vanduo raibuliavo vaivorykštės spalvo- 
mis, tarsi dugne būtų sužydusios lelijos ir rožės, pagaliau valtis švel- 
niai įsirėmė krūtine į smėlį. Tada Ligija paėmė už rankos ir tarė: 


Vinicijus vėl pabudo, bet jo vizijos sklaidėsi lėtai, ir jis ne iš karto 
atgavo tikrovės pajautimą. Prieš kiek laiko jam dar vaidenosi, kad 
esąs prie ežero, aplinkui žmonių minia, kurioje nežinia kodėl jis pra- 
dėjo ieškoti Petronijaus ir nustebo jo neradęs. Tačiau stipri šviesa, 
sklindanti iš židinio, prie kurio jau niekas nesėdėjo, jį visai išblaivė. 
Alyvmedžio malkos tingiai žioravo po rausvais pelenais, bet pinijos 
skiedros, matyt, ką tik užmestos ant žarijų, šaudė ryškiais liepsnos lie- 
žuviais, ir toje šviesoje Vinicijus išvydo netoli guolio sėdinčią Ligiją. 

Ją pamatęs, susijaudino iki širdies gelmių. Atsiminė, kad vakar 
naktį ji praleido Ostriane, paskui visą dieną triūsė jį tvarstydama, o 
dabar, kai visi nuėjo ilsėtis, ji viena budėjo prie jo guolio. Nesunku 
buvo nuspėti, kad ji pervargusi, nes sėdėjo nejudėdama, užmerkusi 
akis. Vinicijus nežinojo, ar ji miega, ar tik paskendusi mintyse. Žiūrėjo 
į jos profilį, į nuleistas blakstienas, į padėtas ant kelių rankas, ir jo 
pagoniškoje galvoje ėmė sunkiai kauptis supratimas, kad šalia graikų 
ir romėnų nuogo, savimi pasitikinčio ir išdidaus grožio yra pasaulyje 
ir kažkoks kitas — naujas, nepaprastai skaistus ir dvasingas. 

Jis nesiryžo to grožio pavadinti krikščioniškų, bet galvodamas 
apie Ligiją negalėjo jos atskirti nuo tikėjimo, kurį ji išpažino. Netgi 
suprato: jeigu visi kiti nuėjo ilsėtis, o Ligija, jo tiek skriausta, viena 
budi čia, tai kaip tik todėl, kad jos tikėjimas taip liepia. Tačiau tokia 

mintis, žadinanti susižavėjimą tuo tikėjimu, buvo drauge įr nemaloni. 
Jam kur kas mieliau būtų, kad Ligija taip darytų iš meilės jam, jo vei- 
dui, jo akims, jo skulpturiškoms formoms, žodžiu tariant, dėl viso to, 
dėl ko ne kartą apie jo kaklą vyniojosi baltutėlės graikių ir romėnių 
rankos. 

Tačiau greitai suvokė, kad jeigu ji būtų tokia kaip kitos moterys, 
jis jau kai ko joje pasigestų. Tada nustebęs nė pats nesusigaudė, kas 
jam darosi, nes pastebėjo, kad jame pradeda kilti kažkokie nauji jaus- 
mai' ir nauji potraukiai, svetimi tam pasauliui, kuriame jis ligi šiol 
gyveno. 

Tuo metu ji atsimerkė ir pamačiusi, kad Vinicijus į ją žiūri, pri- 
ėjo ir tarė: 

— Aš čia, prie tavęs. 

O jis atsakė: 

— Mačiau sapne tavo sielą. 

Rytojaus dieną pabudo nusilpęs, bet vėsia galva, be karščio. Jam 
pasirodė, kad pažadino šnibždesys, tačiau atsimerkęs pamatė, kad 
Ligijos nėra šalia, tiktai Ursas, pasilenkęs prie židinio, žarstė pilkus 
pelenus ir po jais ieškojo žarijų, o radęs pradėjo jas pūsti tarsi ne lū- 
pomis, o kalvio dumplėmis. Vinicijus prisiminė, kad šitas žmogus vakar 
sumalė Krotoną, tad atidžiai kaip tikras arenos mėgėjas apžiūrinėjo 
plačiausią jo nugarą, panašią į kiklopo pečius, ir galingas it kolonos 
šlaunis. 

„Ačiū Merkurijui, kad man sprando nenusuko,— galvojo širdy- 
je.— Prisiekiu Poluksu! Jei ir kiti ligai į jį panašūs, kada nors Danu- 
bijaus!!? legionai turės su jais sunkaus darbo!“ 

— Ei, verge! — balsiai pašaukė. 

Ursas ištraukė galvą iš židinio ir beveik bičiuliškai nusišypsojęs 
tarė: 

— Duok Dieve tau, pone, gerą dieną ir geros sveikatos, bet aš — 
laisvas Žmogus, ne vergas. 

 Vinicijus norėjo išklausinėti Ursą apie Ligijos gimtąjį kraštą, tad 
šitie žodžiai jam buvo gana malonūs, nes pašnekesys su laisvu žmo- 
gumi, nors ir prastuoliu, mažiau žeidė jo kaip romėno ir patricijaus 

orumą negu pašnekesys su vergu, kurio nei teisė, nei papročiai ne- 
laikė žmogumi. 

— Tai tu ne Aulų? — paklausė. 

— Ne, pone. Aš tarnauju Kalinai kaip ir jos motinai, bet savo 
laisva valia. 

Jis vėl pasilenkė į židinį pukštyti žarijų, ant kurių prieš tai buvo 
:užmetęs malkų, o paskui atsitiesęs tarė: 

— Pas mus nėra vergų. 

Tačiau Vinicijus paklausė: 

— Kur Ligija? 

— Ką tik išėjo, o aš turiu sutaisyti tau pusryčius, pone. Ji budėjo 
prie tavęs visą naktį. 

— Kodėl jos nepavadavai? 

— Ji taip norėjo, o aš turiu klausyti. 

Dabar jo akys apsiblausė, netrukus jis pridūrė: 

-— Jeigu aš jos neklausyčiau, tai tu, pone, nebegyventum. 

— Tai gailiesi, kad manęs neužmušei? . 

— Ne, pone. Kristus liepė nežudyti. 

— O Atacinas? O Krotonas? 

— Kitaip negalėjau, — burbtelėjo Ursas. 

Ir ėmė žiūrėti lyg apgailestaudamas į savo rankas, kurios, matyt, 
liko pagoniškos, nors širdis priėmė krikštą. 

Paskui jis užkaitė puodą ir pritūpęs prieš židinį įsmeigė susimąs- 
čiusias akis į ugnį. 

— Tai tu kaltas, pone,— pagaliau prašneko.— Kam pakėlei 
ranką prieš ją, karaliaus dukrą? 

Iš pradžių išdidus Vinicijus pasipiktino, kad prastuolis ir barbaras 
drįsta ne tik kalbėti su juo taip laisvai, bet dar priekaištauti. Prie tų 
negirdėtų ir neįtikimų dalykų, patirtų užvakar naktį, prisidėjo dar 
vienas. Tačiau būdamas nusilpęs ir neturėdamas po ranka savo ver- 
gų, tramdėsi, tuo labiau kad viršų paėmė noras kai ką sužinoti iš Li- 
gijos gyvenimo. 

Tad apsiraminęs ėmė klausinėti apie ligų karą prieš Vanijų ir sve- 
bus. Ursas mielai atsakinėjo, bet nedaug nauja galėjo pridurti prie to, 
ką Vinicijui kadaise buvo pasakojęs Aulas Plaucijus. Ursas kare ne- 
dalyvavęs, nes lydėjęs įkaites į Atelijaus Histro stovyklą. Tik žinojo, 
kad ligai sumušę svebus ir jazigus, bet jų vadas ir karalius kritęs nuo 
jazigo strėlės. Tuojau po to, išgirdę žinią, kad semnonai'?? padegė 
"miškus prie jų sienų, jie skubiausiai sugrįžę atkeršyti už skriaudą, o 

įkaitės likusios pas Atelijų, kuris iš pradžių liepęs joms rodyti kara- 
lišką pagarbą. Pasku: Ligijos motina numirusi. Romėnų vadas neži- 
nojęs, kur dėti mergaitę. Ursas norėjęs grįžti st ją į gimtinę, bet ke- 
lias buvęs pavojingas — pilnas ir žvėrių, ir laukinių genčių, o kai atė- 
jęs gandas, kad kažkokie ligų pasiuntiniai atkeliavę pas Pomponijų, 
siūlydami pagalbą prieš markomanus!?!; Histras ir įkaitę nusiuntęs 
Pomponijui. Tačiau atvykę pas jį sužinojo, kad jokių pasiuntinių ne- 
buvę — Šitaip jie ir likę stovykloje, o iš ten Pomponijus juos atgabenęs 
į Romą ir po triumfo iškilmių karaliaus vaiką atidavęs Pomponijai 
Grecinai. 

Vinicijui šiame pasakojime buvo negirdėtos tik kai kurios smulk- 
menos, bet jis mielai klausėsi, nes beribę jo giminės puikybę maloniai 
kuteno tai, kad gyvas liudininkas patvirtino karališką Ligijos kilmę.“ 
Kaip karaliaus duktė, ji galėjo cezario rūmuose užimti vietą greta 
įžymiaušių šeimų dukterų, tuo labiau kad tauta, kurios valdovas buvo 
jos tėvas, niekada ligi šiol nekariavo su Roma, nors ligai buvo bar- 
barai ir galėjo pasirodyti jai grėsmingi, nes, paties Atelijaus Histro liu- 
dijimu, jie turėjo „nesuskaičiuojamą galybę“ karių. 

Beje, Ursas visiškai patvirtino tą liudijimą ir į Vinicijaus klausimą 
apie ligus atsakė: 

— Mes tunome miškuose, bet žemės turime tiek, kad niekas ne- 
žino, kur baigiasi neįžengiamos girios, ir žmonių jose daugybė. Yra 
giriose ir medinių miestų, kuriuose visko gausybė, nes ką semnonai, 
markomanai, vandalai ir kvadai'?? visur prisiplėšia, mes iš jų atimame. 
O jie nedrįsta prieš mus eiti, bet kai vėjas pučia nuo jų pusės, uždega 
mūsų girias. Ir nebijome mes nei jų, nei Romos cezario. 

— Dievai skyrė romėnams viešpatauti žemėje,— griežtai tarė 
Vinicijus. 

„— Dievai — tai piktosios dvasios, — atsakė Ursas,— o kur nėra 
romėnų, ten nėra ir viešpatavimo. . 

Pataisęs ugnį, ligas kalbėjo toliau tarsi pats sau: 

— Kai cezaris paėmė Kaliną į savo rūmus, aš maniau, kad | ten ji 
bus skriaudžiama, tad norėjau traukti į tas girias ir atvesti ligus kara- 
laitei į pagalbą. Ir ligai būtų patraukę prie Dunojaus, nes tai geri žmo- 
nės, nors ir pagonys. Va būčiau nunešęs jiems ir „gerąją naujieną“. 
Tačiau kada nors, kai Kalina sugrįš pas Pomponiją, aš nusilenksiu jai 
ir paprašysiu, kad leistų man keliauti pas juos, nes Kristus gimė toli 
ir jie net negirdėjo apie Jį... Jis geriau už mane žinojo, kur Jam gimti, 
bet jeigu taip pas mus, giriose, būtų atėjęs į pasaulį, tikrai Jo būtume 

nenukankinę, o auginę Kūdikėlį ir rūpinęsi, kad Jam niekada nepri- 
trūktų nei žvėrienos, nei grybų, nei bebro kailių, nei gintarų. O ką bū- 
tume iš svebų arba markomanų prisiplėšę, būtume Jam atidavę, kad 
gyventų visko pertekęs ir lepinamas. 

Taip kalbėdamas, pastatė arčiau ugnies indą su Vinicijui skirta 
putra, paskui nutilo. Jo mintys, matyt, kurį laiką dar klajojo po ligų 
girias, pagaliau tik tada, kai skystis pradėjo burbuliuoti, jis išpylė jį į 
lėkštą dubenį ir gerai atvėsinęs tarė: 

— (Glaukas patarė, pone, kuo mažiau judinti net sveiką ranką, 
todėl Kalina man liepė tave pamaitinti. 

Ligija liepė! Ką čia dar kalbėti. Vinicijui net į galvą neatėjo prieš- 
tarauti jos valiai, tarsi ji būtų bųvusi cezario duktė ar deivė, ir neat- 
sakė nė žodžio, o Ursas, atsisėdęs šalia jo guolio, ėmė semti iš dubenio 
putrą mažu puoduku ir penėti ligonį. Maitino taip rūpestingai ir su 
tokia gera šypsena žydrose akyse, kad Vinicijus tiesiog netikėjo — 
negi čia tas pats baisingas titanas, kuris vakar, sumalęs Krotoną, puolė 
Jį patį kaip audra ir būtų sudraskęs, jei ne Ligijos gailestingumas. Jau- 
nasis patricijus pirmą kartą gyvenime susimąstė, kas gali dėtis pras- 
tuolio, tarno ir barbaro širdyje. 

O Ursas pasirodė nors ir stropi, bet negrabi slaugė: visą puoduką 
apgniaužė jo herkuliški pirštai, neliko vietos nė Vinicijaus lūpoms. 
Po kelių nepavykusių bandymų milžinas labai susirūpinęs tarė: 

— Et, lengviau stumbrą iš aptvaro ištempti... 

 Vinicijų pralinksmino ligo susirūpinimas, bet ne mažiau sudomino 

j0 pastaba. Cirkuose buvo matęs iš šiaurės girių atgabentų grėsmingų 
„urų“, kuriuos ir sumaniausi bestiarijai'2* puldavo su baime, nes tik 
drambliams jie nusileisdavo savo dydžiu ir jėga. 

— Negi bandei kada griebti tokį žvėrį už ragų? — paklausė 
nustebęs. 

— Kol dar nebuvo pralėkę virš mano salvos dvidešimt žiemų, 
tai bijojau,— atsakė Ursas,— bet paskui — pasitaikydavo. 

Ir vėl ėmė penėti Vinicijų, dar negrabiau negu prieš tai. 

— Reikia paprašyti Miriam arba Nazarijų,— pagaliau pasakė. 

Tačiau tuo metu pro užuolaidą kyštelėjo išblyškęs Ligijos veidu- 
kas. 

— Tuojau < aš padėsiu, — tarė. 

Ir netrukus išėjo iš kubikulo, kur, matyt, baudėsi miegoti, nes buvo 
palaidais plaukais, apsitaisiusi tik aptempta tunika, senovėje vadinta 
kapicijumi, glaudžiai uždengiančia krūtinę. Vinicijaus širdis ėmė 

smarkiau plakti ją pamačius, jis pradėjo jai priekaištauti, kad ligi 
šiol nepagalvojusi apie miegą, bet ji linksmai atsakė: 

— Lyg ir norėjau taip padaryti, bet pirmiau pavaduosiu Ursą. 

Ir paėmusi puodelį, atsisėdusi ant guolio krašto ėmė maitinti Vi- 
nicijų, kuris jautėsi ir pažemintas, ir laimingas. Kai ji pasilenkdavo, 
į jį padvelkdavo jos kūno šiluma, palaidi plaukai krisdavo jam ant 
krūtinės, o jis blykšdavo iš susijaudinimo, bet ir sumišęs, ir aistros už- 
plūstas juto, kad ši galva yra brangiausia, pati mieliausia, prieš ją vi- 
sas pasaulis yra niekis. Ligi šiol jos geidė, dabar pradėjo karštai my- 
lėti. Anksčiau ir apskritai gyvenime, ir jausmuose buvo kaip ir kiti ano 
meto žmonės — aklas, beatodairiškas egoistas, kuris rūpinosi tik sa- 
vimi, o dabar ėmė rūpintis ir ja. | 

Po valandėlės jis pasakė, kad jau sotus, nors žiūrėti į ją, žinoti, 
kad ji šalia, — jam buvo didžiausias malonumas. 

— Užteks. Eik pailsėti, dieviškoji mano. 

— Nevadink manęs taip, — atsakė ji, — man nedera tokių žodžių 
klausytis. 

Vis dėlto šypsojosi jam, o paskui prisipažino, kad miegai išsiblaškė, 
nuovargio nejaučianti ir neisianti ilsėtis, kol nepasirodysiąs Glaukas. 
Jis klausėsi jos žodžių kaip muzikos, ir širdis vis karščiau plakė, vis 
labiau žavėjosi, vis dėkingesnė buvo, o protas kamavosi, kaip jai tą 
dėkingumą išreikšti. 

— Ligija,— prašneko patylėjęs,— anksčiau aš tavęs nepažino- 
jau. Tačiau dabar žinau, kad norėjau tave pasiekti klaidingu keliu, 
todėl sakau: grįžk pas Pomponiją Greciną ir būk rami — nuo šiol nie- 
kas nepakels prieš tave rankos. 

O jos veidas staiga nuliūdo. | 

— Būčiau laiminga,— atsakė, — nors iš tolo ją pamačiusi, bet 
grįžti pas ją jau nebegaliu. 

— Kodėl? — nustebęs paklausė Vinicijus. 

— Mes, krikščionys, per Aktę žinome, kas dedasi Palatine. Argi 
negirdėjai — man pabėgus, prieš savo kelionę į Neapolį cezaris pasi- 
šaukė Aulą su Pomponija ir, įtardamas, kad jie man padėjo, grasino 
jiems savo rūstybe. Laimė, kad Aulas jam galėjo atsakyti: „Juk žinai, 
valdove, kad melas niekada neišsprūdo man iš burnos, ir prisiekiu 
tau, kad nepadėjome jai pabėgti, nes lygiai taip kaip ir tu nežinome, 
kas jai atsitiko“. Ir cezaris patikėjo, paskui užmiršo, o aš, vyresniųjų 
patarta, niekada nerašiau motinai, kur esu, kad ji visada galėtų drąsiai 
prisiekti nieko apie mane nežinanti. Tu gal to nesuprasi, Vinicijau, 

bet mums negalima meluoti, net mirtino pavojaus atveju. Toks mūsų 
tikėjimas, prie kurio mes norime glausti savo širdis, todėl ir nemačiau 
Pomponijos nuo to meto, kai palikau jos namus, o ją tik kartkartėmis 
pasiekia tolimas aidas, kad esu gyva ir saugi. 

Staiga ją užplūdo liūdesys, ir akys sudrėko nuo ašarų, bet greitai 
nusiraminusi tarė: 

— Žinau, kad ir Pomponija manęs ilgisi, bet mes turime paguodą, 
kurios neturi kiti. | 

— "Taip, — atsakė Vinicijus, — jūsų paguoda — Kristus, bet aš 
to nesuprantu. 

— Pažiūrėk į mus: nėra mums išsiskyrimų, nėra skausmų ir kan- 
čių, o jei ateina, tai pavirsta džiaugsmu. Ir pati mirtis, kuri jums yra gy- 
venimo pabaiga, mums — tik jo pradžia ir mažesnės laimės pakei- 
timas didesne, neramios — ramiausia ir amžina. Pasvarstyk, koks 
turi būti tas mokslas, kuris mums liepia gailėtis net savo priešų, 
draudžia meluoti, apvalo mūsų širdis nuo pykčio ir žada po mirties 
begalinę palaimą. 

— Girdėjau tai Ostriane ir mačiau, kaip pasielgėte su manimi 
ir Chilonu, o kai apie tai galvoju, man vis rodosi, kad čia sapnas ir 
nei savo ausimis, nei akimis nereikia tikėti. Tačiau atsakyk man į 
kitą klausimą: ar tu laiminga? 

— Taip! — atsakė Ligija.— - Išpažindama Kristų, negaliu būti 
nelaiminga. 

Vinicijus pažvelgė į ją, tarsi jos Žodžiai būtų visiškai nesuvokia- 
mi Žmogaus protu. 

— Ir nenorėtum grįžti pas Pomponiją? 

— Norėčiau iš visos širdies ir grįšiu, jei tokia bus Dievo valia. 

— Tad ir sakau: grįžk, o aš prisiekiu savo larais, kad nepakelsiu 
prieš tave rankos. | 

Ligija valandėlę susimąstė, paskui atsakė: 

— Ne. Negaliu užtraukti pavojaus savo artimiesiems. Cezaris 
nemėgsta Plaucijų giminės. Jei sugrįžčiau — tu žinai, kaip Romoje 
sklinda per vergus kiekviena žinia — tai apie mano sugrįžimą nuei- 
tų garsas per visą miestą, ir Neronas be abejonės apie jį sužinotų 
iš savo vergų. Tada nubaustų Aulus, mažų mažiausia — mane. iš 
jų atimtų. 

— "Taip,— tarė raukdamas antakius Vinicijus,— šitaip gali atsi- 
tikti. Padarytų bent jau norėdamas parodyti, kad jo valia turi būti 
besąlygiškai įvykdyta. Teisybė, kad jis tik užmiršo tave ar nenorėjo 

apie tai galvoti, manydamas, kad čia ne jam, o man užtraukta nešlovė. 
Tačiau gal... atėmęs tave iš Aulų... atiduotų man, o aš tave grąžin- 
čiau Pomponijai. 

Ji tik liūdnai paklausė: 

— Vinicijau, ar tu norėtum mane matyti Palatine? 

Jis sukandęs dantis atsakė: 

— Ne. Teisybę sakai. Kalbėjau kaip kvailys! Ne! 

Ir staiga prieš jį tarsi atsivėrė bedugnė. Jis — patricijus, jis — 
karo tribūnas, jis — galingas žmogus, bet virš visų šio pasaulio galiū- 
nų stovėjo beprotis, kurio valios ir piktybių niekaip nenumatysi. Jo 
nepaisyti, jo nebijoti galėjo nebent tokie žmonės kaip krikščionys, 
kuriems šis pasaulis, jo. išsiskyrimai, kančios ir pati mirtis buvo niekis. 
O kiti drebėjo prieš jį. Visas gyvenamo laiko siaubingumas Vinicijui 
atsiskleidė savo neišmatuojama klaikybe. Ir Ligijos negalėjo atiduoti 
Aulams bijodamas, kad tas pabaisa jos neprisimintų ir neužgriūtų 
savo rūstybe; lygiai taip pat galėjo pastatyti į pavojų ir ją, ir save, 
ir Aulus, jeigu dabar paimtų ją sau už žmoną. Valandėlė blogos 
nuotaikos — ir visi jie pražuvę. Vinicijus pirmą kartą per savo amžių 
pajuto, kad arba pasaulis turi pasikeisti ir atgimti, arba gyvenimas pa- 
sidarys visiškai neįmanomas. Suprato ir tai, kas dar visai neseniai 
jam slypėjo tamsoje — tokiais laikais tiktai krikščionys gali būti 
laimingi. | 

Bet labiausiai apgailestavo supratęs, kad jis pats taip supainiojo 
gyvenimą ir sau, ir Ligijai, ir iš tos painiavos tiesiog nebuvo išeities. 
Susigraudinęs ėmė kalbėti: | 

— Ar žinai, kad tu laimingesnė už mane? Tu skurde ir šiame 
viename kambarėlyje tarp prastuolių turi savo tikėjimą ir savo Kristų, 
o aš turiu tik tave, ir kai tavęs netekau, likau it elgeta be pastogės, 
be duonos. Tu man brangesnė už visą pasaulį. Ieškojau tavęs, nes 
negalėjau be tavęs gyventi. Netraukė nei puotos, nei miegas. Jei ne 
viltis tave surasti, būčiau kritęs ant kardo. Tačiau bijau mirties, nes 
tada nematysiu tavęs. Sakau tau gryną teisybę, be tavęs neįmanyčiau 
gyventi, ir ligi šiol gaivino vien viltis, kad tave surasiu ir pamatysiu. 
Ar prisimeni pašnekesius Aulų namuose? Kartą nubraižei man smėlyje 
žuvį, o aš nesupratau, ką tai reiškia. Prisimeni, kaip žaidėme sviediniu? 
Mylėjau tave jau tada labiau už gyvybę, o ir tu pradėjai nutuokti, 
kad tave myliu... Priėjęs Aulas gąsdino mus Libitina ir nutraukė 
pašnekesį. Atsisveikindama Pomponija pasakė Petronijui, kad Dievas 
yra vienas, visagalis ir gailestingas, bet mums nė į galvą neatėjo, kad 

jūsų Dievas yra Kristus. Tegu Jis tave atiduoda man, o aš pamilsiu 
Jį, nors man atrodo, kad Jis yra vergų, svetimšalių ir skurdžių Dievas. 
Tu sėdi šalia manęs ir galvoji tik apie Jį. Galvok ir apie mane, nes 
aš imsiu Jo neapkęsti. Tu man vienintelė dievybė. Palaiminti tavo 
tėvas ir motina, palaiminta toji žemė, kuri tave pagimdė. Norėčiau 
apkabinti tavo kojas ir melstis tau, tave šlovinti, tau nešti aukas, tau 
žemai lenktis — tu triskart dieviškoji! Tu nežinai, tu negali žinoti, 
kaip aš tave myliu... | 

Taip kalbėdamas perbraukė ranka sau per išblyškusią kaktą 
ir užmerkė akis. Jo prigimtis buvo nežabota nei pyktyje, nei meilėje. 
Kalbėjo įsikarščiavęs, kaip žmogus, paliovęs valdytis, nepaisydamas 
saiko nei žodžiuose, nei pagarboje. Tačiau kalbėjo iš gilumos širdies 
ir atvirai. Buvo aišku, kad krūtinėje susikaupęs skausmas, susiža- 
vėjimas, aistra ir dievinimas pagaliau išsiveržė nesulaikomu žodžių 
srautu. Ligijai jo kalbos skambėjo it piktžodžiavimas, bet širdis ėmė 
taip plakti, kad, rodės, perplėš krūtinę suveržusią tuniką. Ji negalėjo 
savęs palaužti, gailėjo ir jo, ir jo kančių. Jaudino pagarba, kurios 
buvo kupini tie žodžiai. Jautė, kad yra mylima ir dievinama be galo, 
jautė, kad šis nepalenkiamas ir pavojingas žmogus dabar priklauso jai 
siela ir kūnu kaip vergas, ir tas jo nuolankumo bei savo pačios galios 
suvokimas pripildė jos širdį laimės. Beregint atgijo prisiminimai. Jis 
vėl jai buvo šaunus ir gražus tarsi pagonių dievas, tas pats Vinicijus, 
kuris Aulų namuose kalbėjo apie meilę ir lyg iš miego žadino tada 
dar pusiau vaikišką jos širdį, tas pats, kurio bučinius dar jautė ant 
lūpų ir iš kurio glėbio Palatine ją išplėšė Ursas, išplėšė lyg iš liepsnos. 
Tiktai dabar, žiūrėdama į džiugesio nušviestą, bet kartu ir skausmingą 
jo erelišką veidą, į nublyškusią kaktą ir maldaujančias akis, matydama 
sužeistą, pakirstą meilės, susižavėjusį, kupiną dievinimo ir nuolan- 
kumo, ji išvydo jį tokį, kokį norėjo turėti anuomet, kokį būtų pamilusi 
visa širdimi — dabar jis jai buvo brangesnis negu bet kada. Ir staiga 
suprato, kad gali ateiti akimirka, kada jo meilė apglėbs ir nuneš ją kaip 
viesulas, ir ši mintis sukėlė jai tokį pat jausmą kaip ir jam prieš va- 
landėlę: tarsi stovėtų ant bedugnės krašto. Ar dėl to pametė Aulų 
namus? Ar dėl to gelbėjosi pabėgdama? Ar dėl to slapstėsi tiek laiko 
varginguose miesto kvartaluose? Kas buvo šitas Vinicijus? Augus- 
tionas, karys ir Nerono dvariškis! Juk jis dalyvavo jo paleistuvystėse 
ir siautėjimuose, tai liudija ir toji puota, kurios Ligija negali pamiršti; 
juk jis su kitais lankė šventyklas ir dėjo aukas nedoriems dievams, 
kurių gal ir netikėjo, bet vis dėlto reiškė jiems oficialią pagarbą. Juk 

jis ją persekiojo, trokšdamas paversti savo verge ir meiluže ir kartu 
įstumti į tą baisų Dievo rūstybės ir keršto šaukiantį prabangos, malo- 
numų, nusikaltimų ir nedorybių pasaulį. Teisybė, atrodė lyg ir pasikei- 
tęs, bet jai pačiai ką tik pasisakė: jeigu ji daugiau galvosianti apie Kris- 
tų, o ne apie jį, tai jis galįs neapkęsti Kristaus. Ligijai atrodė, jog reikia 
mylėti vien Kristų, o galvoti apie kokią kitokią meilę yra nusidėjimas 
ir Jam, ir Jo mokslui, bet kai pajuto, kad dvasios gilumoje gali pabusti 
kiti jausmai ir troškimai, pasidarė neramu dėl savo ateities ir savo 
širdies. . 

Tą vidinių prieštaravimų valandą ją užtiko Glaukas, atėjęs apžiū. 
rėti ligonio, patikrinti jo sveikatos. Vinicijaus veide akimirksniu 
plykstelėjo apmaudas ir nekantrumas. Pyko, kad nutraukė pašnekesį 
su Ligija, ir į Glauko klausimus atsakinėjo kone su panieka. Teisybė; 
greitai nusiramino, bet jei Ligija dar puoselėjo viltį, kad Ostriane 
išgirsti žodžiai paveiksią jo kietą būdą, tai dabar tos viltys turėjo su- 
bliukšti. Jis pasikeitė tik jos atžvilgiu, bet šalia šio vienintelio šviesaus 
jausmo jo krūtinėje ir toliau pasiliko žiauri ir egoistiška, tikro romėno,. 
o kartu ir vilko širdis, nesugebanti ne tik pajusti krikščionybės mokslo 
saldybės, bet ir parodyti paprasčiausio dėkingumo. 

Pagaliau ji išėjo, graužiama rūpesčio ir nerimo. Anksčiau maldo- 
se aukojo Kristui širdį ramią ir iš tikrųjų tyrą kaip ašara. Dabar ta 
ramybė sudrumsta. Į žiedo vidų įsibrovė nuodingas kirminas ir ėmė 
raustis. Nors dvi naktis nebuvo bluosto sudėjusi, bet net miegas neatne- 
šė nusiraminimo. Sapnavo, kad Ostriane Neronas augustionų, bak- 
chančių, koribantų ir gladiatorių palydos priešakyje rožėmis apkaišytu 
vežimu trypia krikščionių minią, o-Vinicijus griebia ją į glėbį, įsitem- 
pia į kvadrigą ir spausdamas prie krūtinės kužda: „,„Eime su mumis!“ 


PERSKYRIMAS DVIDEŠIMT SEPTINTAS 


Nuo šios valandos Ligija rečiau rodėsi bendrame kambaryje ir 
rečiau artinosi prie jo guolio. Tačiau ramybės neatgavo. Matė, jog 
Vinicijus seka ją maldaujančiu žvilgsniu, jog laukia kiekvieno jos 
žodžio kaip malonės, jog kenčia ir nedrįsta skųstis, kad jos neatgra- 
sintų, jog tik ji jam teikia sveikatos ir džiaugsmo — ir tada jai širdį 
užliedavo pagaila. Netrukus taip pat pastebėjo: kuo labiau stengiasi 

jo išvengti, tuo labiau jai jo gaila, ir sykiu vis daugiau širdyje randasi 
švelnumo. Ankstesnės ramybės kaip nebūta. Kartais tikindavo save, 
kad nuolatos turėtų būti šalia jo, nes pirma — dieviškasis mokslas 
liepia geru už bloga atmokėti, o antra — kalbėdamasi su juo, galėtų 
jį prie to mokslo pritraukti. Tačiau greitai sąžinė jai prikišdavo, kad 
pati save apgaudinėja ir ją traukia ne kas kita, tik jo meilė ir žavesys. 
Tad gyveno be atvangos grauždamasi, ir kasdien vis labiau. Tarpais 
jai vaidendavosi, kad ją supa kažkoks tinklas, o ji, stengdamasi jį 
sutraukyti, įsipainioja vis daugiau. Turėjo taip pat prisipažinti, kad 
kasdien pasimatymas su juo darosi geidžiamesnis, jo balsas — mielesnis 
ir jai reikia iš paskutiniųjų kovoti su savo potraukiu sėdėti prie Vini- 
cijaus patalo. Kai artindavosi prie jo ir jis nušvisdavo, džiaugsmas 
užliedavo ir jai širdį. Vieną dieną pastebėjo ašaras ant jo blakstienų 
ir pirmą kartą gyvenime pagalvojo, kad jas galėtų išdžiovinti buči- 
niais. Išsigandusi šios minties ir didžiai smerkdama save, praverkė 
kiaurą kitą naktį. | 

O jis laikėsi kantriai, lyg būtų davęs kantrybės įžadus. Kai kart- 
kartėmis jam akyse įsižiebdavo suirzimas, aikštingumas ir pyktis, 
jis tučtuojau gesindavo tuos žybsnius ir paskui žiūrėdavo į Ligiją 
neramus, lyg prašydamas atleidimo, o ji tada dar labiau jaudindavosi. 
Niekada nebuvo patyrusi, kad būtų taip karštai mylima, ir, galvodama 
apie tai, jausdavosi ir kalta, ir laiminga. Vinicijus taip pat smarkiai 
pasikeitė. Kalbėdamas su Glauku, nebebuvo toks išdidus. Dažnai 
ateidavo į galvą mintis, kad ir šis vargšas vergas gydytojas, ir svetim- 
šalė, rūpesčiu jį apgaubusi senoji Miriam, ir Krispas, kurį nuolatos 
matė pasinėrusį į maldas — vis dėlto jie žmonės. Stebėjosi šia mintimi, 
bet ji vis kilo. Ursą ilgainiui pamilo, ir dabar kartais jie šnekėdavosi 
ištisas dienas, nes su milžinu buvo galima kalbėtis apie Ligiją, ir šis 
pasakojo ir -pasakojo be galo, o kasdien patarnaudamas taip pat 
savotiškai prisirišo prie Vinicijaus. Ligija Vinicijui visada buvo tarsi 
kitokios prigimties būtybė, šimtąkart pranašesnė už tas, kurios sukosi 
aplink ją, ir vis dėlto jis ėmė atidžiau žiūrėti į paprastus ir vargingus 
žmones, ko niekada ligi šiol nedarė, ir pamatė įvairius godotinus jų 
bruožus, kurių anksčiau nė neįtarė esant. 

Tik Nazarijaus negalėjo pakęsti, nes jam atrodė, kad jaunuolis 
drįso įsimylėti Ligiją. Teisybė, ilgai slėpė savo priešiškumą, bet vieną 
kartą, kai jaunuolis atnešė merginai dvi putpeles, pirktas turguje už 
užsidirbtus pinigus, Vinicijuje pabudo kviritų palikuonis, kuriam sveti- 
mos tautos ateivis menkesnis net už menkiausią kirminą. Išgirdęs Ligiją 

dėkojant, baisiausiai išbalo ir, kada Nazarijus išėjo paukščiams van- 
dens, tarė: 

— Ligija, negi tu gali pakęsti, kad jis tau teiktų dovanas? Negi 
nežinai, kad jo tautos žmones graikai vadina žydiškais šunimis? 

— Nežinau, kaip juos vadina graikai, — atsakė ji, — bet Žinau, kad 
Nazarijus — krikščionis ir mano brolis. 

Taip sakydama, pažvelgė į jį su nuostaba ir liūdesiu, nes jau buvo 
jį atpratinusi nuo panašių priepuolių, o jis sukando dantis, kad nepasa- 
kytų, jog tokį jos brolį lieptų mirtinai užplakti rimbais arba ištremtų 
į kaimą Sicilijoje, kad ten kaip kompeditas* kastų žemę jo vynuogy- 
nuose... Tačiau tramdėsi, užgniaužė viduje pyktį ir tiktai kiek paty- 


lėjęs tarė: 
— Atleisk man, Ligija. Juk tu man — karaliaus dukra ir „Plau- 


cijų augintinė. 

Ir tiek susitvardė, kad, Nazarijui vėl pasirodžius kambaryje, 
pažadėjo sugrįžęs į savo dvarą jam padovanoti porą povų arba „Porą 
flamingų, kurių ten pilni sodai. 

Ligija suprato, kiek jam kainuoja tokios pergalės prieš save patį. 
Tačiau kuo dažniau jas pasiekdavo, tuo labiau jos širdis linko prie 
j0. O jo nuopelnai Nazarijaus atveju buvo mažesni, negu manė Ligija. 
Vinicijus galėjo trumpam juo pasipiktinti, bet nematė pagrindo pavy- 
duliauti. Miriam sūnus iš tikrųjų jo akyse buvo ne ką daugiau tevertas 
už šunį, be to, jis dar vaikas, kuris jeigu ir mylėjo Ligiją, tai mylėjo 
nesąmoningai ir nuolankiai. Daug sunkiau kovojo su savimi jaunasis 
tribūnas, kai reikėjo nors tylomis pripažinti tas liaupses, kuriomis 
šie žmonės buvo apgaubę Kristų ir jo mokslą. Šiuo atžvilgiu Vinicijaus 
širdyje dėjosi keisti dalykai. Šiaip ar taip, tai mokslas, kurį išpažino 
Ligija, todėl Vinicijus buvo pasiryžęs jį priimti. Vėliau, kuo labiau 
sveiko, kuo nuodugniau mintyse perkratinėjo įvykių virtinę, prabė- 
gusią po anos nakties Ostriane, ir virtinę sąvokų, nuo tada suplūdusių 
į jo galvą, tuo labiau jį stulbino tiesiog antgamtiška to mokslo galia, 
taip iš pačių pamatų keičianti žmonių sielas. Suprato, kad jame 
yra kažkas nepaprasta, ko ligi šiol nėra buvę žemėje, ir jautė: jeigu 
jis apimtų visą pasaulį, įeigu įdiegtų jam savo meilę ir savo gailestin- 
gumą, tai turbūt ateitų epocha, panaši į tą, kuomet dar ne Jupiteris, 
o Saturnas valdė pasaulį'?*. Nedrįso abejoti nei antgamtiška Kristaus 
kilme, nei jo prisikėlimu iš numirusių, nei kitais stebuklais. Gyvi liu- 


* Žmogus, dirbantis sukaustytomis kojomis. (Aut. pastaba) 

dininkai, kurie apie tai kalbėjo, buvo per daug sąžiningi ir per daug 
bjaurėjosi melu, kad jis būtų galėjęs juos įtarti pasakojant neregėtus 
dalykus. Pagaliau romėniškas skepticizmas leido sau netikėti dievo, 
bet tikėti jo stebuklais. Vinicijui iškilo kažkokia keista mįslė, kurios 
neįstengė išpainioti. Tačiau, antra vertus, visas tas mokslas jam atrodė 
toks priešingas esamai tvarkai, toks neįmanomas įgyvendinti ir toks 
patrakėliškas kaip joks kitas. Jo manymu, žmonės Romoje ir visame 
pasaulyje galėjo būti blogi, bet pati santvarka buvo gera. Jeigu, sa- 
kysime, cezaris būtų doras žmogus, jeigu senatą sudarytų ne niekingi 
ištvirkėliai, o tokie kaip Trazėja, tai ko gi, atrodo, daugiau benorėti? 
Juk Romos santaika ir Romos viešpatavimas — geri, skirtybės tarp 
žmonių pagrįstos ir teisingos. O šis mokslas, kaip Vinicijui atrodė, 
gali sugriauti visą tvarką, visą viešpatavimą ir nušluoti visas skirty- 
bes tarp žmonių. O kas tada atsitiktų, pavyzdžiui, su Romos valdžia 
ir valstybe? Argi romėnai gali atsisakyti viešpatauti arba pripažinti 
pulkus nukariautų tautų sau lygiomis? Visa tai jau nebetilpo patrici- 
jaus galvoje. Be to, tas mokslas buvo priešingas ir jo požiūriams, 
įpročiams, būdui bei gyvenimo supratimui. Jis net nevaliojo įsivaiz- 
duoti, kaip galėtų gyventi, sakysime, tą mokslą priėmęs. Baidėsi jo 
ir stebėjosi juo, bet išpažinimo purtėsi visa prigimtis. Suprato pagaliau, 
kad ne kas kitas, tik šis mokslas skyrė jį nuo Ligijos, ir galvodamas 
apie tai neapkentė jo visomis širdies galiomis. | 

Tačiau jau suvokė, kad tai šis mokslas apgaubė Ligiją tuo ypatingu, 
neapsakomu grožiu, kuris jo širdyje pažadino ne tik meilę, bet ir pa- 
garbą, ne tik geismą, bet ir susižavėjimą, pagaliau pačią Ligiją padarė 
jam visų brangiausia pasaulyje būtybe. O tada vėl jis troško mylėti 
Kristų. Ir aiškiai suprato, kad arba Jį turi pamilti, arba neapkęsti, 
abejingas likti nebegali. Tuo tarpu jį blaškė tarsi dvi priešiškos bangos, 
ir mintys, ir jausmai buvo draskomi dvejonių, jis nemokėjo pasirinkti 
ir vis dėlto nulenkęs galvą reiškė tylią pagarbą tam nesuprantamam 
Dievui tik todėl, kad Jis buvo Ligijos Dievas. 

O Ligija matė, kas jam darosi, kaip jis stengiasi perlaužti save, 
kaip jo prigimtis spiriasi tam mokslui, tatai, viena vertus, ją baisiausiai 
slėgė, antra vertus, širdgėla, gailestis ir dėkingumas už tą tylią pa- 
garbą, rodomą Kristui, neatsispiriamai traukė jos širdį prie jo.- Pri- 
siminė Pomponiją Greciną ir Aulą. Pomponijos nuolatinio liūdesio 
ir niekada nedžiūstančių ašarų šaltinis buvo mintis, kad anapus kapo 
neras Aulo. Ligija dabar ėmė geriau suprasti tą sielvartą ir tą skausmą. 
Ir ji atrado brangią būtybę, su kuria grėsė amžinas išsiskyrimas. 

Teisybė, kartais guodėsi viltimis, kad jo širdis dar atsivers Kristaus 
tiesai, bet tos viltys, deja, nesipildė. Jau per daug gerai jį pažinojo. 
Vinicijus — krikščionis! Tos dvi sąvokos greta net jos nepatyrusioje 
galvoje nesutilpo. Jeigu nuovokus ir santūrus Aulas, veikiamas pro- 
tingos ir neprilygstamos Pomponijos, juo netapo, tai kaipgi juo gali 
tapti Vinicijus? Atsakymo nebuvo, tikriau sakant, buvo tik vienas: 
nėra jam nei vilties, nei išsigelbėjimo. . 

Tačiau Ligija išsigandusi pastebėjo, kad tas ties juo pakibęs netek- 
ties nuosprendis, užuot ją atgrasinęs nuo jo, gailestingai jos širdžiai 
daro dar brangesnį. Kartais jai užeidavo noras pasikalbėti su juo 
atvirai apie jo tamsią ateitį, bet kai vieną kartą pasakė jam, kad be 
krikščionių tikėjimo nėra gyvenimo, jis, jau sustiprėjęs, pakilo ant 
savo sveikos alkūnės, staiga padėjo galvą jai ant kelių ir tarė: „Tu esi 
gyvenimas!“ Tada kvapas apmirė jai krūtinėje, apsvaigo galva, kažkoks 
malonus drebulys perbėgo nuo kojų iki pakaušio. Suėmusi ranRomis 
jo skruostus, mėgino jį pakelti, bet tada pati taip pasilenkė ties juo, kad 
lūpomis prisilietė prie jo plaukų, ir valandėlę abu apsvaigę grūmėsi 
su savimi ir su meile, kuri stūmė juos vieną prie kito. 

Pagaliau Ligija pakilo ir išbėgo, jausdama, kad kraujas dega 
gyslose ir svaigsta galva. Tačiau tai buvo lašas, perpildęs jau pilną 
taurę. Vinicijus nenumanė, kaip brangiai jam teks sumokėti už lai- 
mės valandėlę, bet Ligija suprato, kad dabar jai pačiai reikalinga 
pagalba. Naktį po to vakaro praleido be miego, paplūdusi ašaromis 
ir melsdamasi, priekaištaudama sau, kad neverta maldų ir negali būti 
išklausyta. Rytojaus dieną išėjo pagaliau iš kubikulo ir pašaukusi 
Krispą į sodo pavėnę, apsipynusią gebenėmis ir nuvytusiais vijokliais, 
atvėrė jam širdį, kartu melsdama leisti jai palikti Miriam namus, nes 
jau nebepasitikinti savimi ir neįstengianti nugalėti širdyje Vinicijaus 
meilės. 

Krispas, žmogus senas, griežtas ir visą laiką pasinėręs į ekstazę, 
pritarė jos norui palikti Miriam namus, bet nerado atleidimo žodžių 
nuodėmingai, jo manymu, meilei. Jo širdis virė iš pasipiktinimo vien 
pagalvojus, kad Ligija, kurią jis globojo nuo pat pabėgimo valandos, 
kurią pamilo, kurios tikėjimą sustiprino ir į kurią žiūrėjo it į baltą 
leliją, išaugusią krikščionybės mokslo dirvoje ir nesugadintą jokio 
žemiško dvelksmo, kad šios Ligijos širdyje galėjo atsirasti vietos 
kitai meilei, ne vien dangiškajai. Jis tikėjo ligi šiol, kad niekur pasau- 
lyje nebuvo tyresnės širdies, garbinančios Kristų. Troško ją paaukoti 

Jam kaip perlą, kaip lobį ir brangų savo rankų kūrinį, tad patirtas 
nusivylimas jį ir stebino, ir skaudino. 

— Eik ir melsk Dievą, kad atleistų tau kaltę, — niūriai tarė. — 
Bėk, kol tave apipainiojusi piktoji dvasia neatvedė iki nuopuolio ir kol 
neišsižadėjai Išganytojo. Viešpats dėl tavęs numirė ant kryžiaus, 
kad savo krauju atpirktų sielą tavo, o tu verčiau pamilai tą, kuris 
kėsinosi tave paversti savo sugulove. Dievas stebuklu išgelbėjo tave 
iš jo rankų, o tu atvėrei širdį nedoriems geiduliams ir pamilai tamsybių 
sūnų. Kas jis?.. Antikristo bičiulis ir tarnas, paleistuvysčių ir pikta- 
darybių bendrininkas. Kur jis tave nuves, jeigu ne į tą bedugnę, į tą 
Sodomą, kur pats gyvena ir kurią Dievas sunaikins savo rūstybės 
liepsna? Ir aš tau sakau: verčiau būtum numirusi, verčiau šito namo 
siernios būtų užgriuvusios ant tavo galvos, negu tas žaltys įšliaužęs į 
tavo krūtinę ir suseilėjęs ją savo nedorumo nuodais. 

Jis karščiavosi vis labiau, nes Ligijos kaltė sukėlė ne tik jo rūsty- 
bę, bet ir pasišlykštėjimą bei panieką apskritai žmogaus prigimčiai, 
ypač moters, kurios net krikščionybės mokslas neapsaugojo nuo Ievos 
silpnybės. Jam nieko nereiškė, kad mergina dar liko skaisti, kad 
norėjo pabėgti nuo tos meilės ir prisipažino su sielvartu ir atgaila. 
Krispas svajojo ją paversti angelu ir iškelti į aukštybes, kur yra tiktai 
Kristaus meilė, o ji štai pamilo augustioną! Jau vien tokia mintis jam 
kėlė siaubą, kurį dar didino nusivylimas ir desperacija. Ne! Negalėjo 
jai to atleisti! Pasibaisėjimo žodžiai degino jam lūpas it karštos ža- 
rijos, jis dar kovojo su savimi, kad jų neištartų, ir kratė liesas rankas 
virš išsigandusios merginos. Ligija jautėsi kalta, tačiau ne tiek. Netgi 
manė, kad pasitraukimas iš Miriam namų bus jos pergalė prieš pa- 
gundą ir sušvelnins kaltę. Krispas sumalė ją į dulkes, parodė visą jos 
sielos menkumą ir niekybę, kurios ji ligi šiol neįtarė. Ji netgi vylėsi, 
kad senasis presbiteris, po pabėgimo iš Palatino buvęs jai kaip tėvas, 
bent kiek jos pasigailėsiąs, paguosiąs, padrąsinsiąs, sustiprinsiąs. 

— Dievui aukoju savo nusivylimą ir savo skausmą, — kalbėjo 
Krispas, — bet tu apvylei ir Išganytoją, nes įbridai lyg į liūną, kurio 
tvaikas užnuodijo tau širdį. Galėjai paaukoti ją Kristui it brangų indą 
ir pasakyti Jam: „Pripildyk jį, Viešpatie, malonės!“, o tu verčiau ją 
paaukojai piktosios dvasios tarnui. Teatleidžia tau Dievas ir tepasi- 
gaili tavęs, bet aš, kol neatsikratysi žalčio... aš, kuris tave laikė išrink- 
tąja... 

Staiga nustojo kalbėti, nes pastebėjo, kad jie nebe vieni. 

Pro nuvytusius vijoklius ir pro gebenes, vienodai žaliuojančias va- 

sarą ir žiemą, Krispas. pamatė du žmones, vienas jų buvo Apaštalas 
Petras. Kito negalėjo iš karto pažintį, nes storo ašutinio audeklo ap- 
siautalas, vadinamas kilicijumi, dengė dalį j0 veido. Krispui akimirką 
pasirodė, kad tai Chilonas. 

O jie, išgirdę pakeltą Krispo balsą, įėjo į pavėnę ir atsisėdo ant ak- 
meninio suolo. Tada Petro draugas atsidengė liesą veidą su plinkan- 
čiu pakaušiu ir garbanotų plaukų vainiku aplinkui, su paraudusiais 
vokais ir perkreipta nosimi — negražų, bet kartu dvasingą, ir Krispas 
pažino Pauliaus Tarsiečio bruožus. | | 

O Ligija, puolusi ant kelių, sielvartingai apkabino rankomis Petro 
kojas ir, įsikniaubusi iškamuota galvele į jo apsiautalo klostes, sus- 
tingo be Žodžių. | 

Petras tarė: 

— Ramybė jūsų sieloms. 

Matydamas mergaitę prie savo kojų, paklausė, kas atsitiko. Tada 
Krispas ėmė pasakoti viską, ką jam buvo prisipažinusi Ligija, jos nuo- 
dėmingą meilę, norą pabėgti iš Miriam namų ir savo apgailėjimą, kad 
siela, kurią troško paaukoti Viešpačiui tyrą kaip ašara, susiteršė že- 
miška meile visokių piktadarybių dalyviui, piktadarybių, kuriose 
skendi pagonių pasaulis ir kurios šaukiasi. Dievo keršto. | 

Jam pasakojant, Ligija vis stipriau glėbė Apaštalo kojas, lyg ieš- 
kodama prie jų prieglobsčio ir maldaudama bent lašelio pasigailėjimo. 

Apaštalas, išklausęs iki galo, pasilenkė ir uždėjo karšinčiaus ranką 
jai ant galvos, paskui, pakėlęs akis į senąjį šventiką, tarė: 

— Krispai, argi negirdėjai, kad mokytojas mūsų mylimiausias 
buvo Kanose vestuvių puotoje ir palaimino moters ir vyro meilę? 

Krispui rankos nusviro, jis nustebęs pažvelgė į kalbėtoją, neįsteng- 
damas žodžio ištarti. | 

O šis, valandėlę patylėjęs, vėl paklausė: 

— Krispai, argi manai, kad Kristus, leidęs Marijai Magdalietei 
gulėti prie savo kojų ir dovanojęs ištvirkėlei, nusigręžtų nuo šito kū- 
dikio, skaistaus kaip laukų lelija? 0 

Ligija kūkčiodama dar stipriau prisispaudė prie Petro kojų, su- 
pratusi, kad ne veltui ieškojo prie jų prieglobsčio. Apaštalas, pakėlęs 
ašaromis paplūdusį jos veidą, kalbėjo: 

*— Kol akys to, kurį myli, neatsivers tiesos šviesai, tol venk jo, 
kad neįtrauktų tavęs į nuodėmę, bet melskis už jį ir tikėk, kad meilėje 

tavo nėra kaltės. O tavo noras apsisaugoti nuo pagundos nebus už- 
mirštas. Nesigraužk ir neverk, nesgi sakau tau, kad Išganytojo malonė 
nepaliko tavęs ir tavo maldos bus išklausytos, o po liūdesio ateis dienos 
linksmybės. 

Taip pasakęs, uždėjo abi rankas jai ant galvos ir, „ pakėlęs aukštyn 
akis, ją laimino. Jo veidas švietė nežemiškų gerumu. 

O suglumęs Krispas pradėjo nuolankiai teisintis: 
 — Aš nusidėjau, neparodęs gailestingumo, — tarė, — bet maniau, 
kad įsileisdama į širdį žemišką meilę ji išsižadėjo Kristaus... 

Petras jam atsakė: 

— Aš tris kartus Jo išsižadėjau, o vis ; dėlto Jis atleido man ir lie- 
pė ganyti Jo avelės. 

0 — dr dėl to, — pabaigė Krispas, — kad Vinicijus yra augus- 
tionas... 
"— Kristus įveikė ir dar kietesnes širdis, — paprieštaravo Petras. 

Ligi šiol tylėjęs Paulius Tarsietis dabar prispaudė ranką sau prie 
krūtinės ir, rodydamas į save, tarė: 

— Štai aš, kuris persekiojau ir siunčiau mirti Kristaus tarnus. 
Štai aš, kuris, užmušant. Steponą akmenimis'2?, saugojau rūbus tų, 
kurie jį mušė, štai aš, kuris norėjau išnaikinti tiesą visoje žemėje, kame 
gyvena Žmonės, o vis dėlto — kaip tik man skyrė Viešpats Jo tiesą 
visoje žemėje skelbti. Ir skelbiau ją Judėjoje, Graikijoje, salose ir šiame 
bedieviškame mieste, kai pirmą kartą kaip kalinys jame gyvenau. O 
dabar, kai mane pašaukė Petras, mano vyresnysis, žengiu į šituos na- 
mus, idant palenkčiau tą išdidžią galvą prie Kristaus kojų ir pasėčiau 
grūdą į tą akmenuotą dirvą, kurią patręšė Viešpats, kad ji duotų gausų 
derlių. 

Ir atsikėlė. O Krispui tas mažas, susikūprinęs Žmogus šią akimirką 
atrodė toks, koks iš tikrųjų buvo — milžinas, griaunąs pasaulį iš pa- 
matų ir užvaldąs žmones ir žemę. 

Petronijus — Vinicijui: 
„Būk toks maloningas, carissime, nesek savo laiškuose nei lakedai- 
moniečiais, nei Julijumi Cezariu. Jei bent galėtum parašyti taip kaip 

jis: veni, vidi, vici!* — tai dar suprasčiau tavo lakoniškumą. Tačiau 
tavo laiškas iš tikrųjų reiškia: veni, vidi, fugi**; kad šitaip, tiesiog 
priešingai tavo būdui, baigėsi visas žygis, kad buvai sužeistas ir 
kad galų gale tau dėjosi nepaprasti dalykai — tokiam tavo laiškui 
reikalingi paaiškinimai. Savo akimis nepatikėjau, kad tas ligas už- 
dusino Krotoną taip lengvai, kaip Kaledonijos šuo vilką Hibernijos 
tarpekliuose!“?. Tas žmogus vertas tiek aukso, kiek jis pats sveria, ir 
jeigu tik panorėtų, taptų cezario numylėtiniu. Kai sugrįšiu į miestą, 
reikės arčiau su juo susipažinti, ir liepsiu jo statulą nulieti iš bronzos. 
Variabarzdis sprogs iš smalsumo, kada pasakysiu, jog nulieta iš na- 
tūros. Tikro atleto kūnas vis retesnis ir Italijoje, ir Graikijoje, apie 
Rytus nėra ko nė kalbėti, o germanai, nors ir augaloti, bet apaugę tau- 
kais ir stebina labiau didumu negu jėga. Sužinok iš ligo, ar jis tik 1š- 
imtis, ar jo krašte yra ir daugiau į jį panašių žmonių. Gal tau ar man 
kada nors teks pareiga rengti žaidynes, tai pravartu būtų Žinoti, kur 
ieškoti geriausių kūnų. 

Bet ačiū Rytų ir Vakarų dievams, kad išnešei sveiką galvą iš to- 
kių rankų. Išlikai gyvas veikiausiai todėl, kad esi patricijus ir konsu- 
lo sūnus, tačiau viskas, kas tau atsitiko, mane stebina nepaprastai, ir 
tos kapinės, kur buvai atsidūręs tarp krikščionių, ir jie patys, ir jų el- 
gesys su tavimi, ir paskui Ligijos pabėgimas, pagaliau kažkoks liūde- 
sys ir nerimas, kurie dvelkia iš tavo trumpo laiško. Paaiškink man, nes 
daug ko nesuprantu, o jei nori žinoti teisybę, tai pasakysiu atvirai, 
kad nesuprantu nei krikščionių, nei tavęs, nei Ligijos. Ir nesistebėk, 
kad aš, kuriam, išskyrus save, daugiau mažai kas rūpi pasaulyje, apie 
viską taip stropiai klausinėju. Juk aš prisidėjau prie to, kas įvyko, taigi 
čia iš dalies ir mano reikalas. Parašyk skubiai, nes negaliu tiksliai nu- 
matyti, kada susitiksime. Variabarzdžio galvoje sumanymai keičiasi 
kaip pavasario vėjai. Šiuo metu, sėdėdamas Benevente, ketina vykti 
tiesiai į Graikiją ir negrįžti į Romą. Tačiau Tigelinas jam pataria bent 
neilgam sugrįžti, nes žmonės, labai išsiilgę jo personos (skaityk: žai- 
dimų ir duonos), gali imti bruzdėti. Taigi ir nežinau, kaip bus. Jeigu 
nusvers Achaja, tai paskui gal įsigeisime ir Egipto. Primygtinai siū- 
lyčiau tau atvykti į čia, nes manau, kad tokioje dvasinėje būsenoje 
kelionė ir mūsų pramogos būtų geriausias vaistas, bet gali mūsų jau 


* Atėjau, pamačiau, nugalėjau! (Lot.) 
** Atėjau, pamačiau, pabėgau (lot.). 


197 Perskyrimas dvidešimt aštuntas 


neberasti. Vis dėlto pagalvok, ar ne verčiau tokiu atveju būtų pailsėti 
savo žemėse Sicilijojė negu tūnoti Romoje. Rašyk man plačiau apie 
save — ir lik sveikas. Jokių linkėjimų šį kartą nesiunčiu, tik sveikatos, 
nes — prisiekiu Poluksu! — nė nežinau ko tau linkėti“. 

Gavęs šį laišką, Vinicijus iš pradžių neturėjo jokio noro atsakyti. 
Kažkaip nujautė, kad rašyti neverta, iš to niekam nebus naudos, nie- 
ko neišaiškins, nieko neišspręs. Jį apėmė bodėjimasis viskuo ir gy+ 
venimo tuštybės jausmas. Be to, jam atrodė, kad Petronijus nieku 

„būdu jo nesupras ir kad įvyko kažkas, atitolinęs juos vieną nuo kito. 
Nevaliojo rasti darnos ir pats su savimi. Sugrįžęs iš Užtibrės į savo 
prašmatnią insulą Karinose, buvo dar nusilpęs, išsekęs ir pirmomis 

- dienomis visai patenkintas poilsiu, supančiais patogumais ir prabanga. 
Tačiau šis pasitenkinimas truko neilgai. Tuojau pasijuto gyvenąs tuš- 
tumoje, ir visa, kas anksčiau sudarė gyvenimo prasmę, dabar arba jam 
nieko nereiškė, arba smuko iki vos įžiūrimo masto. Jam rodėsi, tarsi 
sieloje būtų nutrauktos su gyvenimu jį siejusios stygos, 0 naujos ne- 
ištemptos. Vien pagalvojus, kad galėtų vykti į Beneventą, o paskui į 
„Achają ir pasinerti į gyvenimo malonumus ir nežabotus siautulius, 

/ darėsi koktu. „Ko? Kas man iš to?“ Štai pirmieji klausimai, šmėstelėję 
mintyse. Taip pat pirmą kartą gyvenime pagalvojo: jeigu ten nuva- 
žiuotų, tai Petronijaus pokalbiai, jo sąmojis, šmaikštumas, jo rafinuo- 
tas minčių dėstymas ir kiekvienai idėjai taiklių Žodžių parinkimas 
šiuo metu jį tik slėgtų. 

Tačiau, antra vertus, jį ėmė slėgti ir vienatvė. Visi jo pažįstami 
linksminosi su cezariu Benevente, o jis sėdėjo namie, galva pilna min- 
čių, širdis — neišnarpliojamų jausmų. Ir buvo valandėlių, kada manė, 

„jog su kuo nors pasikalbėjęs apie tai, kas jame dedasi, gal ir pats su- 
gebėtų šiaip ar taip viską aiškiau suvokti, įvertinti ir pažinti. Šios vil- 
ties skatinamas, kelias dienas padvejojęs, vis dėlto ryžosi atsakyti Pet- 
ronijui ir, nors nebuvo tikras, ar šį atsakymą išsiųsiąs, parašė tokius 
žodžius: 

„Nori, kad“parašyčiau lačiau,— na gerai; ar sugebėsiu aiškiau, 
nežinau, nes ir pats nemoku daugelio mazgų atmegzti. Pranešiau tau 
apie savo buvimą tarp krikščionių, apie jų elgesį su priešininkais, 
prie kurių turėjo teisę priskirti ir mane, ir Chiloną, pagaliau apie ge- 
rumą, parodytą mane slaugant, ir apie Ligijos dingimą. Ne, brangusis, 
ne dėl to manęs pasigailėjo, kad aš — konsulo sūnus. Tokiais sumeti- 
mais jie nesivadovauja, juk atleido-ir Chilonui, nors pats raginau juos 
užkasti jį sode. Tai žmonės, kokių pasaulis dar nėra matęs, ir mokslas, 

kokio pasaulis dar nėra girdėjęs. Nieko kita tau pasakyti negaliu, ir 
kas panorės juos matuoti mūsų masteliu — apsiriks. Užtat pasaky- 
siu tau: jei būčiau gulėjęs sulaužyta ranka savo paties namuose ir jei 
mane būtų žiūrėję mano žrfonės arba net mano šeima, veikiausiai 
būčiau turėjęs daugiau patogumų, bet nebūčiau patyręs nė pusės to 
rūpestingumo, kurį patyriau iš jų. Žinok taip pat, kad ir Ligija yra 
tokia kaip jie. Net būdama mano sesuo arba mano žmona, nebūtų 
švelniau manęs slaugiusi. Ne kartą iš džiaugsmo virpėjo man širdis, 
nes maniau, kad tiktai meilė gali tokį švelnumą įkvėpti. Ne kartą ją 
regėjau jos veide, jos žvilgsnyje ir tada, ar patikėsi, tarp tų prastuo- 
lių, tame skurdžiame kambarėlyje, kuris jiems atstojo ir virtuvę, ir 
triklinijų, jaučiausi laimingesnis negu kada nors. Ne! Nebuvau jai 
abejingas, ir dar šiandien man atrodo neįmanoma galvoti kitaip. Ir 
vis dėlto ta pati Ligija slapta nuo manęs paliko Miriam butą. Štai sė- 
džiu dabar kiauras dienas rankomis pasirėmęs galvą ir svarstau, ko- 
dėl ji taip padarė. Ar rašiau tau, kad pats siūliausi grąžinti ją Aulams? 
Teisybė, ji atsisakė, girdi, tai jau neįmanoma, nes Aulai išvykę į € icili- 
ją, be to, žinios per vergus sklisdamos iš namų į namus pasiekšią ir Pa- 
latiną. Tada cezaris galėtų vėl ją atimti iš Aulų. Teisybė! Tačiau ji gi 
žinojo, kad aš jos daugiau nepersekiosiu, kad atsisakiau griebtis prie- 
vartos ir negaliu nei liautis ją mylėjęs, nei gyventi be jos, tik įsivesčiau 
į savo namus per apvainikuotas duris ir pasodinčiau ant švento kailio 
prie židinio... O vis dėlto pabėgo! Kodėl? Jau niekas jai nebegrėsė. 
Jeigu manęs nemylėjo, galėjo atstumti. Dieną prieš tai pažinau įstabų 
žmogų, kažkokį Paulių Tarsietį, kuris kalbėjosi su manimi apie Kris- 
tų ir jo mokslą ir kalbėjo taip įspūdingai, kad man atrodė, jog kiek- 
vienas jo žodis prieš jo paties valią paverčia dulkėmis visus mūsų 
pasaulio pagrindus. Tas žmogus aplankė mane po jos pabėgimo ir pa- 
sakė: „Kai Dievas atvers tau akis į šviesą ir nuims nuo jų drūumstį kaip 
nuo manųjų, tada suprasi, kad ji teisingai pasielgė, tada galėsi ją su- 
sirasti“. Štai ir suku galvą dėl tų žodžių, lyg būčiau juos girdėjęs iš 
pitijos lūpų Delfuose. Kartais lyg ir suprantu jau kai ką. Mylėdami 
žmones, jie yra mūsų būties, mūsų dievų ir mūsų piktadarybių priešai, 
tad ji ir pabėgo nuo manęs kaip nuo žmogaus, kuris tam pasauliui pri- 
klauso ir su kuriuo turėtų dalintis gyvenimu, krikščionių akimis nusi- 
kalstamu. Sakysi, jeigu ji galėjo mane atstumti, tai nereikėjo išeiti. O 
jeigu ir ji mane myli? Tokiu būdu norėjo pabėgti nuo meilės. Tik pa- 
galvojus apie tai, man kyla noras pasiųsti vergus į visus Romos už- 
kampius ir liepti, kad šauktų prie namų: „Ligija, grįžk!“ Tačiau ne- 

besuprantu, kodėl ji taip padarė. Juk aš jai nebūčiau draudęs garbinti 
jos Kristų ir pats būčiau pastatęs Jam altorių atrijuje. Kuo gi dar 
vienas naujas Dievas galėtų man pakenkti ir kodėl man nejtikėti Jį, 
man, kuris nelabai tiki ir senuosius? Tvirčiausiai žinau, kad krikščio- 
nys niekada nemeluoja, o jie kalba, kad Jis prisikėlė iš numirusių. Juk 
žmogus taip padaryti negalėjo. Tas Paulius Tarsietis — Romos pi- 
lietis, bet jis kaip žydas pažįsta senas hebrajų knygas ir man sakė, kad 
Kristaus atėjimas buvo pranašų išpranašautas prieš tūkstančius metų. 
Visa tai nepaprasti dalykai, bet ar nepaprastybė mūsų nesupa iš visų 
pusių? Juk dar nenutilo kalbos apie Apolonijų Tianietį. Pauliaus tvir- 
tinimas, kad nėra viso pulko dievų, bet yra tiktai vienas, man atrodo 
protingas. Ir Seneka lyg ir tokios pačios nuomonės, o iki jo buvo daug 
kitų. Kristus gyveno, leidosi nukryžiuojamas dėl pasaulio išganymo ir 
prisikėlė iš numirusių. Visa tai tikrų tikriausia, ir nematau pagrindo 
"užsispyręs laikytis priešingos nuomonės, pagaliau — kodėl negalė- 
čiau Jam paštatyti altoriaus, jeigu galėjau pastatyti jį, sakysime, Sera- 
"piui. Man netgi nesunku būtų atsižadėti kitų dievų, nes juk kiekvie- 
na protingesnė galva ir taip jų netiki. Bet, atrodo, viso to krikščionims 
negana. Neužtenka garbinti Kristų, dar reikia gyventi pagal Jo mokslą, 
ir čia atsiduri lyg ant marių kranto, o tas marias tau liepia perbristi. 
Jeigu aš jiems taip pažadėčiau, jie patys pajustų, kad mano lūpose tik 
tušti žodžiai. Paulius man tai atvirai pasakė. Tu žinai, kaip aš myliu 
Ligiją, ir žinai, kad dėl jos viską padaryčiau. Tačiau net jos pageida- 
vimu nepajėgčiau pakelti ant rankų Sorakto ar Vezuvijaus, nei su- 
talpinti ant delno Trazimeno ežero, nei savo juodų akių paversti mė- 
lynomis kaip ligų. Norėčiau, jeigu ji geidautų, bet tai ne mano jėgoms. 
Aš ne filosofas, bet ir ne toks kvailas, kaip tau ne kartą gal atrody- 
„ davau. Ir pasakysiu tau štai ką: nežinau, kaip kasdien išsiverčia krikš- 
čionys, užtat žinau, kad ten, kur prasideda jų mokslas, pasibaigia 
Romos viešpatavimas, pasibaigia pati Roma, pasibaigia gyvenimas, 
skirtumas tarp nugalėtųjų ir nugalėtojų, turtingojo ir vargšo, pono ir 
vergo, pasibaigia valdžia, pasibaigia cezaris, įstatymai ir visa pasaulio 

"sandara, 0 jų vieton ateina Kristus ir kažkoks ligi šiol nebūtas gailes- 
tingumas, kažkokia geraširdystė, priešinga Žmogaus ir mūsų romė- 
niškiems instinktams. Iš teisybės man Ligija svarbiau negu visa Ro- 
ma ir jos viešpatavimas, ir tegu sau prasmenga pasaulis, kad tik aš ją 


„+ turėčiau savo namuose. Betgi čia jau kita šneka. Jiems, krikščionims, 


neužtenka pritarti žodžiais, dar reikia jausti, kad taip yra gerai, ir ne- 
turėti širdyje nieko kita. O aš — dievai paliudys! — negaliu. Ar su- 

pranti, ką tai reiškia? Yra kažkas mano prigimtyje, kad mane purto 
nuo to mokslo, nors lūpos jį ir šlovintų, nors prie jo ir prisitaikyčiau, 
protas ir širdis vis tiek sakytų, kad taip darau dėl meilės, dėl Ligijos, 
ir jeigu ne ji, tai nieko atgrasesnio man pasaulyje nebūtų. Ir keista, 
kad ir Paulius Tarsietis tai supranta, taip pat supranta, nors naivus ir 
žemos kilmės, tas senas teurgas '*', didžiausias tarp jų, Petras, buvęs 
Kristaus mokinys. Ir žinai , ką jie daro? Nagi meldžiasi už mane ir pra- 
šo man kažko, vadinamo malone, o mane smelkia tik nerimas ir vis di- 
desnis Ligijos ilgesys. 

Kaip jau rašiau tau, ji pasitraukė slapta, bet man paliko kryžių, kurį 
pati surišo iš buksmedžio šakelių. Pabudęs jį radau prie guolio. Laikau 
dabar tą kryžių lararijuje ir pats neišmanau, kodėl artinuosi prie jo 
taip, lyg jis turėtų kažką dieviška, tai yra su pagarba ir baime. Ir myliu, 
nes jį surišo jos rankos, ir neapkenčiu, nes jis mus skiria. Kartais pa- 
galvoju, kad čia veikia kažkokie burtai, ir tas teurgas Petras, — nors, 
sako, jis paprastas Žvejys, — yra didesnis už Apolonijų ir už visus, 
kurie prieš jį buvę, tai jis apžavėjo juos visus — Ligiją, Pomponiją ir 
mane patį. | 

Rašai,. kad paskutiniame mano laiške justi nerimas ir liūdesys. 
Kaipgi neliūdėsiu, jeigu vėl praradau Ligiją, o nerimas iš to, kad kaž- 
kas manyje vis dėlto pasikeitė. Nuoširdžiai tau sakau, kad mano pri- 
gimčiai nėra atkaresnio dalyko kaip tas mokslas, bet nuo to laiko, kada 
su juo susidūriau, nebegaliu savęs pažinti. Apžavai ar meilė?.. 
Kirkė prisilietimu keitė žmonių kūnus, o man pakeitė sielą. Turbūt 
viena Ligija galėjo taip padaryti arba veikiau Ligija su tuo nesupran- 
tamu mokslu, kurį ji išpažįsta. Kai iš jų sugrįžau namo, niekas manęs 
čia nelaukė. Manė, kad esu Benevente ir negreitai parvyksiu, tad na- 
muose radau netvarką, girtus vergus, puotaujančius mano triklinijuje. 
Jie labiau tikėjosi mano mirties negu gyvo manęs, jos būtų mažiau iš- 
sigandę. Tu žinai, kaip tvirtai laikau rankose savo namus, tad visi kas 
gyvas puolė ant kelių, kai kurie net apalpo iš baimės. O aš, žinai, kaip 
pasielgiau? Pirmą akimirką norėjau pareikalauti rykščių ir įkaitintos 
geležies, bet netrukus kažkaip susigėdau, ir, ar patikėsi, kažkaip pa- 
gailo tų nenaudėlių; tarp jų yra ir senų vergų, dar mano senelio 
M. Vinicijaus parsivestų Augusto laikais nuo Reino. Užsidariau vie- 
nas bibliotekoje, ir ten atėjo dar keistesnės mintys į galvą, būtent — 
po to, ką girdėjau ir mačiau tarp krikščionių, man nedera elgtis su 
vergais taip kaip ligi šiolei, juk jie taip pat žmonės. Kelias dienas jie 
vaikščiojo mirtinai persigandę, manydami, jog vilkinu todėl, kad no- 

riu išgalvoti kuo žiauresnę bausmę, o aš jų taip ir nebaudžiau, nes 
negalėjau. Trečią dieną susišaukiau juos ir pasakiau: „„Atleidžiu jums, 
o jūs uoliai tarnaudami pasistenkite išpirkti savo kaltę!“ Tada jie puolė 
ant kelių apsipylę ašaromis, su aimanomis tiesdami rankas ir vadin- 
dami mane viešpačiu ir tėvu, o aš — su gėda tau prisipažįstu — taip 
pat buvau sujaudintas. Man vaidenosi, kad tą valandėlę regiu meilų 
Ligijos veidą ir ašaromis patvinusias jos akis, dėkojančias man už šį 
poelgį. Ir — pro pudor!* — jutau, kad ir mano blakstienos sudrėko... 
Žinai, ką tau prisipažinsiu: jau nebegaliu tverti be jos, man negera 
vienam, esu tiesiog nelaimingas, ir mano liūdesys didesnis, negu tu 
manai... O jei kalbėsime apie mano vergus, tai nustebino vienas da- 
lykas. Gavę atleidimą, jie ne tik nesuįžūlėjo, ne tik nesusilpnino 
drausmės, ne, niekada baimė neskatino jų tarnauti taip stropiai, kaip 
dabar juos paskatino dėkingumas. Ne tik tarnauja, bet vienas per kitą 


skuba atspėti mano mintis, ir užsimenu tau apie tai tik todėl, kad, prieš 


+ palikdamas krikščionis, išvakarėse prikišau Pauliui, jog pasaulis nuo 


j0 mokslo subyrėtų kaip statinė be lankų, o jis man atsakė: „Meilė yra 
tvirtesnis lankas negu baimė“. Štai dabar matau, jog kai kada ši nuo- 
monė gali būti visai teisinga. Patikrinau ją ir su klientais'ŽŠ, kurie, 
sužinoję, kad sugrįžau, sulėkė manęs pasveikinti. Žinai, kad niekada 
nebuvau jiems per daug šykštus, bet dar mano tėvas paprastai į juos 


"žiūrėjo iš aukšto ir mane to išmokė. Taigi dabar, matant tuos nušiu- 


rusius apsiautalus ir išbadėjusius veidus, vėl man jų lyg pagailo. Lie- 


plau juos pavalgydinti ir dar pasikalbėjau, kelis pavadinau vardais, 


kelių pasiteiravau apie žmoną ir vaikus ir vėl pamačiau ašaras jų aky- 


se, ir vėl pasivaideno man, kad Ligija tai mato, džiaugiasi ir giria... 


+ 


Ar čia mano galva pradeda drumstis, ar meilė jaukia mar protą — 


"nežinau, tiktai žinau: nuolatos jaučiu, jog ji iš tolo į mane žiūri, ir bi- 


jau žengti tokį žingsnį, kuris galėtų ją nuliūdinti ir įžeisti. Taip, Kajau! 
Vis dėlto mano sielą jie pakeitė, ir kartais dėl to man gera, kartais dėl to 
vėl kamuojuosi, nes bijau, kad atėmė ir mano ankstesnį vyriškumą, 


"ankstesnę energiją ir aš jau netinku ne tik patarimui, teismui, puotoms, 


bet net ir karui. Be abejonės čia apžavai! Ir mane jau tiek pakeitė, kad 


„pasakysiu tau, kas man buvo atėję į galvą gulint ligos patale: jei Ligija 


būtų panaši į Nigidiją, į Popėją, į Krispinilą ir kitas mūsų išsiskyrusias 


Moteris, jei būtų tokia pat begėdė, tokia pat negailestinga ir tokia pat 


* Gėda! (Lot.) 


Ouo vadis Ė 202 


lengvai pasiekiama, aš nemylėčiau jos, kaip dabar myliu. Tačiau kada 
ją myliu už tai, kas mus skiria, tai pats numanai, koks chaosas mano 
širdyje, kokiose tamsybėse gyvenu, kaip nematau priešakyje tikrų 
kelių ir kaip baisiai nežinau, ko griebtis. Jei gyvenimą galima palyginti 
su šaltiniu, tai mano šaltinyje vietoje vandens srūva nerimas. Gyvenu 
viltimi, kad ją gal pamatysiu, ir kai kada man atrodo, kad tai turi 
įvykti... Tačiau kas mane ištiks po metų, po dvejų, nežinau ir nesugebu 
atspėti. Iš Romos nevažiuosiu. Negalėčiau pakęsti augustionų drau- 
gijos, ir vienintelė paguoda mano liūdesyje ir nerime — mintis, kad 
esu arti Ligijos, kad per gydytoją Glauką, kuris pažadėjo mane ap- 
lankyti, arba per Paulių Tarsietį gal kartais ką nors apie ją sužinosiu. 
Ne! Nepalikčiau Romos net jeigu man duotumėte valdyti Egiptą. 
Žinok taip pat, kad liepiau skulptoriui nutašyti akmenį Gulono, kurį 
įniršęs užmušiau, antkapiui. Per vėlai atėjo man mintis, kad jis gi 
mane nešiojo ant rankų ir pirmasis mokė įstatyti strėlę į lanką. Ne- 
žinau, kodėl dabar širdyje pabudo jo atminimas lyg koksai gailestis 
ar priekaištas... Jeigu tave nustebins mano parašyti žodžiai, tai pasa- 
kysiu, kad ir mane jie ne mažiau stebina, bet rašau tau gryną teisybę. 
Lik sveikas“. 


PERSKYRIMAS DVIDEŠIMT DEVINTAS- 


Į šį laišką Vinicijus nebegavo atsakymo, nes Petronijus nerašė, 
matyt, tikėdamasis, kad cezaris bet Kurią dieną duos įsakymą grįžti į 
Romą. Žinia apie tai pasklido mieste ir sukėlė didelį džiaugsmą minios 
širdyse — visi troško žaidimų, laukė, kada bus dalijama duona ir alyva, 
kurių didelės atsargos gulėjo sukauptos Ostijoje. Helijus, Nerono at- 
leistinis, apie jo sugrįžimą pagaliau paskelbė senate. Tačiau Neronas, 
kartu su dvariškiais sėdęs į laivus prie Mizeno iškyšulio, traukė namo 
lėtai, išlipdamas pajūrio miestuose pailsėti arba pasirodyti teatruose. 
Minturnose. jis vėl dainavo publikai, viešėjo keliolika dienų ir netgi 
svarstė, gal grįžti į Neapolį ir palaukti ten ateinančio pavasario, ku- 
ris, beje, šį kartą aušo ankstyvesnis negu visada ir šiltas. Vinicijus tuo 
laiku gyveno užsidaręs savo namuose, galvodamas apie Ligiją ir visus 
naujus dalykus, įstrigusius jam į širdį ir atnešusius ligi tol nepažintas 
sąvokas ir jausmus. Tiktai retkarčiais susitikdavo su gydytoju Glauku, 
ir kiekvienas jo apsilankymas suteikdavo Vinicijui džiaugsmo, nes 

galėjo kalbėtis apie Ligiją. Teisybė, Glaukas nežinojo, kur ji susirado 
prieglobstį, bet užtikrino, kad vyresnieji apgaubė ją rūpestinga globa. 
O vieną kartą, paveiktas Vinicijaus liūdesio, jam papasakojo, kaip 
apaštalas Petras baręs Krispą, kam šis užsipuolęs Ligiją už jos žemiš- 
"ką meilę. Tai išgirdęs, jaunasis patricijus išblyško susijaudinęs. Ir jis 
dažnokai manė, kad Ligija jam neabejinga, bet taip pat neretai jį 
apimdavo ir dvejonės bei netikrumas, o dabar pirmą kartą išgirdo 
savo troškimų ir vilčių patvirtinimą iš svetimų lūpų, ir dar krikščio- 
nių. Iš dėkingumo norėjo tučtuojau bėgti pas Petrą, bet sužinojęs, kad 
jo nėra mieste, kad moko žmones apylinkėse, meldė Glauką nuvesti 
Ji pas Apaštalą, žadėdamas už tai dosniai apdovanoti bendruomenės 
vargšus. Jis manė, jeigu Ligija jį myli, tai visos kliūtys pašalintos, juk 
jis pasiryžęs kad ir tuoj pat pagarbinti Kristų. Tačiau Glaukas, nors 
ir atkakliai įkalbinėjęs apsikrikštyti, negalėjo užtikrinti, ar tada iš karto 
gausiąs Ligiją, ir aiškino, kad krikšto reikia trokšti dėl paties krikšto 
ir Kristaus meilės, o ne kitais tikslais. „Reikia, kad ir siela būtų krikš- 
čioniška“,— pasakė jam, o Vinicijus, kurį kiekviena kliūtis piktino, 
jau ėmė suprasti, kad Glaukas, kaip krikščionis, kalba tai, ką privalo 
kalbėti. Jis pats nesusigaudė, kad viena giliausių permainų jo pri- 
gimtyje yra ta, kad anksčiau į žmones ir daiktus žiūrėjo tik per savo 
paties egoizmą, o dabar palengva jau pratinosi prie minties, kad kitos 
akys gali kitaip žvelgti, kita širdis — kitaip jausti ir kad teisumas ne 
visada tolygus asmeninei naudai. 

Dažnai Vinicijui magėjo pasimatyti ir su Pauliumi Tarsiečiu, kurio 
žodžiai itin domino ir kėlė nerimą: Širdyje dėstė argumentus, kuriais 
sukritikuos jo mokslą, mintyse prieštaravo jam, bet vis tiek norėjo pa- 
matyti ir išgirsti. Tačiau Paulius buvo išvykęs į Ariciją, o ir Glaukas 
lankėsi vis rečiau, tad Vinicijų apgobė visiška vienatvė. Tada vėl pra- 
dėjo klajoti prie Suburos prisišliejusiuose užkampiuose ir siaurose 
Užtibrės gatvelėse, vildamasis nors iš tolo pamatyti Ligiją, bet kai ir 
šita viltis išsisklaidė, į širdį ėmė smelktis nuobodulys ir nekantrumas. 
Pagaliau atėjo tokia valanda, kai senoji prigimtis dar kartą atgijo taip 
galingai — tarsi banga, potvynio metu grįžtanti į krantą, nuo kurio 
per atoslūgį buvo atsitraukusi. Pagalvojo, kad buvo kvailas, kad be 
reikalo suko sau galvą visokiais liūdesį keliančiais dalykais ir kad reikia 
imti iš gyvenimo, kas tik įmanoma. Nusprendė užmiršti Ligiją arba 
bent ieškoti malonumų ir pasimėgavimų be jos. Tačiau jautė, kad 
čia paskutinis bandymas, tad puolė į gyvenimo verpetą su visa jam 
* būdinga akla energija ir įkarščiu. Pats gyvenimas jį ten tarsi stūmė. 


Ouo vadis | | 204 


Per žiemą apmiręs ir ištuštėjęs miestas ėmė atgyti, laukdamas greitai 
sugrįžtant cezario. Jam buvo rengiamos iškilmingos sutiktuvės. Jau 
atėjo ir pavasaris: Afrikos vėjų dvelkimas nutirpdė sniegus Albano 
kalnų viršūnėse. Sodų vejose sužydo našlaitės. Forume ir Marso lauke 
šurmuliavo vis karštesnės saulės šildomi žmonės. Via Appia, įprastinė 
užmiesčio pasivažinėjimų vieta, sujudo nuo prabangiai išpuoštų ve- 
žimų. Prasidėjo iškylos į Albano kalnus. Jaunos moterys, prisidengu- 
sios Junonos pagarbinimu Lanuvijuje arba Dianos Aricijoje, spruko iš 
namų už miesto ieškoti įspūdžių, draugų, susitikimų ir pramogų. Čia 
Vinicijus tarp puikių vežimų vieną dieną pastebėjo dviejų molosų '?* 
lydimą Petronijaus Chrisotemidės prabangiausią karuką'“?, apsuptą 
viso būrio jaunimo ir pagyvenusių senatorių, kuriems tarnyba nelei- 
do išvykti iš miesto. Chrisotemidė pati valdė ketvertą korsikietiškų 
arkliukų, dosniai dalijo aplink šypsenas ir lengvai pliaukšėjo auksiniu 
botagu, bet pamačiusi Vinicijų sustojo ir paėmė jį į vežimą, paskui 
parsivežė namo į puotą, kuri truko visą naktį. Vinicijus taip nusigėrė 
šioje puotoje, kad net nebeatsiminė, kada buvo parvežtas į savo rūmus, 
tik žino, kad jau girtutėlis įsižeidęs išpylė Chrisotemidei ant galvos 
taurę Falerno vyno, kai ji pasiteiravo apie Ligiją. Mąstydamas apie 
tai jau išsiblaivęs, vis dar niršo. Tačiau po dienos Chrisotemidė, matyt, 
užmiršusi skriaudą, aplankė jį namuose ir vėl pasiėmė į Apijaus kelią, 
paskui vakarieniavo pas jį ir prisipažino, kad ne tik Petronijus, bet ir 
j0 liutnininkas jai seniai nusibodę ir jos širdis dabar laisva. Gal savaitę 
jie visur buvo drauge, bet tie ryšiai neatrodė ilgalaikiai. Nors nuo to 
nutikimo su Falerno vynu Ligijos vardas niekada nebuvo paminėtas, 
Vinicijui vis dėlto ji nėjo iš galvos. Jis nuolatos juto, kad jos akys žvel- 
gia į jį, ir Šis jausmas varė jam lyg ir baimę. Apmaudu buvo ant pa- 
ties savęs, kad niekaip negali nei atsikratyti minties, jog Ligiją liūdina, 
nei pats liautis krimtęsis dėl to. Po pirmos pavyduliavimo scenos, kurią 
Chrisotemidė iškėlė dėl jo įsigytų dviejų Sirijos merginų, jis ją šiurkš- 
čiausiai išvarė. Teisybė, jis nemetė iš karto malonumų ir ištvirkavimų, 
atvirkščiai, maudėsi juose tarsi Ligijai ant pykčio, bet galų gale pajuto, 
kad nė valandėlę negali jos pamiršti, kad vien ji stumia jį tiek į blogus, 
tiek į gerus darbus ir iš tikrųjų niekas pasaulyje jam nerūpi, tik ji. 
Tada atėjo pasibjaurėjimas ir nuovargis. Malonumai pasidarė šlykš- 
tūs, palikdami vien graužatį. Jam rodėsi, kad jis tikras niekšas, ir pats 
tuo be galo stebėjosi, nes anksčiau gėriu laikė viską, kas tenkino jo 
norus. Galų gale prarado laisvumą, pasitikėjimą savimi, ir apėmė toks 
dvasios sustingimas, iš kurio nepajėgė pažadinti nė žinia, kad sugrįžo 

cezaris. Niekas jam dabar neberūpėjo, net pas Petronijų išsiruošė tik 
tada, kai tas atsiuntė jam kvietimą ir savo lektiką. 

Pamatęs jį, Petronijus džiaugsmingai sveikino, o jis atsakinėjo į 
klausimus nenoriai, bet pagaliau ilgai slopinti jausmai ir mintys prasi- 
veržė ir ėmė liete lietis iš burnos žodžių srautu. Dar kartą smulkiai pa- 
pasakojo Ligijos ieškojimų ir buvimo tarp krikščionių istoriją, viską, 
ką ten matęs ir girdėjęs, kas ten jo išgyventa ir pajaveta, pagaliau 
pradėjo skųstis, kad jo viduje siaučiąs chaosas, jis praradęs ramybę, 
sugebėjimą vertinti ir spręsti. Niekas dabar jo netraukiąs, niekas ne- 
patinkąs, jis nežinąs, ko nusitverti ir kaip elgtis. Kristų galįs ir garbinti, 
bet ir persekioti, suprantąs Jo mokslo taurumą ir drauge jaučiąs ne- 
nuslopinamą pasibjaurėjimą juo. Suprantąs, kad net parsivedęs Ligi- 
ją jos neturėtų vien sau, nes reikėtų ją dalytis su Kristumi. Išvis jis lyg 
gyvenąs, lyg negyvenąs: be vilties, be rytojaus, be tikėjimo laime, o ap- 
linkui jį supanti tamsa, iš kurios apgraibomis ieškąs išėjimo ir negalįs 
"surasti. 

Vinicijui pasakojant, Petronijus susimąstęs žiūrėjo į jo pasikeitusį 
veidą, į rankas, kurias kalbėdamas keistai tiesė į priekį, lyg iš tikrųjų 
būtų ieškojęs kelio tamsoje. Paskui staiga pakilo ir priėjęs pirštais ėmė 
sklaistyti jo plaukus paausyje. 

— Ar tu žinai, — paklausė, — kad jau turi žilų plaukų ties smil- 
kiniais? 

— Galbūt, — atsakė Vinicijus.— Nenustebčiau, jei netrukus visi 
nubaltų. 

Abu nutilo. Petronijus buvo protingas vyras ir ne kartą mąstė apie 
žmogaus sielą ir gyvenimą. Tačiau apskritai gyvenimas šiame pasau- 
lyje, kur abu jie tarpo, iš išorės buvo laimingas arba nelaimingas, bet 
"vidinė būsena čia rami. Kaip perkūnas arba žemės drebėjimas gali 
sugriauti šventyklą, taip ir nelaimė gali pražudyti gyvenimą, bet šiaip 
jis susideda iš tiesių harmoningų linijų, kurios neiškreiptos jokių pai- 
nybių. Tačiau kas kita skambėjo Vinicijaus žodžiuose, ir Petronijui 
pirmą kartą iškilo visa virtinė dvasios mįslių, kurių niekas ligi šiol ne- 
„narpliojo. Jis buvo tiek protingas, kad suprato jų svarbą, bet net savo 


"a guviu protu nesugebėjo į iškeltus klausimus nieko atsakyti ir ilgokai 


patylėjęs tarė: 
“— Čia nebent apžavai. 
— Ir aš taip maniau, — atsakė Vinicijus.— Ne kartą man atrodė, 
kad apžavėti mes abu. 
— O jeigu taip nueitum pas Serapio žynius, — pasiūlė Petro- 

nijus.— Tarp jų be abejonės yra, kaip ir apskritai tarp žynių, daug 
apgavikų, bet yra ir tokių, kurie įžvelgia nuostabiausias paslaptis. | 

Tačiau kalbėjo be įsitikinimo, netvirtu balsu, nes pats jautė, kaip 
jo lūpose toks patarimas gali atrodyti tuščias, netgi juokingas. 

O Vinicijus, trindamas sau kaktą, kalbėjo: 

— Apžavai!.. Mačiau burtininkų, kurie požemines, nepažįstamas 
galias naudojo pasipelnymui, mačiau ir tokių, kurie jas naudojo pa- 
kenkti. savo priešams. Tačiau krikščionys gyvena skurde, priešams 
atleidžia, skelbia nuolankumą, dorybę ir gailiaširdystę, tai -ką gi Jie 
pelnys iš apžavų, ir kam jiems juos leisti? | 

Petronijui pasidarė apmaudu, kad jo protas nesugeba rastį jokio 
atsakymo, bet, nenorėdamas prisipažinti, atsakė šiaip sau, dėl visa 
pikta: 

— "Tai nauja sekta... 

O po valandėlės kalbėjo toliau: . 

— Prisiekiu dieviškąja Pafo giraičių gyventoja'?' — kaip visa tai 
drumsčia mums būtį! Tu stebiesi tų žmonių gerumu ir dora, o aš tau 
pasakysiu, kad jie blogi, nes yra gyvenimo priešai kaip liga, kaip pati 
mirtis. Užtenka bėdų mums ir taip, kam dar tie krikščionys! Tik pa- 
skaičiuok: ligos, cezaris, Tigelinas, cezario eilės, kurpiai, valdantys 
senųjų kviritų palikuonis, senate posėdžiaujantys atleistiniai. Prisiekiu 
Kastoru — jau užtenka! Tai pragaištinga ir bjauri sekta! Ar bandei 
nusipurtyti tą liūdesį ir truputį pasimėgauti gyvenimu? 

— Bandžiau, — atsakė Vinicijus. 

Tada Petronijus nusijuokęs tarė: 

— Ak tu išdavike! Per vergus greitai sklinda žinios: suviliojai 
mano Chrisotemidę! 

Vinicijus pasidygėdamas numojo ranka. 

 — Vis dėlto aš dėkoju tau, — kalbėjo Petronijus.— Nusiųsiu jai 
porą perlais išsiuvinėtų batelių; mano meilės kalba tai reiškia: „Išeik“. 
Dargi dvigubai tau dėkingas: pirma, kad nepriėmei Eunikės, o antra, 
kad išvadavai mane nuo Chrisotemidės. Paklausyk: štai matai žmogų, 
kuris anksti keldavosi, maudydavosi, puotaudavo, pamylėdavo Chri- 
sotemidę, rašinėdavo satyras, kartais net į prozą įpindavo eilių, bet 
nuobodžiaudavo kaip cezaris ir dažnai neįstengdavo nusivaikyti niū- 
rių minčių. Ar žinai, kodėl taip buvo? Nagi todėl, kad toli ieškojau to, 
kas gyveno čia pat... Graži moteris visada verta aukso, kiek pati sveria, 
bet moteris, kuri dar ir myli, tiesiog neįkainojama. To nenupirksi 
už visus Verio!“? lobius. Dabar aš taip kalbu sau: pripildysiu gyveni- 

mą laimės kaip taurę geriausio, kokį tik žemė yra davusi, vyno ir ger- 
siu, kol sustings man ranka ir pabals lūpos. Kas bus toliau, nesvar- 
bu — štai mano naujausia filosofija! 

— Tu visada jos laikeisi. Čia nieko naujo! 

— Joje yra turinys, kurio anksčiau stigo. 

Taip pasakęs, pašaukė Eunikę, ši atėjo baltai apsitaisiusi, auksa- 
plaukė, jau nebe ankstesnė vergė, o tarsi meilės ir laimės deivė. 

Petronijus išskėtė rankas ir tarė:. 

— Eikš! 

Ji pribėgo prie jo ir, atsisėdusi ant kelių, apsivijo rankomis kaklą ir 
padėjo galvą jam ant krūtinės. Vinicijus matė, kaip palengva ėmė 
skaisčiai rausti jos skruostai, kaip akys vis labiau traukėsi migla. Jiedu 
sudarė nuostabų meilės ir laimės paveikslą. Petronijus ištiesė ranką į 
šalimais ant stalo stovinčią žemą vazą ir, išėmęs iš jos visą saują naš- 
laičių, pradėjo jomis barstyti Eunikės galvą, krūtinę, stolą, paskui nu- 
traukė tuniką jai nuo pečių ir tarė: 

— Laimingas, kas kaip aš surado meilę, įkūnytą tokiu pavidalu... 
Kartais man rodosi, kad mudu — dievų dvyniai... Pasižiūrėk pats: 
argi Praksitelis arba Mironas, arba Skopas, arba Lisipas kada nors yra 
sukūrę nuostabesnių linijų? Argi Pare arba Pentelike gausi tokio 
marmuro — šilto, rausvo ir aistringo? Yra žmonių, kurie išbučiuoja 
vazų kraštus, bet aš mieliau ieškau malonumo ten, kur jį iš tikrųjų 
surasti galima. | 

Ir ėmė jis braukyti lūpomis per jos pečius ir kaklą, o ji visa virpėjo, 
akys markstėsi pilnos neapsakomos palaimos. Po valandėlės Petro- 
nijus pakėlė savo dailią galvą ir kreipėsi į Vinicijų: 

* — O dabar pagalvok, ko verti greta šitokių dalykų tavo paniurė- 
liai krikščionys, ir jeigu nesuprasi skirtumo, eik sau pas juos... Tačiau 
"Šis reginys tave išgydys. 

Vinicijus išpūtė šnerves, traukdamas kambaryje pasklidusį našlai- 
čių aromatą, ir išblyško pagalvojęs, kad jeigu galėtų taip braukyti 
lūpomis Ligijos.pečius, tai būtų tiesiog šventvagiškas malonumas, toks 

V “svaiginantis, kad paskui tegu nors visa žemė prasmenga. Tačiau jau 
“įpratęs greitai sverti visa, kas dedasi jo širdyje, pastebėjo, kad ir šią va- 
landėlę galvoja apie Ligiją, tik apie ją. 

O Petronijus kalbėjo: 

— Eunike, paliepk, dieviškoji, sutaisyti mums ant galvų vainikus 

„Ir pusryčius. 
"Jai išėjus, kreipėsi į Vinicijų: | 

— Aš norėjau jai duoti laisvę, o ji, žinai, ką man atsakė? „Verčiau 
būti tavo verge negu cezario žmona“. Ir nenorėjo sutikti. Tada daviau 
jai laisvę be jos žinios. Pretorius man viską sutvarkė jai nedalyvau- 
jant. Tačiau ji to nežino, taip pat nežino, kad šie namai ir visi lobiai, 
išskyrus gemas, man mirus priklausys jai. | 

Taip taręs, pakilo, perėjo per kambarį ir vėl kalbėjo: 

— Meilė pakeičia vienus daugiau, kitus mažiau, vis dėlto pakeitė 
ir mane. Anksčiau mėgau verbenų kvapą, bet kadangi Eunikei patinka 
našlaitės, tai ir man dabar jos labiausiai prie širdies, ir, atėjus pavasa- 
riui, alsuojame vien našlaičių aromatu. 

Ir, sustojęs prieš Vinicijų, paklausė: 

- O tu? Ar vis dar ištikimas nardui? 

— Duok man ramybę! — atsakė jaunuolis. 

— Aš norėjau, kad tu įsižiūrėtum į Eunikę, ir kalbu tau apie ją 
todėl, kad gal ir tu toli ieškai to, kas yra arti. Gal kur nors ir tavo ver- 
gių ku*+ikuluose plaka tau ištikima ir tyra širdis. Patepk šituo balzamu 
savo žaizdas. Sakai, Ligija tave myli? Galbūt! Tačiau kokia ten meilė, 
jeigu pati savęs išsižada? Ar tai nereiškia, kad yra kažkas už ją stipres- 
nis? Ne, brangusis: Ligija tai ne Eunikė. 

Vinicijus jam atsakė: 

— Viskas tiktai kankina mane. Kai mačiau tave bučiuojant Eu- 
nikės pečius, galvojau: jeigu taip Ligija man atidengtų savuosius, tai 
paskui tegu nors žemė prasiveria po mumis! Tačiau vien pagalvojus 
apie tai apėmė kažkokia baimė, lyg būčiau pasikėsinęs į vestalę arba 
užsimojęs išniekinti dievybę... Ligija ne Eunikė, teisybė, betgi aš kitaip 
vertinu tą jų skirtumą. Tau meilė pakeitė uoslę, todė! labiau patinka 
našlaitės negu verbenos, o man ji pakeitė sielą, todėl, priešingai mano 
paties niekybei ir geismams, labiau patinka Ligija tokia, kokia yra, 
ne tokia, kuri būtų panaši į kitas. 

Petronijus gūžtelėjo pečiais. 

— Jeigu taip, tai tau niekas nedaro skriaudos. Tačiau aš to ne- 
suprantu. 

Vinicijus karštai atsakė: 

— Taip, taip!... Mes jau nebegalime vienas kito suprasti! 

Valandėlę vėl abu tylėjo, paskui Petronijus tarė: | 

— Tepraryja Hadas tuos tavo krikščionis! Pripildė tave nerrmo 
ir. sunaikino gyvenimo prasmę. Tepraryja juos Hadas! Klysti manyda- 
mas, kad jų mokslas labdaringas, ne, nes labdarybė teikia žmonėms 
laimę, ji grožis, meilė ir galia, o jie visa tai vadina tuštybe. Klysti ir 

laikydamas juos teisingais, nes jeigu už blogį atmokėsime gėriu, tai 
kuo gi atsimokėsime už gėrį? Be to, jei ir už viena, ir už kita tas pats 
atpildas, kam tada žmogui būti geram? 

— Ne, atpildas ne tas pats, bet jis ateina, kaip jie skelbia, būsimame 
gyvenime, kuris nėra laikinas. 

— Į būsimą gyvenimą nesigilinsiu, nes jį dar tik pamatysime, jeigu 
ką nors galima pamatyti... be akių. O dabar jie tiesiog nevykėliai. Ur- 
sas pasmaugė Krotoną, nes jo rankos iš ketaus, bet jie ištižėliai, 
ateitis negali priklausyti ištižėliams. 

— Gyvenimas jiems prasideda tik atėjus mirčiai. 

— "Tai tas pat, kaip pasakyti: diena prasideda atėjus nakčiai. Ar 
tu ketini pagrobti Ligiją? 

— Ne. Negaliu jai už gera atsimokėti piktu ir prisiekiau taip ne- 
daryti. 

— Tai gal ketini priimti Kristaus mokslą? 

— Norėčiau, bet mano prigimtis jo nepakenčia. 

— O ar įstengsi užmiršti Ligiją? 

— Ne. 

— Tai leiskis į kelionę. 

Tuo metu vergai davė ženklą, kad pusryčiai patiekti, ir Petroni- 
jus, kuriam atrodė, kad užčiuopė gerą mintį, kalbėjo toliau eidamas 
į triklinijų: 

— Apkeliavai gražų gabalą pasaulio, bet tiktai kaip karys, skuban- 
tis į paskirties vietą ir nesustojantis kelyje. Traukime kartu į Achają. 
Cezaris kol kas neatsisakė sumanymo ten keliauti. Pakeliui daug kur 
sustos, dainuos, rinks vainikus, plėš šventyklas ir pagaliau su triumfu 
sugrįš į Italiją. Tai bus tarsi Bakcho ir Apolono žygis viename asme- 
nyje. Augustionai, augustionės, tūkstančiai citrų — prisiekiu Kasto- 
ru! Verta visa tai pamatyti, nes pasaulis ligi šiol nieko panašaus nėra 
regėjęs. 

Jis atsigulė prie stalo šalia Eunikės, o kai vergas dėjo jam ant gal- 
vos anemonų vainiką, kalbėjo: 

— Ką tu matei tarnaudamas Korbulonui? Nieko! Ar apžiūrėjai 
deramai graikų šventyklas kaip,aš, kuris dvejus metus ėjau iš vieno 
vadovo rankų į kito? Ar buvai Rodo saloje ir apžiūrėjai vietą, kur 
stovėjo kolosas?'** Ar matei Panopėje ir Fokidėje molį, iš kurio Pro- 
metėjas lipdė žmones, arba Spartoje Ledos padėtus kiaušinius'**, arba 
Atėnuose garsiuosius sarmatų šarvus iš arklių kanopų, arba Eubėjoje 


*-— 


Agamemnono laivą, arba taurę, kurios forma nusižiūrėta į Elenos kai- 

riąją krūtį? Ar matei Aleksandriją, Memfį, piramides, Izidės plauką, 
kurį išsirovė gedėdama Ozyrio? Ar girdėjai Memnono dejavimą?'*? 
Pasaulis platus, ir ne viskas baigiasi Užtibrėje! Aš lydėsiu cezarį, o 
paskui grįždamas jį paliksiu ir nuvyksiu į Kiprą, nes šioji auksaplau- 
kė mano deivė nori, kad abu paaukotume Pafe Kipridei porą balan- 
džių, ir žinok, kad ko tik ji geidžia — bus įvykdyta. 

— Aš tavo vergė, — tarė Eunikė. 

O jis padėjo savo vainikuotą galvą jai ant krūtinės ir šypsodamasis 
tarė: 

— Tai aš esu vergės vergas. Aš Žaviuosi tavimi, dieviškoji, nuo 
kojų iki galvos. 

Paskui kreipėsi į Vinicijų: | 

— Keliaukime drauge į Kiprą. Bet prieš tai įsidėmėk: turi susitikti 
su cezariu. Blogai, kad ligi šiol pas jį nebuvai; Tigelinas pasiruošęs to- 
kį faktą išnaudoti prieš tave. Teisybė, nepasakyčiau, kad jis tavęs ne- 
apkenčia, bet ir mylėti negali jau vien dėl to, kad esi mano sūnėnas... 
Paaiškinsime, kad sirgai. Reikia apgalvoti, ką turėtum atsakyti, jei 
cezaris pasiteirautų apie Ligiją. Geriausia — numok ranka ir tark, 
jog ją laikei, kol nusibodo. Jis supras. Pasakyk jam taip pat, kad su- 
sirgęs neturėjai jėgų išvykti iš namų, kad karštligė sustiprėjo tau nuo 
susikrimtimo, jog negalėjai būti Neapolyje ir klausytis jo dainų, o pa- 
sveikti padėjo vienintelė paguoda, kad jį dar išgirsi. Nebijok perdėti. 
Tigelinas Žada išgalvoti cezariui kažką ne tik didinga, bet ir plataus 
masto... Vis dėlto bijau, kad man neiškrėstų šunybės. Nuogąstauju taip 
pat dėl tavo būdo. | 

— Ar žinai,— tarė Vinicijus, — kad yra žmonių, kurie nebijo Ce- 
zario ir gyvena sau ramiai, lyg jo nė nebūtų pasauly je? 

— Žinau, ką paminėsi: krikščionis. | 

— Taip. Tiktai jie!.. O mūsų gyvenimas kas gi yra, jeigu ne nuo- 
latinė baimė? 

— Duok man ramybę su tais savo krikščionimis. Jie nebijo cezario, 
nes jis jų gal nė negirdėjęs, šiaip ar taip — nieko apie juos nežino, ir 
jam tiek jie terūpi, kiek nuvytę lapai. O aš tau pasakysiu, kad jie nevy- 
kėliai, tu pats tai nutuoki, ir jeigu tavo prigimtis jų mokslo purtosi, 
tai dėl to, kad jauti jų nevykėliškumą. Tu žmogus kito molio, tad ne- 
kvaršink dėl jų ir sau, ir man galvos. Mes mokame gyventi ir mirti, O 
ką jie moka — dar nežinia. 

Vinicijų pribloškė tie žodžiai, ir sugrįžęs namo ėmė svarstyti, kad 
gal iš tikrųjų tas krikščionių labdaringumas ir gailiaširdystė rodo jų, 

sielų bejėgiškumą. Jam atrodė, kad stiprūs ir užgrūdinti žmonės ne- 
galėtų būti tokie atlaidūs. Pagalvojo, kad vien tai gali kelti tą pasidy- 
gėjimą, kurį jo, romėno, siela jaučia šiam mokslui. „Mokame gyventi 
ir mirti!“ — sakė Petronijus. O jie? Jie moka tik atleisti, bet nesu- 
pranta nei tikros meilės, nei tikros neapykantos. 


PERSKYRIMAS TRISDEŠIMTAS 


Sugrįžęs į Romą, cezaris buvo piktas, kam sugrįžo, ir jau po kelių 
dienų vėl užsidegė keliauti į Achają. Išleido net ediktą, kuriame pas- 
kelbė, kad išvyksiąs neilgam ir visuomenės reikalai dėl to nė kiek ne- 
nukentėsią. Po to augustionų lydimas — tarp jų buvo ir Vinicijus — 
patraukė į Kapitolijų sudėti dievams aukų už sėkmingą kelionę. Bet 
rytojaus dieną, kai paeiliui aplankė Vestos šventyklą, atsitiko įvykis, 
pakeitęs visus jo ketinimus. Neronas netikėjo dievų, bet jų bijojo, ypač 
ši paslaptingoji Vesta kėlė tokią baimę, kad pamačius deivę ir šventąją 
ugnį jam iš siaubo staiga pasišiaušė plaukai, sugrikšėjo dantys, drebu- 
lys sukrėtė visą kūną, ir jis susmuko ant rankų Vinicijui, kuris atsitikti- 
nai stovėjo jo užpakalyje. Cezaris tučtuojau buvo išneštas iš šventyk- 
los ir nugabentas į Palatiną, kur netrukus galutinai atsipeikėjo, bet 
nekilo iš patalo visą dieną. Ir, didžiausiai susirinkusių jų nuostabai, pa- 
reiškė, kad sumanytą kelionę atidedąs vėlesniam laikui, nes deivė jį 
slapta perspėjusi neskubėti. Po valandos jau viešai visoje Romoje 
žmonėms buvo skelbiama, kad cezaris, matydamas nusiminusius iš 
meilės jam piliečių veidus, mylėdamas juos kaip tėvas vaikus, pasilie- 
kąs su jais dalytis bendrais džiaugsmais ir likimu. Minios, apsidžiau- 
gusios tokiu sprendimu ir įsitikinusios, kad nestigs Žaidimų ir duonos 
dalijimo, susispietė prie Palatino vartų, šūkavo liaupses dieviškajam 
cezariui, o šis metė pramogą — liovėsi lošęs kauliukais su augustionais 
ir tarė: 

— "Taip, kelionę reikėjo atidėti; Egiptas ir viešpatavimas Rytuose 
pagal pranašystę man neišvengiamas, taigi ir Achaja nuc manęs ne- 
pabėgs. Liepsiu perkasti Korinto sąsmauką, o Egipte pastatysiu tokius 
paminklus, šalia kurių piramidės atrodys it vaikų žaisliukai. Įsakysiu 
iškalti sfinksą, septynis kartus didesnį už tą, kuris netoli Memfio žvel- 
gia į dykumą, bet liepsiu jam suteikti mano veidą. Vėlesni amžiai kal- 
bės tik apie tą paminklą ir mane. 

— Jau pasistatei paminklą savo eilėmis, ne septynis, o trisdešimt 
septynis kartus didesnį už Cheopso piramidę, — pasakė Petronįjus. 

— O dainavimu? — paklausė Neronas. 

— Deja! Kad kas sukurtų tokią skulptūrą kaip Memnono statu- 
la, kuri tavo balsu sveikintų saulės patekėjimą! Tada jūrose palei Egip- 
to krantus per amžių amžius knibždėtų laivai, juose minios iš trijų 
pasaulio dalių klausytųsi tavosios dainos. 

— Deja, kas gi sugebės? — tarė Neronas. 

— Tačiau gali įsakyti iškalti iš bazalto tave, valdantį kvadrigą. 

— Teisybė! Taip ir padarysiu! 

— Tai bus dovana žmonijai. 


 — O Egipte vesiu Mėnulio deivę, juk ji našlė, ir būsiu Iš tikrųjų 
dievas. 


— O mums už žmonas duosi žvaigždes, mes sudarysime naują 
žvaigždyną, kuris vadinsis Nerono vardu. Tačiau Vitelijų sutuok su 
Nilu, Kad veistų hipopotamus. Tigelinui padovanok dykumą, jis bus 
šakalų karalius. 

— O man ką skirsi? — paklausė Vatinijus. 

— Telaimina tave Apis!'“? Surengei mums Benevente tokias pui- 
kias žaidynes, kad negaliu tau pikta linkėti: pasiūk porą kurpių sfink- 
sui, kuriam stingsta letenos nuo nakties rasų, o paskui siūsi apavą iš- 
rikiuotiems prieš šventyklas kolosams. Kiekvienas ten ras sau tinkamą 
darbą. Sakysime, Domicijus Afras, pagarsėjęs sąžiningumu, taps iž- 
dininku. Mane džiugina, cezari, tavo, „svajonės apie Egiptą ir liūdina, 
kad atidėjai kelionę. 

O Neronas atsakė: | | 

— Jūsų mirtingos akys nieko nematė, juk dievai, kai nori, pasi- 
daro nematomi. Žinokite, kai buvau Vestos šventykloje, ji pati atsis- 
tojo šalia manęs ir pasakė man į ausį: „Atidėk kelionę“. Tai įvyko 
taip netikėtai, kad aš išsigandau, nors dėl tokios akivaizdžios dievų 
globos turėčiau būti jiems dėkingas. 

— Mes visi išsigandome,— įsiterpė Tigelinas,— o vestalė Rub- 
rija apalpo. 

— Rubrija! — sušuko Neronas.— Koks baltutėlis jos kaklas. 

— Tačiau parausta, kai pamato tave, dieviškasai cezari... 

— "Taip! Ir aš pastebėjau. Keista! Vestalė! Kiekviena vestalė turi 
kažką dieviška, o Rubrija labai graži. 

Paskui valandėlę pagalvojęs paklausė: 

— Pasakykite man, kodėl žmonės Vestos bijo labiau negu kitų 
dievų? Kas čia yra? Štai ir mane buvo apėmusi baimė, nors esu vy- 

riausiasis žynys. Tik atsimenu, kad griuvau aukštielninkas ir būčiau 
parkritęs ant žemės, jeigu kažkas nebūtų manęs prilaikęs. Kas mane 
prilaikė? 

— Aš,— atsiliepė Vinicijus. 

— Ak tai tu, „rūstusai Arėjau“!“'? Kodėl nebuvai Benevente? 
Man sakė, kad tu sergi, ir tikrai tavo veidas persimainęs. Beje, girdė- 
jau, kad Krotonas norėjęs tave nužudyti? Ar teisybė? | 

— Taip, teisybė, ir sulaužė man ranką, bet aš atsigyniau. 

— Sulaužyta ranka? 

— Man padėjo vienas barbaras, stipresnis už Krotoną. 

Neronas pažvelgė į jį nustebęs. 

— Stipresnis už Krotoną? Turbūt juokauji? Krotonas buvo visų 
stipriausias žmogus, o dabar toks yra Sifakas iš Etiopijos. 

— Sakau tau, cezari, ką mačiau savo akimis. 

— Kur yra tas perlas? Gal tapo nemorų karaliumi? 

— Nežinau, cezari. Jis dingo man iš akių. 

— Net nežinai, kokios jis tautos? . 

— Man buvo sulaužyta ranka, tai negalėjau jo išklausinėti. 

— Paieškok jo ir surask. 

O Tigelinas pasisiūlė: 

— Aš tuo užsiimsiu. 

„Bet Neronas toliau kalbėjo Vinicijui: 

— Ačiū tau, kad mane prilaikei. Griūdamas galėjau susitrenkti 
galvą. Kadaise buvai geras bendrininkas, bet išėjęs į karą ir pradėjęs 
tarnauti pas Korbuloną pasidarei kažkoks laukinis, retai tave matau. 

Paskui valandėlę patylėjęs paklausė: 

— Kaip laikosi ta mergina... per siaurais klubais... kurią įsimy- 
lėjai ir kurią aš atėmiau tau iš Aulų?... | 

Vinicijus sutriko, bet šiuo metu jam į pagalbą atėjo Petronijus: 

— Kertu lažybų, valdove, — tarė, — kad jis užmiršo. Matai, kaip 
sumišo? Pasiklausk jį, kiek jų turėjo nuo to laiko, ir neguldau galvos, 
kad jis pataikys atsakyti. Vinicijai — geri kariai, bet dar geresni gai- 
džiai. Jiems reikia viso tunto. Nubausk jį už tai, valdove, ir nepakviesk 
į puotą, kurią Tigelinas mums žada iškelti tavo garbei Agripos tven- 
kiniuose. 

— Ne, šitaip nepadarysiu. Pasitikiu Tigelinu, kad to tunto nes- 
tigs tenai. 

— Argi gali pristigti charičių ten, kur bus Amūras? — atsakė 
Tigelinas. | 

O Neronas kalbėjo: 

— Nuobodulys mane slegia! Deivės valia pasilikau Romoje, 
bet negaliu jo pakelti. Keliausiu į Ancijų. Aš dūstu šitose ankštose 
gatvėse, tarp šių griūvančių namų, šių nevalyvų užkampių. Dvokas 
pasiekia net čia, mano namus ir mano sodus. Ak, kad žemės drebėjimas 
sugriautų Romą, kad koks užsirūstinęs dievas ją sulygintų su žeme, 
tada tai aš parodyčiau jums, kaip reikia statyti miestą, kuris yra pasau- 
lio galva ir mano sostinė. 

— Cezari,— tarė Tigelinas,— tu pasakei: „Kad koks užsirūsti- 
nęs dievas sugriautų miestą“, — ar taip? 

— Taip! Kas iš to? 

-— Argi tu ne dievas? 

Neronas nuobodžiaujančiu veidu numojo ranka, paskui prabilo: 

— Pažiūrėsime, ką tu mums ištaisysi Agripos tvenkiniuose. Paskui 
keliausiu į Ancijų. Jūs visi — maži žmogeliukai, todėl ir nesupran- 
tate; kad man reikia didelių dalykų. 

Taip pasakęs, užmerkė akis, leisdamas suprasti, kad nori pailsėti. 
Augustionai ėmė skirstytis. Petronijus išėjo su Vinicijumi ir jam 
pasakė: 

— Štai ir tu pakviestas dalyvauti pramogoje. Variabarzdis išsi- 
žadėjo kelionės, užtat šėls labiau negu bet kada ir siautės mieste 
kaip savo namuose. Pasistenk ir tu tuose šėlimuose rasti sau pramogą 
ir užsimiršimą. Po perkūnų! Juk užkariavome pasaulį ir turime 
teisę smagiai pasilinksminti. Tu, Markai, labai gražus jaunikaitis, iš 
dalies dėl to ir linksta mano širdis prie tavęs. Prisiekiu Efeso Diana! 
O, jei tu matytum savo sužėlusius antakius ir savo veidą, kuriame 
aiškiai tvinksi senas kviritų kraujas! Anie ten šalia tavęs atrodo kaip 
atleistiniai. Taip, taip! Jei ne tas laukinių mokslas, Ligija šiandien 
būtų tavo namuose. Ir dar mėgini man įrodyti, kad jie nėra gyvenimo 
ir žmonių priešai... Jie pasielgė su tavimi gerai, už tai gali būti jiems 
dėkingas, bet tavo vietoje neapkęsčiau to mokslo ir ieškočiau malo- 
numų ten, kur jų galima rasti. Kartoju tau: tu gražus jaunikaitis, 
o Romoje knibždėte knibžda išsiskyrusių moterų. 

— Aš tik stebiuosi, kaip tu dar nepavargsti, — atsakė Vinicijus. 

— Kas tau taip sakė? Aš jau seniai nuo to pavargstu, juk esu 
ne tavo metų. Be to, aš turiu ir kitų pomėgių, kurie tau svetimi. Mėgstu 
knygas, kurių tu nemėgsti, mėgstu poeziją, kuri tau įvaro nuobodulį, 
mėgstu indus, gemas ir daugybę daiktų, į kuriuos tu nė nežiūri, turiu 
juosmenyje dieglį, kurio tu neturi, ir pagaliau susiradau Eunikę, 

o tu nieko panašaus nesusiradai... Man gera namie, tarp dailiausių 
kūrinių, o iš tavęs niekada nepadarysiu esteto. Žinau, ką jau suradau 
gyvenime — viskas, daugiau nieko nebesurasiu, tu pats nesuvoki, 
kad vis dar tikiesi ir ieškai. Jeigu tau ateitų mirtis, tai su visa savo 
drąsa ir visais liūdesiais mirtum nustebęs, kad jau reikia palikti pasau- 
lį, o aš ją priimčiau kaip neišvengiamybę, įsitikinęs, kad nebėra visoje 
žemėje tokių uogų, kurių nebūčiau ragavęs. Aš neskubu, bet ir ne- 
delsiu, tik pasistengsiu, kad man iki galo būtų linksma. Juk yra pa- 
saulyje linksmų skeptikų. Stoikai, mano manymu, kvailiai, bet stoi- 
cizmas bent grūdina, o tavo krikščionys skleidžia pasaulyje liūdesį, 
kuris gyvenime yra tas pats, kas gamtoje lietus. Žinai, ką aš išgirdau? 
Nagi kad per Tigelino surengtas iškilmes ant Agripos tvenkinio krantų 
bus įtaisyti lupanarijai, kur bus surinktos moterys iš įžymiausių Ro- 
mos namų. Argi neatsiras nė vienos ganėtinai gražios merginos, ga- 
linčios tave patenkinti? Bus taip pat merginų, kurios pirmą kartą 
viešai pasirodys... kaip nimfos. Tokia mūsų Romos imperija... Jau 
šilta! Pietų vėjas pakaitins vandenis, ir nuogi kūnai nešiurps. O tu, 
Narcize, žinok, kad neatsiras nė viena, kuri tau atsispirtų. Nė viena, 
nors. ji būtų ir vestalė. 

Vinicijus ėmė daužyti delnu galvą kaip Žmogus, kamuojamas 
vienos minties. | 
— Ir atsitik tu man taip, kad tokią vienintelę ir pataikiau... 

— O kieno čia darbas, jeigu ne krikščionių!.. Tačiau žmonės, 
kurių simbolis yra kryžius, negali būti kitokie. Paklausyk manęs: 
Graikija buvo nuostabi ir sukūrė pasaulio išmintį, mes sukūrėme 
galybę, o.kaip manai — ką gi pajėgs sukurti tas mokslas? Jei Žinai, 
tai paaiškink man, nes — prisiekiu Poluksu! — aš savo protu ne- 
suvokiu. | 

Vinicijus gūžtelėjo pečiais. 

— Atrodo, tu bijai, kad aš netapčiau krikščioniu. 

— Bijau, kad nesusigadintum gyvenimo. Jeigu nesugebi būti 
Graikija, būk Roma: valdyk ir mėgaukis gyvenimu! Mūsų šėlimai 
todėl turi savotišką prasmę, kad juose glūdi va šitokia mintis. Varia- 
barzdį niekinu, nes jis — juokdarys graikas. Jeigu laikytų save romė- 
nu, pripažinčiau, kad turi teisę leisti sau šėlti. Pažadėk man, kad jeigu 
dabar grįžęs namo rasi kokį krikščionį, parodysi jam liežuvį. Jeigu 
ten bus gydytojas Glaukas, tai net nenustebs. Iki pasimatymo prie 
Agripos tvenkinio. 

"Pretorionai apsupo giraites ant Agripos tvenkinio krantų, kad 
pernelyg gausios minios žiūrovų netrukdytų cezariui ir jo svečiams, 
nes sklido kalbos, kad visa, kas tik pasižymėjo Romoje turtu, protu 
ar grožiu, sutraukta į šią puotą, kuri neturėjo sau lygių miesto istori- 
joje: Tigelinas norėjo kompensuoti cezariui atidėtą kelionę į Achają, 
kartu prašokti visus, kuriė kada nors yra rengę vaišes Neronui, ir 
įrodyti jam, kad niekas nesugebės jo taip linksminti, Todėl dar būda- 
mas su cezariu Neapolyjė, o paskui Benevente, jau ruošėsi ir siuntinėjo 
įsakymus, kad iš tolimiausių pasaulio kampų gabentų žvėris, paukš- 
čius, retas žuvis ir augalus, neužmirštant ir indų bei audinių, kurie 
turėjo: papuošti jo puotą. Ištisų provincijų pajamos buvo sunaudotos 
padengti beprotiškoms užgaidoms, bet galingas favoritas dėl to nę- 
kvaršino sau galvos. Jo įtaka didėjo tiesiog kasdien. Tigelinas gal 
dar ir nebuvo Neronui mielesnis už kitus, bet darėsi kasdien vis rėi- 
kalingesnis. Petronijus jį nepalyginamai pranoko savo laikysena, | 
protu, šąmoju ir pokalbiuose mokėjo geriau linksminti cezarį, bet“ 
nelaimė, kad višu tuo pranoko ir cezarį, todėl kėlė jo pavydą. Be to, | 
nesistengė visur būti paklusniu įrankiu, ir cezaris bijojo jo nuomonės; 
skonio klausimais. O su Tigelinu jis galėjo niekur nesivaržyti. Jau 
vien Petronijui suteiktas vardas „arbiter elegantiarum“ erzino paties 
Nerono savimeilę — kas gi kitas, jeigu ne jis, turėjo šitaip vadintis? 
Tigelinas vis dėlto turėjo tiek proto, kad suvokė savo trūkumus, ir 
matydamas, jog negali rungtis nei su Petronijumi, rei su "Lukanu; 
nei su kitais, išsiskiriančiais ar kilmingumiu, ar talentu, ar išsimoksli- 
nimu — nusprendė užtemdyti juos savo tarnybų įsiteikėliškumu, 0 
svarbiausia — tokia prabanga, kad net Nerono vaizduotė būtų ap- 
stulbinta. | 

"Puotą įsakė surengti ant didžiulio baaukšuotų rąstų plausto. Jo 
kraštai buvo išpuošti Juodojoje jūroje ir Indijos vandenyne sužvejo- 
tomis nuostabiausiomis kriauklėmis, raibuliuojančiomis perlų ir vai- 
vorykštės spalvomis. Šonuose kūpsojo palmių guotai, lotoso ir žydin- 
čių rožių sąvašynai, o tarp jų — kvepalais trykštantys fontanai, dievų 
statulos ir auksiniai arba sidabriniai narveliai, pilni įvairiaspalvių 
paukščių. Plausto viduryje — milžiniška: padangtė, tikriau sakant, 
kad neužstotų vaizdo — tiktai stogas iš Sirijos purpuro, ant keturių 
sidabrinių stulpų, o po juo kaip saulė spindėjo stalai svečiams, lūž- 
tantys nuo Aleksandrijos stiklo, krištolo ir tiesiog neįkainojamų indų, 

prisiplėštų Italijoje, Graikijoje ir Mažojoje Azijoje. Augmenija ap- 
krautas plaustas atrodė lyg sala arba sodas, aukso ir purpuro lynais 
prie jo buvo pririštos žuvų, gulbių, žuvėdrų ir flamingų pavidalo 
valtys, kuriose prie spalvotų irklų sėdėjo nuogi nuostabių figūrų. ir 
bruožų irkluotojai bei irkluotojos rytietiškai sugarbanotais arba aukso 
tinkleliu aptrauktais plaukais. Kai Neronas.su Popėja ir augustionais 
atsidūrė ant pagrindinio plausto ir susėdo po purpurine padangte, 
valtys sujudo, irklai pradėjo kirsti vandenį, išsitempė auksiniai lynai, 
ir plaustas su vaišių stalais ir svečiais ėmė plaukti ir sukti ratus tven- 
kinyje. Jį apsupo kitos valtys ir kiti mažesni plaustai, pilni citrisčių 
ir arfisčių, kurių rausvi kūnai mėlyno dangaus ir vandens fone, auksi- 
nių instrumentų atšvaituose tarsi sugėrė tą mėlynę ir atšvaitus, — 
viskas aplinkui mainėsi ir žydėjo it gėlės. o | 

„Iš pakrantės giraičių, iš keisčiausių namelių, tyčia pastatytų ir 
paslėptų tankmėse, taip pat sklido muzika ir dainos. Suskambo apy- 
linkės, suskambo giraitės, aidas nešė ragų ir „trimitų garsus. Pats 
cezaris, įsitaisęs tarp Popėjos iš vienos pusės ir Pitagoro iš.kitos, buvo 
apstulbęs ir nešykštėjo pagyrų Tigelinui, ypač kai.tarp valčių pasiro- 
dydavo jaunos sirenas vaizduojančios vergės, apsitempusios žaliu, 
žvynus imituojančiu tinkleliu. Tačiau iš įpratimo jis žvilgčiojo į Petro> 
nijų, norėdamas sužinoti „arbitro“ nuomonę, bet šis Ugokai 3 žiūrėjo 
abejingai ir tik paklaustas pagaliau atsakė: | | | 
. — Aš manau, valdove, kad dešimt Skstančių nuogų merginų 
daro mažesnį Įspūdį negu viena. | | 

Tačiau .cezariui patiko „plaukiojanti puota“, nes. tai buvo kažkas 
nauja. Be.to, kaip visada valgius patiekė tokius. rinktinius, kad -net 
Apicijaus vaizduotė čia būtų buvusi bejėgė, ir. tiek rūšių vyno, kad 
Otonas, padavęs jų aštuoniasdešimt, dabar būtų pasislėpęs po vandę- 
niu iš gėdos, jei būtų galėjęs pamatyti šią gausą. Užstalėje įsitaisė 
moterys ir vien augustionai, tarp kurių Vinicijus visus.pranoko savo 
grožiu. Seniau jo figūroje ir veide labai ženklu. buvo karys. profe- 
sionalas, dabar rūpesčiai. ir iškentėtas fizinis skausmas įrėžė tokius 
bruožus, lyg jie būtų išvedžioti jautria skulptoriaus ranka. Išnyko 
ankstesnis odos tamsumas, .bet išliko auksinis Numidijos marmuro 
blizgesys. Akys pasidarė didesnės ir liūdnesnės. Tik jo. liemuo išlaikė 
buvusias galingas formas, lyg sutvertas šarvams, bet tą legionieriaus 
liemenį užviršijo dievo ar. bent jau rafinuoto patricijaus. galva, kartu 
ir subtili, ir daili. Petronijus, sakęs jam, kad nė viena „augustionė ir 
neįstengtų, ir nepanorėtų jam atsispirti, kalbėjo kaip išmanantis žmo- 

gus. Dabar į Vinicijų žiūrėjo visi, neišskiriant nė Popėjos ir vestalės 
Rubrijos, kurią cezaris panoro matyti puotoje. 

Kalnų sniege atšaldyti vynai greitai įkaitino puotautojų širdis 
ir galvas. Iš pakrančių tankmės niro vis naujos Žiogų ir laumžirgių 
pavidalo valtys. Žydras tvenkinio paviršius atrodė lyg nusėtas žiedla- 
piais ar nusileidusiais drugiais. Virš valčių šen bei ten plazdėjo si- 
dabriniais ir mėlynais siūlais ar virvutėmis pririšti balandžiai ir kiti 
Indijos ir Afrikos paukščiai. Saulė jau buvo persiritusi didesnę dalį 
dangaus, bet diena, nors puota vyko gegužės pradžioje, buvo šilta, 
net karšta. Vanduo tvenkinyje siūbavo nuo irklų yrių, suderintų su 
muzikos taktu, ore — nė menkiausio vėjelio dvelksmo, ir giraitės 
stovėjo sustingusios, lyg įsiklausiusios ir sužiurusios į viską, kas dėjosi 
ant vandens. Plaustas vis suko ratus tvenkinyje, plukdydamas kaskart 
girtesnius ir triukšmingesnius puotautojus. Vaišės dar nė neįpusėjo, 
o pradinės užstalės tvarkos jau niekas nepaisė. Pats cezaris parodė 
pavyzdį: pakilęs liepė Vinicijui, gulinčiam šalia vestalės Rubrijos, 
pasitraukti ir, užėmęs jo vietą, ėmė jai kažką kuždėti į ausį. Vinicijus 
atsidūrė šalia Popėjos, kuri netrukus ištiesė jam ranką, prašydama 
užsegti atsipalaidavusią apyrankę aukščiau alkūnės, o kai jis truputį 
drebančiomis rankomis baigė, ji sviedė iš po savo ilgų blakstienų 
apsimestinai drovų žvilgsnį ir krestelėjo auksaplaukę galvą tarsi 
kam prieštaraudama. Tuo tarpu saulė pasidarė didesnė, raudonesnė 
ir iš lėto ritosi už giraičių viršūnių; dauguma svečių jau buvo girtu- 
tėliai. Plaustas dabar sukiojosi netoli krantų, kur tarp medžių guotų 
ir gėlių mirgėjo būreliai žmonių, persirengusių faunais arba satyrais 
ir grojančių fleitomis, švilpynėmis, mušančių būgnelius, o merginų 
pulkeliai vaizdavo nimfas, driades ir hamadriades'““. Pagaliau su- 
temo, iš padangtės skambėjo girti šūksniai Lunos garbei, giraitėse 
nušvito tūkstančiai žibintų. Ant krantų iš lupanarijų pažiro spiečiai 
šviesulių: terasose pasirodė nauji būreliai taip pat pusnuogių žmo- 
nių — įžymiausių Romos namų žmonos ir dukterys. Jos šauksmais 
ir begėdiškais judesiais ėmė kviesti puotautojus. Plaustas galų gale 
prisiyrė prie kranto, cezaris ir augustionai iššoko į giraites, pabiro 
po lupanarijus, tankmėje paslėptas palapines ir dirbtines grotas, tarp 
šaltinių ir fontanų. Šėlas pagavo visus, niekas nežinojo, kur dingo 
cezaris, kas čia senatorius, kas raitelis, kas šokėjas arba muzikantas. 
Satyrai ir faunai pradėjo klykaudami vaikytis nimfas. Kai kas tirsais!““ 
ėmė daužyti žibintus, stengdamiesi užgesinti. Vienur kitur giraites 
apgaubė tamsa. Tačiau iš visur sklido čia garsūs šūksniai, čia juokas, 

čia kuždesys, čia uždusęs žmonių krūtinių alsavimas. Roma iš tikrų- 
jų nieko panašaus ligi šiol nebuvo regėjusi. 

Vinicijus nenusigėrė kaip anoje puotoje cezario rūmuose, kur 
dalyvavo ir Ligija, bet ir jį apakino ir apsvaigino visas šis reginys, 
pagaliau apėmė karštligiškas malonumų geismas. Įpuolęs į giraitę, 
bėgo drauge su kitais, dairydamasis, kuri čia driadė jam gražiausia. 
Kas valandėlė pro jį lėkė dainuojantys ir klykaujantys vis nauji jų bū- 
riai, vejami faunų, satyrų, senatorių, raitelių ir muzikos garsų. Pa- 
galiau pamatė merginų virtinę, vedamą Diana persirengusios jau- 
nuolės, prišoko prie jos, norėdamas geriau įsižiūrėti į deivę, bet staiga 
širdis jam apmirė krūtinėje. Pasivaideno, kad deivė su mėnuliu ant 
galvos — tai Ligija. 

O jos suko aplink jį padūkėlišką ratelį, paskui, matyt, skatindamos 
vytis, pasileido. bėgti kaip stirnų pulkelis. Bet jis pasiliko su plakančia 
širdimi, netekęs amo, nes didžiulis įspūdis atėmė jam jėgas, nors ir 
greitai pažino, jog Diana ne Ligija ir iš arti nė nepanaši į ją. Staiga 
užplūdo Ligijos pasiilgimas, toks begalinis, kokio niekada gyvenime 
nebuvo patyręs, ir meilė užgriuvo krūtinę nauja didžiule banga. 
Niekada ji neatrodė jam tokia brangi, tyra ir mylima kaip šitoje 
siautulio ir laukinės paleistuvystės giraitėje. Prieš valandėlę pats no- 
rėjo gerti iš tos taurės ir dalyvauti šiame geidulių ir begėdystės šėlime, 
o dabar apėmė pasišlykštėjimas ir atkarumas. Jautė, kad smaugia 
gėda, kad krūtinė trokšta tyro oro, o akys — žvaigždžių, neaptemdytų 
šios baisios giraitės tankmių, ir pasiryžo bėgti. Tačiau vos tik žengė 
į šalį, prieš jį išdygo kažkokia figūra su skraiste apmuturiuota galva 
ir, uždėjusi rankas jam ant pečių, ėmė kuždėti, karštu kvapu tvoks- 
dama į veidą: | 

— Myliu tave!.. Eime! Niekas mūsų nepastebės! Greičiau! 

Vinicijus lyg iš miego pabudo: 

— Kas tu? 

Tačiau ji užgulė jį krūtine ragindama: 

— Greičiau! Žiūrėk, kaip čia tuščia, o aš tave myliu. Eime! 

— Kas tu? — pakartojo Vinicijus. | 

— Atspėk!.. 

Taip pasakiusi, prispaudė per skraistę savo lūpas prie jo lūpų, 
kartu traukdama artyn jo galvą, kol pagaliau, pritrūkusi kvapo, 
atlošė veidą. 

— Meilės naktis!.. Užsimiršimo naktis! — kalbėjo tankiai gau- 
dydama orą.— Šiandien galima... Imk mane! 

Tačiau Vinicijų šis bučinys nusvilino ir vėl užtvindė pasibjau- 
rėjimu. Jo siela ir širdis buvo kur kitur ir visame pasaulyje neturėjo 
nieko daugiau, tiktai Ligiją. 

Tad, ranka atstūmęs užsidengusią figūrą, tarė: 

— Kas tu bebūtum, aš myliu kitą ir nenoriu tavęs. 

Ji palenkusi galvą tarė: 

— Pakelk uždangalą. 

Tačiau tuo metu netoliese sušnarėjo mirtų lapai, figūra dingo 
kaip vaiduoklis, tik iš tolo ataidėjo jos juokas, kažkoks keistas ir 
grėsmingas. . 

"Prieš Vinicijų stovėjo Petronijus. 

— Girdėjau ir mačiau,— tarė. 

O Vinicijus atsakė: 

— Eime iš čia!.. | 

Ir abu patraukė šalin. Praėjo šviesomis žėrinčius lupanarijus, 
giraitę, raitų pretorionų grandinę ir susirado lektikas. 

— Sėsiu su tavimi, — tarė Petronijus. 

Ir susėdo drauge. Tačiau visą kelią abu tylėjo. Tik kai atsidūrė 
Vinicijaus namų atrijuje, Petronijus prašneko: 

— Ar žinai, kas ten buvo? . 

— Rubrija? — paklausė Vinicijus, krūptelėjęs nuo vienos minties, 
kad Rubrija vestalė. 

— Ne. 

— Tai kas gi? 

Petronijus prislopino balsą: 

— Vestos ugnis išniekinta, nes Rubrija buvo su cezariu. "Osu 
tavimi kalbėjo... 

Ir pabaigė dar tyliau: 

— Dieviškoji Augusta. 

Valandėlę buvo tyla. - 

— Cezaris nesugebėjo nuslėpti nuo jos savo aistros Rubrijai, 
tai gal ji norėjo atsikeršyti, — kalbėjo Petronijus, — o aš sutrukdžiau 
jums, nes jeigu, pažinęs Augustą, būtum ją atstūmęs, būtum pražuvęs 
amžinai: tu, Ligija, o gal ir aš. 

Vinicijus užsiplieskė: 

— Man jau per akis Romos, cezario, puotų, Augustos, Tigelino 
ir jūsų visų! Aš dūstu! Negaliu šitaip gyventi, negaliu! Supranti mane? 

— Pametei galvą, nuovoką, saiką... Vinicijau! “ 

— Aš myliu ją vieną pasaulyje! 

— Tai kas iš to? 

— Ir nenoriu kitos meilės, nenoriu jūsų gyvenimo, jūsų puotų, 
jūsų begėdysčių ir jūsų piktadarybių! 

— Kas tau darosi? Tu krikščionis? 

O jaunuolis susiėmė rankomis galvą ir kartojo lyg nevilties 
pagautas: 

— Dar ne! Dar ne! 

Petronijus išėjo namo gūžčiodamas pečiais ir labai nepatenkintas. 
Dabar jau ir pats pastebėjo, kad jis ir Vinicijus nebesupranta vienas 
kito ir jų sielos visai išsiskyrė. Seniau Petronijus darė didžiulį poveikį 
jaunam kariui. Višur jam buvo pavyzdžiu, ir dažnai vos kelių jo iro- 
niškų žodžių pakako Vinicijų nuo ko nors sulaikyti arba kam nors 
paskatinti. Dabar iš to nieko nebeliko, ir nueita taip toli, kad Petro- 
nijus net nebandė griebtis ankstesnių būdų, jausdamas, kad jo sąmojis 
bei ironija nuslys be žymės tais naujais šarvais, kuriais Vinicijaus 
sielą pridengė meilė ir susilietimas su nesuprantamu krikščionių 
pasauliu. Patyręs skeptikas suprato, kad prarado šios sielos raktą. 
Jį užgulė nepasitenkinimas ir net apmaudas, kuris dar sustiprėjo po 
šitos nakties įvykių. „Jei čia ne vienadienis Augustos įgeidis, o stipri 
aistra, — galvojo Petronijus, — tai bus viena iš dviejų: arba Vinicijus 
jai neatsispirs ir kada nors atsitiktinai pražus, arba — tai šiandien 
įtikimiausia — pasipriešins ir tada tikrai pražus, o su juo gal ir aš 
jau vien todėl, kad esu jo giminaitis ir Augusta, persiėmusi neapy- 
kanta visai šeimai, savo įtakos svoriu ims remti Tigeliną...“ Ir šiaip, 
ir taip blogai. Petronijus buvo drąsus žmogus ir mirties nebijojo, 
bet, nieko iš jos nesitikėdamas, nesiskubino su ja susitikti. Ilgai gal- 
vojęs, pagaliau nusprendė, kad geriausia. ir saugiausia — išsiųsti 
Vinicijų iš Romos į kelionę. Ak, jei dar galėtų pridėti į kelionę ir Ligiją, 
mielai taip padarytų. Tačiau ir be to tikėjosi, kad nebus per daug 
sunku jį prikalbinti. Tada paskleistų Palatine gandą, kad Vinicijus 
susirgęs, ir nustumtų pavojų ir nuo jo, ir nuo savęs. Augusta juk ne- 
buvo visai tikra, kad Vinicijus ją pažino, ji galėjo manyti, kad ne, 
tad jos savimeilė kol kas nelabai užgauta. Tačiau ateityje gali būti 

kitaip, ir tam reikėjo užbėgti už akių. Petronijus norėjo visų pirma 
laimėti laiko, nes suprato: jeigu kada cezaris išsiruoš į Achają, tada 
Tigelinas, kuris meno reikaluose nieko neišmano, nueis į antrą pianą 
ir praras įtaką. Petronijus buvo tikras, kad Graikijoje nugalėsiąs višus 
savo varžovus. 

O tuo tarpu nusprendė saugoti Vinicijų ir įtikinti jį, kad vyktų 
į kelionę. Keliolika dienų netgi svarstė, gal išgauti iš cezario ediktą, 
kad krikščionys būtų išvaryti iš Romos, paliktų miestą ir Ligija drau- 
ge su kitais Kristaus garbintojais, o paskui ją — ir Vinicijus. Tada 
nereikėtų jo nė įkalbinėti. Tai visai įmanoma. Juk dar ne taip seniai, 
kai žydai iš neapykantos krikščionims sukėlė riaušes, cezaris Klaudijus, 
neįstengdamas atskirti vienų nuo kitų, išvijo žydus. Tai kodėl dabar 
Neronas negalėtų išvaryti krikščionių? Romoje pasidarytų erdviau. 
Po anos „plaukiojančios puotos“ Petronijus kasdien matė Neroną 
ir Palatine, ir kituose rūmuose. Pakišti jam tokią mintį nesunku, nes 
cezaris niekada nesipriešino kurstymams, užtraukiantiems kam nors 
pražūtį arba žalą. Gerai apgalvojęs, Petronijus susidarė visą planą. 
Jis iškelsiąs puotą ir joje palenksiąs cezarį paskelbti ediktą. Netgi 
turėjo pagrįstų vilčių, kad cezaris jam pavesiąs to edikto vykdymą. 
Tada išgabentų Ligiją su visa Vinicijaus meilužei derančia pagarba, 
sakysime, į Bajus, ir tegu jie ten sau mylisi ir žaidžia krikščionybe 
kiek tik patinka. | 

Tuo tarpu dažnai lankė Vinicijų — pirma, nors ir buvo pilnas 
romėniško egoizmo, bet negalėjo įveikti prisirišimo prie jaunojo 
patricijaus, o antra, stengėsi jį prikalbinti keliauti. Vinicijus dėjosi 
sergąs ir nesirodė Palatine, kur kasdien kilo vis nauji sumanymai. 
Pagaliau vieną dieną Petronijus iš paties cezario lūpų išgirdo, kad 
jis tikrai užporyt iškeliausiąs į Ancijų, tad nieko nelaukęs rytojaus 
dieną tuojau pat nuvyko apie tai pranešti Vinicijui. 

Bet šis parodė jam į Ancijų pakviestų svečių sąrašą, kurį jam 
rytą atnešė cezario atleistinis. | 

— Yra čia ir mano pavardė, — tarė, — ir tavo taip pat. Sugrįžęs 
namo tokį sąrašą rasi ir tu. 

„— Jei manęs nebūtų tarp pakviestųjų,— atsakė Petronijus, — 
tai reikštų, kad man reikia numirti, bet nemanau, kad taip atsitiks“ 
prieš kelionę į Achają. Būsiu ten Neronui pernelyg reikalingas. 

Paskui, peržvelgęs sąrašą, tarė: 

— Dar vos tik parkeliavome į Romą, ir vėl turime palikti namus 

ir trenktis į Ancijų. Tačiau reikia! Čia ne tik kvietimas, bet kartu 
„ir įsakymas. | 

— O jeigu kas nepaklausytų? | 
-—-. Gautų kitokį kvietimą: leistis į gerokai ilgesnę kelionę, iš 
„kurios negrįžtama. Kaip gaila, kad nepaklausei mano patarimo ir 
neišvažiavai, kol buvo laikas. Dabar turi vykti į Ancijų. 

— Dabar turiu vykti į Ancijų.. Žiūrėk, kokiais laikais gyve- 
name ir kokie niekingi vergai mes. 

— Ar tik dabar pastebėjai? 

„ — Ne. Tačiau matai, tu man įrodinėjai, kad krikščionių moks- 
las yra gyvenimo priešas, nes uždeda pančius. O ar gali būti kie- 
tesni pančiai už tuos, kuriuos mes velkame? Juk tu kalbėjai: „Grai- 
kija sukūrė išmintį ir grožį, o mes — galybę“. Tai kurgi ta mūsų 
galybė? | 

— Pasišauk Chiloną. Šiandien neturiu jokio noro filosofuoti. 
Prisiekiu Herkuliu! Ne aš sukūriau šituos laikus ir ne aš už juos 
atsakau. Pakalbėkime apie Ancijų. Žinok, ten tavęs laukia didelis 
pavojus, ir gal geriau būtų tau grumtis su tuo Ursu, kuris pasmau- 
gė Krotoną, negu važiuoti ten, bet vis dėlto nevažiuoti negali. 

Vinicijus atsainiai numojo ranka ir tarė: 

— Pavojus! Mes visi klajojame mirties tamsoje, ir kas aki- 
mirka kieno nors galva panyra į tą tamsą. 

— Gal tau išvardinti visus tuos, kurie turėjo šiek tiek proto ir 
netgi Tiberijaus, Kaligulos, Klaudijaus ir Nerono laikais sulaukė 
aštuonių ar devynių dešimčių metų? Kaip pavyzdį imk kad ir tokį 
Domicijų Afrą. Tas ramiai sau nukaršo, nors visą amžių buvo pik- 
tadarys ir niekšas. 

— Gal kaip tik todėl, kaip tik todėl! — atsakė Vinicijus. 

Paskui, skaitinėdamas sąrašą, kalbėjo: 

— Tigelinas, Vatinijus, Sekstas Afrikietis, Akvilinas Regulas, 
Suilijus Nerulinas, Eprijus Marcelas ir taip toliau! Koks pašlemėkų 
ir niekšų rinkinys!.. Ir tik pagalvok — tokie valdo pasaulį!.. Ar ne 
labiau jiems pritiktų vežioti kokį egiptiečių ar sirų dievuką po 
miestelius, brūzginti citras ir užsidirbti duoną būrimu ir strapinė- 
jimais?.. 

— Arba rodyti mokytas beždžiones, skaičiuojančius šunis arba 
„fleitą pučiantį asilą,— pridūrė Petronijus.— Visa tai teisybė, bet 
pakalbėkime rimčiau. Susikaupk ir -paklausyk manęs: Palatine pa- 
sakiau, kad susirgai ir negali išeiti iš namų, bet vis dėlto tavo pa- 

vardė atsirado sąraše, o tai rodo, kad kažkas nepatikėjo mano pa- 
sakojimu ir tyčia pasistengė. Neronas tuo nesirūpino, nes tu jam — 
karys, su tokiu galima kalbėtis geriausiu atveju apie cirko lenk- 
tynes, bet apie poeziją ir muziką jis neturi žalio supratimo. Taigi 
tave įtraukti į sąrašą turbūt pasistengė Popėja, o tai reiškia, kad 
jos aistra tau nebuvo trumpalaikis Įgeidis, n trokšta tave pasijungti. 

— Narsi Augusta! | 

— Tikrai narsi, nes gali pražūti beviltiškai. Teįkvepia jai Venera 
kuo greičiau kitą meilę, bet kol ji trokšta tavęs, turi laikytis kuo 
atsargiausiai. Variabarzdžiui ji pradeda nusibosti, šiandien jis jau 
nori Rubrijos arba Pitagoro, vis dėlto iš savimeilės užkurtų jums 
baisiausią kerštą. 


— Giraitėje nežinojau, kad ten ji man kalba, bet tu juk klauseisi 
ir žinai, ką jai atsakiau: kad myliu kitą ir jos nenoriu. 

— O aš tave maldauju dėl visų požemio dievų — neprarask tų 
sveiko proto trupinių, kuriuos krikščionys tau dar paliko. Argi 
leistina svyruoti, ką pasirinkti — galimą pražūtį ar tikrą pražūtį? 
Argi aš jau nekalbėjau: jeigu įžeistum Augustos savimeilę, išsigelbė- 
jimo tau nebūtų? Prisiekiu Hadu! Jeigu tau įkyrėjo, verčiau tuojau 
pat atverk sau venas arba krisk ant kardo, nes kai įžeisi Popėją, gali 
susilaukti ne tokios lengvos mirties. Anksčiau su tavimi malonu 
buvo kalbėtis! Ko gi tu nori? Ką tu prarasi? Argi tai trukdys tau 
mylėti savo Ligiją? Be to, atsimink, kad Popėja matė ją Palatine, ir 
jai nesunku bus nutuokti, dėl ko atmeti tokią didžią malonę. O tada 
ji ištrauks ją nors iš po žemių. Pražudysi ne tik save, bet ir Liziją, 
supranti? | o 

Vinicijus klausėsi lyg galvodamas apie ką kita, pagaliau tarė: 

.— Aš turiu ją pamatyti. 

— Ką? Ligiją? 

— Ligiją. 

— Ar žinai, kur ji? 

„— Ne. 

— Tai vėl pradėsi jos ieškoti senose kapinėse ir Užtibrėje? 

— Nežinau, bet turiu ją pamatyti. 

— Gerai. Nors ji krikščionė, tačiau gal pasirodys išmintingesnė 
už tave ir tikrai tokia bus, jeigu nenorės tavo pražūties. | 

Vinicijus gūžtelėjo pečiais. | 

— Ji išgelbėjo mane iš Urso rankų. 

— Na tai skubėk, nes Variabarzdis nedels išvykti. Mirties nuos- 
prendžius gali skelbti ir iš Ancijaus. 

Tačiau Vinicijus nesiklausė. Jam galvoje sukosi tik viena min- 
tis — pasimatyti su Ligija, tad ėmė rūpintis, ko čia nusigriebus. 

Tuo tarpu pasipynė tokia aplinkybė, kuri galėjo pašalinti visus 
sunkumus. Rytojaus dieną netikėtai atėjo Chilonas. 

Atėjo suvargęs ir nuskuręs, išbadėjusiu veidu, apdriskusiomis, 
'drapanomis, bet tarnai, kuriems anksčiau buvo liepta įleisti jį bet 
kuriuo dienos ar nakties metu, nedrįso jo sulaikyti, tad jis įžengė 
tiesiai į atrijų ir, sustojęs prieš Vinicijų, prašneko: 

— Tesuteikia tau dievai nemirtingumą ir tepasidalija su tavimi 
pasaulio valdžią. 

Iš pradžių Vinicijui pašoko noras liepti išmesti jį lauk. Tačiau 
dingtelėjo mintis, kad graikas ką nors žino apie Ligiją, ir smalsumas 
nugalėjo pasibjaurėjimą. 

— Tai tu? — paklausė.— Kas gi tau atsitiko? 

— Blogai, Jupiterio sūnau, — atsakė Chilonas.— Tikra dorybė 
šiandien yra tokia prekė, kurios niekas neklausia, o tikras išmin- 
čius privalo džiaugtis, jeigu kartą per penkias dienas turi už ką 
nusipirkti iš mėsininko avino galvą 1r graužti ją palėpėje, užsigerda- 
mas ašaromis. Ak, pone! Viską, ką man buvai davęs, išleidau kny- 
goms pas Atraktą, paskui mane apvogė, apiplėšė, o vergė, turėjusi 
užrašinėti mano mokslą, pabėgo, susiglemžusi likučius to, kuo tavo 
taurybė mane buvo apdovanojusi. "Elgeta likau, bet pagalvojau sau: 
kurgi man eiti, jeigu ne pas tave, o Serapi, kurį myliu, dievinu ir 
dėl kurio gyvybe savo rizikavau? 

— Ko atėjai ir ką atnešei? . 

— Pagalbos atėjau, o Baali, ir atnešiau tau savo skurdą, savo 
ašaras, savo meilę ir pagaliau žinių, kurias iš meilės tau surinkau. 
Ar atsimeni, pone, aš kadaise pasakojau, kad perleidau. dieviškojo 
Petronijaus vergei vieną siūlelį iš Pafo Veneros juostos?.. Dabar 
sužinojau, kad jis jai padėjo, ir tu, o Saulės sūnau, juk žinai, kas 
tuose namuose darosi, taip pat žinai, kuo tapo Eunikė. Aš turiu dar 
vieną tokį siūlelį. Išsaugojau jį tau, pone. | 

Tačiau stabtelėjo, pastebėjęs Vinicijaus antakiuose besikaupiantį 
pyktį, paskui, norėdamas išvengti jo protrūkio, greitai tarė: 

— Žinau, kur gyvena dieviškoji Ligija, parodysiu tau, pone, 
tą namą ir gatvelę. 

Vinicijus užgniaužė šios žinios sukeltą susijaudinimą ir paklausė: 

— Kur ji? | 

— Pas Liną, vyriausiąjį krikščionių „žynį. Ji ten drauge su- 
Ursu, o tas po senovei vaikšto pas malūnininką, kurio vardas kaip 
tavo, pone, dispensatoriaus'“" — Demas... Taip, Demas!.. Ursas 
dirba naktimis, tad naktį apsupę namą jo nerasite... Linas nukar- 
šėlis... o be jo, namuose yra tik dar senesnės dvi moterys... 

— Iš kur tu viską žinai? 

— Atsimeni, pone, kad krikščionys mane turėjo savo rankose 
ir pasigailėjo. Glaukas, teisybė, klysta, manydamas, kad aš kaltas 
dėl jo nelaimių. Ką gi, įsikalė į galvą vargšelis ir ligi šiol tiki, bet vis 
dėlto jie manęs pasigailėjo! Taigi nesistebėk, pone, kad mano širdis 
pilna dėkingumo. Aš žmogus iš anų senų, geresnių laikų. Tad ir 
pagalvojau: argi galima pamesti savo bičiulius ir geradarius? Argi 
ne beširdiškumas būtų nepasiteirauti apie juos, nesužinoti, kaip jiems 
sekasi, kaip jų sveikata ir kur gyvena? Prisiekiu Pesinunto Kibele! 
Aš ne iš tokių! Iš pradžių mane prilaikė nuogąstavimas, kad jie 
nesuprastų blogai mano ketinimų. Tačiau meilė, kurią jiems jaučiu, 
pasirodė esanti didesnė už nuogąstavimą, ypač padrąsino mane tai, 
kad jie itin lengvai atleidžia visas skriaudas. Pirmiausia, žinoma, 
galvojau apie tave, pone. Paskutinis mūsų žygis baigėsi nesėkmingai, 
bet argi toks Fortūnos sūnus gali susitaikyti su šia mintimi? Tad 
nutiesiau tau kelią į pergalę. Namas stovi atokiai nuo kitų. Gali 
įsakyti vergams jį apsupti taip, kad nė pelė neprasmuktų. O pone, 
pone! Tik nuo tavęs priklauso, kad jau šią naktį ta kilniaširdė kara- 
laitė atsirastų tavo namuose. Tačiau jeigu taip atsitiks, prisimink, 
kad tai padarė labai neturtingas ir išbadėjęs mano tėvo sūnus. ' 

Vinicijui kraujas plūstelėjo į galvą. Pagunda dar kartą sukrėtė 
visą jo vidų. Taip, taip! Čia geras būdas, ir šį kartą — tikras. Kai jau 
turės parsigabenęs Ligiją, kas įstengs ją atimti? Kai jau padarys 
Ligiją savo meiluže, ką gi jai daugiau beveikti — tik pasilikti tokia 
nuolatos. Ir teprasmenga visi tie mokslai! Kas tada jam krikščionys 
su savo gailestingumu ir niūriu tikėjimu? Ar ne metas nusipurtyti 
tatai? Ar ne metas gyventi kaip visi? Ką paskui darys Ligija, kaip 
suderins savo likimą su išpažįstamu tikėjimu — tai irgi ne tiek svar- 
bu. Tai nereikšmingi dalykai! Pirmiausia — ji bus jo, ir dar šiandien. 
Dar klausimas, kaip atsilaikys jos širdyje tas tikėjimas, susidūręs su“ 
jai nauju pasauliu, su malonumais ir džiugesiais, kuriems turės atsi- 
duoti? Ir taip atsitikti gali dar šiandien. Užtenka tik sulaikyti Chiloną. 
ir sutemus duoti įsakymą. O paskui džiaugsmas be galo! „Kas buvo 

mano gyvenimas? — galvojo Vinicijus.— Kankynė, nepatenkinta aist- 
ra ir nuolatinis savęs kamantinėjimas be atsakymo“. Dabar viskas 
bus nutraukta ir baigta. Teisybė, prisiminė, kad jai pasižadėjo niekada 
nepakelti prieš .ją rankos. Tačiau kuo gi prisiekė? Ne dievais, nes 
jų Jau nebetikėjo, ne Kristumi, nes Jo dar netikėjo. Pagaliau jeigu 
ji jausis nuskriausta, tai ves ją ir šitaip atlygins už skriaudą. Taip! Čia 
jo pareiga, juk jai turi būti dėkingas už gyvybę. Dabar prisiminė tą 
dieną, kai su Krotonu įsiveržė į jos slėptuvę, prisiminė virš savo 
galvos pakeltą Urso ranką ir viską, kas po to įvyko. Regėjo vėl ją 
palinkusią ties jo patalu, apsitaisiusią vergės rūbais, gražią kaip 
deivę, geraširdę ir karštai mylimą. Jo akys nejučiomis nukrypo į 
lararijų ir tą kryželį, kurį ji paliko išeidama. Argi už visa tai jis atsi- 
mokės nauju pasikėsinimu? Argi temps ją už plaukų į kubikulą 
it vergę? Kaipgi jis taip padarys, jeigu ne tik jos geidžia, bet ir myli, 
myli kaip tik už tai, kad ji yra tokia, kokia yra? Ir staiga pajuto, kad 
neužtenka ją tik turėti namuose, neužtenka smurtu pagriebti į glėbį, 
jo meilė jau trokšta kažko daugiau, būtent — jos sutikimo, jos atsida- 
vimo ir jos sielos. Palaiminta ši pastogė, jeigu Ligija įžengs po ja savo 
noru, palaiminta toji valanda, palaiminta toji diena, palaimintas gy- 
venimas. Tada jų abiejų laimė bus kaip jūra bekraštė, kaip saulė. 
Tačiau smurtu ją pagrobus, būtų amžiams sunaikinta tokia laimė 
ir kartu sutrypta, išniekinta, subjaurota visa, kas brangiausia ir my- 
limiausia gyvenime. 

Siaubas dabar apėmė jį tik pagalvojus apie tai. Pažvelgė į Chi- 
loną, kuris, akylai žiūrėdamas į jaunąjį patricijų, įsikišęs ranką po 
draiskalais neramiai kasėsi, ir užplūdo krūtinę neapsakomas pasi- 
šlykštėjimas, noras sutrypti tą seną pagalbininką kaip bjaurų kirminą 
ar nuodingą gyvatę. Po valandėlės apsisprendė, ką daryti. Tačiau 
niekur neturėdamas saiko, stumiamas savo atšiaurios romėno pri- 
gimties, šitaip kreipėsi į Chiloną: 0 

— Nepadarysiu taip, kaip man patari, bet kad neišeitum be 
atlyginimo, kurio nusipelnei, liepsiu tau duoti tris šimtus rykščių 
namų ergastule. 

Chilonas išbalo. Dailiame Vinicijaus veide tiek buvo šalto atkak- 
lumo, kad graikas nė akimirką negalėjo guostis viltimi, jog paža- 
dėtas atlyginimas — tik žiaurus pokštas. 

Tad akimoju puolė ant kelių ir susilenkęs, trūkčiojamu balsu 
ėmė dejuoti: | 0 

— Ką tu, o persų karaliau? Už ką?.. O malonės piramide! O 

gailestingumo kolose! Už ką?.. Aš senas, alkanas, nuskuręs... Tarna- 
vau tau. Tai šitaip atsidėkoji?.. 

—- Kaip tu krikščionims, — atšovė Vinicijus. 

Ir pašaukė dispensatorių. 

Tačiau Chilonas pripuolė prie Vinicijaus kojų ir mėšlungiškai 
jas apkabinęs dar šaukė mirtinai išblyškusiu veidu: 

— Pone, pone!.. Aš senas! Penkiasdešimt, ne tris šimtus... Užteks 
penkiasdešimt!.. Šimtą, ne tris šimtus!.. Pasigailėk! Pasigailėk! 

Vinicijus paspyrė jį koja ir perdavė įsakymą. Akimoju paskui 
dispensatorių įbėgo du tvirti kvadai ir, nutvėrę Chiloną už plaukų 
likučių, apvyniojo galvą jo paties draiskalais ir nuvilko į ergastulą. 

—- Dėl Kristaus!..— dar sušuko graikas koridoriaus tarpduryje. 

Vinicijus liko vienas. Paskelbtas įsakymas pakėlė nuotaiką, Žva- 
lumą. Tuo tarpu stengėsi sukaupti padrikas mintis, jas surikiuoti. 
Jautė didelį palengvėjimą, ir pergalė prieš save patį įliejo optimizmo. 
Atrodė jam, kad žengė kažkokį didelį žingsnį arčiau Ligijos ir už 
tai turėtų .susilaukti atpildo. Iš pačių pradžių net nepagalvojo, kaip 
didžiai neteisingai pasielgė su Chilonu, liepęs jį nuplakti už tą pat, 
už ką anksčiau dovanas dalijo. Jis juk buvo romėnas ir neatjautė 
svetimo skausmo, nesuko sau galvos dėl kažkokio skurdžiaus graiko. 
Net jei ir būtų apie tai pagalvojęs, vis tiek būtų laikęsis nuomonės, 
kad pasielgė teisingai, liepęs nubausti niekšą. Tiktai vėl visos mintys 
sukosi apie Ligiją, jis jai kalbėjo: „Neatsimokėsiu tau blogu už gera, 
o kai sužinosi kada nors, kaip aš pasielgiau su tuo, kuris norėjo pri- 
kalbėti mane prieš tave ranką pakelti, būsi man tik dėkinga“. Tačiau 
susimąstė, ar Ligija pagirtų jo pasielgimą su Chilonu.- Juk tikėjimas, 
kurį ji išpažįsta, liepia atleisti, juk krikščionys atleido niekšui, nors 
turėjo didesnį pagrindą jam atkeršyti. Tik dabar jo sielą pasiekė 
šauksmas: „Dėl Kristaus!“ Prisiminė, kad tokiu šauksmu Chilonas 
išsipirko iš ligo rankų, ir nusprendė jam dovanoti likusią bausmę. 

Tad jau buvo bešaukiąs dispensatorių, bet tas pats atėjęs pa- 
klausė: ( 

— Pone, senis apalpo, o gal ir numirė. Ar liepti jį plakti toliau? 

—- Atgaivinkite ir atveskite pas mane. 

Atrijaus prievaizdas dingo anapus uždangos, bet nuplaktąjį, matyt, 
nelengva buvo atgaivinti, nes Vinicijus dar ilgokai laukė ir jau ėmė 
nekantrauti, kol pagaliau vergai įvedė Chiloną ir, šeimininkui mos- 
telėjus, tučtuojau pasišalino. 

Chilonas buvo baltas kaip drobė ir per kojas ant atrijaus mo- 

zaikos tekėjo kraujo srovelės. Jis jau buvo visai atgavęs sąmonę ir 
puolęs ant kelių prašneko ištiesęs rankas: 

— Dėkoju tau, pone! Esi gailestingas ir didis. 

— Žinok, šunie,— tarė Vinicijus, — kad tau dovanojau dėl to 
Kristaus, kuriam ir aš pats esu dėkingas už gyvybę. 

— Tarnausiu, pone, ir Jam, ir tau. 

— Tylėk ir klausyk. Kelkis! Eisi su manimi ir parodysi tą namą, 
kur gyvena Ligija. 

Chilonas pašoko, bet vos atsistojęs išblyško dar baisiau ir alps- 
tančiu balsu pasakė: 

— Pone, aš tikrai alkanas... Eisiu, pone, eisiu! Tik neturiu jė- 
gų... Liepk duoti man nors likučius iš tavo šuns dubens, ir aš eisiu! 

Vinicijus liepė duoti jam valgyti, aukso monetą ir apsiautalą. 
Tačiau Chilonas, nualintas rykščių ir bado, netgi pavalgęs neįstengė 
eiti, nors jam plaukai: šiaušėsi iš baimės, kad Vinicijus šio silpnu no 
nepalaikytų spyriojimusi ir vėl nelieptų plakti. 

— Tegu tik vynas dabar mane sušildo, — kartojo kalendamas dan- 
timis, — ir galėsiu žygiuoti nors ir į Didžiąją Graikiją. 

Po kiek laiko vis dėlto šiek tiek atgavo jėgas, ir jie išėjo. Kelias 
buvo ilgas. Linas, kaip ir dauguma krikščionių, gyveno Užtibrėje, 
netoli Miriam namų. Pagaliau Chilonas parodė Vinicijui atskirą mažą 
namelį, jį supanti mūro tvora buvo visa apsivijusi gebenėmis. 

— Va čią, pone, — tarė. 

— Gerai,— atsakė Vinicijus,— dabar eik šalin, bet pirmiau pa- 
klausyk, ką tau pasakysiu: užmiršk, kad man tarnavai, užmiršk, kur 
gyvena Miriam, Petras ir Glaukas, užmiršk taip pat šiuos namus ir 
visus krikščionis. Kas mėnesį ateisi į mano namus, ir atleistinis Demas 
tau išmokės po dvi aukso monetas. Tačiau jei ir toliau šnipinėsi 
krikščionis, liepsiu tave užplakti arba atiduosiu į miesto prefekto 
rankas. 

Chilonas nusilenkė ir tarė: 

— Užmiršiu. 

Tačiau Vinicijui dingus už gatvelės posūkio, ištiesė į jį rankas 
ir grūmodamas kumščiais sušuko: 

— Prisiekiu Ate ir furijomis! Neužmiršiu! 

Po to vėl suglebo. 

Vinicijus nuėjo tiesiai į namą, kur gyveno Miriam. Prie vartų 
susitiko Nazarijų, kuris jį pamatęs sumišo, bet šis gražiai pasveikino 
ir liepė nuvesti pas motiną. Viduje, be Miriam, rado Petrą, Glauką, 
Krispą ir dar Paulių Tarsietį, ką tik grįžusį iš Fregelų. Pamačius jau- 
nąjį tribūną, visų veidai ištįso iš nuostabos, o jis tarė: 

— Sveikinu jus Kristaus, kurį garbinate, vardu. 

— Tegu jo vardas būna pašlovintas per amžius. 

— Mačiau jūsų dorybę ir patyriau gerumą, tad ateinu kaip bi- 
čiulis. 

— Ir mes sveikiname tave kaip bičiulį, — atsakė Petras.— Sėsk, 
pone, ir pasistiprink drauge kaip mūsų svečias. 

— Sėsiu ir pasistiprinsiu drauge, tik pirmiau išklausykite mane, 
tu, Petrai, ir tu, Pauliau Tarsieti, kad įsitikintumėte mano nuošir- 
dumu. Žinau, kur yra Ligija, ateinu nuo Lino namų, kurie yra ne- 
toli nuo čia. Turiu cezario man duotą teisę į ją, turiu mieste, savo 
namuose, beveik penkis šimtus vergų, tad galėčiau apsupti jos slėp- 
tuvę ir ją pasigrobti, bet šitaip nedariau ir nedarysiu. 

„— Užtat Viešpaties palaima tenusileidžia ant tavęs ir tebūna 
apvalyta siela tavo, — tarė Petras. 

— Dėkoju tau, bet paklausykite manęs dar: nepadariau taip, 
nors gyvenu kančiose ir liūdesyje. Anksčiau, kol dar jūsų nepaži- 
nojau, būčiau nedvejodamas paėmęs ją ir laikęs prievarta, o jūsų 
dorybė ir jūsų mokslas, nors aš jo neišpažįstu, kažką pakeitė mano 
sieloje, kad jau nesiryžtu griebtis smurto. Pats nežinau, kodėl taip 
atsitiko, bet taip yra! Tai ir. ateinu pas jus, nes jūs atstojate Ligijai 
ir tėvą, ir motiną, ir sakau jums: duokite ją man už žmoną, o aš pri- 
siekiu, kad ne tik nedrausiu jai garbinti Kristų, bet ir pats stengsiuosi 
Jo mokslą permanyti. 

Kalbėjo iškėlęs galvą, ryžtingų balsu, bet susijaudinęs, kojos 
drebėjo po drūžėtu apsiautalu, o kai po jo žodžių įsivyravo tyla, 
jis prašneko, lyg norėdamas užbėgti už akių nepalankiam atsa- 
kymui: 

— Žinau, kokios yra kliūtys, bet myliu ją kaip savo akis ir, 
nors dar nesu krikščionis, nesu nei jūsų, nei Kristaus priešas. Noriu 
jums būti atviras, kad galėtumėte manimi pasitikėti. Šią valandą 
sprendžiamas mano gyvybės klausimas, ir vis dėlto sakau jums tei- 
sybę. Kiti gal pasisiūlytų: „Apkrikštykite mane!“, o aš prašau: „Ap- 

švieskite mane!“ Tikiu, kad Kristus prisikėlė iš numirusių, nes taip 
šneka teisuoliai, Jį matę po mirties. Tikiu, nes pats regėjau, kad jūsų 
mokslas skleidžia dorą, teisingumą ir gailiaširdystę, o ne piktadary- 
bes, kuriomis jus kaltina. Menkai ligi šiol jį pažinojau. Tik tiek, kiek 
patyriau iš jūsų pačių, iš jūsų darbų, tik tiek, kiek iš Ligijos, iš po- 
kalbių su jumis. Tačiau. kartoju jums, kad ir manyje Jis jau kai ką 
pakeitė. Anksčiau geležine ranka laikiau savo tarnus, dabar — ne- 
galiu. Nežinojau, kas yra pasigailėjimas, dabar — žinau. Mėgau malo- 
numus, dabar — pabėgau iš Agripos tvenkinio, nes pasibjaurėjimas 
kvapą gniaužė. Anksčiau tikėjau prievarta, dabar jos išsižadėjau. 
Žinote, aš pats savęs nebepažįstu, šleikščios pasidarė puotos, šleikštus 
vynas, dainos, citros ir vainikai, šleikštūs cezario rūmai ir nuogi kū- 
nai, visos tos piktadarybės. Kai pagalvoju, kad Ligija — tarsi kalnų 
sniegas, tada ją dar labiau myliu, o kai ateina mintis, kad tokia ji 
tapo per jūsų mokslą, tada myliu ir jūsų mokslą ir jo trokštu! Tačiau 
aš jo nesuprantu ir nežinau, ar pajėgsiu pagal jį gyventi, ar ištvers 
mano prigimtis, todėl leidžiu dienas dvejonėse ir kančiose, it kokiame 
kalėjime būčiau. | | 
Čia jo antakiai susimetė į skausmingą raukšlę kaktoje, ir skruos- 
tus išpylė raudonis, paskui vėl ėmė kalbėti vis greičiau, vis labiau 
jaudindamasis:. 
— Matote! Kankinuosi ir iš meilės, ir nuo tamsybės. Man sakė, 
kad jūsų mokslas atmeta ir gyvenimą, ir žmogaus džiaugsmą, ir 
„laimę, ir teisę, ir tvarką, ir vyresnybę, ir Romos viešpatavimą. Ar 
iš tikrųjų taip? Man sakė, kad jūs tiesiog apsėstieji, tai atskleiskite, 
ką gi atnešate? Ar mylėti nuodėmė? Ar džiaugtis nuodėmė? Ar trokšti 
“' laimės nuodėmė? Ar jūs tikrai gyvenimo priešai? Ar krikščionis būtinai 
turi būti elgeta? Ar aš turėčiau išsižadėti Ligijos? Kokia ta jūsų 
tiesa? Jūsų darbai ir jūsų žodžiai — it skaidrus vanduo, bet koks 
to vandens dugnas? Matote, aš atviras. Išsklaidykite tamsą! Nes gir- 
dėjau dar ir taip šnekant: „Graikija sukūrė išmintį ir grožį, Roma — 
galybę, o ką gi jie atneša?“ Tai pasakykite, ką atnešate? Jeigu už 
jūsų durų šviesybė, tai atidarykite man jas! 
— Mes atnešame meilę! — tarė Petras. 
O Paulius Tarsietis pridūrė: 
“ — Jei kalbėčiau žmonių ir angelų balsais, o meilės neturė- 
"čiau, tai būčiau kaip varis žvangantis... | 
Tačiau senojo Apaštalo širdį sujaudino ši kenčianti siela, kuri it 

paukštė uždaryta narvelyje 1 veržėsi i saulę, tad ištiesė į Viničijų rankas 
Ir prabilo: 

— Kas beldžiasi, tam bus atidaryta, ir - Viešpaties malonė su ta- 
vimi, tad laiminu tave, tavo sielą ir tavo meilę vardan pasaulio Iš- 
ganytojo. 

Vinicijus jau i ir kalbėjo susijaudinęs, O "dabar, išgirdęs palaimini- 
mą, šoko prie Petro, ir įvyko neregėtas dalykas. Šis kviritų pali- 
kuonis, dar neseniai svetimšalio žmogumi nelaikęs, sugriebė seno 
galilėjiečio ranką ir dėkingas prispaudė ją prie lūpų. | 

O Petras apsidžiaugė, nes suprato, kad sėkla krito dar į vieną 
dirvą ir jo žvejo tinklas ištraukė dar vieną sielą. 


Kiti susirinkusieji, ne mažiau: apsidžiaugę šiuo aiškiai. parodytu 
pagarbos ženklu Dievo Apaštalui, sušuko vienu balsu: . 

— Garbė Viešpačiui aukštybėse! | | 

Vinicijus pakilo spindinčiu veidu ir prabilo: 

— Matau, kad laimė gali gyvuoti tarp jūsų, nes pats jaučiuosi 
laimingas ir manau, kad taip pat įtikinsite mane ir kitais klausimais. 
Tačiau dar pasakysiu jums, kad tai: 1 įvyks ne“ Romoje - — cezaris va- 
kad nepaklausymas — tai mirtis. Tačiau jeigu įgijau malonę jūsų 
akyse, keliaukite kartu, kad įskiepytumėtė man savo tiešą. Jums ten 
bus netgi saugiau negu man, toje“ Žmonių aibėje galėsite skelbti savo 
tiesą pačiuose cezario rūmuose: Sako, Aktė krikščionė, o ir tarp 
pretorionų yra krikščionių, pats mačiau, kaip kareiviai klaupėsi 
prieš tave, Petrai, prie: Nomento vartų. Ančijuje turiu dvarą, ten 
rinksimės Nerono pašonėje klausytis jūsų pamokymų. Kalbėjo man 
Glaukas, kad dėl vienos sielos jūs pasiryžę keliauti į pasaulio galą, 
tad padarykite taip dėl manęs, 'k4 padarėte dėl kitų, dėl kurių atė- 
jote čia net iš J udėjos, padarykite taip ir neapleiskitė sielos mano! 


Išgirdę šiuos žodžius, jie ėmė tartis, džiaugdamiesi savo "mokslo 
pergale ir ta reikšme, kurią pagonių. pasauliui turės augustiono ir 
vienos seniausių Romos giminės palikuonio atsivertimas. Jie iš tik- 
rųjų buvo pasiryžę dėl vienos žmogaus sielos keliauti į pasaulio galą 
ir po Mokytojo mirties nieko kito nė nedarė, tad jiems net nekilo 
mintis. atsisakyti. Tačiau Petras šiuo metu “buvo visos didžiulės ben- 
druomenės ganytojas, todėl važiuoti negalėjo, bet Paulius Tarsietis, 
neseniai pabuvęs Aricijoje ir Fregelose, o dabar susiruošęs | ilgą 
kelionę po Rytus lankyti tenykščių bažnyčių ir įkvėpti joms naujos 

uolumo dvasios, sutiko 0 lydėti jaunąjį tribūną į į Ancijų, nes ten lengva 
surasti laivą, plaukiantį į Graikijos jūras. 

Vinicijus, nors ir nuliūdęs, kad Petras, tiek gera jam padaręs, 
nelydės jo, vis tiek nuoširdžiai padėkojo, o paskui kreipėsi į senąjį 
Apaštalą su paskutiniu prašymu: 

— Žinodamas, kur gyvena Ligija, — tarė, — galėčiau pats nueiti 
pas ją ir paklausti, kadangi tai dera, ar sutiktų mane turėti savo vyru, 
kai mano siela taps krikščioniška, bet vis dėlto geriau prašyčiau tave, 
Apaštale: leisk man ją pamatyti arba pats nuvesk pas ją. Nežinau, ar 
ilgai teks man būti Ancijuje, be to, atminkite, kad prie cezario niekas 
nėra tikras dėl savo rytojaus. Petronijus jau sakė, kad ten man ne- 
labai bus saugu. Tad tegu išvysiu ją dabar, tegu pasisotina akys jos 
reginiu, tebus paklausta, ar užmirš mano padarytą blogį, ar pasi- 
dalys su manimi "gėriu. 

"Apaštalas Petras =oraširdiškai nusišypsojo ir tarė: 

— Kas gi gali atsisakyti suteikti. tau, sūnau manio, . toki pelnytą 
džiaugsmą. | is 

Vinicijus vėl pasilenkė prie jo. rankų, nes jau visai nebegalėjo 
sutramdyti perpildytos-širdies. Apaštalas suėmė jo skruostus ir tarė: 

.— O tu nebijok: cezario, nes sakau tau: nė plaukas nenukris nuo 
tavo galvos. | ž | : 

Tada išsiuntė. Miriam atvesti Ligiją, liepęs nesakyti, ką čia. al- 
rasianti, kad mergina patirtų kuo didesnį džiaugsmą. . 

„Eiti buvo „netoli, tad netrukus susirinkusieji pamatė tarp sodelio 
mirtų Miriam, už rankos vedančią Ligiją.- 

Vinicijus buvo bebėgąs pasitikti, bet išvydęs aumylėtinę iš laimės 
neteko jėgų ir stovėjo plakančia širdimi, užgniaužęs kvapą, vos 
išsilaikydamas ant kojų, šimtąkart labiau susijaudinęs negu tada, kada 
pirmą kartą gyvenime išgirdo partų strėles zvimbiant apie galvą. . 

Ji įlėkė nieko nesitikėdama ir, pamačiusi Vinicijų, sustojo it 
įbesta. Jos veidas paraudo, paskui staiga baisiai išbalo, apstulbu- 
siomis, išsigandusiomis akimis peržvelgė susirinkusius. 

Tačiau aplinkui matė giedrus, geraširdiškus žvilgsnius. O Apaštalas 
Petras priėjęs tarė: 

— Ligija, ar tu jį tebemyli? 

Valandėlę viešpatavo tyla, Jos lūpos ėmė drebėti kaip vaiko, 
kuris vos tramdo verksmą, jaučiasi nusižengęs ir dabar reikia prisi- 
pažinti kaltę. | . | 

— Atsakyk,— — paragino Apaštalas. 

Ir tada ji nuolankiai ir su baime balse sukuždėjo, parklupdama 
prie Petro kojų: 

— Taip... 

Vinicijus akimoju atsiklaupė šalia jos, o Petras uždėjo rankas 
jiems ant galvų ir ištarė: 

— Mylėkitės Viešpatyje ir Jo garbei, nes nėra nuodėmės meilė- 


[- Jūsų. 

Vaikštinėdamas po sodelį. Vinicijus trumpais, iš širdies gilumos 
išplėštais žodžiais papasakojo, ką prieš valandėlę buvo išpažinęs 
Apaštalui: savo sielos nerimą, jame įvykusias permainas ir pagaliau 
tą begalinį ilgesį, kuris aptemdęs jam gyvenimą nuo tada, kada 
palikęs Miriam namus. Prisipažino Ligijai, kad norėjęs ją užmiršti, 
bet nepajėgęs. Galvojęs apie ją dienas naktis. Ją priminęs tas jos 
paliktas kryželis iš bukmedžio šakučių, kurį jis patalpinęs lararijuje 
ir nejučiomis garbinęs lyg kokią dievybę. Ir ilgėjęsis jos labiau ir 
labiau, nes meilė buvusi stipresnė už jį ir jau pas Aulus užvaldžiusi 
j0 širdį... Kitiems gyvenimo giją verpiančios parkos, 0 jam ją verpusi 
meilė. pasiilgimas ir liūdesys. "Jis blogai elgęsis, bet tai išplaukę iš 
meilės. Mylėjęs ją pas Aulus ir Palatine, ir Ostriane klausančią Petro 
žodžių, ir eidamas jos grobti su Krotonu, ir budinčią prie jo patalo, 
ir kai jį palikusi. Štai buvo atėjęs Chilonas, aptikęs jos buveinę ir 
įkalbi1ėjęs pagrobti, bet jis verčiau nubaudęs Chiloną ir atvykęs pas 
apaštelus prašyti tiesos ir jos... Ir tebūna palaiminta toji valanda, kada 
jam kilusi tokia mintis, nes štai dabar esąs šalia jos, ir ji tikriausiai jau 
nebebėgsianti nuo jo, kaip paskutinį kartą iš Miriam namų? 

— Aš ne nuo tavęs bėgau, — pasakė Ligija. 

-— Tai kodėl taip padarei? 
atsakė: 

— "Tu žinai.. 

* Vinicijus valandėlę nutilo iš beribės laimės, paskui vėl prašneko, 
kaip palengva jam atsivėrusios akys, jog ji esanti visai skirtinga nuo 
kitų Romos moterų ir gal tik į Pomponiją panaši. Pats nesusigaudė 

savo jausmuose, tad nesugebėjo jai gerai išsakyti, kad su ja ateina į 
pasaulį kažkoks visai kitas, ligi šiol dar neregėtas grožis, ne tik kūno, 
bet ir sielos. Ir ištarė Žodžius, kurie džiaugsmu užtvindė jai krūtinę: 
jog pamilęs ją netgi už tai, kad bėgusi nuo jo, ir kad būsianti jam 
šventa prie namų židinio. 

Po to nutvėrė Ligiją už rankos ir, nebeįstengdamas toliau kal- 
bėti, tik žiūrėjo susižavėjęs kaip į atgautą gyvenimo laimę ir kartojo 
mylimosios. vardą, lyg norėdamas tikrai įsitikinti, kad ją surado ir 
kad yra šalia jos: 

— O Ligija! O Ligija!.. 

Pagaliau ėmė klausinėti, kas dedasi jos širdyje, ir ji prisipažino, 
kad pamilusi jį, pamilusi dar Aulų namuose, ir jeigu iš Palatino būtų 
nuvedęs ją pas juos, būtų jiems prisipažinusi jį mylinti ir stengusis 
permaldauti, kad nerūstautų ant jo. 

— Prisiekiu tau,— tarė Vinicijus,— kad man nė į galvą nebuvo 
atėję atimti tave iš Aulų. Petronijus kada nors tau pasakys, kad jau 
anuomet jam kalbėjau, jog myliu tave ir noriu vesti. Pasakiau jam: 
„Tepatepa mano duris vilko taukais ir tesėda prie mano židinio!“ 
Tačiau jis mane išjuokė ir pakišo cezariui mintį pareikalauti tavęs 
kaip įkaitės ir atiduoti man. Kiek kartų sielvartaudamas jį keikiau, bet 
gal palankus likimas taip lėmė, nes kitaip būčiau nepažinęs krikščio- 
nių ir nesupratęs tavęs... 

— Patikėk manimi, Markai,— pasakė Ligija, — kad čia Kristus 
sąmoningai tave vedė prie savęs. 

Vinicijus pakėlė galvą kiek nustebęs. 

— "Teisybė! — gyvai tarė, — viskas susiklostė taip keistai: tavęs 
ieškodamas susitikau su krikščionimis... Ostriane apstulbęs klausiausi 
Apaštalo, nes to niekada nebuvau girdėjęs. Tai tu meldeisi už mane. 

— Taip,— atsakė Ligija. 

Praėję pro gebenėmis tankiai apraizgytą pavėnę, jiedu prisi- 
artino prie tos vietos, kur Ursas, pasmaugęs Krotoną, puolė Vi- 
nicijų. | i 

— Jeigu ne tu, — tarė jaunuolis, — štai čia būčiau žuvęs. 

— Neprimink! — atsakė Ligija.— Ir neprikišk to Ursui. 

— Argi aš galėčiau jam keršyti, kad tave gynė? Jeigu būtų ver- 
gas, tuojau pat duočiau jam laisvę. | 

— Jeigu jis būtų vergas, Aulai seniai jį būtų atleidę. 

— Prisimeni,— tarė Vinicijus,— aš tave norėjau grąžinti Au- 

lams? Tačiau tu atsisakei, kad cezaris sužinojęs jiems nekeršytų. 
Žiūrėk: dabar juos galėsi matyti, kada tik panorėsi. 

— Kodėl, Markai? 

— Sakau: „dabar“, o turiu galvoje, kad galėsi juos matyti tada, 
kai būsi mano. Taip!.. Nes jeigu sužinojęs cezaris paklaustų, ką pa- 
dariau su man jo patikėta įkaite, atsakyčiau: „Vedžiau ją, ir pas 
Aulus lankosi man leidus“. Jis ilgai Ancijuje neužtruks, nes veržiasi 
į Achają, o jei ir užtruktų, nebūtina man jį matyti kasdien. Kai 
Paulius Tarsietis išmokys mane jūsų Tiesos, priimsiu krikštą ir sugrįšiu 
čia, pasistengsiu, kad vėl man draugiški būtų Aulai, kurie šiomis die- 
nomis grįžta į miestą, ir tada nebeliks kliūčių, aš pasiimsiu tave ir pa- 
sodinsiu prie savo židinio. O carissima, carissima! 

Po šių žodžių iškėlė rankas, lyg dangų kviesdamas savo meilės 
liudininku, o Ligija, droviai žvelgdama į jį spindinčiomis akimis, 
tarė: 

— Ir tada pasakysime: „Kur tu, Kajau, ten ir aš, Kaja“. 

— Ne, Ligija! — sušuko Vinicijus.— Prisiekiu tau, kad niekur 
jokia moteris vyro namuose nebuvo taip gerbiama, kaip tu būsi 
manuosiuose. 

Valandėlę ėjo tylėdami, nesutalpindami krūtinėje laimės, karštai 
įsimylėję vienas kitą, lyg du dievaičiai, tokie gražūs, tarsi juos su žie- 
dais būtų paleidęs į pasaulį pavasaris. 

Pagaliau sustojo po kiparisu prie pat namo durų. Ligija atsirėmė 
į jo kamieną. O Vinicijus vėl ėmė maldauti virpančiu balsu: 

— Liepk Ursui nueiti į Aulų namus, paimti tavo daiktus, vaikiš- 
kus žaislus ir atnešti į mano namus. 

O ji, nuraudusi kaip rožė arba kaip aušra, atsakė: 

— Papročiai liepia kitaip. | 

— Žinau. Juos paprastai atneša pronuba* tiktai paskui nuotaką, 
bet tu padaryk taip dėl manęs. Aš pasiimsiu juos į savo dvarą Ancijuje, 
ir jie man primins tave. 

Tada susidėjo rankas ir ėmė kartoti lyg prašantis vaikas: 

— Pomponija sugrįžta šiomis dienomis, tai padaryk taip, dieviško- 
11, padaryk, carissima mano! 

— Tegu Pomponija pasielgia kaip nori, — atsakė Ligija, dar 
skaisčiau nuraudusi paminėjus pronubą. 


* Matrona, lydinti nuotaką ir mokanti ją žmonos pareigų. (Aut. pastaba) 

Ir vėl abu nutilo, iš meilės antplūdžio vos atgaudami kvapą krū- 
tinėje. Ligija stovėjo pečiais atsirėmusi į kiparisą, paunksnėje it 
žiedas baltuojančiu veidu, nuleidusi akis, tankiau besikilnojančia krū- 
tine, o Vinicijus mainėsi ir balo. Vidudienio tyloje jie girdėjo pla- 
kant savo širdis, ir susižavėjimo ekstazėje šis kiparisas, mirtų krūmai 
ir pavėnės gebenės pavirto jiems meilės sodu. 

Tačiau tarpduryje pasirodė Miriam ir pakvietė vidudienio vai- 
šių. Susėdo jie tarp apaštalų, šie švelniai žiūrėjo į juos kaip į jau- 
nąją kartą, kuri po jų mirties saugos ir toliau sės naujojo mokslo 
sėklą. Petras laužė ir laimino duoną, visų veiduose švietė ramybė, 
kažkokia didžiulė laimė, rodos, kupinai pripildė visą šią patalpą. 
 — Žiūrėk, — pagaliau tarė Paulius Vinicijui,— argi mes gyveni- 
mo ir džiaugsmo priešai? 

O šis atsakė: 

— Žinau, kokie esate, nes niekada nesu buvęs toks laimingas 
kaip tarp jūsų. 


PERSKYRIMAS TRISDEŠIMT PENKTAS 


Tos dienos vakarą Vinicijus, eidamas per Forumą namo, prie 
įėjimo į Vicus Tuscus* pamatė paauksuotą Petronijaus lektiką, ne- 
šamą aštuonių Bitinijos vyrų, ir, rankos mostu juos sustabdęs, pri- 
ėjo prie užuolaidų. 

— Saldžių ir malonių sapnų tau! — sušuko jis, pamatęs snūdu- 
riuojantį Petronijų. 

— AK, tai tu! — tarė išbudintas Petronijus.— Taip, buvau užsnū- 
dęs, nes naktį praleidau Palatine. Dabar išsiruošiau ką nors nusi- 
pirkti paskaityti Ancijuje... Kas girdėti? | 

— Vaikštai pas knygininkus? — paklausė Vinicijus. 

— Taip. Nenoriu ardyti savo bibliotekos, tai kelionei kaupiu 
atskiras atsargas. Sako, pasirodė nauji Muzonijaus ir Senekos vei- 
kalai. Ieškau taip pat Persijaus ir vieno Vergilijaus eklogų leidinio, 
kurio dar neturiu. Oi, kaip aš nuvargau ir kaip įskaudo rankos maus- 
tant ritinius nuo virbų. Nes jeigu jau atsidūrei pas knygininką, smal- 
sumas spiria ir Šį, ir tą pažiūrėti. Buvau pas Aviruną, pas Atraktą 


* Tuskų gatvė (lot.). 

Argilete, o prieš tai dar pas Sosijus, pas tuos, kur įsikūrę Vicus 
Sandalarius*. Prisiekiu Kastoru! Kaip marina miegas!.. 

— Buvai Palatine, tai aš turiu tave paklausti, kas girdėti? Ar 
žinai ką nors? Pasiųsk lektiką ir dėklus su knygomis namo, ir eime 
pas mane. Pasišnekėsime apie Ancijų ir dar apie kai ką. 

— Gerai, — atsakė Petronijus, lipdamas iš lektikos.— Juk žinai, 
be abejo, kad poryt iškeliaujame į Ancijų. 

— Iš kur aš žinosiu? | 

— Kokiame pasaulyje tu gyveni? Tai aš pirmas tau pranešu 
šią žinią? Taip! Būk pasiruošęs poryt rytą. Žirniai su alyva nepadėjo, 
skepeta ant storo kaklo nepadėjo, ir Variabarzdis užkimo. Tad apie 
delsimą nėra nė kalbos. Keikia Romą ir jos orus paskutiniais žodžiais, 
jeigu įmanytų, tai su žeme ją sulygintų arba ugnimi paleistų ir 
veržiasi. prie jūros kuo greičiau. Jis sako, kad tie kvapai, vėjo nešami 
iš siaurų gatvelių, varo jį į grabą. Šiandien sudėtos didelės aukos 
visose šventyklose, kad jis atgautų balsą — ir vargas Romai, ypač jo 
senatui, jei greitai neatgaus. 

— Tada nebūtų ko vykti į Achają. 

— Argi mūsų dieviškasis cezaris turi tik šį vieną talentą? — atsakė 
šypsodamasis Petronijus.— Galėtų pasirodyti olimpinėse žaidynėse 
kaip poetas su savo „Trojos gaisru“, kaip važnyčiotojas, kaip muzi- 
kas, kaip atletas, netgi kaip šokėjas ir kiekvieną kartą susirinktų visus 
nugalėtojams skirtus vainikus. Žinai, kodėl ta beždžionė užkimo? 
Štai vakar jis įsigeidė šokiu prilygti mūsų Pariui ir šoko mums Ledos 
istoriją, suprakaitavo ir peršalo. Visas buvo šlapias ir glitus lyg ką tik 
ištrauktas iš vandens ungurys. Keitė kaukes vieną po kitos, sukosi 
it verpstas, mosavo rankomis lyg nusigėręs jūreivis, net šlykštu buvo 
žiūrėti į tą didelį pilvą ir tas plonas kojas. Paris mokė jį dvi savai- 
tes, bet tik įsivaizduok Ahenobarbą Ledos arba dievo-gulbino vaid- 
menyje. Na ir gulbinas, nėra ko ir kalbėti! Tačiau jis nori viešai pa- 
sirodyti su ta pantomima, pirmiau Ancijuje, o paskui Romoje. 

— Žmonės jau piktinosi jo viešu dainavimu, bet pagalvok tik — 
Romos cezaris pasirodys kaip mimas! O ne! Roma to veikiausiai 
nepakęs! 

— Mano mielas! Roma viską pakęs, o senatas pareikš padėką 
„tėvynės tėvui“ 

Valandėlę palaukęs pridūrė: 

— O minia tik didžiuojasi, kad cezaris — jos juokdarys. 


/ 


* Sandalų gatvė (lot.). 

„— Pasakyk man, ar galima dar žemiau smukti? 

Petronijus gūžtelėjo pečiais. Ę 

— "Tu gyveni sau namuose mąstydamas čia apie Ligija, čia apie 
krikščionis ir turbūt nežinai, kas atsitiko prieš porą dienų.. Nagi 
Neronas viešai susituokė su Pitagoru. Pasirodė kaip nuotaka. Pa- 
galvotum, kad viršytas bet koks beprotybės saikas, teisybė? Ir ką tu 
pasakysi: atėjo pašaukti flaminai ir iškilmingai sutuokė. Buvau ten. 
Ir aš daug ką galiu pakęsti, bet, prisipažinsiu, tuo metu pagalvojau: 
jeigu yra dievai, tai turėtų duoti kokį ženklą... Tačiau cezaris netiki 
dievų ir neapsirinka. 


— Taigi jis viename asmenyje ir vyriausiasis žynys, ir dievas, ir 
ateistas, — tarė Vinicijus. 


Petronijus ėmė juoktis. 

— "Teisybė! Man nebuvo atėję į galvą, bet čia junginys, kokio 
ligi šiol pasaulis nebuvo regėjęs. 

Paskui stabtelėjęs tarė: 

— Ir dar reikia pridurti, kad tas dievų netikintis vyriausiasis žy- 
nys ir tas iš jų besityčiojantis dievas jų bijo kaip ateistas. | 

— Įrodymas — atsitikimas Vestos šventykloje. 

— Koksai pasaulis! | 

— Koks pasaulis, toks cezaris!.. Tačiau ilgai taip nebus. 

Taip kalbėdamiesi, įėjo į Vinicijaus namus, šeimininkas linksmai 
paliepė duoti vakarienę, o paskui kreipėsi į Petronijų: 

— Ne, mano mielas, pasaulis turi atgimti. 

— Ne mes jam atnešime atgimimą,— pasakė Petronijus, — jau 
vien todėl, kad Nerono laikais žmogus yra kaip drugelis: gyvena 
saulės glostomas, o padvelkus pirmam šalčiui — žūsta... nors ir neno- 
rėtų! Prisiekiu Majos sūnumi! Ne kartą save klausiu, kokiu stebuklu 
toks Lucijus Saturninas galėjo sulaukti devyniasdešimt trejų metų, 
pergyventi Tiberijų, Kaligulą, Klaudijų?.. Tačiau gana apie tai. 
Gal leisi man pasiųsti tavo lektiką atgabenti Eunikę? Kažkaip išlakstė 
man miegai, ir norėčiau pasilinksminti. Liepk, kad vakarienei ateitų 
citristas, o paskui pasišnekėsime apie Ancijų. Reikia viską gerai ap- 
galvoti, ypač tau. 

Vinicijus įsakė atgabenti Eunikę, bet pareiškė, kad dėl viešnagės 
Ancijuje neketinąs sukti sau galvos. Tesuką ją tie, kas temoka gyventi 
cezario malonės spinduliuose. Pasaulis nesibaigiąs Palatinu, ypač 
tiems, kurie. ką kita turi širdyje ir sieloje. 


Ouo vadis | 240 


Ir kalbėjo taip nerūpestingai, taip pagyvėjęs, kad Petronijus 
buvo nustebintas ir, valandėlę žiūrėjęs į jį, paklausė: 

— Kas tau darosi? Tu šiandien toks kaip tais laikais, kai dar 
nešiojai auksinę bulę ant kaklo. 

— Aš laimingas,— atsakė Vinicijus.— Pasikviečiau tave  apgalvo- 
tai, norėdamas tatai pasakyti. | . 

— Tai kas gi atsitiko? | . 

— Kai kas, ko nemainyčiau į pačią Romos imperiją. 

Taip pasakęs, atsisėdo, įsispyrė delnais į krėslo porankius, pasirė- 
mė galvą ir ėmė kalbėti šypsenos. nušviestu veidu ir spindinčiomis 
akimis: 

— Ar prisimeni, kaip drauge buvome pas Aulą Plaucijų ir ten 
pirmą kartą pamatei dieviškąją merginą, kurią pats pavadinai aušra 
ir pavasariu? Prisimeni tą Psichę, tą nepalyginamąją, tą gražiau- 
siąją iš visų Merginų ir visų jūsų deivių? 

Petronijus žiūrėjo į jį taip nustebęs, tarsi norėdamas pasitikrinti, 
ar jam nepasimaišęs protas. 

— Kaip tu čia kalbi? — pagaliau tarė.— Žinoma, aš atsimenu 
Ligiją. | 

O Vinicijus atsakė: 

— Aš jos sužadėtinis. 

— Ką)?.. 

Tačiau Vinicijus pašokęs pašaukė dispensatorių. 

— "Tegu vergai sueina čia visi iki vieno! Gyvai! 

— Tu jos sužadėtinis? — pakartojo Petronijus. 

Dar nespėjus jam atsikvošėti, didžiulis Vinicijaus namų atrijus 
prigužėjo žmonių. Bėgo uždusę seniai, vyrai pačiame stiprume, mo- 
terys, berniukai ir mergaitės. Atrijuje darėsi vis ankščiau: korido- 
riuose, vadinamuose fauces, aidėjo šūksniai įvairiomis kalbomis. 
Pagaliau visi sustojo it mūras pasieniais ir tarp kolonų, o Vinicijus, 
išėjęs prie impluvijaus, kreipėsi į atleistinį Demą šiais žodžiais: 

 — Kas ištarnavo mano namuose dvidešimt metų, tegu rytoj 
prisistato pretoriui ir gaus laisvę, kas tiek neištarnavo, gaus po tris 
aukso monetas ir savaitę laiko dvigubą dovį maisto. Į kaimo er- 
gastulus pasiųsti įsakymą, kad žmonėms būtų dovanotos bausmės, niu- 
imtos grandinės, kad jie būtų sočiai maitinami. Žinokite, išaušo man 
laiminga diėna, ir noriu, kad namuose viešpatautų džiaugsmas. 

Vergai. valandėlę stovėjo tylėdami, tarsi netikėjo savo ausimis, 
paskui visi kartu iškėlė aukštyn rankas ir kaip vienas sukliko: 


| 

-— O-o! Pone! O-o-o!.. . 

Vinicijus rankos mostu juos atleido, ir, nors buvo bepuolą dė- 
koti ir kristi po kojomis, visi skubiai išėjo, pripildydami namus 
džiaugsmo nuo pamatų iki pastogės. 

-— Rytoj, — pasakė Vinicijus,—- liepsiu jiems susirinkti sode ir 
braižyti žemėje kokius nori ženklus. Tuos, kurie nubrėš žuvį, 1 
laisvę paleis Ligija. 

Bet Petronijus, kuris niekada niekuo ilgai nesistebėdavo, jau at- 
vėso ir paklausė: 

— Žuvį? Aha! Atsimenu, ką sakė Chilonas: tai krikščionių žen- 
klas. 

Paskui ištiesė Vinicijui ranką r tarė: 

— Laimė visada ten, kur žmogus ją mato. Teberia Flora jums 
žiedus po kojų ilgus metus. Linkiu tau visko, ko tu pats sau linki. 

— Ačiu tau, nes maniau, kad atkalbinėsi, o tai būtų, žinoma, tik 
laiko gaišinimas. 

— Aš atkalbinėsiu? Anaiptol. Atvirkščiai — sakau tau, kad gerai 
darai. | 

—- Ak tu vėtrunge! — linksmai atsakė Vinicijus. — Ar užmiršai, 
ką man andai kalbėjai, kai ėjome iš Grecinos namų? 

Tačiau Petronijus šaltakraujiškai tarė: 

— Ne! Bet pakeičiau nuomonę.— O luktelėjęs pridūrė: — Mano 
mielas! Romoje viskas keičiasi. Vyrai keičia žmonas, žmonos keičia 
vyrus, tai kodėl mar nepakeisti nuomonės? Nedaug betrūko, kad 
Neronas būtų vedęs Aktę, kurios kilmę tyčia dėl jo išvedė iš karalių 
giminės. Ir ką gi! Būtų turėjęs garbingą žmoną, o mes — garbingą 
Augustą. Prisiekiu Protėju ir jo jūrų gelmėmis! Visada keisiu nuo- 
monę, kai tik matysiu, kad atėjo metas arba man patogu. O dėl 
Ligijos, tai jos karališka kilmė yra tikresnė negu pramanyti Aktės 
protėviai. Tačiau tu Ancijuje saugokis Popėjos, ji kerštinga. 

-— Nė neketinu! Ancijuje net plaukas man nenukris nuo galvos. 
— Jeigu tu manai, kad dar kartą mane nustebinsi, taį apsirinki, 
iš kur toks įsitikinimas? | 

-— Man taip pasakė Apaštalas Petras. 

— A! Tau pasakė Apaštalas Petras! Čia jau aš neturiu argu- 
mentų, bet leisk man imtis kai kurių atsargumo priemonių bent 
jau dėl to, kad Petras nepasirodytų esąs netikras pranašas, nes jeigu 
Apaštalas Petras kartais apsiriktų, tada prarastų tavo pasitikėjimą, 
kurio ir ateityje tam Apašialui Petrui tikriausiai dar prireiks. 


be 


— 

„— Daryk, ką nori, bet aš juo tikiu. Ir jeigu manai, kad su pa- 
šaipa vis kartodamas jo vardą mane nuo jo atgrasinsi, tai klysti. 
— Na,.tai dar vienas klausimas: ar tu jau krikščionis? 
— Ligi šiol — ne, bet Paulius Tarsietis vyksta kartu aiškinti 
man Kristaus mokslo, o paskui aš apsikrikštysiu, nes tavo kalbos, kad 
jie yra gyvenimo ir džiaugsmo priešai — netiesa! 


— "Tuo geriau tau ir Ligijai, — atsakė Petronijus. 
Po to, gužtelėjęs pečiais, tarė lyg pats sau: 


— Nuostabus dalykas vis dėlto, kaip tie žmonės moka pritraukti 
pasekėjus ir kaip ta sekta plinta. 


0 Vinicijus atsakė taip karštai, lyg pats būtų buvęs apkrikštytas: 

— Taip! Tūkstančiai, dešimtys tūkstančių jų yra Romoje ir 
Italijos miestuose, Graikijoje ir Azijoje. Yra krikščionių legionuose 
ir tarp pretorionų, yra pačiuose cezario rūmuose. Išpažįsta šį mokslą 
vergai ir piliečiai, vargšai ir turtuoliai, plebėjai ir patricijai. Juk žinai, 
kad kai kurie Kornelijai yra krikščionys, kad krikščionė yra Pom- 
ponija Grecina, kad ja buvo, matyt, Oktavija, o dabar — Aktė? Taip, 
šis mokslas apima pasaulį, ir tik jis gali jam atnešti atgimimą. Ne- 
gūžčiok pečiais, nes nežinia, gal po mėnesio ar metų pats jį pri- 
imsi. . 
„— Aš? — atsiliepė Petronijus.— Ne, prisiekiu Letos sūnumi! Aš 
jo nepriimsiu, nors jame glūdėtų tiesa ir išmintis tiek žmogiška, tiek 
dieviška... Tai pareikalautų darbo, o aš nemėgstu dirbti. Tada tektų 
kai ko atsižadėti, o aš nemėgstu gyvenime nieko atsižadėti... Su tavo 
būdu, kuris yra it ugnis ir verdantis vanduo, visada galėjo kažkas 
panašaus atsitikti, bet aš? Aš turiu savo gemas, savo kamėjas, savo 
vazas ir savo Eunikę. Olimpo netikiu, bet jį įsirengiu žemėje ir kles- 
tėšiu, kol mane pervers dieviškojo lankininko strėlė arba kol cezaris 
man lieps atverti sau venas. Pernelyg mėgstu našlaičių aromatą ir 
patogų triklinijų. Myliu netgi mūsų dievus... kaip retorines figūras, 
ir Achają, į kurią rengiuosi su mūsų nutukusiu, plonakoju, nepri- 
lygstamuoju, dieviškuoju cezariu — Augustu, Periodoniku... Her- 
kuliu, Neronu!.. | | 


- Taip pasakęs, pralinksmėjo vien nuo prielaidos, kad jis galėtų 
priimti Galilėjos žvejų mokslą, ir pradėjo pusbalsiu dainuoti: 
"Mirtų šakelėm žaliom apipinsiu sau šveitrųjį kardą, 
"Kaip kad padarė Harmodijas ir Aristogitonas...“ 

Tačiau tuoj nustojo, nes šauklys pranešė, kad atgabenta Eunikė. 

Vos jai atvykus, buvo paduota vakarienė, jos metu, citristui dai- 
nuojant dainas, Vinicijus papasakojo Petronijui apie Chilono apsi- 
lankymą ir apie'tai, kaip tas apsilankymas pakišęs jam mintį eiti 
tiesiai pas apaštalus, beje, tokia mintis jam kilusi, kada buvo plakamas 
"Chilonas. . | | p 
Petronijus, kurį vėl ėmė marinti miegas, persibraukė ranka 
kaktą ir atsakydamas tarė: S i 

— Mintis gera, jei geros pasekmės. O dėl | Chilono, tai aš būčiau 
liepęs jam duoti penkias aukso monetas, bet: jei liepei jį plakti,: tai 
jau reikėjo ir užplakti, nes Ką gali žinoti, gal ateityje jam lenksis ir 
senatoriai, kaip lenkiasi jie šiandien raiteliui Dervasiūliui V-atinijui. 
Labanakt. . 4 

Ir nusiėmę vainikus pradėjo su Eunike ruoštis namo, o jiems 
išėjus, Vinicijus persikėlė į biblioteką ir parašė Ligijai tokį laišką: 

„Noriu, kai atversi nuostabias akis, o dieviškoji, kad šis laiškas 
pasakytų tau: laba diena! Todėl šiandien rašau, nors rytoj tave pa- 
matysiu. Cezaris poryt iškeliauja į Ancijų, ir aš, deja, turiu jį lydėti. 
Juk esu sakęs tau, kad jo nepaklausius pakibtų grėsmė gyvybei, o 
dabar aš neturėčiau drąsos mirti. Bet jeigu tu nenori, parašyk man. 
tik vieną Žodį, ir aš -pasiliksiu, o Petronijus tegu pasirūpina, kaip 
nukreipti nuo manęs pavojų. Šiandien, džiaugsmo dieną, apdalijau 
dovanomis visus vergus, 0 tuos, kurie ištarnavo mano namuose. dvi- 
dešimt metų, rytoj nuvesiu pas pretorių, kad duotų jiems laisvę. Tu, 
brangioji, turi mane už tai pagirti, nes man atrodo, kad šis pasielgimas 
atitinka tą palaimingą mokslą, kurį tu išpažįsti, o be to — taip pa- 
dariau dėl tavęs. Pasakysiu jiems rytoj, kad tau turi nusilenkti už. 
laisvę, kad tau būtų dėkingi ir šlovintų vardą tavo. Užtat pats pasi- 
duodu į tavo ir laimės nelaisvę ir kad niekada iš jos neišsivaduočiau. 
Tebūna prakeiktas Ancijus ir tos Ahenobarbo. kelionės. . Jaučiuosi 
triskart, keturiskart laimingas, kad nesu toks išmintingas kaip Pet- 
ronijus, nes tada gal reikėtų keliauti į Achają. O kol kas išsiskyrimo 
valandą man pasaldins mintys apie tave. Kada tik galėsiu ištrūkti, 
sėsiu ant žirgo ir šuoliuosiu į Romą pradžiuginti akis tavo reginiu 
ir ausis tavo švelniu balsu. O kai negalėsiu, pasiųšiu vergą su laišku 
ir klausimais apie tave. Sveikinu tave, dieviškoji, ir apkabinu tavo 
kojas. Nepyk, kad vadinu tave dieviškąja. Jei uždrausi, paklausysiu, 
bet šiandien dar nemoku kitaip. Sveikinu tave iš būsimų tavo namų — 
visa siela“. . 

Romoje buvo žinoma, kad cezaris pakeliui norėjo aplankyti 
Ostiją, tikriau sakant, didžiausią pasaulyje laivą, kuris ką tik atvežė 
iš: Aleksandrijos. grūdus, o toliau Pakrantės keliu* plauks į Ancijų. 
Įsakymai jau buvo duoti prieš keletą dienų, todėl nuo pat ryto prie 
Porta Ostiensis rinkosi vietiniai žiopsotojai ir įvairiausių svetimšalių 
minios paganyti akių po cezario palydą, į kurią Romos plebėjai nie- 
kada negalėjo atsižiūrėti. Kelias iki Ancijaus nebuvo nei sunkus, nei 
tolimas, o pačiame mieste, susidedančiame iš puikių valdiškų rūmų 
ir dvarų, galėjai rasti visus patogumus ir net rafinuočiausią to meto 
prabangą. Bet cezaris buvo pratęs imtis į kelionę įvairius savo mėgsta- 
miausius daiktus, pradedant muzikos instrumentais ir namų apyvokos 
reikmenimis, baigiant skulptūromis ir mozaikomis, kurios būdavo 
išdėliojamos net trumpai jam sustojus kelyje pailsėti arba pasistiprinti. 
Todėl kiekvienoje išvykoje jį lydėdavo tuntas tarnų, jau nekalbant 
apie pretorionų būrius ir augustionus, kurių kiekvienas turėjo atski- 
rą vergų pulką. | 

Tos dienos ankstyvą rytą Kampanijos piemenys, apsimovę kojas 
ožkų kailiais, saulės nugairintais veidais, ginė per vartus penkis šimtus 
asilių, kad į Ancijų atvykusi Popėja rytojaus dieną galėtų kaip visa- 
da išsimaudyti jų piene. Žmonės patenkinti juokėsi, žiūrėdami į 
dulkių debesyse linguojančias ilgas bandos ausis, ir džiaugsmingai 
klausėsi botagų švilpesio ir laukinio piemenų rėkavimo. Praėjus 
asilėms, spiečiai rūmų tarnų puolė ant kelio ir, uoliai jį nušlavę,, 
ėmė barstyti gėlėmis bei pinijų skujomis. Minia ne be pasididžiavimo 
kartojo, kad visas kelias iki pat Ancijaus taip nuklotas gėlėmis, su- 
rinktomis iš aplinkinių privačių sodų ir net supirktomis už didelius 
pinigus iš prekiautojų prie Porta Mugionis**. Vis labiau dienojant, 
kas valanda žmonių debesys didėjo. Kai kas atsivedė visą šeimyną, 
kad laikas jiems per daug neprailgtų, išsidėliojo atsineštą maistą ant 
naujai Cereros šventyklai skirtų akmenų ir užkandžiavo po plynu 
dangumi. Kai kur susispietė būreliai, juose toną davė visko matę vyrai. 
Kalbėjo apie cezario išvyką, taip pat apie jo būsimas keliones ir kelio- 
nes apskritai, jūreiviai ir seni kariai porino tolimų žygių metu girdėtus 
stebuklus tose šalyse, kur ligi šiol romėnas dar nebuvo kojos įkėlęs. 


* Via Littoralis. (Aut. pastaba.) 
** Galvijų vartai (lot.). 

Miestiečiai, kuriems gyvenime toliau niekur neteko būti, tik ligi Via 
Appia, čia apstulbę klausėsi apie Indijos ir Arabijos stebuklus, apie 
Britaniją supančius archipelagus, kur vienoje salelėje Briarėjas laikė 
užmigusį Saturną'“" ir gyvena dvasios, apie hiperborėjų kraštus'*“, 
apie sustingusias jūras, apie Okeano vandenų šnypštimą ir kauksmą, 
kai besileidžianti saulė nyra į gelmenis. Tokias žinias už gryną pinigą 
priėmė Romos skurdžiai, juk jomis tikėjo netgi tokie vyrai kaip Pli- 
nijus ir Tacitas. Kalbėjo ir apie laivą, kurį ketino aplankyti cezaris: 
jis gabenąs dvejiems metams kviečių ir dar keturis šimtus keleivių, 
tiek pat įgulos ir aibę laukinių žvėrių būsimoms vasaros žaidynėms. 
Tai kėlė visuotinį palankumą cezariui, kuris ne tik maitino, bet ir 
linksmino minią. Ji labai pakiliai ruošėsi jį pasveikinti. 

Tuo metu pasirodė būrys Numidijos raitelių, priklausančių pre- 
torionų kariuomenei. Jie buvo apsitaisę geltonais rūbais, su rau- 
donomis juostomis ir dideliais auskarais, blykčiojančiais aukso atš- 
vaistu ant juodų jų veidų. Bambukinių iečių smaigaliai žėrėjo sau- 
lėje kaip liepsnelės. Jiems prajojus, pasirodė vilkstinė, panaši į pro- 
cesiją. Minios grūdosi, norėdamos iš arčiau pažiūrėti eitynių, bet 
atžygiavę pėsčių pretorionų būriai išsirikiavo palei kelią abipus 
vartų ir neleido brautis. Lingavo vežimai — gabeno purpuro pavė- 
nes, raudonas ir violetines, taip pat baltas kaip sniegas, aukso gijomis 
ataustas bisono pavėnes, rytietiškus-kilimus ir citrinmedžio stalus, ir 
mozaikos gabalus, virtuvės reikmenis ir narvelius su Rytų, Pietų bei 
Vakarų paukščiais, kurių smegenys arba liežuvėliai bus skirti cezario 
stalui, ir amforas su vynu, ir vaisių pintines. Tačiau daiktus, kuriuos 
bijota sulankstyti ar sukulti vežimuose, gabeno pėsti vergai. Šimtai 
žmonių nešė indus ir statulėles iš Korinto vario, vieni — etruskų, ki- 
ti — graikų vazas, dar kiti auksinius, sidabrinius arba Aleksandrijos 
stiklo indus. Saugojo juos nedideli pėsčių ir raitų pretorionų būriai, 
kiekvieną vergų kuopelę lydėjo prižiūrėtojai su rimbais, kurių gale — 
ne pliauškynė, o alavo. ar geležies gabalas. Ta žmonių vilkstinė, atsar- 
giai ir susikaupusi nešanti įvairius daiktus, buvo panaši į iškilmingą 
religinę procesiją, ir tas panašumas darėsi dar ryškesnis, kai pasirodė 
cezario ir jo rūmų muzikos instrumentai. Ten buvo matyti arfos, grai- 
kų liutnios, hebrajų ir Egipto liutnios, lyros, formingos, citros, švilpy- 
nės, ilgi lenkti trimitai ir cimbolai. Žiūrėdamas į šią instrumentų jūrą, 
saulėje žvilgančią auksu, bronza, brangakmeniais ir perlais, galėjai 
pamanyti, kad Apolonas ar Bakchas išsileido į kelionę po pasaulį. 
Toliau pasirodė puošnios karukos, pilnos išmoningai sugrupuotų 

akrobatų, šokėjų vyrų bei merginų šu tirsais rankose. Paskui juos 
važiavo vergai, skirti ne patarnavimams, bet išdykavimui: mergytės 
ir „berniukai, surinkti iš visos Graikijos ir Mažosios Azijos, ilgaplau- 
kiai arba | auksinius tinklelius sudėtomis garbanomis, panašūs | 
amūrus, nuostabiais veidukais, bet ištisai užteptais storu kosmetikos 
sluoksniu, kad jų švelnios odos nenugairintų Kampanijos vėjas. 


| Ir vėl atžygiavo prėtorionų būrys — milžinai sikambrai, barzdoti, 
geltonplaukiai ir rudaplaukiai, mėlynakiai. Jų priešakyje vėliavnešiai, 
vadinamieji imaginarijai, nešė Romos erelius, lenteles su užrašais, 
mažas romėnų. ir germanų dievų skulptūras ir pagaliau cezario sta- 
tulėles i Ir biustus. Iš po kailių ir kariškų šarvų buvo matyti rankos, įde- 
gusios ir stiprios kaip karo. mašinos, sugebančios valdyti sunkius 
ginklus, kuriais aprūpinti šios rūšies sargybiniai. Regis, žemė linko 
nuo jų ritmingų, sunkių žingsnių, o jie, lyg suprasdami savo jėgą, 
kurią gali panaudoti net prieš cezarį, iš aukšto žvalgėsi į gatvės smulk- 
mę,. matyt, užmiršę, kad daugelis jų pačių atėjo į šį miestą sukaustyti 
grandinėmis. Tačiau jų buvo. menka saujelė, o pagrindinės pretorionų 
pajėgos pasiliko stovyklose budėti mieste ir laikyti jį paklusnų. Kai 
pražygiavo sikambrai, pasirodė vedami kinkomieji Nerono tigrai ir 
liūtai: jeigu cezaris įsigeis mėgdžioti Dionisą, kad būtų ką pakinkyti į 
žygio vežimus. Vedė juos indai ir arabai, už antkaklių parišę plieno 
grandines, taip apkaišytas gėlėmis, kad atrodė jos vien iš gėlių nupintos. 
Patyrusių bestiarijų prijaukinti žvėrys žiūrėjo į minią savo žaliomis, 
lyg užmiegotomis akimis, tarpais, pakėlę didžiules galvas, šnarpšdami 
traukė į šnerves žmonių Kvapus ir laižėsi šiurkščiais liežuviais snu-- 
kius. | 
Paskui pasipylė 4 cezario vežimai ir lektikos, didesnės ir Mažesnės, 
auksinės arba purpurinės, inkrustuotos dramblio kaulu, perlais arba 
blykčiojančios brangakmeniais, toliau — vėl nedidelis pretorionų 
būrys su Romos ginkluote, kurį sudarė vien italų kariai savanoriai*, 
po jų — nauji išsipuošę patarnaujančių vergų ir berniukų pulkai 
ir pagaliau pats cezaris,.kurio artėjimą iš tolo skelbė minių šūksniai. 
„ Toje.grūstyje maišėsi ir Apaštalas Petras, panorėjęs bent kartą 
gyvenime pamatyti cezarį. Jį lydėjo Ligija, tankiu audiniu prisiden- 


* Italijos gyventojai dar Augusto buvo atleisti nuo karinės tarnybos, todėl vadi- 
namoji cohors italicą, paprastai stovinti Azijoje, susidėjo iš savanorių. Taip 
pat ir pretorionų sargybos būriuose, jeigu juos sudarė ne sv elimšaliai, tarnavo sava- 
noriai. (Aut. pastaba.) 

gusi veidą, ir Ursas, kurio. jėga buvo patikimiausia merginos apsauga 
palaidoje ir nežabotoje minioje. Ligas paėmė vieną šventyklos sta- 
tybai skirtą luitą ir atnešė Apaštalui, kad šis, ant. jo pasilypėjęs, galėtų 
geriau už kitus matyti. Žmonių spiečius iš pradžių ėmė niurnėti, kai 
Ursas jį skrodė it laivas bangas, bet kai jis vienas pakėlė akmenį, kurio 
net keturi stipriausi minios galiūnai nebūtų pajėgę išjudinti, niurnė- 
jimas virto nuostaba, ir aplinkui suskambėjo šūksniai: „Macte!“* 
Tačiau tuo metu priartėjo cezaris. Jis sėdėjo pavėnės pavidalo vežime, 
kurį traukė šešetas baltų Idumėjos eržilų, pakaustytų aukšo pasa- 
gomis. Vežimo pavėnė tyčia buvo iš abiejų šonų atvira, kad minia ga- 
lėtų matyti cezarį. Ten galėjo tilpti keli žmonės, bet Neronas norėjo, 
kad dėmesys būtų skirtas tik jam, todėl važiavo per miestą vienas, prie 
kojų tepasisodinęs du išsigimėlius neūžaugas. Buvo apsitaisęs "balta 
tunika ir ametisto spalvos toga, nuo kurios krito melsvas atšvaitas 
ant jo veido. Ant galvos — laurų vainikas. Po kelionės į Neapolį jis 
dar labiau nutuko. Veidas ištežo, po smakru nudribo dvigubas pa- 
gurklis, todėl lūpos, ir šiaip būvusios labai arti panosės, dabar atro- 
dė ištemptos prie pat šnervių. Storą kaklą kaip višada dengė šilkinė 
skepeta, kurią nuolatos taisėsi balta ir riebia ranka, per sąnarius 
apžėlusia rusvais gyvaplaukiais, sudarančiais tarsi kruvinas dėmes, 
kurių neleido pašalinti epilatoriams, nes jam buvo pasakyta, kad 
tada pradeda drebėti pirštai, o. tai kliudo groti liutnia. Begalinė tuš- 
tybė kaip visada švietė jo veide, atmiešta nuovargiu ir nuoboduliu. 
Išvis tai buvo ir baisus, ir juokdariškas veidas. Važiuodamas sukiojo 
galvą į abi puses, kartkartėmis prisimerkęs ausylai klausėsi šveiki- 
nimų. Jį sveikino plojimų ir šauksmų audra: „Sveikas, dieviškasai! 
Sveikas, cezari, imperatoriau, sveikas, nugalėtojau! Sveikas, nepri- 
lygstamasai, Apolono sūnau, Apolone!“ Klausydamas šių žodžių, 
jis šypsojosi, bet tarpais veidu šmėsčiojo tarsi debesys, nes Romos 
minia — pašaipūnė ir, įsidrąsinusi tokioje žmonių gausybėje, drįso 
kandžiai gelti netgi didžiuosius triumfatorius, kuriuos tikrai mylėjo 
ir gerbė. Juk, visi žinojo, kad kadaise Julijui Cezariui įvažiuojant į 
Romą žmonės'šaukė: „Piliečiai, slėpkite žmonas, atvažiuoja plikis pa- 
balda!“ Tačiau-baisi Nerono savimeilė nepakentė mažiausių pašaipų 
ir šmaikštybių, o minioje vis dėlto tarp šlovinančių šūksnių kai kada 
riktelėdavo ir tokie balsai: „Variabarzdi!.. Variabarzdi! Kur veži savo 
ugninę barzdą? Gal bijai, kad Roma nuo jos nesudegtų?“ Ir tie, 


* Puiku! (Lot.) 

kurie taip šaukė, "nežinojo, kad jų pokšte glūdi siaubinga pranašystė. 
Tarp kitko, cezarį nelabai rūstino tokie balsai, tuo labiau kad barzdos 
jau nebenešiojo — seniai ją buvo paaukojęs auksiniame dėkle Kapi- 
rolijaus Jupiteriui. Tačiau kiti, pasislėpę už akmens luitų krūvų ir. 
už šventyklos karkaso, rėkė: „Motinžudys! Neronas! Orestas! Alkmeo- 
nas'**!“, dar kiti: „Kur Oktavija?“, „Atiduok purpurą!“, o įkandin 
jo važiuojančiai Popėjai šaukė: „Flava coma!“** — šitaip buvo pra- 
vardžiuojamos kekšės. Muzikali Nerono ausis sugaudavo ir tokius 
šauksmus, tada pakeldavo prie akies gludintą smaragdą, lyg norėdamas 
pamatyti ir įsidėmėti tuos rėksnius. Šitaip jo žvilgsnis sustojo ir ties 
užlipusiu ant akmens Apaštalu. Trumpą valandėlę tiedu Žmonės žiū- 
rėjo vienas į kitą, ir niekam nei iš 1os prašmainios procesijos, nei iš 
tų nesuskaičiuojamų minių neatėjo į galvą, kad šią akimirką žvelgia 
vienas į kitą du žemės valdovai, kurių vienas netrukus išnyks kaip 
kruvinas sapnas, o antras, šis prastuolio lacerna apsitaisęs senelis, 
imsis per amžius valdyti pasaulį ir miestą. | 

Tuo tarpu „cezaris pravažiavo, 6 tuoj po jo a uoni afrikiečiai 
pranešė prabangią lektiką, kurioje sėdėjo žmonių nekenčiama Po- 
pėja, . Apsirengusi kaip ir Neronas ametisto spalvos rūbais, storai 
užsitepusi kosmetika veidą, sustingusi, susimąsčiusi ir abejinga, ji 
atrodė it kokia deivė — ir graži, ir pikta, nešama tars:. procesijoje. 
Įkandin jos vėl sekė visas tuntas tarnų, vyrų ir moterų, taip pal ve- 
žimų virtinės su prabangos reikmenimis ir apranga. Saulė jau buvo 
gerokai pakrypusi Iš pietų, kai prasidėjo augustionų eitynės -- praš- 
matnios, mirgančios, besimainančios kaip žaltys, begalinės. Tingus 
Petronijus, šiltai pasveikintas minios, panoro būti nešamas lektikoje 
dr;uge su savąja į deivę panašia verge. Tigelinas važiavo karukoje, 
traukiamoje mažų arklaičių, išpuoštų baltomis ir purpurinėmis plunks- 
nomis. Žmonės matė, kaip jis, atsistojęs vežime, ištiesęs kaklą ati- 
džiai žiūrėjo, ar grėitai cezaris duos ženklą persėsti pas jį. Tarp kitų 
minia plojimais sveikino Licinianą Pizoną, kvatojimu Vitelijų, švilpi- 
mu Vatinijų. Licinijų ir Lekanijų, konsulus, pasitiko abejingai, bet 
Tulijus Senecijus, mylimas nežinia už ką, kaip ir Vestinas, susilaukė 
prastuomenės plojimų. Dvariškių buvo gyva galybė. Atrodė, kad visa, 
kas Romoje buvo turtingiausia, puikiausia ir įžymniausia, kraustosi į 
Ancijų. Neronas niekada nekeliavo kitaip, tik su tūkstančiais vežimų, 


* Geltonplaukė! (Lot.) 

o. palydos pulkas beveik visada prašokdavo legiorio karių skaičių*. 
Smarkuoliai rodė vieni kitiems ir Domicijų Afrą, ir iškaršusį Lucijų 
Saturniną,' matė Vespasianą, dar neišvykusį žygin į Judėją, iš kurios 
jis sugrįžo tik vainikuotis cezariu, matė ir jo sūnus, ir jaunąjį Nervą, 
ir Lukaną, ir Ancijų Galoną, ir Kvincianą, ir daugybę moterų, pagar- 
sėjusių turtais, grožiu, prabanga ir ištvirkimu. Susigrūdusių žiopsotojų 
žvilgsniai nuo pažįstamų veidų krypo į pakinktus, vežimus, žirgus, 
įmantriai apsirengusius tarnus, surinktus iš visų pasaulio tautų. Šitame 
prabangos ir* didybės tvane nežinojai net į ką žiūrėti, ir ne tik akis, 
bei ir protą temdė tas aukso žvilgesys, tos purpuro ir violeto spalvos, 
tas brangakmenių žėravimas, karoliukų vėrinių, perlų, dramblio 
kaulo spindesys. Atrodė, kad net saulės spinduliai ištirpsta tuose 
puošnybės verpetuose. Ir nors žmonių knibždėlyne nestigo skurdžių 
įtrauktais pilvais ir išbadėjusiomis akimis, bet šis reginys kurstė ne 
tik troškimą pralobti ir pavydą, bet ir užliejo palaima ir pasididžiavimu, 
leisdamas pajusti tą Romos stiprybę ir neišsenkančią galią, kurią 
sukūrė ir prieš kurią klūpojo visas pasaulis. Ir pasaulyje neatsirado 
dabar tokio, kuris būtų drįsęs pagalvoti, kad toji galia netvers amžiais, 
nepergyvens visų tautų ir kad kas nors žemėje jai sugebės pasipriešinti. 

Vinicijus, važiuodamas vilkstinės viduryje, pamatė Apaštalą ir 
Ligiją, kurios čia nesitikėjo išvysti, iššoko iš vežimo ir, pasveikinęs 
juos nušvitusiu veidu, ėmė skubiai kalbėti kaip žmogus, neturįs lai- 
ko gaišti: 

— Atėjai? Nė nežinau, kaip tau dėkoti, o Ligija!.. Dievas nega- 
lėjo man suteikti geresnio ženklo. Dar kartą tau siunčiu linkėjimų 
atsisveikindamas, bet atsisveikinu neilgam. Pakelėje sustatysiu par- 
tiškus žirgus ir kiekvieną laisvą dieną būsiu sū tavimi, kol išprašysiu, 
kad leistų man grįžti. Lik sveika! 

— Lik sveikas, Markai,-- atsakė Ligija ir jau . tyliau pridūrė: — 
Teveda tave Kristus ir teatveria tavo sielą Pauliaus žodžiams. | 

Jis apsidžiaugė širdyje — jai rūpi, kad jis greičiau taptų krikš- 
čioniu, tad tarė: 

— Ocelle mi! Tebus taip, kaip tu sakai. Paulius panoro keliauti 
tarp mano žmonių, bet jis su manimi, bus mano mokytojas ir draugas... 
Pakelk uždangalą, džiaugsme mano, kad dar kartą tave išvysčia u 
prieš kelionę. Ko taip pasislėpei? 


—u mn ————————- 


* Cezarių laikais legioną sudarė apie 6000 žmonių. (Aut. pastaba.) 

Ji "pakėlė ranka uždangalą, parodė savo skaistų veidą, nuostabias 

šypsančias akis ir paklausė: 
.— Argi tai bloga? 

"Josš šypsenoje buvo truputis mergaitiško užsispyrimo, bet Vinicijus 

žiūrėjo į ją susižavėjęs if atsakė: 
=. Bloga mano akims, kurios ligi pat mirties žiūrėtų tik į tave 
vieną. | 

"Paskui kreipėsi į Ursą. sakydamas: | 
-— "Ursai, saugok ją kaip akies vyzdį, nes ji ne vien tavo, bet ir 
mano.. , domina! | 

| Po šių žodžių nutvėrė jos ranką ir prispaudė lūpas didžiam Žiop- 
sotojų nustebimui — jie negalėjo suprasti, kaip šis įžymus augus- 
tionas rodo tokią pagarbą menkais, beveik vergės rūbais apsitaisiusiai 
merginai. 

— Lik sveika! 

Paskui skubiai nuėjo, nes cezario procesija jau "buvo gerokai 
pasistūmėjusi į. priekį. Apaštalas jį nežymiai peržegnojo kryžiaus 
ženklu, o gerasis Ursas iš karto ėmė šlovinti ir džiaugėsi, kad jaunoji 
ponia noriai klausosi ir dėkinga žiūri į Jį. 


Eisena tolo, ją uždengė auksinių dulkių debesys, bet jie dar ilgai 
žiūrėjo pavymui,:kol prisiartino malūnininkas Demas, tas pats, pas 
kurį naktimis dirbo Ursas. 


"Pabučiavęs Apaštalui ranką, jis ėmė jį prašyti užsukti pasistiprinti, 
sirdi, jo namai netoli Emporijaus, o jie turbūt išalko ir nuvargo, 
beveik visą dieną išstovėję prie vartų. 


Tad visi ir nuėjo, Demo namuose pailsėję ir pasistiprinę tik pa- 
vakare | išsiruošė į Užtibrę. Ketindami upę pereiti per Emilijaus til- 
tą, patraukė per Clivus Publicus*, Aventino kalvos viduriu tarp 
Dianos ir Merkurijaus šventyklų. Apaštalas Petras žiūrėjo nuo aukš- 
tumos į aplinkinius ir tolumoje niūksančius rūmus, tylėjo paskendęs 
mintyse apie didumą ir galybę šito miesto, į kurį jis atėjo skelbti 
Dievo žodžio. Ligi šiol jis regėjo Romos viešpatavimą ir jos legionus 
įvairiuose apkeliautuose kraštuose, bet tai buvo it pavieniai nareliai 
tos jėgos, kurios įsikūnijimą cezario asmenyje pamatė šiandien pirmą 
kartą. Šitas bekraštis, plėšrus ir godus miestas, ištvirkęs, supuvęs iki 
gyvo kaulo ir kartu nesugriaunamas savo antžmogiška galybe; šitas 


* Viešoji kalva (lot.). 

cezaris — brolžudys, motinžudys, žmonažudys, paskui kurį vilkosi 
kruvinų šmėklų vilkstinė, ne mažesnė už jo palydos pulką; šitas paleis- 
tuvis ir juokdarys, bet kartu ir trisdešimties legionų, o su jų "pagalba 
ir visos žemės viešpats; šitie dvariškiai, apsikarstę auksu ir purpuru, 
netikri dėl rytojaus ir kartu galingesni už karalius — visa tai drauge 
paėmus jam atrodė kažkokia pragariška blogio ir neteisybės karalystė. 
Ir stebėjosi savo naivia širdimi, kaip Dievas gali leisti tokią nešsupran- 
"tamą visagalybę šėtonui ir kaip gali atiduoti jam žemę minkyti, vėrsti 
stačiagalviais, trypti, spausti ašaras ir kraują, siausti kaip viesulas, 
griauti kaip audra, deginti kaip ugnis. Nuo šių minčių sunerimo jo 
apaštališka širdis, ir kreipėsi jis mintyse į savo Mokytoją: „Viešpatie, ką 
man daryti šitame mieste, į kurį mane pasiuntei? Jam priklauso 
jūros ir sausumos, jam priklauso žvėrys žemėjė ir vandenų gyvūnai, 
Jam priklauso kitos karalystės ir miestai, ir trisdešimt legionų, kurie 
Jį saugo, o aš, Viešpatie, tik ežero žvejys! Ką daryti? Ir kaip aš jo 
nedorybę įveiksiu?“ 

Taip kalbėdamas, pakėlė žilą kretančią galvą į dangų, "melsda- 
masis ir šaukdamasis iš gilumos širdies savo dieviškojo Mokytojo, 
pilnas liūdesio ir nerimo. | 

Tačiau jo maldą pertraukė Ligijos balsas, taręs: 

„— Visas miestas lyg ugnyje... | | 

Iš tikrųjų tą dieną saulė leidosi keistai. Didžiulis jos diskas jau 
iki pusės nugrimzdo už Janikulo kalvos, o visą dangaus skliautą 
užliejo raudona žara. Iš tos vietos, kur jie stovėjo, žvilgsnis aprėpė 
platų reginį. Kiek dešiniau matė ilgas Circus Maximus sienas, virš 
jų kilo Palatino rūmai, o tiesiai prieš akis, už Forum Boarium* ir 
Velabras — Kapitolijaus viršūnė su Jupiterio šventykla. Tačiau sie- 
nos, kolonos ir šventyklų viršūnės buvo lyg panirusios į-tą aukso ir 
purpuro pašvaistę. Iš tolo matomu upės ruožu tarsi kraujas: plaukė, 
ir kuo žemiau saulė sėdo už kalvų, tuo raudonesnė darėsi pašvaistė, 
tuo panašesnė į gaisrą,— jis stiprėjo ir plėtėsi, kol: pagaliau apėmė 
septynias kalvas, nuo kurių, atrodė, ėmė semti apylinkes. | 12 

— Visas miestas lyg ugnyje, — pakartojo Ligija:: 

O Petras, prisidengęs akis ranka, tarė: 

— Dievo rūstybė ant jo krito. 


* Jaučių turgus (lot.). 

PERSKYRIMAS TRISDESIMT SEPTINTAS 


Vinicijus. — Ligijai: . 

„Vergas Flegonas, su kuriuo siunčiu tau šį laišką, yra krikščio- 
nis, todėl bus vienas tų, kurie gaus laisvę iš tavo rankų, brangiausioji 
mano. Tai senas mūsų namų tarnas, tad galiu siųsti laišką visiškai 
pasitikėdamas ir be.baimės, kad jis pateks ne į tavo, o į kitas rankas. 
Rašau iš Laurento, kur sustojome dėl kaitros. Otonas čia turėjo 
puikų dvarą, kurį kadaise padovanojo Popėjai, o ši, nors išsiskyrė 
su juo, bet manė, kad ne pro šalį pasilaikyti gražią dovaną... Kai 
galvoju apie mane dabar supančias moteris ir tave, tai man atrodo, 
kad iš Deukaliono akmenų atsirado skirtingos, visai viena į kitą 
nepanašios žmonių rūšys!“", ir tu priklausai tai, kuri kilo iš krištolo. 
Gėriuosi tavimi ir myliu visa širdimi taip, kad norėčiau tau kalbėti 
tik apie tave, ir turiu prisiversti rašyti tau apie kelionę, apie tai, ką 
darau, apie rūmų naujienas. Taigi cezaris svečiavosi pas Popėją, 
kuri slapčiomis surengė puikų priėmimą. Augustionų, tiesa, nedaug 
buvo, bet ir aš, ir Petronijus pakvietimus turėjome. Po vaišių plau- 
kiojome paauksuotomis valtimis jūroje, kuri buvo tokia rami, lyg 
mieganti, ir tokia mėlyna kaip tavo akys, o dieviškoji. Irklavome 
patys, nes Augustai, matyt, glostė savimeilę, kad prie irklų sėdi kon- 
sulai arba jų sūnūs. Cezaris, stovėdamas prie vairo su purpurine 
toga, giedojo jūros garbei himną, kurį sudėjo praėjusią naktį, o mu- 
ziką užbaigė drauge su Diodoru. Kitose valtyse jam pritarė vergai 
iš Indijos, mokantys groti jūrų kriauklėmis, o aplinkui nardė būriai 
delfinų, tarsi tikrai muzikos pavilioti iš Amfitritės gelmių. O žinai, 
ką aš veikiau? Tiktai galvojau apie tave, ilgėjausi tavęs ir troškau 
paimti šią jūrą, šią giedrą, šią muziką ir viską atiduoti tau. Ar norėtum, 
kad mes kada nors apsigyventume ant jūros kranto, toli nuo Romos, 
Augusta mano? Turiu Sicilijoje žemės, kur yra migdolų giraitės, 
jos rausvai pražysta pavasarį ir nusileidžia taip arti prie jūros, kad 
šakelių galai tiesiog liečia vandenį. Ten mylėsiu tave ir garbinsiu tą 
mokslą, Kurį man įskiepijo Paulius, nes jau žinau, kad jis nesmerkia 
meilės ir laimės. Ar nori? Tačiau kol dar išgirsiu atsakymą iš tavo 
mylimų lūpų, aprašysiu, kas atsitiko valtyje. Kai jau buvome gerokai 
nusiyrę nuo kranto, toli priešakyje pamatėme burę, ir tuoj kilo ginčas, 
ar ten paprasta žvejų valtis, ar didelis laivas iš Ostijos. Aš pirmas 
pažinau laivą, ir tada Augusta pasakė, kad nuo mano akių turbūt 
niekas nepasislėptų ir, staigiai nuleidusi ant veido šydą, paklausė, 

ar net ir ją šitaip prisidengusią pažinčiau. Petronijus tučtuojau atsakė, 
kad per debesį net saulės įžiūrėti negalima, o ji lyg pajuokavo, kad 
nebent meilė galėtų tokį skvarbų žvilgsnį apakinti ir, vardydama 
įvairias augustiones, ėmė kvosti ir spėlioti, kurią jų aš įsimylėjęs. 
Atsakinėjau ramiai, bet į pabaigą ji paminėjo ir tavo vardą. Kalbė- 
dama apie tave, vėl atsidengė veidą, ėmė žiūrėti į mane piktomis ir 
kartu tiriančiomis akimis. Aš tikrai nuoširdžiai dėkingas Petronijui, 
kuris tą valandėlę susiūbavo valtį, ir visų dėmesys nukrypo nuo 
manęs; jei būčiau išgirdęs apie tave nepalankius ar pašaipius žodžius, 
būčiau neįstengęs užgniaužti niršulio ir nežinia, ar būčiau įveikęs 
norą kirsti irklu tai klastingai ir piktai moteriai per galvą... Juk atsi- 
meni, ką aš tau kelionės išvakarėse Lino namuose pasakojau apie 
atsitikimą prie Agripos tvenkinio? Petronijus nuogąstauja dėl manęs 
ir dar šiandien prigrasė neerzinti Augustos savimeilės. Tačiau Petro- 
nijus manęs jau nebesupranta ir nežino, kad be tavęs man nėra nei 
malonumo, nei grožio, nei meilės, o Popėjai jaučiu vien pasidygėjimą 
ir panieką. Tu labai pakeitei mano sielą, ir tiek daug, kad grįžti į 
ankstesnį gyvenimą jau niekaip nebegalėčiau. Bet nebijok, kad čia 
man gali kas nors bloga atsitikti. Popėja nemyli manęs, nes ji nieko 
nesugeba mylėti, ir jos užgaidos kyla tik iš neapykantos cezariui, 
kuris dar yra jos įtakoje, o galbūt net ją myli, bet jau nebegaili ir 
neslepia nuo jos savo begėdysčių ir nusižengimų. Beje, priminsiu 
tau dar vieną dalyką, kuris turėtų tave nuraminti: prieš kelionę Petras 
man pasakė, kad nebijočiau cezario, nes nė plaukas nenukris nuo 
mano galvos, ir aš Juo tikiu. Kažkoks vidinis balsas man sako, kad 
kiekvienas jo žodis išsipildys, o kadangi jis palaimino mūsų mei- 
lę, tai nei cezaris, nei visos Hado galybės, net pati Lemtis nepajėgs 
man tavęs atimti, o Ligija! Kai galvoju apie tai, esu toks laimingas, 
lyg būčiau pats Dangus, kuris vienintelis yra laimingas ir ramus. 
Tačiau tave, .krikščionę, galbūt žeidžia mano žodžiai apie Lemtį 
ir Dangų? Tada atleisk man, nes nusidedu netyčiomis. Krikštas dar 
neapiplovė manęs, bet širdis mano — lyg tuščia taurė, kurią Paulius 
Tarsietis turi pripildyti saldaus jūsų mokslo, tuo saldesnio man, kad 
jis — tavo. Tu, o dieviškoji, priskirk man prie nuopelnų nors tai, 
kad iš tos taurės išpyliau ankstesnį skystį ir neslepiu jos, o tiesiu ją kaip 
ištroškęs žmogus, atėjęs prie skaidraus šaltinio. Leisk rasti laimę tavo 
akyse! Ancijuje dienas ir naktis leisiu klausydamasis Pauliaus, kuris 
jau pirmą išvykos dieną tarp mano žmonių įgijo tokią įtaką, kad 
jie vis apspitę jį ir laiko ne tik teumaturgu, bet kone antgamtiška 

būtybe. Vakar mačiau nudžiugusį jo veidą ir kai paklausiau, ką 
veikiąs, atsakė: „Sėju“. Petronijus ž žino, kad jis yra tarp mano žmonių 
ir trokšta pasimatyti kaip ir Seneka, kuris apie jį girdėjęs iš Galono. 
Tačiau žvaigždės jau blykšta, o Ligija, ir ryto „Liuciferis“ šviečia, 
vis ryškiau !*", Netrukus aušra nurausvins jūrą... ir aplinkui visi miega, 
tik aš galvoju apie tave ir myliu.. Būk pasveikinta su rytmečio aušra, 
sponsa mea!*“ 


PERSKYRIMAS TRISDEŠIMT AŠTUNTAS 


“ Vinicijus — Ligijai: 

“ „Ar tu, brangioji, esi kada buvusi su Aulais Ancijuje? Jeigu ne, 
tai būsiu laimingas kada nors tau jį parodyti. Jau nuo Laurento. 
pajūryje pabirę dvarai vienas po kito, o pats Ancijus — nesibaigianti 
virtinė rūmų ir portikų, kurių kolonos giedros metu atsispindi vande- 
nyje. Turiu ir aš čia sodybą prie pat vandens, su alyvmedžių giraite 
ir kiparisų guotais už dvaro, ir kai pagalvoju, kad kada nors ši sodyba 
bus tavo, baltesnis atrodo jos marmuras, ūksmingesni sodai ir žydres- 
nė jūra, O Ligija, kaip gera gyventi ir mylėti! Senasis Meniklas, kuris 
čia tvarko dvarą, vejelėse po mirtomis pasodino ištisus guotus irisų, 
ir į juos žiūrėdamas prisiminiau Aulų namus, jūsų impluvijų ir sodą, 
kur kadaise abu sėdėjome. Ir tau šie irisai primins gimtuosius namus, 
todėl esu. tikras, kad pamilsi Ancijų ir Šį dvarą. Kai tik atvykome, 
ilgai šnekučiavome su Pauliumi prie vaišių stalo. Kalbėjome apie 
tavę, paskui jis pradėjo mokyti, aš ilgai klausiausi ir tiek tau tepasa- 
kysiu: jeigu aš netgi mokėčiau taip rašyti kaip P-tronijus, vis tiek. 
nesugėbėčiau išpasakoti tau visko, kas krito man į protą ir širdį. Aš 
nė nemaniau, kad pasaulyje dar gali būti tokia laimė, grožis ir ramy- 
bė, kurių žmonės ligi šiol nežino. Tačiau visa tai saugau pokalbiui 
su tavimi, kai pirmą pasitaikiusią laisvą valandėlę parvyksiu į Romą... 
Sakyk man, kaip žemė gali nešioti tuo pačiu metu tokius Žmones 
kaip Apaštalas Petras, kaip Paulius Tarsietis ir cezaris? Klausiu todėl,. 
kad po tų Pauliaus pamokymų vakarą praleidau pas Neroną, ir Žinai, 
ką ten išgirdau? Taigi pirmiausia jis pats deklamavo savo poemą apie. 


- 


* Sužieduotine mano! (Lot.) 

Trojos sugriovimą ir ėmė skųstis, kad niekada nėra matęs degančio 
miesto. Pavydėjo Priamui ir vadino jį laimingu žmogumi būtent 
dėl to, kad galėjo regėti, kaip dega ir žūsta tėvų miestas. O Tigelinas 
pasakė: „Tik tafk Žodį, o dieviškasai, ir aš paimsiu fakelą, ir. dar šią 
naktį išvysi degantį Ancijų“. Tačiau cezaris jį išvadino kvailiu. 
„Kurgi tada aš, — kalbėjo, — atvažiuočiau alsuoti jūros oru ir stiprinti 
balso, kuriuo mane apdovanojo dievai ir kurį, sako, turiu taušoti 
žmonių labui? Argi ne Roma man kenkia, argi ne nuo troškaus Su- 
buros ir Eskvilino dvoko aš labiau kimstu, ir argi liepsnojanti Roma 
nebūtų šimtąkart puikesnis ir tragiškesnis reginys negu Ancijus?“ 
Tada visi sušneko, kokia negirdėta tragedija būtų, jeigu toks miestas, 
kuris nukariavo pasaulį, pavirstų pilkų pelenų krūva. Cezaris pasi- 
skelbė, kad tada jo poema pranoktų Homero giesmes, o paskui ėmė 
kalbėti, kaip atkurtų miestą, kaip palikuonys amžiais stebėtųsi jo 
žygiu, prieš kurį nublanktų visi kiti žmonių darbai. Tada girti puo- 
tautojai ėmė šaukti: „Padaryk taip! Padaryk!“, o jis pasakė: „Reikėtų 
turėti ištikimesnių ir labiau atsidavusių bičiulių“. Prisipažinsiu, 
klausydamas tokių kalbų iš karto sunerimau, nes Romoje tu, ca- 
rissima. Dabar pats juokiuosi iš tų nuogąstavimų ir manau, kad 
cezaris ir augustionai, nors ir kokie bepročiai, nedrįstų tokios bep- 
rotybės daryti, ir vis dėlto, žiūrėk, kaip žmogus būgštauja dėl savo 
meilės, šiaip ar taip, nenorėčiau, kad Lino namai stovėtų siauroje 
Užtibrės gatvelėje, svetimšalių gyvenamame kvartale, kurio tokiu 
atveju mažai kas paisytų. Mano akimis, net Palatino rūmai būtų 
neverti tavęs, tad norėčiau taip pat, kad tau netrūktų iš vaikyš- 
tės įprastų puošmenų ir patogumų. Persikelk į Aulų namus, Ligija 
mano. Aš čia daug apie tai galvojau. Jeigu cezaris būtų Romoje, tai 
žinia apie tavo sugrįžimą tikrai per vergus galėtų pasiekti Palatiną, 
kristi į akis ir užtraukti persekiojimus, kam drįsai žengti prieš cezario 
valią. Tačiau jis ilgai pasiliks čia, Ancijuje, o kol sugrįš, ir vergai 
bus jau seniai 'paliovę apie tai kalbėti. Linas ir Ursas gali įsikurti 
su tavimi. Beje;.guodžiuosi viltimi, kad anksčiau negu Palatinas išvys 
cezarį, tu, dieviškoji mano, apsigyvensi savo namuose Karinose. 
Palaiminta toji diena, valanda ir akimirka, kada tu peržengsi mano 
slenkstį, ir jeigu Kristus, kurį mokausi išpažinti, tai leis, tebūna pa- 
laimintas ir Jo vardas. Tarnausiu Jam ir atiduosiu už Jį šavo gyvastį 
ir kraują. Ne, ne taip sakau — tarnausime Jam abu, kol nutrūks 
mūsų gyvenimo gijos. Myliu tave ir sveikinu iš visos širdies“. 

Ursas sėmė vandenį iš cisternos ir virve traukdamas sudvejintas 
amforas pusbalsiu niūniavo keistą ligų dainą, kartu džiaugsmingomis 
akimis žvilgčiodamas į Ligiją ir Vinicijų, kurie Lino sodelyje tarp 
kiparisų baltavo kaip dvi statulos. Nė menkiausias vėjelis neplaikstė 
jų rūbų. Žemę jau pradėjo gaubti auksinė ir violetinė prieblanda, 
o jie toje vakaro ramybėje kalbėjosi susikibę rankomis. 

— Ar tau nieko bloga nebus, Markai, už tai, kad be cezario 
žinios palikai Ancijų? — klausė Ligija. | 

— Ne, brangioji mano,— atsakė Vinicijus.— Cezaris paskelbė, 
kad dviem dienoms užsidarysiąs su Terpnu ir kursiąs naujas dainas. 
Jis dažnai. taip daro ir tada nieko nenori girdėti, nieko neatsimena. 
Pagaliau kas man cezaris, kai esu su tavimi ir žiūriu į tave. Aš tiek 
ilgėjausi, o paskutines naktis praleidau be miego. Ne kartą, užsnūdęs 
iš nuovargio, staiga pabusdavau išsigandęs, kad tau gresia pavojus, 
arba sapnuodavau, kad pavogti brangūs žirgai, turėję nunešti mane iš 
Ancijaus į Romą, jais dabar įveikiau tą kelią tokiu greičiu, kokiu 
niekada nėra lėkęs nė vienas cezario žygūnas. Ilgiau be tavęs ištverti 
nevaliojau. Per daug tave myliu, brangioji, mylimoji mano! | 

— Žinojau, kad atlėksi. Du kartus Ursas, mano paprašytas, 
buvo nubėgęs į Karinas ir teiravosi tavo namuose apie tave. Linas 
juokėsi iš manęs, Ursas taip pat. 

Iš tikrųjų buvo akivaizdu, kad ji laukė, nes vietoj įprastinio 
tamsaus apdaro buvo apsisiautusi švelnia balta stola, iš dailių klosčių 
jos rankos Ir galva kyšojo kaip pražydusi raktažolė iš Sniego. Kelios 
rausvos anemonos puošė plaukus. 

Vinicijus prispaudė lūpas prie jos rankos, paskui abu susėdo ant 
akmeninio suolo tarp laukinių vynuogienojų ir surėmę pečius tylėjo, 
žvelgdami į saulėlydžio žarą, kurios paskutiniai atspindžiai atšvito 
jų akyse. 

"Tykaus vakaro žavesys palengva užvaldė jų širdis. 

— Kaip čia tylu, ir koks gražus pasaulis, — prislopintu balsu 
pasakė Vinicijus.— Naktis ateina nepaprastai giedra. Jaučiuosi toks 
laimingas, kaip niekada gyvenime nesu buvęs. Sakyk, Ligija, kas 
čia yra. Niekada nesitikėjau, kad gali būti tokia meilė. Maniau, kad 
tai tik ugnis ir geismas, bet dabar pagaliau matau, kad galima my- 
lėti kiekvienu kraujo lašeliu, kiekvienu atsikvėpimu“ ir kartu .jausti 
ramybę, tokią malonią ir begalinę, lyg sielą jau būtų užsūpavęs Miegas 

ir Mirtis. Tai man kažkas nauja. Žiūriu į šią medžių ramybę, ir man 
atrodo, kad ji yra manyje. Tik dabar suprantu, kad gali būti laimė, 
kokios žmonės ligi šiol nepažinojo. Tik dabar suprantu, kodėl ir tu, 
ir Pomponija Grecina tokios giedros... Taip!.. Tai duoda Kristus... 

0 ji tuo metu padėjo savo dailų veidą jam ant peties ir tarė: 

— Brangusis Markai mano.. 

Ir neįstengė toliau kalbėti. Džiaugsmas, dėkingumas ir suvokimas, 
kad štai pagaliau jai leista mylėti, atėmė balsą ir beregint pritvindė 
akis susijaudinimo ašarų. Apglėbęs ranka jos smulkų kūną, Vinicijus 
kurį laiką ją glaudė prie savęs, o paskui tarė: 

— Ligija! Tebūna palaiminta valanda, kada pirmą kartą Išgir- 
dau Jo vardą. 

O ji tyliai atsakė: 

—- Myliu tave, Markai. 

Paskui abu vėl nutilo, negalėdami išspausti žodžio iš jausmų 
kupinų krūtinių. Kiparisuose išblėso paskutiniai violetiniai atspindžiai, 
ir sodą ėmė sidabruoti mėnulio pjautuvas. | 

Po valandėlės Vinicijus vėl prakalbo: 

— Aš žinau... Vos tik čia įžengiau, vos pabučiavau tavo mielas 
rankas, perskaičiau tavo akyse klausimą: ar priėmiau tą dieviškąjį 
mokslą, kurį tu išpažįsti, ir ar apsikrikštijau? Ne! Dar neapsikrikš- 
tijau, bet ar žinai, mano gėle, kodėl? Paulius man pasakė: „Aš tave 
įtikinau, kad Dievas atėjo į žemę ir leidosi nukryžiuojamas dėl pa- 
saulio išganymo, bet tegu malonės šaltinyje tave apiplauna Petras, 
kuris pirmas ištiesė virš tavo galvos rankas ir pirmas tave palaimi- 
no“. Ir aš pats norėjau, kad tu, brangiausioji, matytum mano krikštą 
ir kad krikšto motina būtų Pomponija. Taigi dėl to ligi šiol nesu 
apkrikštytas, nors tikiu Išganytoją ir Jo palaimingą mokslą. Paulius 
mane įtikino, atvertė, ir negi galėjo būti kitaip? Kaipgi nėjtikėsiu, 
kad Kristus atėjo į pasaulį, jeigu taip sakė Petras, buvęs Jo mokinys, 
ir Paulius, kuriam Jis apsireiškė? Kaipgi neįtikėsiu, kad Jis Dievas, 
jeigu prisikėlė iš numirusių? Juk žmonės matė Jį ir mieste, ir prie 
ežero, ir ant kalno, matė tokie žmonės, kurių lūpos melo nepažįsta. 
Aš tuo jau įtikėjau nuo tada, kai išgirdau Petrą Ostriane, nes dar 
tuo metu tariau sau: visame pasaulyje greičiau sumeluos bet koks 
kitas žmogus negu tas, kuris sako: „Regėjau!“ Tačiau jūsų mokslo 
baidžiausi. Man atrodė, kad jis iš manęs atima tave: Buvau įsitiki- 
nęs, kad jame nėra nei išminties, nei grožio, nei laimės. Ir šiandien, 
kai jį pažinau, ko vertas aš būčiau, jeigu nenorėčiau, kad pasau- 

lyje viešpatautų teisybė, o ne melas, meilė, o ne neapykanta, gėris, 
o ne piktadarybė, ištikimybė, o ne išdavystė, gailestis, o ne. kerštas? 
Kurgi rasi tokį, kas to negeistų ir nenorėtų? To ir moko jūsų moks- 
las. Kiti' taip pat trokšta teisybės, bet tik jūsiškis žmonių širdis daro 
teisingas. Be to, daro jas tyras, kaip tavo ir Pomponijos, daro išti- 
kimas, kaip tavo ir Pornponijos. Aklas būčiau, jeigu to nematyčiau. 
Ir jeigu dar Kristus pažadėjo gyvenimą amžiną ir laimę begalinę, 
kokią tik -Dievo visagalybė suteikti gali, tai ko gi žmogui daugiau 
benorėti? Jei paklausčiau Seneką, kodėl jis pataria būti doram, jeigu 
apgaulė atneša daugiau laimės, tai jis tikrai nesugebėtų nieko įma- 
nomai atsakyti. Tačiau dabar aš žinau, kodėl turiu būti doras. Todėl, 
kad gėris ir meilė plaukia iš Kristaus, ir todėl, kad tada, kai mirtis 
man užmerks akis, atrasiu gyvenimą, atrasiu laimę, atrasiu pats save 
ir tave, brangiausioji mano... Kaipgi nepamilti ir nepriimti mokslo, 
kuris sako tiesą ir kartu įveikia mirtį? Kas gi nekels gėrio aukščiau 
už blogį? Aš maniau, kad šis mokslas priešiškas laimei, bet. Paulius 
mane: įtikino, kad jis nieko neatima, o dar duoda. Visa tai vos telpa 
man 'galvoje, bet jaučiu, kad taip yra, nes niekada nebūčiau buvęs 
toks: laimingas, net negalėčiau džiaugtis, nors būčiau tave paėmęs 
prievarta ir laikęs savo namuose. Štai tu ką tik pasakei man: „Myliu 
tave“, -o tokių žodžių nebūčiau išplėšęs iš tavęs net sutelkęs visą 
Romos galybę. O Ligija! Protas sako, kad šitas mokslas yra dieviškas 
if. geriausias, širdis tai jaučia, o tokioms dviem ! galybėms kas gi 
atsispirs?:* 

* Ligija klausėsi įsmeigusi į jį savo žydras akis, mėnesienoje pa- 
našias į slaptingūs žiedus ir taip pat rasotas kaip žiedai. 

-— Taip, Markai! Teisybė! — tarė dar stipriau glausdama galvą 
rie jo peties. . 

Šią -valandėlę abu jautėsi nepaprastai laimingi, nes suvokė, kad 
juos jungia ne tik meilė, bet ir dar kažkokia kita jėga, kartu maloni 
ir neįveikiama, kurios dėka pati meilė darosi kažkokiu neišsenkamu 
šaltiniu, neveikiamu nei permainų, nei nusivylimų, nei išdavysčių, 
netgi mirties. Jų širdys buvo pilnos įsitikinimo, kad jie niekada ne- 
siliaus mylėję ir priklausę vienas kitam, nors ir kažin kas atsitiktų. 
Todėl jų sielas sėmė neapsakoma ramybė. O Vinicijus, be to, dar 
suvokė, kad ši meilė ne tik tyra ir gili, bet ir visai nauja, tokia, kokios 
pasaulis ligi šiol nepažinojo ir duoti negalėjo. Jo širdyje su ja susi- 
liejo viskas: -i1r: Ligija, ir Kristaus mokslas, ir ant kiparisų tyliai mie- 
ganti mėnesiena, ir giedra naktis, ir visata buvo vien jos sklidina. 

Po valandėlės jis vėl prašneko prislopintu, virpančiu „balsu: 

— Tu būsi mano sielos siela, būsi man pasaulyje brangiausia. 
Sutartinai plaks mūsų širdys, bendra bus malda ir bendra padėka 
Kristui. O, brangioji mano! Gyventi kartu, garbinti kartu malonin- 
gąjį Dievą ir žinoti, kad mirčiai atėjus vėl atsivers mūsų akys lyg po 
gražaus sapno naujoje šviesoje — ką geriau gali žmogus įsivaizduoti! 
Tiktai stebiuosi, kad anksčiau to nesupratau. Ir žinai, kas man dabar 
rodosi? Kad šitam mokslui neatsispirs niekas. Po dviejų ar trijų 
šimtų metų jį priims visas pasaulis, žmonės užmirš Jupiterį, ir 
nebus kitų dievų, tiktai Kristus, ir kitų šventyklų, tiktai krikščionių. 
Kas gi nenorėtų sau laimės? Ak, beje, girdėjau-Pauliaus pokalbį su 
Petronijumi, ir žinai, ką Petronijus galop pasakė: „Tai ne man“, bet 
nieko daugiau nesugebėjo. | . 

— Pakartok man Pauliaus žodžius, — paprašė Ligija. 

— Tai buvo mano dvare vakare. Petronijus pradėjo šmaikštauti 
ir krėsti juokus kaip visada, tada Paulius jam. pasakė: „Kaip tu gali, 
išmintingasai Petronijau, neigti, kad Kristus gyveno ir prisikėlė iš 
numirusių, jei pats dar nebuvai gimęs, o Petras ir Jonas Jį matė, ir 
aš mačiau keliaudamas į Damaską? Taigi pirmiausia tegu tavo 
išmintis įrodo, kad mes melagiai, o jau paskui neik mūsų liudiji- 
mus“. Tačiau Petronijus atsakė, kad neigti neketinąs, nes žinąs, jog 
dedasi daug nesuprantamų dalykų, kuriuos vis dėlto patvirtina pati- 
kimi žmonės. Ir kalbėjo toliau: viena esą sužinoti apie kokį naują 
svetimos šalies Dievą, o visai kas kita — priimti Jo mokslą. ,,„Ne- 
noriu, — sako, — nieko girdėti, kas galėtų man gadinti gyvenimą ir 
niokoti jo grožį. Nesvarbu, ar mūsų dievai tikri, bet jie gražūs, mums 
su jais smagu, ir galime gyventi be rūpesčių“. Tada Paulius jam taip 
atsakė: „Atmeti meilės, teisingumo ir gailiaširdystės mokslą bijodamas 
gyvenimo rūpesčių, bet pagalvok, Petronijau, ar jūsų gyvenimas iš 
tikrųjų yra laisvas nuo rūpesčių? Štai ir tu, pone, ir. visi turtin- 
giausieji ir galingiausieji nežinote, ar, vakare užmigę, nepabusite su 
mirties nuosprendžiu. Tačiau pasakyk: jei cezaris išpažintų šį mokslą, 
kuris skelbia meilę ir teisingumą, ar tavo laimė nebūtų tikresnė? 
Nuogąstauji dėl savo malonumų, bet argi tada gyvenimas . nebūtų 
linksmesnis? Na, o dėl gyvenimo puošmenų ir grožio, tai jeigu pris- 
tatėte tiek puikių šventyklų ir statulų piktoms, kerštingoms,. svetimo- 
terėms ir apgaulingoms dievybėms, kodėl jų nepastatyti vienatinio 
meilės ir tiesos Dievo garbei? Giriesi savo likimu, kad esi galingas 
ir prabangoje gyveni, bet lygiai taip pat galėtum būti neturtingas 

tr apleistas, nors kilęs iš didžių namų, o tada tau tikrai būtų geriau 
pasaulyje, jeigu Žmonės išpažintų Kristų. Jūsų mieste netgi turtingi 
tėvai, vengdami vaikų auklėjimo rūpesčių, dažnai juos išmeta iš namų, 
tie vaikai vadinami alumnais. Ir tu, pone, galėjai būti toks alumnas. 
Tačiau jeigu tavo tėvai gyventų pagal mūsų mokslą, tada šitaip ne- 
galėtų atsitikti. Ir jeigu pasiekęs vyro amžių vestum pamiltą moterį, 
tikriausiai norėtum, kad ji tau liktų ištikima iki mirties. O dabar 
žiūrėk, kas tarp jūsų dedasi, kiek gėdos, kiek nešlovės, kiek vedybi- 
nės neištikimybės! Juk jau net patys stebitės, kai pasitaiko moteris, 
kurią vadinate univira. O aš sakau tau, kad tos, kas širdyje nešios 
Kristų, nesulaužys ištikimybės vyrui, lygiai taip pat krikščionys vyrai 
saugos ištikimybę žmonai. Tačiau jūs nepasitikite nei savo valdo- 
vais, nei savo tėvais, nei žmonomis, nei vaikais, nei tarnais. Prieš 
jus dreba visas pasaulis, o jūs drebate prieš savo vergus, nes žinote, 
kad bet kurią valandą jie gali pakelti prieš jūsų priespaudą baisingą 
karą, kaip jau ne kartą yra darę. Turtingas esi, bet nežinai, ar rytoj 
tau nebus liepta mesti visus turtus, jaunas esi, bet gal jau rytoj tau: 
reikės numirti. Tu myli, bet tavęs tykoja išdavystė, mėgsti dvarus 
ir skulptūras, bet rytoj gali būti išvytas į Pandatarijos'“' tyrus, turi 
tūkstančius tarnų, bet rytoj tie tarnai gali tau nuleisti kraują. Ir jeigu 
taip yra, tai kaipgi galite būti ramūs, laimingi ir džiaugsmuose gy- 
venti? O štai. aš skelbiu meilę, skelbiu mokslą, kuris liepia valdovams 
mylėti, valdinius, ponams — vergus, vergams — tarnauti iš meilės, 
gyventi teisybėje ir labdaroje, o pabaigoje žadu palaimą, neišsen- 
kamą, begalinę kaip jūra. Tai kaipgi, Petronijau, tu -gali kalbėti, kad 
šis mokslas gadina gyvenimą, kai iš tiesų jis Jį taiso, ir pats būtum šim- 
tą kartų laimingesnis ir labiau užtikrintas, jeigu jis taip išplistų pa- 
saulyje kaip jūsų Romos viešpatystė“. 

Taip, o Ligija, kalbėjo Paulius, o Petronijus jam atsakė: „Tai 
ne man“, ir, apsimetęs, kad nori miego, išėjo, bet tarpduryje dar 
tarė: „Man geriau Eunikė negu tavo mokslas, judėjau, tačiau neno- 
rėčiau su tavimi rungtis tribūnoje“. O aš klausiausi Pauliaus žodžių 
visa siela, ir kai jis kalbėjo apie mūsų moteris, mano širdis buvo ku- 
pina susižavėjimo tuo mokslu, iš kurio tu išaugai kaip lelija pavasarį 
iš derlingos dirvos. Ir galvojau tada: štai Popėja pametė du vyrus 
dėl Nerono, štai Kalvija Krispinila, štai Nigidija, štai kone visos, 
kurias tik pažįstu, išskyrus vieną Pomponiją, prekiavo ištikimybe 
ir priesaikomis, ir tik ta vienintelė, tik ta manoji nepames, neapvils 
ir neužgesins židinio, nors mane apviltų ir pamestų visi, kuriais 

pasiklioviau. Taigi kalbėjau tau mintyse: kuo gi atsidėkosiu, jeigu 
ne meile ir pagarba? Ar tu jautei, kad aš ten, Ancijuje, kalbinau tave 
ir nuolatos, be atvangos šnekėjau, lyg būtum buvusi šalia? Šimtą 
kartų karščiau tave myliu už tai, kad pabėgai nuo manęs iš cezario 
rūmų. Ir aš nebenoriu jo matyti. Nebenoriu jo prabangos ir muzikos, 
tik tavęs vienos. Tark žodį, ir paliksime Romą, apsigyvensime kur 
nors toli. 

O ji, neatitraukdama galvos nuo jo peties, pakėlė akis, lyg susi- 
mąsčiusi, į nusidabruotas kiparisų viršūnes ir atsakė: 

— Gerai, Markai. Tu rašei man apie Siciliją, ten tr Aulai nori 
įsikurti senatvėje... 

Vinicijus džiaugsmingai ją nutraukė: 

— Taip, brangioji mano! Mūsų žemės ten gretimais. Tai nuosta- 
bus pajūris, ir klimatas dar švelnesnis negu Romos, ir naktys dar 
giedresnės, kvapsningos ir šviesios... Gyvenimas ir laimė ten — bės. ik 
tas pat. 

Paskui jis pradėjo svajoti apie ateitį: 

— Ten galima užmiršti rupesčius. Miškeliuose, alyvmedžių į1- 
raitėse vaikščiosime ir poilsiausime paunksnėje. O Ligija! Ak, koks 
gyvenimas — mylėtis, guostis, kartu žiūrėti į Jūrą, kartu — į dangų, 
kartu garbinti Dievą naloningą, aplinkui ramybėje sėti gėrį ir tei- 
singumą. 

Nutilo abu, žvelgdami į ateitų, jis tik spaudė ją stipriau prie 
savęs, 0 mėnesienoje ant jo rankos žėravo auksinis raitelio žiedas. 
Varguolių apgyventame kvartale jau visi miegojo, ir joks šnaresys 
nedrumstė tylos. 

— Ar leisi man susitikinėti su Pomponija? — paklausė Ligija. 

— Taip, brangioji. Kviesimės į svečius arba patys važiuosime 
pas juos. Ar nori, kad kartu pasiimtume ir Apaštalą Petrą? Jį slegia 
amžius ir darbai. Paulius taip pat mus lankys, atvers Aulą Plauci- 
jų. ir kaip kariai įkuria kolonijas tolimuose kraštuose, taip ir mes 
įkursime krikščionių koloniją. 

Ligija pakėlė ranką ir, paėmusi Vinicijaus delną, norėjo pris- 
pausti prie jo lūpas, bet jis sukuždėjo, tarsi bijodamas nubaidyti 


laimę: 

— Ne, Ligija, ne! Tai aš gerbiu ir dievinu tave, duok tu man 
savo ranką. | 

— Myliu tave. 


Tačiau jis jau prispaudė lūpas prie baltų kaip jazminas jos rankų, 

tr valandėlę jie girdėjo tik savo širdis plakant. Ore nedvelkė nė 
menkiausias vėjelis, ir kiparisai stovėjo tokie sustingę, lyg taip pat 
būtų užgniaužę krūtinėje kvapą... | 

Staiga tylą nutraukė netikėtas griaudimas, duslus, lyg iš po 
žemių. Šiurpuliai perbėgo Ligijos kūnu, o Vinicijus pakildamas 
tarė: 

— "Tai liūtai riaumoja vivariumuose.. 

Ir abu ėmė klausytis. Tuo tarpu į pirmą griaudėjimą atsiliepė 
antras, trečias, dešimtas, iš visų pusių ir kvartalų. Mieste kai kada 
būdavo po kelis tūkstančius liūtų prie įvairių arenų, ir ne kartą jie, 
priėję prie grotų ir įrėmę į jas didžiules galvas, liedavo šitokiu būdu 
laisvės ir dykumos ilgesį. Taip ėmė ilgėtis ir dabar — paduodami 
vienas kitam nakties tyloje balsą, riaumojimu užtvindė visą miestą. 
Jame slypėjo kažkokia nenusakoma grėsmė ir kraupumas, tad Ligija, 
kuriai šie balsai nubaidė giedrus ir ramius ateities reginius, klausėsi 
kažkokio keisto nerimo ir liūdesio suspausta širdimi. 

Tačiau Vinicijus apkabino ją ranka ir tarė: 

— Nebijok, brangioji. Artėja Žaidynės, tai visi vivariumai per- 
sildyti. | 

Paskui abu įėjo į Lino namelį, lydimi vis galingesnio liūtų 
riaumojimo. | 

Tuo metu Ancijuje Petronijus beveik kasdien skynė pergales 
prieš kitus augustionus, kurie varžėsi su juo dėl cezario palan- 
kumo. Tigelino įtaka visai nusmuko. Romoje, kur reikėjo pašalinti 
tariamai pavojingus Žmones, grobti jų turtą, tvarkyti politinius rei- 
kalus, rengti reginius, stulbinančius prašmatnumu ir neskoningu- 
mu, pagaliau tenkinti kokčias cezario užgaidas, klastingas ir viskam 
pasiryžęs Tigelinas buvo nepakeičiamas. Tačiau Ancijuje, tarp žvel- 
giančių į jūros žydrynę rūmų, cezaris gyveno kaip helenas. Nuo 
ryto ligi vakaro buvo deklamuojamos eilės, nagrinėjama jų sandara ir 
tobulumas, žavimasi vykusiais posakiais, užsiiminėjama muzika, te- | 
atru, žodžiu tariant, vien tuo, ką išrado ir kuo papuošė gyvenimą . 
graikų genijus. Bet čia nepalyginamai daugiau už Tigeliną bei kitus “ 
augustionus išsilavinęs Petronijus, sąmojingas, iškalbus, pasižymintis 

subtilia nuojauta ir skoniu, buvo nepralenkiamas. Cezaris ieškojo 
dabar jo draugijos, teiravosi jo nuomonės, kurdamas klausė pata- 
rimo ir rodė karštesnį draugiškumą negu bet kada. Aplinkiniams 
atrodė, kad jo įtaka jau galutinai paėmė viršų, kad jo ir cezario 
bičiulystė tapo pastovi ir truks metų metais. Netgi tie, kurie anksčiau 
neapkentė rafinuoto epikūriečio, dabar ėmė apie jį suktis ir ieš- 
koti jo palankumo. Ne vienas širdyje iš tikrųjų džiaugėsi, kad pra- 
našumą išsikovojo žmogus, gerai žinantis, kaip ką vertinti, ir su skep- 
tiška šypsena priimantis vakarykščių priešų pagyrimus, bet ar iš 
tinginystės, ar iš su tilumo nesigriebiantis keršto ir savo galios ne- 
naudojantis kitiems pražudyti ar pakenkti. Buvo tokių akimirkų, kada 
jis galėjo prapuldyti netgi Tigeliną, bet pasitenkino ji. išjuokęs 1r 
viešai parodęs jo neišprusimą ir lėkštybę. Romos senatas ilsėjosi, 
nes pusantro mėnesio nebuvo paskelbtas nė vienas mirties nuos- 
prendis. Ir Ancijuje, ir mieste buvo pasakojami tiesiog neįtikėtini 
dalykai apie rafinuočiausius cezario ir jo favorito ištvirkavimus, bet 
visi mieliau norėjo virš savęs turėti cezarį rafinuotą negu sužvėrėjusį 
Tigelino rankose. Pats Tigelinas suko galvą ir dvejojo, ar neprisi- 
pažinti pralaimėjus, nes cezaris daug kartų prasitarė, kad visoje 
Romoje ir visuose jo rūmuose tėra du žmonės, sugebantys suprasti 
vienas kitą, du tikri helenai — jis ir Petronijus. 

Stebinantis pastarojo apsukrumas sakyte sakė, kad jo įtaka truks 
ilgiau negu kitų. Žmonės jau negalėjo įsivaizduoti, kaip cezaris 
išsiverstų be jo, su kuo galėtų kalbėtis apie poeziją, muziką, lenkty- 
nes ir į kieno akis žvelgtų, norėdamas pasitikrinti, ar jo kūriniai tik- 
rai pavykę. O Petronijus su įprastu atsainumu dėjosi visai never- 
tinąs tokios savo padėties. Buvo kaip ir anksčiau lėtas, vangus, są- 
mojingas ir skeptiškas. Labai dažnai kitiems darė įspūdį, kad tai 
žmogus, kuris šaiposi iš jų, iš savęs, iš cezario ir iš viso pasaulio. 
Kartais drįsdavo į akis supeikti cezarį, ir kai kiti manydavo, kad jis 
jau per daug sau leidžia arba tiesiog pats ieško galo, jis mokėdavo 
tą peikimą staiga taip apversti, kad reikalai pakrypdavo jo labui, 
ir apstulbę liudininkai patikėdavo, jog nėra tokios situacijos, iš kurios 
jis neišsisuktų su triumfu: Kartą, praslinkus maždaug savaitei po 
Vinicijaus sugrįžimo iš Romos, cezaris mažame būrelyje skaitė iš- 
trauką iš savo „Trojos likimo“; kai baigė ir nuskambėjo susižavė- 
jimo šūksmai, Petronijus, žvilgsniu paklaustas cezario, pasakė: 

— Niekam tikusios eilės, tik į ugnį mesti. 

Klausytojams iš siaubo net širdys nustojo plakusios. Juk Nero- 

nas nuo pat mažumės niekada nėra girdėjęs tokio nuosprendžio; 
tiktai Tigelino veidas nušvito džiaugsmu. O Vinicijus išblyško, nes 
pamanė, kad Petronijus, kuris niekada neprisigurkšnoja, Šį kartą 
nusigėrė. 

Neronas paklausė saldžiu balsu, kuriame virpėjo skaudžiai i Įžeista 
savimeilė: 

— Kas, tavo manymu, jose bloga? 

Dabar Petronijus ėmė jį pulti: 

— Netikėk jais, — tarė, ranka rodydamas | susirinkusius, — jie 
nieko neišmano. Klausi, kas bloga šiose eilėse? Jei nori teisybės, 
pasakysiu: jos geros Vergilijui, geros Ovidijui, geros netgi Homerui, 
bet ne tau. Tau negalima tokių rašyti. Tas gaisras, kurį vaizduoji, 
nepakankamai liepsnoja, tavo ugnis nepakankamai karšta. Neklausyk 
Lukano liaupsių. Už tokias pat eiles jį apšauktume genijumi, bet 
ne tave. Ir žinai kodėl? Todėl, kad tu didesnis už juos. Kam. dievai 
davė tiek, kiek tau, iš to daugiau ir reikalaujama. Tačiau tu tingi. 
Tau mieliau numigti po pietų negu prisėsti klostes. Tu gali sukurti 
veikalą, kokio pasaulis ligi šiol nėra girdėjęs, todėl ir sakau tau į 
akis: parašyk geriau! | . | 


Ir Kalbėjo lyg šaipydamasis, bet kartu irzliai, o cezario akys 
apsitraukė didžio pasitenkinimo migla, jis tarė: 
„—- Dievai apdovanojo mane trupučiu talento, bet šalia to davė 
ir „daugiau — tikrą žinovą ir draugą, kuris vienintelis man sako 
teisybę į akis. 
"Taip taręs, ištiesė savo putlią, rudais "gyvaplaukiais apžėlusią 
ranką į aukšinį, Delfuose pagrobią kandeliabrą sudeginti eiles. 
Tačiau: Petronijus jas iš jo atėmė, , liepsnai dar vepalietus pa- 
piruso. | 
— Ne, ne! — sudraudė,- — net ir tokios netikusios priklauso žmo- 
nijai. Palik jas man. 


- Tada leisk man pasiųsti jas tau mano pasirinktame dėkle,- — 
atsakė jį apkabindamas Neronas. 

Ir kiek palaukęs vėl prašnėko: 2 

— Taip, taip. Teisybę sakai. Mano Trojos gaisras "nepakanka- 
mai šviečia, mano ugnis nepakankamai karšta. Tačiau maniau, kad, 
prilygus Homerui, to užtenka. Kažkoks. drovumas ir savęs, neįverti-! 
nimas: man visada kenkė. Tu man atvėrei akis. Tačiau ar žinai, 
kodėl taip yra, kaip tu sakai? Matai, kai skulptorius nori sukurti dievo“: 

tigūrą, ieško pavyzdžio, o aš pavyzdžio neturėjau. Niekada nema- 
Čiau degančio miesto, todėl mano vaizdams. stinga. tikrumo; 

* — Dar pasakysiu tau, kad reikia būti dideliu menininku, * kad 
tai suprastum. | 

* Neronas susimąstė ir po valandėlės tarė:. 

—- Atsakyk man, Petronijau, į vieną klausimą: ar tau gaila; kad 
Troja sudegė? 

— Ar gaila?.. Prisiekiu šiubu Veneros vyru!“ š anaiptol! Ir pa- 
sakysiu tau kodėl. Juk Troja nebūtų sudegusi, jei Prometėjas nebūtų 
žmonėms padovanojęs ugnies, o graikai nepaskelbę Priamui karo, bet 
jeigu nebūtų buvę ugnies, Eschilas nebūtų parašęs savo „Prometė- 
jo“, taip pat ir Homeras be karo nebūtų sukūręs „Iliados“, o man 
geriau, kad yra „Prometėjas“ ir „Iliada“ negu tas miesteliūkštis, 
tikriaūsiai prastas ir nešvarus, kuriame šiandien sėdėtų koks men- 
kysta prokuratorius 1T kvaršintų tau galvą ginčydamasis su vietiniu 
aeropagu. | 
- Štai kur protinga kalba, — atsakė cezaris.—- - Poezijai ir menui 
galima ir reikia viską aukoti: Laimingi: achajai, davę Homerui „Ilia- 
dos“ turinį, ir laimingas Priamas, regėjęs tėvynės žūų. O aš? Aš ne- 
mačiau degančio miesto. 

Valandėlę buvo tyla, pagaliau ją nutraukė Tigelinas:. 

— Aš gi sakiau tau, cezari,—- kalbėjo jis,— paliepk — ir sudė- 
ginsiu Ancijų. Arba žinai ką? Jeigu. tau gaila. šitų dvarų ir rūmų, 
sakyk sudeginti Ostijoje laivus, arba pastatysiu vau Albano kalnų 
papėdėje medinį miestą, į kurį pats įmesi ugnį. Ar nori? 

Tačiau Neronas sviedė į jį paniekos pilną žvilgsnį. | 

— Aš Žiūrėsiu į degančias medines būdas? Tavo „protas visai 

išskydo, Tigelinai! Be to, matau, kad nelabai vertini 'mano talentą 
r mano „Trojos likimą“, Jeigu Lanai jog kokia nors auka jai 
būtų per didelė. * | | . 

Tigelinas sumišo, O Neronas lukrelėjęs, ly g norėdamas pakreij! 
kalbą kitur, pridūrė: | 

-— Ateina vasara... O, kaip dvokia turbūt dabar toji Ru nai. 
ir vis dėlto vasaros žaidynėms reikės ten sugrįžti. 

"Tada Tigelinas atsiliepė: i 

—- Išsiuntęs augustionus, Cezari, leisk man valandėlę pas:ikti 
su tavimi... | 
Po valandos Vinicijus, grįždamas su Petronijumi iš cezario dvaro, 
pasakė: | 

„—-, Turėjau dėl tavęs gerokai pasijaudinti. Maniau, kad nusigė- 
ręs galutinai prapuolei. Atsimink, tu žaidi su mirtimi. 

—- Tai mano arena, — nerūpestingai atsakė Petronijus, — ir man 
smagu, kad esu joje geriausias gladiatorius.. Žiūrėk, kaip viskas 
baigėsi. Mano įtaka dar sustiprėjo šį vakarą. Atsiųs man savo eiles 
dėkle, kuris (nori kirsti lažybų?) bus nepaprastai brangus ir ne- 
paprastai neskoningas. Liepsiu savo gydytojui jame laikyti vidurius 
laisvinančius vaistus. Taip pasielgiau dar ir todėl, kad Tigelinas, 
matydamas, kaip tokie dalykai sekasi, be abejonės užsigeis mane 
pamėgdžioti, ir įsivaizduoju, kas bus, kai jis rėš kokį sąmojį. Toks pat 
vaizdas būtų, kai Pirėnų lokys sumanytų vaikščioti lynu. Kvatočiau 
kaip Demokritas. Pagaliau panorėjęs gal ir valiočiau sunaikinti 
Tigeliną ir vietoj jo tapti pretorionų prefektu. Tada turėčiau savo 
rankose patį Ahenobarbą. Tačiau tingiu... Jau verčiau toks gyve- 
nimas kaip dabar ir netgi cezario eilės. 0 

—- Na ir apsukrumas — net priekaištą moki paversti pagyrimu! 
Tačiau ar iš tikrųjų tos eilės tokios blogos? Aš čia neišmanau. 

—- Ne blogesnės už kitas. Viename Lukano piršte rasi daugiau 
talento, bet ir Variabarzdis šį tą turi. Visų pirma — begalinę poezijos 
ir muzikos meilę. Po dviejų dienų rinksimės pas jį pasiklausyti 
muzikos —- himno Afroditės garbei, kurį šiandien arba rytoj pa- 
baigs. Bus mažas būrelis. Tik aš, tu, Tulijus Senecijus ir jaunasis 
Nerva. O dėl eilių, tai mano kalbos, kurias tu girdėjai — kad po val- 
gio -6są panaudoju tas eiles kaip „Vitelijus flamingo plunksnas — 
gryna netiesa!.. Kartais jos būna išraiškingos. Hekubės žodžiai su- 
krečiantys... Ji skundžiasi gimdymo .kančiomis, ir Neronas sugebėjo 

rasti vykusių posakių, gal todėl, kad pats kančiose gimdo kiekvieną 
eilutę... Kai kada man jo gaila. Prisiekiu Poluksu! Koks keistas 
mišinys! Kaligulai trūko vieno šulo, bet jis nebuvo toks keistuolis.. 

—- Kas gali numatyti, kur nusiris Ahenobarbo beprotybė? — tarė 
Vinicijus. 

„ — Ničniekas. Dar gali atsitikti tokių dalykų, kad daugelį am- 
žių žmonėms plaukai šiaušis apie tai pagalvojus. Tačiau kaip tik 
šiuo. atžvilgiu man smalsu ir įdomu, tačiau, nors dažnokai nuobo- 
džiauju kaip Jupiteris Amonas!““ tyruose, vis dėlto manau, kad prie 
kito cezario nuobodžiaučiau dar labiau. Tavo tas judėjas Paulius 
iškalbingas, negali nepripažinti, ir jeigu tokie žmonės skelbs tą mokslą, 
mūsų dievai turės ne juokais pasisergėti, kad kartais netektų atsidurti 
palėpėje. Teisybė, jeigu sakysime, cezaris būtų krikščionis, visi jaustu. 

mės saugiau. Tačiau tavo pranašas iš Tarso, klodamas man savo 
argumentus, nepagalvojo mat, kad man tas padėties netikrumas ir 
daro gyvenimą patrauklų. Kas nelošia kauliukais, nepraloš turtų, 
o žmonės vis dėlio lošia kauliukais. Čia ir tam tikras malonumas, ir 
užsimiršimas. Pažinojau raitelių ir senatorių sūnų, kurie savo noru 
tapo -gladiatoriais. Tai sakai, aš žaidžiu gyvybe,— ką gi, tiesa, be! 
taip darau todėl, kad patinka, o jūsų krikščioniškos dorybės man 
nusibostų per vieną dieną kaip Senekos traktatai. Todėl Pauliaus 
iškalba nuėjo perniek. Jis turėtų žinoti, kad tokie žmonės kaip aš 
niekada nepriims to mokslo. Tu — kas kita! Su tavo charakteriu 
galima tik arba neapkęsti krikščionio vardo kaip maro, arba juo 
„tapti. Aš pripažįstu, kad jie teisūs, žiovaudamas. Mes šėlsiame, ri- 
tamės į prarają, kažkas nepatirta atgriūna ant mūsų iš ateities, kaž- 
kas lūžta po mumis, kažkas numirs šalia mūsų — taip, sutinku! Tačiau 
mirti mes sugebėsime, o tuo tarpu nenorime apsunkinti sau gyvenimo 
ir tarnauti mirčiai, kol ji mūsų dar nepasiėmė. Gyvenimas yra dėl 
paties savęs, o ne dėl jos. 

— O man tavęs gaila, Petronijau. 

— Negailėk manęs labiau negu aš pats savęs. Anksčiau tau buvo 
tarp mūsų nebloga, ir kariaudamas Armėnijoje ilgėjaisi Romos. 

— Ir dabar ilgiuosi Romos. 


— Taip, nes įsimylėjai krikščionių vestalę, kuri sėdi Užtibrėje! Aš 
tuo nesistebiu ir tavęs nesmerkiu. Tiktai stebiuosi, kad tu džiaugiesi 
tuo mokslu, kurį vadini palaimos jūra, ir ta meile, kuri netrukus turi 
apsivainikuoti, o liūdesys nenyksta iš tavo veido. Pomponija Grecina 
yra amžinai liūdna, ir tu nuo tada, kada tapai krikščioniu, nustojai 
juoktis. Taigi neįtikinėk manęs, kad tai džiaugsmingas mokslas! Iš 
Romos sugrįžai dar liūdnesnis. Jeigu jūs šitaip krikščioniškai mylitės, 
tai prisiekiu šviesiomis Bakcho garbanomis — neisiu jūsų - pėdomis. 

— Čia yra visai kas kita, — atsakė Vinicijus.— Aš tau prisiekiu 
ne Bakcho garbanomis, o savo tėvo siela, kad ilgus metus nepaty- 
riau net trupinėlio tokios laimės, kokia alsuoju šiandien. Tačiau 
ilgiuosi neapsakomai, ir keisčiausia, kai esu toli nuo Ligijos, man 
vaidenasi, kad jai gresia kažkoks pavojus. Nežinau koks, ir nežinau, 
iš kur gali užgriūti, bet nujaučiu jį kaip kokią artėjančią audrą. 

; — Per dvi dienas pasistengsiu išgauti tau leidimą išvykti iš 
Ancijaus tokiam laikui, kokiam panorėsi. Popėja kažkaip apsiramino, 
ir, kiek žinau, iš jos pusės niekas negresia nei tau, nei Ligijai. 

— Dar šiandien klausė mane, ką veikiau Romoje, nors išvykęs 
buvau slaptai. . 

—- Gal buvo įsakiusi tave sekti. Tačiau dabar ir ji priversta su 
manimi skaitytis. | 

Vinicijus stabtelėjęs tarė: 

— Paulius sakė, kad Dievas kartais perspėja, bet burtais tikėti 
neleidžia, tad ir aš ginuosi nuo to tikėjimo, tiktai negaliu apsiginti. 
Kad palengvinčiau sau širdį, papasakosiu tau, kas atsitiko. Sėdėjo- 
me su Ligija greta tokią giedrą naktį kaip šiandien ir svajojome apie 
savo tolesnį gyvunimą. Negaliu tau apsakyti, kokie laimingi ir ramūs 
buvome. Tuo metu pradėjo riaumoti liūtai. Tas riaumojimas Romoje 
įprastas, bet nuo tos valandos neturiu ramybės. Man atrodo, kad 
jame skambėjo kažkoks grasinimas, kažkoks nelaimės ženklas... Ži- 
nai, kad manęs, lengvai neišgąsdinsi, o tada man rodėsi, kad' baimės 
pritvinko visa nakties tamsa. Tai buvo taip keista ir netikėta, kad ir 
dabar tie balsai skamba ausyse, ir širdį be atvangos graužia baimė, 
tarsi Ligija prašytų mane apginti ją nuo kažkokios baisybės... kad 
ir nuo tų pačių liūtų. Ir kankinuosi. Išgauk man leidimą išvykti, nes 
kitaip dingsiu be leidimo. Negaliu čia sėdėti, kartoju — negaliu! 

Petronijus ėmė juoktis. a | 

— Dar iki to neprieita,— tarė, — kad konsulų sūnūs ar jų Žmonos 
būtų atiduota liūtams arenose. Jus gali ištikti bet kokia kita mirtis, 
tik ne tokia. Pagaliau kas žino, ar ten buvo liūtai, ar germanų taurai, 
kurie mauroja nė kiek ne prasčiau. Na o aš tai tik šaipausi iš burtų 
ir pranašingų ženklų. Vakar naktis buvo šilta, ir mačiau, kaip žvaigž- 
dės krito it lietus. Ne vienam darosi nejauku nuo tokio vaizdo, o aš 
pagalvojau sau: jeigu tarp jų yra ir manoji, tai bent jau palydovų 
man nestigs!.. 

Paskui valandėlę patylėjo ir kiek pamąstęs tarė: 

— Pagaliau žinai -ką: jeigu jūsų Kristus prisikėlė iš numirusių, 
tai gali ir jus abu apginti nuo mirties. , 

— Gali,— atsakė Vinicijus, žvelgdamas į žvaigždėmis nusėtą 
dangu. | 

Neronas grojo ir giedojo himną „Kipro valdovės“ garbei, kurio 
žodžius ir muziką sukūrė pats. Šią dieną balsas skambėjo laisvai, ir 
giesmininkas jautė, kad jo muzika iš tiesų veikia klausytojus, o tas 
jausmas davė balsui dar didesnės galios ir taip įsiūbavo jo paties 
sielą, kad giedojo su įkvėpimu. Pabaigoje net išblyško tikrai susi- 
jaudinęs. Ir turbūt -pirmą kartą gyvenime nenorėjo klausytis susi- 
rinkusiųjų liaupsių. Valandėlę sėdėjo įsirėmęs rankomis į cltrą ir 
nuleidęs galvą, paskui staiga atsistojo ir tarė: 

— Nuvargau, noriu gryno oro. Tuo tarpu suderinkite citras. 

Taip pasakęs, apsivyniojo kaklą šilko skarele. 

— Jūs eikite su manimi,-- kreipėsi į Petronijų ir Vinicijų, sė- 
dinčius menės kampe.— Vinicijau, duok man ranką, jaučiuosi nusil- 
pęs, o Petronijus pakalbės apie muziką. 

Paskui visi trys išėjo į rūmų terasą, išklotą alebastru ir pabarstytą 
šafranu. | | 

— Čia laisviau kvėpuoti, — tarė Neronas. — Mano širdis nerami 
1r liūdna, nors matau, kad su kūriniu, kurį pasitikrindamas jums 
atlikau, galiu pasirodyti viešai ir susilaukčiau triumfo, kokio ligi šiol 
joks romėnas dar nėra turėjęs. 

— Gali pasirodyti čia, Romoje ir Achajoje. Žavėjausi tavimi 
visa širdimi ir visu protu, o dieviškasai! — atsakė Petronijus. 

— Žinau. Esi per daug tingus, kad prisiverstum sakyti pagyri- 
mus. Ir nuoširdus kaip Tulijus Senecijus, bet supranti daugiau už jį. 
Tai pasakyk, ką tu manai apie muziką? 

— Kai klausausi poezijos, kai žiūriu į kvadrigą, kuria tu važiuo- 
ji cirke, į gražią statulą, gražią šventyklą ar paveikslą, tai jaučiu, 
kad aprėpiu to reginio visumą, ir mano susižavėjime sutelpa viskas, 
ką tie daiktai gali duoti. Tačiau kai klausausi muzikos, ypač tavo, 
-man atsiveria vis naujos grožybės ir malonumai. Vejuosi juos, gau- 
dau, bet dar nespėju jų perprasti, o jau vėl atplaukia ir atplaukia kiti, 
visai kaip jūros bangos, kurios ritasi iš begalybės. Tad ir sakau tau, 
kad muzika yra kaip jūra. Stovime ant vieno kranto ir matome tolius, 
bet kito kranto įžiūrėti neįmanoma. 

— Ak, koks gilus tu žinovas! — tarė Neronas. . 

Ir valandėlę visi vaikščiojo nesikalbėdami, tiktai šafranas tyliai 
šnarėjo po jų kojomis. 

— Tu išsakei mano mintį, — pagaliau prašneko Neronas,— to- 

dėl nuolatos kartoju, kad visoje Romoje tu vienintelis sugebi mane 
suprasti. Taip yra. Ir aš lygiai taip manau apie muziką. Kai groju ir 
dainuoju, regiu tokius dalykus, kurių nė nežinojau esant mano vals- 
tybėje arba pasaulyje. Štai aš cezaris, ir pasaulis priklauso man, aš 
viską galiu. Tačiau muzika atveria man naujas karalystes, naujus 
kalnus ir jūras, ir naujus malonumus, kurių ligi tol nežinojau. Daž- 
niausiai nemoku jų nei įvardinti, nei protu suvokti — tik jaučiu. 
Jaučiu dievus, matau Olimpą. Kažkoks nežemiškas vėjas dvelkia į 
mane, regiu it migloje kažkokias didybes neaprėpiamas, ramias ir 
tokias spindinčias kaip saulėtekis... Sferos groja aplink mane, ir 
pasakysiu tau (čia Nerono balsas suvirpėjo iš nuoširdaus nustebi- 
mo)... kad aš, cezaris ir " dievas, Jaučiuosi tada kaip maža dulkelė. 
Ar patikėsi tu? 
I — Taip. Tik dideli menininkai gali meno akivaizdoje jaustis 
maži.. | , 
| — Šiandien — atvirumo naktis, tad atveriu tau širdį kaip drau- 
gui ir pasakysiu daugiau... Gal tu manai, kad aš aklas ir netekęs pro- 
to? Gal manai, jog nežinau, kad Romoje ant sienų tepliojami mane 
įžeidžiantys užrašai, kad žmonės mane vadina motinžudžiu ir žmon- 
žudžiu... kad mane laiko pabaisa ir kankintoju todėl, jog Tigelinas 
išgavo iš manęs kelis mirties nuosprendžius mano priešams?.. Taip, 
brangusis, jie mane laiko pabaisa, ir aš tai žinau... Tiek įteigta man 
žiaurumo, kad kai kada aš pats save klausiu, ar aš ne žvėris?.:. Ta= 
čiau jie nesupranta, kad žmogaus veiksmai kartais gali būti žiaurūs, 
o Žmogus — ne žvėris. Ak, niekas nepatikės, gal ir tu, brangusis ma- 
no, nepatikėsi, kad tomis valandėlėmis, kai muzika supa mano sielą, 
aš jaučiuosi toks geras kaip kūdikis lopšyje. Prisiekiu tau šiomis 
žvaigždėmis, kurios virš mūsų šviečia, kad sakau gryną teisybę: 
žmofiės nežino, kiek gerumo glūdi šioje širdyje ir kokius lobius joje 
aš pats matau, kai muzika atveria į ją duris. | 

Petronijus, Kuris nė kiek neabejojo, kad šią akimirką Neronas 
kalba nuoširdžiai ir kad muzika iš tikrųjų gali pažadinti egoizmo, 
pasileidimo ir piktadarybių kalnais užverstoje j0 sieloje tauresnius 
polinkius, tarė: | 

— Tave reikia pažinti taip gerai, kaip aš pažįstu. Roma niekada 
nemokėjo tavęs vertinti. 

Cezaris stipriai atsirėmė į Vinicijaus petį lyg prislėgtas neteisybės 
jungo ir tarė: 

— Tigelinas man sakė, kad senatoriai šnibžda vienas kitam į 

ausį, jog Diodoras ir Terpnas geriau už mane skambina citra. Net 
ir šito man nepripažįsta! Tačiau tu, kuris visada man kalbi teisybę, 
pasakyk nuoširdžiai: ar jie skambina geriau už mane arba lygiai 
taip kaip aš? | 

— Anaiptol. Tu švelniau užgauni stygas, o skambesys galinges- 
nis. Tu skambini kaip artistas, o jie — kaip įgudę amatininkai. Taip, 
žinoma! Anksčiau pasiklausius jų muzikos, imi geriau suprasti, kas 
tu esi. 

— Jeigu taip, tai tegu sau gyvena. Jiems niekada nė į "galvą 
neateis, kokią paslaugą jiems padarei šią akimirką. Beje, jeigu aš 
Juos pasmerkčiau myriop, turėčiau į jų vietą paimti kitus. | 

— Be to, ir žmonės šnekėtų, kad iš muzikos meilės persekioji 
valstybėje muziką. Niekada nežudyk meno dėl meno, dieviškasai. 


— "Tu visai kitoks negu Tigelinas,— atsakė Neronas.— Bet, ma- 
tai, aš iš tiesų esu visur artistas, o kadangi muzika man atveria“ pla- 
tybes, kurių ligi tol nepažinojau, šalis, kurių nevaldau, malonumus 
ir laimę, kurių nepatyriau, tai aš negaliu gyventi paprasto .gyveni- 
mo. Ji man sako, kad nepaprastybė yra, tad ir ieškau jos visa dievų 
man duota valdžios galia. Kartais man atrodo, kad, siekiant patekti 
į tuos olimpinius pasaulius, reikia nuveikti kažką, ko joks žmogus 
ligi šiol. nėra padaręs, reikia pranokti minią gėriu ar blogiu. Žinau 
taip pat, kad žmonės mane smerkia už šėlimus. Tačiau aš nešėlstu, 
tiktai ieškau! O jei ir šėlstu, tai iš nuobodulio. ir nekantrumo, kad 
negaliu surasti. Aš ieškau — tu supranti — todėl noriu būti didesnis 
už žmogų, nes tik šitaip galiu tapti visų didžiausiu artistu. || 

Jis prislopino balsą, kad Vinicijus neišgirstų, ir, prikišęs lūpas 
Petronijui prie ausies, ėmė kuždėti: 

— Ar žinai, kad aš pirmiausia dėl to pasmerkiau myriop motiną 
ir žmoną? Prie nežinomo pasaulio vartų norėjau sudėti didžiausią 
auką, kokią: tik. gali žmogus sudėti. Maniau, po to kažkas įvyks, .at- 
sivers kažkokios durys, už kurių išvysiu kažką nežinoma. Tebūna 
tai itin nuostabūs ar nežmoniškai kraupūs dalykai, kad tik jie būtų 
nepaprasti ir didūs... Tačiau tos aukos nepakako. Kad atsivertų empi- 
rėjaus durys, matyt, reikia dar didesnės — ir teįvyksta taip, kaip 
skelbia pranašystės. 

— Ką ketini daryti? 

— Pamatysi, pamatysi greičiau negu manai. O tuo tarpu žinok, 
kad yra du Neronai: vienas tas, kurį žmonės pažįsta, kitas — artistas, 
kurį pažįsti tu vienas, ir kerta jis kaip mirtis arba šėlsta kaip Bak- 

chas būtent dėl to, kad jį slegia paprasto gyvenimo pilkumas ir men- 
Kyb6, ir jis norėtų jas nušluoti, nors tektų veikti ugnimi ir geleži- 

„O, koks pilkas liks šis pasaulis, kai manęs nebebus!.. Niekas dar 
nenumano, netgi tu, brangusis, koks aš artistas.. Tačiau kaip tik dėl to 
kenčiu ir nuoširdžiai tau sakau, kad mano siela kartais būna liūdna 
kaip tie kiparisai, kurie antai juoduoja priešakyje. Sunku žmogui 
nešti kartu ir aukščiausios valdžios, ir didžiausio talento jungą... 

— Užjaučiu tave, cezari, visa siela, o drauge su manimi — žemė 
ir jūros, o ką jau kalbėti apie Vinicijų, kuris širdyje tave dievina. 

— Ir man jis visada buvo mielas, — tarė Neronas, — nors tarnavo 
Marsui, ne mūzoms. 

— Jis visų pirma tarnauja Afroditei, — atsakė Petronijus. 

Tr staiga užsimojo vienu kirčiu sutvarkyti sūnėno reikalus, kartu 
pašalinti visokius jo tykojančius pavojus. | 

— Jis įsimylėjęs kaip Troilas Kresidę'“',— tarė Petronijus.— 
Leisk jam, valdove, išvažiuoti į Romą, nes čia nusikamuos: Ar žinai, 
kad toji tavo jam padovanotoji ligė įkaitė atsirado, ir Vinicijus, 
išvykdamas į Ancijų, paliko ją globoti kažkokiam Linui? Aš to ne- 
minėjau tau, nes tu kūrei savo himną, o tai visų svarbiausia. Vini- 
cijus norėjo ją turėti už meilužę, bet kai ji pasirodė esanti dorovinga 
kaip Lukrecija, jis įsimylėjo jos dorovingumą ir dabar nori ją vesti. 
Ji karaliaus duktė, tad jam pažeminimo nebus, bet jis tikras karys: 
dūsauja, kamuojasi, dejuoja, tačiau laukia savo imperatoriaus lei- 
dimo. 

-— Imperatorius nerenka žmonų savo kariams. Kam jam mano 
leidimas? 

— Sakiau tau, valdove, kad jis tave dievina. 

— "Tuo labiau gali būti tikras, kad aš sutiksiu. Tai daili mergina, 
bet per siaurų klubų. Augusta Popėja man skundėsi dėl jos, kad 
nužiūrėjusi mūsų kūdikį Palatino soduose... 

— Tačiau aš Tigelinui pasakiau, kad dievybių | neveikia pikti 
apžavai. Prisimeni, dieviškasis, kaip jis sumišo ir kaip tu pats šau- 
kei: „Habet!“ 

— Prisimenu. 

Tada Neronas kreipėsi į Vinicijų: V 

— Ar myli ją taip, kaip sako Petronijus? 

— Myliu ją, valdove, — atsakė Vinicijus. . 

— Tada įsakau tau rytoj pat keliauti į Romą, vesti ją ir nesi- 
rodyti man akyse be sutuoktuvių žiedo. 

— Dėkoju tau, valdove, iš visos širdies ir sielos. 

— O, kaip gera daryti žmones laimingus, — tarė cezaris.— Nieko 
kito nenorėčiau daryti per visą gyvenimą. 

— Suteik mums: dar vieną malonę, dieviškasis, — kreipėsi Pet- 
ronijus, — ir paskelbk šią savo valią Augustos akivaizdoje. Vinicijus 
niekada nedrįstų vesti moters, kurios nekenčia Augusta, bet tu, val- 
dove, vienu žodžiu išsklaidyk jos neigiamą nuomonę, pareikšdamas, 
kad toks tavo įsakymas. 

— Gerai, — sutiko cezaris,— tau ir Vinicijui negalėčiau nieko 
atsakyti. 

“Ir pasuko į dvarą, o su juo — Petronijus ir Vinicijus, širdyje 
džiaugdamiesi pergale. Vinicijus vos tvardėsi nepuolęs Petronijui 
ant kaklo, nes dabar visi pavojai ir kliūtys atrodė nugalėtos. 

Dvaro atrijuje jaunasis Nerva ir Tulijus Senecijus savo pasako- 
jimais linksmino Augustą, o Terpnas ir Diodoras derino citras. Įėjęs 
Neronas atsisėdo į vėžlio šarvais inkrustuotą krėslą ir, kažką pakuž- 
dėjęs į ausį patarnaujančiam graikui berniukui, laukė. 

Berniukas netrukus sugrįžo su auksine skrynele — Neronas ją 
atidarė ir, išėmęs stambių opalų vėrinį, tarė: 

— Štai brangenybės, vertos šio vakaro. 

— Jose raibuliuoja ryto aušra, — atsakė Popėja, įsitikinusi, kad 
vėrinys skirtas jai. 

Cezaris valandėlę kilsčiojo rausvus brangakmenius čia aukštyn, 
čia žemyn ir pagaliau tarė: 

— Vinicijau, padovanok nuo manęs šį vėrinį jaunai ligų kara- 
laitei, kurią tau įsakau vesti. 

Popėjos žvilgsnis, pilnas pykčio ir ūmaus nustebimo, ėmė lakstyti 
nuo cezario prie Vinicijaus ir pagaliau sustojo ties Petronijumi. 

Bet šis, atsainiai persisvėręs per krėslo porankį, braukė ranka 
per arfos grifą, tarsi norėdamas gerai įsiminti jo formą. 

Tuo metu Vinicijus, padėkojęs už dovaną, priėjo prie Petroni- 
jaus ir tarė: 

— Kuo aš atsidėkosiu tau už tai, ką šiandien padarei mano 
labui? 

— Paaukok Euterpei *! porą gulbių, — atsakė Petronijus, — liau- 
psink cezario giesmes ir juokis iš burtų. Tikiuosi, kad liūtų riaumo- 
jimas nuo šiol nenutrauks svajonių nei tau, nei iavajai ligų lelijai. 

— Ne,— tarė Vinicijus,— dabar aš visai ramus. 

— Tebūna Fortūna jums maloninga. O dabar būk atidus, nes 
cezaris vėl ima formingą. Užgniaužk kvapą, klausykis ir liek ašaras. 
Cezaris iš tikrųjų paėmė į rankas formingą ir pakėlė akis aukštyn. 
Menėje nuščiuvo kalbos, žmonės sėdėjo nejudėdami lyg suakmenė- 
ję. Tik Terpnas ir Diodoras, kurie turėjo akompanuoti, sukiojo gal- 
vas — Žiūrėjo čia vienas į kitą, čia į cezario lūpas, laukdami pirmų- 
jų giesmės tonų. 
Tuo metu priemenėje pasigirdo triukšmas ir žmonių balsai, ne- 
trukus pro užuolaidas įžengė cezario atleistinis Faonas, o paskui ji — 
konsulas Lekanijus. 
"Neronas suraukė antakius. 
*— Atleisk, dieviškasai imperatoriau,— prašneko uždusęs Fao- 
nas, — Romoje gaisras! Didžioji miesto dalis liepsnoja!.. 
" Išgirdę šią žinią, visi pašoko, Neronas padėjo formingą ir tarė: 
— O dievai!.. Išvysiu degantį miestą ir baigsiu „Trojos likimą“. — 
Paskui kreipėši į konsulą: 
--— Jeigu išvyksiu tučtuojau, ar dar suspėsiu pamatyti gaisrą? | 
 — Valdove,— atsakė išbalęs kaip drobė konsulas, — virš miesto — 
ištisa liepsnų jūra: dūmai dusina gyventojus, ir žmonės alpsta arba 
pamišę puola į ugnį... Roma žūsta, valdove! | 
Valandėlę buvo tyla, ją nutraukė Vinicijaus šauksmas: 
— Vae misero mihi!.. 
Ir jaunuolis, nusimetęs togą, vien su tunika išbėgo I iš rūmų. 
O Neronas iškėlė rankas į dangų ir sušuko: 
— Vargas tau, Priamo šventas mieste!.. 

Vinicijus, vos spėjęs įsakyti keliems vergams joti draugė su juo, 
užšoko ant žirgo ir pavarė jį vėlyvą naktį tuščiomis Ancijaus gatvė- 
mis Laurento link. Baisi žinia įstūmė jį beveik į pamišimo ir proti- 
nio siutulio būklę, protarpiais jis visai nesusigaudė, kas jam darosi, 
tik jautė, kad ant jo paties žirgo sėdi už jo pečių nelaimė ir, šauk- 
dama jam į ausį: „Roma dega!“, plaka jį patį, žirgą ir gena į tą ugnį. 
Prigludęs savo vienplauke galva žirgui prie sprando, lėkė vien si 
tunika akipločiu, nežiūrėdamas į priekį ir nepaisydamas kliūčių, 

kur galėjo susilaužyti kaulus. Aplink tyla, aplink naktis, rami ir 
žvaigždėta, o raitelis ir žirgas, nutvieksti mėnesienos, atrodė it sapno 
vaiduokliai. Idumėjos eržilas suskliaudęs ausis ir ištiesęs kaklą lėkė 
kaip strėlė pro sustingusius kiparisus ir tarp jų pasislėpusius dvarus. 
Kanopų kaukšėjimas į akmens plytas šen bei ten pažadindavo šunis, 
kurie lojimu lydėdavo keistą šmėklą, o paskui, sudirginti jos staigaus 
pasirodymo, imdavo kaukti, iškėlę snukius į mėnulį. Paskui Vinicijų 
daug prastesniais žirgais joję vergai greitai atsiliko. Jis pats, kaip 
audra pradundėjęs per miegantį Laurentą, pasuko į Ardėją, kur, kaip 
ir Aricijoje, Bovilose ir Ustrine, laikė žirgus nuo pat atvykimo į 
Ancijų dienos, kad galėtų trumpiausiu laiku įveikti nuotolį, ski- 
riantį jį nuo Romos. Tai turėdamas galvoje, varė žirgą iš paskuti- 
niųjų. Už Ardėjos jam pasirodė, kad dangus žiemryčių pusėje raus- 
vėja. Tai galėjo būti ir ryto aušra, nes metas buvo vėlus, o liepos 
mėnesį švinta anksčiau. Tačiau Vinicijus neįstengė sulaikyti susirūpi- 
nimo ir.įtūžio šauksmo —- jam vaidenosi, kad ten gaisro pašvaistė. 
Jis prisiminė Lekanijaus žodžius: „Visas miestas — ištisa liepsnų jū- 
ra!“ — ir valandėlę jautė, kad jam iš tiesų gresia pamišimas, nes 
visai prarado viltį išgelbėti Ligiją ir netgi pasiekti miestą, kol šis dar 
nepavirto pelenų krūva. Jo mintys dabar lėkė greičiau už žirgą ir 
skriejo priekyje kaip juodų paukščių pulkas, gūdus ir siaubingas. 
Nors nežinojo, kuri miesto dalis pirmiausia ėmė degti, bet vis dėlto 
manė, kad Užtibrė: ten susigrūdę namai, medienos sandėliai ir 
lentinės pašiūrės, kur pardavinėjami vergai, tad ji pirmoji galėjo 
tapti liepsnų auka. Romoje gaisrai kildavo gana dažnai, 0 jų metu 
taip pat dažnas smurtas ir plėšikavimai, ypač kvartaluose, kur gy- 
veno skurdžiai ir pusiau barbarai — taigi kas gali darytis toje Už- 
tibrėje, kur susisukę lizdą bedaliai iš visų pasaulio kampų? Čia Vi- 
„nicijaus galvoje šmėstelėjo Ursas su savo nežmoniška jėga, bet ką 
padarys netgi ne Žmogus, o titanas prieš naikinančią ugnies galybę? 
Vergų maišto baimė taip pat jau kiek metų košmariškai kamavo R»mą. 
Sklido kalbos, kad šimtai tūkstančių tų žmonių svajoja apie Spartako 
laikus ir tik laukia patogios valandos griebtis ginklo prieš engėjus ir 
miestą. Ir ši valanda štai išmušė! Galbūt ten, mieste, šalia gaisro siau- 
čia skerdynės ir karas. Gal net pretorionai užpuolė miestą ir žudo 
cezario įsakymu. Iš pasibaisėjimo Vinicijui plaukai pasišiaušė ant gal- 
vos. Prisiminė jau senokai su keistu atkaklumu sklandančius ce- 
zario rūmuose . pasakojimus apie miestų gaisrus, prisiminė Nerono 
skundus, kad turįs pavaizduoti degantį miestą niekada neregėjęs 

tikro. gaisro, prisiminė jo niekinamą atsakymą Tigelinui, kuris pasi- 
šovė uždegti Ancijų arba dirbtinį medinį miestą, prisiminė pagaliau 
jo pasipiktinimą Roma ir dvokiančiais Suburos užkampiais. Taip! 
Tai cezaris įsakė padegti miestą! Jis vienintelis galėjo išdrįsti, ir 
vienintelis Tigelinas galėjo įvykdyti tokį įsakymą. O jeigu Roma 
dega cezario įsakymu, tai kas užtikrins, kad ir žmonės jo įsakymu 
nebus išžudyti. Iš pabaisos ir šito gali laukti. Vadinasi, gaisras, vergų 
maištas ir skerdynės! Koks siaubingas chaosas, koks niokojančių gai- 
valų ir žmonių įtūžio siautėjimas, ir tame visame sūkuryje — Ligi- 
ja! Vinicijaus dejonės sumišo su žirgo šnopavimu ir dūsavimu, nes, 
šuoliuodamas į Ariciją visą laiką į kalną, jis jau bėgo iš paskuti- 
nių jėgų. Kas išplėš Ligiją iš degančio miesto ir kas ją išgelbės? 
Dabar Vinicijus, visiškai pargriuvęs kniūpsčias ant žirgo, įsikirto pirš- 
tais sau į plaukus, iš skausmo kone krimsdamas žirgui sprandą. Ta- 
čiau tuo metu kažkoks kitas raitelis, taip pat skriedamas it vėjas, 
tik iš priešingos pusės, į Ancijų, šūktelėjo jam pralėkdamas: „Ro- 
ma žūsta!“ ir nurūko toliau. Vinicijaus ausis dar pasiekė žodis „die- 
vai“, o visa kita užgožė kanopų bildesys. Tačiau tas paskutinis Žo- 
dis jį išblaivė. Dievai!.. Vinicijus staiga pakėlė galvą ir ištiesęs ran- 
kas į žvaigždėmis nusėtą dangų ėmė melstis: „Šaukiuosi ne jūsų, 
kurių šventyklos dega, o Tavęs!.. Tu pats kentėjai, Tu vienas gailestin- 
gas! Tu vienas supratai žmonių skausmą! Tu atėjai į pasaulį išmokyti 
žmones gailestingumo, tai parodyk jį dabar! Jei Tu toks, kaip kalbėjo 
Petras ir Paulius, tai išgelbėk man Ligiją. Paimk ją ant rankų ir 
išnešk iš liepsnų. Tu gali! Atiduok ją man, o aš Tau atiduosiu savo 
kraują. Ir jeigu nenori taip padaryti dėl manęs, tai padaryk dėl jos. 
Ji Tave myli ir tiki Tavimi. Žadi pomirtinį gyvenimą ir palaimą, bet 
pomirtinė palaima niekur nedings, o Ligija dar nenori mirti. Leisk 
jai gyventi. Paimk ją ant rankų ir išnešk iš Romos, Tu sal nebent 
tik nenorėtum... —- 
Ir nutraukė maldą, nes pajuto, kad toliau ji sali virsti grasinimu, 0 
jis bijojo įžeisti dievybę tokią valandą, kada labiausiai Jos gai- 
lestingumo ir malonės reikėjo. Išsigando vien pagalvojęs apie tai 
ir, kad neprisileistų artyn nė šešėlio grasinimo, ėmė vėl pliekti 
žirgą, tuo labiau kad priešakyje mėnesienoje sušvito balti Arici- 
jos mūrai — tai jau pusė kelio iki Romos. Po kiek laiko visu greičiu 
pralėkė pro Merkurijaus šventyklą giraitėje prie miesto. Čia, matyt, 
jau žinota apie nelaimę, nes palei šventyklą buvo neįprastas suju- 
dimas. Pradumdamas Vinicijus pastebėjo ant laiptų ir tarp kolonų 

žmonių būrius su degančiais fakelais, grūstyje ieškančius dievo glo- 
bos. Ir kelias jau nebebuvo nei toks tuščias, nei toks laisvas kaip 
iki Ardėjos. Teisybė, žmonės traukė į giraitę šalutiniais takais, bet 
ir pagrindiniame vieškelyje stoviniavo pulkeliai, kurie, pamatę du- 
miantį raitelį, skubiai metėsi į šoną. Iš miesto sklido balsų gaude- 
sys. Vinicijus įlėkė į jį kaip viesulas, kelyje parvertęs ir sumynęs ke- 
lis žmones. Dabar iš visų pusių skriejo klyksmai: „Roma dega! Miestas 
liepsnose! O dievai, gelbėkite Romą!“ 

Žirgas suklupo ir, timptelėtas stiprios rankos, sustojo piestu prie 
užeigos, kurioje Vinicijus laikė pakaitą. Vergai, tarsi telaukę atvykstant 
šeimininko, stovėjo prie vartų ir, jam įsakius, vienas per kitą -puolėsi 
atvesti naują žirgą. O Vinicijus, pamatęs dešimties raitų pretorionų 
būrį, kuris, matyt, jojo su žinia iš miesto į Ancijų, pribėgo prie jų 
ir ėmė klausinėti: 

— Kuri miesto dalis dega? 

— Kas tu toks? — paklausė dešimtininkas. | 

— Vinicijus, karo tribūnas ir augustionas! Atsakyk, jei brangini 
savo galvą! 

— Gaisras, pone, kilo krautuvėse prie Didžiojo cirko. Kai mus 
išsiuntė, miesto vidurys buvo ugnyje. a 

:— -O0 Užtibrė? | | 

— Liepsnos kol kas ten nesiekė, bet nesulaikoma jėga jos ryja 
vis naujus kvartalus. Žmonės žūsta nuo karščio ir dūmų, jokia pa- 
galba neįmanoma. | 

Tuo metu vergai atvedė Vinicijui naują žirgą. Jaunasis tribūnas 

žšoko ant jo ir nudūmė toliau. 

Dabar jojo į Albaną, dešinėje palikęs Albą Longa ir.jos nuosta- 
bų ežerą. Vieškelis į Ariciją ėjo palei kalną, kuris visiškai užstojo 
horizontą ir anapus prisiglaudusį Albaną. Tačiau Vinicijus žinojo, 
kad pakilęs į viršūnę išvys ne tik Bovilas ir Ustriną, kur jo laukė 
žirgų pakaitai, bet ir Romą, nes už Albano abipus Apijaus kelio 
plytėjo lygi, slėsni Kampanija, per kūrią į miestą bėgo tik akve- 
dukų arkados, ir jau niekas neužstojo reginio. 

„— Nuo viršūnės pamatysiu Uepsnas, — kalbėjo sau. 

Ir vėl ėmė pliekti žirgą. I 

Tačiau dar neprišuoliavęs kalno viršūnės, veidu pajuto vėjo dvel- 
kimą, 0 su juo šnerves pasiekė ir dūmų kvapas. 

Tuo metu ir kalno viršūnėje pradėjo tviskėti auksiniai atšvaitai. 

„Pašvaistė!“ — pagalvojo Vinicijus. 

Tačiau naktis jau seniai blyško, sambrėškis palengva virto šviesa, 
ir visose artimose kalvose. taip pat tviskėjo auksiniai ir rausvi at- 
švaitai, panašūs ir į gaisro pašvaistę, ir į ryto aušrą. Vinicijus už- 
jojo į viršūnę, ir tada atsivėrė siaubingas reginys. 

Visa žemuma buvo užklota dūmais, susitvenkusiais į vieną milži- 
nišką prie pat žemės slūgsantį debesį, kuriame skendėjo miestai, 
akvedukai, dvarai, medžiai, o už šios pilkos klaikios. lygumos ant kalvų 
degė miestas. 

Tačiau gaisras nekilo aukštyn ugnies stulpu, kaip būna, kada 
dega pavienis, nors ir didžiulis pastatas. Čia buvo veikiau ilga, pa- 
naši į žarą juosta. 

Virš tos juostos didžiulė dūmų banga, vienur visai juoda, kitur 
atšvintanti rausva ir kruvina spalva, stangri, išpampusi, tiršta, ji ran- 
gėsi it žaltys, kuris čia traukiasi, čia tįsta. Ta klaiki banga kartais, ro- 
dės, ims ir užlies net pačią ugninę juostą — ši darėsi siaura lyg kas- 
pinas, bet tarpais ji nuplieksdavo tą bangą iš apačių, paversdama jos 
žemutinius kamuolius liepsnojančiomis vilnimis. Ir ugnies juosta, ir 
dūmų banga siekė nuo vieno horizonto krašto iki kito, užsklęsda- 
mos jį taip, kaip kai kada užsklendžia miško Juosta. Sabinų kalnų 
visai nebuvo matyti. | 

Iš pirmo žvilgsnio Vinicijui atrodė, kad dega ne tik miestas, bet 
visas pasaulis, ir joks gyvas padaras negali išsigelbėti iš to ugnies ir 
dūmų okeano. 

Puūtė vis stipresnis vėjas nuo gaisro pusės, nešdamas degėsių kva- 
pą ir palšą blandą, kuri ėmė dengti net artimus daiktus. Jau visai 
išbrėško, ir saulė nušvietė Albano ežerą apsupusių kalvų viršūnes. 
Tačiau skaistūs auksiniai ryto spinduliai per blandą atrodė tarsi rudi 
ir liguisti. Leisdamasis į Albaną, Vinicijus nėrė vis į tirštesnius, vis 
sunkiau perregimus dūmus. Pats miestelis buvo visai juose pasken- 
dęs. Išsigandę miestiečiai pasipylė į gatves, ir baisu buvo pagalvoti, 
kas dedasi Romoje, jeigu jau čia sunku alsuoti. | 

"Vinicijų vėl apėmė neviltis, ir iš siaubo jam plaukai ant galvos 
stojosi piestu. Tačiau stengėsi drąsintis kiek įmanydamas. „Negali- 
mas dalykas, — galvojo, — kad visas miestas iš karto pradėjo degti. 
Vėjas pučia iš žiemių ir varo dūmus tik į šitą pusę. Anoje pusėje jų 
nėra. Užtibrė, atskirta upės, gal ir visai sveika. išliko, šiaip ar taip, 
Ursui tereikėjo -prasigauti drauge su Ligija pro Janikulo vartus, ir 
pavojus nebegresia. Taip pat neįmanoma, kad būtų žuvę visi žmonės 
ir miestas, kuris valdo pasaulį, kartu su gyventojais būtų nušluotas 

nuo žemės paviršiaus. Netgi užkariautuose miestuose, kur žudynės 
ir ugnis ima siautėti iš karto, dalis žmonių visada išlieka gyvi, tai 
kodėl būtinai turi žūti Ligija? Juk ją saugo Dievas, pats nugalė- 
jęs mirtį!“ Taip mąstydamas, pradėjo vėl melstis ir pagal tradiciją, kaip 
buvo įpratęs, ėmė berti Kristui didžiausias priesaikas ir žadėti gausiai 
dovanų ir aukų. Perlėkęs Albaną, kurio beveik visi gyventojai sėdėjo 
ant stogų ir medžiuose žiūrėdami į Romą, kiek aprimo ir vėl atgavo 
šaltą protą. Dar pagalvojo, kad Ligiją globoja ne tik Ursas ir Linas, 
bet ir Apaštalas Petras. Vien tai prisiminus, net širdis atlėgo. Petras 
jam visada buvo nesuprantama, beveik antžmogiška būtybė. Nuo tos 
valandos, kai girdėjo jį kalbant Ostriane, jam išliko keistas įspūdis, 
apie kurį pirmomis Ancijaus dienomis rašė Ligijai, kad kiekvienas 
to senolio žodis yra tiesa arba turi tapti tiesa. Artimesnė pažintis, 
užsimezgusi su Apaštalu ligos metu, dar sustiprino tą įspūdį, paskui 
virtusį tvirtu tikėjimu. Taigi jei Petras palaimino jo meilę ir paža- 
dėjo jam Ligiją, tai ši negalėjo žūti liepsnose. Miestas tegu ir sudegs, 
bet nė viena gaisro kibirkštis nenukris ant jos rūbo. Nuo bemiegės 
nakties, pašėliško jojimo ir susijaudinimo Vinicijų dabar pagavo keista 
egzaltacija, kai viskas atrodė įmanoma: Petras peržegnoja liepsnas, 
praskiria jas vienu žodžiu, ir jie saugiai pereina ugnies alėja. Be to, 
Petras iš anksto regi ateitį, taigi be abejonės numatė ir gaisro nelai- 
mę, tad kaipgi jis neperspės ir neišves iš miesto krikščionių, O su Jais 
ir Ligijos, kurią myli kaip savo tikrą vaiką. Ir vis stipresnė viltis 
ėmė degti Vinicijaus širdyje. Pagalvojo: jeigu jie bėga iš miesto, tai 
jis gali juos atrasti Bovilose arba susitikti kelyje. Gal štai bet kurią 
akimirką mylimas veidas išnirs iš šių dūmų, vis plačiau išsidriekian- 
čių visoje Kampanijoje. | 

“Ši mintis jam rodėsi tuo labiau įtikima, kad kelyje pradėjo su- 
tikti daugiau ir daugiau žmonių, kurie palikę miestą leidosi į Albano 
kalnus, nes išsigelbėję nuo ugnies norėjo pabėgti ir nuo dūmų. Dar 
neprijojęs Ustrino, turėjo sulėtinti žygį — kelias buvo užtvenktas 
žmonių. Šalia“ pėsčiųjų su manta ant pečių sutiko ir apkrautus ark- 
lius, 'mulus, turto prigriozdytus vežimus, pagaliau ir lektikas, kuriose 
vergai nešė turtingėsnius piliečius. Ustrine jau rado tiek prisigrū- 
dusių pabėgėlių iš Romos, kad per minią sunku buvo prasibrauti. 
Rinkoje, po šventyklų kolonomis ir gatvėse knibždėte knibždėjo 
pabėgėlių. Kai kas jau statėsi palapines, kur turėjo prisiglausti ištisos 
šeimos. Kiti taisėsi po plynu dangumi, klykdami, šaukdamiesi dievų 
arba kėikdami likimą. Tame visuotiniame išgąstyje sunku buvo ką 

nors sužinoti. Žmonės, į kuriuos Vinicijus kreipėsi, arba jam nieko 
neatsakinėjo, arba žvelgė iš baimės kone paklaikusiomis akimis ir 
šaukė, kad žūsta miestas ir pasaulis. Nuo Romos pusės plūdo vis 
naujos minios vyrų, moterų, vaikų, kurie dar labiau didino sąmyšį 
ir aimanas. Kai kurie pasimetė spūstyje ir dabar beviltiškai ieškojo 
saviškių. Kiti grūmėsi dėl vietos, kur apsistoti. Pulkai puslaukinių 
Kampanijos piemenų patraukė į miestelį, tikėdamiesi sužinoti kokių 
naujienų arba tokioje suirutėje lengvai pasipelnyti iš vagyščių. Šen 
bei ten miėste įvairiausių tautybių vergų ir gladiatorių minios pradėjo 
plėšti namus, dvarus ir muštis su kariais, stojusiais ginti gyventojų. 

Senatorius Junijus, kurį Vinicijus pastebėjo prie užeigos vergų 
batavų'?* būrelyje, pirmasis suteikė kiek tikslesnių žinių apie gaisrą. 
Gaisras iš tikrųjų prasidėjęs -prie Didžiojo cirko, toje vietoje, kuri 
remiasi į Palatiną ir Celijaus kalvą, bet plitęs tiesiog nesuprantamu 
greičiu ir tuojau apėmęs visą miesto vidurį. Nuo Breno laikų dar 
niekada miesto nebuvo ištikusi tokia baisi nelaimė. „Cirkas sudegė 
visiškai, taip pat aplinkinės krautuvės bei namai,— pasakojo Ju- 
nijus,— Aventinas ir „Celijus liepsnose. Ugnis, apsupusi Palatiną, 
persimetė į Karinas... 

Čia Junijus,- Karinose turėjęs puikią insulą, pilną j0 mėgstamų 
meno kūrinių, pasisėmė saują šiukšlinų dulkių ir, pasibarstęs jomis 
galvą, valandėlę susikrimtęs aimanavo. 

"Tačiau Vinicijus papurtė jį, nutvėręs už pečių. 

—- Ir mano namai Karinose,— pasakė, — bet: Jeigu viškas žūsta; 
tai tegu ir jie Žūsta. | 

-Paskui, prisiminęs, kad Ligija, jo: patarimu, salėjo | būti persi- 
krausčiusi į Aulų namus, paklausė: I 1 

— O Vicus Patricius?. 

— Liepsnoja. 

— O Užtibrė? 

3 unijus nustebęs pažvelgė 4 Ji. | | 

„— Mažiausiai man rūpi Užtibrė, — tarė delnais spausdamas 
įskaudusius smilkinius. t 

— Užtibrė man labiau rūpi negu visa Roma,— karštai sušuko 
Vinicijus. | Ė | “ 

— Ten pateksi nebent per Via Portuensis*, nes šalia Aventino. 
karštis tave uždusins... Užtibrė?.. Nežinau. Ugnis jos, ko gera, dar 


—-— 


* Prieplaukos kelias (/ot.). 

negalėjo pasiekti, bet ar šią valandėlę nepasiekė, vieni dievai težino... 

Po to Junijus, akimirką suabejojęs, prašneko prislopintu balsu: 

— Žinau, kad manęs neišduosi, tai pasakysiu tau, kad čia ne- 
paprastas gaisras. Cirko neleido gelbėti... Pats girdėjau...-Kai aplinkui 
pradėjo degti namai, tūkstančiai balsų rėkė: „Mirtis gelbėtojams!“ 
Kažkokie žmonės laksto po miestą ir kaišioja į namus liepsnojančius 
fakelus....: Antra vertus, gyventojai įdūkę ir šaukia, kad miestą buvo 
liepta padegti. Daugiau nieko aš tau nesakysiu. Vargas miestui, vargas 
mums visiems ir man! Kas ten dedasi, žodžiais neįmanoma apsakyti. 
Žmonės žūsta ugnyje arba spūstyje sutrypia vieni kitus. Romai galas!.. 

Ir vėl ėmė kartoti: „Vargas! Vargas miestui ir mumst o Vini- 
cijus užšoko ant žirgo ir pasileido Apijaus keliu. 

Tačiau dabar tai buvo veikiau yrimasis per žmonių ir vežimų 
jūrą, kuri plaukė iš miesto... Miestas jau plytėjo prieš Vinicijų kaip 
ant delno, apsiaustas siaubingo gaisro... Nuo ugnies ir dūmų jūros 
tvoskė „baisus karštis, ir žmonių klyksmai nepajėgė užgožti liepsnų 
šnypštimo ir. staugsmo. 


„PERSKYRIMAS KETURIASDEŠIMT TREČIAS 


Kuo labiau Vinicijus artėjo prie miesto sienos, tuo labiau aiškėjo, 
kad lengviau atjoti į Romą negu prasibrauti į miesto vidurį. Apijaus 
kelių sunku buvo. prasiskverbti per. žmonių grūstį. Namai, laukai, ka- 
pinės, sodai ir šventyklos labipus kelio virto stovyklomis. Prie pat 
Porta Appia* minia atlupo Marso šventyklos duris, ieškodama nak- 
čiai prieglobsčio. Kapinėse pabėgėliai stengėsi užimti didesnes kriptas 
ir grūmėsi dėl jų kartais iki kraujo praliejimo. Pakrikimas Ustrine 
buvo tik menkas šešėlis to, kas dėjosi prie paties miesto. sienų. Niekas 
nebepaisė teisės, valdžios, giminystės ryšių, luomų skirtybės. Kai 
kur vergai lazdomis pliekė piliečius. Prisigėrę Emporijuje prisigrobto 
vyno, gladiatoriai, susimetę į didelius būrius, klaikiai rėkdami lakstė 
pakele, vaikė Žmones, mušė, plėšikavo. Daugybė. barbarų, atvestų į 
miestą parduoti, pabėgo iš prekybos pašiūrių. Miesto gaisras ir žūtis 
jiems buvo. ir nelaisvės pabaiga, ir keršto valanda, tad kai vietos 
gyventojai, ugnyje praradę visą turtą, neviltyje tiesė į dievus rankas, 
šaukdamiesi pagalbos, jie džiaugsmingai kaukdami grūdosi į minią, 


* Apijaus vartai (lot.). 

plėšė žmonėms nuo pečių rūbus ir grobė jaunesnes moteris. Prie 
jų dėjosi jau seniai Romoje tarnaujantys vergai ir skurdžiai, kurių 
visas apdaras — vilnonė juosta ant strėnų, taip pat kraupios žmo- 
gystos iš visų užkampių — jų beveik niekada nebuvo matyti gatvėse 
dieną ir vargu ar kas įtarė juos esant mieste. Toji. minia — azijatai, 
afrikiečiai, graikai, trakai, germanai ir britai, klykaujantys visomis 
žemės kalbomis — laukinė ir nežabota, dabar šėlo, manydama, kad 
išmušė valanda, kai galima atsigriebti už kančių ir skurdo metus. Įsi- 
siūbavusiame žmonių knibždėlyne dienos ir gaisro šviesoje blykčiojo 
šalmai — tai buvo pretorionai, kurių apsaugos ieškojo ramesnieji 
žmonės, it daug kur jie turėjo ginklu iš karto smogti sužvėrėjusiems 
smurtininkams. Vinicijus per savo amžių buvo matęs: užkariautų 
miestų, bet niekada jo. akys nebuvo regėjusios tokio „vaizdo, kur 
sielvartas, ašaros, skausmas, aimanos, laukinis. džiugesys, šėlsmas, 
įniršis ir ištvirkimas būtų sumišęs į tokį begalinį chaosą. O virš šitos 
siūbuojančios, paklaikusios minios šniokštė gaisras, ant kalvų lieps- 
nojo didžiausias pasaulio miestas, tvoksdamas į tą žmonių maišalynę. 
ugnine alsa ir dengdamas ją dūmais, pro kuriuos jau. nebematei 
dangaus mėlynės. Jaunasis tribūnas vargais negalais, nuolat rizikuo- 
damas gyvybe, pagaliau prasiskynė iki Apijaus vartų, bet.č čia pamatė, 
kad per Porta Capena* neprasibraus į į miestą ne tik dėl žmonių grūs- 
ties, beti 1f dėl baisiausio karščio, nuo kurio tuojau pat už vartų virpėjo 
visas oras. Be. to,.prie Porta Trigemina**, priešais Bonae Deae*** 
šventyklą, dar nebuvo tilto, ir, norint patekti už Tibro, reikėjo pra- 
siskverbti iki Polių tilto, tai yra prajoti pro Aventiną per miesto dalį,. 
užlietą ištisa liepsnų jūra. Tai buvo visiškai neįmanoma. Vinicijųs. 
suprato, . kad .reikia vėl traukti Ustrino. link, ten išsukti iš. Apijaus. 
kelio, persikelti per upę. žemiau miesto ir patekti į Via Portuensis, 
kuris eina tiesiai į Užtibrę. Tai pasiekti nelengva, nes Apijaus kelyje 
darėsi vis didesnis chaosas. Ten prasiskinti buvo galima nebent kardu. . 
Tačiau Vinicijus neturėjo ginklo, iš Ancijaus išvyko kaip stovi, vos 
išgirdęs cezario dvarę apie gaisrą. Laimė, prie Merkurijaus šaltinio 
pamatė pažįstamą, pretorionų. centurioną, su keliomis dešimtimis 
žmonių ginantį šventyklos teritoriją, ir liepė jam joti drauge, 0 šis, š 
pažinęs tribūną ir augustioną, nedrįso pasipriešinti įsakymui. | 


* Kapenos vartai (lot.). 
**. Trigubi vartai (lot.): 

Vinicijus pats ėmėsi vadovauti būriui ir, tą valandą užmiršęs 
Pauliaus pamokymus apie artimo meilę, skverbėsi tolyn, paskubomis 
vaikė priešakyje knibždančią minią, nešdamas pražūtį ne vienam, 
kas nespėjo laiku pasitraukti. Juos lydėjo prakeiksmai ir akmenų 
kruša, bet jis nieko nepaisė, tik stengėsi kuo greičiau išsiveržti į laisves- 
nius plotus. Tačiau tik vargais negalais galėjo stumtis į priekį. Sto- 
vyklose susispietę žmonės nenorėjo kariams užleisti kelio, garsiai 
keikė cezarį ir pretorionus. Kai kuriose vietose minia laikėsi itin 
grėsmingai. Vinicijaus ausis pasiekė balsai, kaltinantys Neroną, kad 
padegęs miestą. Žmonės atvirai grasino užmušti ir jį, ir Popėją. Šauks- 
mai „Sannio!“, „Histrio!““ (juokdarys, artistas), ,,Motinžudys!“ — 
skambėjo aplinkui. Vieni šaukė, kad jį reikia įmesti į Tibrą, kiti — kad 
jau baigėsi Romos kantrybė. Buvo aišku, kad šitie grasinimai gali 
virsti atviru maištu, kuris tučtuojau pratrūktų, jei tik atsirastų vadas. 
Tuo tarpu minios įniršis ir sielvartas griuvo ant pretorionų, kurie 
neįstengė išsibrauti iš spūsties dar ir todėl, kad kelią buvo užgriozdę 
kalnai iš gaisro paskubomis išneštų rakandų: skrynios ir statinės su 
maistu, brangiausi namų apyvokos daiktai, indai, vaikų lopšiai, pata- 
lynė, vežimai ir nešuliai. Šen bei ten tekdavo ir susigrumti, bet pre- 
torionai greitai įveikdavo beginklį knibždėlyną. Šiaip taip perkirtęs 
Lotynų, Numicijaus, Ardėjos, Lavinijaus ir Ostijos kelius, aplenkęs 
dvarus, sodus, kapines ir šventyklas, Vinicijus pagaliau prisikasė iki 
miestelio, pavadinto Vicus Alexandri, o. už jo persikėlė per Tibrą. 
Ten jau buvo laisviau ir mažiau dūmų. Iš pabėgėlių, kurių vis dėlto 
ir čia netrūko, sužinojo, kad tik kai kurios Užtibrės gatvelės užgrieb- 
tos gaisro, bet tikriausiai niekas neatsilaikys prieš ugnies galybę, nes 
yra žmonių, kurie tyčia padeginėja ir neleidžia gelbėti, šaukdami, 
kad šitaip daryti jiems įsakyta. Jaunasis tribūnas dabar nė trupučio 
neabejojo, kad iš tiesų pats cezaris įsakė padegti Romą, ir minios 
šaukiamas kerštas atrodė pamatuotas ir teisingas. Argi ką blogiau 
galėtų įvykdyti Mitridatas arba koks kitas pikčiausias Romos priešas? 
Visoks saikas buvo perviršytas, beprotybė pasidarė pernelyg šlykšti, 
o žmonių gyvenimas dėl to — nepakenčiamas. Vinicijus taip pat 
manė, kad išmušė Nerono valanda, kad tie griuvėsiai, kuriais virsta 
šis miestas, turi sutriuškinti ir šlykštųjį juokdarį su visais jo nusikal- 
timais. Jeigu atsirastų ganėtinai narsus vyras ir stotų įnirtingų žmonių 
priešakyje, tai viskas galėtų įvykti per kelias valandas. Čia. jo galvoje 
ėmė šmėsčioti drąsios ir kerštingos mintys. O jeigu taip padarytų jis? 
Vinicijų namai, iki paskutinių laikų davę virtinę konsulų, buvo garsūs 

visoje Romoje. Miniai reikėtų tiktai vardo. Juk kartą, pasmerkus 
myriop keturis šimtus prefekto Pedanijaus Sekundo vergų, vos nekilo 
maištas ir vidaus karas, tad kas atsitiktų šiandien, po tokios šiurpios 
nelaimės, pranokstančios kone visas kitas, Romos patirtas per aštuonis 
šimtmečius. Kas pašauks prie ginklo kviritus, mąstė Vinicijus, tas be 
abejonės nuvers Neroną ir pats apsisiaus purpurine toga. Tad kodėl 
gi ne jis turėtų taip padaryti? Jis stipresnis, narsesnis ir jaunesnis 
už kitus augustionus... Teisybė, Neronui tiesiogiai pavaldūs trisde- 
šimt legionų, stovinčių valstybės pasieniuose, bet argi tie legionai 
ir jų vadai nepasipiktintų, išgirdę, kad sudeginta Roma ir jos šven- 
tyklos?.. O tada ir jis, Vinicijus, galėtų tapti cezariu. Juk kuždėjosi 
augustionai, kad kažkoks pranašautojas išbūręs purpurinę togą Oto- 
nui. O kuo gi jis blogesnis? Gal.ir Kristus jam padėtų savo die- 
viškąja galia, gal čia Jo įkvėpimas? „O, kad taip būtų!“ — šaukė 
širdyje Vinicijus. Tada atkeršytų Neronui už Ligijai kilusį pavojų 
ir savo nerimą, patvarkytų, kad visur viešpatautų teisingumas ir tiesa, 
išplatintų Kristaus mokslą nuo Eufrato iki ūkanotų Britanijos krantų 
ir drauge apsiaustų purpurine toga Ligiją ir padarytų ją žemės val- 
dove. 0 

Tačiau šios mintys, išsiveržusios iš jo galvos kaip kibirkščių stulpas 
iš degančio namo, ir:užgeso kaip kibirkštys. Pirmiausia reikia gelbėti 
Ligiją. Dabar Vinicijus žiūrėjo į nelaimę iš arti, ir jį vėl apėmė baimė, 
o regint šią ugnies ir: dūmų jūrą, susidūrus su siaubinga tikrove, 
ankstešnis įsitikinimas, kad Apaštalas Petras išgelbės Ligiją, visiškai 
išblėso jo širdyje. Jau antrą kartą jį prislėgė neviltis, todėl prasibrovęs 
į Via Portuensis, einantį tiesiai į Užtibrę, atsikvošėjo tik prie vartų, 
kur jam kiti pasakė tą pat; ką anksčiau buvo girdėjęs iš pabėgėlių — 
kad didesnė dalis to kvartalo dar neapimta ugnies, nors > Baisras ke- 
liose vietose jau persimetė per upę. S 

Tačiau ir. Užtibrėje buvo pilna dūmų ir bėgančių 3 žmonių, tarp 
kurių buvo: sunkiau skverbtis, nes, turėdami daugiau laiko, jie iš 
namų nešė ir gelbėjo daugiau daiktų. Pats pagrindinis Prieplaukos 
kelias ne vienoje vietoje buvo jais visai užgriozdytas, o prie Nauma- 
chia Augusta!“*. jų riogsojo ištisos krūvos. Siauresnės gatvelės, kur 
buvo susitvenkę daugiau dūmų, dabar pasidarė tiesiog nepraeinamos. 
Gyventojai bėgo iš jų -tūkstančiais. Jodamas Vinicijus matė baisių. 
vaizdų. Ne.kartą du žmonių srautai, plaukiantys iš priešingų pusių, 
susidūrę siaurame praėjime, daužė vieni kitus ir kovėsi mirtinai. 
Žmonės mušėsi, trypė parkritusius. Šeimos kriko maišatyje, motinos 

sielvartingai šaukė vaikus. Vinicijui plaukai šiaušėsi pagalvojus, kas 
dedasi arčiau ugnies. Per klyksmus ir traškesį sunku buvo ko nors 
pasiklausti arba suprasti šauksmus, Tarpais iš anapus upės plūdo nauji 
"dūmų tumulai, juodi ir tokie sunkūs, kad slinko pačia pažeme, užklo- 
dami namus, žmones ir visus daiktus kaip naktis. Tačiau gaisro su- 
keltas vėjas sklaidė juos, ir tada Vinicijus galėjo pasiirti arčiau gatvelės, 
kur stovėjo Lino namukas. Liepos mėnesio kaitra, sustiprinta iš de- 
gančių kvartalų tvoskiančio karščio, pasidarė nepakeliama. Dūmai 
graužė akis, krūtinėje trūko kvapo. Net ir tie gyventojai, kurie vylėsi, 
kad liėpsnos neperžengs upės, ir ligi šiol tūnojo namuose, dabar pra- 
dėjo iš jų bėgti, ir spūstis didėjo kas valanda. Vinicijų lydėję preto- 
rionai atsiliko. Grūstyje kažkas kūju sužeidė jo žirgą, šis ėmė kratyti 
kruviną galvą, stoti piestu ir nebeklausyti raitelio. Minia iš prabangios 
"tunikos pažino augustioną, ir tučtuojau aplinkui pasigirdo šauksmai: 
„Mirtis Neronui ir jo padegėjams!“ Iškilo didžiulė grėsmė, nes šimtai 
rankų tiesėsi į Vinicijų, bet išgąsdintas žirgas, trypdamas žmones, 
jį nešė tolyn, o tuo metu dar užplaukė nauja juodų dūmų banga, ir 
gatvė paskendo tamsoje. Vinicijus pamatė, kad raitas neprajos, tad 
pagaliau nušoko ant žemės ir pasileido bėgte, slysdamas pasieniais, 
tarpais palaukdamas, kol praūš lekianti minia. Širdyje kalbėjo sau, 
kad čia tuščios pastangos. Ligijos jau gali nebebūti mieste, ji gali šią 
valandą gelbėdamasi bėgti: lengviau dabar atrasti adatą ant jūros 
kranto negu mylimąją šioje grūstyje ir chaose. Vis dėlto troško 
žūtbūt pasiekti Lino namus. Jis vis stabčiojo ir trynėsi akis. Atplėšęs 
tunikos kraštą, prisidengė nosį, burną ir bėgo toliau. 

Kuo labiau jis artėjo prie upės, tuo karštis darėsi baisesnis. Vini- 
cijus, žinodamas gaisrą prasidėjus prie Didžiojo cirko, iš pradžių 
manė, kad kaitra plaukia nuo jo degėsių ir nuo Forum Boarium bei 
Velabro, kurie buvo netoliese ir, matyt, taip pat apimti ugnies. Tačiau 
karštis darėsi .nepakenčiamas. Kažkoks pabėgėlis, paskutinis, kurį 
Vinicijus matė, senis su ramentais, riktelėjo: ,,„Nesiartink prie Cesti- 
jaus tilto! Visa sala liepsnoja“. Toliau puoselėti viltis jau nebevertėjo. 
Posūkyje į Vicus Judaeorum*, kur stovėjo Lino namelis, jaunasis 
tribūnas tarp dūmų debesų pamatė liepsną: degė ne tik sala, bet ir 
Užtibrė, bent jau tikrai galas gatvelės, kur gyveno Ligija. 

Tačiau Vinicijus atsiminė, kad Lino trobelė apsupta sodo, už 
kurio į Tibro pusę buvo nelabai platus, be pastatų laukas. Ši mintis 

jį padrąsino. Ugnis galgi sustojo plynoje vietoje. Su ta viltimi jis bėgo 
toliau, nors kiekvienas vėjo dumstelėjimas nešė ne tik dūmus, bet 
ir tūkstančius kibirkščių, kurios galėjo įžiebti gaisrą kitame gatvelės 
gale ir atkirsti kelią. 

Pagaliau pro dūmų uždangą pamatė kiparisus Lino sode. Namai 
anapus plyno lauko jau degė kaip malkų krūvos, bet maža Lino 
insula dar stovėjo nepaliesta. Vinicijus dėkingas pažvelgė į dangų 
ir puolė prie namo, nes jau pats oras ėmė svilinti. Vartai buvo priverti, 
jis juos niuktelėjo ir įsiveržė į vidų. 
| Sodelyje nė gyvos dvasios, ir namas atrodė visai tuščias. + 

„Gal jie apalpo nuo dūmų ir karščio?“ — pagalvojo Vinicijus. 

Ir ėmė šaukti: 

— Ligija! Ligija! 

"Atsakė nebyli ramybė. Tyloje buvo girdėti tik tolimos ugnies 
ūžimas. 

— Ligija! 

Staiga ausį pasiekė duslus, kimus garsas, kurį vieną a sykį jau buvo 
girdėjęs šiame sodelyje. Artimoje saloje, matyt, užsidegė netoli Esku- 
lapo šventyklos esantis vivariumas, kur visokie žvėrys, tarp jų ir liūtai, 
ėmė kaukti iš siaubo. Vinicijui pagaugais nuėjo kūnas nuo kojų iki 
galvos. Štai jau antras kartas, kad tokią valandą, kai jo visos mintys 
sukauptos apie Ligiją, tie siaubingi garsai atsiliepia tarsi nelaimės 
ženklas, tarsi keista nelemtos ateities pranašystė. 

Tačiau tai buvo trumpas, šmėstelėjęs įspūdis, nes dar baisesnis 
"už Žvėrių riaumojimą gaisro ūžesys vertė galvoti apie kitką. Nors 
Ligija neatsiliepė į šauksmą, bet ji gali būti šiame pavojaus apsupta- 
me name apalpusi ar užtroškusi dūmuose. Vinicijus šoko į namo vidų. 
Mažame atrijuje buvo tuščia ir tamsu nuo dūmų. Apgraibom ieško- 
damas durų į kubikulus, pastebėjo mirgantį Iempelės šviesuliuką 
ir priėjęs pamatė lararijų, kur vietoj larų buvo kryžius. Po tuo kry- 
žiumi degė spingsulė. Jauno katechumeno galvoje žaibo greitumu 
dingtelėjo mintis, kad kryžius siunčia jam šitą žiburėlį, kurio šviesoje 
galės atrasti Ligiją, tad paėmė spingsulę ir leidosi ieškoti kubikulų. 
Suradęs vieną, atitraukė užuolaidą ir pasišviesdamas pradėjo žvalgytis. 
Bet ir čia nieko nebuvo. Vis dėlto Vinicijus liko įsitikinęs, kad 
pataikė į Ligijos kubikulą, nes ant sukaltų į sieną vinių kabojo jos 
rūbai, o guolyje buvo pamestas kapicijus, toks apdaras, kurį moterys 
apsitempia ant gryno kūno. Vinicijus pakėlė jį, pabučiąvo ir užsi- 
metęs ant peties ėjo toliau ieškoti. Namelis nedidukas, tad greitai 

„buvo apžiūrėti visi kambariai ir net rūsiai. Tačiau niekur nė gyvos 
dvasios, Dabar jau aišku, kad Ligija, Linas ir Ursas drauge su kitais 
aplinkiniais gyventojais gelbėdamiesi nuo gaisro pabėgo. „Jų reikia 
ieškoti minioje už miesto vartų“, — pagalvojo Vinicijus. | 

Per daug nesistebėjo jų nesutikęs Via Portuensis, nes jie galėjo 
išeiti iš Užtibrės priešingoje pusėje, Vatikano kalvos kryptimi. Šiaip 
ar taip, bent nuo ugnies išsigelbėjo. Vinicijui akmuo nusirito nuo 
krūtinės. Teisybė, jis matė, kokie baisūs pavojai tykoja pabėgėlių, 
"tačiau mintis apie antžmogišką Urso jėgą teikė jam drąsos. „Dabar 
"man reikia, — kalbėjo sau,— bėgti iš čia ir per Domicijų sodus pa- 
tekti į Agripinos sodus. Ten juos surasiu. Dūmai ten nebaisūs, nes 
vėjas pučia nuo Sabinų kalnų“. | 

Tačiau jau tikrai atėjo laikas pagalvoti, kaip pačiam išsigelbėti, nes 
ugnies banga ritosi vis artyn iš salos pusės ir dūmų tumulai beveik 
visai užtvindė gatvelę. Spingsulę, kuria pasišvietė namo viduje, užge- 
sino vėjo gūsis. Išėjęs į lauką, Vinicijus dabar kiek įkirsdamas lėkė 
į Via Portuensis, į tą pačią pusę, iš kur buvo atėjęs, o gaisras tarsi 
vyte vijo savo ugniniu alsavimu, čia apgaubdamas vis naujais dūmų 
debesimis, čia apiberdamas kibirkščių spiečiumi, kurie krito jam į 
plaukus, ant sprando i ir rūbų. Jo tunika keliose vietose jau ėmė smilkti, 
bet jis to nepaisė ir bėgo toliau, bijodamas uždusti nuo dūmų.. „Bur- 
noje jautė degėsių ir suodžių skonį, gerklė ir plaučiai degė kaip ugnyje. 
Kraujas taip plūdo į galvą, kad tarpais viskas atrodė raudona ir .patys 
dūmai taip pat raudoni. Tada kalbėjo sau širdyje: „Ugnis jau pasiveja! 
Geriau kristi ant žemės ir žūti“. Bėgimas vis labiau kamavo. Galvą, 
sprandą, nugarą išpylė prakaitas, tas prakaitas degino kaip verdan- 
tis vanduo. Jeigu ne Ligijos vardas, kurį nuolatos kartojo mintyse, 
ir ne jos kapicijus, kuriuo buvo apsivyniojęs burną, būtų išvirtęs. iš 
kojų. Tačiau netrukus jau nevaliojo pažinti gatvelės, kuria bėgo. 
Palengva blėso sąmonė, tik žinojo, kad reikia lėkti, nes plyname 
plote laukia Apaštalo Petro jam pažadėta Ligija. Ir staiga apėmė 
kažkoks keistas, panašus į priešmirtinę viziją įsitikinimas, kone klie- 
desys, kad būtinai turi ją pamatyti, vesti, o paskui iš karto numirs. 

"Tačiau vis tiek bėgo tarsi girtas, blaškydamasis iš vienos pusės 
gatvės į kitą. Tuo metu didžiulį miestą siaubiančiame kraupiame 
lauže kažkas „pasikeitė. Viskas, kas ligi šiol dar tiktai smilko, pastebi- 
mai pliūptelėjo ištisa liepsnos jūra, nes vėjas paliovė nešęs naujus 
"dūmus, o tuos, kurie buvo susitvenkę gatvelėse, šlavė įnirtingi įkai- 
„tusio oro šuorai. Tie šuorai ginė dabar milijonus kibirkščių, tad Vi- 

nicijus bėgo tarsi ugniniame debesyje. Užtat galėjo geriau matyti 
į priekį ir tą akimirką, kai buvo jau beparkrentąs, įžiūrėjo gatvelės 
pabaigą. Šis reginys vėl jam suteikė jėgų. Aplenkęs kampą, atsidūrė 
gatvėje, einančioje į Via Portuensis ir Kodetano lauką. Kibirkštys 
jo jau nebevijo. Jis suprato: jeigu įstengs nubėgti iki Prieplaukos 
kelio, tai išliks gyvas, nors tenai ir tektų kristi be sąmonės. 

Gatvės gale vėl pastebėjo tarsi debesį, dengiantį išėjimą. „Jeigu 
ten dūmai,— pagalvojo, — tai jau neperbėgsiu“. Lėkė „iš paskutinių 
jėgų. Pakeliui nusimetė tuniką, kuri, įsismilkusi nuo kibirkščių, ėmė 
jį deginti kaip Neso chitonas!?*, ir bėgo nuogas, tiktai galvą ir burną 
apsivyniojęs Ligijos kapicijumi. Atsidūręs arčiau, pamatė, kad tie 
tariami dūmai — tai dulkių debesys, iš kurio dargi sklido Žmonių 
balsai ir šūksniai. 

„Plikšiai siaubia namus“,— tarė sau. 

Tačiau vis tiek bėgo link tų balsų. Šiaip ar taip — ten žmonės, 
kurie gali jam padėti. Gaivinamas tos vilties, dar neprilėkęs visa 
gerkle ėmė šauktis pagalbos. Tai buvo jau paskutinės pastangos: 
akyse pasidarė dar labiau raudona, krūtinėje pritrūko oro, sąna- 
riuose — jėgų, ir jis krito. | 
Bet buvo išgirstas, veikiau pastebėtas, ir du Žmonės atėjo jam 
į pagalbą su vandens pilnais ąsočiais. Vinicijus parkrito iš nusilpimo, 
bet sąmonės neprarado ir dabar abiem rankomis griebė indą ir išgė- 
rė pusę jo vandens. 

— Dėkui,— tarė, — pastatykite mane, toliau pats eisiu! 

Antras darbininkas apliejo jam galvą vandeniu, dviese jį ne tik 
pastatė, bet pakėlę nuo žemės nunešė į būrį kitų, o šie apspitę rūpes- 
tingai tyrinėjo, ar ne per daug nukentėjęs. Šis rūpestingumas nuste- 
bino Vinicijų. 

+ — Žmonės, — paklausė, — kas jūs tokie? 

— Griauname namus, kad gaisras nepasiektų Prieplaukos ke- 
lio, — atsakė vienas darbininkas. 

— Pagelbėjote man, kai jau parkritau. Dėkui jums. 

— Mums negalima atsisakyti padėti, — atsiliepė keli balsai. 

Tada Vinicijus, anksčiau nuo pat ryto prisižiūrėjęs siautėjančių 
minių, muštynių ir plėšikavimų, atidžiau peržvelgė veidus aplinkui 
ir tarė: 

— Teatlygina jums... Kristus. 

— Tebūna pagarbintas Jo vardas! — atsakė visas choras balsų. 

— Linas?..— paklausė Vinicijus. 

Tačiau klausinėti nepajėgė ir neišgirdo atsakymo, nes iš susi- 
jaudinimo ir didžiulių pastangų apalpo. Atsipeikėjo tiktai Kodetano 
lauke, sode, apsuptas kelių moterų ir vyrų, ir pirmieji žodžiai, kuriuos 
pajėgė ištarti, buvo: | 

— Kur Linas? 

Valandėlę niekas neatsakė, paskui kažkoks. Vinicijui girdėtas 
balsas staiga tarė: 

— Už Nomento vartų, išėjo į Ostrianą... jau dvi dienos... Ramybė 
tau, persų karaliau! 

Netikėtai pamatęs pasilenkusį Chiloną, Vinicijus pakilo ir atsisėdo. 

O graikas kalbėjo: o | 

— Tavo namai, pone, tikriausiai sudegė, nes Karinos skęsta lieps: 
nose, bet tu visada būsi turtingas kaip Midas!??. O, kokia nelaimė! 
Krikščionys, Serapio sūnau, seniai pranašavo, kad ugnis sunaikins 
šį miestą... O Linas su Jupiterio dukra yra Ostriane... O, kokia nelaimė 
užgriuvo šį miestą!.. 

Vinicijui vėl pasidarė silpna. 

— Ar matei juos? — paklausė. 

— Mačiau, pone!.. Ačiū Kristui ir visiems dievams, kad galėjau 
malonia žinia atsidėkoti už tavo geradarystę. Tačiau aš tau, Ozyri, 
dar atsilyginsiu, prisiekiu šia degančia Roma! | 

„Lauke jau temo, bet sode viskas buvo matyti kaip dieną, nes 
gaisras plieskė dar labiau. Atrodė, kad dega ne atskiri namai, o visas 
miestas — nuo krašto ligi krašto. Kiek akys siekė, dangus buvo rau- 
donas, ir ant žemės leidosi raudona naktis. 

Degančio miesto pašvaistė išsiliejo taip plačiai, kiek tik Žmogaus 
akis gali aprėpti. Iš už kalvų išsirito mėnuo, didelis ir pilnas, jis tuč- 
tuojau užsidegė nuo gaisro atšvaitų ir, įgavęs įkaitusio vario spalvą, 
atrodė, apstulbęs žiūrėjo į Žžūstantį miestą — pasaulio valdovą. Pa- 
raudusiose dangaus prarajose švietė taip pat rausvos žvaigždės, bet 
žemėje buvo šviesiau negu padangėje, ne taip kaip paprastą naktį. 
Roma it milžiniškas laužas apšvietė visą Kampaniją. Kruvinoje žaroje 
buvo matyti tolimos miesto kalvos, dvarai, šventyklos, paminklai 
ir akvedukai, nutiesti iš visų aplinkinių kalnų į miestą, o ant akvedų- 

kų — knibždėlynas žmonių, ten ieškančių prieglobsčio nuo pavojaus 
arba spoksančių į gaisrą. 

Tuo tarpu baisi stichija rijo vis naujus kvartalus. Nebuvo abejonės, 
kad kažkokios piktadariškos rankos padeginėja miestą, nes nauji ir 
nauji gaisrai plieskėsi toli nuo pagrindinio židinio. Nuo kalvų, ant 
kurių buvo įsikūrusi Roma, liepsnos ritosi it jūros bangos į slėnius, 
tankiai pristatytus penkiaaukščių ir šešiaaukščių namų, pašiūrių, 
krautuvių, medinių kilnojamų amfiteatrų, greitosiomis įrengtų įvai- 
riausiems reginiams, pagaliau sandėlių su malkomis, alyva, grūdais, 
riešutais, pinijų kankorėžiais (jų grūdais mito varguomenė) ir rūbais, 
kuriais kartais cezariai teikdavosi apdalyti plikšius, prisiglaudusius 
ankštose gatvelėse. Tenai gaisras, radęs užtektinai "degių medžiagų, 
virsdavo beveik virtine sprogimų ir neregėtu greičiu apimdavo iš- 
tisas gatves. Žmonės, apsistoję už miesto arba sulipę ant akvedukų, 
spėliojo iš liepsnų spalvos, kas dega. Pašėlę viesulo šuorai tarpais 
nešė iš ugninio akivaro tūkstančius, milijonus žėruojančių riešutų 
ir migdolų kevalų, kurie staigiai skriejo aukštyn lyg nesuskaičiuojami 
spiečiai švytinčių drugių — ir triukšmingai sproginėjo ore arba vėjo 
genami krito naujuose kvartaluose, ant akvedukų, ant laukų aplink 
miestą. Galvoti apie išsigelbėjimą atrodė absurdiška, sąmyšis vis 
didėjo, kadangi, viena vertus, miesto žmonės pro visus vartus bėgo 
iš Romos, o antra vertus, gaisras pritraukė tūkstančius Žmonių 
iš apylinkių — ir miestelių gyventojų, ir kaimiečių bei puslaukinių, 
Kampanijos piemenų, masinamų vilties pasiplėšti. 


 Sauksmas „Roma žūsta!“ netilo minios lūpose, o miesto žlugimas 

: laikais atrodė kaip valdžios galas ir atpalaidavimas visų mazgų, 
kurio ligi šiol rišo žmones į viėną visetą. Ir plikšiai kai kur jau darėsi 
grėsmingi. nes jų daugumai, susidedančiai iš vergų ir ateivių, nė kiek 
nerūpėjo  ?omos viešpatavimas, o perversmas galėjo tik išvaduoti 
iš pančių. Plėtėsi smurtas ir plėšikavimai. Galėjai pagalvoti, kad 
vien ūstančio miesto reginys prikausto visų dėmesį ir dar sulaiko 
nuo ž žudynių, kurios pratrūks tučtuojau, kai tik miestas virs nuodėgu-. 
lių kriva, Šimtai tūkstančių vergų, užmiršę, kad Roma — tai ne 
vien šventyklos ir mūrai, bet ir keliasdešimt legionų visuose pasau-. 
lio kraštuose, rodės, tik ir laukė šūkio ir vado. Imta minėti Spartako 
vardas, bet Spartako nebuvo, užtat piliečiai pradėjo telktis ir ginkluo- 
tis kuo kas galėdamas. Šiurpiausi gandai sklido prie visų miesto vartų. 
Vieni teigė, kad Vulkanas Jupiterio įsakymu naikina Romą iš po. 
žemių kliokiančia ugnimi, kiti — kad tai Vestos kerštas už vestalę. 

Rubriją. Taip įsitikinę žmonės nė nebandė nieko gelbėti, tik apgulę 
šventyklas meldė dievus pasigailėjimo. Tačiau plačiausiai minia kar- 
tojo, jog cezaris liepęs sudeginti Romą todėl, kad norėjęs išsivaduoti 
nuo.Saburos skleidžiamo tvaiko ir pastatyti naują miestą — Neroniją. 
Ši mintis žmonėms varė tokį įniršį, kad jeigu būtų atsiradęs, kaip 
manė Vinicijus, minių vadas, užsimojęs pasinaudoti šiuo neapykantos 
protrūkiu, tai Nerono paskutinioji valanda būtų išmušusi keleriais 
metais anksčiau. 

Taip pat daug kas kalbėjo, kad cezaris išsikraustęs iš proto, kad 
įsakęs pretorionams ir. gladiatoriams pulti žmones ir surengti visuo- 
tines žudynes. Kai kurie dievagojosi, kad Variabarzdžio nurodymu 
iš visų vivariumų esą išleisti žvėrys. Ne vienas matęs gatvėse liūtų 
su degančiais karčiais, išprotėjusių dramblių ir žmones trypiančių 
taurų kaimenes. Tuose ganduose būta ir dalies tiesos, nes keliose 
vietose drambliai, artėjant gaisrui, sulaužė vivariumus ir, išsiveržę 
į laisvę, apimti laukinio išgąsčio, lėkė kuo toliau nuo ugnies, kelyje 
viską naikindami kaip audra. Iš lūpų į lūpas sklido žinia, kad ugnyje 
žuvę dešimtys tūkstančių žmonių. Iš tiesų žuvo daugybė. Buvo tokių, 
kurie, praradę visą turtą arba brangiausias širdžiai būtybes, savo 
noru iš sielvarto šoko į liepsnas. Kiti užduso nuo dūmų. Miesto vidury- 
je, tarp Kapitolijaus iš vienos pusės ir Kvirinalio, Viminalio ir Esk- 
vilino — iš kitos, taip pat tarp Palatino ir Celijaus kalvos, gatvėse, 
kur tankiausiai stovėjo namai, gaisras pliūptelėdavo vienu metu tie- 
koje vietų, kad Žmonių pulkai, bėgdami tolyn nuo jo, netikėčiausiai 
priekyje susidurdavo su nauja liepsnų siena ir žūdavo baisia mirtimi 
ugnies tvane. 

Išsigandę, sutrikę, apkvaitę padegėliai pagaliau nežinojo, kur 
bėgti. Keliai užversti rakandais, o daugelyje ankštų vietų tiesiog ne- 
praeinami. Tie, kurie glaudėsi turgavietėse ir aikštėse, ten, kur vėliau 
iškilo Flavijų amfiteatras, prie Žemės šventyklos, prie Livijos por- 
tiko ir aukščiau prie Junonos ir Lucinos šventyklų, taip pat tarp 
Clivus Vibrius ir senųjų Eskvilino vartų, buvo iš visų pusių apsupti 
ugnies jūros ir žuvo nuo karščio. O kur liepsna nepasiekė, vėliau buvo 
rasta šimtai lavonų, suskrudusių žarijose, nors vienur kitur nelai- 
mingieji lupo akmens luitus ir gelbėdamiesi nuo karščio kasėsi ligi 
pusės į žemę. Miesto viduryje gyvenusiose šeimose beveik nebūtum 
radęs nė vienos, kuri būtų išlikusi be aukų, todėl palei miesto sienas 
ir visus vartus, visuose keliuose aidėjo sielvartingas moterų klyksmas, 
šaukiantis žuvusių grūstyje ar ugnyje brangius vardus. 

Tuo metu, kai vieni maldavo dievų malonės, kiti keikė juos dėl 
tokios baisios nelaimės. Galėjai matyti senius, atsigręžusius į Jupi- 
terio Išgelbėtojo šventyklą ir šaukiančius ištiestomis rankomis: „Tu 
gelbėtojas, tai išgelbėk savo altorių ir miestą!“ Tačiau rūstybė daugiau- 
sia krypo prieš senuosius Romos dievus, kurie, žmonių manymu, 
privalėjo stropiau už kitus saugoti miestą. O jie pasirodė bejėgiai, 
dėl to ir buvo plūstami. Užtat kai Via Asinaria* pasirodė Egipto 
žynių procesija su Izidės statula, išgelbėta iš šventovės Portą Caeli-' 
montana** apylinkėje, minia puolė į eiseną, įsikinkė į vežimą, nu- 
tempė jį iki Apijaus vartų ir pačiupusi statulą pastatė ją Marso šven- 
tykloje, kartu apstumdydama išdrįsusius pasipriešinti šio dievo žynius. 
Dar kitur žmonės šaukėsi Serapio, Baalio ar Jehovos, kurio pase- 
kėjai, pabirę iš Suburos apylinkių gatvelių ir Užtibrės, pripildė klyks- 
mų ir aimanų visus laukus palei miesto sienas. Tačiau jų šauksmuose 
skambėjo lyg ir triumfo tonai, todėl kai dalis gyventojų prisidėjo 
prie choro, šlovinančio „Pasaulio Viešpatį“, kiti, pasipiktinę tokiu 
džiaugsmingu lalėjimu, bandė jį užgniaužti smurtu. Kur ne kur aidėjo 
tvirtų vyrų, senių, moterų ir vaikų traukiamos giesmės, kurių pras- 
mės kiti: nepajėgė suprasti, bet jose nuolatos vis kartojosi Žodžiai: 
„Ir ateina. teisėjas rūstybės ir negandos dieną“. Šitaip nerimstančios, 
bemiegės žmonių bangos supo degantį miestą tarsi įaudrinta jūra. 

Tačiau nieko nepadėjo nei sielvartas, nei keiksmai, nei -giesmės. 
Pražūtis artėjo neįveikiama, galutinė ir nepermaldaujama kaip Liki- 
mas. Prie Pompėjaus amfiteatro užsidegė sandėliai su kanapėmis ir 
virvėmis, kurių daugybės reikėjo cirkams, arenoms ir visokiausioms 
žaidimų mašinoms, užsiplieskė ir gretimi pastatai, kur buvo laiko- 
mos statinės su derva virvėms mirkyti. Kelias valandas visa miesto 
dalis, už kurios plytėjo Marso laukas, plieskė tokia ryškiai geltona 
liepsna, kad iš siaubo beveik apkvaitusiems žiūrovams kiek laiko 
atrodė, jog šioje visuotinėje pragaištyje taip pat susimaišė diena ir 
naktis ir jie regi saulės šviesą. Tačiau paskui ištisa kruvina žara nustel- 
bė visas kitas liepsnos spalvas. Iš ugnies jūros įkaitusion padangėn 
tryško tarsi milžiniški liepsnų fontanai ir stulpai, viršuje išsiskleis- 
dami į žaižaruojančias kekes ir vėduokles, o vėjas plaikstė jas, pavers- 
damas auksinėmis kibirkščių gijomis ir sruogomis, ir nešė tolyn per 
Kampaniją net iki Albano kalnų. Naktis darėsi vis aiškesnė, pats oras 


* Asilų kelias (Iot.). 
** Celijaus kalvos vartai (lot.). 

atrodė prisodrintas ne tik šviesos, bet ir liepsnų. Tibru plaukė gyva 
ugnis. Nelaimingas miestas pavirto ištisu pragaru. Gaisras rijo vis 
didesnius plotus, šturmavo kalvas, liejosi per lyguinas, tvindė slėnius, 
šėlo, šniokštė, griaudėjo. 

Audėjas Makrinas, į kurio namus buvo atneštas Vinicijus, jį 
nuprausė, aprengė ir pamaitino, tada jaunasis tribūnas, jau visai at- 
gavęs jėgas, pasakė, jog dar šiąnakt pradės toliau ieškoti Lino. Mak- 
tinas — jis buvo krikščionis — patvirtino Chilono žodžius, kad Linas 
kartu su vyresniuoju kunigu Klemensu išvyko į Ostrianą, kur Petras 
turėjo pakrikštyti būrius naujojo mokslo pasekėjų. Kvartalo krikš- 
čionys žinojo, kad Linas dar užvakar pavedė rūpintis jo namais kaž- 
kokiam Gajui. Vinicijui tai buvo ženklas, kad nei Ligija, nei Ursas 
neliko namie ir tikriausiai taip pat iškeliavo. į Ostrianą. 

Ši mintis jam atnešė didelį palengvėjimą. Linas jau žmogus senas, 
jam sunku buvo kasdien vaikščioti iš Užtibrės iki tolimų Nomento 
vartų, paskui vėl grįžti atgal, tad, matyt, tas kelias dienas jis. buvo 
apsigyvenęs pas kurį nors bendratikį už miesto sienų, o su juo —- 
ir - Ligija, ir Ursas. Šitaip jie išvengė gaisro, kuris, beje, nepersimetė 
į kitą Eskvilino atšlaitę. Vinicijus čia įžvelgė lemtingą Kristaus ran- 
ką, pats pajuto Jo globą ir su meilės kupiniausia širdimi mintyse pri- 
siekė Jam atsilyginti visu gyvenimu už tokius aiškius malonės ženklus. 

Tad tuo labiau reikėjo skubėti į Ostrianą. Atrasiąs ten Ligiją, 
atrasiąs Liną, Petrą ir išsivešiąs juos toli, į kurį nors savo ūkį, kad 
ir į Siciliją. Roma štai dega, ir po kelių dienų iš jos liks tik krūva nuo- 
dėgulių, tai ko čia jiems pasilikti po tokios nelaimės su įsisiautėjusiais 
žmonėmis? Ten juos apsups išmankštintų vergų būriai, apsups kaimo 
tyla, ir jie galės ramiai sau gyventi po Kristaus sparnu, Petro palai- 
minti. Tereikia dabar juos surasti. | | 

Tačiau tai buvo nelengva. Vinicijus prisiminė, kaip sunkiai jis 
prasigavo iš Via Appia į Užtibrę ir kaip turėjo sukti ratus, kol prasi- 
mušė į Prieplaukos kelią, tad dabar ryžosi apeiti miestą iš priešin- 
gos pusės. Traukiant Triumfo keliu paupiu buvo galima nusikasti 
iki Emilijaus tilto, o iš ten, aplenkiant Pincijų, išilgai Marso lauko, 
pro Pompėjaus, Lukulo ir Salustijaus sodus išsikapstyti į Via No- 

mentana. Tai trumpiausias kelias, bet nei Makrinas, nei Chilonas 
nepatarė juo leistis. Teisybė, ugnis kol kas nepasiekė tos miesto dalies, 
bet visos turgavietės ir gatvės galėjo būti prisigrūdusios žmonių ir už- 
verstos jų rakandais. Chilonas pasiūlė keliauti per Ager Vatica- 
nus* iki Porta Flaminia**, ten persikelti per upę ir toliau eiti vidiniu 
miesto pasieniu, už Acilijaus sodų į Porta Salaria. Kiek pasvyravęs, 
Vinicijus sutiko su šiuo patarimu. 
Makrinui reikėjo likti saugoti namų, bet jis parūpino du mulus, 
kurie galėjo praversti ir Ligijai toliau keliaujant. Norėjo duoti dar 
vergą, bet Vinicijus atsisakė, nes buvo įsitikinęs, kad, kaip ir anksčiau, 
bet koks pirmas sutiktas pretorionų būrys paklus jo įsakymui. 
Netrukus abu su Chilonu per Pagus Janiculensis patraukė į. 
Triumfo kelią. Atvirose vietose ir čia buvo apsistoję žmonės, bet pro 
juos brautis nebuvo sunku, nes didesnioji gyventojų dalis bėgo prie 
jūros Prieplaukos keliu. Už Septimijaus vartų keliavo tarp upės ir 
puikių Domicijų sodų, kurių galingi kiparisai raudonavo nuo gais- 
ro kaip nuo vakaro žaros. Kelias darėsi laisvesnis, tiktai retkarčiais 
teko grumtis su atplūstančiu kaimiečių srautu. Vinicijus kiek įmany- 
damas varė mulą, o Chilonas, Jodamas iš paskos, visą kelią šnekėjosi 
pats su savimi: | 
„Štai gaisras jau liko užpakalyje ir dabar šildo mums nugaras. 
Dar niekada šiame kelyje naktį nebuvo taip šviesu. O Dzeuse! Jeigu 
neužleisi liūties ant šio gaisro, tai ženklas, kad nemyli Romos. Ne 
žmonių jėgoms užgesinti šitą ugnį. Toks miestas, kuriam tarnavo 
Graikija ir visas pasaulis! O dabar bet- kuris graikas gali pasispraginti 
pupų jos pelenuose! Kas galėjo šito 'tikėtis!.. Ir nebebus jau nei 
Romos, nei jos valdovų... O kas įsigeis pavaikščioti po degėsius, kai 
jie atvės, ir švilpauti, galės sau švilpauti nieko nebijodamas. O dievai! 
Švilpauti virš tokio miesto, kuris valdė pasaulį! Koks graikas ar netgi 
barbaras galėjo to tikėtis?.. O vis dėlto švilpauti galima, nes krūva pe-. 
lenų, likusi ar po piemenų laužo, ar po sudegusio miesto — tai tik- 
tai krūva pelenų, kurią anksčiau ar vėliau vėjas išpustys“. 
Taip kalbėdamas, tarpais gręžiojosi į gaisrą ir žiūrėjo į ugnies 
bangą piktu ir kartu džiaugsmingu veidu. Paskui kalbėjo toliau: 
„Žūsta! Žūsta! Ir nebebus jos daugiau žemėje. Kur dabar pasau- 
lis siųs savo grūdus, savo alyvą ir savo pinigus? Kas išspaus auksą ir 


* Vatikano laukas (lot.). 
** Flaminijaus vartai (lof.). 

ašaras? Marmuras nedega, bet trupa ugnyje. Kapitolijus virs -griu- 
vėsiais, ir. Palatinas taip pat. O Dzeuse! Roma buvo it piemuo, o kiti 
žimonės — it avys. Kai piemuo išalkdavo, pasipjaudavo, vieną avį, 
sų valgydavo mėsą, o tau, dievų tėve, paaukodavo kailį. Kas, o De- 
bsų valdove, dabar pjaus.ir į kieno rankas įduosi piemens botagą? 
Nes. Roma. pleška, tėve, taip smagiai, lyg pats ją būtum uždegęs 
žaibu“, | 

|-- Paskubbėk! — ragino Vinicijus.— — Ką tu veiki? 

| — Verkii Romos, pone,— atsakė Chilonas—- Toks Jupiterio 
miestas! i 2 

i Valandėlę. abu jojo. tylėdami, klausydamiesi gaisro užimo ir paukš: 
šitų sparnų šnaresio. Balandžiai, kurių aibė veisėsi prie dvarų ir 
Kampanij os miestelių, taip pat visokiausi laukų paukščiai nuo. pa- 
jūr io.ir iš „aplinkinių kalnų, gaisro pašvaistę, matyt, palaikę saulės 
spindęsiu, pulkų pulkais skrido aklomis į ugnį. 
| : Vinicijus pirmas prašneko: 

u i Kur buvai, kai kilo gaisras? | | 

| T Ėjau, pone, pas savo bičiulį Euricijų, kuris turėjo krautuvę 
prie Didžiojo cirko, vis mąstydamas apie Kristaus mokslą, tik. gir- 
dživi — šaukia: „Gaisras!“ Žmonės spietėsi apie cirką, pasiryžę gelbėti 
1r iš smalsumo, bet kai suliepsnojo visas cirkas, be to, ugnis ėmė plieks- 
ti /1š karto ir kitose vietose,. Teikėjo galvoti, kaip pačiam. išsineš- 
dirati. 

+. „— „Ar matei žmones, mėtančius fakelus į namus? | 
;„„— Ko tik aš nemačiau, „Enėjaus vaikaiti! Mačiau vyrus, ski- 
 n.ančius sau kelią per minią kardais, mačiau. kautynes ir sutryptus 
a nt žemės žmonių vidurius. Ak, pone, jei būtum regėjęs, būtum pama- 
KLĘS, kad barbarai užėmė miestą ir surengė skerdynes. Žmonės -ap- 
Jūnkui: šaukė, kad atėjo pasaulio pabaiga. Kai kas visai pametė 
I galvą ir, užuot bėgę, abejingai laukė, Kol juos praris liepsna. Kiti 
kraustėsi iš proto, dar kiti — klykė iš sielvarto, bet mačiau ir tokių, 
kurie klykė iš džiaugsmo, nes, o pone, daug pasaulyje blogų žmonių, 
nesugebančių vertinti jūsų. maloningo viešpatavimo geradarybės ir 
tų pagrįstų teisių, kuriomis remdamiesi iš visų atimate sau 
viską iki paskutinio siūlelio. Žmonės nemoka susitaikyti sų: dievų 
valia!. | 

Vinicijus per daug buvo paskendęs savo "mintyse, kad pastebėtų 

Chilono žodžiuose pulsuojančią pašaipą. Pasibaisėjimo šiurpulys jį 
nukrėtė vien pagalvojus, kad Ligija galėjo patekti į tą sumaištį, tas 

siaubingas gatves, kur trypiami žmonių viduriai. Tad dors jau al 
dešimt kartų buvo klausinėjęs. Chiloną visko, ką tas galėjo matyti, 
dabar vėl kreipėsi į jį: | 

— Ar juos matei savo akimis Ostriane? i = 

— Mačiau, Veneros sūnau, mačiau merginą, gerąjį ligą, šventą. 
jį Liną ir Apaštalą Petrą. | | . o 

-— Prieš gaisrą? | “ o 

— Prieš gaisrą, o Mitra! | o 

Tačiau Vinicijaus širdyje sukruto abejonė, ar Chilonas nerhe- 
luoja;, tad sulaikęs mulą rūsčiai pasižiūrėjo į senąjį graiką ir a- 
klausė: | 
+ — Ką tu ten veikei? | a a 

* Chilonas sutriko. Teisybė, -kaip daugėliui, taip ir jam atroidė, 
kad su Romos pražūtimi ateina galas ir jos viešpatavimui, bėt Ikol 
kas buvo akis į akį su Vinicijumi ir prisiminė, kad šis su baisiausiais 
grasinimais jam buvo uždraudęs šniukštinėti krikščionis, ypač Liiną 
1r Ligiją. i 

"— Pone,— tarė, — . kodėl netiki, kad aš juos myliu? Taip, (aipt 
Buvau Ostriane, nes esu pusiau krikščionis. Pironas išmokė e 
daugiau vertinti dorybę negu filosofiją, todėl vis labiau linkstu įoriė 
dorų žmonių. Be to, o ponė, esu: skųrdžius, ir kai tu, Jupiteri, Smiaiziai 
leidai laiką“ Ancijuje, tnane dažnai prie knygų marino alkis, tad gėš- 
davau palei sieną Ostriane, nes krikščionys, nors patys vargšai, da u- 
giau duoda išmaldos negu visi kiti Romos gyventojai, paimti kartu. V 

Paaiškinimas Vinicijui pasirodė įtikinamas, todėl paklausė jau 
ne taip rūsčiai: | sis Ė 

— Ir nežinai, kur šiuo metu apsistojęs Linas? | 

— Kartą jau nubaudei mane žiauriai, pone, „už smalsumą, — 
atsakė graikas. . ž i i, | 

Vinicijus nutilo, ir abu“ jojo toliau. | i 0 ją 

— Ponė,— po valandėlės prašneko Chilonas,— nebūtum | radės | 
merginos, Jeigu ne aš, bet jeigu ją vėl surasime, ar neužmįrši vargšo | 
išminčiaus? 

— (Gausi namą ir vynuogyną prie Ameriolos, — atsakė Vinicijus. L 

— Dėkui tau, Herkuli! Su vynuogynu?.. Dėkui tau! o taipi 
Su vynuogynu! | ž 


Užnugaryje liko Vatikano kalvos, baisro nutviekštos raudorid“ 
spalva, bet už Naumachijos raiteliai pasuko * į dešinę: perjoję Vati-: 

kano I Iguką, ijię norėjo pasiekti upę; persikelti per ją ir atsidurti prie 
Porta Išlaminia. Staiga Chilonas sustabdė mulą.ir tarė: 
Pone! Man šovė į galvą gera mintis. ti 
— SMakyk,-— paragino Vinicijus. 
 -— r ,arp Janikulo kalvos ir Vatikano, už Agripinos. sodų, yra 
požemiai, iš kurių imta akmenys ir smėlis Nerono cirko statybai. 
Paklausyk manęs, pone! Pastaruoju metu žydai, kurių, kaip žinai, 
Užtibrėje 'daugybė, pradėjo žiauriai persekioti krikščionis. Prisimeni, 
kad jau dieviškojo Klaudijaus laikais ten vyko tokios riaušės, jog 
cezaris buvo priverstas juos išvyti iš Romos. Šiandien, vėl sugrįžę 
ir Augustos: globoje jausdamiesi saugūs, daro dar įžūlesnes pikta- 
darybes krikščionims. Aš žinau! Pats mačiau! Prieš krikščionis ne- 
išleistas joks ediktas, bet žydai miesto prefektui juos kaltina, kad 
jie žudą vaikus, garbiną asilą ir skelbią senato nepripažintą. mokslą, 
o patys juos muša ir užpuldinėja maldos namus taip Inirtingai; kad 
krikščionys priversti nuo jų slėptis. = "= 

: — Ką tėl nori pasakyti? — „paklausė Vinicijus. 

"— Nagi'tą, pone, kad sinagogos Užtibrėje veikia viešai, o . krikš 
čionys, vengdami persekiojimų, turi melstis slapčiomis ir: renkasi 
apleistose pašiūrėse už miesto arba arenarijose. Tie, kurie gyvena 
Užtibrėje, kaip tik ir pasirinko tą arenariją, kuri atsirado statant cir- 
ką ir įvairiausijus namus palei Tibrą. Dabar, kai žūsta miestas, Kris- 
taus pasekėjai. he abejonės meldžiasi. Rasime jų nesuskaičiuojamą dau- 
gybę. požemiuos +e, todėl patariu tau, pone, užsukti ten. pakeliui. 

— Juk tu sakei, kad Linas išvyko į Ostrianą! — netekęs kantry- 
bės sušuko Vinit:i ijus. | 

— O tu mai pažadėjai namą su, vynuogynų prie Ameriolos,— 
atsakė Chilonas,4-r. todėl aš pasiryžęs ieškoti merginos visur, kur tik 
turiu vilties ją siirasti. Kilus gaisrui, jie galėjo sugrįžti į Užtibrę... 
Galėjo apsukti mies stą, kaip mes dabar. aplink Jį sukame, Linas turi 

namą, gal norėjo būti arčiau jo, pasižiūrėti, ar „ugnis neužgriebė ir 
šio kvartalo. Jeigu sugrįžo, tada prisiekiu tau Persefone, pone, kad 
surasime juos besimėldžiančius požemyje, blogiausiu atveju -— gau- 
sime apie juos žinių. | 
— Teisybę. sakai, na tai vesk! — sutiko Vinicijus, | 
Chilonas, i.gai negalvojęs, pasuko kairėn, į kalvą. Valandėlę kal- 
vas šlaitai jiems užstojo gaisrą, ir, nors artimiausios pakilumos buvo 
apšviestos, jie patys liko šešėlyje. Prajoję cirką, pasuko dar į kairę 

ir atsidūrė lyg ir tarpeklyje, kur buvo visai tamsu. Tačiau ir šioje 
tamsoje Vinicijus įžiūrėjo spiečius mirksinčių žibintėlių. | 

— Štai jie! — tarė Chilonas.— Šiandien jų bus daugiaiu negu 
bet kada, nes kiti maldos namai sudegę arba pilni dūmų. kaip ir 
visa Užtibrė. | i 

-- — "Taip! Girdžiu giesmes, — atsakė Vinicijus. | 

"Iš tamsios kalno angos sklido giedančių žmonių balsai, o ži- 
bintėliai nyko joje vienas po kito. Tačiau iš šalutinių tarpeklių niro 
vis naujos figūros, ir po Kiek laiko Vinicijus su Chilonu atsidūrė 
vidury žmonių minios. | | | i 

Chilonas nulipo nuo mulo ir, pamojęs greta einančiam paaugo 
liui, tarė: || | 

„— Aš Kristaus kunigas ir vyskupas. Palaikyk mums mulus; tai 
gausi mano palaiminimą ir nuodėmių atleidimą. S 

"Ar, nelaukęs atsakymo, įspraudė jam į rankas pavacižius, 0 pats 
su 1 Vinicijumi prisidėjo prie plaukiančios minios. ' 

„Netrukus įėjo į požemį ir blausioje žibintėlių šviesoje slinko 
tamsiu koridoriumi, kol pasiekė erdvią olą, kur anksčiau, matyt, 
buvo skeliami akmenys, nes sienas sudarė nesenos jų žitlaužos. 

"Ten buvo šviesiau negu koridoriuje, kadangi šaliai lempelių ir 
žibintėlių liepsnojo fakelai. Jų blandoje Vinicijus išvydo aibę klū- 
pančių žmonių aukštyn iškeltomis rankomis. Nei Ligijos, nei Apaštalo 
Petro, nei Lino niekur neįžiūrėjo, bet iš visų pusių supo iškilmingi 
ir“ susijaudinę veidai. Kai kuriuose aiškiai matyti laukimas, nerimas, 
viltis. Šviesa atšvito pakeltų akių baltymuose, prakaitas ritosi išblyš- 


kusiomis kaip kreida kaktomis, kai kurie giedojo, kiti karštligiškai 
kartojo Jėzaus vardą, dar kiti mušėsi į krūtinę. Buvo akivaizdu, kad 
Jie laukia, Jog štai štai įvyks kažkas nepaprasta. jo 

Pagaliau giesmės nutilo, ir iškirsto didžiulio luito nišoje pasirodė 
Vinicijui pažįstamas Krispas ekstazės apimtu, išbalusiu, fanatišku 
ir rūsčiu veidu. Akys įsmigo į jį, tarsi laukdamos sutvirtinimo ir vil- 
ties žodžių, o jis, peržegnojęs susirinkusius, prabilo greitakalbe, bė- 
veik šaukte šaukė: 

"--Atgailaukite už nuodėmes savo, nes jau atėjo 'metas. Šiai ant 
piktadarybių ir paleistuvystės miesto, ant šito naujo Babilono Vieš- 
pats pasiuntė naikinančią liepsną. Išmušė teismo, rūstybės ir pražū- 
ties valanda...: Viešpats pažadėjo ateiti, ir netrukus išv ysite Jį! Tačiau 
ateis ne kaip Avinėlis, kuris paaukojo kraują savo už jūsų nuodės“ 
mes, bet kaip baisus teisėjas, kuris teisingiimu savo 'nugramzdins * šį 

bedugnę nusidėjėlius ir netikėlius... Vargas pasauliui, vargas nusi- 
dėjėliams, nes nebus jiems pasigailėjimo... Regiu Tave, Kristau! 
Žvaigždžių lietus krinta, saulė temsta, žemėje atsiveria prarajos ir 
kylą numirėliai,-o Tu eini lydimas trimitų skambesio ir angelų pul- 
kų, lydimas griaustinių ir žaibų. Regiu ir girdžiu Tave, o Kristau! 

Po to nutilo ir pakėlęs veidą tarsi įsižiūrėjo į kažkokią tolumą, kaž- 
kokią baisybę. Tuo metu požemyje sudundėjo duslus trenksmas, 
vienas, kitas, dešimtas. Tai liepsnojančiame mieste su griausmu -griu- 
vo ištisos gatvės sudegusių namų. Tačiau dauguma krikščionių šiuos 
garsus sutiko kaip aiškų ženklą, kad siaubo valanda išmušė, nes 
tikėjimas greitu antruoju Kristaus atėjimu ir pasaulio pabaiga buvo 
tarp jų ir šiaip įsišaknijęs, o dabar jį dar sustiprino miesto gaisras. 
Ir Dievo baimė apėmė susirinkusius. Daugelis balsų ėmė kartoti: 
„Teismo diena!.. Ji ateina!“ Kai kurie užsidengė rankomis veidus 
įsitikinę, kad tučtuojau sudrebės žemė iš pačių pamatų ir iš. jos nasrų 
išsiverš pragaro pabaisos ir griebs nusidėjėlius. Kiti šaukė: „Kris- 
tau, pasigailėk! Atpirkėjau, būk gailestingas!..“, dar kiti garsiai iš- 
pažino nuodėmes, kai kurie puolė vieni kitiems į glėbį, kad siaubingą 
akimirką turėtų prie savęs kokią artimą širdį. . | 

Tačiau buvo ir tokių, kurių veidai atrodė lyg įžengę į dangų, 
nušviesti nežemiškos šypsenos, be šešėlio nerimo. Keliose vietose sus- 
kambo balsai — tai religinės ekstazės pagauti žmonės pradėjo šūkčioti 
nesuprantamus Žodžius nesuprantamomis kalbomis. Kažkas iš tam- 
saus olos kampo suriko: „Pabuskite, miegantieji!“ O virš visų viešpa- 
tavo Krispo šauksmas: „Budėkite! Budėkite!“ | 

Tačiau tarpais stodavo tyla, tarsi visi, sulaikę krūtinėje kvapą, 
laukė, kas bus. Tuo metu pasigirsdavo tolimas trenksmas — griuvo 
ištisi kvartalai, o paskui vėl aidėjo dejonės, maldos, šauksmai ir 
prašymai: „Pasigailėk. Atpirkėjau!“ Kada ne kada atsiliepdavo Kris- 
pas šaukdamas: „Išsižadėkite žemiškų gėrybių, nes netrukus nebejau- 
site žemės po kojomis! Išsižadėkite žemiškos meilės, nes Viešpats 
sunaikins tuos, kurie žmonas ir vaikus mylėjo labiau negu Jį. Vargas 
tam, kuris tvarinius mylėjo labiau negu Šutvėrėją: Vargas turtuo- 
liams! Vargas lupikautojams! Vargas ištvirkėiiams! Vargas vyrui, žmo- 
nai ir vaikui!“ . 

Staiga akmens laužyklą sukrėtė stipresnis negu ligi tol griaus- 
mas. Visi puolė ant žemės, išskėtė rankas kryžiumi, kad šituo ženklu 
apsigintų nuo piktųjų dvasių. Stojo tyla, kurioje buvo girdėti tik 
tankus alsavimas, išgąstingas šnibždasys: „Jėzau, Jėzau, Jėzau!“ ir 

šen bei ten vaiko verksmas. Ir tada virš.to gulinčio žmonių knibždėly- 
no prabilo kažkoks taikus balsas: 

— Ramybė jums! 

Tai buvo balsas Apaštalo Petro, ką tik įėjusio į olą. Suskam- 
bėjus jo žodžiams, baimė akimoju išnyko — taip nusiramina kaimenė 
pasirodžius piemeniui. Žmonės kilo nuo žemės, artimesnieji' ėmė 
glaustis prie kelių, tarsi ieškodami po jo sparnu prieglobsčio, o Jis 
ištiesęs virš jų rankas. kalbėjo: 

— Ko nerimauja širdys jūsų? Kuris iš jūsų gali pasakyti, kas 
jam atsitiks, kol išmuš valanda? Viešpats nubaudė ugnimi Babi- 
loną, bet su jumis, kuriuos apiplovė krikštas, kurių nuodėmes at- 
pirko Avinėlio kraujas, bus Jo gailiaširdystė, ir numirsite jūs Su 
Jo vardu lūpose. Ramybė jumsi | 

Po rūsčių ir nepermaldaujamų Krispo žodžių Petro kalba susi- 
rinkusiems buvo it balzamas. Vietoj Dievo baimės širdis užplūdo 
Dievo meilė. Žmonės surado tokį Kristų, kurį buvo pamilę iš apaš- 
talų pasakojimų — ne neatlaidų teisėją, bet švelnų ir kantrų Avi- 
nėlį, kurio gailestingumas šimtą kartų pranoko žmonių piktybę. 
Palengvėjimas apėmė susirinkusius, viltis ir dėkingumas Apaštalui 
pripildė širdis. Iš visų pusių ėmė šaukti balsai: ,,„Mes tavo avelės, ga- 
nyk mus!“ Artimesnieji kalbėjo: „Neapleisk mūsų pražūties valandą!“ 
Ir klaupėsi prie jo kelių, tada Vinicijus, tai regėdamas, taip pat pri- 
siartino, suėmė jo apsiautalo kraštą ir nulenkęs galvą tarė: | 

— Pagelbėk man, tėve! Ieškojau jos gaisro dūmuose ir žmonių 
miniose ir niekur rasti negalėjau, bet tikiu, kad tu gali ją Man Su- 
grąžinti. | 

Petras uždėjo ranką jam ant galvos. 

— Pasitikėk,— tarė, — ir sek paskui mane. 

Miestas tebedegė. Didysis cirkas pavirto griuvėsiais, paskui kvar- 
taluose, kurie pirmiausia pradėjo degti, ištisos gatvelės ir gatvės 
tapo sąvartų krūvomis. Statiniams griūvant, kiekvieną kartą liepsnos 
stulpai šaudavo ligi pat dangaus. Vėjas pasikeitė ir dabar pūtė ne- 
žmoniškai smarkiai nuo jūros pusės, nešdamas į Celijų, Eskviliną 

ir Viminalį ugnies, nuodėgulių ir žarijų bangas. Pagaliau imta gal- 
"voti apie gesinimą. Įsakius Tigelinui, kuris užvakar atlėkė iš Anci- 
jaus, pradėta griauti namai Eskviline, kad patekusi į tuščią vietą ugnis 
pati savaime užgestų. Tačiau tai buvo apgailėtinos pastangos apsau- 
goti likusį miestą, nes saugoti, kas jau degė, niekam nė į galvą ne- 
atėjo. Tiktai reikėjo užkirsti kelią tolesnėms nelaimės pasekmėms, 
Kartu su Roma žuvo neapsakomi lobiai, žuvo visas jos gyventojų tur- 
tas, tad palei sienas klajojo dabar šimtai tūkstančių skurdžių. Jau 
antrą dieną alkis ėmė riesti tą žmonių knibždėlyną, nes didžiulės mieste 
sukauptos „maisto atsargos sudegė taip pat, o visuotinėje sumaištyje 
ir valdžios suirutėje niekas ligi šiol nepagalvojo atgabenti. naujų. 
Tik atvykus Tigelinui, į Ostiją buvo pasiųsti reikalingi įsakymai, bet 
žmonės tuo metu darėsi vis grėsmingesni. 

Namą prie Agua Appia*, kur laikinai apsistojo Tigelinas, apsupo 
minios moterų, šaukdamos nuo ryto ligi vėlaus vakaro: „Duonos ir 
pastogės!“ Iš didelės stovyklos tarp Via Salaria ir Nomentana atvesti 
pretorionai bergždžiai stengėsi palaikyti šiokią tokią tvarką. Šen bei 
ten jiems atvirai pasipriešinta ginklu, kai kur -beginkliai būriai, ro- 
dydami į degantį miestą, šaukė: „Žudykite mus, jeigu jums dar maža 
gaisro!“ Žmonės keikė cezarį, augustionus, pretorionų kareivius, ir 
pasipiktinimas taip stiprėjo kas valanda, kad Tigelinas, naktį žiūrėda- 
mas. į degančius aplink miestą tūkstančius laužų, tikino save, jog 
tai priešo stovyklos laužai. Jo įsakymu buvo atgabenta ne tik miltų, 
„bet ir kuo daugiau iškeptos duonos ne tik iš Ostijos — iš visų aplin- 
kinių miestų ir kaimų, o kai pirmos siuntos naktį pasiekė Emporijų, 
minios išgriovė pagrindinius vartus iš Aventino pusės ir akies mirks- 
niu išgrobstė atsargas, sukeldamos siaubingą sumaištį. Mėnesienoje 
grūmėsi dėl kepaliuko, kurių tūkstančius sumynė į žemę. Iš prap- 
lėštų maišų miltai kaip sniegu užklojo visą plotą nuo sandėlių iki pat 
Druzo ir Germaniko arkos, suirutė truko tol, kol kareiviai užėmė 
visus pastatus ir ėmė vaikyti žmones, laidydami strėles ir akmenis. 

Nuo tų laikų, kai buvo užplūdę Breno vadovaujami galai, Roma 
niekada nebuvo patyrusi tokios nelaimės. Daug kas susikrimtę lygino 
tuos gaisrus. Tačiau tada išliko bent Kapitolijus. Dabar ir Kapito- 
lijus apsuptas. baisiu ugnies vainiku. Marmuras, teisybė, neliepsnojo, 
„bet naktimis, kai vėjas trumpam prablaškydavo ugnį, būdavo matyti 
„aukštutinės Jupiterio šventyklos kolonų eilės, įkaitintos ir rausvai 


* Apijaus akvedukas (/ot.). 

švytinčios It žaižaruojančios žarijos. Pagaliau Breno laikais Romoje 
gyveno drausmingi, vieningesni, prisirišę prie miesto ir altorių Žmo- 
nės, o dabar aplink degančios sostinės sienas bastėsi įvairiakalbės 
minios, daugiausia vergai ir atleistiniai, nesutramdomi, nežaboti ir 
pasiryžę skurdo spaudžiami atsisukti prieš valdžią ir miestą. 

Tačiau pats gaisro mastas, širdis pripildydamas siaubo, iš dalies 
tramdė minią. Paskui gaisrą galėjo ateiti badas ir ligos, nes prie šios 
nelaimės dar prisidėjo baisūs liepos karščiai. Ugnies ir saulės įkaitin- 
tu oru buvo neįmanoma alsuoti. Naktys ne tik neatnešdavo palengvė- 
jimo, bet virsdavo pragaru. Dieną atsiverdavo šiurpus ir grėsmingas 
reginys. Viduryje — ant kalvų didžiulis miestas, pavirtęs kliokian- 
čių vulkanu, o aplinkui, net iki Albano kalnų — ištisa neaprėpiama 
klajoklių stovykla, pilna lūšnelių, palapinių, pašiūrių, vežimų, karu- 
čių, neštuvų, sankrovų, laužų, apgaubta dūmų ir dulkių, apšviesta 
per gaisro pašvaistę prasismelkusių rudų saulės spindulių, pilna kle- 
gesio, riksmų, grasinimų, neapykantos ir baimės — klaikus vyrų, 
moterų ir vaikų skruzdėlynas. Tarp kviritų — graikai, garbanoti švie- 
siaakiai šiaurės Žmonės, afrikiečiai ir azijatai, tarp piliečių — ver- 
gai, atleistiniai, gladiatoriai, prekijai, amatininkai, kaimiečiai ir ka+ 
reiviai, tikra Žmonių jūra, supanti ugnies salą. 

Įvairios žinios siūbavo tą jūrą kaip vėjas tikrą bangą. Buvo jos 
palankios ir nepalankios. Skelbė apie neišsemiamas grūdų ir rūbų 
atsargas, kurios atkeliausiančios į Emporijų ir būsiančios išdalin- 
tos veltui. Taip pat sklido gandas, kad cezario įsakymu Azijos ir 
Afrikos provincijose būsią išplėšti visi turtai ir šitaip sukauptas lobis 
būsiąs paskirstytas Romos gyventojams, kad kiekvienas galėtų pasis- 
tatyti namą. Tačiau tuo pat metu buvo paleisti ir tokie girdai, jog 
akvedukų vanduo esąs užnuodytas, jog Neronas norįs sunaikinti 
miestą, pražudyti visus iki vieno jo gyventojus, kad galėtų persikelti 
į Graikiją arba Egiptą ir iš ten valdyti pasaulį. Kiekvienas gandas 
sklido žaibo greitumu, ir kiekvienas rasdavo minioje patiklių klausy- 
tojų, sukeldamas vilčių arba pykčio, baimės arba įniršio protrūkius. 
Be to, dar kažkokia karštligė buvo apėmusi visus tuos klajoklius. 
Krikščionių tikėjimas, kad pasaulio pabaiga su ugnimi jau netoli, 
plito ir tarp kitų dievų išpažintojų kasdien vis plačiau. Žmonės vaikš- 
čiojo apkvaitę arba įsiutę. Mėnesienoje tarp debesų jiems vaide- 
nosi žemės pražūtį stebintys dievai, todėl kėlė aukštyn rankas, mal- 
daudami pasigailėjimo arba keikdami. ( 

Tuo tarpu kariai, padedami būrelių miesto gyventojų, vis griovė 

namus Eskviline, Celijuje, taip pat Užtibrėje, ir dėl to didžioji dalis 
"šių kvartalų išliko. Tačiau pačiame mieste degė nesuskaičiuojami, 
pergalių amžiais sukaupti lobiai, neįkainojami meno kūriniai, nuo- 
stabios šventyklos ir brangiausi Romos praeities bei Romos šlovės 
paminklai. Buvo spėjama, kad iš viso miesto gaisras nesunaikinsiąs 
vos keleto pakraščių kvartalų ir šimtai tūkstančių galvų liksią be 
pastogės. Tačiau kiti skleidė paskalą, kad kariai griauną namus ne 
ugnį tramdydami, o tik norėdami, kad iš miesto nieko. nebeliktų. Ti- 
gelinas kiekviename laiške maldavo cezarį sugrįžti ir pačiam nura- 
minti nevilties apimtus žmones. O. Neronas išsijudino tik tada, kai 
liepsnos apėmė „domus transitoria“, ir skubėjo, kad nepraleistų va- 
landos, kada gaisras pasieks didžiausią galybę. 


"PERSKYRIMAS KETURIASDEŠIMT SEPTINTAS 


- „Tuo tarpu ugnis atūžė iki Via Nomentana, o nuo jo, kartu su 
vėjo permaina, pasuko į Via Lata* ir Tibrą, aplenkusi Kapitolijų, 
išsiliejo Forum Boarium ir, naikindama viską, Ką pirmu šuoru buvo 
palikusi, vėl priartėjo prie Palatino. Tigelinas, sutelkęs visas pre- 
torionų pajėgas, siuntė vieną po kito žygūnus pas parvykstantį ce4 
zarį Su pranešimais, kad reginys nė kiek ne menkesnis, nes - gaisras 
dar sustiprėjęs. Tačiau Neronas norėjo Romą pasiekti naktį, „kad 
kuo labiau -galėtų pasotinti akis žūstančio miesto vaizdu. Todėl sus- 
tojo Agua Albana** apylinkėse ir, pasišaukęs į pavėnę tragiką Ali- 
turą, jo padedamas rinkosi pozą, mimiką, žvilgsnį ir mokėsi atitinka- 
mų mostų, karštai ginčydamasis, ar tariant žodžius: „O mieste šven- 
tas, atrodęs tvaresnis už Idą“, reikia iškelti aukštyn abi rankas, ar 
tiktai vieną, o kitą su forminga nuleisti žemyn prie šono. Šis klausi- 
mas dabar jam rodėsi svarbesnis už visus kitus. Temstant pagaliau 
iškeliavo, dar paklausęs Petronijų patarimo, ar nelaimei skirtose 
eilėse neįterpti keleto šmaikščių piktžodžiavimų prieš dievus ir ar 
„tie. užsipuolimai, meno požiūriu, neturėtų tokiu atveju savaime iš- 
siveržti iš lūpų tėvynę prarandančiam žmogui. | 

„Apie vidunaktį pasiekė pagaliau miesto sienas drauge su savo 
gausinga palyda, susidedančia iš didžiulių būrių dvariškių, senatorių, 


. * Platusis kelias (lot.). 
** Albano akvedukas (lot.). 

raitelių, atleistinių, vergų, moterų ir vaikų. Šešiolika tūkstančių pre- 
torionų, sustatytų palei kelią kovine rikiuote, budriai sergėjo jo at- 
vykimo tvarką ir saugumą, kartu deramu atstumu laikydami nerims- 
tančią minią. Teisybė, žmonės pasitikdami eiseną keikė, rėkė ir švil- 
pė, bet užpulti nedrįso. Tačiau daug kur pasigirdo ir plojimai — 
plojo dažniausiai plikšiai, kurie nieko -neturėjo, taigi nieko ir ne- 
prarado per gaisrą, o dabar tikėjosi dosnesnio grūdų, alyvos, rūbų ir 
pinigų dalijimo. Pagaliau ir šauksmus, ir švilpimą, taip pat plojimus 
nustelbė Tigelino įsakytas trimitų ir ragų skambesys. Įžengęs pro 
Ostijos vartus, Neronas valandėlę stabtelėjo ir tarė: „Benamis val- 
dovas benamių žmonių, kur naktį priglausiu varganą galvą!“, pas- 
kui perėjęs Clivus Delphini* užkopė tam tyčia jam įtaisytais laiptais 
į Apijaus akveduką, įkandin jo — augustionai ir giesmininkų choras 
su citromis, liutniomis ir kitais muzikos instrumentais. 

Visi užgniaužę kvapą laukė, ar cezaris neištars kokių didžių žo- 
džių, kuriuos savo saugumui būtina įsiminti. Tačiau jis stovėjo iš- 
kilmingas, nebylus, užsimetęs purpurinį apsiautalą, užsidėjęs auksinį 
laurų vainiką, ir susikaupęs žiūrėjo į siautėjančią ugnies galybę. 
Kai Terpnas jam padavė auksinę liutnią, jis pakėlė akis į pašvaistės 
nutviekstą dangų tarsi laukdamas įkvėpimo. 

Žmonės iš atokiau rankomis rodė į jį, nušviestą kruvinų gaisų. 
Tolumoje šnypštė liepsnų gyvatės ir degė švenčiausi senovės pamin- 
klai: ugnyje skendo Herkulio šventykla, statyta Euandro, ir Ju- 
piterio Statoro šventykla, ir Mėnulio "šventykla, išmūryta dar Servi- 
jaus Tulijaus, ir Numos Pompilijaus rūmai, ir Vestos. maldykla su 
romėnų penatais, liepsnų karčiuose tarpais šmėsčiojo Kapitolijus — 
degė Romos praeitis ir siela, o jis, cezaris, stovėjo su liutnia rankoje 
aktoriaus tragiko veidu ir galvojo ne apie žūstančią tėvynę, bet apie 
pozą ir patetiškus žodžius, kuriais geriausiai galėtų išreikšti nelaimės 
didybę, sukelti visuotinį nusistebėjimą ir susilaukti karščiausių plo- 


jimų. 
Jis neapkentė šio "miesto, neapkentė jo gyventojų, mylėjo tik savo 


giesmes ir eiles, tad džiaugėsi širdyje, kad pagaliau išvydo tragediją, 
panašią į tą, kurią vaizdavo. Eiliakalys jautėsi laimingas, deklama- 
torius — pilnas įkvėpimo, stiprių pojūčių ieškotojas svaigulingai Ža- 
vėjosi siaubingu reginiu ir su malonumu galvojo, kad net Trojos 
žlugimas — vieni niekai palyginti su šio milžiniško miesto žūtimi. 
Ko gi dar daugiau norėti? Štai Roma, pasaulio valdytoja Roma, dega, 


* Delfino kalva (Ilot.). 

o jis stovi ant akveduko arkų su auksine liutnia rankoje, visų mato- 
mas, purpurinis, stulbinantis, puikus ir poetiškas. Kažkur ten žemai, 
tamsoje, bruzda ir piktinasi minia! Tegu sau bruzda. Prabėgs amžiai, 
nuplauks tūkstantmečiai, o žmonės atsimins ir šlovins poetą, kuris 
tokią naktį apdainavo Trojos žūtį ir gaisrą. Kas prieš jį Homeras? 
Kas -pats Apolonas su savo skobtine forminga? Jis dabar iškėlė 
rankas ir užgavęs stygas prabilo Priamo žodžiais: 

— O gūžta mano tėvų, o lopšy tu brangiausias!.. 

Jo balsas atvirame ore, šniokščiant gaisrui ir tolumoje klegant 
tūkstantinėms minioms, atrodė keistai menkas, virpantis ir silpnas, 
o liutnia pritardama zyzė it musė. Tačiau senatoriai, valdžios vyrai 
ir augustionai, susirinkę ant akveduko, palenkę galvas, susižavėję 
klausėsi be žado. O jis giedojo ilgai ir vis graudžiau. Tarpais, kai 
stabtelėdavo atgauti kvapą, giesmininkų choras kartodavo paskutinę 
eilutę, po to vėl Neronas nusimesdavo nuo peties Alituro išmokytu 
judesiu tragikų sirmą!?“, užgaudavo stygas ir giedodavo toliau. Pa- 
zaliau baigęs iš anksto sukurtą giesmę, ėmė improvizuoti, ieškoda- 
maš prieš jį plytinčiam reginiui didingų palyginimų. Ir jo veidas 
ėmė keistis. Teisybė, Nerono nejaudino gimtojo miesto žūtis, 
bet jis tiek apsvaigo ir įsijautė į savo paties žodžių patosą, kad staiga 
su brazdesiu nuleido liutnią prie kojų ir susisiautęs sirma liko sto- 
vėti it suakmenėjęs, panašus į vieną tų Niobidų statulų, kurios puošė 
Palatino kiemą. 

Po trumpos pauzės sugriaudėjo plojimų audra. Tačiau iš tolu- 
mos'jiems atsiliepė minios kauksmas. Dabar ten jau niekas neabe- 
iojo, jog cezaris įsakė sudeginti miestą, kad surengtų sau reginį ir 
jį apgiedotų himnais. Išgirdęs tą šimtų tūkstančių balsų riksmą, ce- 
zams atsisuko į augustionus su liūdnai atlaidžia skriaudžiamo žmogaus 
sypsena ir tarė: 

+ Štai kaip kviritai sugeba vertinti mane ir poeziją. 

- Niekšai! — atsakė Vatinijus,-— leisk, valdove, kad pretorio- 
nat jiems smogtų. 

Neronas kreipėsi į Tigeliną: 

— Ar galiu pasikliauti kareivių ištikimybe? 

-—: Taip, dieviškasai! — atsakė prefektas. 

Tačiau Petronijus gūžtelėjo pečiais. 

— Jų ištikimybe, bet ne jų skaičiumi, — tarė.— Pasilik tuo tarpu, 
kur stovi, nes čia saugiausia, 0 tuos Žmones reikia nuraminti. 

Tokios pat nuomonės buvo ir Seneka, ir konsulas Licinijus. 


'0. PLB 64 

Tuo tarpu slėnyje pasipiktinimas didėjo. Minia ginklavosi akmeni- 
mis, pašiūrių kartimis, vežimų ir Karučių lentomis, įvairiais gelež- 
galiais. Po kiek laiko atėjo keli kohortų vadai su pranešimais, kad 
minių spaudžiami pretorionai tik vargais negalais atlaiko kovos li- 
niją ir, neturėdami įsakymo pulti, nežino, ką daryti. 

“ — O dievai! — sušuko Neronas.— Kokia naktis! Iš vienos pusės 
gaisras, iš kitos — įsisiautusi žmonių jūra. 

Ir vėl ėmė rinkti posakius, taikliausiai išreiškiančius šios valan- 
dos pavojų, bet, matydamas aplinkui išblyškusius veidus ir: neramius 
žvilgsnius, taip pat išsigando. 

.— Duokite man tamsų apsiautalą su gaubtu! — sušuko.— Negi 
iš tikrųjų prasidės kautynės? į 

— Valdove, — atsakė netvirtu balsu Tigelinas,— aš padariau vis- 
ką, ką galėjau, bet pavojus grėsmingas... Prabilk, valdove, į žmones 
ir pažadėk kai ką. | 

— Cezaris kalbės šiems plikšiams? Tegu tai padaro kas kitas 
mario vardu. Kas ryšis? | 

:— Aš! — ramiai atsakė Petronijus. . 

— Eik, bičiuli! Tu man ištikimiausias visame kame. Eik | ir nešyk- 
štėk pažadų. 

Petronijus atsisuko į alydą nerūpestingu ir pašaipiu veidu. 

— Čia esantys senatoriai, — tarė, — taip pat Pizonas, Nerva ir 
Senecionas jos su manimi. 

Paskui lėtai nulipo nuo akveduko, o jo suminėtieji sekė įkandin 
vis dėlto graužiami abejonių, ir tik jo ramybė juos drąsino. Sustojęs 
arkadų papėdėje, Petronijus liepė paduoti baltą žirgą ir užsėdęs 
nujojo viso būrio priešakyje tarp gausirgų pretorionų gretų į juodą, 
klykiančią minią, beginklis, rankoje laikydamas tik ploną dramblio 
kaulo lazdelę, kuria paprastai pasiramsčiuodavo. e 

* Prijojęs Žmonių knibždėlyną, įsibrovė su žirgu į jį. Aplinkūi 
gaisro pašvaistės šviesoje buvo matyti iškeltos rankos su visokiau- 
siais ginklais, degančios akys, suprakaitavę veidai ir riaumojančios, 
apsiputojusios burnos. Įsisiautėjusi banga beregint apsupo jį ir pa- 
lydą, už jos šmėžavo visa jūra galvų — judri, kunkuliuojanti, baisi. 

Šauksmai dar sustiprėjo ir virto tiesiog nežmonišku kauksmu, 
"kartys, šakės ir net kardai švysčiojo virš Petronijaus galvos, plėšrios 
rankos tiesėsi į jo žirgo pavadžius ir į jį patį, bet jis brovėsi vis to- 
lyn, šaltas, abejingas, pilnas paniekos. Tarpais sukirsdavo lazdele 
per įžūliausias galvas, lyg būtų skynęsis kelią paprasčiausioje spūstyje, 

ir tas jo pasitikėjimas, ta ramybė vis. dėlto stulbino. įsitriukšmavusią 
tamsią minią. Pagaliau žmonės jį pažino, ir daugelis balsų ėmė 
šaukti: i | 

— Petronijus! Arbiter elegantiarum! Petronijus!.. 

— Petronijus! — griaudėjo iš visų pusių.. . 

Tolydžio kartojant šį vardą, veidai aplinkui darėsi vis. mažiau 
grėsmingi, o klyksmai ne tokie įtūžę, nes šis rafinuotas patricijus, 
nors niekada nesivaikė minios palankumo, vis dėlto buvo jos nu- 
mylėtinis. Garsėjo kaip geraširdis ir dosnus žmogus, o jo.-populia- 
rumas išaugo ypač po Pedanijaus Sekundo bylos, kai jis, kalbėjo, 
kad reikią sušvelninti žiaurią bausmę, nusmerkusią myriop visus 
prefekto vergus. Apskritai gausybė vergų nuo to laiko jį taip karštai 
pamilo, kaip tik engiamieji ir nelaimingieji tesugeba - mylėti tuos, 
„kurie parodo jiems bent lašelį užuojautos. Be to, šią valandą prisi- 
dėjo ir smalsumas, ką pasakys cezario pasiuntinys, nes niekas ne- 
abejojo, kad jis cezario tam tyčia siųstas. . 

O jis nusitraukė nuo savęs baltą, su purpuro apvadais togą, 
iškėlė ją virš galvos ir ėmė mosuoti ore, duodamas ženklą, i kad nori 
kalbėti. | . . 

— "Tylos! Tylos! —  nuaidėjo Iš visų | pusių. 

Netrukus iš tikrųjų visi nutilo. Tada Petronijus atsitiesė ant 
žirgo ir prabilo skardžių, ramiu balsu: | | 

— Piliečiai! Tegu tie, kurie išgirs mano žodžius, pakartos juos to- 

liau stovintiems, o visi būkite kaip žmonės, o ne kaip. žvėrys arenoje. 
dai — Klausome! Klausome!.. 
„a. — Tai klausykite. Miestas bus atstatytas. Lukulo, "Mecenato, 
Čezario ir Agripinos sodai bus jums atviri! Rytoj bus pradėta dalyti 
Erūdai, vynas ir alyva, kad kiekvienas galėtų prisikimšti pilvą iki 
soties! Paskui cezaris surengs jums žaidynes, kokių pasaulis ligi šiol 
nėra matęs, jų metu jūsų laukia vaišės ir dovanos. Po gaisro būsite 
turtingesni negu prieš gaisrą! 

„„Atsakymas buvo minios 'murmėjimas, sklindantis nuo vidurio. į 
Vigas puses, kaip bangos vandenyje, kam nors įmetus akmenį: arti- 
mesnieji pakartojo atokesniesiems [V žodžius. Paskui šen "ten sus- 
kambėjo pikti arba pritariantys balsai ir susiliejo palengva į vieną 
didžiulį bendrą šauksmą: 


„„. — Panem et circenses!..* | 
At „Petronijus susisiautė toga ir kiek laiko klausėsi nejudėdamas, su 


“. -1* Duonos ir reginių! (Lot.) 


Ouo vadis | 308 


savo baltu apdaru panašus į statulą. Klyksmas stiprėjo, stelbė gaisro 
šniokštimą, aidėjo iš visų pusių ir vis tolimesnių kampų, bet pasiun- 
tinys, matyt, norėjo dar kažką pasakyti, nes laukė. 

Pagaliau vėl pakelta ranka pareikalavo tylos, riktelėjo: 

— Pažadu jums panem et circenses, o dabar surikite šūkį.cezario 
garbei, kuris jus maitina ir rengia, po to — miegoti, driskiai, nes 
netrukus pradės švisti. 

Taip taręs, apgręžė žirgą, lengvai sudrožė per galvas ir veidus 
tiems, kurie stovėjo jam ant kelio, ir palengva nujojo į pretorionų 
gretas. 

Netrukus jau buvo po akveduku. Viršuje rado nemažą sumišimą. 
Ten niekas nesuprato šauksmo: „Panem et circenses!“ — ir manė, 
kad tai naujas įtūžio prasiveržimas. Net nesitikėta, kad pats Petro- 
nijus galės išsigelbėti, todėl jį pamatęs Neronas pribėgo prie pat 
laiptų ir išbalusiu iš susijaudinimo veidu ėmė klausinėti: 

— Na, kaip? Kas ten darosi? Ar jau kaujasi? 

Petronijus įkvėpė į krūtinę oro, giliai atsiduso ir atsakė: 

— Prisiekiu Poluksu! Prakaituoja ir dvokia! Paduokite kas nors 
epilimos!'*', nes apalpsiu. 

Paskui atsigręžė į Cezarį. 

— Pažadėjau jiems, — tarė, — grūdų, alyvos, žaidimų ir atvėrti 
sodus. Jie vėl tave dievina ir klykia sukepusiomis lūpomis tavo 
garbei. O dievai, koks nemalonus tų plebėjų kvapas! 

— Mano pretorionai buvo pasirengę, — sušuko Tigelinas,— ir 
jeigu nebūtum nuraminęs, rėksniai būtų nutilę amžiams. Gaila, cezati, 
kad neleidai man panaudoti jėgos. . 

Petronijus pasižiūrėjo į jį, gūžtelėjo pečiais ir tarė: 

— Dar niekas neprarasta. Gal turėsi ją panaudoti rytoj. 

— Ne, ne! — sudraudė cezaris.— Įsakyk atidaryti jiems sodus. ir 
dalyti grūdus. Dėkui tau, Petronijau! Žaidynes surengsiu, o tą giesmę, 
kurią jums šiandien giedojau, pagiedosiu viešai. 

"Taip pasakęs, uždėjo ranką Petronijui ant peties, valandėlę Pa- 
tylėjo ir paskui atvėsęs paklausė: 

— Pasakyk atvirai: kaip aš tau atrodžiau, kai siedojau? 

— Buvai vertas to reginio, kaip ir reginys vertas tavęs, — atsakė 
Petronijus. 

Tada atsigręžė į gaisrą. 

— Tačiau dar pasižiūrėkime,— tarė, — ir atsisveikinkime su Se- 
nąja Roma. 


. 

Apaštalo žodžiai įliejo pasitikėjimo į krikščionių širdis. Pasaulio 
pabaiga jiems visada rodėsi arti, bet dabar pradėjo tikėti, kad bai- 
susis teismas neateisiąs staiga, kad prieš tai gal dar pamatysią, kaip 
baigsis Nerono viešpatavimas, kurį laikė Antikristo išmone, ir išvysią 
Dievo bausmę už dangaus keršto šaukiančias jo piktadarybės. Taip 
sustiprintomis širdimis jie pradėjo skirstytis po maldų iš požemio 
ir traukti į savo laikinus prieglobsčius, net ir į Užtibrę, nes gavo 
žinių, kad ugnis, įsiplieskusi keliolikoje vietų, vėjui pasikeitus vėl 
sugrįžo prie upės ir, pakeliui suniokojusi, kas tik galima suniokoti, 
nustojo plėstis. 

“ Apaštalas, lydimas Vinicijaus ir įkandin sekančio Chilono, taip 
pat paliko požemį. Jaunasis tribūnas nedrįso pertraukti jo maldos, 
tad valandėlę ėjo tylėdamas, tik akimis melsdamas pasigailėjimo ir 
virpėdamas iš nerimo. Tačiau daug žmonių prisiartinę dar siekė bu- 
čiuoti Apaštalo ranką ir rūbo kraštą, motinos tiesė į jį vaikus, kiti 
klūpojo tamsiame ilgame koridoriuje ir, iškėlę aukštyn žibintuvė- 
lius, prašė palaiminimo, dar kiti, žengdami greta, giedojo — taigi 
neatsirado patogios valandėlės nei paklausti, nei atsakyti. Taip buvo 
ir dauboje. Tik išėjus į laisvesnį plotą, iš kur jau galėjai matyti 
degantį miestą, Apaštalas, tris kartus peržegnojęs žmonės, kreipėsi 
4 Vinicijų tardamas: 

“ — Nurimk. Čia netoli yra fosoriaus lūšnelė, kur rasime Ligiją 
"su Linu ir jos ištikimu tarnu. Kristus, tau ją paskyręs, ir išsaugojo. 

Vinicijus susverdėjo ir atsirėmė ranka į uolą. Kelionė iš Anci- 
jaus, susikirtimai prie miesto sienų, Ligijos ieškojimas karštuose dū- 
„Muose, nemiga ir baisus nerimas dėl jos išsėmė daug jėgų, o liku- 
Šias pribaigė žinia, kad ta jam brangiausia pasaulyje. būtybė yra 
"arti ir netrukus ją pamatysiąs. Jį staiga apėmė toks didelis silpnu- 
„mas, kad susmuko prie Apaštalo kojų ir taip pasiliko, nepajėgdamas 
ištarti žodžio. . 

0 Apaštalas, gindamasis nuo padėkos ir pagarbos, tarė: 

— Ne man, ne man, o Kristui dėkok! 

— Koksai šaunus dievas! — atsiliepė už nugaros Chilono bal- 
sas.— Tačiau nežinau, ką daryti su mulais, kurie antai laukia to- 
lėliau. 

“ — Kelkis ir eik su manimi,— tarė Petras, imdamas: jaunuolį už 
rankos. 

Vinicijus atsikėlė. Mėnesienoje buvo matyti ašaros, riedančios 
jo nublyškusiais iš susijaudinimo skruostais. Lūpos drebėjo lyg mel- 
džiantis. | | 

— Eime,— tarė jis. P 

Tačiau Chilonas vėl pakartojo: a 

— Pone, ką man daryti su mulais, kurie laukia? Gal šis gar- 
busis pranašas norėtų joti, o ne pėsčias eiti? 

Vinicijus pats nežinojo, ką atsakyti, bet išgirdęs iš Apaštalo, kad 
žemkasio namelis čia pat, atsakė: 

— Nuvesk mulus pas Makriną. 2 

— Atleisk, pone, kad priminsiu namą Amerioloje. Per tą klaikų 
gaisrą lengva pamiršti tokias smulkmenas. , 

— Gausi jį. | 

:— -O0 Numos.Pompilijaus vaikaiti, aš visada dėl to buvau tikras, 
bet dabar, kai pažadą išgirdo ir šis taurusis Apaštalas, jau net nebe- 
priminsiu tau, kad esi pažadėjęs ir vynuogyną. Pax vobiscum. Aš 
tave susirasiu, pone. Pax vobiscum. 

O jie atsakė: | 

— Ir tau taip pat. | 

Paskui abu pasuko į dešinę, kalvų link. Pakeliui Vinicijus. kai- 
bėjo: 

. — Tėve! Apmazgok mane krikšto vandeniu, kad galėčiau vadintis 
tikru Kristaus pasekėju, nes myliu Jį visomis savo sielos galiomis. 
Apmazgok mane greičiau, širdyje aš jau pasiruošęs. Ir kas bus liep- 
ta, įvykdysiu, bet tu man tark, ką dar galėčiau padaryti. , 5 

— Mylėk žmones kaip brolius. savo, — atsakė Apaštalas, — nęs 
tiktai meile gali Jam tarnauti. o 

— Taip! Aš jau tai supratau ir jaučiu. Vaikystėje tikėjau Romos 
dievus, bet jų nemylėjau, o šį Vienatinį myliu taip, kad mielai atį- 
duočiau už Jį savo gyvybę. || L 

Ir ėmė žiūrėti į dangų, džiaugsmingai kartodamas: 

— Nes Jis yra vienas! Jis vienas geras ir gailestingas! Tad nors 
žūtų ne tik šis miestas, bet ir visas Pasaulis, Jam vienam arsiduosij 
ir Jį išpažinsiu! . | 

— O Jis laimins tave ir tavo: namus, — pabaigė Apaštalas. 

Tuo metu įsuko į kitą daubą, kurios gale blausiai švietė žiburė- 
lis. Petras parodė jį ranka ir tarė: 

— Antai žemkasio lūšnelė, kur radome prieglobstį, kai grįždami 
su apsirgusiu Linu iš Ostriano negalėjome prasigauti į Užtibrę. - 


| 

"> Netrukus jie atėjo prie to būsto. Lūšnelė — tai veikiau kalno 
plyšyje išskobta ola, kurios anga pridengta drėbtine molio ir nendrių 
siena. Duris rado uždarytas, bet pro skylę, atstojančią langą, buvo 
matyti židinio apšviestas vidus. , 

Kažkokia tamsi, didžiulė „Agūra pakilo sutikti atvykėlių ir pa- 
klausė: 

— Kas ten? | | | | 

:—- Kristaus tarnai, — atsakė Petras.— Ramybė tau, Ursai. 

Ursas nusilenkė prie Apaštalo kojų, paskui, pažinęs Vinicijų, 
nugriebė per riešą jo ranką ir pakėlė prie lūpų. - 

+ .— Ir tu, pone? — nustebo.— Tebūna palaimintas Avinėlio var- 
das, kad suteikė Kalinai tokį džiaugsmą. | 

Taip taręs, atidarė duris ir suleido atvykėlius. Susirgęs Linas 
„gulėjo ant šiaudų glėbelio sulysusiu veidu ir išgeltusia kaip dramblio 
kaulas kakta. Prie židinio sėdėjo Ligija ir laikė rankoje pluoštą mažų, 
'ant raištelio suvertų Žuvyčių, matyt, skirtų vakarienei. 

Įnikusi verti nuo raištelio žuvis ir manydama, kad čia vaikšto 
Ursas, ji nė nepakėlė akių. Tačiau Vinicijus priėjo ir, ištaręs jos 
vardą, ištiesė rankas. Tada ji skubiai pakilo: nuostaba ir džiaugsmas 
-Žaibu švystelėjo jos veide, ir be žodžių, kaip vaikas, po nerimo ir 
vargo dienų atradęs tėvą ar motiną, puolė į jo išskėstą glėbį. 

Jis apkabino ją ir valandėlę laikė prispaudęs prie krūtinės, džiū- 
gaudamas, lyg ji būtų stebuklingai išgelbėta. Paskui, paleidęs iš glė- 
"Bio, suėmė delnais jos smilkinius, bučiavo kaktą, akis ir vėl glėbes- 
čiavo, kartojo jos vardą, puolė prie kelių, prie rankų, sveikino, go- 
ėd0jo, garbino. Jo džiaugsmas tiesiog neturėjo ribų, kaip ir jo meilė, 
jo laimė. 
< Pagaliau ėmė jai pasakoti, kaip atlėkęs i iš Ancijaus, kaip jos ieško- 
"jė5 priė miesto sienų, dūmuose, Lirio namuose, kiek patyręs kančių 
ir nerimo, kiek prisikamavęs, kol Apaštalas parodęs jos priebėgą. 

— Tačiau dabar, — kalbėjo' jis, — kai suradau, aš tavęs čia ne- 
aliksiu tarp.šitų gaisrų ir įšėlusios minios. Žmonės žudo vieni kitus 
pfie miesto sienų, kelia riaušes ir plėšikauja vergai. Vienas Dievas 
težino, kokios dar nelaimės gali užgriūti Romą. Tačiau aš išsau- 
gosiu tave ir jus visus. O mieliausieji mano!.. Ar norite keliauti su 
-fianimi į Ancijų? Ten sėsime į laivą ir plauksime į Siciliją. Mano že- 
mė — tai jūsų žemė, mano namai — tai jūsų namai.- Paklausyk! Si- 
icilijoje rasi Aulus,-sugrąžinsiu tave Pomponijai ir paskui paimsiu iš 
jos rankų. Juk tu, o carissima, jau nebebijai manęs. Krikštas dar 

neapmazgojo manęs, bet dėl to pasiklausk Petrą, ar aš jam prieš va- 
landėlę eidamas į čia nesakiau, kad noriu tapti tikru Kristaus pase- 
kėju, ir ar nesiprašiau apkrikštijamas nors ir šitoje žemkasio lūšnelėje. 
Tikėk manimi, tikėkite manimi jūs visi. 

Ligija klausėsi šių žodžių nušvitusiu veidu. Čia visi iš tiesų nuo- 
latos gyveno pilni netikrumo ir nerimo: anksčiau žydų persekioja- 
mi, o dabar — dėl gaisro ir šios nelaimės sukeltos suirutės. Išvykus 
į Siciliją, pasibaigtų visi nerimai, kartu jų gyvenime atsivertų nauja 
laimės epocha. Jeigu Vinicijus į ten norėtų pasiimti vieną Ligiją, ji 
tikriausiai atsisakytų tos pagundos, n nenorėdama mesti Apaštalo Petro 
ir Lino, bet juk: Vinicijus siūlė jiems: „Keliaukite su manimi! Maną 
žemė — tai jūsų žemė, mano namai — tai jūsų namai!“ 

Tad pasilenkusi- prie | jo rankos, siekdama Ją iš paklusnumo pa- 
bučiuoti, tarė: 

— Tavo židinys — ir mano židinys. 

Paskui susigėdusi, kad pasakė žodžius, kuriuos romėnų papročiu 
pakartoja tik nuotaka per jungtuves, visa nuraudo ir stovėjo židinio 
šviesoje nuleidusi galvą, sutrikusi, kad tai nebūtų blogai suprasta. 

Tačiau Vinicijaus žvilgsnyje spindėjo tik begalinis susižavėjimas. 
Jis pagaliau krejpėsi į Petrą, vėl prašneko: | 

— Roma dega cezario įsakymu. Jau Ancijuje jis skundėsi, kad 
niekada nėra matęs didelio gaisro. Jeigu jis ryžosi tokiam nusikal- 
timui, tai pagalvokite, kas dar gali atsitikti. Kas žino, ar sutraukęs 
kariuomenę neįsakys išžudyti gyventojų. Kas žino, kokios proskrip- 
cijos'?3 prasidės, kas žino, ar po gaisro nelaimės neužgrius ir kitos;, 
vidaus karas,. skerdynės ir badas? Tad saugokitės 1r apsaugokitę, 
Ligiją. Ten ramiai sulauksite, kol pasibaigs audra, o po jos vėl sū- 
grįšite sėti savo sėklą. 4 

Lyg patvirtindami Vinicijaus nuogąstavimus, lauke, Ager Vati- 
canus pusėje, pratrūko kažkokie tolimi riksmai, pilni įniršio ir siau- 
bo. Tuo metu parėjo taip pat žemkasys, lūšnelės šeimininkas, ir sku-, 
biai uždaręs duris sušuko: Jį 

— Žmonės žudo vieni kitus prie Nerono cirko. Vergai ir cla- 
diatoriai užpuolė piliečius. . 

— Girdite? — paklausė Vinicijus. | 

 — Prisipildė taurė, — tarė Apaštalas, — ir nelaimės užplūs kaip 
jūra be galo ir krašto. 

Paskui kreipėsi į Vinicijų ir, rodydamas Ligiją, pasakė: 

— Paimk tą mergelę, kurią tau Dievas skyrė, ir išsaugok, o pasi- 

ligojęs Linas ir Ursas tegu taip pat keliauja su jumis. 

Tačiau Vinicijus, pamilęs Apaštalą visa nesutramdoma savo šir- 
dimi, sušuko: | 

„— Tepalaimina tave Viešpats už gerus norus, — atsakė Apašta- 
las, — bet argi nesi girdėjęs, kad Kristus pakartojo man prie ežero: 
„Ganyk mano aveles!“ 

Vinicijus nutilo. | | 

— Juk jeigu tu, kuriam niekas nepavedė mane globoti, sakai, 
kad nepaliksi čia manęs pražūčiai, tai kaipgi gali norėti, kad aš pa- 
bėgčiau nuo savo kaimenės negandų valandą? Kai ežere siautė audra 
ir mes drebėjome širdyje, Jis mūsų nepaliko, tai kaipgi man, tarnui, 
„nesekti savo Viešpaties pavyzdžiu? 

Tuo metu Linas pakėlė savo liesą veidą ir paklausė: 

— O kaipgi man, Viešpaties vietininke, nesekti tavo pavyzdžiu? 

Vinicijus ėmė trintis delnu galvą, tarsi kovodamas su savimi, su 
savo mintimis, paskui nutvėrė Ligiją už rankos ir tarė tokiu balsu, 
kuriame skambėjo Romos kario energija: | 
 — Klausykite manęs, Petrai, Linai ir tu, Ligija! Pasakiau, ką 
man liepė manasis žmogaus protas, bet jūs vadovaujatės kitu, kuris 
paiso ne savo paties saugumo, o Išganytojo įsakymų. Taip! Aš to 
nesupratau ir suklydau, nes nuo mano akių dar nepašalintas giedra- 
valkis ir senoji prigimtis tebeatsiliepia. Tačiau aš myliu Kristų ir 
trokštu būti Jo tarnu, o kadangi man čia rūpi kai kas daugiau negu 
savo paties galva, tad klaupiuosi štai prieš jus ir prisiekiu: ir aš įvyk- 
dysiu meilės įsakymą ir savo brolių nepamesiu negandų valandą. 
“* Taip pasakęs, parklupo, staiga jį pagavo ekstazė: akis ir rankas 
pakėlė aukštyn, ėmė šaukti: 
““ — Negi.aš jau suprantu Tave, o Kristau? Negi jau vertas esu? 

Jo rankos drebėjo, akyse žibėjo ašaros, kūną purtė tikėjimo ir 
meilės virpulys, o Apaštalas Petras paėmė molinę amforą su vandeniu 
ir priėjęs iškilmingai tarė: | . 

* — Krikštiju tave vardan Tėvo ir Sūnaus, ir Dvasios, amen! 

Tuo metu religinė ekstazė pagavo visus čia esančius. Jiems ro- 
dėsi, kad lūšnelė darosi sklidina kažkokios nežemiškos šviesos, kad 
skamba kažkokia nežemiška muzika, kad uolos atsiveria virš jų galvų, 
kad iš dangaus sklendžia pulkai angelų, o tenai, aukštybėse, šviečia 
kryžius ir persmeigtos laiminančios rankos. 

"O tuo metu iš lauko skverbėsi kovojančių žmonių riksmai ir 
degančio miesto liepsnų šniokšumas, 

Padegėlių stovyklos įsikūrė puikiuose cezario, senuose Domicijos 
ir Agripinos soduose, Marso lauke, taip. pat Pompėjaus, Salustijaus 
19 Mecenato soduose. Buvo užimti portikai, sviedinio žaidimų pasta- 
tai, prabangūs vasarnamiai ir žvėrims skirtos pašiūrės. Povus, flamin- 
gus, gulbes ir stručius, Afrikos gazeles ir antilopes, sodų puošmenas 
elnius ir stirnas — viską minių peilis išpjovė. Valdžia iš Ostijos gabeno 
maistą taip gausiai, kad per plaustus ir visokiausius laivus galėjai 
pereiti nuo vieno Tibro kranto į kitą kaip tiltu. Grūdus dalijo nere- 
gėtai žema kaina — už tris sestercijus, o neturtingesniems — visai 
už dyką. Sutraukė begalines vyno, alyvos ir kaštonų atsargas, iš kalnų. 
kasdien varė jaučių ir avių bandas. Plikšiai, prieš gaisrą lindėję Su- 
buros užkampiuose ir paprastai badmiriavę, dabar gyveno geriau 
negu anksčiau. Bado grėsmė buvo ryžtingai pašalinta, užtat kur kas 
sunkiau sekėsi užkirsti kelią smurtui, plėšimams ir piktnaudžiavimui. 
Klajokliška buitis leido nebaudžiamai siausti galvažudžiams, tuo 
labiau kad jie skelbėsi esą cezario garbintojai ir nešykštėjo plojimų; 
kai šis pasirodydavo.: Kadangi valdžia tokiomis aplinkybėmis buvo 
pakrikusi, be to, stigo ir deramų ginkluotų pajėgų, galinčių sutramdyti. 
savivalę, tai mieste, kur. buvo susispietusios viso tuometinio pasaulio 
padugnės, dėjosi žiaurybės, pranokstančios žmogaus vaizduotę. Kas 
naktį — susirėmimai, žudynės, moterų ir berniukų grobimas. Prie 
Porta Mugionis, kur stovėjo iš Kampanijos atgintos bandos, kildavo 
kautynės, kuriose žūdavo šimtai žmonių. Kas rytas Tibro pakraščiuose: 
knibždėte knibždėjo skenduolių, kurių niekas nelaidojo, karštyje, | 
dar sustiprintame gaisrų, jie greitai puvo ir. skleidė ore baisų dvoką: 
Stovyklose plito ligos, ir dažnas būgštavo, kad kils didelė epidemija; 

O miestas tebedegė. Tik šeštą dieną gaisras ėmė silpti, pasiekęs 
tuščius plotus Eskviline, kur tam tyčia buvo sugriauta daugybė namų, 
Tačiau krūvos nuodėgulių dar taip plieskė, kad Žmonės. nenorėjo 
tikėti, jog tai jau nelaimės pabaiga. O septintą naktį kilo didžiulis, 
gaisras Tigelino pastatuose, bet truko neilgai, greitai viską surijęs:, 
Tiktai sudegę namai šen bei ten dar griuvo, pažerdami aukštyn lieps-- 
nos liežuvius ir kibirkščių stulpus. Tačiau gilumoje smilkstantys degė> 
siai palengva iš viršaus ėmė: Juoduoti. Saulei nusileidus, danguję | 
paliovė plieskę kruvini gaisai, ir tiktai naktį plačioje juodoje dyky> | 
nėje šokinėjo melsvi liežuviai, prasimušę iš krūvų žarijų. A 

Iš keturiolikos Romos regionų išliko tiktai keturi, įskaičiuojant ir, 

Užtibrę, kitus prarijo ugnis. Kai pagaliau virto pelenais žarijų krūvos, 
buvo matyti, pradedant nuo Tibro iki Eskvilino, didžiulis plotas, pilkas, 
nykus, negyvas, kuriame stūksojo kaminų virtinės tarsi kapinių pa- 
minklinės kolonos. Tarp tų kolonų dieną slankiojo sielvartingi būre- 
liai žmonių, ieškodami čia brangių jiems daiktų, čia brangių artimųjų 
kaulų. Naktimis gaisravietėse, tarp buvusių namų degėsių staugė 
šunys. 

Visa cezario suteikta žmonėms pagalba ir parodytas dosnumas 
nesulaikė piktžodžiavimų ir pasipiktinimo. Patenkintos buvo tik gal- 
važudžių, vagių ir benamių plikšių gaujos, kurios galėjo ligi valiai 
valgyti, gerti ir plėšikauti. Tačiau praradusiųjų artimiausius žmones 
ir turtą nepalenkė nei atidaryti sodai, nei dalijami grūdai, nei žaidimų 
ir dovanų pažadai. Nelaimė buvo per daug didelė ir neregėta. Ki- 
mems, kurių širdyse dar ruseno šiokia tokia miesto-tėvynės. meilės 
kibirkštėlė, neviltį varė gandas, kad senasis vardas „Roma“. turįs 
išnykti nuo žemės paviršiaus, kad cezaris užsimojęs pakelti iš pelenų 
naują Miestą ir pavadinti Neropoliu.: Neapykantos banga kasdien 
vis augo ir stiprėjo, ir nepaisant augustionų pataikavimų, nepaisant 
Tigelino melagysčių, Neronas, geriau už visus ankstesnius cezarius 
jaučiantis minių palankumą, dabar su nerimu galvojo, kad nuožmioje 
žūtbūtinėje kovoje su patricijais ir senatu jam gali pritrūkti paramos. 
Patys augustionai buvo ne mažiau sunerimę, nes kiekvienas rytas 
galėjo atnešti jiems žūtį. Tigelinas rengėsi atvesti keletą legionų iš 
Mažosios Azijos, Vatinijus, Kuris šypsodavosi net antausį gavęs, 
prarado gerą nuotaiką. Vitelijus neteko apetito. 

„i: Kiti tarėsi, kaip išvengti pavojaus, nes niekam nebuvo paslaptis: 
jeigu koks sprogimas nušluotų cezarį, tai joks augustionas neišneštų 
sveikos galvos, gal tiktai vienas Petronijus. Žmonių manymu, kaip 
Kk augustionų veikiamas beprotiškai šėlo Neronas, jiems pakuždė- 
jus pridarė tiek piktų darbų. Jų neapkentė beveik labiau negu cezario. 
ui Tad ir pradėjo jie sukti galvas, kaip atsikratyti atsakomybės 
ėž'miesto sudėginimą. Tačiau. norint jos atsikratyti, reikėjo išteisinti 
cėzarį, nes kitaip niekas nepatikėtų, kad ne .jie buvo nelaimės kal- 
tininkai. Tigelinas tuo reikalu tarėsi su Domicijumi Afru ir net su 
Seneka, nors jo ir neapkentė. Popėja taip pat suprato, kad Nerono 
žlugimas būtų nuosprendis ir jai pačiai, todėl teiravosi nuomonės 
savo patikimų žmonių ir hebrajų kunigų, nes plačiausiai sklido 
žinia, kad jau kiek metų ji išpažįstanti Jehovos tikėjimą. Neronas 
graibstėsi jam būdingų „priemonių, dažnai — baisių, dar dažniau — 

juokdariškų ir čia drebėjo iš baimės, čia vėl džiūgavo it vaikas, bet 
dažniausiai skundėsi. 

Vieną. kartą išlikusiame po gaisro Tiberijaus name vyko ilgas ir 
bevaisis pasitarimas. Petronijaus nuomonė buvo tokia: reikia mesti 
visus rūpesčius ir keliauti į Graikiją, o paskui į Egiptą ir Mažąją Aziją. 
Jau kelionė seniai numatyta, tai kam atidėlioti, kai Romoje ir nyku, 
ir pavojinga. 

Cezaris patarimą priėmė labai karštai, bet Seneka, valandėlę 
pagalvojęs, tarė: | | 

— Iškeliauti lengva, bet paskui sugrįžti būtų sunku. | 

— Prisiekiu Herakliu! — atkirto  Petronijus.— Sugrįžti būtų 
galima Azijos legionų priešakyje. “ | 

— Taip ir padarysiu! — sušuko Neronas. 

Tačiau Tigelinas ėmė prieštarauti. Pats neįstengė nieko sumanyti, 
ir. jeigu Petronijaus pasiūlymas būtų jam atėjęs į galvą, būtų neabe- 
jotinai jį paskelbęs kaip išsigelbėjimą, bet vis dėlto rūpėjo, kad Petra- 
nijus vėl nepasirodytų vienintelis žmogus, sunkią valandą sugebąs 
viską ir visus išgelbėti. . 

— Išklausyk manęs, dieviškasai,— tarė, — šis pasiūlymas pražū- 
tingas! Tu dar nespėsi nuvažiuoti iki Ostijos, o jau prasidės vidaus 
karas; kas gali žinoti; ar kuris nors dar tebegyvenąs tolimas dieviškojo 
Augusto palikuonis nepasiskelbs cezariu, ir ką tada darysime, Jeigu 
legionai stos į jo pusę? “ " 

— Padarysime,— atsakė Neronas, — štai kaip: pirmiausia pasi- 
stengsime, kad nebeliktų Augusto palikuonių. Nedaug jų jau yra, 
tad jais lengva atsikratyti. 

— Galima taip padaryti, bet ar tik jie čia svarbu? Mano žmonės 
dar tik vakar girdėjo minioje, kad cezariu. turėtų būti toks vyras 
kaip Trazėja.. < || ai 

Neronas prikando lūpą. Tačiau netrukus pakėlė akis aukštyn 
ir tarė: | ie 

— Nepasotinamieji ir nedėkingieji! Turi užtektinai grūdų... ir 
anglių, ant kurių gali kepti papločius, ko gi jie dar nori? 

Tigelinas jam. atsakė: | | 

— Keršto. d 


Visi tylėjo. Staiga cezaris atsistojo, iškėlė ranką aukštyn 1r pradė. 


jo deklamuoti: ||| | | | 1 


Širdis šaukia keršto, o kerštas — aukų. d 

Po to, viską užmiršęs, sušuko nušvitusiu veidu: 

— Duokite man lentelę ir stilių šitoms eilėms užrašyti. Lukanas 
niekada tokių nesukurtų. Ar pastebėjote, kad jos dingtelėjo man 
akies mirksniu? 

— O nepalyginamasai! — atsiliepė keli balsai. 

Neronas užrašė eiles ir tarė: 

— Taip! Kerštas nori aukų. 

Paskui peržvelgė visus susirinkusius: 

— O jeigu paleistume gandą, kad Vatinijus liepė padegti miestą, 
ir jį paaukotume žmonių įtūžiui? 

* — O dieviškasai! Kas gi aš toks? — sušuko Vatinijus. - 

— Teisybė! Reikia ką nors didesnį už tave... Vitelijų?.. 

Vitelijus išblyško, bet vis tiek nusijuokė. 

"  — Mano taukai,— atsakė,— gal tik iš naujo užkurs gaisrą. 

Tačiau Neronas ką kita turėjo mintyse, todėl širdyje ieškojo 
aukos, kuri iš tikrųjų galėtų numalšinti žmonių įniršį, ir ją atrado. 

— Tigelinai,— tarė linktelėjęs,— tu sudeginai Romą! 

Susirinkusius nukrėtė šiurpas. Suprato, kad šį kartą cezaris nebe- 
juokauja ir artėja didelių įvykių valanda. 

Tigelino veidas persikreipė kaip pasirengusio įkąsti šuns snukis. 

— Sudeginau Romą tavo įsakymu, — atsakė. | 

Jie įsmeigė vienas į kitą akis kaip du demonai. Įsiviešpatavo tokia 
tyla, kad buvo girdėti, kaip zvimbia atrijuje skraidančios musės. 

— Tigelinai,— atsiliepė Neronas, — ar tu mane myli? 

4“ — Tu žinai, valdove. | 

— Tai pasiaukok dėl manęs! | 
* — Dieviškasai cezari,— atsakė Tigelinas,— kam tu man duodi 
šaldų gėrimą, kurio negalima pakelti prie lūpų? Žmonės niurna 
ir maištauja, ar nori, kad pradėtų maištauti ir pretorionai? | 
““* Grėsmės nuojauta sugniaužė susirinkusiųjų širdis. Tigelinas buvo 
pretorijos prefektas, ir jo žodžiai skambėjo tiesiog kaip grasinimas. 
Pats Neronas 'tai suprato, ir jo veidas išblyško. 

Tuo metu įėjo Epafroditas, cezario atleistinis, ir pranešė, kad 
dieviškoji Augusta norinti matyti Tigeliną, nes pas ją yra žmonių, 
kuriuos prefektas privaląs išklausyti. 

*Tigelinas nusilenkė cezariui ir išėjo ramiu, arogantišku veidu. 
Štai jam norėjo kirsti smūgį, o jis parodė dantis, leido suprasti, kas 
esąs, ir, žinodamas Nerono bailumą, buvo įsitikinęs, kad šis pasau- 
lio valdovas niekada neišdrįs prieš jį pakelti rankos. 

O Neronas valandėlę sėdėjo ir tylėjo, bet matydamas, kad visi 
laukia iš jo kokio nors žodžio, tarė: 

— Sušildžiau žaltį užantyje. 

Petronijus gūžtelėjo pečiais, lyg norėdamas pasakyti, kad tokiam 
žalčiui nesunku nusukti galvą. 

— Ką pasakysi? Kalbėk, patark! — sušuko Neronas, pastebė- 
jęs jo judesį. — Tavimi vienu pasitikiu, nes turi proto daugiau už 
juos visus ir mane myli! 


Petronijus buvo besakąs: „Paskirk mane pretorijos prefektu, aš 
atiduosiu žmonėms Tigeliną ir per vieną dieną nuraminsiu miestą“. 
Tačiau įgimtas tingumas nugalėjo. Būti prefektu — tai reiškė ant 
savo pečių užsikrauti patį cezarį ir tūkstančius valstybės reikalų. 
O kam jam tas vargas? Argi ne maloniau skaityti prabangiojč biblio- 
tekoje eiles, grožėtis vazomis ir statulomis arba pasisodinus ant kelių 
dievišką Eunikės kūną taršyti pirštais jos auksinius plaukus ir glausti 
lūpas prie jos koralinių lūpų. | 


“Tad tarė: | 
„— Aš patariu keliauti į Achają. 
— Ak,— numojo Neronas, — laukiau iš tavęs kažko daugiau. 
Senatas manęs neapkenčia. Kai išvyksiu, kas užtikrins, kad jis nesukils 
prieš mane ir nepaskelbs cezariu ko nors kito? Anksčiau minia buvo 
man ištikima, bet dabar eis su juo... Prisiekiu Hadu! Kad taip senatas 
ir ta minia turėtų vieną galvą!.. i 
— Leisk pasakyti tau, o dieviškasai, kad norint išsaugoti Romą, 
reikia išsaugoti bent kelis romėnus, — pašaipiai atsakė Petronijųs; 
Tačiau Neronas ėmė priekaištauti: "LS 
— Kas man Roma ir romėnai! Kad tik manęs klausytųsi Acha; 
ja. Čia aplinkui vien išdavystės. Visi mane palieka! Ir jūs pasirengę 
mane išduoti! Žinau, žinau... Jūs nė negalvojate, ką apie jus pasakys 
būsimi amžiai, jeigu pamesite tokį artistą kaip aš. 


Čia staiga sudavė sau per kaktą ir sušuko: 0 „i 
— Teisybė!.. Per tuos rūpesčius ir pats užmirštu, kas Aš. Giii 
Taip pasakęs, kreipėsi į Petronijų jau visai nusigiedrijusiu veidu. 
— Petronijau,— tarė, — žmonės niurna, bet jeigu aš paimčiau 
liutnią ir išeičiau su ja į Marso lauką, užgiedočiau jiems tą giesmę, 
kurią traukiau jums gaisro metu, kaip manai, ar nepaveikčiau jų 
savo. giedojimu, kaip kadaise Orfėjas paveikė laukinius žvėris? -" 
Tada Tulijus Senecionas, kuriam knietėjo kuo greičiau sugrįžti 


319 Perskyrimas keturiasdešimt devintas 


pas parsivežtas iš Ancijaus savo vergės I ir kuris jau seniai nekant- 
ravo, tarė: | 

— Žinoma, cezari, jeigu tik leistų tau pradėti. . . 

— Keliaujame į Heladą! — sušuko suirzęs Neronas. 

Tačiau tuo metu įėjo Popėja, o jai įkandin — Tigelinas. Visų 
akys nejučiomis nukrypo į jį, nes dar niekada nė vienas triumfatorius 
įvažiuodamas į Kapitolijų nestovėjo taip išdidžiai, kaip jis dabar 
prieš cezarį. 2 

Paskui ėmė kalbėti lėtai, pabrėžtinai, o jo balsas lyg geležis 
žvangėjo: 

— Išklausyk mane, cezari, nes galiu tau atsakyti: radau! Žmonėms 

reikia keršto ir aukos, tik ne vienos, bet šimtų, tūkstančių. Gal kada 
girdėjai, valdove, kas buvo Kristus, tas Poncijaus Piloto nukryžiuotas? 
Ir ar Žinai, kas yra krikščionys? Argi nesakiau tau apie jų nusikalti- 
mus ir nedoras apeigas, apie pranašystes, kad ugnis atneš pasaulio 
pabaigą? Žmonės jų nekenčia ir žiūri įtariai. Niekas jų nėra matęs 
šventyklose, nes mūsų dievus jie laiko piktosiomis dvasiomis, nesi- 
rodo ir Stadione — jie niekina lenktynes. Niekada krikščionio delnai 
nepagerbė tavęs plojimais. Niekada nė vienas jų nepripažino tavęs 
dievu. Jie — žmonių padermės priešai, miesto ir tavo priešai. Žmo- 
nės niurna prieš tave, bet ne tu, cezari, įsakei man sudeginti Romą, 
ir ne aš ją sudeginau... Žmonės trokšta keršto — tai duokime. Žmonės 
trokšta kraujo ir žaidimų — tai duokime. Žmonės įtaria tave — tai 
tegu tas įtarimas nusisuka į kitą pusę. 
“+ Neronas iš pradžių klausėsi nustebęs. Tačiau kuo toliau kalbėjo 
Tigelinas, tuo labiau vis mainėsi cezario veidas: jame šmėsčiojo čia 
rūstybė, čia sielvartas, užuojauta, pasipiktinimas. Paskui staiga atsis- 
tojo, nusimetė togą, kuri nuslinko jam prie kojų, iškėlė abi rankas 
aukštyn ir valandėlę taip stovėjo tylėdamas. 

„ Pagaliau prabilo tragiko balsu: 

— Dzeusai, Apolone, Hera, Atėne, Persefone | ir jūs visi nemir- 
tingieji dievai,.kodėl neatėjote mums į pagalbą? Ką šis nelaimingas 
miestas padarė tiems žiauruoliams, kad jį taip negailestingai sudegino? 

— Jie — žmonių padermės ir tavo priešai, — tarė Popėja. 

„O kiti ėmė šaukti: 

„— Teisingumo! Nubausk padegėjus! Patys dievai trokšta keršto. 

“Tada jis atsisėdo, nuleido galvą ant krūtinės ir vėl tylėjo, tarsi 
niekšybė, apie kurią išgirdo, jį būtų apkvaitinus! Tačiau netrukus 
pakratė kumščius ir prašneko: 

— Kokios bausmės, kokių kančių jie nusipelnė už tokį nusikal- 
timą?.. 'Tačiau dievai atsiųs man įkvėpimo, ir, padedamas Tartaro 
galybių, ištaisysiu vargšams savo valdiniams tokį reginį, kad amžiais 
mane minės su dėkingumu.. 

Petronijaus veidas staiga apsiniaukė. Pagalvojo apie pavojų, 
iškilusį Ligijai, mylimam Vinicijui ir visiems tiems žmonėms,. kurių 
mokslą atmetė, bet buvo įsitikinęs jų nekaltumu. Pagalvojo taip pat, 
kad prasidės viena iš tokių kruvinų orgijų, kurių nepakentė jo, 
esteto, akys. O visų pirma kalbėjo sau: „Reikia gelbėti Vinicijų, kuris 
išprotės, jeigu ta mergina žus“, — ir ši mintis nusvėrė visas kitas, 
nes Petronijus gerai žinojo pradedąs pavojingiausią savo gyvenime 
žaidimą. 

Vis dėlto prašneko laisvai ir nerūpestingai kaip visada, kai kri- 
tikuodavo ar išjuokdavo nelabai estetiškus cezario ir augustiorų 
sumanymus. . | 

„— Tai radote aukas! Puiku! Galite jas pasiųsti į arenas arba 
aprengti „skausmo tunikomis“!??. Taip pat puiku! Tačiau išklausy- 
kite manęs. Turite valdžią, turite pretorionų, turite galią, tai būkite 
nuoširdūs bent tada, kai niekas jūsų negirdi. Apgaudinėkite žmones, 
bet ne save pačius. Atiduokite žmonėms krikščionis, pasmerkite 
kokioms norite kančioms, bet turėkite drąsos sau pasakyti, kad ne 
jie sudegino Romą!.. Fe! Vadinate mane elegancijos arbitru, tad pa- 
reiškiu jums, kad nepakenčiu prastų komedijų. Fe! Ak, kaip čia viskas 
man primena teatrų pašiūres netoli Porta Asinaria, kur aktoriai prie- 
miesčio plikšių pramogai vaidina dievus ir karalius, o po spektaklio 
užgeria svogūnus rūgščiu vynu arba gauna į kailį. Būkite iš tikrųjų 
dievai ir karaliai, nes sakau jums, kad galite sau tai leisti. O tu, cezari, 
grasinai mums vėlesnių amžių teismu, bet neužmiršk, kad jis paskelbs 
sprendimą tau. Prisiekiu dieviškąja Klijo! Neronas pasaulio valdovas, 
Neronas dievas sudegino Romą, nes buvo toks galingas žemėje kaip 
Dzeusas Olimpe. Neronas poetas taip mylėjo poeziją, kad jai paaukojo 
tėvynę! Nuo pasaulio pradžios niekas nieko panašaus nebuvo pa- 
daręs, nieko panašaus įvykdyti nebuvo drįsęs. Maldauju tave devynių 
Libetridžių vardu'““, neišsižadėk tokios šlovės, juk tada giesmės apie 
tave skambės per amžių amžius. Kas gi palyginti su tavimi bus Priamas, 
kas Agamemnonas, kas Achilas, kas patys dievai? Nesvarbu, ar Romos 
sudeginimas yra geras darbas, bet užtat — didis ir neregėtas! Ir dar 
sakau tau, kad žmonės nepakels prieš tave rankos! Tai neteisybė! 
Būk drąsus! Venk tavęs .neverto žingsnio, nes tuomet tau gresia tokia 

vėlesnių amžių nuomonė: „Neronas sudegino Romą, bet kaip silpna- 
dvasis cezaris ir silpnadvasis poetas išsižadėjo šio didžio Žygio iš 
baimės ir suvertė kaltę nekaltiems!“ 

Petronijaus žodžiai visada darė Neronui didelį įspūdį, bet šį 
kartą Petronijus neturėjo iliuzijų, nes suprato, kad griebėsi paskutinės 
priemonės, kuri laimingu atveju, aišku, galėjo išgelbėti krikščionis, 
bet dar labiau gali pražudyti jį patį. Tačiau nesuabejojo, nes rūpėjo 
ir Vinicijus, kurį mylėjo, ir viliojo žaidimo azartas. „Kauliukai mes- 
"ti, — tarė sau,— ir pamatysime, ar beždžionės baimė dėl savo kailio 
nugalės šlovės troškimą“. . 

Ir širdyje neabejojo, kad vis dėlto nugalės baimė. 

Tuo tarpu po jo žodžių tvyrojo tyla. Popėja ir visi kiti žiūrėjo 
kaip užkerėti Neronui į akis, o šis ėmė riesti lūpas, prispausdamas 
jas prie pat šnervių — visada taip darydavo, kai nežinodavo, ko 
griebtis. Pagaliau susirūpinimas ir nepasitenkinimas išryškėjo veide. 

— Valdove,— sušuko tai matydamas Tigelinas,— leisk man išeiti, 
nes jei kas drįsta stumti į pražūtį tavo asmenį ir dar apšaukti silpna- 
dvasiu poetu, padegėju ir komediantu, mano ausys negali pakęsti 
tokių žodžių. 

„Pralošiau“,— pagalvojo Petronijus. 

Tačiau atsisukęs į Tigeliną pasižiūrėjo į jį žvilgsniu, kuriame 
buvo didžiūno ir rafinuoto žmogaus panieka skurdžiui, paskui tarė: 

— Tigelinai, tai tave pavadinau komediantu, nes toks esi ir dabar. 

— Ar todėl, kad nenoriu klausytis tavo įžeidinėjimų? 

— Todėl, kad apsimeti neapsakomai mylįs cezarį, o prieš valan- 
idėlę jam grasinai pretorionais, tai supratome mes visi ir jis taip pat. 

Tigelinas nesitikėjo, kad Petronijus drįs mesti ant stalo tokius 
kauliukus, išblyško, sutriko ir neteko žado. Tačiau tai buvo paskuti- 
mė elegancijos arbitro pergalė prieš savo varžovą, nes tada įsiterpė 
Popėja: 
 — Valdove, kaip gali leisti, kad netgi tokia mintis kam ateitų į 
galvą, tuo labiau. kad kas drįstų pasakyti ją balsiai tavo akivaizdoje. 

„ — Nubausk akiplėšą! — sušuko Vitelijus. 

Neronas vėl užrietė lūpas prie šnervių ir, atsukęs į Petronijų 
savo stiklines trumparegio akis, tarė: | 

— Tai šitaip tu man atsimoki už ligšiolinę bičiulystę? 

— Jeigu klystu, įrodyk man,— atsakė Petronijus, — bet žinok, 
kad kalbu tai, ką man liepia meilė tau. 

 — Nubausk akiplėšą! -—— pakartojo Vitelijus. 

— Padaryk taip! — pritarė keli balsai. 

Atrijuje kilo murmesys ir sujudimas, nes žmonės ėmė trauktis 
nuo Petronijaus. Atšlijo net Tulijus Senecionas, jo nuolatinis drau- 
gas rūmuose, ir jaunasis Nerva, ligi šiol rodęs jam karščiausią bičiu- 
lystę. Netrukus Petronijus liko vienas kairėje atrijaus pusėje ir su 
pašaipa lūpose taisydamas delnu togos klostes dar laukė, ką pasakys 
ar darys cezaris. 

O cezaris tarė: 

— Norite, kad jį nubausčiau, bet juk jis mano draugas ir bičiulis, 
tad nors ir sužeidė man širdį, tegu žino, kad šitoje širdyje bičiuliams 
plasta tik... atleidimas. | 

„Pralošiau ir pražuvau“,— pagalvojo Petronijus. 

Tuo metu cezaris atsistojo — pasitarimas buvo baigtas. 

"Petronijus patraukė namo, o Neronas su Tigelinu perėjo į Popėjos 
atrijų, kur jų laukė žmonės, su kuriais prefektas prieš tai buvo 
kalbėjęsis. 

Ten buvo du „rabbi“ iš Užtibrės, apsivilkę ilgais iškilmingais 
rūbais, su mitromis ant galvų, jaunas raštininkas, jų pagalbininkas; 
ir Chilonas. Pamatę cezarį, kunigai iš susijaudinimo išbalo ir, pakėlę 
sudėtas rankas sulig pečių aukščiu, nulenkė iki jų galvas. 

— Būk pasveikintas, valdovų valdove ir karalių karaliau,— 
prabilo vyresnysis, — būk pasveikintas, žemės viešpatie, išrinktosios 
tautos globėjau ir cezari, liūte tarp Žmonių, kurio viešpatavimas: 
yra kaip saulės šviesa ir kaip Libano kedras, kaip šaltinis, kaip palmė, 
kaip Jericho balzamas!.. | 

— O dievu manęs nevadinate? — paklausė cezaris. 

Kunigai dar labiau išbalo, vyresnysis vėl prabilo: : 

„— Tavo žodžiai, valdove, saldūs it vynuogių kekė, it prinokusi 
figa, nes Jehova pripildė tavo širdį gerumo. Tačiau tavo pirmtakas,. 
cezaris Kajus, buvo žiaurus, ir vis tiek mūsų pasiuntiniai jo nevadino 
dievu, pasiryžę verčiau mirti negu pažeisti Įstatymą. 

— Ir Kaligula liepė juos įmesti liūtams? 

— Ne, valdove. Cezaris Kajus pabūgo Jehovos rūstybės. 

"Jie pakėlė galvas, nes galingo Jehovos vardas suteikė narsos. 
Pasikliovę jo stiprybe, jau drąsiau žvelgė Neronui į akis. 

— Kaltinate krikščionis, kad sudegino Romą? - — paklausė ce- 
zaris. 

— Mes, valdove, juos kaltiname tik tuo, kad jie yra Įstatymo 
priešai, žmonių padermės priešai, Romos ir tavo priešai ir jau seniai 
grasino miestui ir pasauliui ugnimi. Daugiau tau pasakys šis žmogus, 
kurio lūpos nesusiteršia melu, nes jo motinos gyslomis tekėjo išrink- 
tosios tautos kraujas. 

Neronas kreipėsi į Chiloną: 

— Kas tu toks? 

— "Tavo garbintojas, Ozyri, be to, vargingas stoikas... 

„— Nekenčiu stoikų,— tarė Neronas,— nekenčiu Trazėjos, ne- 
kenčiu Muzonijaus ir Kornuto. Man šlykščios jų kalbos, meno nieki- 
nimas, jų savanoriškas skurdas ir apsileidimas. 

— Valdove, tavo mokytojas Seneka turi tūkstantį citrinmedžio 
stalų. Tereikia tau panorėti, ir aš turėsiu dukart daugiau. Aš — stoi- 
kas iš reikalo. Papuošk, o spindulingasis, mano stoicizmą rožių vainiku 
ir pastatyk prieš jį ąsotį vyno, ir aš dainuosiu Anakreontą taip, kad 
nustelbsiu visus epikūriečius. | | , 

Neronui patiko kreipinys „spindulingasis“, jis nusišypsojo ir tarė: 

— Tu patinki man! 

— Šis žmogus vertas tiek aukso, kiek pats sveria, — sušuko Ti- 
gelinas. | 
+ O Chilonas atsakė: , i . 

— Pridėk, pone, prie mano svorio' savo dosnumą nes kitaip 
vėjas nuneš atlyginimą. 
<. — Kad jis iš tikrųjų nesverių daugiau | už  Vireijų — Isiterpė 
Cezaris. 

„> —- Eheu, Sidabralanki, mano nuovokumas ne alavinis. 

— Matau, kad tavo Įstatymas tau nedraudžia mane vadinti dievu? 

— O nemirtingasai! Mano Įstatymas įkūnytas tavyje: krikščionys 
burnoja prieš tą Įstatymą, todėl jų ir neapkenčiu. . 

“1 — Ką tu žinai apie krikščionis? 0 
+" — Ar leisi man verkti, o dieviškasai? 

"— Ne,— atsakė Neronas, — tai man gadina nuotaiką. 

— Triskart teisybė byloja tavo lūpomis, nes akyse, kurios tave 
regėjo, turi amžiams išdžiūti ašaros. „ Valdove, gink mane nuo mano 
priešų. | | 

**— Pasakok apie krikščionis, — tarė Popėja kiek ; nekantraudama. 

— Bus, kaip tu liepsi, o Izide,— atsakė Chilonas.— Taigi nuo 

jaunų dienų aš atsidėjau filosofijai ir ieškojau tiesos. Ieškojau jos 
ir pas senovės dieviškuosius išminčius, ir Atėnų Akademijoje, ir Alek- 
sandrijoje, Serapio šventykloje išgirdęs apie krikščionis, maniau, 
kad tai kokia nauja mokykla, kurioje galėsiu surasti bent kelis grūdus 
tiesos, ir susipažinau su jais, savo nelaimei! Pirmas krikščionis, su 
kuriuo mane pikta lemtis suartino, buvo Glaukas, gydytojas iš Nea- 
polio. Iš jo ilgainiui sužinojau, kad jie garbiną kažkokį Kristų, kuris 
jiems pažadėjęs išnaikinti visus žmones ir nušluoti visus miestus 
žemėje, o juos-palikti, jeigu jie padės išnaikinti Deukaliono vaikus!“!. 

Todėl jie, valdove, neapkenčia žmonių, todėl nuodija fontanus, todėl 
savo susirinkimuose svaido prakeiksmus Romai ir visoms šventykloms,: 
kuriose atiduodama garbė mūsų dievams. Kristus buvęs nukryžiuo- 
tas, bet jiems pažadėjęs: kai Roma būsianti sunaikinta ugnimi, tada 
ateisiąs į pasaulį antrą kartą... ir atiduosiąs į jų rankas viešpatavimą 
žemėje... . 

"— Dabar žmonės supras, kodėl Roma buvo sudeginta, — nutrau= 
kė Tigelinas. 

— Daugelis jau supranta, valdove, — atsakė Chilonas,— nes aš 
vaikštau po sodus, po Marso lauką ir mokau, Tačiau jeigu teiksitės 
išklausyti mane iki galo, suprasite, kas skatina mano kerštą. Gydytojas 
Glaukas iš pradžių man neišsidavė, kad jų mokslas liepia neapkęsti 
žmonių. Atvirkščiai, jis kalbėjo, kad Kristus — gera dievybė ir jo 
mokslo pamatas esanti meilė. Jautri mano širdis negalėjo atsispirti 
tokioms tiesoms, tad pamilau Glauką ir juo patikėjau. Dalijausi su 
juo kiekvienu duonos kąsniu, kiekvienu skatiku, ir žinai, valdove, 
kaip jis atsimokėjo? Nagi keliaujant iš Neapolio į Romą dūrė mani 
peiliu, o mano žmoną, mano gražią ir jauną Berenikę, pardavė vergų 
pirkliams. O, kad Sofoklis būtų žinojęs mano istoriją... Tačiau -ką.: 
aš čia kalbu! Manęs klausosi didesnis talentas už Sofoklį. 

— Vargšas žmogelis! — pagailėjo Popėja. 

— Kas regėjo Afroditės veidą, nėra vargšas, ponia, o aš jį matau 
šią valandą. Tačiau tada ieškojau paguodos filosofijoje. Atvykęs į 
Romą, stengiausi patekti pas krikščionių vyresniuosius, kad Glaukas 
neišsisuktų nuo teisingumo. Maniau, kad priversiu jį grąžinti man“ 
žmoną... Pažinau jų vyriausiąjį kunigą, pažinau kitą, vardu Paulius, 
kuris čia sėdėjo kalėjime, bet buvo paleistas, pažinau taip pat Zebe- 
diejaus sūnų, pažinau Liną ir Kletą, ir daugelį kitų. Žinau, kur gyveno 
prieš gaisrą, Žinau, kur susirenka, galiu parodyti vieną požemį Vati-: 
kano kalvoje ir vienas kapines už Nomento vartų, kur jie atlieka“ 

savo begėdiškas apeigas. Mačiau ten Apaštalą Petrą, mačiau, kaip 
Glaukas žudė kūdikius, kad Apaštalas turėtų kuo šlakstyti susirin- 
kusiųjų galvas, mačiau ir Ligiją, Pomponijos Grecinos augintinę, 
kuri gyrėsi: negalėdama atnešti kūdikio kraujo, atnešanti kūdikio 
mirtį, nes apžavėjusi mažąją Augustą, tavo dukrelę, o Ozyri, ir tavo, 
o Izide! | | 

— Girdi, cezar1! — tarė Popėja. 

— Argi tai įmanomas daiktas? — sušuko Neronas. 

—. Aš galėjau atleisti savo nuoskaudas, — kalbėjo toliau Chilo- 
nas, — bet išgirdęs apie tavąsias norėjau perverti ją peiliu, Deja, 
man sukliudė taurusis Vinicijus, kuris ją myli. | 

— Vinicijus? Juk ji nuo jo pabėgo! 

— Ji pabėgo, bet jis vis tiek ieškojo, nes nevaliojo be jos gyventi. 
Už elgetišką atlyginimą padėjau ieškoti, tai aš parodžiau jam namą, 
kur ji gyveno tarp krikščionių Užtibrėje. Nuėjome ten su juo, su 
mumis ir tavo imtynininkas Krotonas, kurį taurusis Vinicijus buvo 
nusisamdęs apsaugai. Tačiau Ursas, Ligijos vergas, pasmaugė Kro- 
toną. Tas žmogus turi baisią jėgą, o valdove, jis jaučiams nusuka 
sprandą taip lengvai, kaip kiti nuskintų aguonos galvutę. Aulas ir 
Pomponija už tai jį mėgo. . 

— Prisiekiu Herkuliu! — tarė Neronas.— Mirtingasis, pasmau- 
gęs Krotoną, yra vertas statulos Forume. Tačiau tu klysti arba 
meluoji, seni, kadangi Krotoną nudūrė peiliu Vinicijus. 

i — Šitaip žmonės apgaudinėja dievus. O valdove, aš pats mačiau, 
kaip Krotono šonkauliai traškėjo Urso rankose, jis paskui -partrenkė 
irVinicijų. Būtų jį užmušęs, jeigu ne Ligija. Po to Vinicijus ilgai sir- 
go, bet jie slaugė, tikėdamiesi, kad iš meilės jis tapsiąs krikščioniu. 
Ir iš tikrųjų tapo. | 

— Vinicijus? 

— Taip, jis. | 

us — O gal ir Petronijus? — skubiai paklausė Tigelinas. 

i „Chilonas ėmė muistytis, trinti rankas, pagaliau tarė: 

„1 — Stebiuosi tavo įžvalgumu, pone! O... gali būti! Labai gali 
būti! 

„> Dabar suprantu, kodėl jis taip synė krikščionis. 

Tačiau -Neronas ėmė kvatotis: 

--— Petronijus — krikščionis?!. Petronijus — gyvenimo ir malo-- 
numų priešas?! Nebūkite kvailiai ir nenorėkite, kad tuo patikėčiau, 
nes aš galiu ir niekuo nepatikėti. 

—: Tačiau taurusis Vinicijus tapo krikščioniu, valdove. Prisiekiu 
tavo skleidžiama šviesa, kad sakau teisybę ir kad niekuo aš taip ne- 
sibjauriu kaip melu. Pomponija yra krikščionė, mažasis Aulas krikš- 
čionis, ir Ligija, ir Vinicijus. Tarnavau jam ištikimai, o jis gydytojo 
Glauko reikalavimu liepė mane nuplakti, nors aš jau senas, buvau 
pasiligojęs ir alkanas. Ir prisiekiau Hadu jam tai priminti. O val- 
dove, atkeršyk jiems už mano skriaudas, ir aš jums išduosiu Apaš: 
talą Petrą ir Liną, ir Kletą, ir Glauką, ir Krispą, pačius vyriausiuosius, 
ir: Ligiją, ir Ursą, parodysiu jų šimtus, tūkstančius, parodysiu maldos 
namus, kapines, visuose jūsų kalėjimuose jie nesutilps!.. Be manęs 
jų nesurastumėte! Iki šiol savo varguose paguodos ieškojau tik fi- 
losofijoje, o dabar tesurasiu ją malonėse, kurios ant manęs pabirs... 
Senas esu, bet nemačiau gyvenimo, tegu bent pailsėsiu!.. 

— Nori. būti stoiku prie pilno dubens, — tarė Neronas. 

— Kas padaro tau paslaugą, drauge 1f di pripildo. 

:— Neklysti, filosofe. 

"Tačiau Popėjai nėjo iš galvos jos priešai. „Teisybė, jos susivilio- 
jimas Vinicijumi buvo akimirkos geismas, kilęs iš pavydo, pykčio 
ir įžeistos savimeilės. Ir vis dėlto jaunojo patricijaus šaltumas ją giliai 
užgavo ir pripildė širdį karčios nuoskaudos. Jau vien tai, kad jiš 
drįso kitą vertinti.labiau negu ją, jai atrodė keršto šaukiantis nusi- 
kaltimas. 'O. Ligijos ji ėmė neapkęsti jau.nuo pirmos akimirkos, kai 
jai sukėlė nerimą tos. šiaurės lelijos grožis. Petronijus, kalbėjęs apie 
pernelyg ' siaurus merginos klubus, galėjo kuo norėdamas įtikinti 
cezarį, bet ne ją, Augustą. Žinovė Popėja iš vieno žvilgtelėjimo suė: 
prato, kad visoje Romoje tiktai Ligija įstengtų su ja varžytis ir net 
nugalėti. Ir nuo tos akimirkos prisiekė ją pražudyti: „utė 

„—— Valdove, — tarė,-— atkeršyk už mūsų kūdikį! I BY 

. —- Paskubėkite! — sušuko Chilonas.— Paskubėkite. O jei ne, Vi“ 
nicijus ją paslėps. Aš parodysiu namą, kur jie vėl sugrįžo po gaisro;:: 

— Duosiu tau dešimt. vyrų, ir eik tučtuojau, — tarė Tigelinas. 

— Pone! Tu nematei Krotono Urso rankose; jeigu duosi penkias. 
dešimtis, parodysiu tik iš tolo namą. Tačiau Jei nesuimsite kartų 
ir Vinicijaus, aš pražuvęs. | | S | "3u 

„Tigelinas pažvelgė į Neroną. | a + 

— Ar nebūtų gerai, 0 dieviškasai, sutvarkyti kartu ir dėdę: su 
sūnėnu? 1 t 
Neronas valandėlę bagalvojęs a atsakė: — oO 
—. Ne! Ne dabar!.. Žmonės nepatikėtų, jeigu kas bandytų į jiems 

įkalbėti, kad Petronijus, Vinicijus ar Pomponija Grecina padegė 
Romą. Pernelyg gražius rūmus turėjo... Šiandien reikia kitų aukų, O 
toms ateis eilė paskui. 
.— Tai duok man, valdove, kareivių, kad mane saugotų — pa- 

prašė Chilonas. | | 2 

— Tigelinas tuo pasirūpins. 

— Kol kas pagyvensi pas. mane, — tarė orefektas. 

Džiaugsmas sušvito Chilono veide. | 

— Išduosiu visus! Tik paskubėkite! Paskubėkite! — šaukė kimiu 
balsu. | ž ž 

Išėjęs iš cezario, Petronijus liepė jį nešti namo, į Karinas, kur, 
iš trijų pusių apsupti sodo, o iš priekio. užstoti mažojo Cecilijų fo- 
rumo, stovėjo jo rūmai, vieninteliai čia išlikę per ' gaisrą. : | 

"Todėl kiti augustionai, netekę namų ir juose- didžiulių. turtų ir 
daugybės meno kūrinių, vadino Petronijų laimės kūdikiu. Beje, apie 
jį seniai buvo kalbama, kad jis — Fortūnos pirmagimis, o pastaruo- 
jų metu cezario rodoma bičiulystė lyg. ir patvirtino tokią nuomonę. 

air Tačiau šis Fortūnos pirmagimis dabar galėjo galvoti nebent apie 
tos motinos nepastovumą, tikriau sakant — "apie jos panašumą į Chro- 
"ną, ryjantį savo vaikus!““. | 0 
191 „Jeigu mano. namai būtų sudegė, — kalbėjo“ sau,— 0 Su jais ir 
mano gemos, mano etruskų indai ir Aleksandrijos stiklas, ir Korinto 
varis, tai gal tada Neronas iš tikrųjų užmirštų nuoskaudą. Prisiekiu 
Poluksu! Tik. pagalvokitė — tereikėjo vieno mano žodžio, ir šiuo 
metu jau būčiau pretorionų prefektas.. Tigeliną būčiau paskelbęs 
padegėju, toks jis, beje, ir yra, būčiau jį aprengęs „skausmo tu- 
mika“, atidavęs: žmonėms, apsaugojęs krikščionis ir atstatęs Romą. 
Kas žino, gal doriems žmonėms būtų atėjęs geresnis gyvenimas. Rei- 
kėjo šitaip padaryti bent jau dėl Vinicijaus. O jeigu man būtų buvę 
pernelyg daug darbo, būčiau jam užlęidęs prefekto vietą, ir Neronas 
| būtų, nė nebandęs prieštarauti... Ir paskui tegu sau būtų Vinicijus krikš- 
tijęs visus pretorionus, net patį cezarį — kas man darbo! Neronas 
"dievobaimingas, Neronas doras ir. gailestingas — — tai „būtų netgi ko- 
"miškas reginys“. . a i 

Jis buvo toks nerūpestingas, kad net ėmė šypsotis. Tačiau netrukus 
mintys pakrypo kitur. Pasivaideno, kad Jis esąs Ancijuje ir Paulius 
Tarsietis jam kalbąs: 

„Mus vadinate gyvenimo priešais, bet atsakyk man, Petronijau: 
jeigu cezaris būtų krikščionis ir elgtųsi pagal mūsų mokslą, ar jūsų 
gyvenimas tada nebūtų tikresnis ir saugesnis?“ 

Ir prisiminęs tuos žodžius, kalbėjo sau toliau: 

„Prisiekiu Kastoru! Kiek čia krikščionių bus išžudyta, tiek Pau- 
lius suras naujų, nes jeigu pasaulis negali remtis niekšyste, tai jo 
teisybė... Tačiau kas žino, ar gali, ar negali, — juk remiasi. Ir aš pats, 
nors nemažai ko išmokau, bet neišmokau būti dideliu niekšu, todėl 
reikės atverti sau venas... Tačiau vis tiek šitaip turėjo baigtis, o jeigu 
ir ne taip, tai kaip nors kitaip. Gaila man Eunikės ir mano muriniškos 
vazos, bet Eunikė laisva, o vaza iškeliaus su manimi. Ahenobarbas 
jos jokiu būdu negaus! Gaila man ir Vinicijaus. Ką gi, nors pastaruoju 
metu ir mažiau nuobodžiavau negu anksčiau, esu pasirengęs. Pasau- 
lyje yra puikių dalykų, bet dauguma žmonių tokie menki, kad gyveni- 
mo neverta gailėtis. Kas mokėjo gyventi, tas turi mokėti ir mirti. 
Nors priklausiau augustionams, vis tiek buvau laisvesnis, negu jiems 
atrodo“. . 

"Jis. gūžtelėjo. pečiais: | 

„Jie ten gal mano, kad šiuo metu. man dreba keliai ir iš baimės 
plaukai ant galvos šiaušiasi, o aš sugrįžęs namo išsimaudysiu naš- 
laičių vandenyje, paskui mano Auksaplaukė pati mane išteps alie- 
jais, ir po vaišių liepsime pagiedoti mums Apolono himną, kutį 
sukūrė Antemijas. Aš. pats kadaise pasakiau: „Apie mirtį neverta 
galvoti, nes ji be mūsų pagalbos apie mus galvoja“. Tačiau būtų <kO 
stebėtis, jeigu iš tikrųjų egzistuotų kažkokie Eliziejaus laukai, o juoge 
šešėliai... Po kiek laiko ir Eunikė ateitų pas mane, ir klajotume abū 
asfodelių prižėlusiose lankose. Susirastume ir draugiją geresnę kaip 
čia. Kokie komediantai, kokie juokdariai, kokia merkystų šutvė:be“ 
skonio ir be žvilgesio! Ir dešimt elegancijos arbitrų neperdirbtų šiūį 
Trimalchionų į padorius žmones. Prisiekiu Persefone! Man jau 
jų iki soties!“ su 


Tačiau paskui ėmė svarstyti padėtį. Savo įžvalgiu protu suvėkė, . 
kad staigi žūtis jam negresia. Juk Neronas pasinaudojo pasitaikiusia 
proga išsakytį kelis „gražius, pakilius žodžius apie bičiulystę, atleidi“ | 
mą ir iš dalies tuo susisaiįstė. Dabar turės ieškoti dingsčių, o kol ji; * 
suras, gali prabėgti gerokai laiko. „Pirmiausia surengs žaidynės su“ 

krikščionimis, — kalbėjo sau Petronijus, — tik paskui pagalvos apie 
mane, o jeigu taip, tada neverta dėl to sukti sau galvos ir keisti gy- 
venimo būdą. Greičiau pavojus gresia Vinicijuil..“ 

Nuo šiol galvojo tik apie Vinicijų, pasiryžęs jį gelbėti. 

Vergai sparčiai nešė lektiką tarp griuvėsių, nuodėgulių ir ka- 
minų, kurių dar buvo pilna Karinose, bet jis liepė jiems bėgti ris- 
čia, kad kuo greičiau pasiektų namus. Vinicijus, kurio insula buvo 
sudegusi, gyveno pas jį ir, laimė, sėdėjo namie. ) 

— Ar matei šiandien Ligiją? — paklausė jėjęs Petronijus. 

-— Iš jos sugrįžau. . 
„ — Tai klausyk, ką tau pasakysiu, i ir negaišk laiko klausinėjimams, 
Siandien pas cezarį nutarta už Romos padegimą suversti kaltę 
krikščionims. Jiems gresia persekiojimai ir kančios. Gaudynės prasidės 
tuojau pat. Imk Ligiją, ir bėkite tučtuojau nors ir už Alpių ar į Afriką. 
Ir paskubėk, nes iš Palatino į Užtibrę arčiau negu iš čia! 

 Vinicijus buvo visų pirma karys, tad negaišo laiko nereikalingiems 
kvotimams, Klausėsi suraukęs antakius, susikaupusiu ir rūsčiu veidu, 
tačiau be baimės. Matyt, pirmas jausmas, kilęs tokios prigimties 
vyrui pavojaus akivaizdoje, buvo noras kovoti ir gintis. . 

— Einu,— tarė. 

— Dar žodelį: pasiimk kapšą aukso, pasiimk ginklą ir „saujelę 
saviškių krikščionių. Jei prireiks, išplėšk ją jėga! 

„Vinicijus jau buvo atrijaus tarpduryje. 

.— Atsiųsk man žinią per vergą,— sušuko nueinančiajam Petro- 
nijus, 

5:-Pasilikęs vienas, ėmė vaikščioti palei kolonas, puošiančias atrijų, 
vis: isvarstydamas, kas bus. Žinojo, kad Ligija ir Linas po gaisro su- 
gBįžo į senuosius namus, kurie išliko kaip ir dauguma namų Už- 
tibrėje, -bet ši aplinkybė buvo nepalanki, nes jeigu jie tebebūtų įsi- 
maišę minioje, nelabai kas juos surastų. Tačiau vylėsi,- kad ir dabar 
Palatine niekas nežino, kur jie gyvena, taigi Vinicijus, šiaip ar taip, 
pralenks pretorionus. Dar dingtelėjo mintis, kad Tigelinas, norėdamas 
vienu užsimojimu sųsemti kuo daugiau krikščionių, turi užmesti tinklą 
ant visos Romos, tai yra išskirstyti pretorionus mažais būreliais. 
„Jeigu atsiųs paimti Ligiją ne daugiau kaip dešimt žmonių,— gal- 
vojo jis, — tai vienas ligų milžinas sutraiškys. jiems kaulus, o ką jau 
kalbėti, jeigu dar ateis jam į pagalbą Vinicijus!..“ „Šios mintys jį 
padrąsino. Teisybė, ginklu pasipriešinti pretorionams — tai tolygu 
pradėti karą prieš cezarį. Petronijus taip pat žinojo, kad, Vinicijui 

pasislėpus nuo Nerono keršto, tas kerštas galėtų kristi ant jo galvos, 
bet nelabai tuo rūpinosi. Atvirkščiai, galimybė šukliudyti Nerono 
ir Tigelino užmačias jį nugiedrijo. Pasiryžo tam nepagailėti nei pi- 
nigų, nei žmonių, o kadangi Paulius Tarsietis dar Ancijuje atvertė 
daugumą jo vergų, tai jis buvo įsiūkinęs, kad ginant krikščionę galima 
kliautis jų ryžtu ir atsidavimu. | | . 

[ėjusi Eunikė nutraukė jo apmąstymus. Ją pamačius, visi rūpės- 
čiai ir nerimMavimai garuote išgaravo. Užmiršo ir cezarį, ir nemalo- 
nę, į kurią pateko, ir suniekšėjusius augustionus, ir krikščionims gre- 
siančius persekiojimus, ir. Vinicijų su Ligija — žiūrėjo tik į ją kaip 
estetas, susižavėjęs nuostabiomis formomis, ir meilužis, kuriam tos 
formos dvelkia "meile. Ji, apsitaisiusi permatomu violetiniu rūbu, 
vadinamu Coa vestis, per kurį švietė jos rausvas kūnas, iš tikrųjų buvo 
graži kaip dievaitė. Ji jautė Petronijaus susižavėjimą ir, karščiausiai 
jį mylėdama, visada išsiilgusi jo glamonių, nukaito iš džiaugsmo, lyg 
būtų buvusi: nė sugulovė, o nekalta mergelė.. 

„— Ką man pasakysi, Charite? — prašneko Petronijus, tiesdamas 
į ją rankas. : 

O ji, -palenkusi savo auksinę palvą, atsakė: 
—- Pone, atėjo Antemijas su dainininkais ir klausia, ar teiksiėsi 
jų klausytis šiandien? 

-—- Tegu palaukia. Pagiedos mums per pietus Apolono himnė: 
Aplinkui dar nuodėguliai ir pelenai, o mes klausysimės Apolėno 
himno! Prisiekiu Pafo giraitėmis! Kai regiu tave su šia Coa vestis, 
man atrodo, kad Afroditė,  prisidengusi dangaus lopinėliu, stovi prieš 
mane. | 


—- O pone! — "atsakė Eunikė. | | 1ū0 

—- Eik šen, Eunike, apkabink mane ir "duok savo lūpas... „Ar myli 
mane? | i Žž | Ų 

|-— -Nė Dzeuso labiau nemylėčiau. S sai 

"Taip tarusi, prispaudė : savo Jupas prie jo lūpų, virpėdama jo glė 

byje iš laimės. | J 

Tačiau po valandėlės Petronijus tarė: ||| 0 GSA 


— O jeigu mums tektų išsiskirti?.. 

Eunikė išsigandusi pažvelgė jam į akis: 

— Kaip išsiskirti, pone7.. 

— Nebijok!.. Matai, nežinia, ar nereikės man išsiruošti į tolimą 
kelionę. | . | o jguė 

— Paimk ir mane kartu... | o | ; L 

Tačiau Petronijus staiga pakreipė kalbą kitur ir paklausė: 

— „Pasakyk man, ar sodo vejelėse yra asfodelių?. | 

— Sode kiparisai ir vejelės parudo nuo. gaisro, nukrito mirtų 
lapai, ir visas sedas atrodo it negyvas. 

— Visa Roma atrodo it negyva, o netrukus virs . tikromis kapi- 
nėmis. Ar žinai, kad bus paskelbtas ediktas prieš krikščionis ir prasi- 
dės persekiojimai, žus tūkstančiai žmonių? | 

— Už ką juos baus, „ pone? Jie geri ir ramūs Žmonės. 

— Kaip tik už tai. p 

— Tai keliaukime į pajūrį. Tavo dieviškos akys nemėgsta žiūrėti 
į. kraują. | 
jų — Gerai, bet dabar noriu išsimaudyti. Ateik į. eleotesijų aliejais 
ištrinti man pečių. Prisiekiu Kipridės juosta! Niekada man nebuvai 
tokia graži. Liepsiu tau padaryti maudyklę kriauklės pavidalo, o tu 
gulėsi joje tarsi perlas... Ateik, auksaplauke... . 

Ir išėjo, o po valandos abu su rožių vainikais ir miglotomis aki: 
mis ilsėjosi prie stalo, nukrauto auksiniais. indais. Jiems patarnavo 
amūrais aprengti berniukai, o jie, gurkšnodami vyną iš gebenėmis 
apipintų taurių, klausėsi Apolono himno, kurį giedojo Antemijo va- 
dovaujami vyrai, arfoms pritariant. Kas jiems rūpi, kad.-aplinkui dvarą 
iš degėsių stirkso namų kaminai ir vėjo gūsiai nešioja sudegusios Ro- 
mos pelenus. Jautėsi laimingi ir galvojo tik. apie. mells, kuri gyvenimą 
jiems pavertė tarsi dievišku sapnu. i 

+ Tačiau dar nebaigus himno į. menę iėjo vergas, atrijaus tvar- 
kytojas. | 2 , 

“ — Pone,— prabilo iš nerimo , virpančiu "balsu, — centurionas su 
būriu pretorionų stovi prie vartų i ir. cezario. įsakymu, nori pasima- 
tydi, su tavimi. . ——————— 

Giedojimas ir arfų garsai nutilo. Nerimas apėmė visus čia esan- 
čius, nes cezaris bendraudamas su bičiuliais paprastai nesinaudodavo 
pretorionais, tad jų atvykimas šiais laikais nieko gera nežadėjo. Tik 
vienas Petronijus neparodė nė menkiausio susijaudinimo ir pasakė 
kaip žmogus, kuriam įgriso nesibaigiantys kvietimai: 

— Galėtų leisti man bent ramiai papietauti. | 

Paskui kreipėsi į atrijaus tvarkytoją: 

— Įleisk. | | 

„„Vergas dingo anapus.užuolaidos,. o netrukus tolumoje sudundėjo 
sunkūs žingsniai, ir į menę įžengė Petronijaus pažįstamas šimtinin- 
kas Apras pilna ginkluote, su geležiniu šalmu ant galvos. | 


Ouo vadis 332 


— Kilnusai pone,— tarė, — štai cezario laiškas. 

Petronijus tingiai ištiesė savo baltą ranką, paėmė lenteles ir, žvilg- 
telėjęs į jas, kuo ramiausiai atidavė Eunikei. 

— Vakare deklamuos naują „Trojos likimo“ giesmę, — tarė,— ir 
kviečia mane atvykti. 

— Man įsakyta tik įteikti laišką, — atsiliepė šimtininkas. 

— Taip. Atsakymo nebus. O gal, šimtininke, kiek pailsėtum šalia 
mūsų ir išlenktum kraterį vyno? 

— Dėkui, kilnusai pone. Kraterį vyno mielai išgersiu į tavo svei- 
katą, tačiau ilsėtis negaliu, esu tarnyboje. 

— Kodėl gi laiškas įduotas tau, o ne pasiųstas per vergą? 

— Nežinau, pone. Gal todėl, kad esu pasiųstas šia kryptimi su 
kitu reikalu. 

— Žinau,— tarė Petronijus, — prieš krikščionis. 

— "Tikrai taip, pone. 

— Ar gaudynės seniai prasidėjo? 

-— Kai kurie būriai išsiųsti į Užtibrę dar prieš vidudienį. 

Taip pasakęs, šimtininkas nuliejo iš taurės truputį vyno Marso 
garbei, paskui ištuštino ją ir tarė: 

— Teduoda dievai tau, pone, visa, ko trokšti. 

— Pasiimk ir šį kraterį, — pasakė Petronijus. 

Po to davė ženklą Antemijui baigti Apolono himną. 

„Variabarzdis pradeda žaidimą su manimi ir Vinicijumi,— kal- 
bėjo sau, kai vėl suskambo arfos.— Įžvelgiu jo kėslą! Norėjo ma- 
ne išgąsdinti, atsiųsdamas kvietimą per centurioną. Vakare 'jie 
kvos šimtininką, kaip aš jį priėmiau. Ne, ne! Per daug nepasi- 
džiaugsi, pikta ir žiauri marionete! Žinau, kad nuoskaudos netiž- 
mirši, žinau, kad pražūties neišvengsiu, bet jeigu tikiesi, kad mal- 
daujamai žiūrėsiu tau į akis, kad išvysi mano veide baimę ir nuūd- 
lankumą, tai apsirinki“. | 

— Cezaris rašo, pone: „Ateikite, jeigu turite noro“,— tarė 'Eu- 
nikė.— Ar eisi? | 

— Esu puikios nuotaikos ir galiu klausytis netgi jo eilių, — atsakė 
Petronijus, — taigi eisiu, tuo labiau kad Vinicijus negali dalyvauti. 

Po pietų ir įprastinio pasivaikščiojimo atsidavė į vergių rankas: 
vienos šukavo plaukus, kitos dėstė klostes, ir po valandos, gražus kaip 
dievaitis, liepė nešti į Palatiną. Buvo jau vėlus metas, vakaras tylus, 
šiltas, mėnuo švietė taip skaisčiai, kad prieš lektiką einantys lampa- 
darijai užgesino fakelus. Gatvėse ir tarp griuvėsių šlaistėsi apgirtę 


e 


„lėto 

nuo vyno žmonių būriai, apsikarstę gebenėmis ir sausmedžio atža- 
lomis, rankose — mirtų ir laurų šakelės iš cezario sodų. Grūdų dos- 
nus dalijimas ir didelių žaidynių viltis pripildė linksmybės žmonių 
širdis. Kai kas dainavo dainas, šlovinančias „dieviškąją naktį“ ir mei- 
lę, kai kas šoko mėnesienoje, ne kartą vergai turėjo šaukti, kad mi- 
nia duotų kelią „kilniojo Petronijaus“ lektikai, tada ji prasiskirdavo, 
šuksmais sveikindama savo numylėtinį. 

O jis galvojo apie Vinicijų ir stebėjosi, kad iš jo nėra jokios Žinios. 
Buvo epikūrietis ir egoistas, bet, bendraudamas čia su Pauliumi Tar- 


"siečiu, čia su Vinicijumi ir kasdien girdėdamas apie krikščionis, šiek 
"tiek pasikeitė, nors pats to nejautė. Nuo jų papūtė į jį kažkoks vėjas 


ir užnešė į jo sielą nežinomų sėklų. Jį ėmė dominti ne tik jo paties 
asmuo, bet ir kiti žmonės, o prie Vinicijaus buvo seniai prisirišęs, nes 
"vaikystėje karštai mylėjo jo motiną, savo seserį, tad dabar, įsitrau- 
kęs į jo reikalus, sekė viską taip, lyg žiūrėtų kokią tragediją. 
Neprarado vilties, kad Vinicijus pralenkė pretorionus ir pabėgo 
su Ligija arba blogiausiu atveju — jėga ją atsiėmė. Tačiau norėjo 
„tikrų Žinių, nes numanė, kad gali tekti atsakinėti į įvairius klausimus, 
o tada geriau būti pasiruošusiam. 
Sustojęs prie Tiberijaus namų, išlipo iš  lektikos ir netrukus jėjo 
į atrijų, kur jau buvo pilna augustionų. Vakarykščiai bičiuliai, nu- 
stebę, kad jis pakviestas, vis dėlto traukėsi šalin, o jis vaikštinėjo tarp 
jų, dailus, laisvas, nerūpestingas ir taip pasitikintis savimi, tarsi pats 
būtų dalijęs malones. Kai kurie, tai matydami, sunerimo širdyje, ar 
„ne per anksti bus nusisukę. 
Tačiau cezaris apsimetė jo nematąs, neatsakė į nusilenkimą, dė- 
„4osi įsitraukęs į pokalbį. O Tigelinas priėjęs tarė: 
+, — Labas vakaras, elegancijos arbitre. Ar vis dar teigi, kad ne 
„krikščionys sudegino Romą? | | 
Petronijus gūžtelėjo pečiais ir, patapšnojęs jam per petį, lyg 
„kokiam atleistiniam, atsakė: 
— Tu taip pat gerai kaip ir aš žinai, ką apie tai galvoti. 
— Nedrįstu lygintis su tavo išmintimi. 

-— Iš dalies teisybė, nes kai cezaris perskaitys mums naują giesmę 
„Aš „Trojos likimo“, užuot klykęs it povas, turėtum tada pasakyti savo 
„Ašmaningą nuomonę. 

: Tigelinas prikando lūpą. Nelabai jis džiaugėsi, kad cezaris įsi- 


"zeidė paskelbti šiandien naują giesmę, nes čia atsiveria laukas, kur 
"4jis bejėgis varžytis su Petronijumi. Ir tikrai Neronas deklamuodamas 

nejučiomis iš įpratimo žvilgčiojo į Petronijų, akylai sekdamas jo veido 
išraišką. Sisai klausėsi kilnodamas antakius, tarpais pritardamas, tar: 
pais suklusdamas, lyg būtų norėjęs pasitikrinti, ar gerai nugirdo. O 
po viskam ir pagyrė, ir pakritikavo, siūlydamas taisyti ar gludinti 
kai kurias eilutes. Ir Neronas jautė, kad kiti perdėtai liaupsindami rū- 
pinasi vien savimi, tik Petronijus domisi poezija dėl pačios poezijos, 
jis vienintelis išmano ir jeigu ką pagiria, tai gali būti tikras, kad eilės 
vertos pagyrimo. Tad palengva ėmė su juo kalbėtis, ginčytis, o kai 
šis: pagaliau suabejojo kažkokiu posakiu, tarė jam: 

„ — Pamatysi. paskutinėje giesmėje, kodėl jį panaudojau. 

„Aha,— pagalvojo Petronijus, — vadinasi, sulauksiu paskutinės 
giesmės“. | | 

„Ne vienas tai išgirdęs širdyje salvojo: 

„Vargas man! Turėdamas tiek laiko, Petronijus dar gali atgauti 
malonę ir nuversti net Tigeliną“. d 

Ir pradėjo vėl. gretintis prie jo. Tačiau vakaro pabaiga buvo ne 
tokia sėkminga, nes. Petronijui atsisveikinant cezaris staiga paklausė 
primerkęs akis, piktu ir kartu džiugiu veidu: k 

— O kodėl neatėjo Vinicijus? 

Jeigu Petronijus būtų -buvęs tikras, kad Vinicijus su Ligija jau 
anapus miesto vartų, būtų -atsakęs: „Susituokė tau leidus ir išvy- 
ko“. Tačiau matydamas keistą Nerono šypseną, atsakė: us 

—-. Jūsų kvietimas, dieviškasai, nerado jo namie. 

— Pasakyk jam, kad mielai jį. regėčiau,— atsakė Neronas,++ 
ir pasakyk nuo manęs, kad nepraleistų žaidynių, kuriose pamatys 
krikščionis. < || A 

Petronijui. sukėlė nerimą Šie žodžiai — jam pasirodė, kad sia 
turėta galvoje Ligija. Įsėdęs į lektiką, įsakė nešti namo dar sparčiąų 
negu rytą. "Tačiau tai nebuvo taip lengva. Prie Tiberijaus namų 
grūdosi didelė ir rėksminga minia, girta kaip ir anksčiau, bet ne 
dainuojanti ir Šokanti, o tarsi kažko įpykusi. Iš tolo sklido neaiškūs 
šūkavimai, kurių Petronijus iš karto nesuprato, bet jie darėsi vis ga- 
lingesni, pagaliau susiliejo į vieną laukinį kauksmą; 

— „Krikščionis — liūtams! | 

Prabangios dvariškių lektikos. nardė kaukiančioje minioje.-: Iš 
išdegusių gatvių - gilumos bėgo vis nauji būriai, kurie, išgirdę šaukSy 
mus, juos kartojo. Iš lūpų į lūpas sklido žinia, kad gaudynės vyksta 
jau nuo vidudienio, kad sučiupta daugybė padegėjų, ir netrukus nau- 
jai nutiestomis ir senomis gatvėmis, griuvėsiais virtusiuose užkam- 

piuose, aplink Palatiną, visose kalvose ir soduose nuo vieno Romos 
krašto iki kito skambėjo vis įnirtingesnis riksmas: 

— Krikščionis — liūtams! 

— Kaimenė! — niekinamai kartojo Petronijus. — Žmonės, ver- 
ti savo cezario. | 

Ir susimąstė, kad pasaulis, pagrįstas smurtu, net barbarams neįma- 
nomu žiaurumu, nusikaltimais ir nežmonišku ištvirkavimu, vis dėlto 
"negali išsilaikyti. Roma buvo pasaulio viešpats, bet kartu ir pasaulio 
„piktžaizdė. Nuo jos trenkė lavono dvokas. Ant supuvusio gyvenimo 
krito -mirties šešėlis. Ne kartą apie tai kalbėta netgi tarp augustio- 
nų, bet Petronijus niekada taip aiškiai nematė tos tiesos, kad šis 
vainikuotas triumfo vežimas, kuriame stovi Roma, vilkdama paskui 
"save supančiotą kaimenę, rieda į prarają. Pasaulyje viešpataujančio 
"miesto gyvenimas jam atrodė it kažkoks komediantų šokis, kažko- 
"kia orgija, kuri vis dėlto turi baigtis. 

Dabar suprato, kad tiktai krikščionys turi kažkokius naujus gyve- 
nimo pagrindus, bet manė, kad netrukus jų neliks nė ženklo. O ta- 
da kas? 

Komediantų šokis suksis toliau, vedamas Nerono, O jeigu N Nero- 
nas pražus, atsiras kitas toks pat arba dar blogesnis, nes tokioje 
tautoje ir tarp tokių patricijų nėra jokios vilties iškilti geresniam. 
Bus nauja orgija, tiktai dar niekingesnė, dar šlykštesnė. 

Tačiau orgija negali trukti amžiais, ir reikia po jos eiti miegoti, 
sakysime, kad ir iš nuovargio. 
“4 Mąstydamas apie tai, pats Petronijus jautėsi baisiai nuvargęs. 
Ar verta gyventi, ir dar nežinioje dėl rytojaus, tik dėl to, kad pama- 
tytum šitokią pasaulio tvarką? Mirties genijus pagaliau nėra negra- 
žesnis už sapnų genijų, jis taip pat turi sparnus ant pečių. 
L“. -Lektika sustojo prie namų durų, kurias budrus durininkas tuč- 
tuojau atidarė. 
+ — Ar kilnusis Vinicijus sugrįžo? — paklausė jį Petronijus. | 
“" — Va ką tik, pone, — atsakė vergas. 

„Vadinasi, jos neatsiėmė!“ — pagalvojo Petronijus. 

Ir nusimetęs togą įbėgo į atrijų. Vinicijus sėdėjo ant trikojo, pa- 

narinęs galvą kone ligi kelių ir susidėjęs rankas ant galvos, bet, iš- 

"girdęs žingsnius, pakėlė suakmenėjusį veidą, kuriame tik akys karštli- 
giškai degė. 
“. „— Per vėlai nuvykai? — paklausė Petronijus. 

— Taip. Ją suėmė prieš vidudienį. 

Stojo valandėlė tylos. 

— Ar matei ją? 

— Taip. 

— Kur ji?. | 

— Mamertinų kalėjime. 

Petronijus krūptelėjo ir įsmeigė į Vinicijų klausiamą žvilgsnį. 

Šis suprato. 

— Ne,— tarė.— Jos neįmetė į Tulianą*, netgi ne į vidurines 
kameras. Papirkau sargybą, kad užleistų jai savo kambarį. Ursas 
atsigulė tarpduryje ir budi prie jos. ( 

— Kodėl Ursas jos neapgynė? 

* -— Atsiuntė penkiasdešimt pretorionų. Be to, Linas jam uždraudė. 

— O Linas? 

— Linas miršta. Todėl jo neėmė. 

— Ką ketini daryti? | 2 


"4 


— Išgelbėti ją arba mirti drauge. Aš taip pat tikiu Kristų, 

Vinicijus kalbėjo lyg ir ramiai, bet jo balsas buvo kažkoks sukre- 
čiantis, ir Petronijaus širdis sudrebėjo iš tikro gailesčio. | 

— Aš tave suprantu, — tarė, — bet kaip tu ją ketini gelbėti? 

— Papirkau sargybą, pirmiausia, kad gintų ją nuo pasityčiojimų, 
o antra, kad nekliudytų pabėgti. 

— Kada tai turi būti? 

— Jie paaiškino negalį jos atiduoti tuojau pat, nes biją atsako- 
mybės. Kai kalėjimas būsiąs prikimštas žmonių ir kai niekas jau 
nebevaliosiąs suskaičiuoti kalinių, tada ją man atiduosią. Tačiau tai 
jau paskutinė priemonė! Pirmiausia tu gelbėk ją ir mane! Tu cezario 
bičiulis. Jis pats ją man atidavė. Eik pas jį ir. gelbėk mane! 


Užuot atsakęs, Petronijus pašaukė vergą ir, liepęs jam atnešti du 
tamsius apsiautalus ir du kardus, kreipėsi į Vinicijų: . 

— Pakeliui tau atsakysiu, — tarė.— O dabar imk apsiautalą, imk 
ginklą, ir einam į kalėjimą. Ten duok sargybiniams tūkstantį sester- 
cijų, duok dvigubai ir penkiagubai daugiau, kad tik išleistų Lisiją 
tučtuojau. O jei ne, bus per vėlu. 

— Einam,— sutiko Vinicijus. | 

Po valandėlės abudu atsidūrė gatvėje. 


* Žemiausia, požeminė kalėjimo dalis su vienintele anga lubose. Ten numirė iš 
bado Jugurta. (Aut. pastaba) 

-— O dabar klausyk manęs, — tarė Petronijus.— Nenorėjau gaišti 
laiko. Nuo šiandien aš cezario nemalonėje. Mano paties gyvybė 
kabo ant plauko, todėl nieko negaliu išgauti iš Nerono. Dar blo- 
giau! Esu tikras, kad, man ko nors paprašius, jis pasielgtų priešin- 
gai. Jeigu ne tai, argi būčiau tau pataręs bėgti su Ligija arba ją at- 
siimti: jėga? Beje, jeigu tau pavyktų ištrūkti, cezario rūstybė kristų 
ant mano galvos. O šiandien jis veikiau išpildytų kokį tavo prašymą 
negu mano. Tačiau tuo nepasikliauk. Ištrauk ją iš kalėjimo ir bėk! 
Nieko kita tau nelieka. Jeigu tai nepavyks, bus laiko griebtis kitų 
būdų. Tuo tarpu žinok, kad Ligija suimta ne tik už Kristaus tikėji- 
mą. Ją ir tave persekioja Popėjos rūstybė. Ar prisimeni, kaip įžeidei 
Augustą, ją atstumdamas? Jinai žino, kad atstūmei dėl Ligijos, ku- 
rios ji neapkentė iš pirmo žvilgsnio. Juk ir anksčiau stengėsi Ligiją 
pražudyti, apkaltindama, kad nuo jos apžavų esą miręs jų kūdikis. 
Dabar, šiuose įvykiuose, jaučiama Popėjos ranka! Kuo gi paaiškinti, 
kad Ligija buvo suimta pirmiausia? Kas galėjo parodyti Lino namus? 
Aš tau sakau, kad ji buvo seniai sekama! Suprantu, kad draskau tau 
širdį ir atimu paskutines viltis, bet tyčia dėstau visa tai, kad žinotum: 
jeigu jos neišvaduosi, ko! jie nesusiprato, kad tu mėginsi Šitaip pada- 
ryti, tai žūsite abu. 

— Taip, taip! Suprantu! — dusliai atsakė Vinicijus. 

Buvo vėlus metas ir gatvės tuščios, bet jų šneką nutraukė sutiktas 
girtas gladiatorius, kuris susvirduliavęs griuvo ant Petronijaus ir 
atsirėmė ranka į jo petį, tvoksdamas į veidą vyno tvaiku ir šaukda- 
mas kimiu balsu: | 

— Krikščionis — liūtams! 

— Mirmilone'“*,— ramiai atsiliepė Petronijus, — paklausyk gero 
patarimo ir trauk savo keliu. 

Tada girtasis sugriebė jį ir kita ranka už peties: > 

"— Rėk drauge su manimi, o jei ne — nusuksiu tau sprandą: kri- 
kščionis — liūtams! 

Tačiau Petronijaus nervai jau nebeatlaikė Šių riksmų. Kai išėjo 
iš Palatino, jie visą laiką jį kamavo tarsi košmaras ir draskė jam ausis, 
tad dabar, pamačius prieš save iškeltą milžino kumštį, kantrybės tau- 
rė persipildė. 


— Bičiuli, — tarė, — dvoki vynu ir kliudai man. 

"Taip pasakęs, suvarė jam į krūtinę ligi rankenos trumpą kardą, 
kuriuo buvo apsiginklavęs išeidamas iš namų, po to paėmė už parankės 
Vinicijų ir pasakojo toliau lyg niekur nieko: 

— Cezaris pasakė man šiandien: „Perduok nuo manęs Vinici- 
jui, kad ateitų į žaidynes, kuriose pasirodys krikščionys“. Supranti, 
ką tai reiškia? Jie nori pasidaryti sau pramogą iš tavo skausmo. Jų 
viskas apgalvota. Gal dėl to nesuėmė kol kas tavęs ir manęs. Jei ne- 
sugebėsi jos tučtuojau išplėšti iš ten, tada... nežinau!.. Gal Aktė tave 
užstotų, bet ar ką laimės?.. Tavo žemės Sicilijoje taip pat galėtų 
sugundyti Tigeliną. Pamėgink. 

— Atiduosiu jam viską, ką- turiu, — atsakė Vinicijus. | 

Nuo Karinų iki Forumo buvo nelabai toli, taigi jie greitai atėjo. 
Naktis jau ėmė blykšti, ir tvirtovės mūrai aiškiai dunksojo prie- 
blandoje. 

Kai pasuko prie Mamertinų kalėjimo, Petronijus staiga sustojo 
ir tarė: 

— Pretorionai!.. Per vėlu. 

Kalėjimą jau supo dvigubos karių gretos. Apyaušris sidabravo 
geležinius jų šalmus ir iečių smaigalius. 

Vinicijaus veidas išbalo kaip marmuras. 

— Eime,— tarė. . 

Netrukus jie sustojo prie tų gretų. Petronijus, apdovanotas ne- 
paprasta atmintimi ir pažinojęs ne tik vyresniuosius, bet ir kone visus 
pretorijos karius, dabar pamatė pažįstamą kohortos vadą ir mostelė- 
jo jam. 

— Ir tu čia, Nigeri? — tarė.— Įsakyta saugoti kalėjimą? 

— Taip, kilnusis Petronijau. Prefektas bijo, kad kas nepamė- 
gintų išvaduoti padegėjų. 

— Ar duotas įsakymas nieko neįleisti? — paklausė Vinicijus. 

— Ne, pone. Pažįstami lankys suimtuosius, šitokiu būdu sugau- 
dysime daugiau krikščionių. . 

— Tai įleisk mane,— tarė Vinicijus. 

Ir suspaudęs Petronijui ranką, jam tarė: 

— Pasimatyk su Akte, o aš ateisiu sužinoti, ką ji atsakė. 

— Ateik,— sutiko Petronijus. 

Tuo metu po žeme ir už storų sienų pasigirdo giedojimas. Giesmė, 
iš pradžių dusli ir prislopinta, kaskart vis garsėjo. Vyrų, moterų ir. 
vaikų balsai liejosi į vieną darnų chorą. Visas kalėjimas aušros tyloje: 
ėmė skambėti kaip arfa. Tačiau tai nebuvo sielvarto ir nevilties bal- 
sai. Atvirkščiai, juose skambėjo džiaugsmas ir triumfas. Č 

Kareiviai susižvalgė nustebę. Danguje sušvito pirmieji auksiniai 
ir rausvi aušros blyksniai. | 

Šauksmas: „Krikščionis — liūtams!“ vis tebeaidėjo visuose miesto 
kampuose. Iš pat pradžių ne tik niekas neabejojo, kad jie buvo nelai- 
mės kaltininkai, bet niekas net nenorėjo abejoti, nes jų nubaudimas 
turėjo būti ir puiki pramoga žmonėms. Tačiau pasklido nuomonė, 
kad nelaimė nebūtų pasiekusi tokio baisaus masto, jeigu ne dievų 
rūstybė, todėl šventyklose įsakyta nešti piakulus, arba atgailos aukas. 
Sibilės knygų patarimu senatas surengė iškilmes ir viešas maldas į 
Vulkaną, Cererą ir Prozerpiną. Matronos dėjo atnašas Junonai, iš- 
tisa jų procesija nukeliavo net į pajūrį pasisemti vandens ir juo ap- 
šlakstyti deivės statulą. Ištekėjusios moterys ruošė dievams vaišes* ir 
budėjo naktimis. Visa Roma valėsi nuodėmes, nešė aukas ir stengėsi 
permaldauti Nemirtinguosius. O tuo metu per gaisravietes tiesėsi 
naujos plačios gatvės. Šen ten jau pakloti naujų puikių namų, rūmų 
ir šventyklų pamatai. Tačiau pirmiausia buvo statomi neregėta sparta 
didžiuliai mediniai amfiteatrai, kuriuose turėjo mirti krikščionys. Po 
pasitarimo Tiberijaus namuose tuojau buvo duoti įsakymai prokon- 
sulams pristatyti laukinių žvėrių. Tigelinas ištuštino visų Italijos miestų 
vivariumus, net ir pačių mažųjų. Jo nurodymu Afrikoje buvo su- 
rengtos didžiulės medžioklės, kuriose privalėjo dalyvauti visi vietiniai 
gyventojai. Į Romą buvo gabenami drambliai ir tigrai iš Azijos, kro- 
kodilai ir hipopotamai iš Nilo, liūtai iš Atlanto, vilkai ir lokiai iš 
Pirėnų, niršiausi šunys iš Hibernijos, molosų šunys iš Egipto, bui- 
volai ir didžiuliai žiaurūs taurai iš Germanijos. Suimtųjų buvo labai 
daug, ir todėl žaidynės turėjo toli pranokti visa, kas ligi šiol regėta. 
- Cezaris įsigeidė gaisro atsiminimą paskandinti kraujyje ir nugirdyti 
juo Romą, taigi dar niekada nebuvo žadama tokio puikaus kraujo 
praliejimo. | | | 

Įsismaginusi minia padėjo vigilams ir pretorionams gaudyti krikš- 
čionis. Tai nebuvo sunku, nes ištisi jų pulkai dar tebebuvo su kitais 
žmonėmis soduose ir viešai išpažino savo tikėjimą. Apsupti jie klau- 
pėsi ant kelių ir giedodami giesmes leidosi suimami be pasipriešinimo. 
Tačiau jų nuolankumas tik dar labiau siutino žmones, kurie, nežino- 
dami jo šaltinio, laikė jį nusikaltėkdų užsispyrimu ir užkietėjimu. 
Dėl to persekiotojai tiesiog niršo. Pasitaikė ne kartą, kad plikšiai gro- 
bė krikščionis pretorionams iš rankų ir čia pat draskė, moteris vilko 

I : . . . 


* Sellisternia arba Lectisternia. (Aut. pastaba) 

už plaukų į kalėjimus, vaikų galvas daužė į akmenis. Tūkstančiai 
žmonių dieną naktį kaukdami lakstė gatvėmis. Ieškojo aukų gaisra- 
vietėse, kaminuose ir rūsiuose. Prieš kalėjimus prie laužų aplink vyno 
statines kėlė bakchiškas puotas ir šokius. Vakarais tiesiog apsvaigę 
klausėsi panašių į griaustinį riaumojimų, nuo kurių aidėjo visas mies- 
tas. Kalėjimuose buvo prigrūsta tūkstančiai Žmonių, o minia ir pre- 
torionai kasdien vis varė naujas aukas. Gailestingumas išnyko. Atro- 
dė, kad žmonės užmiršo kalbėti ir laukiniame -kvaitulyje įsiminė tik 
vieną šauksmą: „Krikščionis — liūtams!“ Atėjo:.neapsakomai. karš- 
tos dienos, o naktys tokios tvankios, kokių niekada anksčiau neregėta: 
pats oras tarsi buvo prisigėręs beprotystės, kraujo ir piktada- 
rybių. 

O šitą berpildytą žiaurybių taurę atitiko taip pat perpildyta kan: 
čių troškimo taurė. Kristaus pasekėjai savo noru ėjo į mirtį arba net 
jos ieškojo, kol sudraudė griežti vyresniųjų įsakymai. Šiųjų nuro- 
dymu, jie jau ėmė rinktis tik už miesto, požemiuose palei Apijaus kelią 
ir priemiesčių vynuogynuose, priklausančiuose patricijams krikščio- 
nims, iš kurių ligi šiol dar nebuvo suimtas nė vienas. Palatinas gerai 
žinojo, kad prie Kristaus pasekėjų priklauso ir Flavijus, ir Domi- 
tila, ir Pomponija Grecina, ir Kornelijus Pudentas, ir Vinicijus, bet 
pats cezaris bijojo, kad plikšiams nepavyks įteigti, jog štai tokie žmo- 
nės padegė Romą, taigi pirmiausia pasirūpinta įtikinti minias, o baus- 
mė ir kerštas atidėta vėlesniam laikui. Kiti spėliojo, kad šiuos patri- 
cijus išgelbėjo Aktės. įtaka. Tačiau jie klydo. Teisybė, išsiskyręs su 
Vinicijumi Petronijus nuvyko pas Aktę, kad pagelbėtų Ligijai, bet 
ji galėjo jam pasiūlyti vien savo ašaras, nes gyveno užmiršta ir susi- 
krimtusi, pakenčiama tik todėl, kad slėpėsi ir nuo Popėjos, ir nuo 
cezario. 

Vis dėlto ji aplankė Ligiją kalėjime, atnešė rūbų ir maisto, bet 
svarbiausia — ją apsaugojo nuo tegu ir papirktos sargybos pasity- 
čiojimų. 

O Petronijus negalėjo užmiršti, kad jeigu ne jis ir jo sumanymas 
pagrobti Ligiją iš Aulų namų, tai dabar tikriausiai ji nesėdėtų kas 
lėjime, be to, jis norėjo laimėti žaidimą su Tigelinu, todėl negailėjo 
nei laiko, nei pastangų. Per šias kelias dienas pasimatė su Seneks,; 
Domicijumi Afru, Krispinila, per kurią norėjo patekti pas Popėją, su 
Terpnu, Diodoru, gražuoliu Pitagoru, pagaliau su Alituru ir Pariu, 
kurių prašymus cezaris paprastai visada patenkindavo. Padedant 
Chrisotemidei, kuri dabar buvo Vatinijaus meilužė, stengėsi pasitelkti 

net šį į pagalbą, nešykštėdamas ir jam, ir kitiems nei pažadų, nei 
pinigų. 

Tačiau visos jo pastangos nedavė vaisių. Seneka, netikras dėl 
savo paties rytojaus, ėmė jam aiškinti, kad krikščionys, jeigu net ir ne- 
sudegino Romos, turi būti išnaikinti miesto labui, žodžiu tariant, teisino 
būsimas skerdynes valstybės interesais. Terpnas ir Diodoras paėmė 
pinigus ir nieko už juos nenuveikė. Vatinijus pranešė cezariui, kad 
jį bandė papirkti. Tiktai vienas Alituras, iš pradžių piktai nusiteikęs 
prieš krikščionis, dabar jų gailėjo ir išdrįso priminti cezariui įmes- 
tą į kalėjimą merginą ir ją užtarti, bet nieko daugiau nepešė, tik 
tokį atsakymą: 

 — Negi tu manai, kad aš silpnesnės dvasios už Brutą, kuris 
Romos labui nepagailėjo savo paties sūnų? 

Kai Alituras pakartojo atsakymą Petronijui, šis tarė: 

— Jeigu jau jis palygino save su Brutu, tai išsigelbėjimo nėra. 

Tačiau jam buvo gaila Vinicijaus, ir nuogąstavo, kad jis nepa- 
sikėsintų į savo gyvybę. „Dabar,— svarstė, — jį dar palaiko jos gel- 
bėjimo pastangos, jos vaizdas ir pati kančia, bet kai visi žygiai nieko 
neduos ir užges paskutinė vilties kibirkštėlė, tada — prisiekiu Kas- 
toru! — jis neatlaikys ir kris ant kardo“. Petronijui buvo netgi su- 
prantamesnė tokia baigtis negu tokia meilė ir tokia kančia. O tuo 
tarpu Vinicijus, įtempęs protą, darė ką įmanydamas, kad tik išgel- 
bėtų Ligiją. Aplankė augustionus. ir, pats kadaise toks išdidus, dabar 
meldė jų pagalbos. Per Vitelijų siūlė Tigelinui savo Sicilijos žemes 
ir viską, ko tik panorėsiąs. Tačiau Tigelinas, matyt, bijodamas užrūstin- 
ti Augustą, atsisakė. Eiti pas patį cezarį, apkabinti jo kelius ir mal- 
dauti buvo tuščias darbas. Teisybė, Vinicijus baudėsi ir to griebtis, 
bet Petronijus, išgirdęs apie sumanymą, paklausė: 
 — O jeigu jis nesutiks, jeigu atsakys pokštu arba niekingu grasi- 
nimu, ką darysi? r 

Nuo šių žodžių Vinicijaus veidą perkreipė skausmas ir įtūžis, su- 
kąsti dantys sugrikšėjo. 

„; — Taip! — tarė Petronijus.— Todėl tau nepatariu. Užkirsi visus 
išgelbėjimo kelius! 
; Tačiau Vinicijus susitvardė ir, braukdamas delnu per išpiltą šaltu 
prakaitu kaktą, pasakė: 
“i — Ne, ne! Juk aš krikščionis!.. 
— Ir užsimirši, kaip ką tik dabar buvai užsimiršęs. Turi teisę 

pražudyti save, bet ne ją. Prisimink, ką patyrė prieš mirtį Sejano 
duktė. 

Taip kalbėdamas, nebuvo visai nuoširdus, "nes jam daugiau rū- 
pėjo Vinicijus, o ne Ligija. Tačiau žinojo niekuo -kitu neįstengsiąs 
sulaikyti jo nuo pavojingo žingsnio, tik įtikinimu, kad neišvengiamai 
pražudysiąs Ligiją. Beje, Petronijus neapsiriko; nės Palatine, laukiant 
jaunojo tribūno, imtasi atitinkamų atsargumo priemonių. o 

Tačiau Vinicijaus kančios prašoko':visas /Žmogaus ištvermės ri- 
bas. Nuo to laiko, kai Ligija buvo uždaryta į kalėjimą ir ant jos krito 
būsimų kankinimų atšvaitai, jis ne tik pamilo ją'.šimtą kartų karš- 
čiau, bet tiesiog ėmė garbinti širdyje beveik kaip šventąją, tarsi ne- 
žemišką būtybę. O dabar, pagalvojus, kad:tą būtybę — ir mylimą, ir 
kartu šventą — teks prarasti, kad ją gali užgriūti ne vien mirtis, bet“ 
ir kančios, dar baisesnės už pačią mirtį, kraujas jam stingo gyslose, 
širdis šaukė nesibaigiančia aimana, maišėsi: protas. Tarpais vaideno- 
si, kad į galvą plūsta gyva ugnis, kuri ją sudegins arba susprog- 
dins. Jau nebesuprato, kas dedasi, nebesuprato, kodėl „Kristus, tas 
gailestingasis, tas Dievas, neateina į pagalbą savo pasekėjams, kodėl 
aprūkę Palatino mūrai neprasmenga skradžiai žemės, o su jais kartu 
Neronas, augustionai, pretorionų stovykla ir visas šis piktadarybių. 
miestas. Jam atrodė, kad negali ir neturi būti kitaip ir kad viskas, ką 
regi jo akys, kas drasko jo sielą ir nuo ko plyšta širdis — tik sapnas.. 
Tačiau žvėrių riaumojimas sakė — čia tikrovė, arenas kalančių kir; 
vių pokšėjimas sakė — čia tikrovė, o ją patvirtino minių kauksmas įr. 
perpildyti kalėjimai. Tada geso jo tikėjimas Kristumi, ir tas gesimas 
buvo nauja kančia, galbūt baisiausia iš visų, 

O Petronijus kalbėjo jam: 

— Atsimink, ką patyrė prieš mirtį Sejano duktė. 


PERSKYRIMAS PENKIASDEŠIMT TREČIAS „. 

"Ir viskas nuėjo perniek. Vinicijus taip nusižemino, kad ieškojo 
paramos tarp atleistinių ir vergių, tiek cezario, tiek Popėjos, dosnidt: 
mokėjo už jų tuščius pažadus, mėgindamas brangiomis dovanomis' 
palenkti į savo pusę. Susirado pirmąjį Augustos vyrą Rufijų Kris-' 

piną ir išsirūpino jo laišką jai, padovanojo dvarą Ancijuje jos sūnui 
iš pirmosios santuokos Rufijui, bet šitaip tik užrūstino cezarį, kuris 
neapkentė posūnio. Per tam tyčia pasiųstą žygūną jis rašė antrajam 
Popėjos vyrui Otonui į Ispaniją, siūlė visą savo turtą ir save patį, kol 
pagaliau suprato, kad yra jiems tik žaisliukas ir jeigu būtų apsi- 
metęs, jog Ligijos kalinimas mažai jam berūpi, būtų greičiau ją 
išvadavęs. 

“ Tą pat suprato ir Petronijus. O dienos plaukė viena po kitos. 
Amfiteatrai jau pabaigti. Jau dalijamos teseros, tai yra ženklai įeiti 
į „ludus matutinus“. Tačiau šį kartą šie „rytmečio žaidimai“ dėl 
neregėtai didelio aukų skaičiaus turėjo trukti dienas, savaites ir 
mėnesius. Jau nebuvo nė kur dėti krikščionių. Kalėjimai prigrūsti, 
juose siautė karštligė. Putikulai, tai yra bendri kapai, kur laidojami 
vergai, jau darėsi perpildyti. Kilo pavojus, kad ligos gali paplisti vi- 
same mieste, tad nutarta paskubėti. 

“O šitos žinios siekė ir Vinicijaus ausis, gesindamos paskutines 
vilties prošvaistes. Kol buvo laiko, galėjo guostis iliuzijomis, kad kaž- 
ką dar pasieks, bet dabar jau nebeliko ir laiko. Reginiai netrukus tu- 
rėjo prasidėti. Ligija bet kurią dieną galėjo atsidurti cirko kuni- 
kule!?*, o iš jos išėjimas tik į areną. Vinicijus, nežinodamas,- kur ją 
nublokš likimas ir smurtininkų žiaurybė, ėmė vaikščioti po visus cirkus, 
papirkinėti sargus ir bestiarijus, keldamas tokius pageidavimus, kurių 
tie negalėjo įvykdyti. Tarpais susigriebdavo, kad rūpinasi tik tuo, 
kaip padaryti jai ne tokią baisią mirtį, ir tada būtent jausdavo, kad 
jo galvoje ne smegenys, o karštos žarijos. 

Beje, neketino jos pergyventi ir nusprendė žūti drauge su ja. 
Tačiau manė, kad skausmas gali išdeginti jame gyvybę dar neatėjus 
baisiajai valandai. Bičiuliai ir Petronijus taip pat būgštavo, kad bet 
kurią dieną. gali jam atsiverti šešėlių karalystė. Vinicijaus veidas pa- 
juodavo ir pasidarė panašus į tas vaško kaukes, kurios laikomos la- 
rarijuose. Bruožuose sustingo nustebimas, tarsi būtų nesupratęs, kas at- 
sitiko ir kas dar gali atsitikti. Kada kas į jį prašnekdavo, jis mechaniš- 
kai pakeldavo rankas prie galvos ir, suspaudęs delnais smilkinius, 
apstulbęs žiūrėdavo į kalbantįjį klausiamu žvilgsniu. Naktis leisdavo 
kartu su Ursu palei Ligijos duris kalėjime, o jeigu kas liepdavo eiti 
pailsėti, grįždavo pas Petronijų ir iki ryto vaikščiodavo po atrijų. 
Vergai dažnai jį rasdavo klūpantį iškeltomis rankomis arba gulintį 
kniūpsčią ant žemės. Melsdavosi į Kristų, nes Jis buvo jo paskutinė 

viltis. Viskas perniek, Ligiją galėjo išgelbėti tik stebuklas, tad Vini- 
cijus daužė kaktą į židinio plytas ir maldavo stebuklo. 

Tačiau jam dar buvo likę tiek nuovokos, kad suprato, jog Petro 
malda daugiau reiškia negu jo. Petras jį krikštijo, Petras pats darė 
stebuklus, tad tegu dabar išgelbėja ir padeda. | | 

Ir vieną naktį išėjo jo ieškoti. Krikščionys, kurių jau nedaug buvo 
bėlikę, stropiai slėpė jį dabar net vieni nuo kitų, kad kuris nors 
silpnadvasis neišduotų jo nejučiomis ar tyčia. Visuotinėje sumaištyje 
ir niokojime Vinicijus, užsiėmęs tiktai Ligijos gelbėjimu iš kalėji- 
mo, pametė Apaštalą -iš akių, bejė, po savo krikšto buvo jį sutikęs 
vos vieną kartą, dar neprasidėjus persekiojimams. Tačiau nuvykęs 
pas tą fosorių, kurio lūšnelėje buvo pakrikštytas, sužinojo, kad Kor- 
nelijaus Pudento vynuogyne už Porta Salaria bus krikščionių susi- 
rinkimas. Fosorius pasišovė nuvesti į jį Vinicijų, tikindamas, kad 
ten surasią Petrą. Sutemus jie išėjo ir, palikę užnugaryje miesto 
sienas, paskui traukdami nendrių prižėlusiomis daubomis, nusigavo 
į vynuogyną, tokį sunkiai pasiekiamą ir nuošalų. Susirinkimas vyko 
pašiūrėje, kur paprastai būdavo spaudžia mas vynas. Įeinant Vinicijaus 
ausys nugirdo maldos šnabždesį, o įžengęs pamatė blausioje žibintų 
šviesoje keliasdešimt suklaupusių žmonių, pasinėrušių maldoje. Jie 
kalbėjo lyg ir litaniją, balsų choras, vyrai ir moterys, nuolatos kar- 
tojo: „Kristau, pasigailėk!“ Tuose balsuose virpėjo didis liūdesys ir 
širdgėla. 

Petras buvo čia. Klūpojo priekyje prieš medinį kryžių, orikaltą 
prie pašiūrės sienos, ir meldėsi. Vinicijus iš tolo pažino jo baltus 
plaukus ir iškeltas rankas. Pirmiausia jaunajam patricijui šovė min- 
tis prasibrauti pro žmones, pulti Apaštalui po kojų ir šaukti: „Gel- 
bėk!“ Tačiau ar maldos iškilmingumas, ar jo paties nusilpimas pakirto 
kelius, ir, atsiklaupęs prie įėjimo, jis ėmė kartoti dejuodamas, už- 
laužęs rankas: „Kristau, pasigailėk!“ Jei būtų buvęs pilnos sąmonės, 
būtų supratęs, kad ne tik jo maldavime skamba aimana, ne tik jis 
atnešė čia savo skausmą, savo širdgėlą ir savo nerimą. Nebuvo šiame 
susirinkime nė vieno gyvo žmogaus, kuris nebūtų praradęs širdžiai 
brangių būtybių, o kai karščiausi ir drąsiausi pasekėjai jau sėdėjo 
kalėjimuose, kai vis sklido ir sklido naujos žinios apie tyčiojimąsi ten 
iš jų ir kankinimus, kai nelaimės mastas prašoko visas prielaidas, kai 
teliko tik ši saujelė, — ko gera, nebūtum radęs tarp jų nė vieno, kas 
nebūtų susvyravęs savo tikėjime ir apimtas abejonių klausęs: kur 
Kristus? ir kodėl Jis leidžia, kad blogis taptų galingesnis už Dievą? | 

Vis dėlto tuo tarpu susirūpinę jie dar maldavo Jo gailestingumo, 
nes kiekvieno širdyje ligi šiol ruseno vilties kibirkštėlė, kad Jis ateis, 
sutremps blogį, nublokš į bedugnę Neroną ir įsiviešpataus pasaulyje... 
Jie dar žvelgė į dangų, dar kiausėsi, dar meldėsi su virpuliu. Ir Vi- 
nicijus, nuolat kartodamas: „Kristau, pasigailėk!“, ėmė nirti į tokią 
pat ekstazę kaip kadaise fosoriaus lūšnelėje. Štai jie šaukiasi Jo iš 
pačių Savo skausmo versmių, iš gilumos, štai Jo šaukiasi Petras, tai 
galgi ims ir prasivers dangus, sudrebės žemė iš pamatų, ir nužengs 
Jis, neregėtame spindesyje, sų žvaigždėmis po kojų, gailestingas, bet 
„rūstus, ir išaukštins ištikimuosius savo, ir nutrenks bedugnėms praryti 
persekiotojus. 

Vinicijus užsidengė rankomis veidą ir r pripuolė prie žemės. Stai- 
ga jį apgaubė tyla, tarsi baimė būtų užčiaupusi lūpose šauksmus vi- 
siems čia susirinkusiems. Ir jam pasirodė, kad pagaliau turi kažkas 
įvykti, kad išmuš stebuklo valanda. Buvo įsitikinęs, kad vos tik pakils 
ir pravers akis, išvys šviesą, nuo kurios aks mirtingųjų vyzdžiai, ir 
išgirs balsą, nuo kurio apmiršta širdys. 

;„ Tačiau tebebuvo tyla. Sudrumstė ją pagaliau moters rauda. 

Vinicijus pakilo ir padėrusiomis akimis ėmė žvalgytis. 

„„ Pašiūrėje vietoje nežemiško švytėjimo mirkčiojo blyškios žibintų 
liepsnelės, o pro stogo plyšius krintanti mėnesiena pripildė ją sidab- 
rinės šviesos. Žmonės klūpojo šalia Vinicijaus, tylomis kėlė ašaromis 
patvinusias akis į kryžių, šen ten buvo girdėti raudos, o iš lauko ai- 
dėjo atsargūs stovinčių sargyboje švilpčiojimai. Štai pakilo Petras ir, 
atsisukęs į Žmones, tarė: | | 

. — Vaikai, pakelkite širdis į Išganytoją mūsų ir paaukokite Jam 
savo ašaras. 

"Ir nutilo. 

. Staiga tarp. susirinkusiųjų atsiliepė moters balsas, pilnas graudaus 
skundo ir begalinio sielvarto: | 

“ — Aš, našlė, turėjau vienatinį sūnų, kuris mane maitino... Su- 
Brąžink jį man, tėve! 

„Vėl stojo tylos valandėlė. Petras stovėjo prieš klūpančius žmones, 
senas, susirūpinęs, ir jiems atrodė šią akimirką tikras karšinčius ir 
pajesėis 

„ Tada ėmė skųstis kitas balsas; 
| - — Budeliai išniekino mano dukteris, ir Kristus leido! 

Paskui trečias: 

— Likau viena su vaikais, o kai mane sugaus, kas jiems duos 
duonos ir vandens? "2 
Paskui ketvirtas: | 
— Liną, kurį buvo palikę, dabar paėmė ir atidavė kankinti, 
tėve! | . 
Paskui penktas: . 
— Kai sugrįšime namo, mus sučiups pretorionai. Mes nežinome, 
kur slėptis. - , 
"— Vargas mums! Kas mus užstos? | : 
Taip nakties tyloje skambėjo skundas po. skundo. Senas žvejys 
primerkė akis ir lingavo savo baltą galvą dėl tų žmonių skausmo ir 
nerimo. Vėl įsiviešpatavo tyla, tiktai stovintieji sargyboje tyliai švilp- 
čiojo už pašiūrės. | ž 
Vinicijus dar kartą buvo bepuoląs veržtis per žmones prie Apaš- 
talo ir paprašyti jį pagalbos, bet staiga jam pasivaideno tarsi praraja, 
kurios reginys pakirto jam kojas. Kas bus, jeigu Apaštalas prisipa- 
žins esąs bejėgis, jeigu patvirtins, kad Romos cezaris galingesnis už 
Kristų Nazarietį? Nuo šios minties iš siaubo jam plaukai pasišiaušė 
ant galvos, nes pajuto, kad tada į tą prarają nugarmės ne tik jo vil- 
čių trupiniai, bet ir jis pats, ir jo Ligija, ir jo Kristaus meilė, ir jo 
tikėjimas — viskas, kuo gyveno, ir pasiliks tik mirtis ir naktis lyg 
jūra bekraštė. 
O tuo metu Petras ėmė kalbėti iŠ pradžių tokiu tyliu balsu, kad 
vos buvo girdėti: Ė 
— Vaikai mano! Golgotos kalne regėjau, kaip Dievą kalė prie 
kryžiaus. Girdėjau plaktukų smūgius ir mačiau, kaip ryžių pakėlė 
aukštyn, kad minios žiūrėtų, kaip miršta žmogaus Sūnus... " 

„„Ir mačiau, kaip jam atvėrė šoną ir kaip numirė. Ir tada, cida. 
mas tolyn nuo kryžiaus, šaukiau skausme, kaip ir jūs šaukiate: ,„Var- 
gas! Vargas! Viešpatie! Tu gi Dievas! Kodėl šitaip leidai, kodėl nu- 
mirei ir kodėl suspaudei širdis mums, kurie tikėjome, kad ateis Tavo 
karalystė?..“ 

„„O Jis, mūsų Viešpats ir mūsų Dievas, trečią dieną prisikėlė iš 
numirusių ir buvo tarp mūsų, kol didžiausiame spindesyje įženžė 
į savo karalystę... 

O mes, pamatę silpną tikėjimą savo, įgavome širdies stiprybės 
ir nuo tol sėjame Jo sėklą... 

Paskui, atsigręžęs į tą pusę, iš kur kilo pirmasis skundas, ėmė 
kalbėti jau stipresniu balsu: 

— Ko skundžiatės?.. Dievas pats atsidavė kančioms ir mirčiai, 

o jūs norite, kad jus nuo jos užstotų? Silpno tikėjimo žmonės! Negi 
nesupratote Jo mokslo, negi Jis tik šitą gyvenimą jums pažadėjo? 
Štai Jis žengia pas. jus ir sako: „Eikite mano keliu“, štai pakelia jus 
prie savęs, o jūs'kabiniatės rankomis už žemės šaukdami: „Viešpa- 
tie, gelbėk!“ Aš, tik dulkelė prieš Dievą, bet jums — Dievo Apaštalas 
ir vietininkas, sakau Kristaus vardu: ne mirtis jūsų laukia, o gyvenimas, 
ne kančios, o neišsenhkanti' palaima, ne ašaros ir dejonės, o giesmės, 
„he vergija, o viešpatavimas!' Aš, Dievo Apaštalas, sakau tau, naš- 
le: sūnus tavo nemirs; tiktai: atgims šlovėje amžinam gyvenimui, ir 
tu susijungsi su juo! Tau, tėve, kurio nekaltas dukteris suteršė bude- 
liai, pažadu, kad atrasi jas baltesnes už Hebrono lelijas! Jums, mo- 
tinos, kurios būsite atplėštos nuo našlaičių, jums, kurie neteksite tėvų, 
„jums, kurie skundžiatės, jums, kurie regėsite mylimų žmonių mirtį, 
„jums, susikrimtusiems, nelaimingiems, neramiems, ir jums, kurie turė- 
site mirti, Kristaus vardu sakau, kad pabusite kaip iš miego amži- 
nam budėjimui ir pakilsite iš nakties į Dievo šviesą. Vardan Kristaus, 
„tenukrinta giedravalkis nuo akių jūsų ir tesušyla širdys! 

- Taip taręs, iškėlė ranką lyg įsakydamas, o jie pajuto atgijusį krau- 
ją gyslose ir kartu yirpulį visame kūne, nes prieš juos jau stovėjo ne 
'karšinčius, ne galadienis senis, o valdovas, kuris ėmė jų sielas ir 
kėlė jas iš dulkių Ir susikrimtimo. 

“"  — Amen! — sušuko keli balsai. 

Iš Apaštalo akių tvieskė vis stipresnė šviesa, iš jo spinduliavo 
| jėga, spinduliavo didybė, spinduliavo šventumas. Galvos palinko prieš 
3b o jis, kai nutilo „amen“, kalbėjo toliau: 

“* — Sėkite su ašaromis, kad pjautumėte linksmybėje. Kodėl bi- 
“ Jote piktos galybės? Virš žemės, virš Romos, virš miesto mūrų yra 
„Viešpats, kuris „gyvena jumyse. Akmenys bus šlapi nuo ašarų, smėlis 
"permirks krauju, kapai bus pilni jūsų kūnų, o aš jums sakau: jūs 
„nugalėtojai! Viešpats ateina nukariauti šito piktadarybių, priespaudos 
AI, puikybės miesto, o jūs — Jo kariai! Ir kaip Jis pats savo kančiomis 
ir krauju yra atpirkęs pasaulio nuodėmes, lygiai taip nori, kad jūs 
„Savo kančiomis ir krauju atpirktumėte šį nedorybių lizdą!.. Šitai Jis 
skelbia jums mano lūpomis! | 
„Ir susiėmė rankas, akis pakėlė aukštyn, o klausytojams kone sus- 

tojo plakusios širdys krūtinėje, nes pajuto, kad jis mato kažką, 
kas neskirta regėti jų mirtingiems vyzdžiams. 

Jo veidas persimainė ir, skaisčiai nušvitęs, kiek laiko žiūrėjo 
tylėdamas, lyg žado netekęs iš susižavėjimo, bet po valandėlės vėl 
prabilo: 

— Tu esi, Viešpatie, ir rodai man kelius, kur eikit. Kodėl gi taip, 
o Kristau!.. Ne Jeruzalėje, bet šitoje šėtono tvirtovėje nori įsteigti 
sostinę savo? Čia, iš šitų ašarų ir šito kraujo nori pastatyti savo 
bažnyčią? Čia, kur šiandien viešpatauja Neronas, turi įsikurti amžinoji 
Tavo karalystė? O Viešpatie, Viešpatie! Ir liepi šiems sielvarto prislėg- 
tiesiems iš savo kaulų pakloti pamatus pasaulio Sionui, o mano 
dvasiai — valdyti juos ir visas žemės tautas?.. Ir įlieji iš šaltinio stip- 
rybės silpniesiems, kad taptų stiprūs, ir liepi man ganyti Tavo avelių. 
kaimenę iki amžių galo... O, būk pagarbintas savo sprendimais, Tu, 
kuris įsakai mums nugalėti. Hosanna! Hosannal.. | 

Tie, kurie buvo sielvarto prislėgti, atsitiesė, tuos, kurie abejojo, 
atgaivino vilties upelis. Vieni balsai ėmė iš karto šaukti: ,„Hosannal“, 
kiti: „Dėl Kristaus!“, paskui stojo tyla. Ryškūs vasaros žaibai tvieskė 
pašiūrės vidų ir nublyškusius iš susijaudinimo veidus. ž 

Įsmeigęs akis į savo reginį, Petras dar ilgai meldėsi, bet paga- 
liau pabudo, atgręžė į susirinkusius pilną įkvėpimo ir šviesos veidą 
ir tarė: | | 
— Kaip Viešpats nugalėjo jumyse abejones, taip ir jūs eikite 
nugalėti Jo vardu! 

Ir nors jau žinojo, kad jie nugalės, nors žinojo, kas išaugs iš jų 
ašarų ir kraujo, bet jo balsas sudrebėjo iš susijaudinimo, kai pradė- 
jo juos laiminti žegnodamas ir kalbėjo: 

— O dabar laiminu jus, vaikai mano, kančioms, mirčiai ir am- 
žinybei! 

Tačiau jie apspito jį ir šaukė: „„Mes jau pasirengę, bet tu, šventas 
žmogau, saugokis, nes tu vietininkas, vykdai Kristaus valią!“ Taip 
kalbėdami, jie graibstė jo rūbą, o jis dėjo rankas jiems ant galvų 
ir laimino kiekvieną atskirai, kaip tėvas laimina vaikus, siunčiamus 
į tolimą kelionę. | 

Ir visi ėjo iš pašiūrės, nes skubėjo namo, o iš jų — į kalėjimus ir 
į areną. Jų mintys atitrūko nuo žemės, sielos skriejo į amžinybę, o 
jie žengė lyg per sapną arba ekstazėje stoti su savo vidine jėga priėš 
„bestijos“ jėgą ir žiaurumą. B 

Apaštalą paėmė Nerėjus, Pudento tarnas, ir vedė slaptu taku 

per vynuogyną į savo namus. Tačiau šviesią naktį paskui juos sekė 
Vinicijus, ir kai tie pasiekė Nerėjaus namelį, jis puolė staiga Apaštalui 
po kojų. 

O šis, jį pažinęs, paklausė: 

— Ko nori, sūnau? 

* Tačiau Vinicijus po viso to, ką buvo girdėjęs pašiūrėje, nebedrįso 
nieko maldauti, tik abiem rankomis apkabinęs jo kojas kūkčiodamas 
prispaudė prie“ L kaktą, šituo "bežadžiu būdu šaukdamasis pasi- 
gailėjimo. - 2 ž 

Apaštalas tarė: | 

— Žinau. Pačmė . merginą, kurią mylėjai. Melskis už ją. 

— Tėve! -— sudejavo Vinicijus, dar stipriau apkabindamas Apaš- 
talo kojas.— Tėve! Aš menkas kirminas, bet tu pažinojai Kristų, 
tu Jį maldauk, tu užstok ją. 


Ir drebėjo iš skausmo it lapas, daužė kakta žemę, nes, patyręs 
Apaštalo galią, žinojo, kad jis vienintelis jam įstengtų ją sugrąžinti. 
Petrą sujaudino tas sielvartas. Prisiminė, kaip kadaise Ligija, 
sugniuždyta Krispo, gulėjo va taip po jo kojų, melsdama pasigai- 
lėjimo. Prisiminė ją pakėlęs ir paguodęs, tad dabar pakėlė Vinicijų: 
-— Sūneli,— tarė, — aš melsiuosi už ją, bet tu prisimink, ką 
kalbėjau tiems abejojantiems: pats Dievas perėjo per kryžiaus kančią, 
ir prisimink, kad po šio gyvenimo prasideda kitas, amžinas. 
— Aš žinau!.. Girdėjau, — atsakė Vinicijus, pabalusiomis lūpomis 
audydamas orą,— bet matai, tėve.. negaliu! Jeigu reikia kraujo, 
prašyk Kristų, kad imtų mano... Aš karys. Tegu man padvigubina, 
tegu patrigubina kančias, skirtas jai, aš atlaikysiu, bet ją tegu išgel- 
bėja! Ji dar kūdikis, tėve, o Jis galingesnis už cezarį, tikiu — galin- 
gesnis! Tu gi ir pats ją mylėjai. Tu gi mus palaiminai! Ji dar nekaltas 
kūdikis!.. || 
"Jis vėl pasilenkė ir priglaudęs veidą prie Petro kelių ėmė kartoti: 
* — Tugi pažinojai Kristų, tėve, tu gi pažinojai, Jis tave išklau- 
sys! Užstok ją! 
“O Petras užmerkė akis ir karštai meldėsi. | 
1; Vasaros žaibai vėl pradėjo blykčioti padangėje. Jų šviesoje Vi- 
nicijus žiūrėjo į Apaštalo lūpas, laukdamas iš jų gyvenimo arba mirties 
nuosprendžio. Tyloje buvo girdėti vynuogynuose rykaujančios put- 
pelės ir duslus, tolimas dundesys maniežuose palei Via Salaria. 
— Vinicijau,— pagaliau paklausė Apaštalas, —ar tu tiki? 

— Tėve, jei netikėčiau, argi būčiau į čia atėjęs? — atsakė Vi- 
nicijus. z 
— Tada tikėk iki galo, nes tikėjimas kalnus verčia. Taigi jeigu 
net matytum tą mergaitę po budelio kirviu arba liūto nasruose, 
vis tiek dar tikėk, kad Kristus ją gali išgelbėti Tikėk ir melskis į Jį | 
o aš melsiuos kartu su tavimi, 

Paskui pakėlė galvą į dangų ir balsiai prabilo: 

— Kristau gailestingasai, pažvelk-į šitą susopusią širdį ir paguosk 
ją! Kristau gailestingasai, padvelk švelniai į savo avinėlio vilnas! 
Kristau gailestingasai, kuris prašei Tėvą nukreipti. kartybių taurę 
nuo lūpų Tavo, nukreipk ją nuo šito Tavo-+tarno lūpų! Amen! 

O Vinicijus, tiesdamas rankas į žvaigždes, dejuodamas kalbėjo: 

— O Kristau! Aš Tavo! Paimk mane vietoj jos! - 

Rytuose dangus pradėjo brėkšti. 


PERSKYRIMAS PENKIASDEŠIMT KETVIRTAS 


Palikęs Apaštalą, Vinicijus ėjo į kalėjimą vilčių atgaivinta širdi- 
mi. Kažkur jos gelmėse dar šaukė sielvartas ir siaubas, bet jis slopino 
šiuos balsus. Atrodė neįmanoma, kad Dievo vietininko užtarimas 
ir jo maldos galia imtų ir liktų be pasekmių. Jis bijojo prarasti viltį, 
bijojo abejonių. „Tikėsiu Jo gailestingumu, — kalbėjo sau,— nors ją 
išvysčiau liūto nasruose“. Taip galvodamas, nors ir drebėjo širdis, 
o šaltas prakaitas pylė smilkinius, jis tikėjo. Dabar kiekvienas jo 
širdies dūžis buvo malda. Pradėjo suprasti, kad tikėjimas kalnus 
verčia, nes pajuto viduje kažkokią keistą jėgą, kurios nepažino anks- 
čiau. Jam atrodė, kad su ja įstengs nuveikti tokius darbus, kurių 
dar vakar nebūtų valiojęs. Tarpais vaidenosi, kad blogybė lyg ir 
praslinko. Kai sielvartas atsiliepdavo širdyje dejone, jis prisimindavo 
tą naktį ir tą šventą žilagalvio veidą, su malda pakeltą į dangų. „Ne! 
Kristus neatsakys pirmajam savo mokiniui ir kaimenės ganytojui! 
Kristus jam neatsakys, aš tuo neabejoju!“ 

Ir bėgo į kalėjimą kaip. geros naujienos skelbėjas. d 

* Tačiau čia jo laukė netikėtumas. 4 

Pretorionų sargybiniai, besikeičiantys prie Mamertinų kalėjimo, 
jau visi jį pažinoja ir paprastai nedarydavo jam jokių kliūčių, bet 
šį kartą grandinė nepakilo, užtat priėjo šimtininkas ir jam tarė: :: 


351 Perskyrimas penkiasdešim! ketvirtas 


— Atleisk, kilnusis tribūne, šiandien duotas įsakymas nieko ne- 
įleisti. 

— Įsakymas? — pakartojo blykšdamas Vinicijus. 

Karys užjaučiamai į jį pasižiūrėjo ir atsakė: 

— Taip, pone. Cezario įsakymas. Kalėjime daug ligonių, ir gal- 
būt valdžia bijo, kad lankytojai neišnešiotų ligų po miestą. 

— "Tačiau sakei, kad įsakymai tiktai šiai dienai? 

— Vidudienį keičiasi sargyba. 

Vinicijus nutilo ir nusidengė galvą, nes jam atrodė, kad ant jos 
užvožtas pileolas'“? yra alavinis. | 

Tuo metu karys priėjo arčiau ir prislopintu balsu tarė: 

— Nusiramink, pone. Sargai ir Ursas budi prie jos. 

Taip pasakęs, pasilenkė ir akimoju ant akmeninės plytos savo 
ilgu gališku kardu nubraižė žuvį. | 

Vinicijus greitai žvilgtelėjo į Jį. 

„„Ir tu pretorionas?.. 

— Kol dar neatsidūriau ten... — atsakė karys, rodydamas į 
kalėjimą. 

— Ir aš garbinu Kristų. 

— Tegu bus pagarbintas vardas Jo! Žinau, pone. Negaliu tavęs 
įleisti į kalėjimą, bet jeigu parašysi laišką, aš jį atiduosiu sargams. 

— Dėkui tau, broli. | 
| Ir paspaudęs kariui ranką nuėjo. "Pileolas: jau nebeslėgė kaip 
alavinis. Ryto saulė pakilo virš kalėjimo mūrų, ir su jos spindesių 
Vinicijaus širdis vėl ėmė atsigauti. Tas karys krikščionis jam buvo 
tarsi naujas Kristaus galybės paliudijimas. Po valandėlės sustojo ir, 
įsmeigęs akis į rausvus debesis, pakibusius ties Kapitolijumi ir Sta- 
„toro šventykla, ištarė: 


„Nemačiau jos šiandien, Viešpatie, bet tikiu Tavo gailestingumu“ . 
Namie jo laukė Petronijus, kuris, kaip visada „naktį diena pa- 
"versdamas“, tik neseniai buvo sugrįžęs. Tačiau jau spėjo išsimaudyti 
ir įsitrinti kvepalais prieš miegą. 

— "Turiu tau naujienų,— tarė.— Buvau šiandien pas Tulijų Se- 
"necioną, ten buvo ir cezaris. Nežinau, kodėl Augustai šovė į galvą 
"atsivesti drauge ir mažąjį Rufijų... Gal kad savo žavumu suminkštintų 
*čezario širdį. Tačiau nelaimė, vaikas, marinamas miego, užsnūdo 
:deklamacijos metu kaip kadaise Vespasianas, o tai pamatęs Aheno- 
barbas paleido į jį taurę ir sunkiai sužalojo. Popėja apalpo, bet visi 


Ouo vadis | | 352 


kiti girdėjo, kaip cezaris pasakė: „Įgriso man šitas pasturlakas!“, o tu 
pats žinai, kad tai reiškia mirtį! 

— Virš Augustos pakibo Dievo bausmė, — atsiliepė Vinicijus,— 
bet kodėl tu man tai sakai? 

— Sakau todėl, kad tave ir Ligija persekiojo Popėjos rūstybė, 
o dabar ji, užsiėmusi savo nelaime, gal atsisakys keršto ir bus lengviau 
perkalbama. Matysiu ją šį vakarą ir pasikalbėsiu. | 

— Dėkui tau. Praneši man gerų naujienų.. 

— O tu išsimaudyk ir pailsėk. Tavo  Jūpos. pamėlusios, iš tavęs 
likęs tik šešėlis. a . 

Tačiau Vinicijus paklausė: | 

— O ar nebuvo kalbama, kada bus pirmas S Iudus matutinus*? 

— Po dešimties dienų. Tačiau pirmiau ves iš kitų kalėjimų. 
Kuo daugiau mums liks laiko, tuo geriau. Dar ne viskas prarasta. 

Taip sakydamas, jis jau pats nebetikėjo savo žodžiais, nes puikiai 
žinojo, kad jeigu cezaris, atsiliepdamas į Alituro prašymą, surado 
skambų posakį, kuriame save palygino su Brutu, tai Ligijai nebėra. 
išsigelbėjimo. Iš gailesčio taip pat nuslėpė, ką girdėjo Seneciono na- 
muose, būtent: cezaris ir Tigelinas sutarė atrinkti sau ir savo bi- 
čiuliams gražiausių krikščionių merginų ir išniekinti jas prieš kanki- 
nimus, o likusias atiduoti pačią žaidynių dieną pretorionams ir 
bestiarijams. 

Žinodamas, kad Vinicijus jokiu būdu nepanorės pergyventi Ligijos, : 
tuo tarpu sąmoningai stiprino jo širdyje viltį, iš dalies iš užuojautos, 
iš dalies todėl, jog šiam estetui buvo svarbu iaip pat, kad Vinicijus;. 
jeigu reikės mirti, numirtų gražus, nesunykusiu ir nepajuodusiu 
iš skausmo ir nemigos veidu. | 

— Pasakysiu šiandien Augustai,— aiškino jis,— maždaug taip: 
„Išgelbėk Ligiją Vinicijui, o aš tau išgelbėsiu Rufijų“. Aš apie tai 
tikrai galvosiu. Kalbantis su Ahenobarbu, tinkamu laiku ištartas: 
vienas žodis gali ką nors išgelbėti arba pražudyti. Blogiausiu atveju. 
bent laimėsime laiko. : 

— Dėkui tau, — pakartojo Vinicijus. 

„— Geriausiai man padėkosi, kai pasistiprinsi ir pailsėsi. Prisiekiu 
Atėne! Odisėjas ir didžiausioje nelaimėje galvojo apie miegą ir valgį. 
Juk tikriausiai visą naktį praleidai kalėjime. . 

— Ne,— atsakė Vinicijus.— Ketinau eiti į kalėjimą dabar, beb 


* Rytinės žaidynės (lot.). 


“gas, piliečiai oriais žingsniais traukė prie rostrų 

yra įsakymas nieko neįleisti. Sužinok, Petronijau, ar tas įsakymas 
duotas tik šiai dienai, ar iki pat žaidynių pradžios. 

— Sužinosiu šią naktį, o rytoj rytą pasakysiu tau, ar ilgam ir 
kodėl toks įsakymas duotas. O dabar, nors ir Helijas susirūpinęs nu- 
sileistų į kimerų šalį, einu miegoti, o tu pasek manimi. 

Ir abu išsiskyrė, bet Vinicijus nuėjo į biblioteką rašyti laiško Ligijai. 

Pabaigęs pats nunešė..ir įteikė krikščioniui šimtininkui, kuris 
tučtuojau su juo nuėjo į kalėjimą. Po valandėlės sugrįžo su Ligijos 
sveikinimais ir savo pažadu dar šiandien atnešti atsakymą. 

Tačiau Vinicijus nebenorėjo eiti namo ir atsisėdęs ant akmens 
ėmė laukti Ligijos laiško. Saulė įkopė jau aukštai į padangę, ir per 
Clivus Argentarius* kaip -paprastai plaukė žmonių minios į Forumą. 
Pardavėjai garsiai siūlė prekes, būrėjos piršo praeiviams savo paslau- 
'69 pasiklausyti atsi- 
tiktinių oratorių arba pasidalyti tarp savęs paskutinėmis naujienomis. 
„Vis labiau svilinant kaitrai, dykūnų būriai slėpėsi po šventyklų 
portikais, iš po kurių be atvangos nardė, triukšmingai pliaukšėjo 
“sparnais pulkai balandžių, švytruodami baltomis plunksnomis saulės 
spindesyje ir dangaus žydrynėje. 

Nuo pernelyg ryškios šviesos, veikiant klegesiui, šilumai ir nežmo- 
niškam nuovargiui, Vinicijui ėmė lipti akys. Monotoniški čia pat mo- 
rą žaidžiančių vaikinų šūksniai, ritmingi kareivių žingsniai liūliuote 
"liūliavo. Kelis kartus dar pakėlė galvą, vedė akimis per kalėjimą, 
paskui atrėmė ją į akmeninės sienos iškyšulį, atsiduso kaip vaikas 
po ilgo verksmo ir užmigo. 

Ir tučtuojau jį apniko reginiai. Jam vaidenosi, kad naktį neša ant 
rankų Ligiją per nepažįstamą vynuogyną, o priešakyje eina Pompo- 
nija Grecina su žiburiu rankoje ir šviečia. Kažkoks balsas, tarsi 
Petronijaus, šaukė jam iš tolo: „Grįžk!“ Tačiau jis neklausė to šauks- 
mo ir žengė-toliau paskui Pomponiją, kol priėjo namelį, kur tarpduryje 
stovėjo Apaštalas Petras. Tada jis parodė jam Ligiją ir tarė: „Mes 
einame iš arenos, tėve, tik negalime jos pažadinti, pažadink tu“. 
Tačiau Petras atsakė: „Kristus pats ateis jos pažadinti!“ 

Paskui vaizdai ėmė maišytis. Matė per sapną Neroną ir Popėją, 
laikančią ant rankų mažąjį Rufijų su kruvina kakta, kurią plovė 
„Petronijus, ir Tigeliną, barstantį pelenais stalą „su brangiais patie- 
kalais, ir Vitelijų, ryjantį tuos patiekalus, ir daugybę kitų besivai- 


* Sidabrinė kalva (Iot.). 

šinančių augustionų. Jis pats gulėjo šalia Ligijos, bet tarp stalų 
vaikščiojo liūtai, jiems iš gelsvų barzdų tekėjo kraujas. Ligija prašėsi 
išvedama, o jį apėmė toks baisus silpnumas, kad negalėjo nė pasi- 
judinti. Paskui tuose reginiuose jam užėjo dar didesnis bejėgiškumas, 
ir pagaliau viskas paskendo juodžiausioje tamsoje. 

Iš gilaus miego jį pagaliau pažadino kaitra ir šauksmai šalia tos 
vietos, kur jis sėdėjo. Vinicijus pasitrynė akis: gatvėje knibždėte 
knibždėjo žmonių, bet du bėgikai, apsitaisę geltonomis tunikomis, 
ilgomis kartimis sklaidė minią, šaukdami ir darydami taką puošniai 
lektikai, kurią nešė keturi stiprūs vergai egiptiečiai. 

Lektikoje sėdėjo kažkoks žmogus baltais apdarais, jo veido nebuvo 
gerai matyti, nes prie akių laikė prisikišęs papiruso ritinį ir kažką 
atidžiai skaitė. 

— Kelią tauriajam augustionui! — šaukė bėgikai. 

Tačiau gatvė buvo taip prisigrūdusi, kad lektika turėjo valandėlę 
sustoti. Tada augustionas nekantriai nuleido papiruso ritinį, iškišo 
galvą ir šūktelėjo: 

— Išvaikykite tuos niekšus! Greičiau! 

Staiga pamatęs Vinicijų, įtraukė galvą atgal ir greitai pakėlė 
prie akių papirusą. 

"O Vinicijus perbraukė sau ranka per kaktą, manydamas, kad 
tebesapnuoja. 

Lektikoje sėdėjo Chilonas. 

Tuo tarpu bėgikai skynė kelią, ir egiptiečiai jau buvo bežengią 
toliau, bet ūmai jaunasis tribūnas, kuriam vienu akimoju nušvito 
daugelis anksčiau nesuprantamų dalykų, priėjo prie lektikos. 

— Sveikinu tave, Chilonai! — tarė. 

— Sveikas, jaunuoli,— oriai ir išdidžiai atsakė graikas, steng- 
damasis išlaikyti ramų veidą, nors širdyje tos ramybės nebuvo, — 
bet netrukdyk man, nes skubu pas savo bičiulį, taurųjį Tigeliną. 

O Vinicijus, įsikibęs į lektikos kraštą, pasilenkė prie jo ir, žiūrė- 
damas tiesiai į akis, tarė prislopintu balsu: 

— Tu išdavei Ligiją?.. 

— O Memnono kolose! — sušuko išsigandęs Chilonas. 

Tačiau Vinicijaus akyse nebuvo grasinimo, .-tad graiko baimė 
beregint išgaravo. Pagalvojo, kad jis vis dėlto yra Tigelino ir paties 
cezario globoje, atseit tokių galybių, prieš kurias visi dreba, be to, 
Jį saugo stiprūs vergai, o Vinicijus štai stovi beginklis, iškankintu 
veidu ir palinkęs nuo skausmo. 

ratilais aplinkui ir atsakydamas sušnibždėjo: 
"— O tu, kai aš miriau iš bado, liepei mane nuplakti. 

Valandėlę abu nutilo, paskui vėl atsiliepė duslus Vinicijaus balsas: 

— Nuskriaudžiau tave, Chilonai!.. 
| Tada graikas pakėlė galvą ir spragtelėjęs pirštais, o Romoje 

tai buvo nevertinimo ir paniekos ženklas, atsakė taip garsiai, kad 
visi galėtų girdėti: 
 — Bičiuli, jeigu: turi: kokį prašymą, | ateik į mano namus Eskvi- 
line rytą, kai išsimaudęs aš priiminėju svečius ir klientus. 

Ir mostelėjo ranka,:o gavę šį ženklą egiptiečiai toliau nešė lektiką, 
ir geltonomis tunikomis apsitaisę vergai vėl ėmė šaukti mosuodami 
kartimis: | 

— Kelią tauriojo Chilono Chilonido lektikai! Kelią! Kelią!.. 


PERSKYRIMAS PENKIASDEŠIMT PENKTAS 


Ligija greitosiomis parašytame ilgame laiške amžinai atsisvei- 
kino Vinicijų. Ji jau žinojo, kad kalėjimo niekam nebeleidžiama lan- 
kyti ir Vinicijų galės pamatyti tiktai iš arenos. Todėl prašė sužinoti, ka- 
"da ateisianti jų eilė, ir kad jis būtų žaidynėse, nes ji norinti dar bent 
kartą gyva jį pamatyti. Jos laiške nebuvo baimės: Rašė, kad ir ji, ir kiti 
jau trokštą patekti į areną, kur atrasią išsivadavimą iš kalėjimo. 
Vylėsi, kad parvažiuosianti Pomponija su Aulu, tad meldė, kad ir jie 
ateitų. Kiekviename jos žodyje švietė aiški ekstazė ir tas visų kalinių 
atitrūkimas nuo gyvenimo, o kartu nepalaužiamas tikėjimas, kad 
- žadiniai išsipildys po mirties. „Ar Kristus dabar, — rašė ji,— ar po 
mirties mane išvaduos, Jis mane pažadėjo tau, taigi aš tavo“. Ir meldė 
jį negailauti jos ir nepasiduoti sielvartui. Mirtis jai nereiškė įžadų 
nutraukimo. Su vaikišku patiklumu ji teigė Vinicijui, kad netrukus 
po kančių arenoje pasakysianti Kristui, jog Romoje likęs jos su- 
“žieduotinis, Markas, pasiilgęs jos visa širdimi. Ir svajojo, kad Kristus 
+gal leisiąs jos sielai sugrįžti valandėlę pas jį, kad galėtų pasakyti, jog 
„ji gyvenanti, jog kančių neatsimenanti ir esanti laiminga. Visas jos 


„„ laiškas alsavo laime ir didžiule viltimi. Jame tebuvo vienas prašymas, 
„Susijęs su žemiškais reikalais: kad Vinicijus paimtų jos kūną iš spo- 

liarijaus'“" ir palaidotų kaip savo žmoną kriptoje, kurioje kada nors 
pats atgulsiąs. 

Jis skaitė šį laišką plyštančia širdimi, bet drauge jam atrodė 
neįmanoma, kad Ligija turėtų žūti nuo laukinių žvėrių dantų ir 
kad Kristus jos nepasigailėtų. Tačiau kaip tik tuo rėmėsi jo viltis 
ir pasitikėjimas. Sugrįžęs namo parašė atsakymą, kad kasdien ateisiąs 
prie Tuliano mūrų laukti, kol Kristus sutrupinsiąs siėnas ir ją atiduo- 
siąs jam. Prašė tikėti, kad Jis galįs jam ją sugrąžinti netgi iš cirko, 
kad Didysis Apaštalas to maldaująs Jį, ir išvadavimo 'valanda arti. 
Atsivertėlis centurionas turėjo įduoti jai šį laišką rytoj. 

Tačiau kai rytojaus dieną Vinicijus atėjo prie: kalėjimo, palikęs 
rikiuotę šimtininkas pats prie jo prisiartino ir tarė: 

— Paklausyk manęs, pone. Kristus, kuris tave bandė, parodė 
tau savo malonę. Šią naktį buvo atėję cezario ir prefekto atleistiniai 
atrinkti išniekinimui krikščionių merginų, teiravosi ir tavo mylimosios, 
bet Viešpats mūsų atsiuntė jai karštligę, nuo kurios Tuliane miršta 
krikščionys, ir ji liko. Vakar vakare jau gulėjo be sąmonės, ir tegu 
bus pagarbintas Išganytojo vardas, kadangi ta liga, ją išgelbėjusi nuo 
gėdos, gali išgelbėti ir nuo mirties. | 

Vinicijus atsirėmė ranka į kario antpetį, kad neparkristų, o tas 
kalbėjo toliau: 

— Dėkok Viešpaties sailestingumui. Liną buvo pagrobę ir nu- 
tempę kankinti, bet matydami, kad merdi, atidavė atgal. Gal ir tau 
dabar ją atiduos, o Kristus grąžins jai sveikatą. 

Jaunasis tribūnas dar valandėlę pastovėjo nuleidęs alvą, paskui 
pakėlė ją ir tyliai tarė: 

— Taip, taip, šimtininke. Kristus, šgelbėjęs ją nuo gėdos, išgelbės 
ir nuo mirties. 

Ir išsėdėjęs prie kalėjimo sienų iki vakaro, sugrįžo namo pasiųsti: 
savo žmonių paimti Liną ir pernešti į vieną savo užmiesčio dvarų. 

Tačiau Petronijus, viską sužinojęs, ryžosi dar veikti. Jau kartą 
buvo aplankęs Augustą, o dabar nuvyko antrą kartą. Rado ją prie 
mažojo Rufijaus patalo. Vaikas su pramušta galva karščiuodamas- 
kliedėjo, motina stengėsi jį: gelbėti susikrimtusi,  plyštančia 
širdimi, nes jeigu ir išgelbės, tai gal tik tam, kad netrukus žūtų bai=! 
sesne mirtimi. 

Paskendusi vien savo skausme, ji net nenorėjo klausyti apie 
Vinicijų ir Ligiją, bet Petronijus ją pagąsdino. „Įžeidei,— pasakė 
jai, — naują nežinomą dievybę. Tu, Augusta, rodos, garbini hebrajų 

Jehovą, o krikščionys tvirtina, kad Kristus — jo sūnus, taigi pagalvok, 
ar neužsitraukei tėvo rūstybės. Ir nežinia, gal tai, kas įvyko, yra jų 
kerštas ir Rufijaus gyvybė priklauso nuo to, kaip tu pasielgsi“. 

— Ko tu nori iš manęs? — paklausė išsigandusi Popėja. 

— Permaldauk užrūstintas dievybes. | 

— Kaip? 

— Ligija serga. Paveik cezarį ar Tigeliną, kad ją atiduotų 
Vinicijui. 

Ji nusiminusi paklausė: 

— Tu manai, kad aš galiu? | 

— "Tada gali ką kita. Jeigu Ligija pasveiks, ji turės žengti į mirtį. 
Eik į Vestos šventyklą ir paprašyk, kad virgo magna* lyg atsitikti- 
nai atsidurtų prie Tuliano tuo metu, kai kaliniai bus vedami mirti, 
ir lieptų paleisti tą merginą. Didžioji vestalė tau neatsakys. 

—+0 jeigu Ligija mirs nuo karštligės? 

— Krikščionys teigia, kad Kristus kerštingas, bet teisingas, gal 
Jį permaldausi jau vien savo ketinimu.  - 

— Tegu parodo man kokį žęnklą, kad išgelbės Rufijų. 

Petronijus gūžtelėjo pečiais. 

— Aš atėjau ne kaip jo pasiuntinys, o dieviškoji, tik sakau tau: 
verčiau taikiai sugyvenk su visomis dievybėmis — ir Romos, ir sve- 
timomis. 

— Aš nueisiu! — ištarė palūžusiu balsu Popėja. 

Petronijus giliai atsiduso. 

„Pagaliau šio to pasiekiau!“ — pagalvojo. 

Sugrįžęs namo, pasakė Vinicijui: 

— Melsk savo dievą, kad Ligija nenumirtų nuo karštligės, nes 
jeigu nenumirs, tai didžioji vestalė lieps ją paleisti. Pati Augusta ją 
šito prašys. 

 Vinicijus pasižiūrėjo į jį karštligiškai žvilgančiomis akimis ir atsakė: 

— Ją paleis į laisvę Kristus. . 

O Popėja, dėl Rufijaus išgelbėjimo pasiryžusi deginti hekatombes 
visiems pasaulio dievams, dar tą patį vakarą nuvyko į Forumą pas 
vestales, sergantį vaiką patikėjusi slaugyti ištikimai nešiotei Silvijai, 
kuri ir ją pačią užaugino. 

Tačiau Palatine nuosprendis vaikui jau buvo padarytas. Vos tik 
valdovės lektika dingo už Didžiųjų vartų, į kambarį, kur gulėjo 


ž 

mažasis Rufijus, įėjo du cezario atleistiniai, vienas jų puolė senąją 
Silviją ir užgniaužė jai burną, o kitas, pagriebęs varine Sfinkso 
statulėlę, vienu smūgiu ją apsvaigino. 

Tada priėjo prie Rufijaus. Iškamuotas karštligės, be sąmonės 
berniukas nesuvokė, kas aplink jį darosi, šypsojosi jiems ir merkė 
savo gražias akutes, tarsi stengdamasis juos pažinti. Tačiau jie, nurišę 
auklei juostą, vadinamą cingulu, apvyniojo. jam -ant kaklo ir ėmė 
smaugti. Vaikas, vos kartą šūktelėjęs motiną, lengvai užgeso. -Po. to, 
įvynioję kūnelį į paklodę ir sėdę ant laukiančių žirgų, išskubėjo į 
Ostiją, kur įmetė lavoną į jūrą. 

-Popėja, nesulaukusi virgo magna, kuri su: kitomis vestalėmis buvo 
pas Vatinijų, netrukus sugrįžo į Palatiną. Radusi tuščią patalą ir 
sustingusį Silvijos kūną, -apalpo, o atsitokėjusi ėmė rėkti, ir paklaikęs 
jos riksmas aidėjo visą naktį ir dar rytojaus dieną. - 

Tačiau trečią dieną cezaris jai liepė dalyvauti puotoje, tad, apsi- 
taisiusi ametisto spalvos tunika, atėjo ir sėdėjo akmeniniu veidu, 
auksaplaukė, nebyli, nuostabiai graži ir grėsminga kaip mirties angelas. 

Ko! Flavijai nebuvo pastatę Koliziejaus, Romos amfiteatrai buvo 
renčiami daugiausia iš medžio, tad beveik visi jie sudegė per gaisrą. 
Tačiau ruošdamasis pažadėtoms žaidynėms Neronas įsakė pastatyti 
keletą, tarp jų vieną didžiulį, kuriam tuoj po ugnies užgesinimo 
pradėta plukdyti jūra ir Tibru galingi rąstai, nukirsti Atlanto šlai- 
tuose. Kadangi žaidynės savo puikumu ir aukų skaičiumi turėjo 
pranokti visas ankstesnes, papildomai buvo rengiamos patalpos žmo- 
nėms ir žvėrims. Tūkstančiai meistrų dirbo statyboje dieną naktį. 
Statė, puošė be atokvėpio. Žmonės pasakojo apie nepaprastus atlošus, 
inkrustuotus variu, gintaru, dramblio kaulu, perlamutru ir užjūrio 
vėžlių šarvais. Palei sėdynių eiles nutiesti kanalai su šaltu kalnų 
vandeniu turėjo pastate palaikyti malonią vėsą netgi per didžiau- 
sias kaitras. Milžiniškas purpurinis velarijus saugojo nuo saulės 
spindulių. Tarp sėdynių eilių sustatyti smilkytuvai su arabiškais 
kvepalais, palubėje įtaisyti įrenginiai šlakstyti žiūrovams šafrano 
ir verbenų rasa. Garsūs architektai Severas ir Celeris parodė visą savo 

išmanymą, kad sukurtų amfiteatrą, su niekuo nepalyginamą ir kartu 
talpinantį tokį skaičių smalsuolių, kokio ligi šiol nė vienas žinomas 
statinys nebuvo priglobęs. | 
Todėl tą dieną, kada turėjo prasidėti ludus matutinus, žioplių 
minios nuo aušros laukė vartų atidarymo, su pasimėgavimu klausėsi 
liūtų riaumojimo, kimaus panterų staugsmo ir šunų kaukimo. Dvi die- 
nas žvėrių niekas nešėrė, tiktai iš tolo kaišiojo kruvinus mėsos gabalus, 
kad kuo labiau sužadintų jų įniršį ir alkį. Tarpais pratrūkdavo tokia 
laukinių balsų audra, kad: žmonės palei cirką negalėdavo susikalbė- 
ti, o jautresni blykšdavo iš baimės. Tačiau su saulės patekėjimu cirko 
viduje suskambėjo skardžios, bet ramios giesmės, kurių susįrinku- 
sieji klausėsi nustebę, kartodami vieni kitiems: „Krikščionys! Krikš- 
čionys!“ Suimtųjų būrius sargybos atvedė į amfiteatrą dar naktį, 
ir ne iš vieno kalėjimo, kaip buvo ketinta iš pradžių, o iš visų po 
truputį. Minios žinojo, kad reginiai truks ištisas savaites ir mėnesius, 
bet ginčijosi, ar šiam kartui skirtas krikščionių skaičius bus sudoro- 
tas per vieną dieną. Traukiančių rytmečio giesmę vyrų, moterų ir 
vaikų buvo tiek daug, kad, žinovų manymu, nors ir po šimtą, po du 
šimtus aukų būtų išvaroma iš karto, žvėrys pavargs, prisisotins ir iki 
vakaro neįstengs visų sudraskyti. Kiti tvirtino, kad pernelyg didelis 
vienu metu arenoje pasirodančių aukų pulkas išblaškys dėmesį ir 
neleis deramai pasigrožėti reginiu. Vis labiau artėjant valandai, kada 
turėjo būti atidaryti į vidų vedantys koridoriai, vadinamieji vomi- 
torijai, publika darėsi žvalesnė, linksmesnė, karščiau ginčijosi apie 
įvairius reginio reikalus. Ėmė burtis grupės, vieni labiau gyrė liūtų, 
kiti tigrų smarkumą draskant žmones. Šen bei ten žiūrovai ėjo lažy- 
bų. Tačiau daug kas aptarinėjo gladiatorius, kurie išžygiuos į areną 
iki krikščionių — ir vėl spietėsi čia samnitų, čia galų, čia mirmilonų, 
čia trakų ar retiarijų '** šalininkų būriai. Anksti rytą didesni ar ma- 
žesni gladiatorių pulkeliai, vadovaujami globotojų, vadinamų lanis- 
tomis, pradėjo -plaukti į amfiteatrą. Nenorėdami prieš laiką per- 
vargti, jie ėjo be ginklų, dažnai visai nuogi, daug kas su žaliomis 
šakelėmis rankoje arba su gėlių vainikais, jauni, tokie gražūs ryto 
šviesoje, pilni gyvasties. Jų kūnai, žvilgantys alyva, galingi, tarsi iš- 
kalti iš marmuro, kėlė gražias formas mėgstančios minios susižavė- 
jimą. Ji daugelį jų pažinojo, ir be paliovos skambėjo šūkiai: „Sveikas, 
Furnijau! Sveikas, Leo! Sveikas, Maksimai! Sveikas, Diomedai!“ Jau- 
nos merginos sekė juos meilės pilnomis akimis, o jie dairėsi, kuri 
gražiausia, ir svaidė joms šmaikščius žodžius, tarsi jokie rūpesčiai jų 

nebūtų slėgę, siuntė bučinius ir šaukė: „„Apkabink, kol mirtis ne- 
apkabino!“ Paskui dingdavo už vartų, pro kuriuos daugeliui jau nebe- 
bus lemta išeiti. Tačiau vis nauji būriai blaškė minios dėmesį. Įkandin 
gladiatorių žengė ginkluoti rimbais mastigoforai, jų pareiga — pliekti 
ir skatinti kovotojus. Paskui mulai tempė į spoliarijų virtines veži- 
mų su rietuvėmis medinių grabų. Juos pamačiusios, minios džiūga- 
vo, iš jų skaičiaus spręsdamos apie reginio mastus. Toliau traukė 
vyrai, kurių -pareiga — pribaigti sužeistuosius, ir aprengti jie buvo 
taip, kad kiekvienas būtų panašus į Charoną arba Merkurijų, po 
jų — cirko tvarkdariai, sėdynių dalytojai, paskui — vergai, valgių 
ir vėsinančių gėrimų išnešiotojai ir galiausiai — pretorionai, kuriuos 
kiekvienas cezaris amfiteatre visada laikė po ranka. 

Pagaliau atsivėrė vomitorijai, ir minios griuvo į vidų. Tačiau 
susirinko tokia daugybė, kad plaukė ir plaukė ilgas valandas, net 
nuostabu, kad amfiteatras galėjo tokią aibę publikos sutalpinti. Paju- 
tę žmonių kvapą, žvėrys ėmė dar įnirtingiau kaukti. Užimdama vietas 
minia gaudė cirke kaip bangos per audrą. 

Apsuptas vigilų, pagaliau atvyko prefektas, o po jo jau nesibai- 
giančia virtine traukė lektikos su senatoriais, konsulais, pretoriais, 
edilais, viešųjų reikalų ir rūmų pareigūnais, pretorionų viršinin- 
kais, patricijais ir įžymiomis moterimis. Prieš kai kurias lektikas žengė 
liktoriai su kirviais rykščių ryšuliuose, kitas lydėjo vergų pulkai. 
Saulėje raibuliavo lektikų paauksinimai, balti ir įvairiaspalviai apda- 
rai, plunksnos, auskarai, brangenybės, kirvių plienas. Iš cirko sklido 
šūksniai — tai minia sveikino įtakingus pareigūnus. Tarpais dar žen- 
gė nedideli būriai pretorionų. 

Tačiau įvairių šventyklų žyniai pasirodė kiek vėliau, tik po jų buvo 
atneštos Vestos šventos mergelės, o jų priekyje ėjo liktoriai. Reginį 
buvo galima ir pradėti, visi laukė tik cezario, kuris taip pat neno- 
rėjo erzinti senokai laukiančių Žmonių ir, trokšdamas juos palenkti 
savo punktualumu, netrukus atvyko lydimas Augustos ir augustionų. 

Petronijus atvyko su augustionais, kartu paėmęs į lektiką ir 
Vinicijų. Šis žinojo, kad Ligija serga ir guli be sąmonės, bet kadangi. 
paskutinėmis dienomis įėjimas į kalėjimą buvo griežčiausiai saugo- 
mas ir seni sargybiniai pakeisti naujais, kuriems uždrausta kalbėtis, 
su prižiūrėtojais bei teikti nors ir menkiausias žinias tiems, kas 
ateidavo teirautis apie kalinius, todėl Vinicijus nebuvo tikras, ar još 
nėra tarp pirmos dienos reginiui skirtų aukų. Liūtams galėjo pasiųsti 
ir sergančią, ir be sąmonės. Tačiau kadangi aukos turėjo būti ap: 

teniptos žvėrių kailiais ir pulkais išvaromos į areną, tai joks žiūrovas 
negalėjo nei pažinti, nei pasitikrinti, ar viena jų daugiau, ar mažiau 
yra būryje. Sargai ir visi amfiteatro prižiūrėtojai buvo Vinicijaus 
papirkti, su bestiarijais susitarta, kad jie paslėpsią Ligiją kokioje 
tamsioje amfiteatro kertėje, o naktį perduosią jaunojo patricijaus 
patikėtiniui, kuris tuojau pat išvešiąs ją į Albano kalnus. Paslaptis 
buvo atskleista Petronijui, ir jis patarė Vinicijui viešai vykti kartu 
į amfiteatrą ir tik prie įėjimo įsimaišyti į minią, nuskubėti prie po- 
žemių ir ten, kad neatsitiktų klaida, pats parodyti sargams Ligiją. 

Sargai įleido jį pro mažas dureles, pro kurias vaikščiojo patys. 
Vienas jų, vardu Siras, tučtuojau J nuvedė pas krikščionis. Eidamas 
tarė: 

— Nežinau, pone, ar rasi, ko ieškai. Mes klausinėjome merginos, 
vardu Ligija, bet niekas mums neatsakė, nors gali būti, kad jie mumis 
nepasitiki. 

“ — Ar daug jų? — paklausė Vinicijus. 

— Didelė dalis, pone, turės likti rytdienai. 

— Ar yra tarp jų ligonių? | 

— "Tokių, kurie nebepastovi, nėra. 

Taip pasakęs, Siras atidarė duris, ir jie įžengė į didžiulę patalpą, 
bet žemą ir tamsią, nes šviesa į ją krito vien pro grotuotas angas, 
išeinančias į areną. Vinicijus iš pradžių nieko neįžiūrėjo, tik girdėjo 
aplinkui balsų gaudesį ir minios šauksmus amfiteatre. Tačiau po 
valandėlės, kai akys apsiprato tamsoje, pamatė pulkus keisčiausių 
padarų, panašių į vilkus ir lokius. Tai buvo krikščionys, aptempti 
žvėrių kailiais. Vieni jų stovėjo, kiti meldėsi klūpodami. Vienur ki- 
tur iš ilgų, ant kailių užkritusių aukos plaukų galėjai spėti esant mo- 
terį. Į vilkes panašios motinos nešiojo ant rankų taip pat gaurais 
aptemptus vaikus. Tačiau iš kailių kyšojo giedri veidai, akys tamsoje 
karštligiškai žibėjo džiaugsmu. Buvo matyti, kad daugumą šių žmo- 
nių pagavo viena mintis, viena vienintelė ir nežemiška, kuri dar gy- 
vus padarė juos abejingus viskam, kas dėjosi aplinkui ir kas galėjo 
ištikti juos pačius. Kai kurie, Vinicijaus paklausti apie Ligiją, žiūrėjo 
į jį tokiomis akimis, tarsi būtų pažadinti iš miego, ir nieko neatsakė, 
kiti šypsojosi jam, spausdami pirštą prie lūpų arba rodydami geležines 
grotas, pro kurias veržėsi ryškūs šviesos pluoštai. Tiktai vaikai kur 
ne kur verkė, išgąsdinti žvėrių riaumojimo, šunų kaukimo, žmonių 
rėkavimų ir į žvėris panašios savo tėvų išvaizdos. Eidamas šalia 
sargo Siro, Vinicijus žvelgė į veidus, ieškojo, klausinėjo, tarpais 

klupdamas ant kūnų, apalpusių nuo spūsties, tvankumos bei karščio, 
ir spraudėsi tolyn į tamsią gilumą šios niūrios patalpos, kuri, ko gera, 
buvo tokia pat erdvi kaip ir amfiteatras. . . 

Tačiau staiga sustojo, nes jam pasirodė, kad palei grotas sus- 
kambėjo kažkoks jam pažįstamas balsas. Kiek pasiklausęs, pasuko į 
tą pusę ir, prasibrovęs per minią, sustojo arčiau. Spindulių pluoštas 
krito ant kalbėtojo galvos, ir toje šviesoje Vinicijus pažino po vilko 
kailiu išdžiūvusį nepermaldaujamą Krispo veidą... | 

— Atgailaukite už nuodėmes savo, — kalbėjo Krispas, — nes tuo- 
jau išmuš valanda. Tačiau kas mano vien mirtimi kaltes savo išpirk- 
siąs, tas naują nuodėmę papildo ir nutemptas bus į ugnį amžiną. Kiek- 
viena savo nuodėme, kurią gyvendami padarėte, atnaujindavote 
Viešpaties kančią, tad kaipgi drįstate tikėtis, kad toji kančia, kuri 
jūsų laukia, galėtų anąją atpirkti? Vienoda mirtimi numirs šiandien 
ir teisieji, ir nusidėjėliai, bet Viešpats pažins savuosius. Vargas jums, 
nes liūtų iltys sudraskys jūsų kūnus, bet nesudraskys jūsų kalčių 
nė jūsų sąskaitos su Dievu. Viešpats parodė didį gailestingumą ir lei- 
dosi prikalamas prie kryžiaus, bet dabar bus tik teisėjas, kuris jokios 
kaltės nepaliks nenubaudęs. Tad kurie manėte, kad kančia užlygin- 
site nuodėmes savo, piktžodžiaujate prieš Dievo teisingumą ir tuo 
giliau būsite nugramzdinti. Baigėsi gailestingumas, atėjo Dievo rūsty- 
bės valanda. Štai netrukus stosite prieš paskutinį teismą, kuris nebent 
dorybinguosius išteisins. Atgailaukite už nuodėmes, nes jau atsivėrė 
pragaro nasrai, ir vargas jums, vyrai ir žmonos, vargas jums, gimdy- 
tojai ir vaikai! 

Ir iškėlęs kaulėtas rankas, kratė jas virš palinkusių galvų, bebai- 
mis, tačiau ir nepermaldaujamas net susidūręs su mirtimi, į kurią tuo- 
jau turėjo žengti visi šie pasmerktieji. Po jo kalbos atsiliepė balsai: 
„Atgailaujame už nuodėmes savo!“, paskui visi nutilo, tiktai buvo 
girdėti, kaip verkė vaikai ir žmonės kumščiais mušėsi į krūtinę. 
Vinicijui net kraujas sustingo gyslose. Jis, kuris visas viltis sudėjo 
į Kristaus gailestingumą, dabar išgirdo, kad atėjo rūstybės diena ir 
pasigailėjimo nepelnysi net mirdamas arenoje. Teisybė, galvoje jam 
šmėstelėjo ir greita kaip žaibas mintis, kad Apaštalas Petras kitaip 
prašnektų šiems einantiems mirti, bet vis dėlto rūstūs, pilni fanatiz- 
mo Krispo žodžiai ir ši tamsi patalpa su grotomis, už kurių plytėjo 
kančių laukas, ir tų kančių artumas, ir aibė mirčiai jau aprengtų 
aukų pripildė jo širdį siaubo ir baimės. Visa tai atrodė jam baisiau 
ir šimtą kartų kraupiau negu kruviniausi mūšiai, kuriuose buvo 

dalyvavęs. Tvankuma ir karštis jį ėmė dusinti. Šaltas prakaitas iš- 
pylė kaktą. Jis išsigando, kad neapalptų kaip tie, ant kurių kūnų 
klupo smelkdamasis į patalpos gilumą, o dar pagalvojęs, jog kiekvieną 
akimirką gali atsiverti grotos, ėmė garsiai šaukti Ligiją ir Ursą, vilda- 
masis, kad jeigu ne jie, tai gal kuris nors jų pažįstamas atsilieps. 

Ir iš tikrųjų netrukus kažkoks lokio kailiu aptemptas žmogus 
truktelėjo jį už togos ir tarė: 

— Pone, jie liko kalėjime. "Mane išvedė paskutinį, ir mačiau 
ją gulint ligos patale. 

— Kas tu toks? — paklausė Vinicijus. | 

— Fosorius, kurio lūšnelėje Apaštalas tave krikštijo, pone. Ma- 
ne suėmė prieš tris dienas, o šiandien jau turiu mirti. 


Vinicijus. atsiduso. Įeidamas tikėjosi surasti Ligiją, o dabar buvo 
pasiryžęs dėkoti Kristui, kad jos čia nėra — tai jam atrodė Išgany- 
tojo malonės ženklas. 


Tuo tarpu fosorius. vėl timptelėjo už togos ir tarė: 

— Atsimeni, pone, kad aš jus tada nuvedžiau į Kornelijaus vy- 
nuogyną, kur pašiūrėje mokė Apaštalas? 

— Atsimenu,— atsakė Vinicijus. 

— Vėliau mačiau jį dieną prieš mano suėmimą. Palaimino mane 
ir sakė ateisiąs į amfiteatrą peržegnoti žūstančiųjų. Norėčiau žiūrėti 
į jį mirties valandą ir matyti kryžiaus ženklą, tada lengviau būtų 
mirti, tad jeigu Žinai, pone, kur jis yra, pasakyk man. 

Vinicijus prislopintu balsu atsakė: | 

— Jis yra tarp Petronijaus žmonių, persirengęs vergu. Nežinau, 
kur jie išsirinko vietą, bet netrukus grįšiu į cirką ir pamatysiu. Tu išė- 
jęs į areną žiūrėk į mane, o aš atsistosiu ir pasuksiu galvą į jų pusę. 
Tada tavo akys suras jį. 

— Dėkoju, pone, ir ramybė tau. 

“ — Tebūna Atpirkėjas tau maloningas. 
+ — Amen. | | 

: Vinicijus išėjo iš kunikulo ir pasuko į į amfiteatrą, kur turėjo vietą 
šalia Petronijaus, tarp kitų augustionų. 

«“ — Yra? — paklausė jį Petronijus. 

Nėra jos. Liko kalėjime. . | 

1 — Klausyk, kas man dar atėjo į galvą, bet klausydamasis žiūrėk 
nors ir į Nigidiją, kad atrodytų, jog kalbamės apie jos šukuoseną... 
"Figelinas ir Chilonas dabar žvelgia į mus... Taigi klausyk: tegu Ligiją 

naktį paguldo į grabą ir išneša iš kalėjimo kaip mirusią, o toliau jau 
pats sugalvosi. | 

— Taip,— atsakė Vinicijus. 

Kalbą jiems pertraukė Tulijus Senecionds, kuris pasilenkęs prie 
jų tarė: 

— Nežinote, ar krikščionims duos ginklą? 

— Nežinome,— atsakė Petronijus. . 

— Norėčiau, kad duotų,— kalbėjo Tulijus, — kitaip arena per 
greitai liks panaši į mėsinę. Tačiau koks vis dėlto puošnus amfi- 
teatras! 

Iš tikrųjų vaizdas buvo puikus. Žemutinės eilės, pilnutėlės togų, 
baltavo kaip sniegas. Ant nuauksuotos pakylos sėdėjo cezaris su dei- 
mantų vėriniu ant kaklo ir aukso vainiku ant galvos, šalia jo — graži 
ir niūri Augusta, abipus jų — vestalės, aukšti pareigūnai, senatoriai 
su apvedžiotais apsiautalais, kariuomenės viršininkai su blizgančiais 
šarvais, žodžiu tariant, visi Romos galiūnai, įžymybės ir turčiai. To- 
limesnėse eilėse sėdėjo raiteliai, o dar aukščiau aplinkui juodavo 
jūra Žmonių galvų, virš kurių nuo vieno stulpo iki kito kabojo vai- 
nikai, nupinti iš rožių, lelijų, šilagėlių, gebenių ir vynuogienojų. 

Žiūrovai garsiai klegėjo, šūkavo vieni kitiems, dainavo, tarpais 
pliūpsėjo juokas po kokio šmaikštaus žodžio, perduodamo iš vienos 
eilės į kitą, jie trypė iš nekantrumo, ragindami greičiau pradėti. 

Pagaliau trypimas virto kone griaudėjimu be pertrūkio. Tada 
miesto prefektas, kuris prieš tai su šaunia palyda jau buvo -apjojęs 
areną, davė skepetaite ženklą, į kurį amfiteatras atsakė visuotiniu 
„Aaal..“, išsiveržusiu iš tūkstančių krūtinių. 

Paprastai reginys prasidėdavo laukinių žvėrių medžiokle, kurios 
metu varžydavosi visokie barbarai iš šiaurės ir pietų, bet šį kartą 

o mastigoforai ilgakotėmis šakėmis stumdė juos vienus prie kitų, kad 

nai tyčia klaidindami priešininkus. Vis dėlto kelios poros susirėmė, 
ir kova darėsi kruvina. Karštesni kovotojai metė skydus ir susikibę 
kairiosiomis rankomis, kad jau nebeišsiskirtų, dešiniosiomis grūmėsi 

žūtbūtinai. Kas krisdavo, pakeldavo pirštus aukštyn, šitaip maldau- 
damas pasigailėti, tačiau žaidynių pradžioje minia paprastai reika- 
laudavo sužeistųjų mirties, ypač andabatų, kurie su uždengtais vei- 
dais likdavo niekam nežinomi. Palengva kovotojų vis mažėjo, o kai 
galų gale liko tik du, mastigoforai juos taip pastūmė, kad susidūrę 
jie abu nugriuvo ant smėlio ir jau gulėdami nusmeigė vienas kitą. 


Tada, skambant šauksmams: „Baigta!“* — tarnautojai pašalino lavo- 


nus, o berniukai paaugliai grėbliais užžarstė kraujo pėdsakus arenoje 
ir pabarstė ją šafrano lapeliais. | 

Dabar turėjo prasidėti rimtesnė kova, dominanti ne tik kokius 
valkatas, bet ir rafinuotesnius žmones, jos metu jaunieji patricijai 
kartais kirsdavo stambių lažybų, dažnai prasilošdami iki paskutinio 
siūlelio. Iš karto ėmė keliauti iš rankų į rankas lentelės su užrašytais 
favoritų vardais ir sestercijų suma, kurią kiekvierias statė už savo 
pasirinktinį. Spectati, tai yra kovotojai, jau anksčiau grūmęsi arenoje 
ir pasiekę pergalių, susilaukė daugiausia šalininkų, bet tarp lošėjų 
buvo ir tokių, kurie statė nemažas sumas už naujus, visai nežinomus 
gladiatorius, vildamiesi jiems laimėjus susižerti didžiules pajamas. 
Kirto lažybų pats cezaris ir žyniai, ir vestalės, ir senatoriai, ir raite- 
liai, ir skurdžiai. Mažaturčiai, pritrūkę pinigų, dažnai užstatydavo 
savo laisvę. Taigi visi plakančiomis širdimis, net su nerimu laukė 
pasirodant kovotojų, ir ne vienas balsiai bėrė dievams įžadus, kad 
tik pelnytų jų globą savo favoritui. 

„ Pagaliau šaižiai suskambėjo trimitai, amfiteatre įsigalėjo laukimo 
tyla. Tūkstančiai akių nukrypo į užsklęstus didžiuosius vartus, prie 


"kurių priėjo Charonu persirengęs žmogus ir visiems tylint tris kartus 


sudavė per juos kūju, tarsi šaukdamas į mirtį tuos, kurie buvo už jų 
uždaryti. Tada atsivėrė abi vartų pusės, pražiodamos juodus nasrus, 
iš kurių ėmė piltis į apšviestą areną gladiatoriai. Žengė būriais po 
dvidešimt penkis vyrus, atskirai trakai, atskirai mirmilonai, sam- 
nitai!“?, galai, visi sunkia ginkluote, o pabaigoje — retiarijai, laiky- 


„ dami vienoje rankoje tinklą, kitoje trišakę. Jiems pasirodžius, šen ten 


suoluose pratrūko plojimai, kurie netrukus pavirto vientisa galinga, 


"nęsibaigiančia audra. Nuo viršaus iki apačios mirgavo įkaitę veidai, 


plojantys delnai ir pračiauptos lūpos, pro kurias veržėsi šūksniai. 


O gladiatoriai apėjo ratu visą areną ritmingu, stamantriu žingsniu, 
ž žvilgėdami ginklais ir turtingais šarvais, paskui sustojo prieš cezario 


V 

pakylą, išdidūs, ramūs ir šaunūs. Veriantis rago garsas -nutildė plo- 
jimus, tada kovotojai ištiesė aukštyn dešiniąsias rankas ir, pakėlę 
galvas ir akis į cezarį, ėmė šaukti, tikriau sakant, pratisai dainuoti: 


"Ave, caesar imperatdr! 
Morituri te salutant!* 


Paskui greitai išsisklaidė ir sustojo kiekvienas tam' tikroje vieto- 
je. Turėjo susiremti būrys prieš būrį, bet pirmiausia buvo leista įžy- 
miausiems kardininkams surengti individualias dvikovas, kuriose la- 
biausiai išryškėja priešininkų jėga, vikrumas ir drąsa. Štai tarp „galų“ | 
išėjo į priekį kovotojas, amfiteatro mėgėjams gerai žinomas pravarde 
„Mėsininkas“ (Lanio), daugelio žaidynių nugalėtojas. Su dideliu 
šalmu ant galvos ir šarvais, iš priekio ir užpakalio dengiančiais jo 
galingą krūtinę, ryškiai apšviestoje geltonoje arenoje atrodė kaip 
milžiniškas žvilgantis vabalas. Prieš jį išėjo ne mažiau garsus re- 
tiarijus Kalendionas. | 

Žiūrovai ėmė kirsti lažybų: 

— Penki šimtai sestercijų už galą! 

— Penki šimtai už Kalendioną! 

— Prisiekiu Herkuliu! Tūkstantis! 

— Du tūkstančiai! 

Tuo metu galas, priėjęs arenos vidurį, pradėjo vėl trauktis su 
atkištu kardu ir nuleidęs galvą atidžiai sekė pro antveidžio plyšius 
varžovą, lengvas, gražaus skulptūriško šstoto retiarijus, nuogutėlis, 
tik persijuosęs strėnas, mikliai sukosi aplink gremėzdišką priešą, 
grakščiai mosuodamas tinklu, čia nuleisdamas, čia pakeldamas 
trišakę ir dainuodamas įprastinę „tinklininkų“ dainą: | 


Ne tavęs — žuvies aš ieškau, 
Ko sprunki tu, gale!** 


Tačiau galas nespruko, po valandėlės sustojo ir įsispyręs ėmė 
nežymiai sukiotis vietoje, kad priešą visada turėtų prieš akis. Jo figūrė 
ir bjauriai didelė galva dabar atrodė klaikiai. Žiūrovai puikiai suprato, 
kad šis sunkus, variu apkaustytas kūnas rengiasi staigiam šuoliui; 


— . . . . P 72 
* Būk sveikas, cezari imperatoriau! | 
„ Mirsiantieji tave sveikina! (Lot.) 


** Non te peto, piscem peto, 
Ouid me fugis, Galle? (Aut. pastaba) 

kuris gali nulemti kovą. O retiarijus čia prišokdavo prie jo, čia 
atšokdavo, savo tridantėmis šakėmis. taip greitai mosuodamas, kad 
žmogaus akys vos suspėjo sekti. Trišakė kelis kartus džergžtelė- 
jo į skydą, „bet galas nė nekrustelėjo, tuo parodydamas didžiulę 
savo jėgą. Visas jo dėmesys atrodė sukauptas ne ties trišake, o ties 
tinklu, kuris nuolatos sukosi aplink jo galvą it pikta lemiantis paukštis. 
Sulaikę krūtinėje kvapą, žiūrovai sekė mitrų gladiatorių žaismą. Nutai- 
kęs akimirką Lanionas pagaliau pūolė staiga priešininką, o šis taip 
pat vikriai išnėrė iš po jo kardo ir pakeltos rankos, išsitiesė ir metė 
tinklą. 

„' Pasisukęs vietoje galas ji sulaikė skydu, paskui abudu atšoko at- 
gal. Amfiteatre sugriaudėjo šauksmai: „Macte!“ — o Žemutinėse ei- 
lėse vėl prasidėjo lažybos. Pats cezaris, kuris iš pradžių kalbėjosi su 
vestale Rubrija ir nelabai sekė reginį, atgręžė veidą į areną. 

" Gladiatoriai vėl ėmė kovoti, taip vikriai, taip tiksliai judėdami, 
kad tarpais galėjai pagalvoti, jog jie ne žūtbūtinai kaujasi, o tik 
rodo savo miklumą. Lanionas, dar du kartus išsisukęs nuo tinklo, 
vėl ėmė trauktis į arenos kraštą. Tačiau tada tie, kurie lažinosi 
prieš jį, nenorėdami, kad jis pailsėtų, ėmė rėkti: „Pulk!“ Galas 
paklausė ir šoko į priekį. Retiarijaus ranka staiga apsiliejo krauju, 
ir jo tinklas nudribo. Lanionas susikūprinęs puolė smogti paskutinį 
smūgį. Tačiau tą akimirką Kalendionas, tyčia apsimetęs, kad nebe- 
gali valdyti tinklo, kryptelėjo į šalį, išvengė dūrio ir, įspraudęs 
trišakę priešininkui tarp kelių, parvertė jį ant žemės. 

Galas mėgino atsistoti, tačiau vienu akimoju jį apraizgė lemtingos 
virvelės, kurios su kiekvienu judesiu vis tvirčiau veržė rankas ir 
kojas. O trišakės smūgiai tuo metu vertė ir vertė ant žemės. Dar 
kartą įtempęs jėgas, galas įsirėmė ranka, išsitempė, stengdamasis 
atsistoti — bergždžiai! Dar pakėlė prie galvos silpstančią ranką, kuri 
jau nepajėgė išlaikyti kardo, ir krito aukštielninkas. Kalendionas 
trišakės dantimis prispaudė jo kaklą prie žemės ir, abiem rankomis 
įsirėmęs į kotą, atsigręžė į cezario ložę. | 

„Visas cirkas drebėjo nuo plojimų ir Žmonių klyksmo. Tiems, 
kurie lažybose statė už Kalendioną, šią akimirką jis buvo didesnis 
už.cezarį, bet kaip tik dėl to jų širdyse išnyko ir nusistatymas prieš 
Lanioną, kuris savo kraujo kaina pripildė jiems kišenes. Tad publi- 
kos pageidavimai suskilo pusiau. Visose eilėse pusė žiūrovų parodė 
mirties ženklą, pusė — pasigailėjimo, bet retiarijus žiūrėjo tik į ceza- 
rio ir vestalių ložę ir laukė, ką jie nuspręs. 

pakylą, išdidūs, ramūs ir šaunūs. Veriantis rago garsas nutildė plo- 
jimus, tada kovotojai ištiesė aukštyn dešiniąsias rankas ir, pakėlę 
galvas ir akis į cezarį, ėmė šaukti, tikriau sakant, pratisai dainuoti: 


"Ave, caesar imperatbr! 
Morituri te salutanti* | 

„Mėsininkas“ (Lanio), daugelio žaidynių nugalėtojas. Su dideliu 
šalmu ant galvos ir šarvais, iš priekio ir užpakalio dengiančiais jo 
galingą krūtinę, ryškiai apšviestoje geltonoje arenoje atrodė kaip 
milžiniškas žvilgantis vabalas. Prieš jį išėjo ne mažiau garsus re- 
tiarijus Kalendionas. | | | 

Žiūrovai ėmė kirsti lažybų: 

— Penki šimtai sestercijų už galą! 

— Penki šimtai už Kalendioną! 

— Prisiekiu Herkuliu! Tūkstantis! 

— Du tūkstančiai! 

Tuo metu galas, priėjęs arenos vidurį, pradėjo vėl trauktis su 
atkištu kardu ir nuleidęs galvą atidžiai sekė pro antveidžio plyšius 
varžovą, lengvas, gražaus skulptūriško stoto retiarijus, nuogutėlis, 
tik persijuosęs strėnas, mikliai sukosi aplink gremėzdišką priešą, 
grakščiai mosuodamas tinklu, čia nuleisdamas, čia pakeldamas 
trišakę ir dainuodamas įprastinę „tinklininkų“ dainą: a 


Ne tavęs — žuvies aš ieškau, 
Ko sprunki tu, gale!** 


Tačiau galas nespruko, po valandėlės sustojo ir įsispyręs ėmė 
nežymiai sukiotis vietoje, kad priešą visada turėtų prieš akis. Jo figūra“ 
ir bjauriai didelė galva dabar atrodė klaikiai. Žiūrovai puikiai suprato, 
kad šis sunkus, variu apkaustytas kūnas rengiasi staigiam šuoliui/“ 

kuris gali nulemti kovą. O retiarijus čia prišokdavo prie jo, čia 
atšokdavo, savo tridantėmis šakėmis taip greitai mosuodamas, kad 
žmogaus akys vos suspėjo sekti. Trišakė kelis kartus džergžtelė- 
jo į skydą, „bet galas nė nekrustelėjo, tuo parodydamas didžiulę 
savo jėgą. Visas jo dėmesys atrodė sukauptas ne ties trišake, o ties 
tinklu, kuris nuolatos sukosi aplink jo galvą it pikta lemiantis paukštis. 
Sulaikę krūtinėje kvapą, žiūrovai sekė mitrų gladiatorių žaismą. Nutai- 
kęs akimirką Lanionas pagaliau pūolė staiga priešininką, o šis taip 
pat vikriai išnėrė iš po jo kardo ir pakeltos rankos, išsitiesė ir metė 
tinklą. 

Pasisukęs vietoje galas jį sulaikė skydu, paskui abudu atšoko at- 
gal. Amfiteatre sugriaudėjo šauksmai: „Macte!“ — o Žemutinėse ei- 
lėse vėl prasidėjo lažybos. Pats cezaris, kuris iš pradžių kalbėjosi su 
vestale Rubrija ir nelabai sekė reginį, atgręžė veidą į areną. 

Gladiatoriai vėl ėmė kovoti, taip vikriai, taip tiksliai judėdami, 
kad tarpais galėjai pagalvoti, jog jie ne žūtbūtinai kaujasi, o tik 
rodo savo miklumą. Lanionas, dar du kartus išsisukęs nuo tinklo, 
vėl ėmė trauktis į arenos kraštą. Tačiau tada tie, kurie lažinosi 
prieš jį, nenorėdami, kad jis pailsėtų, ėmė rėkti: „Pulk!“ Galas 
paklausė ir šoko į priekį. Retiarijaus ranka staiga apsiliejo krauju, 
ir jo tinklas nudribo. Lanionas susikūprinęs puolė smogti paskutinį 
smūgį. Tačiau tą akimirką Kalendionas, tyčia apsimetęs, kad nebe- 
gali valdyti tinklo, kryptelėjo į. šalį, išvengė dūrio ir, įspraudęs 
trišakę priešininkui tarp kelių, parvertė jį ant žemės. 

Galas mėgino atsistoti, tačiau vienu akimoju jį apraizgė lemtingos 
virvelės, kurios su kiekvienu judesiu vis tvirčiau veržė rankas ir 
kojas. O trišakės smūgiai tuo metu vertė ir vertė ant žemės. Dar 
kartą įtempęs jėgas, galas įsirėmė ranka, išsitempė, stengdamasis 
atsistoti — bergždžiai! Dar pakėlė prie galvos silpstančią ranką, kuri 
jau nepajėgė išlaikyti kardo, ir krito aukštielninkas. Kalendionas 
trišakės dantimis prispaudė jo kaklą prie žemės ir, abiem rankomis 
įsirėmęs į kotą, atsigręžė į cezario ložę. 

Visas cirkas drebėjo nuo plojimų ir žmonių klyksmo. Tiems, 
kurie lažybose statė už Kalendioną, šią akimirką jis buvo didesnis 
už cezarį, bet kaip tik dėl to jų širdyse išnyko ir nusistatymas prieš 
Lanioną, kuris savo kraujo kaina pripildė jiems kišenes. Tad publi- 
kos pageidavimai suskilo pusiau. Visose eilėse pusė žiūrovų parodė 
mirties ženklą, pusė — pasigailėjimo, bet retiarijus žiūrėjo tik į ceza- 
rio ir vestalių ložę ir laukė, ką jie nuspręs. 

Deja, cezaris nemėgo Laniono, nes paskutinėse žaidynėse prieš 
gaisrą, lažybose pastatęs už jo priešininką, jis pralošė Licinijui 
stambią sumą, tad dabar pakyloje ištiesė į priekį ranką ir nulenkė 
nykštį žemyn. ' 

Vestalės tučtuojau pakartojo šį ženklą. Tada Kalendionas prik- 
laupė ant galo krūtinės, išsitraukė trumpą peilį iš už juostos ir 
pakėlęs šarvus palei priešininko kaklą suvarė: Jam į gerklę iki 
koto trikampę geležtę. | 

— Peractum est! — suskambėjo balsai amfiteatre. | 

Lanionas' dar kiek pasitampė it papjautas jautis, kojomis | pas- 
pardė smėlį, paskui išsitiesė ir sūstingo. i 

Merkurijui nė nereikėjo įkaitinta geležimi tikrinti, ar dar gyvas. 
Lavonas tučtuojau buvo išneštas, į kovą stojo kitos poros, ir tik 
po jų užvirė ištisų būrių grumtynės. Minia įsitraukė į jas visa siela, 
visa širdimi ir akimis: klykė, riaumojo, švilpė, plojo, kvatojo, ragino 
kovojančius, šėlo. Arenoje gladiatoriai, padalyti į dvi komandas, 
kovėsi įsiutę kaip laukiniai žvėrys: krūtinė trenkėsi į krūtinę, 
kūnai pynėsi mirtiname glėbyje, traškėjo tvirtų galūnių sąnariai, 
kardai niro į krūtinės ir pilvus, pro išbalusias lūpas pliūpsėjo kraujas 
ant smėlio. Keliolika naujokų į pabaigą pagavo toks baisus 
siaubas, kad ištrūkę iš grūsties ėmė bėgti, bet mastigoforai, kapodami 
rimbais su pririštais alavo gabalais, vėl subruko juos atgal į kautynes. 
Ant smėlio susidarė didelės tamsios dėmės, vis daugiau nuogų ir 
šarvuotų kūnų tysojo vienas šalia kito it pėdai. Gyvieji kovojo ant 
lavonų, klupo ant šarvų, ant skydų, kruvinai žeidėsi kojas į sulau- 
žytus ginklus ir krito. Minia nesitvėrė džiaugsmu, svaiginosi mirtimi, 
ja alsavo, sotino akis jos reginiu ir palaimingai traukė į krūtinę 
jos kvapus. | 

Pagaliau kone visi nugalėtieji žuvo. Tiktai keletas sužeistųjų 
klūpojo viduryje arenos ir svyruodami tiesė į žiūrovus rankas, mal- 
daudami pasigailėti. Laimėtojams buvo išdalytos dovanos, vainikai, 
alyvos šakelės, atėjo. atokvėpio valandėlė, kuri visagalio cezario 
įsakymu pavirto vaišėmis. Vazose uždegti kvepalai. Šlakstytuvai pur- 
škė į publiką šafrano ir našlaičių lietų. Buvo nešiojami vėsinantys 
gėrimai, mėsos kepsniai, saldūs pyragaičiai, vynas, alyva ir vaisiai. 
Žmonės valgė, šnekučiavo, skėlbė šūkius cezario garbei, kad paskatin- 
tų jį dar dosniau apdovanoti. Kada žiūrovai jau numalšino 
alkį ir troškulį, šimtai vergų atnešė dovanų prikrautas pintines, 
iš kurių amūrais perrengti berniukai ėmė visokius daiktus ir abiem 

rankomis mėtė publikai. Kai buvo dalijamos loterijos teseros, „kilo 
peštynės: žmonės grūdosi, vertė, trypė vieni kitus, šaukėsi pagal- 
bos, šokinėjo per sėdynių eiles ir duso baisioje spūstyje, juk kas gavo 
laimingą skaičių, gąlėjo laimėti netgi namą su sodu, vergą, puošnų 
rūbą arba retą laukinį žvėrį, kurį vėliau parduos amfiteatrui. Todėl 
darėsi tokia sumaištis, kad turėjo tvarką daryti pretorionai, 0 po 
kiekvieno dalijimo reikėjo iš amfiteatro išnešti žmones sulaužytomis 
rankomis, kojomis arba net mirtinai grūstyje sutryptus. | 
Tačiau. turtingesnieji nedalyvavo kovoje dėl teserų. Augustionai 
tuo metu smaginosi žiūrėdami. į Chiloną ir šaipydamiesi iš jo tuščių 
pastangų pasirodyti.žmonėms, kad į kovas ir kraujo praliejimą gali 
taip pat drąsiai žiūrėti kaip ir visi kiti. Tačiau bergždžiai nelaimingas 
graikas raukė antakius, krimto. lūpas ir taip gniaužė kumščius, kad 
nagai smigo į delnus. Ir jo graikiška prigimtis, ir dvasios bailumas 
nepakėlė tokių reginių. Veidas išbalo, ant kaktos sužvilgo prakaito 
lašai, lūpos pamėlo, akys įdubo, dantys ėmė kalenti, kūną krėtė 
drebulys. Pasibaigus kovoms, jis šiek tiek atsigavo, bet kai kiti 
pradėjo plakti liežuviais, staiga jam pašoko pyktis, jis ėmė des- 
peratiškai atsikirtinėti. | 
— Ei graike! Tu negali žiūrėti į sudraskytąų žmogaus odą,— 
kalbėjo tampydamas jį už barzdos Vatinijus. 
Chilonas tik iššiepė į jį du paskutinius pageltusius dantis ir atsikirto: 
— Mano tėvas nebuvo kurpius, taigi nemoku jos lopyti. 
.— Macte! Habet! — sušuko keli balsai. 
Tačiau kiti tyčiojosi toliau. 
— Jis nekaltas, kad vietoj širdies turi gabalą sūrio! — šūktelėjo 
Senecionas. 
— Ir tu nekaltas, kad vietoj galvos turi šlapimo pūslę, — vėl 
atkirto Chilonas. 
— Gal būsi gladiatoriumi! Gražiai atrodytum su tinklu arenoje. 
— Jeigu tave juo sugaučiau, turėčiau smirdantį mulkį. 
— O ką darytum su krikščionimis? — klausė Festas Ligurietis.— 
Ar nenorėtum pasiversti šunimi ir juos kandžioti? 
— Nenorėčiau būti tavo broliu. 
— Tu meotų cholera!!'? 
"— O tu ligurų mulas! 
— Matyt, tau niežti kailis, bet nepatarčiau prašyti, kad aš jį 
pakasyčiau. 

— Pasikasyk pats sau. Jei kasydamasis nusidraskysi spuogus - — 
neteksi to, ką turi vertingiausia. 

Šitaip jie puolė jį, o jis kandžiai atsikirtinėjo visiems kvatojant. 
Cezaris plojo rankomis ir, kartodamas: ;,Macte!“, juos kurstė. 
Tačiau netrukus priėjo Petronijus ir palietęs raižyta dramblio kaulo 
lazdele graiko petį, šaltai tarė: | Ė 

— Gerai, filosofe, bet tu padarei vieną klaidą: dievai tave sut- 
vėrė vagišiumi, o-tu tapai demonu, todėl ir neišlaikysi! 

Senis pasižiūrėjo į jį paraudusiomis akimis, bet šį kartą nesurado 
„kokio įžeidžiančio atkirčio. Valandėlę nutilo, « 0 paskui atsakė bu 
prisiversdamas: 

— Išlaikysiu!.. | | 

Tuo metu trimitai paskelbė, kad reginio pertrauka pasibaigė. 
Žmonės ėmė trauktis iš tarpų, kur buvo susispietę pamankštinti 
kojas ir pasišnekėti. Prasidėjo visuotinis sambrūzdis ir. įprastiniai 
kivirčai dėl užimtos ankstesnės sėdynės. Senatoriai ir -patricijai ėjo 
į savo vietas. ;Šurmulys palengva tilo, amfiteatre nusistovėjo tvarka. 
Arenoje pasirodė būrys žmonių supurenti šen ten sukrešėjusio krau- 
jo sulipintus smėlio gumulus. . | 

Artėjo krikščionių eilė. Tai buvo miniai naujas reginys, niekas 
nežinojo, kaip jie elgsis, todėl visi smalsiai laukė. Publika sėdėjo 
susikaupusi, tikėjosi nepaprastų scenų, bet nuotaika buvo priešiška. 
Juk tie žmonės, kurie netrukus turėjo pasirodyti, sudegino Romą ir 
amžiais sukrautus jos lobius. Juk jie gėrė kūdikių kraują, nuodijo 
vandenis, keikė visą žmonių padermę ir darė pavojingiausius nusikal- 
timus. Sužadintos neapykantos nebūtų pajėgusios užgesinti nė didžiau- 
sios bausmės, o jeigu kas ir dilgino širdis, tai tik būgštavimai, kad 
kančios gali būti nepakankamas atpildas tiems nuožmiems pasmerk- 
tiesiems už jų piktadarybes. a 

Tuo tarpu saulė pakilo aukštai, ir jos spinduliai, perkošti pėr 
purpurinį velarijų, pripildė amfiteatrą kruvinos šviesos. Smėlis 
įgavo ugninį atspalvį, ir tame švytėjime, žmonių veiduose, kaip ir 
tuščioje arenoje, kuri netrukus turėjo prisipildyti žmonių kančios 
ir žvėrių įniršio, slypėjo kažkokia kraupuma. Atrodė, kad ore sklando 
siaubas ir mirtis. Minia, paprastai linksma, dabar, kupina neapykantos, 
atšiauriai tylėjo. Veidai buvo pikti. | | 

„Pagaliau prefektas davė ženklą: tada pasirodė tas pats Charonu 
persirengęs senis, kuris anksčiau šaukė į mirtį gladiatorius, perėjo 

lėtu žingsniu visą. areną ir visuotinėje tyloje vėl triskart kūju pabel- 
dė į vartus. 

Per .visą.amfiteatrą nuvilnijo niurnesys: 

— Krikščionys! Krikščionys! 

„Sugirgždėjo tamsių angų geležinės grotos, nuskardėjo įprasti 
mastigoforų šūksniai: „Į areną!“, ir beregint arena įprigužėjo tarsi 
silvanų!'!, apsidengusių kailiais. Visi bėgo greitai, kiek karštligiškai 
ir atskubėję į rato „vidurį klaupėsi vienas šalia kito, iškėlę aukštyn 
rankąs. Publika manė, -kad jie. prašo pasigailėti, :ir. pasipiktinusi 
tokiu bailumu ėmė trypti, švilpti, mėtyti tuščius indus..nuo vyno, 
nugraužtus kaulus ir klykti: „Žvėris! Žvėris!..“ Tačiau staiga įvyko 

netikėtas dalykas. Štai iš tų gauruotų būrių vidurio pakilo balsai, 
ir. r nuaidėjo giesmė, pirmą kartą tokia Romos cirke: 
0 Christus regnat!.. * , 

Žiūrovai apstulbo. Pasmerktieji giedojo pakėlę: akis į velarijų, 
išbalusiais veidais, bet su įkvėpimu. Visi suprato, kad šitie žmonės 
neprašo pasigailėjimo, atrodo, jie nemato nei cirko, nei publikos, nei 
senato, nei cezario. „Christus regnat!“ aidėjo vis garsiau, o 
suoluose, iki pat viršaus, žiūrovų eilėse ne vienas save klausė: kas 
čia dedasi ir kas tas Kristus, karaliaujantis šių mirtininkų lūpose? 
Tačiau tuo metu atsivėrė naujos grotos, ir į areną pasiutusiu greičiu 
lodama įsiveržė didžiulė gauja šunų: rusvi molosų veislės milžinai 
iš Peloponeso, dryžuoti Pirėnų šunys ir į vilkus panašūs gauruo- 
čiai iš Hibernijos, tyčia laikyti alkani, įkritusiais šonais ir krauju pasru- 
vusiomis akimis. Kauksmai ir urzgėsys užtvino visą amfiteatrą. Baigę 
giesmę, krikščionys klūpojo nejudėdami it suakrnenėję, tik kartojo 
vientisu aimanų choru: „Pro Christo! Pro Christo!“** Šunys, užuodę 
po žvėrių kailiais žmones ir suglumę, kad jie nė kiek nejuda, nedrįso 
iš karto pulti. Vieni korėsi ant ložių sienų, lygį norėdami pasiekti 
žiūrovus, kiti lakstė aplinkui ir įnirtingai lojo, lygi vydami kokį nema- 
tomą žvėrį. Publika įsiuto. Sugriaudėjo tūkstančiai balsų: kai kurie 
žiūrovai mėgdžiojo žvėrių riaumojimą, kiti lojo;kaip šunys, dar kiti 
siundė visokiausiomis kalbomis. Amfiteatras d.rebėjo nuo riksmų. 
Įerzinti šunys ėmė čia puldinėti prie -klūpančiųjų, čia vėl trauktis, 


* Kristus viešpatauja! (Lot.) 
*++ Už Kristų! (Lot.) 

kalendami dantimis, kol pagaliau vienas molosas suleido iltis prie- 
kyje klūpančiai moteriai į petį ir parsigriovė po savimi, 

Tada dešimtys jų puolė į vidurį, lyg pro pralaužtą spragą. Minia 
paliovė staugusi, kad galėtų geriau viską įsižiūrėti. Per kauksmą ir 
urzgimą dar buvo girdėti graudūs vyrų ir moterų. balsai: „Pro Chris- 
to! Pro Christo!“, bet arenoje jau raičiojosi trūkčiojantys šunų. ir 
žmonių kūnų kamuoliai. Iš draskomų kūnų kraujas dabar upeliais 
pliaupė. Šunys plėšė vieni kitiems iš nasrų kruvinus. žmonių gaba- 
lus. Kraujo ir išdraskytų vidurių tvaikas. nustelbė arabų kvepalus 
ir užliejo visą cirką. Pagaliau tik kur.ne kur liko pavienės klūpančios 
igūros, ant kurių tučtuojau griuvo siaučianti, kaukianti ruja. | 

Vos tik įbėgo krikščionys, Vinicijus pakilo ir atsigręžė, kad, kaip 
buvo sutaręs, parodytų fosoriui, kur tarp Petronijaus žmonių buvo 
užsislėpęs Apaštalas, paskui vėl atsisėdo ir sėdėjo negyvėlio veidu, 
stiklinėmis akimis žvelgdamas į klaikų reginį. Iš pradžių jis buvo visai 
pastiręs iš baimės, kad fosorius gal apsiriko ir Ligija yra čia tarp aukų, 
bet kada išgirdo ' balsus: „Pro Christo!“, pamatė, kaip kenčia šitiek 
žmonių, kurie mirdami liudija savo tiesą ir savo Dievą, jį nusmelkė 
kitas; neįveikiamas jausmas, deginantis kaip baisiausias sopulys: kai 
Kristus pats numirė kančiose ir už jį štai žūsta tūkstančiai, kai liejasi 
marios kraujo, tai dar vienas jo lašas nieko nereiškia, ir maldauti pa- 
sigailėjimo netgi muodėmė. Ši mintis plaukė į jį iš arenos, smelkėsi 
gilyn kartu su mirštančiųjų dejonėmis, kartu su jų kraujo kvapu. Ir 
vis dėlto jis meldėsi ir kartojo sukepusiomis lūpomis: „Kristau, Kris- 
tau, ir Tavo Apaštalas meldžiasi už ją!“ Paskui aptemo sąmonė, jis 
prarado nuovoką, kur esąs, tik vaidenosi, kad arenoje kraujo tvenkiasi 
vis daugiau ir daugiau, tas kraujas kyla ir išsilies iš cirko per visą 
Romą. Daugiau nieko negirdėjo — nei šunų kauksmo, nei žmonių 
riksmų, nei augustionų balsų, kurie staiga ėmė šaukti: 

— Chilonas apąlpo! 

— Chilonas apalpo! — pakartojo Petronijus, atsisukdamas į grai- 
ko pusę. 

Šiam iš tikrųjų pasidarė bloga, jis sėdėjo baltas kaip drobė, už- 
vertęs galvą, plačiai | išsižiojęs, panašus į lavoną. : 

Tuo pačiu metu pradėjo stumti į areną naujas aukas, aptemptas 
kailiais. k 

Jie, kaip ir pirmieji, tučtuojau suklaupė, bet nuvargę šunys ne- 
norėjo jų draskyti. Vos keletas puolė arčiau klūpančius, o kiti, sugulę 
ir iškėlę kruvinus snukius, plakė šonais ir plačiai žiovavo: 

Tada apsvaigusi nuo kraujo, įšėlusi minia sunerimo ir pradėjo 
klaikiai šaukti: 

-— Liūtus! Liūtus! Išleisti liūtus!.. 0 

* Liūtai buvo laikomi kitai dienai, bet amfiteatruose minia primesda- 
vo savo valią visiems, net ir cezariui. Tik vienas Kaligula, nieko ne- 
paisantis ir nepastovus su savo užgaidomis, išdrįsdavo priešintis, 
kartais net įsakydavo apkulti minią lazdomis, bet ir jis dažniausiai 
nusileisdavo. O Neronas, kuriam plojimai buvo visų brangiausia 
pasaulyje, nesipriešino niekada, tuo labiau dabar, kai rūpėjo apraminti 
po gaisro įpykusius žmones ir norėjo suversti kaltę už nelaimę krikš- 
čionims, | 0 

Taigi jis davė šenklą'a atidaryti kunikulą, i ir Žmonės, tai pamatę, tuo- 
jau nurimo. Sugirgždėjo grotos, už kurių buvo liūtai. Juos pamatę šu- 
nys susimetė į vieną krūvą priešingoje rato pusėje ir tyliai inkštė, o 
tie vienas po kito žengė į areną, milžiniški, rusvi, didelėmis gauruoto- 
mis galvomis. Pats cezaris atgręžė į juos nuobodžiaujantį veidą ir 
prisidėjo prie akies smaragdą; kad geriau matytų. Augustionai juos 
pasveikino plojimais, minia skaičiavo ant pirštų, kartu smalsiai sekda- 
ma, kokį įspūdį žvėrys daro viduryje klūpantiems krikščionims, ku- 
"rie vėl ėmė kartoti daugeliui nesuprantamus ir visus erzinančius 
žodžius: „„Pro Christo! Pro Christo!..“ 

Tačiau liūtai, nors ir išbadėję, neskubėjo prie aukų. Rausva š šviesa 
arenoje juos baidė, jie markstėsi lyg apakinti, kai kurie tingiai rąžėsi 
ištempdami auksaspalvius liemenis, kiti plačiai atvėrę nasrus žiovavo, 
tarsi norėdami parodyti žiūrovams baisias iltis. Tačiau paskui sudras- 
kytų kūnų, kurių daugybė gulėjo arenoje, ir kraujo kvapas ėmė juos 
veikti. Netrukus jų judesiai pasidarė neramūs, karčiai šiaušėsi, šnervės 
šnarpšdamos traukė orą. Vienas liūtas prišoko prie moters lavono 
sudraskytu veidu ir, uždėjęs ant jo priekines letenas, šiurkščiu liežu- 
viu pradėjo laižyti sukepusius krešulius, kitas prisiartino prie krikš- 
čionio, laikančio ant rankų elniuko kailiu aptemptą vaiką. 

Vaikas drebėdamas klykė ir verkė, konvulsiškai apkabinęs tėvo 
kaklą, o šis, norėdamas nors valandėlę pratęsti jam gyvenimą, stengėsi 
atplėšti nuo kaklo ir paduoti toliau klūpantiems. Tačiau klyksmas ir 
“judėjimas suerzino liūtą. Staiga trumpai, kapotai suriaumojęs, jis 
vienu letenos smūgiu suknežino vaiką ir nutvėręs nasrais tėvo galvą 
"akimoju sutriuškino. 

Tai pamatę, visi kiti liūtai puolė krikščionių pulką. Kelios moterys 
"nesusilaikė nesuklikusios iš siaubo, bet minia jas nustelbė plojimais, 

kurie vis dėlto greitai nutilo — noras žiūrėti buvo stipresnis. O matė jie 
baisius vaizdus: nasruose visai dingstančios galvos, vienu ilčių drykstę- 
lėjimu kiaurai perskrostos krūtinės, išplėštos širdys ir plaučiai, kaulų 
traškėjimas dantyse. Kai kurie liūtai, nugriebę aukas už šono ar strė- 
nų, pasiutusiais šuoliais lakstė po areną, .tarsi. ieškodami nuošalios 
vietos, kur galėtų jas suėsti, kiti riedamiesi šoko piestu, apsiglėbdami 
letenomis kaip imtynininkai ir drebindami amfiteatrą riaumojimu. 
Žmonės kilo iš vietų. Kai kas, palikę sėdynes, leidosi tarpais žemyn, 
kad geriau matytų, ir grūstyje ne vienas buvo sutryptas. Atrodė, kad 
įsikarščiavusios minios galų gale puls į pačią areną ir ims draskyti 
aukas kartu su liūtais. Skardėjo čia nežmoniškas klyksmas, čia ploji- 
mai, čia riaumojimas, niurnėjimas, tčių kaukšėjimas, molosų staugs- 
mas, čia vėl tik dejavimas. 

Cezaris laikė smaragdą prie akies ir atidžiai žiūrėjo. Petronijaus 
veide sustingo pasidygėjimas. 1F „panieka. Chilonas jau anksčiau buvo 
išneštas iš cirko. . z a 

O iš kunikulų srūdamos vis plūdo naujos aukos, : 

Iš aukščiausios amfiteatro eilės į juos žvelgė Apaštalas Petras, 
Niekas į jį nežiūrėjo, nes visų galvos buvo atgręžtos į areną, o jis 
atsistojo ir, kaip kadaise Kornelijaus vynuogyne laimino mirčiai ir 
amžinybei tuos, kurie bus sugauti, taip dabar žegnojo žūstančius žvėrių 
nasruose, žegnojo jų kraują, jų kančią, negyvus kūnus, paverstus šu- 
maitotais gniužulais, ir sielas, kylančias aukštyn nuo kruvino. smėlio. 
Kai kurie kėlė į jį akis, ir tada šviesėjo jų veidai, šypsojosi, kad antai 
ten, aukštai, regi kryžiaus ženklą. O Apaštalui plyšo širdis, jis kalbėjo: 
„O Viešpatie! Tebūna valia Tavo, nes Tavo garbei, liudydamos tiesą, 
žūsta šios mano avelės! Tu gi jas man ganyti liepei, tad atiduodu jas 
Tau, o Tu suskaičiuok jas, Viešpatie, paimk jas, užgydyk žaizdas jų, nu- 
malšink sopulį ir duok joms palaimą, didesnę už čia patirtą kančią“. 

Ir laimino vienus po kitų, būrį po būrio, su tokia didele meile, lyg 
jie būtų buvę jo vaikai, o jis atiduoda juos tiesiai į Kristaus rankas. 
Tuo metu cezaris ar per išsiblaškymą, ar norėdamas, kad žaidynės 
pranoktų visus ligšiolinius Romos reginius, sukuždėjo kelis žodžius 
miesto prefektui, o šis nulipęs nuo pakylos tučtuojau nuėjo į kuni- 
kulus. Net ir minia apstulbo, pamačiusi netrukus vėl atsiveriančias 
:grotas. Dabar išbėgo išleisti į areną visokiausi žvėrys: tigrai iš Euf- 
rato pakrančių, Numidijos panteros, lokiai, vilkai, hienos, šakalai. 
Visa arena tarsi subangavo įvairiausiais kailiais — dryžuotais, gelto- 
nais, rusvais, tamsiais, kaštoniniais ir šlakuotais. Kilo tokia sumaištis, 

kad akys nieko negalėjo atskirti — tik siaubingai vertėsi, raitėsi žvėrių 
keteros. Reginys prarado tikrovės pavidalą, pavirto tarsi kruvina 
orgija, tarsi klaikiu sapnu ar kraupia pamišusio proto haliucinacija. 
Riba buvo peržengta. Tarp riaumojimų, kauksmų ir inkštimo kai 
kur žiūrovų eilėse pliūpsėjo šaižus, spazmiškas moterų juokas — jų 
jėgos pagaliau išseko. Žmonėms pasidarė baisu. Veidai paniuro. Įvai- 
rūs balsai ėmė šaukti: „„Užteks! Užteks!“ 

Tačiau žvėris buvo lengviau įleisti negu išvaryti. Vis dėlto cezaris 
rado būdą, kaip juos pašalinti iš arenos ir dar suteikti žiūrovams 
naują pramogą. Visuose tarpuose tarp suolų pasirodė būreliai juodų, 
plunksnomis ir auskarais pasipuošusių numidiečių su lankais rankose. 
Minia atspėjo, kas bus, ir pasveikino juos pasitenkinimo šauksmu, o 
jie priėjo prie arenos aptvaro ir, įrėmę strėles į lankų timples, ėmė 
šaudyti į žvėrių pulkus. Tai buvo tikrai naujas reginys. Liauni juodi 
kūnai atsilošdami tempė standžius lankus ir leido strėlę po strėlės. 
Templių brunzgimas ir ilgų plunksnuotų strėlių švilpesys maišėsi su 
žvėrių kauksmais ir nustebusių žiūrovų šūksniais. Vilkai, lokiai, pan- 
teros ir dar likę gyvi žmonės krito vienas šalia kito. Kai kurie liūtai, 
pajutę strėlę šone, staigiai pasukdami iš įsiutimo perkreiptą snukį, 
bandė sugriebti medkotį ir sutraiškyti. Kiti inkštė iš skausmo. Smulkūs 
žvėrys išsigandę lyg apduję blaškėsi po areną arba daužė galvomis 
grotas, o strėlės vis švilpė ir švilpė, kol visa, kas gyva, krito mėšlun- 
giškose agonijose. 

Tada į areną išbėgo šimtai cirko vergų su lopetomis, semtuvais, 
šluotomis, karučiais, pintinėmis viduriams išnešti ir smėlio maišais. 
Jie plaukė vieni po kitų, ir visame plote užvirė darbas. Greitai iš jo 
buvo pašalinta lavonai, kraujas, mėšlas, viskas supurenta, išlyginta 
“ir pabarstyta storu sluoksniu smėlio. Paskui išbėgo amūriukai, barsty- 
dami rožių, lelijų ir visokių gėlių žiedlapius. Vėl buvo užkurti smilky- 
*tuvai ir nuimtas velarijus, nes saulė jau gerokai pakrypo vakarop. 

Žiūrovai žvalgėsi vieni į kitus ir klausinėjo, koks reginys jų dar 
laukia šiandien. 
< O laukė toks, kokio niekas nesitikėjo. Štai cezaris, prieš kiek laiko 
palikęs savo ložę, staiga pasirodė gėlėmis nubarstytoje arenoje su 
*purpuriniu apsiautalu ir aukso vainiku. Dvylika giesmininkų su cit- 
romis sekė iš paskos, o jis, laikydamas sidabrinę liutnią, nužygiavo 
iškilmingu žingsniu į vidurį ir, kelis kartus nusilenkęs žiūrovams, 
„pakėlė į dangų akis ir valandėlę taip stovėjo tarsi laukdamas įkvė- 
„pimo. 

Paskui užgavo stygas ir ėmė giedoti: 


O spindulingas Letonos sūnau, 
Chrisos, Tenedo ir Kilos valdove, 
Kaip Iliono šventąjį miestą 

Priešams galėjai tu atiduoti, 
Achilo pykčiui leidai nusiaubti, 
Kaip tu galėjai šventuosius aukurus, 

„Vien tavo garbei kurstomus nuolat, 

Leisti trojiečių krauju užlieti? 
"Sidabralanki, šauly taiklusis, 
Drebančios rankos į dangų kelias, 
Motinų aimanos veržias tavęspi, 
Meldžia raudodamos tavo malonės, 
Idant jų kūdikių pasigailėtum; 

Uolą tos aimanos būtų pravirkdžiusios, 
O tujen stovi šaltesnis už akmenį, 
Sielvartui kurčias esi, Smintėjau!.. 


Giesmė palengva virto graudžia, kupina skausmo elegija. Cirkas 
nuščiuvo. Cezaris pats susijaudino ir luktelėjęs traukė toliau: 


Tu dieviškosios formingos balsais 
"Galėjai aimanas, šauksmus nustelbti. 
Tačiau ir šiandien akys srūva ašarom 
Tartum žiedai gailiosiom rasomlts, 

Vos pasigirdus sielvartingai giesmei, 
Kuri iš pelenų ir dulkių vėlei prikelia 
Tą prapulties, gaisrų, nelaimių dieną... 
— O, kurgi tu buvai tada, Smintejau? * 


Čia jo balsas sudrebėjo, sudrėko akys. Ant vestalių blakstienų 
pakibo ašaros, publika klausėsi tyliai, o paskui pratrūko ilgai netils- 
tanti plojimų audra. ' 

Tuo metu pro atidarytus vėdinimui vomitorijus buvo girdėti, kaip 
girgžda vežimai, prikrauti krikščionių kruvinų palaikų — vyrų, mo-' 
terų, vaikučių, išgabenamų į baisias duobes, vadinamas putikulais. 

O Apaštalas Petras susiėmė rankomis savo baltą kretančią galvą 
ir širdyje šaukė: 

„Viešpatie! Viešpatie! Į kieno rankas Tu atidavei galią valdyti 
pasaulį? Ir kodėl nori įkurti savo sostinę šitame mieste?“ 


* Vertė Henrikas Bakanas. 

Tuo tarpu saulė buvo jau arti laidos ir, atrodė, ištirps vakaro 
gaisuose. Reginys pasibaigė. Minios ėmė eiti iš amfiteatro ir plūsti 
koridoriais, vadinamais vomitorijais, į miestą. . Tik augustionai delsė, 
laukdami, kol nuplauks banga. Jų visas būrys, palikę savo vietas, 
susirinko prie pakylos, kur:cezaris vėl pasirodė išklausyti pagyrimų. 
Nors žiūrovai nešykštėjo plojimų vos tik pabaigus giesmę, jam vis 
dar neužteko, jis tikėjosi, kad. jie žavėsis iki apkvaitimo. Veltui dabar 
skambėjo pagyrimo himnai, . veltui vestalės bučiavo jo „dieviškas“ 
rankas, o Rubrija pasilenkė taip žemai, kad net ruda jos galva palietė 
jo krūtinę. Neronas buvo nepatenkintas ir nemokėjo to slėpti. Jį taip 
pat stebino ir kėlė nerimą, kad Petronijus vis tyli. Jo lūpų ištartas 
pagiriamas žodis, taikliai iškeliantis giesmės vertybes, šią valandą jam 
būtų didelė paguoda. Pagaliau neištvėręs pamojo jam, o kai šis pa- 
kilo į ložę, tarė: 

— Na, sakyk... 

Petronijus šaltai atsakė: 

— Tyliu, nes negaliu rasti žodžių. Pranokai pats save. 

— Taip ir man atrodė, tačiau kodėl tie žmonės?.. 

— Argi gali reikalauti iš tos i. Margos minios, kad ji išmanytų 
poeziją? | 

— Tai ir tu pastebėjai, kad man neatsidėkojo taip, kaip nusi- 
pelniau? o 

— Tu pasirinkai bloga metą. 

— Kodėl? 

— Todėl, kad kraujo tvaiko apkvaišintos galvos negali įdėmiai 
klausytis. 

Neronas sugniaužęs kumščius atsakė: 

— Ak. tie krikščionys! Sudegino Romą, o dabar ir mane skriau- 
džia. Kokią dar bausmę jiems išgalvoti? 

Petronijus pamatė einąs blogu keliu,. jo žodžiai duoda tiesiog 
priešingų vaisių, jis siekė visai ne to, tad, norėdamas. pakreipti ce- 
zario mintis kitur, pasilenkė prie jo ir sukuždėjo: 

— Tavo giesmė nuostabi, tiktai turiu vieną pastabą: trečiojo 
posmo ketvirtoje eilutėje metras galėtų būti geresnis. 

- Neronas susigėdęs paraudo lyg užkluptas darant blogą darbą, 
pasižiūrėjo išsigandęs ir taip pat tyliai atsakė: 

— Viską tu pastebi!.. Žinau!.. Perdirbsiu! O daugiau niekas ne- 

pastebėjo? Teisybė? Dėl dievų meilės, tik niekam nesakyk... jeigu... 
tau gyvenimas mielas... 

Petronijus suraukė antakius ir atsakė jam, lyg išliedamas nuobo- 
dulį ir apmaudą: 

— Gali, o dieviškasai, mane nubausti mirtimi, jeigu tau kliudau, 
bet ja negąsdink manęs, nes dievai geriausiai žino, ar aš jos bijau. 

Taip kalbėdamas, žvelgė cezariui tiesiai į akis, ir šis kiek palau- 


kęs atsakė: 
— Nepyk... Juk žinai, kad t tave "myliu... 
„Blogas ženklas“, — pagalvojo Petronijus. 


— Norėjau šiandien jus sukviesti į puotą, — kalbėjo toliau Ne- 
ronas,— bet dabar verčiau užsidaryti ir gludinti tą prakeiktą trečio 
posmo eilutę. Mano klaidą, be tavęs, dar galėjo pastebėti Seneka, 
gal ir Sekundas Karinas, bet aš jais greit nusikratysiu. 

"Taip taręs, pasišaukė Seneką ir jam paskelbė, kad draugė su 
Akratu ir Sekundu Karinu siunčiąs jį į Italiją ir visas provincijas 
pinigų, kuriuos turį surinkti iš miestų, kaimų, garsių šventyklų, žo- 
džiu sakant, iš visur, kur tik įmanoma jų surasti arba išspausti. 
Tačiau Seneka, supratęs, kad jam pavedamas grobuonio, šventva- 
gio ir plėšiko darbas, griežtai atsisakė. 

— Man reikia važiuoti į kaimą, — tarė,— ir ten laukti mirties, 
nes jau esu senas ir nervai pakrikę. 

Iberiški Senekos nervai, stipresni už Chilono, gal ir nebuvo pa- 
krikę, bet apskritai jo sveikata šlubavo, jis atrodė it šešėlis, o galva 
pastaruoju metu visai pražilo. 

Pasižiūrėjęs į jį, Neronas taip pat pagalvojo, kad gal iš tikrųjų 
jau nebeilgai liko laukti jo mirties, ir atsakė: 

— Nenoriu tau kenkti ir varyti į kelionę, jeigu sergi, bet iš mei- 
lės, kurią tau jaučiu, noriu tave turėti arti, todėl, užuot vykęs į kaimą, 
užsidarysi namuose. ir niekur iš jų neisi. 

Paskui nusijuokęs pridūrė: 

— Pasiųsti Akratą su Karinu vienus — tai tolygu paleisti vilką 
avių ganyti. Ką siūlyti jų vyresniuoju? . | 

— Siūlyk mane, valdove! — tarė Domicijus Afras. 

— Ne! Nenoriu užtraukti Romai Merkurijaus rūstybės — jūs 
sugėdytumėte jį savo. vagystėmis. Man reikia stoiko, tokio kaip Se- 
neka arba mano naujas bičiulis filosofas Chilonas. 

Taip pasakęs, ėmė dairytis ir paklausė: 

— O kas gi atsitiko Chilonui? 

Chilonas, - jau atsipeikėjęs gryname ore ir sugrįžęs į amfiteatrą 
klausytis cezario giesmės, prislinkęs artyn atsiliepė: 

— Aš čia, spindintis saulės ir mėnulio kūdiki. Buvau sunegala- 
vęs, bet tavo giesmė mane pagydė. 

— Pasiųsiu tave.į Achają, — tarė Neronas.— Tu tenai tikriausiai 
iki paskutinio skatiko žinai, kiek jų yra kiekvienoje šventykloje. 

* — Padaryk taip, o Dzeuse, ir dievai sudės tau tokią ouokis, K ko- 
kios dar niekam ligi šiol nėra sudėję. : 

— Padaryčiau taip, bet nenoriu iš tavęs atimti žaidynių reginio. 

— (O Baali! — tarė Chilonas. 

Tačiau augustionai, nudžiugę, kad cezario nuotaika pasitaisė, 
pradėjo kvatoti ir šaukti: 

„ — Ne, valdove! Neatimk iš šito narsaus graiko žaidynių re- 
ginio. 

— Tačiau atimk man iš po akių, valdove, šiuos rėksmingus 
Kapitolijaus žąsiukus, kurių visų smegenys neužpildytų ąžuolo 
gilės kaušelio,— atsikirto Chilonas.— O pirmagimi Apolono sūnau, 
aš rašau graikiškai himną tavo garbei, todėl norėčiau praleisti kelias 
dienas mūzų šventovėje, maldaudamas įkvėpimo. 

— O ne! — sušuko Neronas.— Tu nori išsisukti nuo artimiausių 
reginių! Nieko nebus! 

— Prisiekiu, valdove, kad rašau himną. 0 

 — Tai rašysi jį naktį. Maldauk Dianą įkvėpimo, juk ji Apo- 
lono sesuo. 

Chilonas nuleido galvą, piktai šnairuodamas į augustionus, kurie 
vėl ėmė kvatoti. O cezaris kreipėsi į Senecioną ir Suilijų Neruliną, 
tardamas: 

— "Tik pagalvokite, šiai dienai skirtų krikščionių vos pusę įsten- 
gėme sudoroti. 

Tada senasis Akvilas Regulas, didelis amfiteatro ) reikalų žinovas, 
valandėlę pagalvojęs atsiliepė: 

— Tie reginiai, kuriuose pasirodo žmonės sine armis et sine arte*, 
trunka beveik tiek pat, bet jie daug neįdomesni. 

— Liepsiu jiems duoti ginklų, — atsakė Neronas. 

Tačiau prietaringas Vestinas staiga pabudo iš susimąstymo ir pas- 
laptingu balsu paklausė: 

— Ar pastebėjote, kad mirdami jie kažką regi? Žiūri į viršų ir 
miršta lyg be kančių. Esu tikras, kad jie kažką regi... 


* Be cinklo ir be išmanymo (ot). 

Taip pasakęs, pakėlė akis į amfiteatro angą viršuje, virš kurios 
naktis jau ėmė tiesti žvaigždėmis nusagstytą velarijų. Tačiau kiti at- 
sakė juoku ir šmaikščiais spėliojimais, ką gali krikščionys regėti mir- 
ties valandą. Tuo metu cezaris davė ženklą vergams fakelininkams 
ir paliko cirką, 0 paskui jį patraukė vestalės, senatoriai, pareigūnai 
ir augustionai. 

Naktis buvo giedra, šilta. Palei cirką dar stumdėsi minios, trokš- 
tančios pamatyti, kaip iškeliauja. cezaris, bet buvo kažkokios rūškanos 
ir bežadės. Vienur kitur pasigirdo plojimai, bet tuojau vėl nuščiuvo. 
Iš spoliarijaus girgždėdami vežimai tebegabeno kruvinus krikščionių 
palaikus. 

Petronijus ir Vinicijus keliavo namo tylėdami. | Tik prie rūmų Pet- 
ronijus paklausė: | 

— Ar galvojai apie tai, ką aš tau minėjau? 

— "Taip, taip,— atsakė Vinicijus. 

— Ar patikėsi, kad dabar šis reikalas ir man nepaprastai svarbus? 
Turiu ją išvaduoti nepaisydamas cezario ir Tigelino. Čia tarsi karas, 
kuriame aš pasiryžęs nugalėti, tarsi lošimas, kuriame noriu laimėti 
nors ir įkišdamas savo paties kailį... Ši diena dar labiau sutvirtino 
mano užsimojimą. | 

— Teatlygina tau Kristus! 

— Pamatysi. 

Taip kalbėdamiesi, sustojo prie vilos durų ir išlipo iš lektikos. Tuo 
metu prie jų priėjo kažkokia tamsi figūra ir paklausė: 

— Ar čia kilnusis Viničijus? 

— Taip,— atsakė tribūnas, — ko nori? 

— Aš Nazarijus, Miriam sūnus, einu iš kalėjimo ir atnešiau tau 
žinią apie Ligiją. 

Vinicijus uždėjo ranką jam ant peties ir fakelo šviesoje žiūrėjo į 
akis, negalėdamas ištarti nė žodžio, bet Nazarijus atspėjo jo lūpose 
sustingusį klausimą ir atsakė: 

— Dar gyva. Ursas atsiuntė mane pas tave, pone, pasakyti, kad 
ji karščiuodama meldžiasi ir kartoja tavo vardą. 

Vinicijus jam pasakė: 

— Garbė Kristui, kuris gali ją man sugrąžinti. i 

Paskui paėmęs nusivedė Nazarijų į biblioteką. Tačiau netrukus 
įėjo ir Petronijus pasiklausyti, ką jie šnekės. : 

— Liga ją išgelbėjo nuo gėdos, nes budeliai bijo, — kalbėjo jau- 
nuolis.— Ursas ir gydytojas Glaukas budi prie jos dieną naktį. 

— Ar sargai liko tie patys? a | 

— Taip, pone, ir ji guli jų kambaryje. Kaliniai, kurie buvo po- 
žemiuose, visi išmirė nuo karštligės arba užtroško tvankumoje. 

— Kas tu toks? — — paklausė Petronijus. : 

— Kilnusis - Vinicijus mane. pažįsta. Aš sūnus tos našlės, pas 
kurią gyveno Ligija. | 
| — Tu krikščionis? 

Jaunuolis klausiamu žvilgsniu pasižiūrėjo į Vinicijų, bet pamatęs, 
kad Šią akimirką jis meldžiasi, pakėlė galvą ir tarė: į 

— Taip. 0 | 

— Kokiu būdu tu zali laisvai įeiti į kalėjimą? 

"— Aš parsisamdžiau, pone, išnešioti mirusiųjų kūnus, tyčia taip 
padariau, kad galėčiau pagelbėti savo broliams ir atnešti! „Jiems Ži- 
nių iš miesto. | 

Petronijus įdėmiau nužvelgė dailų jaunuolio veidą, jo mėlynas 
akis ir juodus, vešlius plaukus, tada paklausė: 

-— Iš kokio krašto būsi, berniuk? | 

— Aš galilėjietis, pone. 

— Ar norėtum, kad Ligija būtų laisva? 

Jaunuolis pakėlė akis aukštyn: 

— Nors ir man pačiam paskui tektų numirti. 

Vinicijus jau paliovė meldęsis ir tarė: 

— Pasakyk sargams, kad ją paguldytų į grabą kaip numirėlę. 
Tu pasitelk pagalbininkų, kurie padėtų tau naktį ją išnešti. Netoli 
Dvokiančių duobių rasite laukiančius su lektika žmones, jiems ati- 
duosite grabą. Sargams pažadėk mano vardu, kad duosiu tiek aukso, 
kiek jo kiekvienas galės panešti savo apsiautale. | 

Taip kalbant, iš jo veido išnyko įprastinė negyva išraiška, jame 
„pabudo karys, kuriam viltis sugrąžino ankstesnę energiją. | 

O Nazarijus užkaito iš džiaugsmo ir iškėlęs rankas sušuko: 

— Tepagydo ją Kristus, juk ji bus laisva! 

— Manai, kad sargai sutiks? — paklausė Petronijus. 

— Jie, pone? Kad tik žinotų, jog už tai nekris ant jų galvų -baus- 
mė ir kančios! 

— Taip, taip! — tarė Vinicijus.— Sargai net buvo besutinką leisti 
jai pabėgti, taigi tuo labiau nesipriešins išnešti kaip numirėlę. * 

;  — Teisybė, yra žmogus,— pasakė Nazarijus,— kuris karšta ge- 
ležimi tikrina, ar išnešami kūnai yra mirę. Tačiau tam užtenka ir 


' 

kelių sestercijų, kad nėliestų geležimi numirėlio veido. Už vieną 
aurėjų jis palies ne kūną, o grabą. 

— -Pasalkyk jam, kad gaus pilną kapšą aurėjų, — tarė Petronijus. — 
Tačiau ar sugebėsi parinkti patikimų talkininkų? | ž 

— „Parinksiu tokius, kurie už pinigus parduotų net savo žmoną 
ir. vaikus. a ž 

— Kur juos rasi? I . i . 

— Pačiame kalėjime arba mieste. Sargai, kai bus papirkti; ieis, 
„ką tik pamorėsiu. | L: m 

— Jeigu taip, tai įvesk kaip samdytą nešiką mane, — tarė Vinicijus. 

Tačiau Petronijus labai atkakliai ėmė atkalbinėti taip nedaryti. 
Pretorionai galėtų jį pažinti net persirengusį, ir tada viskas nueitų 
perniek. ;,„Nei kalėjime, nei prie Dvokiančių duobių! — kalbėjo. — 
Reikia, kad visi — ir cezaris, ir Tigelinas — būtų įsitikinę, kad ji 
numirė, nes kitaip nedelsiant įsakytų ją vytis. Įtarimus išsklaidyti 
galima tik tokiu atveju, jei mes liksime Romoje tada, kai ji bus išvežta 
į Albano kalnus ar toliau, į Siciliją. Tik po savaitės ar dviejų tu su- 
sirgsi ir išsikviesi Nerono gydytoją, kuris tau patars išvažiuoti į kalnus. 
Tada judu susitiksite, o paskui... 

Jis valandėlę susimąstė, luktelėjęs numojo ranka ir pasakė: 

— Paskui gal ateis kiti laikai. 

— '"Tepasigaili jos Kristus, — tarė Vinicijus.— Tu čia kalbi apie 
Siciliją, o juk Ligija serga ir gali numirti... | 

— Apgyvendinsime ją kol kas arčiau. Išgydys pats oras, kad tik 
ištrauktume iš kalėjimo. Argi neturi kur nors kalnuose kokio nuo- 
minink o, kuriuo galėtum pasikliauti? | 

* — Taip! Turiu! Iš tikrųjų! — skubiai atsakė Vinicijus.— Netoli 
Koriojų kalnuose yra patikimas žmogus, kuris mane dar vaiką ant 
rankų nešiojo ir. myli ligi šiol. 

“Petronijus padavė Vinicijui lenteles. 

—- „Parašyk jam, kad rytoj čia atvyktų. Žysūną išsiųsiu tuojau pat. 
nurodymus. Neilgai laukus, raitas vergas išjojo nakties tamsoje į 
Koriolus. | p 

„—- Norėčiau,— prašneko Vinicijus.— kad Ursas Ją lydėtų kė- 
lionėje... Man būtų ramiau.. 

.-— Pone, — pasakė Nazarijus, — tas vyras nežmoniškos jėgos, jis 
išlauš grotas ir seks paskui ją. Yra vienas langas aukštai stačiojė 

„sienoje, ten sargyba nestovi. Atnešiu Ursui virvę, o visa kita jis pats 
padarys. | 0 

— Prisiekiu Herkuliu! — tarė Petronijus. — Tegu išsiveržia kaip 
jam patinka, tik ne kartu su ja ir ne po dviejų ar trijų dienų, nes jie 
„sektų jo pėdomis ir atrastų jos slėptuvę. Prisiekiu Herkuliu! Negi 
norite pražudyti save ir ją? Draudžiu jums užsiminti jam apie Ko- 
riolus, o jei ne — aš nusiplaunu rankas. 

Abu pripažino, kad Petronijaus perspėjimas pagrįstas, ir nutilo, 
Paskui Nazarijus pakilo atsisveikinti, pažadėjęs ateiti rytoj. auštant. 

Su sargais vylėsi susitarti dar šią naktį, bet pirmiau norėjo už- 
sukti pas motiną, kuri šiais nepastoviais ir baisiais laikais neturėjo 
dėl jo nė valandėlės ramybės. „Pasvarstęs nusprendė pagalbininko 
neieškoti „mieste, o surasti ir papirkti vieną tų, kurie drauge su juo 
nešioja lavonus iš kalėjimo. 

„ Prieš -pat išeidamas dar stabtelėjo ir pasivedėjęs Vinicijų į šalį 
ėmė kuždėti: 

* — Pone, apie mūsų ketinimus aš niekam + neužsiminsiu, net mo- 
tinai, bet Apaštalas Petras žadėjo ateiti pas mus iš amfiteatro, o jam 
pasakysiu viską. | | 

.— Gali šituose namuose kalbėti garsiai, — atsakė Vinicijus.— 
Apaštalas Petras buvo amfiteatre su Petronijaus žmonėmis. Pagaliau 
aš pats eisiu su tavimi. 

Jis liepė paduoti jam vergo apsiautalą, paskui abu išėjo. 

Petronijus giliai atsiduso. | 

„Anksčiau norėjau, kad ji numirtų nuo tos karštligės, nes Vini- 
cijui tai būtų dar ne taip baisu. Tačiau dabar pasiryžęs paaukoti 
Eskulapui auksinį trikojį, kad tik ji pasveiktų... Ak tu, Ahenobarbe, 
nori sau pasidaryti pramogą iš įsimylėjusio žmogaus skausmo! Tu, 
Augusta, pirma ėmei pavydėti merginai grožio, o dabar įmanytum 
ją gyvą suėsti už tai, kad žuvo tavo Rufijus... Tu, Tigelinai, nori 
ją sunaikinti man ant piktumo!.. Pasižiūrėsime. Sakau jums, jūsų 
akys neregės jos-arenoje, nes aš arba numirsiu, arba ją išplėšiu jums 
kaip iš šunų nasrų... Ir išplėšiu taip, kad jūs nė nežinosite, o paskui, 
kai tik pažvelgsiu į jus, vis pagalvosiu: štai kvailiai, kuriuos Petronijus 
apmulkino...“ S 

Patenkintas savimi, perėjo į. triklinijų, kur drauge su Eunike 
sėdo vakarieniauti. Lektorius per tą laiką skaitė Teokrito idiles. 
Lauke vėjas atginė debesų iš Soraktės pusės, ir staigi audra sudrumstė 
giedros vasaros nakties tylą. Tarpais griaustinis nudundėdavo virš 

septynių kalvų, o Petronijus su Eunike, sugulę prie stalo, klausėsi 
kaimo poeto, kuris melodinga dorėnų tarme apdainavo piemenėlio 
meilę, o paskui nurimę ruošėsi saldžiam poilsiui. i 

Tačiau prieš tai dar sugrįžo Vinicijus. Sužinojęs apie j0: sugrįžimą, 
Petronijus išėjo ir paklausė: : 

— Na kaip?.. Ar nesugalvojote nieko nauja, o Nazarijus ar - jau 
nuėjo į kalėjimą? . 

— "Faip,— atsakė jaunuolis, slostydamas: sulytus plaukus, — Na- 
zarijus nuėjo tartis su sargais, o aš mačiau Petrą, kuris..man liepė 
melstis ir tikėti. 

— Tai gerai. Jeigu viskas vyks sklandžiai, kitą naktį jau bus 
galima ją išnešti.. | 

— Nuomininkas su savo žmonėmis turi pasirodyti auštant. 

— Kelias netolimas. Dabar pailsėk. | 

Tačiau Vinicijus atsiklaupė savo kubikule. ir ėmė melstis. 

„ Apie saulėtekį atvyko iš Koriolų nuomininkas Nigras ir atsiga- 
beno, kaip buvo nurodęs Vinicijus, lektiką, taip pat keturis patiki- 
mus vyrus, parinktus iš vergų britų, bet juos apdairiai paliko už- 
eigoje Subure. 

Visą naktį budėjęs Vinicijus išėjo jo pasitikti, o šis, pamatęs jauną- 
jį šeimininką, susijaudino ir bučiuodamas jam rankas ir akis tarė: 

— Brangusis mano, ar sergi, o gal rūpesčiai taip iščiulpė tau 
iš veido kraują, kad iš pradžių vos tave pažinau? 

Vinicijus jį nusivedė į vidinę kolonadą, vadinamąjį ksistą, ir 
ten atskleidė paslaptį. Nigras klausėsi susikaupęs, įdėmiai, ir jo šiurkš- 
čiame, įdegusiame veide buvo matyti didelis susijaudinimas, kurio 
nė nesistengė tramdyti. 

— Tai ji krikščionė? — sušuko. 

Ir ėmė tiriamai žiūrėti Vinicijui į veidą, o šis, matyt, atspėjo, ko 
klausia kaimiečio žvilgsnis, nes atsakė: 

— Ir aš krikščionis... 

Tada Nigro akyse sublizgo ašaros, kiek patylėjęs jis iškėlė aukštyn 
rankas ir tarė: 

— O, dėkui Tau, Kristau, kad nuėmei giedravalkį nuo man bran- 
giausių pasaulyje akių. 

Paskui apkabino Vinicijaus galvą ir verkdamas iš laimės ėmė 
bučiuoti jo kaktą. | 

Po valandėlės atėjo Petronijus, Nazarijumi vedinas, 

.— Geros žinios! — sušuko iš tolo. 

Žinios iš tikrųjų buvo geros. Pirmiausia — gydytojas Glaukas 
užtikrino, kad Ligijos gyvybei pavojus negresia, nors ji sirgo ta pa- 
čia kalėjimo karštlige, nuo kurios ir Tuliane, ir kituose kalėjimuose 
kasdien mirė šimtai žmonių. O dėl sargų ir žmogaus, karšta geležimi 
tikrinančio numirėlius, nebuvo nė mažiausių sunkumų. Su padėjėju, 
vardu Atis, taip pat susitarta. 

— Grabe padarėme skyles, kad ligonė galėtų kvėpuoti, — kal- 
bėjo Nazarijus.— Visas pavojus tik tas, kad ji nesudejuotų arba 
neprašnektų tada, kai eisime pro pretorionus. Tačiau ji labai nusil- 
pusi ir nuo ryto guli užsimerkusi. Be to, Glaukas jai duos migdančio 
gėrimo, jį pats sutaisė iš vaistų, kuriuos aš atnešiau iš miesto. Grabo 
dangtis nebus užkaltas. Jį lengvai nukelsite ir paimsite ligonę į lek- 
tiką, o mes įdėsime į grabą pailgą maišą su smėliu, jūs tik paruoškite. 

Vinicijus klausėsi šių žodžių baltas kaip drobė, bet klausėsi taip 
įdėmiai, tarsi iš anksto būtų žinojęs, ką Nazarijus pasakys. 

— Ar kitų kokių numirėlių nenešite iš kalėjimo? — pasiteiravo 
Petronijus. | 

— Šiąnakt numirė apie dvidešimt žmonių, o iki vakaro bus dar 
keliolika, — atsakė jaunuolis, — nešikai turi eiti vora, visi kartu, bet 
mes padelsime, kad atliktume pabaigoje. Jau pirmame posūkyje ma- 
no draugas ims tyčia šlubuoti. Tokiu būdu gerokai atsiliksime nuo 
kitų. Jūs laukite mūsų prie mažosios Libitinos šventyklos. Kad tik 
Dievas duotų kuo tamsesnę naktį. 

— Duos Dievas,— tarė Nigras.— Vakar vakare buvo giedra, 
o paskui staiga pratrūko audra. Šiandien dangus vėl grynas, bet šu- 
tina nuo pat ryto. Dabar kas naktį bus lietūs ir perkūnijos. 

— Ar einate be šviesų? — paklausė Vinicijus. 

— "Tik priešakyje nešami fakelai. Dėl visa pikta jūs būkite prie 
Libitinos šventyklos, kai tik sutems, nors mes "Paprastai išnešame 
lavonus prieš pat vidunaktį. . 

Visi nutilo, buvo girdėti vien Vinicijaus + alsavimas. 

Petronijus kreipėsi į jį. 

— Sakiau vakar,— tarė jis, — jog būtų geriausia, kad abu pasilik- 
tume namie. Tačiau dabar matau — ir aš nenusėdėsiu... Aišku, jei- 
gu ji pati bėgtų, reikėtų didesnio atsargumo, bet jeigu ji bus išnešta 
kaip numirėlė, tai manau, kad niekam nešaus į galvą nė mažiausias 
įtarimas. 

— Taip! Taip! — patvirtino Vinicijus.— Aš turiu ten būti. Pats 
iškelsiu ją iš grabo. 

*— O kai bus mano namuose prie Koriolų, aš atsakysiu už ją,— 
tarė Nigras. 
“Tuo ir baigėsi kalba. Nigras skubėjo į užeigą, pas savo Žmones. 
Nazarijus, pasikišęs po tunika kapšą su auksu, patraukė į kalėjimą. 
Vinicijui prasidėjo didžio nerimo, karštinės, nuogąstavimų ir laukimo 
diena. : 

— Žygis turėtų pasisekti, nes gerai apgalvotas, — kalbėjo jam 
Petronijus.— Geriau neįmanoma buvo sutvarkyti. Tu turi apsimesti 
nuliūdęs ir vaikščioti su tamsia toga. Tačiau cirko vis dėlto neatsisa- 
kyk. Tegu tave mato... Viskas taip apgalvota, kad negali sužlugti. 
Beje, ar tu visiškai pasitiki tuo savo nuomininku?.. | 

— Jis krikščionis, — atsakė Vinicijus. 

Petronijus nustebęs pasižiūrėjo į jį, paskui sūžtelėjo pečiais ir 
prašneko lyg pats sau: | 

— Prisiekiu Poluksu! Kaip vis dėlto „tai plinta! Kaip pagauna 
žmonių širdis!.. Kai gresia toks pavojus, kiti iš karto atsisakytų visų 
dievų — ir romėnų, ir graikų, ir egiptiečių. Keista vis dėlto... Pri- 
siekiu Poluksu!.. Jeigu tikėčiau, kad pasaulyje dar.kas nors nuo mū- 
sų dievų priklauso, pažadėčiau dabar kiekvienam po šešis baltus jau- 
čius, o Kapitolijaus Jupiteriui — dvylika... Tačiau ir tu negailėk pa- 
žadų savo Kristui... 

— Aš Jam atidaviau savo sielą,— atsakė Vinicijus. 

Ir kiekvienas nuėjo sau. Petronijus sugrįžo į kubikulą. O Vinici- 
jus patraukė iš tolo pasižiūrėti į kalėjimą, iš ten pasuko į Vatikano 
kalvos šlaitą, į tą fosoriaus lūšną, kur iš Apaštalo rankų priėmė krikš- 
tą. Jam atrodė, kad toje lūšnoje Kristus jį išklausys greičiau negu ki- 
tur, tad, ją suradęs ir parpuolęs ant žemės, visas savo susopusias šir- 
dies galias sudėjo į pasigailėjimo maldą ir taip į ją pasinėrė, kad už- 
miršo, kur esąs. ir kas jam darosi. 

Jau po vidudienio jį pažadino trimitų aidai, plaukiantys nuo Ne- 
rono cirko. Tada išėjo iš lūšnos ir ėmė dairytis aplinkui tokiomis aki- 
mis, tarsi ką tik pabudęs iš miego. Lauke buvo karšta ir tylu, tiktai ka- 
da ne kada ramybę drumstė bronzos žvangesys ir nesiliaujantis 
įnirtingas žiogų čirškimas. Oras pasidarė tvankus, dangus virš miesto 
buvo dar žydras, bet Sabinų kalnų pusėje žemai prie pat horizonto 
tvenkėsi tamsūs debesys. | 

Vinicijus sugrįžo namo. Atrijuje jo laukė Petronijus. 

— Buvau Palatine,— tarė.— Tyčia ten pasirodžiau ir prisėdęs 
palošiau kauliukais. Anicijus vakare kelia puotą, pažadėjau, kad 

ateisime, bet tik po vidunakčio, nes prieš tai man reikia išsimiegoti. 
Kaip nors nuvyksiu, ir gerai būtų, kad ir tu apsilankytum. 0 

— Ar nebuvo jokių žinių iš Nigro arba Nazarijaus? — pasi- 
teiravo -Vinicijus. i 

— Ne. Juos pamatysime tik | apie vidunaktį. Ar pastebėjai, kad 
kyla audra? ( 

— Taip . 

-—- Rytoj turi būti. krikščionių nukryžiavimo reginys, bet gal su- 
kliudys lietus. 

"Faip taręs, priėjo prie Vinicijaus, palietė jo petį ir pasakė: 

— Tačiau jos nėpamatysi ant. kryžiaus, tiktai Korioluose. Pri- 
siekiu Kastoru! Jos išvadavimo valandos nemainyčiau į visas Romos 
gemas. Vakaras jau netoli... . 

Teisybė, artėjo naktis, ir sutemos ėmė gaubti miestą anksčiau 
negu paprastai — užslinko debėsys, uždengdami visą padangę. Atė- 
jus vakarui, prapliupo smarkūs lietus, kuris, garuodamas ant įkaitu- 
sių per karštą dieną akmenų, užklojo migla miesto gatves, „Paskui 
pakaitomis čia rimo, čia vėl pliaupė trumpos liūtys. 

— Paskubėkime,— pagaliau tarė Vinicijus.— Dėl audros gali 
anksčiau išnešti lavonus iš kalėjimo. 

— Metas! — atsakė Petronijus. 

Ir apsivilkę gališkais apsiautalais su gaubtais per sodo vartelius 
išėjo į gatvę. Petronijus dar apsiginklavo trumpu romėnišku durklu, 
vadinamu sika, kurį visada pasiimdavo į savo naktines išvykas. 


| Dėl audros miestas buvo tuščias. Tarpais žaibas perskrosdavo 
debesis, žėrinčia šviesa nuplieksdamas neseniai išmūrytų arba dar 
tebestatomų namų sienas ir šlapias akmenines plytas, kuriomis bu- 
vo išgrįstos gatvės. Tokioje šviesoje ilgokai ėję, jie pagaliau pa- 
matė kalvelę, ant kurios stovėjo maža Libitinos šventyklėlė, o pa- 
pėdėje — pulkelį mulų ir arklių. . 


— Nigrai! — tyliai šūktelėjo Vinicijus. 

— Aš čia, pone! — atsiliepė balsas per r Metų 

— Viskas parengta? | . 

— "Taip, mano brangusis. Vos sutemus, mes jau buvome vietoje. 
Tačiau slėpkitės po skardžių, jei ne — permirksite kiaurai. Kokia 
audra! Manau, kad užeis ir kruša. , 

“ Nigro nuogąstavimai pasitvirtino, nes netrukus. pasipylė kruša, iš 

pradžių smulki, paskui vis stambesnė ir tankesnė. Oras beregint atšalo. 

O jie stovėjo po skardžių, apsaugoti nuo vėjo ir ledokšnių, ir. šne- 
kėjosi prislopintais balsais. 

— Jeigu kas ir pamatytų mus, — kalbėjo Nigras,— nesukeltume 
jokių įtarimų, nes atrodome lyg pasislėpę nuo audros. Tačiau bijau, 
kad lavonų išnešimas nebūtų atidėtas rytdienai. | 

— Kruša neilgai kris, — tarė Petronijus. — Reikia laukti nors ir 
iki aušros. | . 

Ir suklusę laukė, ar neišgirs ateinant siobnešių. Kruša iš tikrųjų 
liovėsi, bet tučtuojau sušniokštė liūtis. Tarpais smarkus vėjas nešė 
nuo Dvokiančių duobių pusės baisią smarvę, Ji sklido i 1Š trstančių, ne- 
giliai ir atsainiai palaidotų lavonų. i 

Staiga Nigras tarė: 

— Matau per miglą žiburėlį... Vieną, du, tris... tai fakelai! 

Ir atsisuko į savo Žmones: 

-— Žiūrėkite, kad mulai neprunkštų!.. 

-— Ateina! — tarė Petronijus. 

Žiburiai darėsi vis ryškesni. Netrukus jau buvo galima atskirti 
vėjo gūsių plaikstomas fakėlų liepsnas. | 

| Nigras ėmė žegnotis ir melstis. Tuo metu niūri procesija pri- 
artėjo ir pagaliau priėjusi Libitinos šventyklėlę sustojo. Petronijus, 
Vinicijus ir Nigras tylėdami prisispaudė prie skardžio, nesuprasdami, 
ką tai reiškia. Tačiau nešikai sustojo tiktai apsirišti veidus ir burnas 
skudurais, kad apsisaugotų nuo dusinančios smarvės, kuri prie pat 
putikulų buvo tiesiog nepakenčiama; paskui jie vėl pakėlė grabus 
ir nuėjo toliau. 

Tik vienas grabas užtruko prie šventyklėlės. 

Vinicijus šoko lėkti, o jam įkandin — Petronijus, Nigras ir du 
vergai britai su lektika. 

Tačiau dar nepribėgę išgirdo tamsoje širdgėlos kupiną Nazarijaus 
balsą: 


— Pone, ją su Ursu perkėlė į Eskvilino kalėjimą... Mes nešame 
kitą lavoną! O ją paėmė prieš vidunaktį! 


Grįždamas namo, Petronijus buvo apsiniaukęs kaip debesys ir nė 
nebandė guosti Vinicijaus. Suprato, kad ištraukti Ligiją iš Eskvilino 
požemių nėra ko nė svajoti. Spėjo, kad veikiausiai ji buvo perkelta 
iš Tuliano, kad nenumirtų nuo karštligės ir neišvengtų jai skirto 
amfiteatro. Tačiau tai kaip tik liudijo, kad Ligija buvo sekama ir sau- 

goma budriau negu kiti. Petronijus nuoširdžiausiai gailėjo ir jos, ir Vi- 
nicijaus, be to, dar graužė mintis, kad pirmą kartą gyvenime jam ne- 
pasisekė ir pirmą kartą liko nugalėtas kovoje. 

„Atrodo, kad Fortūna mane apleidžia, — kalbėjo sau,— bet dievai 
klysta, jeigu mano, kad aš susitaikysiu su tokiu, sakysime, gyvenimu 
kaip jo“. | 

Ir pažvelgė į Vinicijų, kuris taip pat į jį žiūrėjo išplėtęs akis. 

„— Kas tau? Tu karščiuoji? — paklausė Petronijus. 

. Šis atsakė kažkokiu keistu, palūžusiu, pratisu balsu it sergantis 
vaikas. 

— O aš tikiu, kad Jis gali man ją sugrąžinti. 

Virš miesto tilo paskutiniai audros griaustiniai. 


PERSKYRIMAS PENKIASDEŠIMT AŠTUNTAS 


Trys lietingos dienos, išimtinis reiškinys vasarą Romoje, ir kruša, 
krintanti, priešingai gamtos tvarkai, ne tik dieną ir vakare, bet net 
vidunaktį, nutraukė reginius. Žmonės ėmė nerimauti. Kai kas prana- 
šavo menką vynuogių derlių, o kai vieną popietę žaibas išlydė Kapi- 
tolijuje bronzinę Cereros statulą, buvo liepta nešti aukas į Jupiterio 
Salvatoro šventyklą. Cereros žyniai paskleidė gandą, kad dievų rūs- 
tybė krito ant miesto, nes per ilgai delsiama nubausti krikščionis, 
todėl minios ėmė reikalauti, kad nieko nelaukus bet kokiu oru 
žaidynės būtų tęsiamos, ir nudžiugo visa Roma, pagaliau išgirdusi, 
kad po trijų dienų pertraukos reginiai vėl prasidės. 

Tuo metu nusistovėjo ir gražus oras. Į amfiteatrą nuo aušros 
iki nakties buvo sugužėję tūkstančiai žiūrovų, cezaris taip pat atvyko 
anksti su vestalėmis ir dvariškiais. Reginys turėjo prasidėti krikščio- 
nių tarpusavio kautynėmis, todėl jie buvo aprengti kaip gladiato- 
riai, gavo visokiausių ginklų, kuriuos naudojo kovotojai profesio- 
nalai ir puolimui, ir gynybai. Tačiau, publika nusivylė. Krikščionys 
metė ant smėlio tinklus, šakes, ietis, kardus ir tuojau pat ėmė glėbes- 
čiuotis, skatinti vienas kitą ištvermingai pakelti kančias ir mirtį. Tada 
didžiausia nuoskauda ir pasipiktinimas apėmė minių širdis. Vieni 
juos kaltino silpnadvasiškumu ir bailumu, kiti tvirtino, jog jie atsi- 
saką kautis tyčia, iš neapykantos žmonėms ir nenorėdami suteikti 
džiaugsmo, kurį paprastai kelia parodyta narsa. Pagaliau cezario įsa- 

kymu prieš juos paleido tikrus gladiatorius, ir šie vienu akimoju 
išžudė klūpančius ir beginklius krikščionis. | 

Tačiau pašalinus lavonus žiūrovai vietoj kovų pamatė virtinę mi- 
tologinių vaizdų, sugalvotų paties cezario. Jie išvydo. ant Etos kalno 
gyvą degantį Herkulį. Vinicijus krūptelėjo pagalvojęs, kad Herkulio 
vaidmeniui galėjo būti parinktas Ursas, bet, matyt, ištikimam Ligijos 
tarnui eilė dar neatėjo, nes ant laužo sudegė kažkoks kitas, Vinici- 
jui visai nepažįstamas krikščionis. Užtat vėlesniame -reginyje. Chilo- 
nas, kurio cezaris nenorėjo atleisti nuo: cirko lankymo, pamatė pa- 
žįstamus žmones. Buvo rodoma Dedalo* ir. Ikaro mirtis, Dedalą 
vaidino Euricijus, tas pats senolis, kuris kadaise parodė Chilonui 
žuvies ženklą, o Ikarą — jo sūnus Kvartas. Abudu: juos išradinga 
mašina iškėlė į viršų, paskui iš didžiulio aukščio staiga metė į areną, 
ir jaunasis Kvartas nukrito taip arti cezario pakylos, kad aptaškė 
kraujais ne tik išorines puošmėnas, bet ir purpuru aptrauktus turėk- 
lus. Chilonas kritimo nematė, nes buvo užmerkęs. akis, tiktai girdėjo 
duslų kūno dunkstelėjimą,. o kai netrukus išvydo čia pat kraują, vos 
neapalpo antrą kartą. Tačiau vaizdai greitai keitėsi. Skaisčias merge- 
les prieš mirtį begėdiškai prievartavo žvėrimis persirengę gladiato- 
riai, ir. jų kančios pradžiugino minios širdis. Žiūrovai matė Kibelės 
ir Cereros žynes, matė Danaides, matė Dirkę ir Pasifaję, matė galiau- 
siai paaugles, perplėšiamas laukinių žirgų. Minia plojo vis naujoms 
cezario išmonėms, o jis, išdidus ir laimingas dėl tokių plojimų, 
dabar nė valandėlės neatitraukė nuo akies smaragdo ir žiūrėjo į 
geležimi draskomus baltus kūnus ir konvulsišką aukų raitymąsi. Ta- 
čiau buvo parodyta ir vaizdų iš miesto ištorijos. Po merginų žiūrovai 
išvydo Mucijų Scevolą, kurio ranka, pririšta prie degančio trikojo, 
paskleidė skrudančios mėsos dvoką po visą amfiteatrą, bet jis kaip 
tikras Scevola stovėjo be aimanų, akis pakėlęs aukštyn, ir šnibždėjo 
maldą -pajuodusiomis lūpomis. Kai jis buvo pribaigtas ir lavonas iš- 
vilktas į spoliarijų, prasidėjo įprasta vidudienio pertrauka. Cezaris 
su vestalėmis ir augustionais paliko amfiteatrą ir nuėjo į tam tyčia 
pastatytą didžiulę purpurinę pavėnę, kur jam ir jo svečiams buvo 
paruošta puiki užkanda. Dauguma publikos taip pat pasekė jo pa- 
vyzdžiu ir paplūdo lauk, susispietė smagiais būreliais palei pavėnę, 
leido pailsėti nuo ilgo sėdėjimo pavargusiems sąnariams ir vaišinosi 


* Dedalas, kuris, pasak kitų legendų, įstengė atskristi iš Kretos į Siciliją, Romos 
amfiteatruose žūdavo ta pačia mirtimi kaip ir Ikaras. (Aut. pastaba) 

patiekalais, kuriuos iš cezario malonės gausiai nešiojo vergai. T:k 
visų smalsiausi, palikę suolus, išėjo į areną ir, čiupinėdami kraujo 
prisigėrusį lipnų smėlį, postringavo kaip žinovai ir mėgėjai, kas jau 
parodyta ir kas dar bus. Netrukus išėjo ir postringautojai, kad nepa- 
vėluotų į puotą; liko vos keli žmonės, kuriuos sulaikė ne smalsumas, 
o užuojauta būsimoms aukoms. i 

Šie prisiglaudė tarpuose arba ant žemesnių suolų, o tuo metu 
vergai išlygino areną ir ėmė kasti joje duobes, vieną šalia kitos, ei- 
lėmis per visą plotą nuo vieno krašto iki kito taip, kad paskūtinė at- 
sidūrė per keliolika žingsnių nuo cezario pakylos. Anapus cirko are- 
nos sklido -minios <klegesys, šauksmai ir plojimai, o čia karštligišku 
skubotumu buvo ruošiamos naujos kančios. Staiga atsivėrė kuniku- 
lai, ir iš visų į areną prižiūrėtojai ėmė varyti pulkus krikščionių, nuo- 
gų, tempiančių kryžius ant pečių. Arenoje jų knibždėte knibždėjo. 
Bėgo seniai, sulinkę po medinių rąstų našta, šalia jų — vyrai pačia- 
me žydėjime, moterys išsitaršiusiais plaukais, kuriais stengėsi pridengti 
savo nuogumą, paaugliai ir visai maži vaikai. Dauguma kryžių kaip 
ir pačios aukos buvo apipinti gėlėmis. Cirko prižiūrėtojai, pliek- 
dami nelaiminguosius rimbais, vertė guldyti kryžius šalia iškastų 
duobių ir sustoti prie jų eilėmis. Šitaip turėjo žūti tie, kurių .-pirmą 
žaidynių dieną rengėjai nesuspėjo mesti į šunų ir laukinių žvėrių 
nasrus. Dabar juos griebė juodukai vergai ir, paguldę aukštielnin- 
kus ant kryžių, kalė prie skersinių jų rankas taip uoliai ir sparčiai, 
kad po pertraukos sugrįžusi minia rastų visus kryžius jau pastatytus. 
Visame amfiteatre bildėjo plaktukai, tas garsas aidėjo viršutinėse ei- 
lėse, pasiekė net aikštę aplink amfiteatrą ir pavėnę, kur cezaris vaišino 
vestales ir bičiulius. Ten susirinkusieji gėrė vyną, šaipėsi iš Chilono 
ir kuždėjo į ausį malonius žodžius Vestos žynėms, o arenoje virė 
darbas, vinys smigo į krikščionių delnus ir pėdas, čežėjo lopetos, už- 
versdamos žeme duobes su įstatytais kryžiais. 

Tarp aukų, kurioms netrukus turėjo ateiti eilė, buvo i 1r Krispas. 
Liūtams pristigo laiko jį sudraskyti, tad jam atiteko kryžius, ir jis, 
visada pasirengęs mirti, džiaugėsi, kad artėja jo valanda. Atrodė jis 
šiandien kitaip, nes išdžiūvęs kūnas buvo visai nuogas, tik strėnas 
dengė iš gebenių supinta juosta, o ant galvos uždėtas rožių vainikas. 
Tačiau akyse kaip visada spindėjo ta pati neišsenkanti energija, o iš 
po vainiko kyšojo tas pats rūstus ir fanatiškas veidas. Nepasikeitė 
ir jo širdis: kaip anksčiau kunikule gąsdino Dievo rūstybe kailiais ap- 
temptus savo brolius, taip ir šiandien svaidė žaibus, užuot guodęs. . 

— Dėkokite Atpirkėjui,— kalbėjo, — kad leidžia mums mirti tokia 
mirtimi, kokia pats numirė. Gal dalis jūsų kalčių bus už tai jums: at- 
leista, bet vis tiek drebėkite, nes teisybė turi nugalėti, ir negali būti 
vienodo atpildo ir blogiesiems, ir geriesiems. 

Ir jo žodžius lydėjo plaktukų dunksėjimas — vergai kalė aukų 
rankas ir kojas. Vis daugiau kryžių kilo arenoje, o Krispas, kreipda- 
masis į tuos, kurie dar stovėjo kiekvienas prie savo kančių medžio, 
kalbėjo toliau: | 

— Regiu atvertą dangų, bet regiu ir atvertą prarają... Pats ne- 
žinau, kokią ataskaitą duosiu Viešpačiui iš gyvenimo savo, nors ti- 
kėjau ir neapkenčiau blogio, ir ne mirties bijau, bet prisikėlimo, ne 
kančios, bet teismo, nes ateina diena rūstybės. 


Staiga tarp artimų eilių suskambo kažkoks balsas, ramus ir iš- 
kilmingas: 

— Ne rūstybės, o cailestingumo diena, atpirkimo ir palaimos 
diena, nes sakau jums, Kristus priglobs jus, paguos ir pasodins savo 
dešinėje. Turėkite vilties, nes štai dangus atsiveria jums. 

Sulig tais žodžiais akys atsisuko į suolus, netgi tie, kurie jau ka- 
bojo ant kryžių, pakėlė nublyškusias, iškankintas galvas ir Žiūrėjo 
į to kalbėtojo pusę. 

O jis priėjo visai prie areną supančio aptvaro ir ėmė juos žegnoti 
kryžiaus ženklu. 

Krispas ištiesė į jį ranką, lyg norėdamas kirsti, bet, pamatęs vei- 
dą, nuleido delną, keliai sulinko, o lūpos sukuždėjo: 

— Apaštalas Paulius!.. 

Didžiausiam cirko tarnų nustebirhui, suklaupė visi, kurių dar 
nesuspėta prikalti, o Paulius Tarsietis kreipėsi į Krispą tardamas: 

— Krispai, negrasink jiems, nes dar šiandien jie su tavimi bus 
rojuje. Tu manai, kad jie gali būti pasmerkti? Tačiau kas gi juos pas- 
merks? Negi Dievas, kuris už juos atidavė Sūnų savo? Negi Kristus, 
kuris numirė dėl jų atpirkimo, kaip ir jie miršta dėlei vardo Jo? Kaip- 
gi gali pasmerkti Tas, kuris myli? Kas gi kaltins Dievo išrinktuo- 
sius? Kas ištars apie tą kraują: „Prakeiktas“?.. | 

— Tėve, aš neapkenčiau blogio,— atsakė senas kunigas. 

:— Kristus labiau liepė mylėti žmones negu neapkęsti blogio, 
nės Jo mokslas yra meilė, o ne neapykanta. 

— Nusidėjau mirties valandą, — atsakė Krispas. 

"Ir ėmė muštis į krūtinę. 
Tuo metu prie Apaštalo priėjo suolų tvarkdarys ir paklausė: 

— Kas tu toks, kad kalbi pasmerktiesiems? 

— Romos pilietis, — ramiai atsakė Paulius. 

„Paskui atsisukęs į Krispą tarė: 

— "Turėk vilties, nes šiandien — malonės diena, ir mirk ramy- 
bėje, Dievo tarne. 

Du negrai tuo metu priėjo prie Krispo paguldyti ji ant kryžiaus, 
bet jis dar kartą apsidairė aplinkui ir sušuko: 

— Broliai mano, melskitės už mane! 

Iš jo veido išnyko įprasta rūstybė, akmeniniai bruožai pasidarė ra- 
mūs ir malonūs. Pats ištiesė rankas ant kryžiaus skersinio, kad paleng- 
vintų kalėjams darbą, ir žiūrėdamas tiesiai į dangų ėmė karštai melstis. 
Atrodė, kad jis nieko nejunta, nes kai vinys smigo gilyn į delnus, jo 
kūnas nė nevirptelėjo, veido neiškreipė nė mažiausia skausmo raukš- 
lelė: jis meldėsi, kai negrai kalė jo kojas, meldėsi, kai kėlė kryžių ir 
trypė aplinkui žemę. Tiktai tada, kai minios kvatodamos ir šūkau- 
damos ėmė plūsti į amfiteatrą, senolis kiek suraukė antakius, lyg 
būtų piktinęsis, kad pagonys drumsčia Jam tylą ir saldžios mirties 
ramybę. 

Tačiau dar prieš tai jau buvo pakelti visi kryžiai, ir arenoje stūkso- 
jo tarsi miškas su kabančiais ant medžių žmonėmis. Ant kryžių sker- 
sinių ir kankinių galvų krito saulės spinduliai, o ant arenos — pla- 
tūs šešėliai, sudarydami lyg juodas supintas grotas, tarp kurių švietė 
geltonas smėlis. Šiame reginyje publikai didžiausias malonumas buvo 
žiūrėti į lėtą agoniją. Tačiau niekada ligi šiol niekas nebuvo matęs 
tokio kryžių tankumyno. Arenoje jų buvo tiek vienas prie kito pris- 
tatyta, kad cirko tarnai vos galėjo tarp jų prasisprausti. Pakraščiuose 
daugiausia kabojo moterys, bet Krispą, kaip vyresnįjį, iškėlė tiesiai 
prieš cezario ložę ant didžiulio kryžiaus, iš apačių apipinto sausme- 
džio šakelėmis. Nė viena auka dar nebuvo numirusi, bet kai kurie 
anksčiau iškeltieji jau alpėjo. Niekas nedejavo ir nemaldavo pasi- 
gailėti. Kai kurie kabojo palinkusia ant peties arba nukniubusia ant 
krūtinės galva, tarsi būtų miegoję, kiti tarsi susimąstę, dar kiti tebe- 
žiūrėdami į dangų tyliai krutino lūpas. Tačiau šiame baisiame kryžių 
miške, šiuose nukryžiuotuose kūnuose, šiose bežadėse aukose tvylojo 
kažkokia kraupi grėsmė. „Minia, kuri po puotos soti ir įsilinksminusi 
šūkaudama rinkosi į cirką, dabar pritilo, nežinodama, kur įsmeigti 
žvilgsnį ir ką galvoti. Ištemptų moterų kūnų nuogumas jau nebedir- 
gino jos geidulių. Niekas net nekirto lažybų, kurios paprastai užvir- 
davo, kai išeidavo mažiau pasmerktųjų. Atrodė, kad ir cezaris nuo- 

bodžiauja, nes pakreipęs galvą. tingiu judesiu taisėsi vėrinį, . o veidas 
buvo apsiblausęs ir mieguistas. 

Staiga priekyje kabantis Krispas, kuris prieš valandėlę dar buvo 
užmerkęs akis kaip nualpęs ar merdintis žmogus, dabar pravėrė jas 
ir įsmeigė į Cezarį. | 

Jo veidas vėl pasidarė toks nepermaldaujamas,. O žvilgsnis už- 
siplieskė tokia ugnimi, kad augustionai ėmė šnibždėtis, rodydami į 
Jį pirštais, pagaliau ir pats cezaris. Juo susidomėjo | ir vangiai prisidėjo 
prie akies smaragdą. . 

Įsiviešpatavo didžiausia tyla. Žiūrovų akys buvo prikaustytos prie 
Krispo, o šis mėgino pajudinti dešinę ranką, tarsi norėdamas ją at- 
plėšti nuo medžio. 

Netrukus jo krūtinė išsitempė, šonkauliai išsišovė, Jis pradėjo 
šaukti: ; 

— Motinžudys! Vargas tau! 

Išgirdę mirtiną įžeidimą, sviestą pasaulio | viešpačiui tūkstantinių 
minių akivaizdoje, augustionai nedrįso nė kvėptelėti. Chilonas pastėro. 
Cezaris kruptelėjęs paleido iš rankų smaragdą. 

Žmonės taip pat užgniaužė krūtinėje kvapą. Krispo balsas aidėjo 
vis galingiau visame amfiteatre: , 

— Vargas tau, žmonos ir brolio žudike, vargas tau, antikriste! 
Hedugnė prasiveria po tavo kojomis, mirtis tiesia į tave rankas, ir 
kapo duobė tavęs laukia. Vargas tau, gyvas lavone, nes mirsi siaube 
i" pasmerktas būsi per amžių amžius!.. 

Ir negalėdamas nuo medžio atplėšti prikalto delno, klaikiai išsitem- 
pęs, baisus, dar gyvas panašus į griaučius, nepermaldaujamas it lem- 
tis, kratė žilą barzdą ties Nerono pakyla, kartu barstydamas žiedlapius 
iš rožių vainiko, uždėto ant galvos. 

— Vargas tau, žmogžudy! Perpildytas tavo saikas, ir tavo valan- 
da artėja!.. 

Tada dar kartą įsiręžė: akimirką atrodė, kad atplėš dešinę nuo 
kryžiaus ir išties ją rūsčiai į cezarį, tačiau liesos jo rankos staiga dar 
labiau ištįso, kūnas sudribo, galva nusviro ant krūtinės, ir jis atidavė 
dvasią. 

Kryžių miške silpnesnieji taip pat pradėjo migti amžinu miegu. 

:— Valdove,-- kalbėjo Chilonas,— dabar jūra kaip alyva, ir ban- 
gos, atrodo, miega... Plaukime į Achają. Ten tavęs laukia Apolono 
šlovė, ten tavęs laukia vainikai, triumfas, ten žmonės tave dievina, 
o dievai priims kaip sau-lygų svečią, o šičia, valdove... 

Ir nutraukė, nes apatinė lūpa pradėjo taip drebėti, kad žodžiai 
virto nesuprantamu lemenimu. ' 

— Plauksime pasibaigus žaidynėms, — atsakė Neronas.— Žinau, 
kad ir šiaip kai kas vadina krikščionis innoxia corpora*. Jeigu iš- 
vykčiau, tai imtų kartoti visi. Ko gi tu bijai, grybe susmukęs? 

Taip pasakęs, suraukė antakius, bet tiriamu žvilgsniu ėmė žiūrėti 
į Chiloną, tarsi laukdamas iš jo paaiškinimų, nes tik apsimetė esąs 
šaltakraujis. Per paskutinį reginį pats išsigando Krispo žodžių ir su- 
grįžęs namo negalėjo užmigti iš įniršio, gėdos, taip pat ir baimės. 
Tada tyliai klausęsis jų pokalbio prietaringas Vestinas apsidairęs tarė 
slaptingu balsu: . 

— Paklausyk, valdove, šito senio: tuose krikščionyse yra kažkas 
keista... Jų dievybė duoda jiems lengvą mirtį, bet gali būti kerštinga. 

Neronas atsakė nieko nelaukęs: | 

— Juk ne aš rengiu žaidynes. Rengia Tigelinas. 

— Taip, taip! Aš, — paskubėjo Tigelinas, nugirdęs cezario atsaky- 
mą.— Tai aš, ir man nusispjauti į visus krikščionių dievus. Vestinas, 
valdove, tai prietarų pripūsta pūslė, o šis karingas graikas numirtų iš 
baimės, pamatęs ginančią viščiukus pasišiaušusią perekšlę. 

.— Na gerai,— tarė Neronas, — bet liepk nuo šiol krikščionims 
nupjauti liežuvius arba užsiūti burnas. 

— Jiems užsiūs jas ugnis, o dieviškasai. 

— Vargas man! — sudejavo graikas. | 

Tačiau cezarį padrąsino akiplėšiškas Tigelino pasitikėjimas sa- 
vimi, jis ėmė juoktis ir tarė, rodydamas į seną graiką: 

— Žiūrėkite, kaip atrodo Achilo palikuonis! 

Iš tikrųjų Chilonas atrodė baisiai. Plaukų likučiai ant galvos visai 
pabalo, veide sustingo kažkoks begalinis nerimas, panika ir nusimini- 
mas. Tarpais buvo tarsi apsvaigęs ir puskvaitis. Dažnai net neatsa- 
kinėjo į klausimus, o kai kada įtūžęs darėsi toks akiplėša, kad augus- 
tionai stengėsi jo neužkabinti. | 

"Toks nusiteikimas užėjo jam ir dabar. 


* Nekalti kūnai (lotf.). 

— Darykite man, ką norite, bet į žaidynes aš daugiau kojos ne- 
kelsiu! — sušuko sielvartingai, spragtelėjęs pirštais. " 

Neronas, valandėlę į jį pažiūrėjęs, kreipdamasis į Tigeliną, tarė: 

— Pasirūpink, kad soduose šitas stoikas būtų -arti manęs. Noriu 
pamatyti, kokį jam įspūdį padarys mūsų fakelai... 

Chiloną vis dėlto išgąsdino cezario balse suskambėjęs grasinimas. : 


„— Valdove,— teisinosi, — aš nieko neįžiūrėsiu, nes naktį ne- 
matau. | | R 


O cezaris atsakė kraupiai nusijuokęs: 

— Naktį bus šviesu kaip dieną. 

Paskui kreipėsi į kitus augustionus, "ėmė kalbėtis su jais apie lenk- 
tynes, kurias ketino surengti žaidynių pabaigoje. 

Prie Chilono priėjo Petronijus ir, palietęs jo petį, tarė: 

*— Argi aš tau nesakiau? „Neišlaikysi. 

O šis atsiliepė: 

— Noriu nusigerti... , 

Ir ištiesė drebančią ranką į kraterį su vynu, bet. neįstengė jo 
prinešti prie lūpų, o Vestinas, visa tai pamatęs, atėmė iš jo indą, pas- 
kui, prisislinkęs arčiau, smalsiai paklausė išgąstingu veidu: 

— Ar tave persekioja furijos? Ką?.. 

Senis kurį laiką prasižiojęs žiūrėjo, lyg nesuprasdamas klausimo, 


ir ėmė mirkčioti akimis. 
Vestinas pakartojo: 


— Ar tave persekioja furijos? 

— Ne,— atsakė Chilonas,— bet man prieš akis naktis. | 

— Kokia naktis?.. Tebūna dievai tau maloningi! Kokia naktis? 

— Klaiki, neperregima naktis, kur kažkas juda, kažkas slenka 
prie manęs. Tačiau aš nežinau kas ir bijau. 

— Aš visada buvau įsitikinęs, kad tai burtininkai: Ar tu ką nors 
sapnuoji? 

— Ne, nes nemiegu. Aš nemaniau, kad juos taip pasmerks. 

— Ar tau jų gaila? 

— Kam jūs liejate šitiek kraujo? Girdėjai, ką kalbėjo tas nuo 
kryžiaus? Vargas mums! 

— Girdėjau,— tyliai atsakė Vestinas.— Tačiau jie gi padegėjai. 

— Neteisybė! 

— Ir žmonių padermės | priešai. 

— Neteisybė! 

— Ir vandens nuodytojai. 

— Neteisybė! 

— Ir vaikų žudikai. 

— Neteisybė! 

— "Tai kaipgi čia? — paklausė nustebęs Vestinas. — Tu juk pats 
taip kalbėjai ir išdavei juos į Tigelino rankas! ( 

— Jau apglobė mane naktis, ir mirtis eina vis artyn... Tarpai 
man atrodo, kad aš jau miręs..-ir jūs taip pat. 

„— Ne! Tai jie miršta, o mes gyvi. Tačiau pasakyk man: ką jie 
regi mirdami? 

— Kristų... 

— "Tai jų dievas? Ar jis galingas? 

Tačiau Chilonas atsakė taip pat klausimu: 


— Kokie ten fakelai liepsnos soduose? Ar girdėjai, ką sakė Ce- 
zaris? 
— Girdėjau ir žinau. Tai vadinamieji sarmenticii ir semaxii.. 


Jie aprengiami sakų primirkytomis mirtininkų tunikomis, pririšami 
prie stulpų ir padegami... Kad tik jų dievas neatsiųstų miestui 
kokios nelaimės... Semaxii! Tai baisi mirties bausmė. 

— Jau geriau tokia, nes nebus kraujo,— atsakė Chilonas.— 
Liepk vergui, kad pakeltų man kraterį prie lūpų. Noriu gerti, bet 
išlieju vyną — ranka man dreba iš senatvės... 

Ir kiti tuo metu kalbėjo apie krikščionis. Senasis Domicijus Afras 
tyčiojosi iš jų. 

— Jų tokia daugybė, — kalbėjo jis, — kad galėjo sukelti vidaus 
karą, ir prisimenate, kai kas nuogąstavo, kad jie nesumanytų gintis. 
O jie miršta kaip avelės. 

— Pamėgintų kitaip! — tarė Tigelinas. 

O Petronijus atsiliepė: 

— Klystate. Jie ginasi. 

— Kokiu gi būdu? 

— Kantrybe. 

— Tai naujas būdas. 

— Be abejonės. Tačiau ar galite pasakyti, kad jie miršta kaip 
paprasčiausi nusikaltėliai? Ne! Jie miršta taip, tarsi nusikaltėliai būtų 
tie, kurie juos pasmerkia mirti — tai yra mes ir visi Romos žmonės. 

* — Kokie paistalai! — sušuko Tigelinas. 

— Hic abdera!* — atsakė Petronijus. 

Kiti, paveikti jo įžvalgaus pastabumo, dairėsi vieni į kitus nus- 
tebę ir kartojo: 


* Patarle virtęs posakis, reiškiąs: štai kvailiausias iš kvailių. (Aut. pastaba) 

— Teisybė! Jų mirtis kažkokia skirtinga, nepaprasta. . 
— Sakau jums, kad jie regi savo dievybę! — sušuko "18 šalies 
Vestinas. S 
Tada keli augustionai kreipėsi į Chiloną: * e 
*— Ei seni, tu juos gerai pažįsti: pasakyk. . mums, ką ji jie regi? 
Graikas pliūptelėjo iš burnos vyną ant tunikos ir: alsakė: 
— Prisikėlimą!.. 1 HL 
Ir ėmė taip drebėti, kad arčiau sėdint svečiai: i prairūko kvatoti. 


PERSKYRIMAS SEŠIASDEŠIMTAS 


Jau kelintą naktį Vinicijus praleidžia ne "namie. Petronijus spėjo, 
kad jis gal vėl sumanė kokį naują planą ir. stengiasi išvaduoti Ligiją 
iš Eskvilino kalėjimo, bet nebenorėjo nieko. klausinėti, kad neužtrauktų 
nelaimės tam darbui. Šis rafinuotas skeptikas kai kur taip pat pasi- 
darė prietaringas, tiksliau sakant, nuo to laiko, kai jam nepavyko 
išplėšti merginos iš Mamertinų požemio, paliovė tikėjęs savo žvaigžde. 

Tarp kitko, ir dabar „nelabai turėjo vilties, kad Vinicijaus pas- 
tangos gerai baigsis. Eskvilino kalėjimas, paskubomis įrengtas rū- 
siuose tų namų, kurie buvo sugriauti bandant užkirsti kelią gaisrui, 
buvo, po teisybei, ne toks baisus kaip senasis Tulianas šalia Kapi- 
tolijaus, bet užtat šimtą kartų budriau saugomas. Petronijus puikiai 
suprato, kad Ligija ten perkelta todėl, kad nenumirtų ir neišvengtų 
amfiteatro, tad jam nesunku buvo suvokti, kad kaip tik dėl tos 
priežasties ji turi būti saugoma kaip akies vyzdys. 

„Matyt, — kalbėjo sau,— cezaris su Tigelinu numatę ją kažkokiam, 
ypatingam, visų baisiausiam reginiui, ir Vinicijus greičiau pats Žus 
negu sugebės ją ištraukti“. 

Tačiau ir Vinicijus jau prarado viltį Ligiją išgelbėti. Sį kartą tai 
padaryti gali vien Kristus. Jaunajam tribūnui dabar rūpėjo tik ga- 
limybė ją pamatyti kalėjime. 

Jau kiek laiko jam nedavė ramybės mintis, kad Nazarijus vis 
dėlto prasiskverbė į Mamertinų kalėjimą kaip samdytas lavonų nešė- 
jas, taigi ir "Jis pasiryžo. išmėginti Šį kelią. 
galiau jį priėmė į savo būrį, kasnakt siunčiamą į kalėjimus išnešti 
lavonų. Didelio pavojaus, kad Vinicijų kas nors pažins, tikrai nebu- 
vo. Nuo to saugojo: naktis, vergo. apdaras ir prastas kalėjimų apšvie- 

timas. Pagaliau kam galėjo ateiti į galvą mintis, kad patricijus, konsulų 
anūkas ir sūnus, gali atsidurti laidotojų būryje, pasmerktame kęsti 
kalėjimų bei Dvokiančių duobių smarvę, ir stoti į darbą, kurio grieb- 
tis žmones verčia tik nelaisvė arba didžiausias skurdas. 

Tačiau atėjus lauktam vakarui Vinicijus su džiaugsmu susijuosė 
strėnas, apsivyniojo galvą terpentino primirkytu skuduru ir plakan- 
čia širdimi kartu su pulkeliu kitų laidotojų nuėjo į Eskviliną. 

Pretorionų sargyba nedarė jiems kliūčių, nes visi turėjo atitinka- 
mas teseras, kurias centurionas patikrino žibinto šviesoje. Netrukus 
didelės geležinės durys atsivėrė, ir jie suėjo į vidų. 

Vinicijus išvydo erdvų, škliautuotą rūsį, iš kurio galėjai pereiti 
į kitus. Blausūs žiburėliai apšvietė žmonių prigrūstą patalpą. Kai 
kurie jų gulėjo pasieniais įmigę, o gal numirę. Kiti, apspitę viduryje 
stovintį didelį indą su vandeniu, gėrė kaip karštligės kamuojami, dar 
kiti sėdėjo ant žemės, alkūnes įrėmę į kelius ir rankomis susiėmę 
galvas, kur ne kur miegojo prie motinų prisispaudę vaikai. Aplinkui 
buvo girdėti čia dejonės ir garsus, tankus ligonių alsavimas, čia verks- 
mas, čia maldos šnibždesys, čia pusbalsiu traukiamos giesmės, čia 
prižiūrėtojų keiksmai. Požemyje buvo lavonų tvaikas ir kamšatis. Niū- 
riose pakampėse krutėjo tamsios figūros, o arčiau, mirkčiojančių 
spingsulių šviesoje, buvo matyti nublyškę, išgąsdinti, sublogę ir išba- 
dėję veidai užgesusiomis arba karštligiškai degančiomis akimis, pa- 
mėlusiomis lūpomis, prakaitu pažliugusiomis kaktomis ir sulipusiais 
plaukais. Kertėse garsiai klejojo ligoniai, kiti šaukėsi vandens, dar 
kiti — kad greičiau vestų mirti. Nors čia buvo ne toks baisus kalė- 
jimas kaip Tulianas, bet Vinicijui pakirto kelius šis vaizdas, užgniau- 
žė kvapą. Vien pagalvojus, kad Ligija yra patekusi į tokį skurdą ir 
nedalią, plaukai jam pasišiaušė ant galvos, o krūtinėje sustingo ne- 
vilties šauksmas. Amfiteatras, laukinių žvėrių iltys, kryžiai — viskas 
buvo ne taip baisu, kaip šie siaubingi, pilni lavonų tvaiko požemiai, 
kur iš visų kampų žmonės maldavo: 

— Veskite mus mirti! 

Vinicijus suleido nagus į delnus, nes jautė silpstąs ir netenkąs 
sąmonės. Viskas, ką ligi šiol buvo patyręs, ir meilė, ir skausmas da- 
bar pavirto jame vieninteliu mirties troškimu. i 

Tuo metu šalia suskambėjo Dvokiančių duobių prižiūrėtojo balsas: 

— Kiek šiandien turite lavonų? | 

— Bus koks tuzinas, — atsakė kalėjimo sargas,— bet iki ryto at- 
siras daugiau, nes ten pasieniuose kai kurie jau gargaliuoja. 

Ir pradėjo skųstis moterimis, jog slepia numirusius vaikus, kad 
tik ilgiau juos pasilaikytų prie savęs ir neatiduotų, kol galima, į 
Dvokiančias duobes. Lavonų tenka ieškoti pagal kvapą, todėl oras, 
ir šiaip jau baisus, genda dar labiau. „Jau geriau, — kalbėjo jis, — būti 
vergu kaimo ergastule negu saugoti šiuos gyvus pūvančius šunis“. 
Duobių prižiūrėtojas jį guodė sakydamas, kad jo tarnyba nė kiek ne 
lengvesnė. Per tą laiką Vinicijus atsitokėjo ir ėmė dairytis požemy- 
je, tačiau bergždžiai akimis ieškojo Ligijos, nuogąstaudamas, kad gali 
visai jos gyvos nebepamatyti. Rūsių buvo keliolika, jie sujungti neseniai 
prakastomis angomis, o laidotojų būrys ėjo tik į tuos, iš kurių reikė- 
jo išnešti mirusiųjų kūnus, tad jį apėmė baimė, kad visos tiek vargo 
pareikalavusios jo pastangos gali nieko gera neduoti. | 

"Laimė, kad į pagalbą atėjo jo viršininkas. 

— Numirėlius reikia kuo greičiau išnešti, — tarė jis,— nes JBos 
labiausiai plinta per lavonus. Jei nepaskubėsite, išmirsite ir jūs, 
kaliniai. | 

— Čia visuose rūsiuose mūsų tėra dešimt, — atsakė sargas, — O 
juk turime ir pamiegoti. | 

— Tai aš tau paliksiu keturis savo žmones, kurie naktį vaikščios 
po rūsius ir žiūrės, ar kas nenumirė. 

— Rytą išgersime, jeigu taip padarysi. Kiekvieną lavoną jie tegu 
atneša patikrinti, nes gautas įsakymas kiekvienam numirėliui perdur- 
ti kaklą, o paskui tučtuojau į duobes! 

— Gerai, bet išgersime būtinai! — atsiliepė prižiūrėtojas. 

Tada paskyrė keturis vyrus, tarp jų ir Vinicijų, o su kitais ėmė 
guldyti lavonus ant neštuvų. 

Vinicijus lengviau atsiduso. Dabar bent buvo tikras atrasiąs 

Ligiją. 
Ir nieko nelaukęs ėmė stropiai tikrinti pirmąjį požemį. Apžiūrė- 
jo visas tamsiausias kertes, apžiūrėjo pasieniuose miegančius, palo- 
mis užsiklojusius Žmones, apžiūrėjo sunkiausius ligonius, sutemptus. 
į atskirą kampą, bet Ligijos niekur nerado. Antrajame ir trečiajame 
rūsiuose jo ieškojimai taip pat nedavė vaisių. 

Pagaliau atėjo vėlus metas, numirėliai išnešti. Rūsius jungiančiuose 
koridoriuose sumigo sargai, verksmo nukamuoti vaikai nutilo, pože= 
miuose buvo girdėti vien išvargintų krūtinių alsavimas ir šen ten 
maldų šnibždesys. | 
“ Vinicijus su spingsule įėjo į ketvirtąjį iš eilės rūsį, daug mažesnį, 
ir, iškėlęs žiburį aukštyn, ėmė žvalgytis. 

Ir staiga krūptelėjo, nes jam pasirodė, kad prie sienos su grotuo- 
ta anga mato milžino Urso figūrą. | 

Tučtuojau užpūtęs spingsulę, priėjo artyn ir paklausė: 

— Ursai, ar čia-tu? | 

Milžinas atgręžė galvą: 

— Kas tu toks? 

— Nepažįsti manęs? -— paklausė jaunuolis. 

— Užpūtei spingsulę, tai kaipgi aš tave pažinsiu? 

Tačiau tuo metu pamatė pasienyje ant apsiautalo gulinčią Ligiją 
ir nieko daugiau nesakęs atsiklaupė prie jos. 

Pagaliau jį pažinęs, Ursas tarė: 

— Garbė Kristui! Tik nežadink jos, pone. 

Vinicijus klūpodamas pro ašaras žvelgė į ją. Nors buvo tamsu, 
bet jis įžiūrėjo liesas jos rankas ir veidą, kuris jam atrodė blyškus 
kaip alebastras. Nuo šito reginio širdį užplūdo meilė, panaši į draskantį 
skausmą, sukrečianti sielą iki pačių gelmių ir kartu tokia kupina 
gailesčio, pagarbos ir susižavėjimo, kad sukniubęs jis spaudė prie lū- 
pų kraštą apsiautalo, ant kurio gulėjo ši jam visų brangiausia bū- 
tybė. 

Ursas tylėdamas ilgai žiurėjo į Ji, bet pagaliau truktelėjo už 
tunikos. 

— Pone, — paklausė,-- kaip čia patekai ir ar atėjai jos išgelbėti? 

Vinicijus pakilo ir valandėlę dar tramdė susijaudinimą. 

— Pasakyk, kaip išgelbėti! — tarė. 

— Maniau, kad tu atrasi kaip, pone. Man tik viena mintis lindo 
į galvą... | . 

Jis nukreipė žvilgsnį į į srotuotą angą, paskui, lyg atsakydamas pats 
sau, pridūrė: 

— Taip!.. Tačiau ten kariai... 

— Šimtinė pretorionų, — atsakė Vinicijus. 

— Vadinas, nepraeisime! | . 

— Ne! 

Ligas pasitrynė delnu kaktą ir vėl paklausė: 

—— Kaip čia įėjai? 

lr staiga nutilo, tarsi salvoje būių švystelėjusi netikėta "mintis: 

— Prisiekiu Išganytojo kančiomis! — pradėjo skubiai berti žo- 
džius: — Aš pasiliksiu čia, 0 Ji tegu paima mano teserą, apsivynioja 
galvą skudurais, pečius prisidengia apsiautalu ir išeina. Tarp laido- 

tojų vergų yra keletas paauglių, tai pretorionai jos nepažins, o jeigų 
ji pasieks Petronijaus namus, jis ją išgelbės! o 

Tačiau ligas nuleido galvą ant krūtinės ir atsakė: 

— Ji nesutiktų taip padaryti, kadangi tave myli, be to, serga | ir 
pati atsikelti negali.— Kiek palaukęs dar pridūrė: — Jeigu: jau tu, 
pone, ir kilnusis Petronijus negalėjote jos iš kalėjimo ištraukti, tai 
kas gali ją išgelbėti? | | 

— Tiktai Kristus!.. | 0 | 

Ir abu nutilo. Ligas savo naiviu protu svarstė: „Juk jis: turbūt 
galėjo visus išvaduoti, bet jeigu to nedaro, tai, matyt, atėjo kančių 
ir mirties metas“. Pats jis su tuo susitaikstė, tik neapsakomai jam buvo 
gaila šito vaiko, kuris užaugo ant jo rankų. ir kurį mylėjo labiau už 
savo gyvybę. S ——— | ( 

Vinicijus vėl atsiklaupė prie Ligijos. Pro grotuolą angą prasiskver- 
bė į požemį mėnulio spinduliai ir apšvietė geriau už tą vienintelę spin- 
gsulę, kuri dar pleveno virš durų. . 

Staiga Ligija pravėrė akis ir, uždėjusi savo karštus delnus ant 
Vinicijaus rankų, prašneko: | 

— Matau tave, žinojau, kad ateisi. 

O jis puolė prie jos rankų, glaudė jas sau prie kaktos ir širdies, 
paskui kiek pakėlė ją nuo guolio ir prispaudė prie krūtinės. | 

— Atėjau, brangioji, — tarė.— Tesergsti ir tegelbsti tave Kristus, 
o Ligija mylimiausioji!.. 

Daugiau nebegalėjo kalbėti, nes širdį ėmė gelti krūtinėje IŠ 
skausmo ir meilės, o jis nenorėjo jai parodyti savo skausmo. 

— Aš sergu, Markai,— atsakė Ligija, — ir ar ten, arenoje, ar čia, 
kalėjime, turiu mirti... Tačiau meldžiausi, kad prieš tai tave pama- 
tyčiau, ir tu atėjai: Kristus mane išklausė! 

Kadangi Vinicijus vis. dar neįstengė ištarti žodžio, tiktai spaudė 
ją prie krūtinės, ji kalbėjo toliau: 

— Mačiau tave pro langą iš Tuliano, žinojau, kad norėjai atei- 
ti. O dabar Išganytojas suteikė man pragiedrulio valandėlę, kad ga- 
lėtume atsisveikinti. Aš jau einu pas Jį, Markai, bet myliu tave ir 
visada mylėsiu. | . 

Vinicijus susitvardė, užgniaužė viduje skausmą ir pradėjo kal- 
bėti kiek galėdamas ramesniu balsu: 

— Ne, brangioji. Tu nemirsi. Apaštalas liepė tikėti ir pažadėjo 
melstis už tave, o jis pažinojo Kristų, Kristus jį mylėjo ir niekada 
neatsako pagalbos. Jeigu turėtum numirti, Petras nebūtų liepęs man 

pasitikėti, o jis sakė: „Tikėk!“ Ne, Ligija! Kristus manęs pasigailės... 
Jis netrokšta tavo mirties. Jis jos neleis... Prisiekiu tau Išganytojo var- 
du, kad Petras meldžiasi už tave! | 

Stojo tyla. Vienintelė virš durų kabanti spingsulė užgeso, užtat 
mėnesiena srūte sruvo į vidų per angą. Priešingoje požemio kertė- 
je suknerkė vaikas ir vėl nutilo. Tik lauke šūkavo pretorionai, kurie, 
atbudėję savo eilę, dabar pasienyje lošė scriptae duodecim. 

— (O Markai,— atsakė Ligija,— Kristus pats šaukėsi tėvo: „Nu- 
tolink nuo manęs šitą taurę kartybės“, bet vis tiek ją išgėrė. Pats 
Kristus numirė ant kryžiaus, o dabar už Jį žūsta tūkstančiai, tai ko- 
dėl manęs vienos reikia pasigailėti? Kas gi aš, Markai? Girdėjau 
Petrą kalbant, kad ir jis mirs nukankintas, o kas gi aš prieš jį? Kai 
pas mus atėjo pretorionai, bijojau mirties ir kančių, bet dąbar jau 
nebebijau. Pažiūrėk, koks baisus šis kalėjimas, o aš einu į dangų. 
Pagalvok: čia yra cezaris, o ten — Išganytojas, geras ir gailestingas. 
Ir nėra mirties. Tu mane myli, tai galvok, kokia aš būsiu laiminga. 
O Markai brangusis, galvok, kad ir tu ten ateisi pas mane! 

Ji nutilo įtraukti oro į ligotą krūtinę, paskui pakėlė jo ranką sau 
prie lūpų: 

— Markai! 

— K3, brangioji? 

— Neverk manęs ir atmink, kad tu ten ateisi pas mane. Trum- 
pai tegyvenau, bet Dievas padovanojo man tavo sielą. Todėl trokštu 
pasakyti Kristui: nors ir numiriau, nors regėjai mano mirtį, nors likai 
sielvarte, bet neburnojai prieš Jo valią ir visada Jį myli. Juk tu Jį my- 
lėsi ir kantriai pakelsi mano mirtį?.. Nes tada Jis mus sujungs, o aš 
tave myliu ir noriu būti su tavimi... 

Čia ji vėl pritrūko kvapo ir vos girdimu balsu pabaigė: 

— Pažadėk man tai, Markai!.. 

Vinicijus apkabino ją drebančiomis rankomis ir atsakė: 

— Prisiekdamas tavo šventa galva — pažadu!.. 

Tuo metu blanki mėnesiena nušvietė jos veidą. Ji dar kartą pakė- 
lė prie savo lūpų jo ranką ir sukuždėjo: 

— Aš tavo žmona!.. 

Už sienos scriptae duodecim lošiantys pretorionai ėmė garsiai 
ginčytis, bet Ligija ir Vinicijus užmiršo kalėjimą, užmiršo sargybi- 
nius, užmiršo žemę visą ir, jausdami vienas kito angeliškas sielas, 
pradėjo melstis. 

Tris dienas, tikriau sakant, tris naktis niekas netrikdė jiems 
ramybės. Kai įprastinis kalėjimo darbas — numirėlių atskyrimas nuo 
gyvųjų ir sunkių ligonių nuo sveikųjų — būdavo baigtas ir kai nu- 
vargę sargai koridoriuose suvirsdavo miegoti, Vinicijus nueidavo į 
požemį, kur gulėjo Ligija, ir pasilikdavo ten, kol aušra imdavo žvelgti 
pro langų grotas. Ji padėdavo galvą jam ant krūtinės, ir jie tyliais 
balsais kalbėdavosi apie meilę ir mirtį. Abudu nejučiomis, mintyse 
ir pašnekesiuose, netgi troškimuose ir viltyse vis labiau tolo nuo gy- 
venimo, prarasdami tikrovės jausmą. Abudu buvo it keleiviai, tols- 
tantys nuo žemyno, jau nebematantys kranto ir palengva pasinerian- 
tys į begalybę. Abudu pamažu tarsi virto liūdnomis dvasiomis, įsi- 
mylėjusiomis vienas kitą ir Kristų ir pasiruošusiomis išskristi. Tiktai 
kartais jam į širdį dar įsiverždavo skausmas lyg viesulas, kartais švyste- 
lėdavo lyg žaibas viltis, gimusi iš meilės ir tikėjimo nukryžiuoto Dievo 
gailestingumu, bet ir jis kasdien vis labiau ir labiau tolo nuo žemės 
į mirties valdas. Rytą išėjęs iš kalėjimo žvelgdavo į pasaulį, į miestą, 
į pažįstamus, į gyvenimo reikalus lyg per sapną. Viskas jam atrodė 
svetima, tolima, tuščia ir menka. Paliovė jį gąsdinusios net gresian- 
čios kančios, nes jautė, kad jas galima pakelti paskendus apmąsty- 
muose, įsmeigus akis į ką kita. Abiem atrodė, kad juos jau ima globti 
amžinybė. Kalbėjosi apie meilę, apie tai, kaip mylėsis ir gyvens drauge, 
bet tiktai anapus kapo, ir jeigu kartais jų mintys dar sugrįždavo prie 
žemiškų reikalų, tai tik kaip žmonių, kurie, susiruošę į didelę kelio- 
nę, šnekasi apie pasirengimą žygiui. Be to, juos supo tyla kaip dvi 
užmirštas kolonas, stūksančias kažkur tyruose. Dabar jiems tiktai rūpė- 
jo, kad Kristus jų neišskirtų, o kadangi kiekviena valandėlė stipri- 
no tą įsitikinimą, jie karštai pamilo Jį kaip saitą, kuris juos sujungs, 
kaip begalinę laimę ir begalinę ramybę. Dar čia, žemėje, jie purtėsi 
žemės dulkes. Jų sielos darėsi tyros kaip ašara. Gresiant mirčiai, 
skurde ir kančiose, kalėjimo irštvoje jiems prasidėjo dangus, nes ji 
ėmė jį už rankos ir, tarsi jau išganyta ir šventa, vedė prie amžinosios 
gyvenimo versmės. 

O Petronijus stebėjosi, matydamas vis ramesnį Vinicijaus veidą 
ir kažkokį keistą spindėjimą, kurio nebuvo pastebėjęs anksčiau. Tar- 
pais jam net lindo į galvą įtarimas, kad Vinicijus surado kažkokį 
išgelbėjimo kelią, ir buvo nemalonu, kad tas jam neatskleidžia savo 
vilčių. | 

Pagaliau neištvėręs tarė jam: 

— Dabar tu atrodai kitaip, taigi nesislapstyk nuo manęs, nes aš 
noriu ir galiu tau pagelbėti: ką gi sumanei? 

— Sumaniau,— atsakė Vinicijus, — bet tu jau nebegali man pa- 
gelbėti. Po jos mirties paskelbsiu, kad aš krikščionis, ir eisiu jos 
pėdomis. | | 

— Tai neturi vilties? 

— Atvirkščiai, turiu. Kristus ją man atiduos, ir jau niekada su 
ja nesiskirsiu. 

Petronijus ėmė vaikščioti po atrijų nusivylusiu ir suirzusiu veidu, 
paskui tarė: 

— Tam nereikia nė jūsų Kristaus, nes tą pačią paslaugą tau gali 
padaryti mūsų Tanatas*. 

O Vinicijus liūdnai nusišypsojęs pasakė: 

— Ne, brangusis, tačiau tu šito nenori suprasti. 

— Nenoriu ir negaliu, — atsakė Petronijus.— Dabar ne metas 
ginčytis, bet ar atsimeni, ką kalbėjai, kai mums nepavyko jos išplėšti 
iš Tuliano? Aš netekau mažiausios vilties, o tu parėjęs namo pasakei: 
„O aš tikiu, kad Kristus man gali ją sugrąžinti“. Tai tegu sugrąžina. 
Jeigu aš įmesiu brangią taurę į jūrą, nė vienas mūsų dievas neįstengs 
jos man sugrąžinti, o jeigu ir jūsiškis ne geresnis, tai kodėl aš jį turiu 
labiau garbinti negu anuos. 

— Jis gi ją man atiduos, — pasakė Vinicijus. 

Petronijus gūžtelėjo pečiais. 

— Ar žinai, — paklausė, — kad krikščionys rytoj turės apšviesti 
cezario sodus? | 

— Rytoj? — pakartojo Vinicijus. 

Artima baisi tikrovė sukrėtė širdį didžiu skausmu ir siaubu. Pa- 
galvojęs, kad ši naktis gal bus paskutinė praleista drauge su Ligija, 
atsisveikino Pėtronijų ir nuskubėjo pas putikulų prižiūrėtoją pasiimti 
savo teseros. | 

Tačiau jo čia laukė nusivylimas, nes prižiūrėtojas nenorėjo duoti 
ženklo. 

— Atleisk, pone,— tarė.— Padariau tau, ką įmanydamas, bet 
negaliu statyti į pavojų savo gyvybės. Šiąnakt krikščionis ketinama 
išvesti į cezario sodus. Kalėjime bus pilna karių ir pareigūnų. Jeigu 
jie tave pažintų, pražūčiau aš ir mano vaikai. 


* Mirties genijus. (Aut. pastaba) 

Vinicijus suprato, kad tuščias reikalas būtų spirtis. Tačiau jam 
švystelėjo viltis, kad kariai, matę jį anksčiau, gal įleis ir be ženklo, 
tad sutemus, kaip visada apsitaisęs šiurkščia tunika ir apsimuturiavęs 
skudufu galvą, nuėjo prie kalėjimo vartų. : 0 

Tačiau tą dieną sargyba dar stropiau negu paprastai tikrino te- 
seras, o blogiausia, kad šimtininkas Scevinas, griežtas ir visa širdimi 
atsidavęs cezariui karys, pažino Vinicijų. 

Vis dėlto, matyt, ir jo geležimi apkaustytoje krūtinėje ruseno 
kažkokios žmonių nedalios gailėjimo. kibirkštėlės, nes užuot. sukirtęs 
ietimi į skydą ir šitaip davęs aliarmo sgnalą, jis pasivedėjo Vinicijų 
į Šalį ir pasakė jam: z 

— Pone, grįžk namo. Pažinau tave, bet tylėsiu, nenoriu pražu- 
dyti. [leisti negaliu, grįžk sau, ir teatsiunčia tau dievai nusiraminimą. 

— Įleisti negali, — tarė Vinicijus, — bet nedrausk man čia pasilik- 
ti ir pamatyti išvedamus kalinius. 

— Man duotas įsakymas tam neprieštarauja, — atsakė Scevinas. 

Vinicijus atsistojo prie vartų ir laukė, kol pradės vesti pasmerk- 
tuosius. Pagaliau apie vidunaktį kalėjimo vartai plačiai atsidarė, ir 
pasirodė ilgos voros kalinių: vyrai, moterys ir vaikai, apsupti ginkluotų 
pretorionų būrių. Naktis buvo šviesi labai, pilnatis, tad galėjai įžiū- 
rėti ne tik nelaimingųjų figūras, bet-net ir veidus. Jie ėjo poromis, ilga 
niūria virtine, tyloje, kurią drumstė tiktai karių ginklų žvangžčioji- 
mas. Jų išvedė tiek daug, kad atrodė, jog visi rūsiai liks tušti. 

Eisenos gale Vinicijus aiškiai pamatė gydytoją Glauką, bet nei 
Ligijos, nei Urso tarp pasmerktųjų nebuvo. . 


PERSKYRIMAS ŠEŠIASDEŠIMT ANTRAS 


Dar buvo nesutemę, o jau pirmosios žmonių bangos pradėjo 
plaukti į cezario sodus. Šventiškai apsitaisiusios minios, vainikuotos, 
juokaudamos ir dainuodamos, daugelis girti, ėjo pasižiūrėti naujo 
puikaus reginio. Šūkiai: „Semaxii! Sarmenticii!““ — skambėjo Via 
Tecta*, ant Emilijaus tilto ir anapus Tibro, Triumfo kelyje, prie Ne- 
rono tilto iki pat Vatikano kalvos. Jau ir anksčiau Roma matė ant 
stulpų degančius žmones, bet dar niekada neregėjo tiek daug pas- 


 * Dengtoji gatvė (lot.). 

merktųjų. :Cezaris, ir Tigelinas norėjo pribaigti krikščionis ir kartu 
užkirsti kelią epidemijai, kūri iš kalėjimų vis toliau plito mieste, todėl 
įsakė ištuštinti visus požemius, ir juose beliko vos kelios dešimtys žmo- 
nių, skirtų žaidynių pabaigai. Minios, įėjusios pro sodų vartus, iš 
nustebimo neteko žado. Visos pagrindinės ir šalutinės alėjos, nu- 
tiestos tarp tankių medžių, aplink vejas, krūmus, tvenkinius ir tven- 
kinėlius tarp gėlynų, abipus buvo apstatytos dervuotais. stulpais su 
pririštais krikščionimis. -Nuo aukštumėlių, kur reginio neužstojo me- 
džiai, galima buvo matyti ištisas eiles stulpų ir kūnų, apkaišytų gėlė- 
mis, mirtų šakelėmis ir gebenėmis — tos eilės ėjo į sodų gilumą, per 
pakilumus ir klonius taip toli, kad artimesni buvo it laivų stiebai, o 
tolimiausieji akims ' atrodė tarsi spalvotos, į ženię susmeigtos lazdos 
ir ietys. Jų gausybė prašoko visus minios lūkesčius. Galima buvo pa- 
galvoti, kad kažkokia visa tauta pririšta prie stulpų Romos ir cezario 
pramogai. Būriai žiūrovų stabčiojo prie kai kurių baslių, susidomėję 
kabančiais kūnais, aukų amžiumi ar lytimi, apžiūrinėjo veidus, vai- 
nikus, gebenių pynes, paskui. ėjo toliau ir nustebę klausė save: „Argi 
galėjo būti šitiek kaltų, arba kaip galėjo padegti Romą vaikai, dar 
vos tepradėję vaikščioti?“ Ir nuostaba palengva virto nerimu. 

' Tuo tarpu sutemo, ir danguje sužibo žvaigždės. Tada prie kiek- 
vieno pasmerktojo atsistojo vergas su degančiu fakelu rankoje, o kai 
visuose sodų kampuose nuaidėjo trimitų garsas, duodamas ženklą 
pradėti reginį, visi prikišo ugnį prie stulpų apačios. 

Apkaišyti gėlėmis ir apipilti derva šiaudai bematant užsiplieskė 
ryškia liepsna, kuri kas akimirka stiprėdama vyniojosi gebenių pynė- 
mis, kilo aukštyn ir laižė aukų kojas. Minia nutilo, per sodus nuskar- 
dėjo baisios dejonės ir skausmo klyksmai. Tačiau kai kurios aukos, 
pakėlusios galvas aukštyn į žvaigždėtą dangų, pradėjo giedoti Kristaus 
garbei. Minios klausėsi. Net kiečiausias širdis pagavo siaubas, kai 
nuo žemesnių 'stiebų ėmė šaukti kraupūs vaikų balsai: „Mama! Ma- 
ma!“, ir šiurpuliai nukrėtė net girtus žiūrovus, pamačius tas galvu- 
tes ir nekaltus veidukus, perkreiptus skausmo ar alpstančius nuo dū- 
mų, kurie ėmė dusinti aukas. O liepsna lipo ir lipo aukštyn ir degino 
vis naujus rožių ir gebenių vainikus. Suliepsnojo pagrindinės ir ša- 
lutinės alėjos, suliepsnojo medžių guotai ir vejos, ir gėlynai, suspindo 
vanduo tvenkiniuose ir tvenkinėliuose, paraudo virpantys "medžių 
lapai, pasidarė šviesu kaip dieną. Degančių kūnų tvaikas užtvino 
sodus, bet tuo metu vergai ėmė pilti į tam tyčia pastatytus tarp 
stulpų smilkytuvus mirą ir alaviją. Minioje ir šen, ir ten kilo 

šūksniai, nežinia, ar iš užuojautos, ar iš susižavėjimo if džiaugsmo, 
jie vis stiprėjo kartu su ugnimi, kuri kilo stulpais, graibė aukų 
krūtines, deginančiu alsavimu raitė plaukus. joms ant. galvų, dangstė: 
pajuodusius veidus ir paskui šovė dar aukščiau, lyg udydamą per- 
galę ir triumfą tos galybės, kuri liepė ją įžiebti. . - ( 

„Dar tik prasidėjus reginiui, tarp žiūrovų pasirodė cezaris. „puoš- 
nioje, keturių baltų Ž žirgų. traukiamoje cirko kvadrigoje, apsitaisęs važ- 
nyčiotojo apdarais, o jų spalva — Žaliųjų partijos, kuriai. ir jis, ir 
jo dvariškiai priklausė. Įkandin sekė. kiti vežimai, „pilni išsipuošusių 
rūmų Žmonių, senatorių, žynių ir nuogų bakchančių su vainikais ant 
galvų ir vyno ąsočiais rankose, jau įgėrusių ir klykaujančių lauki- 
niais balsais. Šalia jų — faunais ir satyrais persirengę, muzikantai 
skambino citromis, formingomis,. pūtė švilpynes ir ragus. Kituose 
vežimuose .važiavo Romos matronos ir merginos, taip pat girtos ir 
pusnuogės. Aplink kvadrigas šokėjai puriė kaspinais papuoštus tirsus, 
kiti mušė būgnelius, dar kiti barstė gėles. Visa ta prašmatni.procesija, 
skambant šūkiams: „„Evoe!“, judėjo į priekį plačiausiu sodų keliu per 
dūmus, tarp žmonių-fakelų. Cezaris, lydimas Tigelino ir. Chilono, 
kurio išgąsčiu norėjo pasismaginti, pats valdė koja už kojos žengiančius 
žirgus ir dairėsi į degančius kūnus, kartu klausydamas minios šūkavi- 
mų. Stovėdamas aukštoje aukso kvadrigoje, apsuptas žmonių jūros, 
kuri lankstėsi jam į kojas, ugnies pašvaistėse, su auksiniu cirko nu- 
galėtojo vainiku, jis visa galva prašoko. dvariškius, minią 1 atrodė 
it milžinas. Ištiestos bjaurios jo rankos laikė vadeles ir tarsi laimino 
žmones. Veidas ir primerktos akys šypsojosi, jis spindėjo virš žiūrovų 
lyg saulė arba dievybė, nors baisi, bet.puiki. ir galinga. 

Tarpais jis stabčiojo, atidžiau žiūrinėjo kokią merginą, kurios 
krūtinė jau skrudo liepsnose, arba stebėjo konvulsijų iškreiptą vaiko 
veiduką ir vėl važiavo toliau, iš paskos tempdamas visą šėlstančią, 
įsisiautėjusią vilkstinę: Tarpais linkčiojo žmonėms arba atsilošęs ir 
įtempęs aukso vadeles kalbėjosi su Tigelinu. Pagaliau privažiavęs di- 
dįjį fontaną dviejų alėjų sankryžos viduryje, išlipo iš kvadrigos 
ir mostelėjęs abiem bičiuliams įsimaišė į minią. | i 

Svečiai jį sutiko šauksmais ir plojimais. Bakchantės, nimfos, 
senatoriai, augustionai, žyniai, faunai, satyrai ir kariai jį tučtuojau 
apsupo dūkstančiu ratu, o jis, lydimas iš vienos pusės Tigelino, iš ki- 
tos Chilono, apėjo fontaną, aplinkui kurį liepsnojo kelios dešimtys 
gyvų fakelų, stabčiojo prie kiekvieno ir žarstė pastabas apie aukas 

arba tyčiojosi 1š senojo graiko, kurio veide atsispindėjo baisiausia 
neviltis. | 

Pagaliau viši sustojo prie aukšto „stulpo, apkaišyto mirtomis ir 
apipinto vijokliais. Raudoni ugnies liežuviai čia jau siekė aukos ke- 
lius, bet veido iš karto nebuvo galima pažinti, nes žalios liepsnojančios 
šakelės jį apgaubė dūmais. Tačiau netrukus lengvas nakties vėjelis 
išsklaidė dūmus ir atidengė 5 senolio galvą su žila, ant krūtinės Krin- 
tančia barzda. | . 

Nuo šio reginio: Chilonas staiga susirietė į kamuolį kaip sužeista 
angis, pro lūpas prasiveržė riksmas, labiau panašus į kranksėjimą negu 
į žmogaus balsą: | | 

— Glaukas! Glaukas!.. 

Nuo dėgančio stulpo i iš tikrų j jų į jį žiūrėjo zydytojas Glaukas. 

Buvo dar gyvas. Veidas sopulingas ir nuleistas, tarsi būtų norė- 
1ęs paskutinį kartą pažiūrėti į savo kankintoją, kuris jį išdavė, atėmė 
žmoną, vaikus, užsiundė plėšikus, o kai viskas Kristaus vardu buvo 
atleista, dar kartą jį išdavė į budelių rankas. Niekada žmogus žmogui 
nėra padaręs baisesnių ir kruvinesnių skriaudų. Ir štai dabar auka 
degė ant dervuoto stulpo, o budelis stovėjo po jo kojų. Glauko akys 
nesitraukė nuo graiko veido. Tarpais jas uždengdavo dūmai, bet pūs- 
telėjus vėjeliui Chilonas vėl matė tuos į jį įsmeigtus vyzdžius. Jis atsitie- 
sė ir norėjo bėgti, bet nepajėgė. Staiga pajuto, kad kojos tarsi alavi- 
nės ir tarsi kažkokia nematoma ranka nežmoniška jėga laiko jį prie 
šio štulpo. Ir sustingo. Tik jautė, kad kažkas liejasi viduje per kraštus, 
kažkas veržiasi lauk, jautė, kad gana kančių ir kraujo, kad ateina gy- 
venimo galas ir viskas nyksta aplinkui: ir cezaris, ir dvariškiai, ir 
minios, supa tik bedugnė, baisi ir juoda tuštuma, o joje žiba vien tos 
kankinio akys, šaukiančios jį į teismą. O pasmerktojo galva vis že- 
miau sviro, bet akys žiūrėjo neatsiplėšdamos. Aplinkiniai suprato, kad 
tarp tų žmonių kažkas dedasi, tačiau juokas jiems apmirė lūpose, 
nes Chilono veidas buvo kažkoks klaikus: jį iškreipė toks išgąstis ir 
toks skausmas, "tarsi tie ugnies liežuviai būtų deginę jo paties kūną. 
Staiga jis susvirduliavo ir iškėlęs aukštyn rankas suriko šiurpiu, sukre- 
čiančiu balsu: 0 | 

— Glaukai! Dėl Viešpaties Kristaus! Atleisk! 

Aplink įsiviešpatavo tyla: Šiurpas nukrėtė visus, ir akys nejučio- 
mis pakilo aukštyn. . 

O kankinio galva truputį sujudėjo, paskui nuo stulpo viršūnės 
pasigirdo į dejonę panašus jo balsas: 

„— Atleidžiu!.. 

“ Chilonas puolė kniūpsčias staugdamas it laukinis žvėris ir, pasi- 
sėmęs abi saujas žemių, ėmė jas berti sau ant galvos. Tuo metu liepsna 
šovė aukštyn, apėmė Glauko krūtinę ir veidą, išpynė mirtų vainiką 
ant galvos, užsiplieskė kaspinai stulpo viršūnėje — visas Jis nušvito 
didžia, skaisčia šviesa. i 

"Chilonas po kiek laiko pakilo tokiu pasikeitusių veidu, kad au- 
gustionams pasivaideno, jog jie regi kitą žmogų. Akys žėrėjo ne- 
paprastu spindesiu, iš raukšlėtos. kaktos švietė ekstazė; prieš valandėlę 
sukriošęs, graikas dabar atrodė tarsi žynys, kuris, dieviškos rankos 
vedamas, nori atverti nežinomas tiesas. . i 

"— Kas jam yra? Pamišo? — atsiliepė keli balsai. 

O jis atsisuko į minią ir, iškėlęs dešinę ranką, ėmė šaukti, tikriau 
sakant, rėkti taip smarkiai, kad ne tik augustionai, bet IT plikšiai ga- 
lėjo girdėti jo balsą: 2 | 

— Romos žmonės! Prisiekiu savo mirtimi, kad štai čia žūsta ne- 
kalti, o padegėjas — jis!.. 

Ir parodė pirštu į Neroną. 

-Stojo valandėlė tylos. Dvariškiai nustėro. Chilonas tebestovėjo 
ištiesęs drebančią ranką, pirštą nukreipęs į cezarį. Staiga kilo su- 
maištis. Žmonės lyg ūmaus vėjo pavaryta banga puolė prie senio, 
norėdama geriau įsižiūrėti. Vienur suskambėjo;: šūksniai: „Laikyk!“, 
kitur:.,,Vargas mums!“ Minia ėmė švilpti, rėkti: „Ahenobarbas! Motin- 
žudys! Padegėjas!“ Suirutė beregint didėjo. Bakchantės, visa gerkle 
klykdamos, ėmė slėptis vežimuose. Staiga keli nudegę stulpai nuvirto, 
aplinkui pažerdami kibirkštis, ir dar labiau padidino chaosą. Akla 
susigrūdusių žmonių banga pagriebė Chiloną ir nunešė į sodo gilumą. 

Nudegę stulpai jau visur ėmė griūti skersai alėjų, užtvindydami 
jas dūmais, kibirkštimis ir žmėnių kūnų tvaiku. Geso šviesos toli ir 
arti. Soduose pasidarė tamsu. Sunerimusios, -rūškanos ir įsibauginu- 
sios minios spraudėsi link vartų. Žinia apie tai, kas įvyko, ėjo iš lūpų 
į lūpas, pakeista ir išpūsta. Vieni pasakojo, kad cezaris apalpęs, ki- 
ti — kad pats prisipažinęs, jog liepęs padegti Romą, treti — kad 
sunkiai susirgęs, o dar kai kas — kad jį išgabeno vežimu kaip numi- 
rėlį. Šen ir ten kilo balsai, užjaučiantys krikščionis: „Ne jie sudegino 
Romą, tai kam tiek kraujo, kančių ir neteisybės? Ar dievai nekeršys 
už nekaltuosius, ir kokiomis atgailos aukomis tada bus galima juos 
vėl permaldauti?“ Žodžius „irinoxia corpora!“ minia kartojo vis 
dažniau. Moterys garsiai gailėjosi vaikų, kurių tiek buvo numesta 

laukiniams žvėrims, prikalta prie kryžių arba sudeginta šituose pra- 
keiktuose soduose! Pagaliau tie gailavimai virto cezario ir Tigelino 
prakeiksmais. Tačiau buvo ir tokių, kurie staigiai sustoję klausė 
save arba kitus: „Kokia ta dievybė, kuri suteikia tiek jėgų kančiose 
ir mirties valandą?“ Ir grįžo namo susimąstę... 

Chilonas vis dar klajojo po sodus, nežinodamas, kur eiti, kur 
pasukti. Dabar vėl pasijuto esąs bejėgis, sukriošęs ir paliegęs senis. 
Tarpais suklupdavo ant nesudegusių kūnų, kliudė nuodėgulius, kurie 
žėrė įkandin spiečius kibirkščių, tarpais vėl atsisėdęs dairėsi aplin- 
kui beprasmiu žvilgsniu. Soduose pasidarė jau beveik visai tamsu, 
tarp medžių slinko tik blyškus mėnuo, blausiai apšviesdamas alėjas, 
skersai nugriuvusius pajuodusius stulpus ir beformiais gumulais pa- 
virtusias apanglėjusias aukas. Tačiau senajam graikui mėnulyje vai- 
denosi Glauko veidas ir į jį vis dar tebeįsmeigtos akys, todėl slėpėsi 
nuo šviesos. Pagaliau vis dėlto išėjo iš šešėlių ir nejučiomis, tarsi 
stumiamas kažkokios nežinomos galios, pasuko prie fontano, kur 
atidavė dvasią Glaukas. 

Staiga kažkieno ranka palietė jo petį. 

Senis atsisuko ir, pamatęs nepažįstamą žmogų, išsigandęs su- 
riko: 

— Kas čia? Kas tu toks? 

— Apaštalas, Pauiius iš Tarso. 

— Aš prakeiktas!.. Ko nori? 

Apaštalas atsakė: 

— Noriu tave išganyti. 

 Chilonas atsišliejo į medį. 
"Jo kojos drebėjo, o rankos nukaro žemyn. 
„— Man nėra išganymo! — dusliai tarė. 

— „Argi negirdėjai, kad Dievas atleido atgailaujančiam ant kry- 
žiaus piktadariui? — paklausė Paulius. 

— Argi nežinai, ką aš padariau? 

— Mačiau tavo skausmą ir girdėjau, kaip liudijai tiesą. 

— O tėve!.. 

— Jeigu Kristaus tarnas tau atleido kančių ir mirties valandą, 
tai argi Kristus neatleis? 

Chilonas susiėmė rankomis galvą it pamišęs: 

"— Atleis? Man atleis? 
— Mūsų Dievas — Gailestinzumo Dievas,— atsakė Apaštalas. 
— Man? — pakartojo Chilonas. 

Ir ėmė dejuoti kaip Žmogus, nepajėgiantis užgniaužti savo skausmo 
ir kančios. O Paulius tarė: 

— Atsiremk į mane, ir eime kartu. 

Ir paėmęs jį nusivedė per susikryžiuojančias alėjas ten, kur 
girdėjo čiurlenant fontaną, tarsi verkiantį nakties tylumoje prie nu- 
kankintųjų kūnų. 

— Mūsų Dievas — Gailestingumo Dievas, — pakartojo Apašta- 
las.— Jeigu stovėčiau prie jūros ir mėtyčiau į ją akmenis, tai argi 
užversčiau jais jūrų gelmes? O aš tau sakau, kad Kristaus gailestin- 
gumas yra it jūra, o nuodėmės ir kaltės žmonių nuskęs joje it akmenys 
bedugnėje. Ir sakau tau, kad jis tarsi dangus, kuris gaubia kalnus, 
žemynus ir jūras, nes yra visur ir nėra jam nei galo, nei krašto. Tu 
kentėjai prie Glauko stulpo, ir Kristus matė tavo kančias. Tu pasa- 
kei, nepaisydamas, kas rytoj gali ištikti: „Jis padegėjas!“, ir Kristus 
įsiminė tavo žodžius. Nes sudilo tavo piktybė ir melas, o širdyje liko 
vien nenumaldomas gailesys... Eik su manimi ir klausyk, ką tau pa- 
sakysiu: aš juk taip pat Jo neapkenčiau ir persekiojau Jo išrinktuo- 
sius. Aš Jo nenorėjau ir netikėjau Juo, kol Jis pasirodė ir pašaukė 
mane. Štai nuo tada Jis yra mano meilė. O dabar tave aplankė susi- 
graužimu, nerimu ir sopuliu, kad pasišauktų savęsp. Tu Jo neapken- 
tei, o Jis tave mylėjo. Tu išdavinėjai kančioms Jo pasekėjus, o Jis 
trokšta tau atleisti ir tave -išganyti. 

Vargšo krūtinę sukrėtė graudžiausia rauda, draskyte draskanti jo 
širdį, o Paulius jį apglėbė, užvaldė ir vedė, kaip kareivis veda belaisvį. 

Po valandėlės Apaštalas vėl prabilo: 

— Eik paskui mane, ir aš tave nuvesiu pas Jį. Ko gi kito aš bū- 
čiau atėjęs pas tave? Tačiau Jis liepė man rinkti žmonių sielas meilės 
vardu, ir aš vykdau Jo paliepimą. Tu galvoji, kad esi prakeiktas, o 
aš tau sakau: įtikėk Jį, ir tavęs laukia išganymas. Tu manai, kad esi 
nekenčiamas, o aš tau kartoju, kad Jis tave myli. Pasižiūrėk į mane! 
Kai Jo neturėjau, nieko neturėjau, tiktai pyktį, kuris gyveno mano 
širdyje, o dabar Jo meilė atstoja man tėvą ir motiną, turtus ir kara- 
liavimą. Jis vienintelis mūsų prieglobstis. Tik Jis įvertins tavo gai- 
lestį, atkreips žvilgsnį į tavo skurdą, nuims nuo tavęs nerimą ir pa- 
kels tave savęsp. 

Taip kalbėdamas, atsivedė Chiloną prie fontano, kurio sidabrinė 
čiurkšlė iš tolo žvilguliavo mėnesienoje. Aplinkui buvo tylu ir tuščia, 
nes valytojai vergai jau buvo pašalinę iš čia stulpų nuodėgulius ir 
kankinių kūnus. 


413 Perskyrimas šešiasdešimt antras 


Chilonas aimanuodamas puolė ant kelių ir prisidengęs veidą del- 
nais sustingo, o Paulius pakėlė galvą į žvaigždes ir pradėjo melstis: 

— Viešpatie, pažvelk į šitą nelaimingąjį, į jo sielvartą, į ašaras 
ir kančią! Viešpatie gailestingasai, kuris praliejai kraują už kaltes mu- 
sų, per savo kančią, per mirtį ir prisikėlimą — atleisk jam! 

Paskui nutilo, bet dar ilgai žiūrėjo į žvaigždes ir meldėsi. 

Staiga prie jo kojų suskambėjo į aimaną panašus šauksmas: 

— Kristau!.. Kristau!.. Atleisk man!.. 

Tada Paulius priėjo prie fontano ir rieškutėmis pasisėmęs vandens 
sugrįžo prie klūpančio nelaimingojo: 

— Chilonai! Aš krikštiju tave vardan Tėvo ir Sūnaus, ir Dva- 
sios! Amen! | 

Chilonas pakėlė galvą, išskėtė rankas ir liko taip sustingęs. Mė- 
nulio pilnatis apšvietė jo nubalusius plaukus ir tokį pat baltą, nejudrų 
tarsi numirėlio ar iš akmens iškaltą veidą. O laikas vis slinko, dideliuose 
Domicijos sodų paukštynuose pragydo gaidžiai, o jis tebeklūpojo it 
antkapio statula. 

Pagaliau atsipeikėjo, pakilo ir kreipdamasis į Apaštalą paklausė: 

— Ką turiu padaryti prieš mirtį, tėve? 

Paulius taip pat pabudo iš susimąstymo apie tą neišmatuojamą ga- 
lybę, kuriai nepajėgė atsispirti net tokių Žmonių sielos kaip šito graiko, 
ir atsakė: 

— "Tikėk ir liudyk tiesą! 

Paskui abu išėjo. Prie sodų vartų Apaštalas dar kartą palaimi- 
no senį, ir jie išsiskyrė, šito paprašė Chilonas, numatęs, kad po to, 
kas įvyko, cezaris ir Tigelinas įsakys jį persekioti. 

Ir neapsiriko. Parėjęs rado namus jau apsuptus pretorionų, kurie 
jį sučiupo ir, Scevino vadovaujami, nusivarė į Palatiną. 

Cezaris jau buvo nuėjęs ilsėtis, o Tigelinas laukė ir pamatęs ne- 
laimingąjį graiką pasitiko ramiu, bet grėsmingu veidu. 

— Padarei nusikaltimą — įžeidei jo didybę, — pasakė jam,— ir 
bausmės neišvengsi. Tačiau jeigu rytoj paskelbsi amfiteatre, kad 
buvai girtas ir praradęs protą ir kad gaisro kaltininkai yra krikščio- 
nys, tavo bausmė apsiribos nuplakimu ir tremtimi. 

— Negaliu, pone! — tyliai atsakė Chilonas. 

' Tigelinas lėtu žingsniu priėjo artyn ir taip pat pritildytu, bet bai- 
siu balsu paklausė: 

— A tu negali, sraikų šunie! Negi nebuvai girtas ir negi ne- 

Taip pasakęs, parodė į atrijaus kampą, kur šalia ilgo medinio 
suolo nejudėdami stovėjo tamsoje keturi vergai trakai su virvėmis 
ir replėmis rankose. 

Chilonas vėl atsakė:. 

— Negaliu, pone! 

Tigelinas jau pradėjo siusti, bet dar tvardėsi. 

— Ar matei, — paklausė, — kaip miršta krikščionys? Ar nori taip 
mirti? | 

Senis pakėlė aukštyn išbalusį veidą, kurį laiką jo lūpos tyliai kru- 
tėjo, paskui ištarė: 

— Ir aš tikiu Kristų!.. 

Tigelinas pažvelgė į jį apstulbęs: 

— Šunie, tu iš tikrųjų išprotėjai! 

Ir staiga jo krūtinėje susikaupęs įniršis pralaužė užtvarą. Prišo- 
kęs prie Chilono, abiem rankomis sugriebė jį už barzdos, parvertė 
žemėn ir ėmė trypti, vis kartodamas apsiputojusiomis lūpomis:. 

— Atšauksi? Atšauksi?.. | 

— Negaliu! — atsakė jam nuo grindų Chilonas. 

— Kankinti jį! | 

Išgirdę šį įsakymą, trakai čiupo senį, paguldė ant suolo, paskui, 
stipriai pririšę virvėmis, pradėjo replėmis gniaužti jo liesus blauzdi- 
kaulius. Bet jis rišamas nuolankiai bučiavo jiems rankas, o paskui 
užsimerkė ir gulėjo tarsi numiręs. 

Tačiau buvo gyvas, nes kai Tigelinas ties juo pasilenkė ir dar 
kartą paklausė: „Atšauksi?“, jo nubalusios lūpos krustelėjo, ir pro 
jas išsprūdo vos girdimas šnibždesys: : 

— Ne... galiu!.. Ė 

Tigelinas įsakė nutraukti kankinimus ir ėmė vaikščioti po atrijų 
iš įniršio persimainiusiu ir kartu sutrikusiu veidu. Pagaliau jam, ma- 
tyt, šovė į galvą kažkokia nauja mintis, nes atsisukęs į trakus tarė: 

— Išrauti jam liežuvį. 


PERSKYRIMAS ŠEŠIASDEŠIMT TREČIAS 


Drama „Laureolas“ paprastai buvo vaidinama taip įrengtuose 
teatruose arba amfiteatruose, kur galima perskirti ir padaryti lyg 
dvi, atskiras scenas. Tačiau po reginių cezario soduose buvo atsisa- 
kyta įprasto būdo, nes norėta, kad kuo daugiau žmonių pamatytų, 

kaip miršta prikaltas prie kryžiaus vergas, kurį dramoje ėda lokys. 
Teatruose lokio vaidmenį atlikdavo kailiu aptemptas aktorius, bet 
šį kartą spektaklis turėjo būti „tikras“. Tai buvo naujas. Tigelino 
sumanymas. Cezaris iš pradžių pasakė neatvyksiąs, bet favorito pri- 
kalbintas pakeitė nuomonę. Tigelinas jam išaiškino, kad po to, kas 
įvyko soduose, jis tuo labiau turįs pasirodyti žmonėms, ir kartu už- 
tikrino, kad nukryžiuotas vergas jo neįžeis kaip Krispas. Žmonės jau 
buvo kiek persisotinę ir nuvarginti kraujo praliejimo, tad buvo pa- 
žadėta. vėl dalyti loterijos bilietus, dovanas ir iškelti vakaro puotą, 
nes vaidinimas turėjo vykti vakare, ryškiausiai apšviestame amfiteatre. 

Dar temstant amfiteatras jau buvo pilnutėlis. Augustionai su Ti- 
gelinu priešakyje atvyko visi nė tiek dėl paties vaidinimo, kiek iš 
troškimo po paskutinio įvykio parodyti cezariui savo ištikimybę ir 
pasišnekėti apie Chiloną, nes apie jį kalbėjo visa Roma. 

Ir pasakojo vienas kitam į ausį, kad sugrįžęs iš sodų cezaris tie- 
siog įsiutęs ir negalėjęs užmigti, jį apnikusi baimė ir keisti reginiai, 
dėl to rytojaus dieną pasiskelbęs skubiai išvykstąs į Achają. Kiti griežtai 
prieštaravo, tikindami, kad dabar jis būsiąs dar negailestingesnis 
krikščionims. Tačiau nestigo ir bailių, kurie nuogąstavo, kad minių 
akivaizdoje cezariui į veidą Chilono sviestas įžeidimas galįs duoti 
sunkiausių padarinių. Buvo, beje, ir tokių, kurie dėl žmoniškumo 
prašė Tigeliną nutraukti persekiojimus. 

— Žiūrėkite, kur einate,— kalbėjo Barkas Soranas.— Norėjote 
patenkinti minios keršto troškimą ir ją įtikinti, kad bausmė krinta 
ant kaltųjų, o išėjo viskas atvirkščiai. 

— Teisybė! — pridūrė Antiscijus Vetas,-- dabar visi šnibžda, 
kad krikščionys nekalti. Šmaikščiai kalbant, gerai sakė Chilonas, 
kad jūsų smegenys neužpildytų nė gilės kaušelio. | 

O Tigelinas kreipdamasis į juos tarė: 

"— Žmonės taip pat šnibžda, kad tavo duktė Servilija, Barkai 
Soranai, ir tavo žmona, Antiscijau, suslėpė savo vergus krikščionis 
nuo cezario teisingumo. 

— Neteisybė! — sušuko sunerimęs Barkas. 

— Mano žmoną nori pražudyti jūsų išsiskyrėlės, pavydėdamos 
jai dorumo! — tarė ne mažiau sunerimęs Antiscijus Vetas. 

Tačiau kiti šnekėjo apie Chiloną. 

— Kas jam atsitiko? — kalbėjo Eprijus Marcelas.—- Pats juos 
išdavinėjo į Tigelino rankas, iš skurdžiaus tapo turtuoliu, galėjo ra- 
miai baigti sau amžių, pelnyti gražias laidotuves ir antkapį, bet kur tau! 

Stai iga užsigeidė visko atsisakyti“ ir pats žūti. Gal iš tiesų išprotėjo. - 
. — Neišprotėjo, o tapo krikščioniu,— atsakė Tigelinas. | 

— Negali būti, — nustebo Vitelijus. ( 

— Ar aš jums nesakiau! — įsiterpė Vestinas.— Žudykite sau 
krikščionis, bet patikėKite manimi — nekariaukite su jų dievybe. Čia 
nėra ko juokauti!.. Žiūrėkite, kas darosi! Aš Romos nedeginau, bet 
jei cezaris leistų, tuojau pat paaukočiau hekatombę jų dievybei. Ir 
visi turi taip padaryti, nes, kartoju, su juo nėra ko juokauti! Pami- 
nėsite mano žodį. A 

-— O aš kalbėjau ką kita, — prašneko Petronijus. — Tigelinas į juo- 
kėsi, kai tikinau, kad jie ginasi, o dabar pasakysiu daugiau: jie nugali! 

— Kaip? Kaip nugali? — klausė keli balsai. ( 

— Prisiekiu Poluksu!.. Jeigu jau toks Chilonas jiems neatsis- 
pyrė, tai kas atsispirs? Jeigu manote, kad po kiekvieno. reginio ne- 
padaugėja krikščionių, tai jūs tiek tepažįstate Romą, kad jums tiktai 
katilus šveisti arba barzdas skusti, tada bent geriau žinotumėte, ką 
žmonės galvoja ir kas mieste dedasi. 

— Gryną teisybę kalba, prisiekiu šventu Dianos peplumu! — 
sušuko Vestinas. | 

* Tačiau Barkas kreipėsi į Petronijų: 

— Ką tu turi galvoje? | 

— - Baigsiu tuo, kuo jūs pradėjote: jau gana kraujo! | 

— O ne, dar truputį! . 

— Jeigu tau neužtenka galvos, sali pasiimti dar kitą — mano 
lazdos bumbulą! — atkirto Petronijus. 

Kalbas nutraukė atvykęs cezaris ir užėmęs savo vietą su Pita- 
goru. Tuojau prasidėjo „„Laureolo“ spektaklis, kurį nelabai kas sekė, 
nes visų mintys sukosi apie Chiloną. Pripratę prie kančių ir kraujo, 
žiūrovai taip pat nuobodžiavo, niurnėjo, laidė rūmų žmonėms nepride- 
rančius posakius ir reikalavo greičiau duoti sceną su lokiu, tik jos jie 
ir telaukė. Jeigu ne viltis pamatyti pasmerktą senį ir gauti dovanų, 
pats vaidinimas nebūtų. pritraukęs žiūrovų. | 0 

Pagaliau atėjo lauktoji valanda. Cirko patarnautojai pirmiausia 
atnešė medinį kryžių, gana žemą, kad lokys pasistiepęs pasiektų kan- 
kinio krūtinę, paskui du vyrai atvedė, tikriau sakant, atvilko. Chi- 
loną, nes jis pats sutraiškytais kojų kaulais paeiti nebegalėjo.. Pagul- 
dę prikalė prie medžio taip sių kad smaisuoliai augustionai ne- 

tyčia. paruoštoje duobėje, visų akys nukrypo į jį. Tačiau mažai kas 
galėjo pažinti, kad šis nuogas senis — tai ankstesnis Chilonas. Po Ti- 
gelino įsakytų kankinimų pasmerktojo veide neliko nė lašelio kraujo, 
tik „baltoje barzdoje raudonavo kruvinas pėdsakas, susidaręs išrovus 
liežuvį. Per permatomą odą beveik galėjai matyti kaulus. Atrodė 
daug senesnis, beveik sukriošėlis.. Kadaise jo akys svaidė pilnus ne- 
rimo ir pykčio žvilgsnius, judrus veidas rodė nuolatinį pavojų ir ne- 
tikrumą, o dabar jo bruožai buvo sopulingi, bet kartu švelnūs ir ro- 
mūs kaip miegančio ar mirusio žmogaus. Gal pasitikėjimo jam teikė 
mintis apie nukryžiuotą piktadarį,.kuriam Kristus atleido, o gal šir- 
dyje kalbėjo gailestingajam Dievii: „Viešpatie, aš gėliau kaip nuo- 
dingas kirminas, bet. juk visą amžių buvau vargeta, badmiriavau, 
žmonės. trypė mane, daužė ir tyčiojosi iš manęs. Buvau, Viešpatie, 
skurdžius ir labai nelaimingas, o štai dabar pasmerkė mane kančioms 
ir prikalė prie kryžiaus, tad Tu, Gailestingasai, neatstumk manęs mir- 
ties valandą!“ Ir:ramybė įžengė į jo sugeltą širdį. Niekas nesijuokė, 
iš šio nukryžiuotojo dvelkė kažkokia romybė, jis atrodė toks senas, 
bejėgis, silpnas, savo nuolankumu taip šaukiantis užuojautos, kad 
nejučiomis kiekvienas save klausė: kaip galima kankinti ir kalti prie 
kryžiaus žmogų, kuris jau ir šiaip merdi. Minia tylėjo. Tarp augus- 
tionų Vestinas, lankstydamasis čia į dešinę, čia į kairę, persigandęs 
šnibždėjo: „Žiūrėkite, kaip jie miršta!“ Kiti laukė pasirodant lokio, 
širdyje trokšdami, kad reginys kuo greičiau baigtųsi. 

Pagaliau lokys įvirto į areną ir mataruodamas žemai panarinta 
galva į abi puses, dairėsi iš padilbų, lyg būtų ką svarstęs ar ko lau- 
kęs. Pamatęs kryžių, o ant jo nuoga kūną, prisiartino, net pakilo ant 
pasturgalinių kojų, bet tuoj vėl nusileido ir atsitūpęs po kryžiumi ėmė 
niurgzti; tarsi ir jo širdžiai būtų pagailę šitų Žmogaus griuvenų. 

Cirko patarnautojai ėmė šūksniais jį raginti, bet žiūrovai tylėjo. 
O tuo laiku Chilonas iš lėto pakėlė galvą ir kiek laiko akimis klai- 
džiojo po amfiteatrą. Pagaliau jo žvilgsnis sustojo kažkur ties viršu- 
tinėmis eilėmis, krūtinė ėmė tankiau kilnotis, ir tada atsitiko tai, kas 
nustebino ir apstulbino publiką. Jo veide nušvito šypsena, galvą tarsi 
apgaubė spinduliai, akys prieš mirtį pakilo aukštyn, o paskui dvi stam- 
bios, po vokais susitvenkusios ašaros palengva nuriedėjo skruostais. 

Ir numirė. | 

Staiga kažkoks skardus balsas sušuko aukštai po velarijumi: 

— Ramybė kankiniams! | 

Amfiteatre tvyrojo gūdi tyla. 

PERSKYRIMAS ŠEŠIASDEŠIMT KETVIRTAS ž 


Po cezario sodų rėginio kalėjimai gerokai aptuštėjo. Teisybė, 
gaudytojai dar graibė ir sodino aukas, įtartas Rytų. prietarų išpaži- 
nimu, bet jų vis mažėjo, liko tiek, kiek reikėjo būsimiems reginiams, 
kurie, beje, taip pat ėjo į pabaigą. Persisotinę krauju Žiūrovai darėsi 
vis abejingesni ir vis labiau nerimo dėl ligi šiol neregėto pasmerktų- 
jų elgesio. Prietaringojo Vestino nuogąstavimai pagavo tūkstančius 
žmonių. Minioje sklido keisčiausi gandai apie krikščionių dievybės 
kerštingumą. Mieste paplitusi kalėjimo šiltinė tik padidino visuotinę 
baimę. Miestiečiai dažnai matė laidotuves ir kartojo vienas kitam į 
ausį, kad reikia naujų aukų nežinomam dievui permaldauti. Šventyklo- 
se žmonės aukojo Jupiteriui ir Libitinai. Nors ir labai stengėsi Tige- 
linas ir jo bendrininkai, vis tiek plačiau ir plačiau sklido nuomonė, 
kad miestas sudegintas cezario įsakymu ir krikščionys kenčia nekaltai. 

Tačiau kaip tik dėl to ir Neronas, ir Tigelinas nenutraukė per- 
sekiojimų. Norėdami nuraminti žmones, jie leido naujus potvarkius 
dėl grūdų, vyno ir alyvos dalijimo, skelbė įsakus, skatinančius namų 
atstatymą su visokiomis lengvatomis savininkams, taip pat kitus nu- 
tarimus, nurodančius gatvių plotį ir medžiagas, iš kurių reikia statyti, 
kad ateityje neatsitiktų tokių gaisro nelaimių. Pats cezaris dalyvavo 
senato posėdžiuose ir svarstė kartu su „tėvais“ Žmonių ir miesto 


gerovės klausimus, bet nė trupinėlis malonės nenubiro pasmerktie- ' 


siems. Pasaulio valdovui pirmiausia rūpėjo įskiepyti žmonėms įsiti- 
kinimą, kad tokios nepermaldaujamos bausmės gali kristi tik ant kal- 
tųjų. Senate taip pat nė vienas balsas neužtarė krikščionių, nes niekas 
nenorėjo užsitraukti cezario rūstybės, o be to, įžvalgesni žmonės 
tvirtino, kad įsivyravus naujam tikėjimui nebeišliktų nė Romos vals- 
tybės pamatų. | į 

Šeimoms buvo atiduodami tik merdintys ir lavonai, nes Romos 
teisė nekeršijo. mirusiems. Vinicijų šiek tiek guodė viltis: jeigu Li- 
gija numirsianti, jis palaidosiąs ją šeimos kriptoje ir pats atgulsiąs 
šalia jos. Jau visiškai nebesitikėjo išgelbėti ją nuo mirties, ir pats, pu- 
siau atitrūkęs nuo gyvenimo, visas atsidavęs Kristui, jau nebesvajojo 
kitur su ja susitikti, tik amžinybėje. Jo tikėjimas pasidarė tiesiog be- 
galinis, ir todėl toji amžinybė atrodė nepalyginamai realesnė ir tik- 
resnė už laikiną ligšiolinį gyvenimą. Širdis buvo kupina didžiausio 
pakilumo. Dar gyvas būdamas jis virto mažne bekūne būtybe, kuri, 
ilgėdamasi .visiško išsivadavimo, to paties troško. ir kitai mylimai sie- 

lai. Jis svajojo, kad tada jie su Ligija susikibsią rankomis ir nueisią 
į dangų, ten Kristus juos palaiminsiąs ir leisiąs jiems gyventi tokioje 
ramioje ir didžioje šviesybėje kaip dangaus žaros. Tik meldė Kristų, 
kad apsaugotų Ligiją nuo cirko kančių ir leistų jai ramiai užmigti 
kalėjime, nes buvo tvirtai įsitikinęs, kad ir pats nuntirsiąs drauge su 
ja. Kai pralieta tokios marios kraujo, jo manymu, nereikėjo turė- 
ti jokios vilties, kad ji viena liks išgelbėta. Girdėjo iš Petro ir Pau- 
liaus, kad ir jie numirsią kaip kankiniai. Pamatęs ant kryžiaus Chi- 
loną, įsitikino, kad mirtis, net ir kankinio, gali būti šviesi, tad linkėjo 
sau, kad ji ateitų jiems abiem kaip trokštamas piktos, liūdnos ir sunkios 
dalios pakeitimas geresne. . | 

Tarpais jis jau mėgavosi pomirtiniu gyvenimu. Iš to liūdesio, ku- 
ris gobė jų abiejų sielas, vis labiau nyko deginantis kartėlis ir palengva 
virto kažkokiu nežemišku, nuolankiu atsidavimu Dievo valiai. Anks- 
čiau Vinicijus iš visų jėgų plaukė prieš srovę, kovojo ir kankinosi, 
dabar pasidavė bangos nešamas, tikėdamas, kad ji plukdo jį į amžiną 
ramybę. Jis numanė, kad Ligija kaip ir jis rengiasi mirčiai, kad juos 
skiriančios kalėjimo sienos nekliudo jiems eiti kartu, ir šypsojosi nuo 
šios minties it laimės sulaukęs. 

Ir iš tikrųjų jie ėjo taip sutartinai, lyg būtų kasdien viską smul- 
kiai aptarę. Ligija taip pat neturėjo kitų troškimų ir kitų lūkesčių, 
tiktai pomirtinio gyvenimo viltį. Mirtis jai atrodė ne tik išsivada- 
vimas iš baisių kalėjimo mūrų, iš cezario, Tigelino ranku, ne tik iš- 
ganymas, bet ir jungtuvių su Vinicijumi metas. Prieš šitą nepajudinamą 
įsitikinimą visa kita buvo nesvarbu. Po mirties jai prasidės net ir 
žemiškoji laimė, tad jos laukė kaip nuotaka vestuvių dienos. 

Tas galingas tikėjimo srautas, atplėšiantis nuo gyvenimo ir ne- 
šantis anapus tūkstančius pirmųjų krikščionių, pagavo ir Ursą. Ir 
jis ilgai negalėjo susitaikyti širdyje su mintimi, kad Ligija mirs, bet 
kai kasdien pro mūro sienas skverbėsi žinios, kas dedasi amfiteat- 
ruoše ir soduose, kai mirtis darėsi bendra, neišvengiama visų krikš- 
čionių dalia, bet kartu ir gėriu, pranokstančiu visas įsivaizduojamas 
žemiškas palaimas, ir jis pagaliau nebedrįso melsti Kristų, kad atim- 
tų šią palaimą iš Ligijos arba atidėtuų ją ilgiems metams. Savo nai- 
viu barbaro protu galvojo, kad ligų vado dukra verta geresnės da- 
lios ir ji gaus daugiau dangiškų malonumų negu pulkai tokių pat 
prastuolių kaip ir jis, ir amžinoje šlovėje ji sėdės arčiau Avinėlio negu 
kiti. Teisybė, girdėjo, kad Dievui visi žmonės lygūs, tačiau širdies 
gilumoje glūdėjo įsitikinimas, kad vado duktė, ir dar visų ligų vado, 

tai ne Kokia nors vergė. Vylėsi taip pat, kad Kristus leis jam ir toliau 
jai tarnauti. Na o dėl savęs, tai turėjo tik vieną slaptą troškimą: nu- 
mirti taip kaip Avinėlis — ant kryžiaus. Tačiau tai jam atrodė tokia 
didelė laimė, ir nors žinojo, kad Romoje nukryžiuojami ir didžiausi 
nusikaltėliai, nedrįso net melsti sau tokios mirties. Numanė, kad jam 
veikiausiai teks žūti nuo laukinių žvėrių ilčių, ir dėl to širdis labai 
nerimavo. Nuo mažų dienų augo neįžengiamose giriose, nesibaigian- 
čiose medžioklėse, kuriose dėl savo nepaprastos jėgos, dar neiškopęs 
į vyrus, jau išgarsėjo tarp ligų. Jis taip pamėgo medžiokles, kad vė- 
liau, atsidūręs Romoje ir turėjęs jų išsižadėti, lankė vivariumus ir am- 
fiteatrus, kad gautų nors pasižiūrėti į žinomus ir nežinomus žvėris. 
Į juos žvelgiant, jam kildavo nenugalimas noras kovoti ir žudyti, tai- 
gi dabar širdyje būgštavo, kad susidūręs su jais amfiteatre pasiduos 
polinkiams, nederantiems krikščioniui, kuris turi mirti dievobaimingai 
ir kantriai. Bet ir čia pasikliovė Kristumi, guosdamasis kitomis, malo- 
nesnėmis mintimis. Jis girdėjo, kad Avinėlis paskelbęs karą pragaro 
galybėms ir piktosioms dvasioms, prie kurių krikščionių tikėjimas 
skyrė visas pagonių dievybes, tad manė, kad tame kare vis dėlto jis 
galįs Avinėliui labai praversti ir pasitarnauti geriau už kitus, nes jam 
taip pat netilpo galvoje, kad jo siela nebus tvirtesnė už kitų kanki- 
nių. O kol kas meldėsi kiauras dienas, patarnavo kaliniams, padėjo 
sargams ir guodė savo karalaitę, kuri tarpais skundėsi, kad per savo 
trumpą gyvenimą nepajėgė padaryti tiek gerų darbų, kiek garsioji 
Tabita, apie kurią kadaise jai papasakojo Apaštalas Petras. Sargai, 
kuriuos net kalėjime gąsdino baisinga šito milžino jėga, nes prieš 
ją nebūtų atlaikę pančiai nei grotos, pagaliau jį pamėgo dėl jo ge- 
rumo. Ne kartą nustebinti jo romumo, jie bandė iškvosti priežastį, 
0-jis pasakojo jiems taip nepalenkiamai įsitikinęs, koks gyvenimas 
jo laukiąs po mirties, kad jie klausėsi apstulbę, pirmą kartą pamatę, 
kad į požemį, kur neprasiveržia saulė, gali prasiveržti laimė. Ir kai 
kalbindavo juos įtikėti Avinėlį, ne vienam ateidavo į galvą, kad jo 
“darbas — vergo darbas, o gyvenimas — skurdžiaus, ir ne vienas su- 
simąstydavo apie savo nedalią, kurią užbaigs tiktai mirtis. 

Tačiau mirtis jiems kėlė naują baimę, jie nieko po jos nesitikėjo, 
o štai šis ligų milžinas ir ta mergina, it gėlė numesta ant kalėjimo 
šiaudų, ėjo mirti su džiaugsmu, kaip prie laimės vartų. 

Vieną vakarą Petronijų aplankė senatorius Scevinas ir pradėjo 
ilgą šneką apie sūnkius dabar gyvenamus laikus ir cezarį. Ir kalbėjo 
taip atvirai, kad Petronijus, nors ir bičiuliavosi su svečiu, vis dėlto 
pasidarė atsargesnis. Senatorius skundėsi, kad pasaulis eina kreivais 
keliais ir kraustosi iš proto, kad visa tai baigsis kokia nors nelaime, 
dar baisesne negu Romos gaisras. Kalbėjo, kad net augustionai nepa- 
tenkinti, kad Fenijus Rufas, antras pretorionų prefektas, vos bepaken- 
čia šlykščią Tigelino valdžią ir kad visa Senekos giminė baisiausiai 
„pasipiktinusi tuo, kaip cezaris elgiasi ir su senu mokytoju, ir su Luka- 
nu. Į pabaigą užsiminė, kad žmonės yra nepatenkinti, net ir pretorio- 
nai, kurių žymią dalį Fenijus Rufas sugebėjo patraukti į savo pusę. 

— Kodėl tu tai kalbi? — paklausė jį Petronijus. 

— Aš susirūpinęs cezariu,— atsakė Scevinas.— Turiu tolimą gi- 
minaitį pretorioną, taip pat Sceviną, iš jo ir žinau, kas darosi sto- 
vykloje... Nepasitenkinimas didėja ir ten... Kaligula taip pat buvo 
beprotis, ir.žiūrėk, kas atsitiko! Atsirado tada Kasijus Cherėja... Tai 
buvo baisus darbas, ir tikriausiai nerasi tarp mūsų nė vieno, kas jį 
pagirtų, bet vis dėlto Cherėja išvadavo pasaulį nuo pabaisos. 

— Vadinasi, nori pasakyti: „Aš Cherėjos negiriu, bet jis buvo 
puikus vyras, ir teduoda mums dievai kuo daugiau tokių“,— tarė 
Petronijus. | 

Tačiau Scevinas kalbą pakreipė kitūr ir staiga ėmė girti Pizoną. 
Šlovino jo giminę, jo kilnumą, jo ištikimybę žmonai, pagaliau protą, 
ramumą ir retą talentą pritraukti žmones. 

— Cezaris yra bevaikis,— kalbėjo, — ir visi jo įpėdiniu laiko 
Pizoną. Be abejonės, visi jam mielai padėtų paimti valdžią. Jį myli 
Fenijus Rufas, Anėjų giminė visiškai jam atsidavusi. Plaucijus La- 
teranas ir Tulijus Senecionas už jį į ugnį šoktų. Taip pat Natalis ir 
Subrijus Plavijus, ir Sulpicijus Aspras, ir Afranijus Kvincianas, ir net 
Vestinas. 

— Iš pastarojo Pizonui bus maža naudos, — atsakė Petronijus.— 
Vestinas bijo net savo šešėlio. 

— Vestinas bijo sapnų ir dvasių, — pridūrė Scevinas,— bet jis 
veiklus žmogus, visai pagrįstai numatytas konsulu. Kad jis širdyje 
nepritaria krikščionių persekiojimams, už tai jo neturėtum smerkti, 
nes ir tu norėtum, kad tas pamišimas liautųsi. 

— Ne aš, o Vinicijus,— tarė Petronijus.— Dėl Vinicijaus norė- 

čiau išgelbėti vieną merginą, bet negaliu, nes praradau Ahenobarbo 
malonę. 

— Kaip? Argi nepastebėjai, kad cezaris vėl linksta prie tavęs 
ir pradeda kalbėtis? Ir pasakysiu tau kodėl. Nagi jis vėl taisosi į Acha- 
ją, kur graikiškai giedos savo sukurtas giesmes. Veržiasi į tą kelionę, 
bet kartu dreba, pagalvojęs apie graikų pašaipūnišką būdą. Jis įsi- 
vaizduoja, kad ten gali susilaukti arba didžiausio triumfo, arba didžiau- 
sios nesėkmės. Jam reikia gero patarimo, ir žino, kad puikiau už tave 
niekas to nepadarys. Štai kodėl atgauni jo malonę. | 

— Lukanas galėtų mane pakeisti. 

— Variabarzdis jo neapkenčia ir širdyje jau paskelbė jam mirties 
nuosprendį. Ieško tik dingsties, nes jis visada ieško dingsčių. Lukanas 
supranta, kad reikia skubėti. 

— Prisiekiu Kastoru! — tarė Petronijus. — Galbūt. Tačiau ga- 
lėčiau išmėginti dar vieną būdą greitai atgauti jo malonę, 

— Kokį? 

-— Nagi pakartoti Variabarzdžiui, ką čia neseniai man kalbėjai. 

— Aš nieko nekalbėjau,— sušuko sunerimęs Scevinas. 

Petronijus uždėjo ranką jam ant peties: 

— Pavadinai cezarį pamišėliu, numatei jo įpėdiniu Pizoną ir 
pasakei: „Lukanas supranta, kad reikia skubėti“. Ką jis turi pasku- 
bėti, carissime? 

Scevinas išblyško, ir valandėlę jie žiūrėjo vienas kitam į akis. 

„— Tu repakartosi! 

— Prisiekiu Kipridės šlaunimis! Kaip gerai tu mane pažįsti! Ne! 
Nepakartosiu. Aš nieko negirdėjau ir nenoriu girdėti... Supratai? 
Gyvenimas yra per trumpas, kad būtų verta ko nors griebtis. Tiktai 
prašau tave šiandien aplankyti Tigeliną ir pasikalbėti su juo apie 
ką nori tiek pat ilgai kaip ir su manimi. 

— Kodėl? 

— Todėl, kad jeigu kada nors Tigelinas pasakys: „Scevinas buvo 
pas tave“, aš galėčiau jam atsakyti: „Tą pačią dieną jis buvo ir pas 
tave“. | 

„Tai išgirdęs Scevinas perlaužė dramblio kaulo lazdą, kurią laikė 
rankoje, ir atsakė: 

— Tekrinta pikti burtai ant šios lazdos. Šiandien būsiu pas Ti- 
geliną, o paskui Nervos puotoje. Juk ir tu būsi. Šiaip ar taip — iki 
susitikimo poryt amfiteatre, kur pasirodys krikščionių likučiai!.. Iki 
susitikimo! 

— Poryt! — pakartojo likęs vienas Petronijus.— Taigi nėra ko 
gaišti. Ahenobarbui tikriausiai manęs reikia Achajoje, tai I gal ne- 
numos ranka į mano nuomonę. 

Ir nusprendė išbandyti paskutinę priemonę. . 

„"Puotoje pas Nervą cezaris panoro, kad Petronijus prigultų prie- 
šais jį, nės panūdo su juo pasikalbėti apie Achają ir miestus, kur ga- 
lėtų viltis sėkmingiausių pasirodymų. Jam labiausiai rūpėjo atėnie- 
čiai, kurių bijojo. Kiti augustionai susikaupę klausėsi pokalbio, kad, 
pasigavę Petronijaus nuomonės nuotrupas, vėliau galėtų jas. skelbti 


kaip savas. 
— Man atrodo, kad aš ligi šiol nė negyvenau,: — tarė Neronas, — 


ir gimsiu tiktai Graikijoje. 
— Gimsi naujai šlovei ir nemirtingumui, — atsakė Petronijus. 
— Tikiuosi, kad taip ir bus, ir Apolonas nepavydės man. Jeigu 
grįšiu su triumfu, paaukosiū, jam tokią hekatombę, kokios nė vienas 
dievas ligi šiol nėra gavęs. 
Scevinas ėmė kartoti Horacijaus eiles: 
Sic te diva potens Cypri, 
sic fratres Helenae, lucida sidera: 
ventorumgue regat pater...* 


"— Laivas jau stovi Neapolyje, — tarė cezaris.— Norėčiau Iškė- 
liauti nors ir rytoj. 

Tada Petronijus pakilo ir, žiūrėdamas Neronui tiesiai į akis, pasakė: 

— Leisk man, dieviškasai, prieš kelionę iškelti vestuvių puotą, 
į kurią visų pirma kviečiu tave. 

— Vestuvių puotą? Kokią? — paklausė Neronas. 

— Vinicijaus su ligų karaliaus dukra, tavo įkaite. Teisybė, dabar 
ji yra kalėjime, bet, pirma, kaip įkaitė negali būti kalinama, antra — 
pats leidai Vinicijui ją vesti, o tavo sprendimai kaip ir Dzeuso yra 
nepakeičiami, todėl įsakyk merginą Paleisti iš kalėjimo, 0 aš ją ati- 
duosiu sužadėtiniui. 

Petronijaus šaltakraujiškumas ir ramus pasitikėjimas savimi kalbos 
metu išmušė iš vėžių Neroną, kuris visada sutrikdavo, kada kas 
nors dėstydavo jam šitokiu būdu. “ 

— Žinau,— atsakė nuleidęs akis.— Galvojau apie ją ir tą milžiną, 
kuris pasmaugė Krotoną. 


* Tegu tave veda galinga Kipro deivė, 
Helenos broliai — šviesios žvaigždės 
ir vėjų tėvas... (Pažod. vertimas) 

— Na, tada abu jie išgelbėti, — ramiai pasakė Petronijus. 

"Tačiau Tigelinas atėjo į pagalbą savo valdovui. 

“— Ji sėdi kalėjime cezario valia, juk tu pats, Petronijau, sakei, 
kad jo sprendimai. nepakeičiami. 

Visi susirinkusieji žinojo Vinicijaus ir Ligijos istoriją ir puikiai 
suprato, apie ką čia „kalbama, todėl nutilo, susidomėję, kuo baigsis 
pokalbis. 

L — Ji sėdi kalėjime per tavo klaidą ir tautų teisės neišmanymą, 
prieš cezario valią, — griežtai atkirto Petronijus.— Tu, Tigelinai, 
naivus žmogus, bet ir tu nepasakysi, kad ji padegė Romą, « |) jeigu net 
ir sakytum, cezaris vis tiek tavimi nepatikėtų. 

"Tačiau Neronas jau atsikvošėjo ir primerkė savo trumparegės 
akis, pilnas neapsakomo įniršio. 

— Petronijus teisus, — tarė po valandėlės. 

"Tigelinas pažvelgė į jį nustebęs. 

— Petronijus teisus, — pakartojo Neronas. — Rytoj jai atsivers 
kalėjimo vartai, o apie vestuvių puotą pasikalbėsime amfiteatre 
poryt. i | | | 

„Vėl pralošiau“,— pagalvojo Petronijus.. 

Grįždamas namo buvo taip įsitikinęs, jog atėjo Ligijos gyvenimo 
pabaiga, kad rytojaus dieną išsiuntė į amfiteatrą patikimą. atleistinį 
susitarti su spoliarijaus prižiūrėtoju, kaip atsiimti jos kūną, nes no- 
rėjo jį atiduoti Vinicijui. 

"Anksčiau retai ir tik išimtinais atvejais buvo rodomi vakaro vai- 
dinimai, o Nerono laikais jie tapo įprasti ir cirke, ir amfiteatruose. 
Augustionai juos mėgo, nes dažnai po to trukdavo iki ryto puotos ir 
girtuokliavimai. Nors žmonės jau buvo persisotinę kraujo pralieji- 
mu, bet kai pasklido žinia, jog ateina žaidynių pabaiga ir paskutiniai 
krikščionys mirs vakaro reginyje, nesuskaičiuojamos minios suplaukė 
į amfiteatrą. Augustionai susirinko visi kaip vienas, kadangi numanė, 
kad čia bus nepaprastas reginys, kad cezaris nusprendė pasidaryti 
sau tragišką spektaklį iš Vinicijaus kančių. Tigelinas laikė paslaptyje,“ 
kokios kančios skirtos jaunojo tribūno sužadėtinei, bet tai tik kurstė 
visų smalsumą. Tie, kas buvo matęs kadaise Ligiją Plaucijų namuose, 
dabar pasakojo stebuklus apie jos grožį. Kitus labiausiai domino,“ 

ar tikrai ją pamatys šiandien arenoje, nes daugelis, kurie girdėjo, ką 
cezaris atsakė Petronijui pas Nervą, aiškinosi tą atsakymą dvejopai. 
Kai kurie netgi manė, kad Neronas atiduosiąs, o gal jau ir atidavęs 
merginą Vinicijui: jie prisiminė, kad ji įkaitė, todėl gali garbinti ko- 
kias tik nori dievybes, ir tautų teisė neleidžia jos bausti. 

Dvejonės, laukimas ir smalsumas buvo pagavęs visus žiūrovus. 
Cezaris atvyko anksčiau negu visada, ir dabar žmonės vėl.ėmė 
šnibždėti, kad, matyt, bus kažkas nepaprasta, nes Neroną lydėjo ne 
tik Tigelinas ir Vatinijus, bet dar ir Kasijus, milžiniško ūgio ir -mil- 
žiniškos jėgos centurionas, kurį -cezaris imdavosi tik tada, kai norė- 
davo prie šalies turėti gynėją, sakysime, kai užsigeisdavo naktį pasi- 
bastyti po Suburą, kur surengdavo sau pramogą, vadinamąją „saga- 
tio“ — vyrai mėtydavo aukštyn ant kariško apsiautalo pakeliui sutiktas 
merginas. Žiūrovai pastebėjo, kad ir pačiame amfiteatre imtasi kai 
kurių atsargumo priemonių. Pretorionų sargyba padidinta, jai vado- 
vavo ne centurionas, o tribūnas Subrijus Flavijus, ligi šiol žinomas 
savo aklą ištikimybe Neronui. Publika suprato, kad cezaris turbūt 
nori dėl visa pikta apsisaugoti nuo Vinicijaus sielvarto protrūkio, 1r 
jos smalsumas dar labiau padidėjo. 

„Visų žvilgsniai buvo kaustyte prikaustyti prie tos vietos, kur sė- 
dėjo nelaimingas sužadėtinis. O jis, baisiausiai išblyškęs, prakaito la- 
šais išpilta kakta, buvo pilnas dvejonių kaip ir visi žiūrovai, bet su- 
nerimęs iki pačios širdies gilumos. Petronijus, tiksliai nežinodamas, 
kas dėsis, nieko jam nepasakė, tik paklausė sugrįžęs iš Nervos, ar jis 
viskam pasirengęs, o paskui — ar būsiąs amfiteatre. Į abu klausimus 
Vinicijus atsakė: „Taip!“, bet tada šiurpuliai perbėgo jam nugara, nes 
numanė, kad Petronijus klausia ne šiaip sau. Pats jis jau kuris laikas 
jautėsi pusgyvis, pats buvo pasinėręs į mirtį ir susitaikęs su Ligijos 
mirtimi, kuri turėjo būti jiems abiem ir išsivadavimas, ir jungtuvės, 
bet dabar suprato, kad viena — mąstyti iš tolo apie paskutinę valandą 
kaip apie ramų užmigimą, o visai kas kita — eiti žiūrėti, kaip kankin- 
sis būtybė, brangešnė už gyvenimą. Visi anksčiau jo iškentėti sielvartai 
vėl atsinaujino. Numaldyta širdgėla vėl ėmė šaukti sieloje, vėl jis 
užsiplieskė senu troškimu žūtbūt gelbėti Ligiją. Nuo pat ryto norėjo 
patekti į kunikulus ir įsitikinti, ar Ligija ten yra, bet pretorionų sar- 
gyba saugojo visus įėjimus, įsakymai buvo tokie griežti, kad kariai, 
netgi pažįstami, nesileido palenkiami nei prašymais, nei auksu. Vi- 
nicijui atrodė, kad toji nežinia pribaigs jį dar nė nepamačius reginio. 
Kažkur tolimoje širdies kertelėje dar ruseno viltis, kad Ligijos gal 

nėra amfiteatre ir visi nuogąstavimai be pamato. Tarpais jis kabinosi 
į šią viltį iš paskutiniųjų. Tikino save, kad Kristus juk galėjęs ją pasiimti 
iš kalėjimo ir neleisti jai kankintis cirke. Anksčiau buvo susitaikęs 
su viskuo — tebūna Jo valia, o dabar, kai atstumtas nuo. kunikulų 
durų grįžo į savo vietą amfiteatre ir iš smalsių jį veriančių žvilgs- 
nių suprato, kad gali įvykti ir siaubingiausios prielaidos, pradėjo Jį 
širdyje karštai maldauti, kone . grasinti, kad gelbėtų.. „Tu gali!“ — 
kartojo konvulsiškai-gniauždamas kumščius. „Tu gali!“ Prieštai nė 
nepagalvojo, kad ta akimirka, virsdama tikrove, .bus tokia baisi. Da- 
bar, nesusigaudydamas, kas jam darosi; vis dėlto pajuto: jeigu pama- 
tys Ligijos kančias, tai jo meilė pavirs neapykanta, (o tikėjimas — 
neviltimi. Ir iš karto išsigando šito jausmo, nes bijojo įskaudinti Kristų, 
kurį maldavo pasigailėjimo ir stebuklo. Jau nebeprašė palikti ją gy- 
vą, tik norėjo, kad ji numirtų dar neišvesta į areną, ir-iš bedugnės 
skausmo gelmės širdyje kartojo: ;,Nors šito man neatsakyk, o aš Ta- 
ve pamilsiu dar karščiau negu mylėjau ligi šiol“. Pagaliau jo mintys 
susimaišė kaip viesulo draskomos bangos. Pabudo keršto ir kraujo 
troškimas. Jį pagavo beprotiškas noras pulti Neroną ir pasmaugti visų 
akivaizdoje, bet kartu jautė, kad tas noras vėl skaudina Kristų ir laužo 
Jo įsakymus. Tarpais jo galvoje kaip žaibas blykčiojo viltys, kad viską, 
dėl ko drebėjo jo širdis, dar nukreips visagalė ir gailestinga ranka, 
bet tos viltys tučtuojau geso, jam didžiai apgailestaujant, kad Tas, 
kuris vienu žodžiu galėjo sugriauti šį cirką ir išgelbėti Ligiją, ją vis 
dėlto apleido, nors ji Juo tikėjo ir Jį mylėjo visomis savo tyros širdies 
galiomis. Jis dar galvojo, kad štai guli ji ten, tamsiame kunikule, silp- 
na, bejėgė, apleista, atiduota sužvėrėjusių sargų malonei ir nemalonei, 
galbūt išleidžianti paskutinį kvapą, o jis čia nieko neveikia ir turi 
laukti -šiame -baisiame amfiteatre, nežinodamas, kokia kančia jai su- 
manyta ir ką jis po valandėlės išvys. Žmogus, krisdamas į bedugnę, 
griebiasi už bet ko, kas auga ant jos krašto; taip pagaliau ir jis abiem 
rankomis nusitvėrė minties, kad vis dėlto tik tikėjimas ją pajėgtų iš- 
gelbėti. Beliko šis vienas kelias! Juk Petras kalbėjo, kad tikėjimas 
galįs ir: žemę perversti! | 

Tad susikaupė, užgniaužė savo abejonės, * visas jėgas sutelkė į | vieną 
žodį: „Tikiu!“ — ir laukė stebuklo. d 

"Tačiau. kaip pertempta styga turi trūkti, taip ir ij palaužė tos 
pastangos.. Lavoniškas blyškumas nubalino veidą, kūnas ėmė stingti; 
Tada pagalvojo, kad jo maldos tapo išklausytos, nes jis štai miršta. 
Jam rodėsi, kad Ligija be abejonių taip pat jau turėtų būti mirusi, ir 

Kristus šitaip juos pasiima pas save. Arena, baltos nesuskaičiuojamų 
žiūrovų togos, tūkstančių lempų ir fakelų šviesa — viskas staiga išny- 
ko jam iš akių. | 

Tačiau šis nusilpimas greit praėjo. Po valandėlės pabudo, tikriau 
sakant, jį pažadino nekantraujančios minios trypimas. 

— "Tu sergi, — tarė jam Petronijus.— Liepk nunešti namo!. 

Ir nepaisydamas, ką dėl to pasakys cezaris, jis atsistojo prilaikyti 
ir išvesti Vinicijų. Gailestis suspaudė jam širdį, nepakenčiamai erzino 
ir tai, kad cezaris žiūrėjo per smaragdą į Vinicijų, patenkintas tyri- 
nėjo jo skausmą, gal ketindamas vėliau aprašyti jį patetiškais posmais 
ir susilaukti klausytojų plojimų. 

Vinicijus papurtė galvą. Jis galėjo numirti šiame amfiteatre, bet 
negalėjo iš jo išeiti. Juk tučtuojau turėjo prasidėti vaidinimas. 

Beveik tą pačią akimirką miesto prefektas mostelėjo raudonu 
skepetaite — davė ženklą, sugirgždėjo atidaromi vartai prieš cezario 
pakylą, ir iš tamsių nasrų į ryškiai apšviestą areną įžengė Ursas. 

Milžinas markstėsi turbūt apžlibintas arenos šviesos, paskui išėjo 
į jos vidurį dairydamasis aplinkui, lyg norėdamas pamatyti, su kuo 
teks susitikti. Visi augustionai. ir. dauguma publikos žinojo, kad čia 
žmogus, kuris pasmaugė Krotoną, tad jam pasirodžius gaudesys nu- 
sirito per visus suolus. Romoje nestigo gladiatorių, savo stambumu 
toli prašokančių vidutinį žmogų, tačiau šitokio dar nebuvo regėju- 
sios kviritų akys. Pakyloje už cezario stovintis Kasijus palyginti su 
šiuo ligu atrodė menkas žmogelis. Senatoriai, vestalės, cezaris, au- 
gustionai ir paprasta publika susižavėję kaip tikri žinovai ir mėgė- 
jai žiūrėjo į jo galingas, stambias it medžio kamienas šlaunis, į krū- 
tinę, panašią į du sujungtus skydus, ir į herkuliškas rankas. Tribūnų 
gaudesys vis stiprėjo. Šiai publikai nebuvo didesnio malonumo, kaip 
žiūrėti į tokius raumenis žaidimo, įtampos ir kovos metu. Gaudesys 
virto šūksniais ir. klausimais, kur gyvena tokia gentis, gimdanti ši- 
tokius gigantus, o Ursas stovėjo amfiteatro viduryje, nuogas, labiau 
panašus į akmeninį kolosą negu į žmogų, susikaupusiu ir-kartu liūdnu 
barbaro veidu, ir, matydamas tuščią areną, nustebęs žvalgėsi žydromis 
vaiko akimis čia į žiūrovus, čia į cezarį, čia į kunikulų grotas, iš kur 
laukė budelių. . 

Išeinant į areną, naivioje jo širdyje paskutinį kartą suvirpėjo 
viltis, kad galbūt jo laukiąs kryžius, bet neišvydęs nei kryžiaus, nei 
iškastos duobės pagalvojo, kad nevertas esąs tos malonės ir reikės 
mirti kitaip, tikriausiai nuo žvėrių dantų.- Buvo beginklis ir pasiryžo 

mirti, kaip dera Avinėlio pasekėjui — ramiai ir kantriai. O tuo tarpu 
dar panūdo pasimelsti Išganytojui, todėl atsiklaupė arenoje, susiėmė 
rankas ir pakėlė akis į žvaigždes, mirgančias ties viršutine cirko anga. 

Toks elgesys nepatiko miniai. Jau įgriso jiems tie krikščionys, mir- 
štantys kaip avys. Suprato: jeigu milžinas nepanorės gintis, visas re- 
ginys nueis perniek. Vienur kitur pasigirdo švilpimas. Kai kas pra- 
dėjo šaukti mastigoforus, kurių uždavinys — plakti nenorinčius ko- 
voti gladiatorius. Tačiau netrukus viskas nutilo, nes niekas nežinojo, 
kas laukia milžino ir ar nešoks jis grumtis akis į akį susidūręs su 
mirtimi. | 

Ilgai laukti neteko. Staiga šaižiai nuskardėjo trimitai, sulig šiuo 
ženklu atsivėrė grotos priešais cezario pakylą, ir bestiarijų leliojamas 
išbėgo baisūnas germanų tauras su nuogos moters kūnu ant sprando. 

— Ligija! Ligija! — sušuko Vinicijus. 

Paskui įsikibo pirštais į plaukus ties smilkiniais, susirietė kaip 
žmogus, pajutęs savo kūne ieties smaigalį, ir dusliu, nežmogišku. bal- 
su ėmė kartoti: 

— Tikiu! Tikiu... Kristau, stebuklą! 

Ir nė nejuto, kad tuo metu Petronijus toga uždengė jam galvą. Vini- 
cijui pasivaideno, kad mirtis ar skausmas aptemdė akis. Nežiūrėjo, 
nematė. Jį apgaubė kažkokia baisi tuštuma. Galvoje neliko jokios 
minties, tik lūpos lyg pamišėlio kartojo: 

— Tikiu! Tikiu! Tikiu!.. | 

Dabar amfiteatras nuščiuvo. Augustionai visi kaip vienas pakilo 
iš vietų, nes arenoje vyko kažkas nepaprasta. Nuolankus ir pasiren- 
gęs mirti ligas, pamatęs ant laukinės bestijos ragų savo karalaitę, 
pašoko lyg ugnies nutvilkintas ir palenkęs sprandą pasileido tiesiai 
prie įšiutusio žvėries. 

Iš visų krūtinių išsiveržė trumpas nuostabos šūksnis, paskui stojo 
gūdi tyla. O ligas per tą laiką vienu akimoju pripuolė prie šėlstančio 
buliaus ir sugriebė už ragų. 

— Žiūrėk! — sušuko Petronijus, nutraukdamas togą Vinicijui 
nuo galvos. 

Šis atsistojo, atlošė baltą kaip drobė veidą ir ėmė žiūrėti į areną 
stikliniu apdujusiu žvilgsniu. 

Visa publika sulaikė kvapą. Amfiteatre galėjai girdėti skrendant 
fnusę. Žmonės netikėjo savo akimis. Nuo tos dienos, kai stovi Roma, 
niekas nieko panašaus nėra regėjęs. 

„ Ligas laikė laukinį žvėrį už ragų. Jo pėdos aukščiau kulkšnelių 

įsirausė į smėlį, nugara išlinko tarsi įtemptas lankas, galva įsmuko 
tarp pečių, rankų raumenys taip išpampo, kad nuo įtampos kone spro- 
go oda, bet taurą lyg įkasė į žemę. Ir žmogus, ir žvėris stovėjo taip 
sustingę, kad žiūrovams jie atrodė lyg koks Heraklio ar Tesėjo žy- 
gių paveikslas arba iš akmens iškalta skulptūra. Tačiau šioje tariamoje 
ramybėje buvo jaučiama baisi dviejų besigalynėjančių jėgų įtampa. 
Tauras kaip ir žmogus įsikasė kojomis į smėlį, o tamsus, gauruotas jo 
kūnas taip išsirietė, kad atrodė tarsi milžiniškas rutulys. Katras pir- 
mas nusilps, katras pirmas kris — štai klausimas, kuris kovas pamėgu- 
siems žiūrovams šią valandėlę buvo svarbesnis negu jų pačių likimas, 
negu pati Roma ir jos viešpatavimas pasaulyje. Šis ligas jiems dabar 
buvo vertas pagarbinimų ir statulų. Pats cezaris taip pat atsistojo. Jis 
su Tigelinu žinojo Urso stiprybę, jie tyčia surengė šį reginį ir su pa- 
šaipa kalbėjo: „Tegu tas Krotono žudikas nugali mūsų parinktą tau- 
rą“, o dabar žiūrėjo apstulbę į vaizdą arenoje, tarsi netikėdami, kad 
čia gali būti tikrovė. Amfiteatre kai kurie žmonės iškėlę rankas taip 
ir liko stovėti. Kitiems prakaitas išpylė kaktas, lyg patys būtų galynėjęsi 
su žvėrimi. Cirke tiktai šnypštė lempų liepsnos ir šiugždėjo iš fakelų 
krintantys suodžiai. Balsai apmirė žiūrovų lūpose, o širdys daužėsi, 
tarsi ims tuojau ir išsprogdins krūtinę. Visiems atrodė, kad grumtynės 
trunka amžinybę. 

O žmogus ir žvėris tebestovėjo siaubingai įsiręžę, sakytum įkasti 
į Žemę. 

Staiga duslus, panašus į dejonę maurojimas suskambėjo arenoje, 
po to iš visų krūtinių išsiveržė šūksnis — ir vėl stojo tyla. Žmonės 
manė sapnuoją: štai klaiki tauro galva ėmė krypti geležinėse barbaro 
rankose. 

O ligo veidas, sprandas ir petys paraudo it purpuras, nugara iš- 
linko dar labiau. Aiškiai buvo matyti, kad yra sukaupęs visas savo 
antžmogiškų jėgų atsargas, bet jau neilgai jų užteks. 

Kas kartą vis duslesnis, vis skausmingesnis tauro maurojimas su- 
simaišė su švilpiančiu milžino krūtinės alsavimu. Žvėries galva labiau 
ir labiau krypo į šoną, o iš snukio nukaro ilgas, putotas liežuvis. 

/ Dar valandėlė — ir arčiau sėdinčiųjų ausis pasiekė lyg laužomų 
kaulų traškesys, po to žvėris krito paslikas ant žemės su nusuktu 
sprandu. 

Tada milžinas vienu akimoju numovė virves nuo jo ragų ir, pač- 
męs merginą ant rankų, tankiai alsavo. 

Jo veidas išbalo, plaukai sulipo prakaitu, pečiai ir rankos atrodė 

lyg vandeniu aplieta. Kiek pastovėjo tarsi apkvaitęs, paskui pakėlė 
akis ir ėmė žvalgytis į žiūrovus. 

O amfiteatras šėlo. . 

Pastato sienos drebėjo nuo kelių dešimčių tūkstančių žiūrovų 
šauksmų. Nuo pat reginių pradžios niekas neatsiminė tokio entu- 
ziazmo. Sėdėjusieji viršutinėse eilėse pakilo iš vietų ir grūsdamiesi 
suolų tarpais pradėjo leistis žemyn iš arčiau pasižiūrėti į galiūną. Iš 
visur suskambėjo malonės reikalaujantys balsai, karšti, atkaklūs, jie 
netrukus susiliejo į vieną bendrą šauksmą. Milžinas šiai fizinę jėgą 
garbinančiai miniai dabar pasidarė brangus, pirmasis Romos asmuo. 

O Ursas suprato, kad minia reikalauja dovanoti jam gyvybę ir 
grąžinti laisvę, bet jis, matyt, nerimavo ne tik dėl savęs. Valandėlę 
dairėsi aplinkui, paskui atėjo prie cezario pakylos ir, supdamas mer- 
ginos Kūną ant ištiestų rankų, maldaujamai pakėlė akis, lyg norėda- 
mas pasakyti: 

— Jos pasigailėkite! Ją išgelbėkite! Aš dėl jos taip padariau! 

Žiūrovai puikiai suprato, ko jis prašo. Apalpusi mergina, šalia 
tokio stambaus ligo kūno atrodanti lyg mažas vaikas, sujaudino mi- 
nią, raitelius ir senatorius. Jos smulki figūra, baltutėlė it nukalta iš 
alebastro, nuoalpis, kraupus pavojus, iš kurio išvadavo milžinas, pa- 
galiau jos grožis ir jo prisirišimas sukrėtė širdis. Kai kas manė, kad čia 
tėvas maldauja pasigailėti vaiko. Gailestis plykstelėjo staiga kaip 
liepsna. Jau gana kraujo, gana mirties, gana kančių. Pro ašaras šau- 
kiantys balsai prašė malonės abiem. 

“ Ursas tuo metu ėjo aplink areną ir, tebesupda mas merginą ant 
rankų, šituo judesiu ir akimis maldavo dovanoti jai gyvybę. Netikėtai 
Vinicijus pašoko iš vietos, stryktelėjo per aptvarą, skiriančią pirmąsias 
eiles nuo arenos, ir, pribėgęs prie Ligijos, užklojo toga jos nuogą kūną. 

Paskui persiplėšė tuniką, atidengė randus, likusius po žaizdų 
Armėnijos kare, ir ištiesė rankas į žiūrovus. | 

Tada minią pagavo toks siautulys, kokio dar niekas nebuvo re- 
gėjęs amfiteatruose. Ji trypė, kaukė. Malonės reikalaujantys balsai 
pasidarė tiesiog grėsmingi. Žmonės jau užstojo ne tik atletą, bet 
puolė ginti merginą, karį ir jų meilę. Tūkstančiai žiūrovų atsisuko 
į cezarį pykčiu degančiomis akimis ir sugniaužę kumščius..O šis visaip 
delsė ir svyravo. Vinicijui jis, teisybė, nejautė neapykantos ir Ligi- 
jos. mirties netroško, bet vis dėlto norėjo pamatyti merginos kūną 
subadytą tauro ragų arba sudraskytą žvėrių ilčių. Ir jo žiaurumas, ir 
išsigimėliška vaizduotė bei iškrypėliški geismai turėdavo kažkokį malo- 

numą iš panašių reginių. O dabar žmonės nori tą malonumą atimti. 
Nuo tokios minties įtūžis iškreipė jo aptukusį veidą. Ir savimeilė 
neleido jam pasiduoti minios valiai, bet dėl savo įgimto bailumo taip 
pat nedrįso jai priešintis. | 

Jis ėmė žiūrėti į augustionus, gal bent tarp jų pamatys žemyn 
nukreiptus nykščius — mirties ženklą. Tačiau Petronijus laikė 
aukštyn iškeltą ranką ir-kone įžūliai žiūrėjo jam į veidą. Prietaringas, 
bet linkęs į ekstazę Vestinas, nuolatos bijąs dvasių, bet ne Žmonių, 
rodė malonės ženklą. Tą pat darė senatorius Scevinas, tą pat Nerva, 
tą pat Tulijus Senecionas, tą pat seniausias, įžymusis vadas Ostori- 
jus Skapula, tą pat Antistijus, tą pat Pizonas ir Vetas, ir Krispinas, 
17 Minucijus.Termas, ir Poncijus /Telezinas ir įtakingiausias tarp jų, 
žmonių šlovinamas Trazėja. Tai pamatęs, cezaris atitraukė nuo 
akies smaragdą, pilnas paniekos ir nuoskaudos, o tuo metu Tigelinas, 
kuriam rūpėjo įpykinti Petronijų, pasilenkęs tarė: 

— Nenusileisk, dieviškasai, mes turime pretorionų. 

Tada Neronas atsisuko į tą pusę, kur pretorionams vadovavo 
griežtas ir visa širdimi ligi šiol jam atsidavęs Subrijus Flavijus, ir 
išvydo nepaprastą reginį. Senojo tribūno veidas buvo rūstus, bet ap- 
sipylęs ašaromis, jis laikė iškėlęs aukštyn ranką — malonės ženklą. 

Minia tuo metu jau ėmė siusti. Iš po trypiančių kojų kylančios 
dulkės uždengė amfiteatrą. Tarp riksmų buvo girdėti šūksniai: „„Ahe- 
nobarbas! Motinžudys! Padegėjas!“ 

Neronas išsigando. Minia cirke buvo visagalė valdovė. Ankstesni 
cezariai, o ypač Kaligula, kartais leisdavo sau eiti prieš jos valią, nors 
tai, beje, visada sukeldavo sumaištis, virstančias kraujo praliejimu. 
Tačiau Nerono būklė buvo kitokia. Visų pirma, kaip komediantui 
ir giesmininkui, jam reikėjo žmonių palankumo, antra, norėjo, kad 
jie remtų jį prieš senatą bei patricijus, ir pagaliau po Romos gaisro 
visokiais būdais stengėsi prisigerinti jiems ir nukreipti jų pyktį prieš 
krikščionis. Vis dėlto jis suprato, kad ilgiau spirtis tiesiog pavojinga. 
Cirke prasidėjęs subruzdimas galėjo apimti visą miestą ir duoti neti- 
kėčiausių pasekmių. 

Tad dar kartą pažvelgė į Subrijų Flavijų, į centurioną Sceviną, 
senatoriaus gentainį, į karius ir, visur matydamas surauktus žhntakius, 
susijaudinusius veidus ir į jį įsmeigtas akis, parodė malonės ženklą. 

Plojimų audra nuvilnijo nuo viršaus iki apačių. Minia jau buvo 
rami dėl pasmerktųjų gyvybės, nes nuo šios akimirkos jie atsidūrė 
jos globoje ir net cezaris nebūtų drįsęs jų toliau kerštingai persekioti. 

Keturi bitinai atsargiai nešė Ligiją į Petronijaus namus, o Vini- 
cijus su Ursu žengė greta, skubėdami kuo greičiau atiduoti ją į graiko 
gydytojo rankas. Ėjo tylėdami, nes po šios dienos įvykių sunku buvo 
kalbėti. Vinicijus vis dar tebesijautė lyg apkvaitęs. Kartojo sau, kad 
Ligija išgelbėta, kad jai nebegresiąs nei kalėjimas, nei mirtis cirke, 
kad jų kankynės pasibaigusios visiems laikams ir jis pasiimsiąs ją į 
namus ir daugiau niekada nebesiskirsiąs. Ir jam atrodė, kad čia ne 
tikrovė, o kažkokio naujo gyvenimo pradžia. Tarpais jis lenkėsi prie 
atviros lektikos pasižiūrėti į tą mylimą veidą, kuris mėnesienoje at- 
rodė lyg miegantis, ir mintyse kartojo: „Tai ji Kristus ją išgelbėjo!“ 
Prisiminė taip. pat, kad į spoliarijų, kur jis su Ursu atnešė Ligiją, 
atėjo kažkoks jam nepažįstamas gydytojas ir užtikrino, kad mergina 
gyva ir gyvens. Nuo šios minties toks džiaugsmas plūdo į krūtinę, kad 
tarpais jis silpo ir rėmėsi į Urso petį, nebepajėgdamas vienas eiti. O 
Ursas žiūrėjo į žvaigždėmis nusėtą dangų ir meldėsi. 

Žengė sparčiai gatvėmis, kur naujai pastatyti balti namai aiškiai 
švietė mėnesienoje. Miestas buvo tuščias. Tiktai kur ne kur gebenių 
vainikais pasipuošusių žmonių būreliai dainavo ir šoko prieš portikus 
grojant fleitoms, džiaugdamiesi nuostabia naktimi ir švente, trunkan- 
čia nuo žaidynių pradžios. Tik tada, kai jau buvo netoli namų, Ursas 
liovėsi meldęsis, ėmė tyliai kalbėti, tarsi bijodamas pažadinti Ligiją: 

— Pone, tai Išganytojas ją išgelbėjo nuo mirties. Kai pamačiau 
ją ant tauro ragų, sieloje išgirdau balsą: „Gink ją!“ — tai buvo aiškiai 
Avinėlio balsas. Kalėjimas išsunkė mano jėgas, bet Jis tą valandėlę 
jas man sugrąžino ir įkvėpė aną rūsčią mirią užstoti auką. Tebūna 
Jo valia! | | 

O Vinicijus atsakė: 

— Teesie pašlovintas Jo vardas!.. 

Tačiau toliau kalbėti neįstengė, nes pajuto, kad skaudi rauda 
tvenkiasi krūtinėje. Užėjo nesutramdomas noras pulti ant žemės 
ir dėkoti Išganytojui už stebuklą ir gailestingumą. | 

Pagaliau jie pasiekė namus. Tarnai, iš anksto perspėti pasiųsto 
vergo, pabiro jų pasitikti. Paulius 'Tarsietis dar Ancijuje atvertė 
daugumą šių žmonių. Vinicijaus nelaimes jie gerai žinojo, tad jų 
džiaugsmas pamačius iš Nerono piktų rankų išplėštas aukas buvo 
begalinis, ir jis dar padidėjo, kai apžiūrėjęs Ligiją gydytojas Teoklis 

paskelbė, kad ji nepatyrė jokių sunkių sužeidimų ir, praėjus silpnumui 
po kalėjimo karštligės, vėl bus sveika. 

Sąmonę ji atgavo dar tą pačią naktį. Pabudusi puošniame, verbe- 
nomis pakvipusiame kubikule, apšviestame korintiškomis lempomis, 
ji nesusigaudė, kur esanti ir kas su ja dedasi. Atmintyje išliko akimir- 
kos, kai buvo rišama prie grandinėmis surakinto tauro ragų, o dabar, 
matydama švelnioje spalvotoje šviesoje ties ja palinkusį Vinicijaus 
veidą, pagalvojo, kad jie jau turbūt ne žemėje. Mintys dar pynėsi 
nusilpusioje galvoje, jai atrodė visai natūralu, kad dėl jos nusikama- 
vimo ir silpnumo jie sustojo kažkur kelyje į dangų. Tačiau nejautė 
jokio skausmo ir, nusišypsojusi sužadėtiniui, norėjo jį dar paklausti, 
kur jie, bet pro lūpas prasiveržė vien tylus šnibždesys, kuriame Vini- 
cijus vos įstengė nugirsti savo vardą. 

Tad atsiklaupęs šalia lengvai uždėjo ranką jai ant kaktos ir tarė: 

— Kristus tave išgelbėjo ir grąžino man! 

Jos lūpos vėl sukrutėjo, kažką nesuprantamo šnibždėdamos, bet 
netrukus vokai užsimerkė, krūtinė pakilo nuo lengvo atsidusimo, ir 
ji užmigo kietu miegu, kurio laukė gydytojas Teoklis ir po jo žadėjo 
pasveikimą. | 

O Vinicijus liko prie jos klūpoti, paskendęs maldoje. Širdis tirpo 
nuo tokios begalinės meilės, kad visa kita jam išdilo. Teoklis kelis 
kartus buvo įėjęs į kubikulą, kelis kartus pro praskleistą užuolaidą 
kyštelėjo auksaplaukė Eunikės galva, pagaliau sode laikomos gervės 
pradėjo krykti skelbdamos dieną, o jis mintyse vis dar globstė Kris- 
taus kojas, nematė ir negirdėjo, kas dedasi aplinkui, tik širdis degė 
padėkos aukos liepsna; paskendęs ekstazėje, jis dar gyvas jau buvo 
pusiau pakilęs į dangų. | 

Išvadavus Ligiją, Petronijus nenorėjo erzinti cezario ir kartu su 
kitais augustionais nuvyko paskui jį į Palatiną. Norėjo pasiklausyti, 
kas ten bus kalbama, o ypač įsitikinti, ar Tigelinas dar ko nors nesu- 
globą, ir be suiručių dabar niekas negalėjo pakelti prieš juos rankos, 
bet Petronijus žinojo, kokia neapykanta jam dega visagalis pretorijos 
prefektas, ir manė, kad, negalėdamas jam pačiam pakenkti, stengsis 

kaip nors išlieti kerštą ant sūnėno. 

Neronas buvo piktas ir suirzęs, nes vaidinimas pasibaigė visai 
kitaip, negu jis buvo numatęs. Į Petronijų iš pradžių nenorėjo nė 
žiūrėti, bet šis, nepraradęs šalto kraujo, laisvai kaip elegancijos arbitras 
prisiartino ir tarė jam: 

— Žinai, dieviškasai, kas man atėjo į galvą? Parašyk giesmę 
apie merginą, kuri pasaulio valdovo įsakymu išvaduota nuo laukinio 
tauro ragų ir atiduodama mylimajam. Graikų širdys jautrios, ir esu 
tikras, kad juos sužavės tokia giesmė. 

Neronui, nors ir labai susierzinusiam, ši mintis patiko, ir patiko 
dvigubai: pirmiausia, kaip giesmės tema, o. antra, joje galėjo išliaup- 
sinti save kaip didžiadvasį pasaulio valdovą, Tad valandėlę pasižiū- 
rėjo į Petronijų, paskui tarė: 

— Taip, taip! Gal ir teisybę sakai! Tačiau ar pridera man apdai- 
nuoti savo paties gerą širdį? 

— Nereikia minėti savo vardo. Romoje kiekvienas ir taip susi- 
protės, apie ką kalbama, o iš Romos žinios pasklinda po visą pasaulį. 

— Ir esi tikras, kad tai patiks achajams? 

— Prisiekiu Poluksu! — sušuko Petronijus. 

"Ir pasitraukė patenkintas, nes dabar jautėsi tikras, kad Neronas, 
kurio visas gyvenimas buvo bandymas tikrovę derinti prie literatū- 
rinių išmonių, nepanorės sau gadinti temos ir tokiu būdu suriš rankas 
Tigelinui. Tačiau tai nepakeitė jo ketinimo išsiųsti Vinicijų i 1š Romos, 
kai tik leis Ligijos sveikata. Todėl pamatęs jį rytojaus dieną tarė: 

— Išvežk ją į Siciliją. Po to, kas įvyko, iš cezario jums niekas 
negresia, bet Tigelinas gali panaudoti net nuodus, iš neapykantos 
jeigu ne jums, tai man. 

Vinicijus tik nusišypsojo ir atsakė: 

— Ji buvo ant laukinio tauro ragų, o Kristus vis tiek ją išgelbėjo. 

— Tai tu atsidėkok jam hekatombe,— patarė pyktelėjęs Petro- 
nijus, — bet neversk jo gelbėti ją antrą kartą... Atsimeni, kaip Eolas 
priėmė Odisėją, antrą kartą atėjusį prašyti palankių vėjų? Dievybės 
nemėgsta kartotis. 

„— Kai ji pasveiks, — atsakė Vinicijus, — nuvešiu pas Pomponiją 
Greciną. . 

— "Tuo geriau, nes Pomponija guli ligos patale. Man sakė Aulų 
giminaitis Antistijus. O čia prasidės tokie dalykai, kad žmonės jus 
užmirš, o šiais laikais laimingiausi yra užmirštieji. Tegu Fortūna 
būna jums saulė žiemą, o paunksnė — vasarą! | | 

Taip pasakęs, paliko Vinicijų su jo laime, o pats nuėjo pasitei- 
rauti Teoklį, kaip laikosi Ligija, kaip jos sveikata. 

Jai jau nebegrėsė pavojus. Požemiuose, sunykusią po kalėjimo 
karštligės, būtų pribaigęs puvėsių oras ir nepatogumai, o dabar ją 
supo jautriausia slauga ir ne šiaip ištekliai, bet prabanga. Teoklio 
paliepimu po dviejų dienų jie išnešdavo ją į dvaro sodus, ten ji 
išgulėdavo ilgas valandas. Vinicijus kaišė jos lektiką anemonomis, o 
ypač irisais, kad primintų atrijų Aulų namuose. Ne kartą pasislėpę 
išsikerojusių medžių paunksnėje jie kalbėjosi, susikibę rankomis, apie 
buvusius skausmus ir pavojus. Ligija jam sakė, jog Kristus tyčia vedė 
jį per kančias, kad pakeistų jo sielą ir pakeltų ją savęsp, o jis jautė, 
kad tai tikra teisybė ir kad nieko nebeliko jame iš ankstesnio patri- 
cijaus, kuris nepripažino jokių įstatymų, tik savo geismus. Tačiau 
tuose atsiminimuose visai nebuvo kartėlio. Abiem vaidenosi, kad 
metų metai persirito per jų galvas, ir ta baisi praeitis jau liko toli 
užnugaryje. O dabar jų širdis apėmė niekada ligi šiol nepatirta ramybė. 
Kažkoks naujas gyvenimas, didžiulė palaima žengė į juos ir traukė 
savęsp. Romoje galėjo sau šėlti cezaris ir sėti pasaulyje nerimą, o 
jie, jausdami šimtą kartų galingesnę globą, jau nebebijojo nei jo 
pykčio, nei beprotysčių, tarsi jis jau nebebūtų jų gyvenimo ar mirties 
viešpats. Kartą prieš saulėlydį jie išgirdo iš tolimų vivariumų liūtų 
ir kitų laukinių žvėrių riaumojimą. Kažkada šie garsai nusmelkė 
Vinicijų nerimu it pikta lemtis. Dabar jie abu tik susižvalgė su šypsena 
ir pakėlė akis į vakaro gaisus. Tarpais Ligija, dar labai nusilpusi ir 
negalinti viena vaikščioti, užmigdavo sodo tyloje, o jis budėdavo šalia 
ir, žiūrėdamas į jos miegantį veidą, nejučiomis pagalvodavo, kad čia 
ne toji Ligija, kurią kadaise sutiko Aulų namuose. Teisybė, kalėjimas 
ir liga kiek nublankino jos grožį. Anuomet, kai matė ją Aulų prieg- 
lobstyje, ir vėliau, kai buvo atėjęs į Miriam namus jos grobti, ji buvo 
nuoštabi tarsi statula, tarsi gėlė, o dabar veidas pasidarė beveik perre- 
gimas, rankos sulyso, liga išsekino kūną, lūpos nublyško, net akys 
lyg ne tokios mėlynos kaip kadaise. Auksaplaukė Eunikė, kuri jai 
nešiojo gėlių ir brangių audeklų kojoms prisidengti, šalia jos atrodė 
it Kipro deivė. Estetas Petronijus tuščiai stengėsi atsekti jos ankstes- 
nius žavesius ir gūžčiodamas pečiais mąstė, kad šis Eliziejaus laukų 
šešėlis nebuvo vertas tų žygių, tų skausmų ir kančių, kurios vos 
neatėmė Vinicijui gyvybės. Tačiau Vinicijus, pamilęs dabar jos sielą, 
tuo labiau ją brangino ir, saugodamas miegančią, jautėsi lyg saugojąs 
visą pasaulį. 

Žinia apie stebuklingą Ligijos išgelbėjimą greitai pasklido tarp 
krikščionių, išlikusių gyvų po tokio pogromo. Bendratikiai ėmė 
lankytis pasižiūrėti tos, kurią aiškiai palietė Kristaus malonė. Pirmiau- 
sia atėjo jaunasis Nazarijus su Miriam, pas kuriuos ligi šiol slapstėsi 
Apaštalas Petras, o paskui juos patraukė ir kiti. Susibūrę kartu, ir 
Vinicijus, ir Ligija, ir Petronijaus vergai krikščionys klausėsi susi- 
kaupę Urso pasakojimo apie balsą, kuris prabilęs jo širdyje ir liepęs 
jam grumtis su laukiniu žvėrimi, ir visi klausytojai skirstėsi su pa- 
lengvėjimu ir viltimi, kad Kristus vis dėlto neleis išniokoti žemėje 
savo pasekėjų ligi vieno, kol pats ateis į paskutinį teismą. Ir ta viltis 
stiprino jų širdis, nes persekiojimai vis dar nesiliovė. Jeigu tik kieno 
balsas viešai nurodė kokį krikščionį, tą miesto vigilai tuojau čiupo 
ir grūdo į kalėjimą. Teisybė, aukų buvo mažiau, nes daug išpažintojų 
jau sugaudyta ir nukankinta, o išlikusieji arba pasitraukė iš Romos į 
nuošalias provincijas pralaukti audros, arba slapstėsi kuo stropiausiai, 
išdrįsdami rinktis į bendras maldas tiktai užmiesčio arenarijose. Vis 
dėlto valdžia krikščionis tebesekė ir, nors pačios žudynės jau buvo 
pasibaigusios, juos laikė vėlesniems reginiams arba čia pat teisė. 
Romos gyventojai jau nebetikėjo, kad krikščionys buvo miesto gaisro 
kaltininkai, bet vis tiek jie liko apšaukti žmonijos ir valstybės prie- 
šais, ir išleistas prieš juos ediktas tebegaliojo. | 

Apaštalas Petras ilgai nedrįso rodytis Petronijaus namuose, bet 
pagaliau vieną vakarą Nazarijus pranešė, kad jis ateisiąs. Ligija, jau 
pati pradėjusi vaikščioti, ir Vinicijus išbėgo pasitikti, puolė globstyti 
jo kojas, o jis sveikino juos didžiai susijaudinęs, nes nedaug beliko 
avelių kaimenėje, kurią Kristus jam buvo pavedęs ganyti ir dėl kurios 
likimo dabar verkė jo jautri širdis. Tad kai Vinicijus jam tarė: „Tėve! 
Tai tavo dėka Išganytojas ją sugrąžino man“, — jis atsakė: „Sugrą- 
žino ją tau dėl tavo tikėjimo ir dėl to, kad nenutiltų visos lūpos, gar- 
binančios vardą Jo“. Ir turbūt galvojo tada apie tuos tūkstančius savo 
vaikų, sudraskytų laukinių Žvėrių, apie tuos kryžius, kurių buvo 
pristatytos pilnos arenos, ir apie tuos ugninius stulpus „Bestijos“: 
soduose, nes kalbėjo su didžia gailysta. Vinicijus ir Ligija taip pat 
pastebėjo, kad jo plaukai jau pasidarė baltutėliai, stuomuo palinko, 
o veide tiek liūdesio ir kentėjimo, tarsi pats būtų perėjęs tuos skausmus 
ir kančias, kurias perėjo Nerono įniršio ir beprotybės aukos. Tačiau: 
abu suprato: jeigu Kristus leidosi atiduodamas kančioms ir mirčiai, 

tai niekas jų neturi vengti. Tačiau jiems plyšo širdis matant, kaip 
prislėgė Apaštalą metų, darbų ir skausmų našta. Todėl Vinicijus, 
po kelių dienų užsimojęs išvežti Ligiją į Neapolį, kur jie turėjo susi- 
tikti su Pomponija, o paskui išplaukti į Siciliją, dabar ėmė maldauti 
Petrą, kad su jais paliktų Romą. 

Tačiau Apaštalas uždėjo ranką jam ant galvos ir atsakė: 

— Girdžiu štai sieloje žodžius Viešpaties, kuris prie Tiberiados 
ežero man tarė: „Kai buvai jaunas, pats susijuosdavai ir vaikščiojai, 
kur norėjai. O pasenęs tu ištiėsi rankas, — kitas tave perjuos ir ves, 
kur nenori“. Todėl man dera sekti paskui savo kaimenę. 

O kai jie nutilo, nesuprasdami, ką jis kalba, pridūrė: 

— Eina į pabaigą darbai mano, bet svetingumą ir poilsį rasiu 
tik Viešpaties namuose. 

Paskui kreipėsi į juos šiais žodžiais: „Prisiminkite mane, nes jus 
mylėjau, kaip tėvas myli vaikus savo, o ką tiktai gyvenime darysite, 
darykite Viešpaties garbei“. | 

Taip kalbėdamas, iškėlė virš jų savo senas ; virpančias rankas ir 
laimino, o jie glaudėsi prie jo, jausdami, kad čia gal paskutinis palai- 
minimas, suteikiamas jo rankų. | 

Vis dėlto jiems buvo lemta dar kartą jį pamatyti. Po kelių dienų 
Petronijus parnešė kraupių žinių iš Palatino. Ten atskleista, kad 
vienas cezario atleistinis — krikščionis, ir pas jį rasta apaštalų Petro 
ir Pauliaus Tarsiečio laiškų, taip pat Jokūbo, Judo ir Jono laiškų. 
Kad Petras yra Romoje, Tigelinas jau žinojo anksčiau, bet buvo 
įsitikinęs, kad jis žuvo su tūkstančiais kitų pasekėjų. Dabar išaiškėjo, 
kad du vyriausi naujo tikėjimo vadai tebėra gyvi ir slepiasi sostinėje, 
tad nutarta. juos surasti ir žūtbūt suimti, nes manyta, kad tik su jų 
mirtimi nekenčiamos sektos paskutinės šaknys bus išrautos. Petronijus 
išgirdo iš Vestino, jog pats cezaris davęs įsakymą, kad per tris dienas 
ir Petras, ir Paulius Tarsietis jau būtų Mamertinų kalėjime, ir būriai 
pretorionų pasiųsti iškrėsti visus namus Užtibrėje. 

Tai išgirdęs, Vinicijus nusprendė eiti perspėti Apaštalą. Vakare 
su Ursu, užsimetę gališkus apsiautalus, pridengiančius ir veidą, išsileido 
pas Petrą, į Miriam namus, pačiame Užtibrės kvartalų pakraštyje, 
Janikulo kalvos papėdėje. Pakelėse matė namus, apsuptus karių, 
kuriems vadovavo nepažįstami žmonės. Priemiestyje buvo neramu, 
šen bei ten būriavosi pulkeliai smalsuolių. Vienur kitur centurionai 
kvotė suimtuosius, klausinėdami apie Petrą Simoną ir Paulių Tarsietį. 

Ursas ir Vinicijus, pralenkę kareivius, vis dėlto laimingai pasiekė 

Miriam būstą, ten rado Petrą, apsuptą būrelio tikinčiųjų. Timotiejus, 
Pauliaus Tarsiečio pagalbininkas, ir Linas taip pat buvo šalia Apaš- 
talo. 

Išgirdęs apie artėjantį pavojų, Nazarijus visus slaptu išėjimu išvedė 
pro sodo vartelius, paskui į apleistas akmens laužyklas už kelių šimtų 
žingsnių nuo Janikulo vartų. Ursas eidamas turėjo nešti ir Liną, 
kurio kaulai, sulaužyti kankinimų metu, dar nebuvo suaugę. Tačiau 
atsidūrę požemyje pasijuto saugūs ir Nazarijaus uždegtos spingsulės 
šviesoje pradėjo tyliai tartis, kaip gelbėti jiems brangią. Apaštalo 
gyvybę. "LT | ž 
tave išveda iš miesto prie Albano kalnų. Ten mes tave surasime ir 
paimsime į Ancijų, kur mūsų abiejų laukia laivas ir perkels į Neapolį 
ir Siciliją. Laiminga bus ta diena ir valanda, kada įžengsi į mano namus 
ir palaiminsi mano židinį. | 

Kiti džiaugsmingai klausėsi ir ragino Apaštalą kalbėdami: 

— Slėpkis, ganytojau mūsų, nes Romoje neišliksi. Išsaugok gyvą 
tiesą, kad ji nežūtų kartu su mumis ir tavimi. Išklausyk mus, maldau- 
jame tave kaip tėvą. 

— Padaryk taip dėl Kristaus! — šaukė kiti, graibsydami) j0 apdarą 

O jis atsakė: . 
*— Vaikai mano! Nežinia, kada Viešpats paskirs man gyvenimo 
galą. | 

Tačiau nesakė, kad nepaliks Romos, pats abejojo, ką daryti, nes 
jau seniai į širdį įsismelkė netikrumas, net nerimas. Štai jo kaimenė 
išsklaidyta, darbai pražudyti. Bažnyčią, prieš miesto gaisrą suvešėju- 
sią kaip kuplus medis, pavertė dulkėmis „Bestijos“ galybė. Nieko 
nebeliko, tik ašaros, tik prisiminimai, kančios ir mirtis. Sėja davė. 
gausų derlių, bet šėtonas jį sutrempė į žemę. Angelų pulkai neatėjo 
į pagalbą žūstantiems, ir Neronas štai šlovinamas sėdi ir valdo pasaulį, 
baisus, galingas kaip niekada, visų jūrų ir sausumų viešpats. Jau ne 
kartą Dievo žvejys vienumoje kėlė į dangų rankas ir klausė: „Viešpatie! 
Ką man daryti? Kaip išlikti? Ir kaip aš, bejėgis senis, kovosiu su ta“ 
neišsenkama Blogio galybe, kuriai leidai viešpatauti ir nugalėti?“ 

Ir šaukėsi iš neapsakomo skausmo gilybės, širdyje kartodamas: 
„Jau nebėra tų avelių, kurias man ganyti buvai liepęs, nebėra Tavo 
Bažnyčios, tuštuma ir gedulas Tavo sostinėje, tai ką dabar man: 
įsakysi? Ar čia pasilikti, ar išvesti kaimenės likučius, kad kur: nors už 
jūrų slapta šlovintume vardą Tavo?“ | 

Jis abejojo. Tikėjo, kad gyvoji tiesa nepražus.ir turi paimti viršų, 
bet tarpais galvojo, kad dar neatėjęs metas, jis ateis tik tada, kai 
Viešpats nužengs į žemę teismo dieną šlovėje ir galybėje, šimtą kartų 
didesnėje kaip Nerono. 

Dažnai jam rodėsi: va jis paliksiąs Romą, tikintieji nuseksią paskui 
jį, ir jis nuvesiąs juos tada toli į ūksmingas Galilėjos giraites, prie 
tykių Tiberiados ežero sietuvų, pas piemenis, romius it balandžiai arba 
avelės, kurios ganosi tarp dašių ir briedgaurių. Ir kaskart didesnis 
ramybės ir atilsio troškimas, kaskart didesnis ežero ir Galilėjos ilgesys 
gobė žvejo širdį, kaskart dažniau tvino ašaros senolio akyse. 

Tačiau kai akimirką jis pagaliau apsisprendė, staiga jį apėmė 
baimė ir nerimas. Kaip jis paliks šį miestą, kur žemė sugėrė tiek kan- 
kinių kraujo, kur tiek mirštančiųjų lūpų liudijo tiesą? Negi jis vienas 
dabar nusišalins nuo to? Ir ką atsakys Viešpačiui, kai išgirs žodžius: 
„Štai jie numirė už savo tikėjimą, o tu pabėgai?“ 

Jo naktys ir dienos slinko rūpesčiuose ir graužatyje. Kiti, sudras- 
kyti liūtų, prikalti prie kryžių, sudeginti cezario soduose, pasikankinę 
užmigo Viešpatyje, o jis negalėjo miegoti ir kentė kančias, baisesnes 
už visas tas, kurias budeliai buvo sugalvoję savo aukoms. Aušra dažnai 
jau nubalindavo namų stogus, o jis dar šaukdavo iš gilumos susopusios 
širdies: 

— Viešpatie, kam liepei man ateiti čia ir šiame Bestijos guolyje 
įkurti sostinę Tavo? 

Trisdešimt ketverius metus po savo Viešpaties mirties jis neturėjo 
poilsio. Su lazda rankoje klajojo po pasaulį, skelbdamas „gerąją 
naujieną“. Jo jėgos išseko kelionėse ir darbuose, ir kai pagaliau šiame 
mieste, pasaulio motinoje, įtvirtino Mokytojo tikėjimą, vienas ugninis 
Piktybės pūstelėjimas jį sudegino, ir dabar aišku, kad kovą reikia 
pradėti iš naujo. Ir kokią kovą! Vienoje pusėje — cezaris, senatas, 
tauta, legionai, geležiniu žiedu apjuosę visą pasaulį, nesuskaičiuoja= 
mos tvirtovės, nesuskaičiuojamos šalys, galybė, kokios žmogaus akys 
nėra regėjusios, o kitoje pusėje — jis, taip sulenktas amžiaus ir darbų, 
kad drebančios rankos vos bepanešė kelionės lazdą. 

Tad tarpais kalbėjo sau, kad ne jam galynėtis su Romos cezariu, 
ir šitą darbą tegali įveikti pats Kristus. 

Visos šios mintys šmėsčiojo dabar jo susikrimtusioje galvoje, klau- 
santis paskutinės saujelės savo ištikimųjų, kurie, supdami jį vis glau- 
desniu ratu, kartojo maldaujamais balsais: | 

— Slėpkis, Rabbi, ir mus išvesk iš Bestijos valdžios. 

Pagaliau ir Linas nulenkė prieš jį iškankintą savo galvą. 

— Tėve! — prabilo.— Atpirkėjas tau liepė ganyti Jo avis, bet 
čia jų jau nebėra arba rytoj nebebus, tad eik ten, kur dar gali jų 
rasti. Juk dar gyvas Dievo žodis ir Jeruzalėje, ir Antiochijoje, ir 
Efese, ir kituose miestuose. Ką nuveiksi likęs Romoje? Kritęs tik 
padidinsi Bestijos triumfą. Jonui Viešpats nenužymėjo gyvenimo 
galo, Paulius — Romos pilietis, ir be teismo jo bausti negali, bet 
jeigu ant tavęs, Mokytojau, užgrius pragaro galybė, tada tie, kurių 
dvasia jau palūžo, klaus: „Kas gi įveiks Neroną?“ Tu uola, ant kurios 
pastatyta Dievo Bažnyčia. Duok mums numirti, bet neleisk Antikristui 
nugalėti Dievo Vietininko ir negrįžk čia, kol Viešpats nesutriuškins 
to, kuris praliejo nekaitą kraują. 

— Pažvelk į mūsų ašaras! — kalbėjo visi aplinkui. 

Ašaros tekėjo ir Petro veidu. Tačiau po valandėlės jis pakilo ir, 
ištiesęs virš suklaupusiųjų rankas, tarė: 

— "Tebūna pagarbintas Viešpaties vardas, ir teesie Jo valia! 

Rytojaus dieną apyaušriu dvi tamsios figūros traukė Apijaus keliu 
į Kampanijos lygumą. | 

Viena jų buvo Nazarijus, antra — Apaštalas Petras, palikęs Romą 
ir joje kankinamus jo tikėjimo brolius. Rytuose dangus jau dažėsi 
žalsvai, o apačioje palengva ryškėjo šafrano spalvos apvadas. Samb- 
rėškose vis labiau aiškėjo medžiai sidabriniais lapais, balto marmuro 
dvarai ir per lygumą nusitiesusių į miestą akvedukų arkos. Pamažu 
švito dangaus žalsvumas, prisisodrindamas aukso. Paskui rytai ėmė 
rausti ir apšvietė Albano kalnus, kurie atrodė nuostabūs, violetiniai, 
lyg iš vieno spindesio. | 

Aušra žėrėjo ant medžių lapų virpančiuose rasos lašuose. Rūkas 
skydo, atskleisdamas vis platesnius lygumos vaizdus, joje stūksančius 
namus, kapines, miestelius ir medžių guotus, tarp kurių baltavo 
šventyklų kolonos. 

Kelias buvo tuščias. Kaimiečiai, gabenantys į miestą daržoves, 
matyt, dar nesuspėjo pakinkyti mulų į vežimėlius. Ant akmens plytų, 
kuriomis buvo išgrįstas vieškelis ligi pat kalnų, tyloje kaukšėjo 
mediniai sandalai, kuriais avėjo keliautojai. 


krito Apaštalui į akis. Jam  asirodės. kad: aukšinis skritulys, užuot 
kilęs vis aukščiau ir aukščiau padange, nuslinko: nuo. kalnų ir ritosi 


vieškeliu. 
Petras sustojo ir tarė: 


— Matai tą šviesybę, kuri artėja prie mūsų? 

— Nieko nematau, — atsakė Nazarijus. 

Po valandėlės Petras vėl prašneko, prisidengęs akis delnu: 

— - Kažkas ten eina link mūsų saulės spinduliuose. 

Tačiau jų ausų nepasiekė joks žingsnių aidas. Aplinkui buvo 
visiškai tylu. Nazarijus tiktai matė, kaip tolumoje siūbuoja medžiai, 
tarsi kažkieno purtomi, o šviesa.vis labiau užtvinsta lygumą. Ir aps- 
tulbęs įsmeigė akis į Apaštalą. | 

— Rabbi! Kas tau? — sušuko neramiai. 

Kelionės lazda iš Petro rankų nukrito ant žemės, akys sustingusios 
žvelgė tolyn, lupos buvo pračiauptos, veide nuostaba, džiaugsmas, 
susižavėjimas. 

Jis staiga puolė ant kelių ištiesęs rankas, iš lūpų išsiveržė šūksnis: 

— Kristus! Kristus! | 

Ir prispaudė galvą prie žemės, lyg bučiuodamas kieno kojas. 

Ilgai niekas nieko netarė, tik po kiek laiko tyloje pasigirdo raudos 
pertraukiami senolio žodžiai: 

— Ouo vadis, Domine?..* 

Nazarijus negirdėjo atsakymo, bet Petro ausis pasiekė balsas, 


liūdnas ir švelnus: 

— Jei tu palieki mano žmones, 1 Romą einu, kad mane nukry- 
žiuotų antrą kartą. 

Apaštalas gulėjo ant žemės, veidą įkniaubęs į dulkes, nejudėdamas, 
be žado. Nazarijui jau pasirodė, kad jis apalpo ar numirė, bet Petras 
atsistojo pagaliau, drebančiomis rankomis pakėlė piligrimo lazdą ir 
nieko nesakydamas pasuko į septynių kalvų miestą. Tai matydamas, 
jaunuolis pakartojo kaip aidas: 

— Ouo vadis, Domine?.. 

— Į Romą,— tyliai atsakė Apaštalas. 

Ir sugrįžo. . 

Paulius, J onas, Linas ir visi tikintieji sutiko jį nustebę i ir sunerimę, 
tuo labiau kad kaip tik apyaušriu, vos jam išėjus, pretorionai apsupo 


£ 


* Kur eini, Viešpatie?.. (Lot.) 

Miriam naniūs“ ie sako jo Apači 
kinėjo džiaigšmitigddžis ramilaiė: 

— Viešpatį tegėjau! * 

Ir dar tą patį vakarą išėjo į Ostriano kapines mokyti ir krikštyti 
tų, kurie norėjo apsiplauti gyvuoju vandeniu. 

Ir nuo šiol jis lankėsi ten kasdien, o paskui jį sekė kasdien vis 
didėsnės minios. Atrodė, kad kiekviena kankinio ašara gimdo naujus 
pasekėjus ir kiekviena aimana arenoje kaip aidas atsiliepia tūkstan- 
čiuose krūtinių. Cezaris maudėsi kraujuose, Roma ir visas pagonių 
pasaulis beprotiškai šėlo. Tačiau tie, kuriems atsipyko nusikaltimai 
ir beprotybės, tie, kurie buvo trypiami, tie, kurių gyvenimas buvo 
vien priespauda ir nedalia, visi engiamieji, visi nuliūdusieji, visi nelai- 
mingieji ėjo klausytis nuostabaus pasakojimo apie Dievą, kuris iš 
žmonių meilės leidosi nukryžiuojamas, kad atpirktų jų kaltes. 

“ O atrasdami Dievą, kurį galėjo mylėti, atrasdavo tai, ko negalėjo 
ligi tol niekam duoti ano meto pasaulis — laimę ir meilę. 

Ir Petras suprato, kad nei cezaris, nei visi jo legionai neįveiks 
gyvosios tiesos, kad neužlies jos nei ašaros, nei kraujas ir kad tik 
dabar prasideda jos pergalė. Suprato taip pat, kodėl Viešpats jį 
sugrąžino iš kelio: štai šis puikybės, piktadarybių, ištvirkimo ir smurto 
miestas ėmė virsti jo miestu ir dviguba sostine, iš kurios sklido per 
pasaulį kūnų ir sielų valdžia. | | 


al, "Tačiau į visus klausimus jis atsa- 

Pagaliau atėjo metas ir abiem Apaštalams. Tačiau lyg tarnybos 
pabaigai dar buvo leista Dievo žvejui dvi sielas sužvejoti net kalėjime. 
Kariai Procesas ir Martinianas, saugoję jį Mamertinų kalėjime, 
priėmė krikštą. Po to išmušė kančių valanda. Nerono tada nebuvo 
Romoje. Nuosprendį paskelbė Helijus ir Politetas, du atleistiniai, 
kuriems cezaris buvo pavedęs valdyti Romą, kol jis sugrįš. Nukaršusį 
Apaštalą pirmiausia, kaip reikalauja įstatymas, nuplakė, o rytojaus 
dieną išvedė už miesto sienų, prie Vatikano kalvos, kur turėjo būti 
įvykdyta jam skirta bausmė — mirtis ant kryžiaus. Kareivius stebino 
prie kalėjimo susirinkusi minia, nes, jų manymu, prastuolio ir dar. 
svetimšalio mirtis neturėjo tiek dominti, bet jie nesuprato, kad šie 
būriai — tai ne smalsuoliai, o pasekėjai, susirinkę palydėti į mirties 
vietą Didįjį Apaštalą. Po vidudienio pagaliau prasivėrė kalėjimo 

vartai, ir pasirodė Petras, apsuptas pretorionų. Saulė jau buvo kiek 
pakrypusi į Ostiją, diena rami ir giedra. Petrui dėl jo senyvo amžiaus 
nereikėjo nešti kryžiaus, nes manyta, jog nepakels, o kad nekliudytų 
žengti, nepakabino po kaklu ir brūklio. Ėjo laisvas, ir tikintieji galėjo 
jį gerai matyti. Vos tarp geležinių kareivių šalmų pasirodė jo balta 
galva, minia pratrūko verksmu, bet beveik tučtuojau nutilo, nes senolio 
veide buvo tiek ramybės, jis taip spindėjo džiaugsmu, kad visi suprato, 
jog čia ne auka eina žūti, o nugalėtojas atlieka triumfo žygį. 

Taip ir buvo. Zvejys, šiaip jau romus ir sulinkęs, dabar ėjo išsi- 
tiesęs, ūgiu aukštesnis už kareivius, pilnas orumo. Niekada jo povyza 
nebuvo tokia didinga. Galėjai pamanyti, kad čia žengia karalius 
minios ir karių būryje. Aplinkui pasigirdo balsai: „Štai Petras eina pas 
Viešpatį“. Visi tarsi pamiršo, kad jo laukia kančios ir mirtis. Žmonės 
ėjo iškilmingai susikaupę, bet ramiai, suvokdami, kad po mirties ant 
Golgotos kalno ligi šiol niekas negali prilygti jos didybei, ir kaip 
toji atpirko visą pasaulį, taip ši turi atpirkti jų miestą. 

Kelyje sutikti žmonės sustoję žiūrėjo į šitą senolį, o pasekėjai, 
uždėję ranką jiems ant peties, ramiai kalbėjo: „Žiūrėkite, kaip miršta 
teisuolis, pažinojęs Kristų ir skelbęs pasaulyje meilę“. O tie susimąsty- 
davo ir pasitraukdami kalbėdavo sau: „Iš tikrųjų šitas negalėjo būti 


neteisus“ 
| Toliau einant tilo triukšmas ir gatvės šūkavimai. Vilkstinė traukė 


tarp naujai pastatytų namų, tarp baltų kolonų, remiančių šventyklas, 

virš kurių kraigų kabojo dangus, aukštas, nedrumsčiamas ir mėlynas. 
Ėjo tyloje, tik kai kada žvangtelėdavo kareivių ginklai ar sušnarėdavo 
maldos. Petras jų klausėsi, ir jo veidas vis džiaugsmingiau spindėjo, 
nes akys vos aprėpė šiuos tūkstančius pasekėjų. Jautėsi darbą atli- 
kęs ir jau žinojo, kad toji Tiesa, kurią visą gyvenimą skelbė, užlies 
visus it banga ir niekas jos užtvenkti nebeįstengs. Taip mąstydamas, 
pakėlė akis aukštyn ir kalbėjo: „Viešpatie, liepei man užkariauti šį 
miestą, pasaulio valdovą, ir aš jį užkariavau. Liepei man įkurti jame 
savo sostinę, ir aš ją įkūriau. Čia tavo miestas dabar, Viešpatie, ir aš ei- 
nu pas Tave, nes labai pavargau dirbdamas“. 

O eidamas pro šventyklas, joms kalbėjo: „Kristaus šventyklos 
būsite“. Žiūrėdamas į žmonių knibždėlyną, slenkantį pro akis, jiems 
kalbėjo: „Kristaus tarnai bus vaikai jūsų“. Ir žengė, jausdamas pa- 
siekęs pergalę, suvokdamas savo nuopelnus, savo galią, nurimęs ir 
didis. Kariai jį nulydėjo per Triumfo tiltą*, lyg netyčia paliudyda- 


: * Pons: Triumphalis. (Aut. pastaba) 

mi jo triumfą, ir toliau vedė link Naumachijos ir cirko. Užtibrės tikin- 
tieji prisidėjo prie eisenos, ir susidarė toks žmonių knibždėlynas, kad 
centurionas, pretorionų vadas, pagaliau susigriebęs, jog čia yra tikin- 
čiųjų apsuptas kažkoks vyriausias žynys, sunerimo dėl mažo karei- 
vių skaičiaus. Tačiau nė menkiausias pasipiktinimo ar įniršio šūksnis 
nenuskambėjo iš minios. Visi veidai buvo įsijautę į šios valandos di- 
dybę, iškilmingi ir kartu kupini laukimo, nes kai kurie pasekėjai 
prisiminė, kad po Viešpaties mirties žemė prasivėrusi iš siaubo, o 
numirėliai pakilę iš kapų, taigi ir dabar jie manė, gal pasirodys kokie 
aiškūs ženklai, po kurių amžiais neišdils iš atminties Apaštalo mirtis. 
Kiti netgi kalbėjo sau: „O gal Viešpats pasirinks Petro žūties valandą 
nužengti iš dangaus, kaip buvo žadėjęs, ir teisti pasaulį“. Su šia min- 
timi jie atsidavė Išganytojo gailestingumui. | 

Tačiau aplinkui buvo ramu. Kalvos tarsi šildėsi ir ilsėjosi sau- 
lėje. Eisena pagaliau sustojo tarp cirko ir Vatikano kalvos. Karei- 
viai ėmė kasti duobę, kiti paguldė ant žemės kryžių, padėjo plaktu- 
kus ir vinis, laukdami, kol pasiruošimas bus baigtas, o minia, vis tokia 
pat tyli ir susikaupusi, klūpojo aplinkui. 

Apaštalas spindulių ir auksinių blyksnių nutvieksta galva atsisuko 
paskutinį kartą į miestą. Tolumoje, kiek žemiau, žvilgėjo Tibras, 
anapus jo — Marso laukas, aukščiau — Augusto mauzoliejus, Žė- 
miau — Nerono pradėtos statyti milžiniškos termos, dar žemiau — 
Pompėjaus teatras, o už jų, vietomis aiškiai matomos, vietomis kitų 
statinių uždengtos — Saepta J ulia!'?, daugybė portikų, šventyklų, ko- 
lonų, keliaaukščių namų ir pagaliau štai ten, horizonte — aplipusios 
namais kalvos, didžiulis žmonių skruzdėlynas, kurio kraštas nyko žyd- 
rame ūke, piktadarybių lizdas, bet ir galios buveinė, beprotystės 
"versmė, bet ir tvarkos šaltinis, miestas, tapęs pasaulio sostine, jo 
engėju, bet kartu teisės, rimties nešėju, visagalis, nenugalimas, amžinas. 

O Petras, apsuptas karių, žiūrėjo į miestą nelyginant valdovas ir 
karalius į savo žemes. Ir kalbėjo: „Tu atpirktas, tu mano esi“.. Ir 
niekas ne tik iš karių, kasančių duobę kryžiui įstatyti, bet net iš pase- 
kėjų nenumanė, kad štai stovi tarp jų tikrasis šio miesto valdovas, ir 
nueis cezariai, nuplauks barbarų bangos, praeis amžiai, o šis senolis 
čia viešpataus nuolatos. 

Saulė vis labiau krypo į Ostiją, pasidarė didelė ir raudona. Visa 
vakarinė dangaus pusė sužėro skaisčiausia šviesa. Kariai priėjo Petro 
nurengti. 

Tačiau jis melsdamasis staiga atsitiesė ir aukštai iškėlė ranką. 

Kankintojai sustojo lyg sutramdyti jo povyzos, tikintieji taip pat 
sulaikė kvapą krūtinėje, manydami, kad jis nori kalbėti, ir stojo be- 
žadė tyla. , 

O jis, stovėdamas ant aukštumos, ištiesta dešine ėmė daryti kCy- 
žiaus ženklą, mirties valandą laimindamas: 

— Urbi. et orbi!* 


Tą patį nuostabų vakarą kitas kareivių būrys Ostijos keliu vedė 
Paulių Tarsietį į vietovę, vadinamą Aguae Salvia**. Ir paskui jį ėjo 
pulkas jo atverstų tikinčiųjų, o jis, pažinęs artimesniuosius, kalbėjosi 
sustojęs, nes, kaip Romos piliečiui, sargyba jam buvo atlaidesnė. Už 
vadinamųjų Trigubų vartų jis susitiko Plautilę, prefekto Flavijaus 
Sabino dukterį, ir, matydamas jos apsiašarojusį veidą, tarė: „Plau- 
tile, amžino Išganymo dukra, eik ramybėje. Paskolink man tik ska- 
relę užsirišti akims, kai keliausiu pas Viešpatį“. Ir paėmęs skarelę ėjo 
toliau tokiu džiaugsmingu veidu, lyg grįžtantis namo visą dieną triūsęs 
darbininkas. Jo mintys, panašios kaip ir Petro, buvo ramios ir giedros 
kaip šitas vakaro dangus. Akys susimąsčiusios žiūrėjo į priekyje ply- 
tinčią lygumą ir į nušvitusius Albano kalnus. Prisiminė savo kelio- 
nes, darbus ir žygius, laimėtas kovas ir visose žemėse, už visų jūrų 
įsteigtas bažnyčias ir galvojo, kad tikrai nusipelnė atilsio. Jis taip 
pat baigė savo darbus. Jautė, kad jo sėjos jau neišpustys piktybės 
vėjas. Ėjo iš šios žemės įsitikinęs, kad jo Tiesos paskelbtą pasauliui 
karą ji laimės, ir neapsakoma giedra nusileido į sielą. 

Kelias į mirties vietą buvo tolimas, jau ir vakarėti ėmė. Kalnai 
pasidarė purpuriniai, o papėdėse palengva gulė šešėliai. Kaimenės 
grįžo namo. Vienur kitur ėjo būreliai vergų su darbo įrankiais ant 
peties. Prie namų ant kelio žaidė vaikai ir smalsiai žiūrėjo į pra- 
einantį būrį kareivių. Šis vakaras, šis skaidrus auksinis oras alsavo 
ne tik taika ir nųsiraminimu, bet ir kažkokia harmonija, rodos, ky- 
lančia nuo žemės iki pat dangaus. O Paulius j ją girdėjo, ir širdyje netil- 
po džiaugsmas pagalvojus, kad prie šios pasaulio muzikos ir jis pri- 
dėjo vieną garsą, kurio nebuvo ligi šiol ir be kurio žemė visa būtų 
„Žvangantis varis ir skambantys cimbolai“. 

Ir prisiminė, kaip mokė žmones meilės, kaip jiems kalbėjo, kad 
nors išdalytų turtus vargšams, nors perprastų visas kalbas, visas 
paslaptis, visus mokslus — jie niekas būtų be meilės, kuri yra ma- 


* Miestui ir pasauliui! (Lot.) 
** Šalavijų šaltiniai (lot.). 

loninga, kantri, kuri nedaro bloga, netrokšta garbės, viską pakelia, 
viskuo. tiki, visko viliasi, viską ištveria. 

Štai ir prabėgo jo gyvenimas mokant žmones tokios Tiesos. Ir 
dabar jis kalbėjo širdyje: „Kokia galybė ją įveiks ir kas ją nugalės? 
Negi cezariui pavyktų ją nuslopinti, nors jis turėtų dvigubai daugiau 
regionų, dvigubai daugiau miestų ir jūrų, ir žemių, ir tautų?“ | 

Ir ėjo atpildo kaip nugalėtojas. 

* Eisena pagaliau išsuko iš vieškelio ir patraukė rytų pusėn siauru 
takeliu į Šaląvijų šaltinius. Ant viržių gulė raudona saulė. Prie šaltinio 
centurionas sustabdė kareivius, nes išmušė valanda. 

Tačiau Paulius, užsimetęs ant peties Plautilės skarelę akims 
užsirišti, paskutinį kartą pakėlė pilną neapsakomos ramybės žvilgsnį 
į amžinas vakaro žaras ir ėmė melstis. Taip! Išmušė valanda, tačiau 
jis matė priekyje ilgą žaromis švytintį kelią, vedantį į dangų, ir šir- 
dyje kalbėjo sau tuos pačius žodžius, kuriuos anksčiau, jausdamas 
atlikęs tarnybą ir matydamas netolimą galą, parašė: „Žygiuose di- 
džiuose grūmiausi, tikėjimą išsaugojau, varžybas atlaikiau, o dabar 
man skirtas tiesos vainikas“. 


PERSKYRIMAS SEPTYNIASDEŠIMT ANTRAS 


O Roma kraustėsi iš proto po senovei, ir atrodė, kad miestas, nu- 
kariavęs pasaulį, neturėdamas gerų vadų, pradeda irti iš vidaus. Dar 
neišmušus Apaštalų paskutinei valandai, kilo Pizono sąmokslas, o 
po jo imta taip negailestingai kirsti aukščiausias Romos galvas, kad 
net tiems, kurie Neroną laikė dievu, jis virto galų gale mirties dievu. 
Gedulas apgobė miestą, baimė persmelkė namus ir širdis, bet porti- 
kai vis tiek puošėsi gebenių ir gėlių vainikais, mirusiųjų gedėti buvo 
uždrausta. Žmonės, pabudę rytą, klausė save, kam šiandien ateis 
eilė. Šmėklų voros, sekančios paskui cezarį, ilgėjo kiekvieną dieną. * 

- Pizonas už sąmokslą užmokėjo savo galva, o įkandin jo ėjo Se- 
neka ir Lukanas, Fenijus Rufas ir Plaucijus Lateranas, ir Flavijus 
Sčevinas, ir Afranijus Kvincianas, ir ištvirkęs cezario dūkimų bendri- 
ninkas Tulijus Senecionas, ir Prokulas, ir Ararikas, ir Tugurinas, 
ir Gratas, ir Silanas, ir Proksimas, ir Subrijus Flavijus, kadaise visa 
širdimi atsidavęs Neronui, ir Sulpicijus Aspras. Vienus pražudė ji, 
pačių menkybė, kitus baimė, dar kitus turtai arba narsa. Cezaris, 
pritrenktas sąmokslininkų gausybės, apstatė miestą kariais ir laikė 

ji lyg apsuptyje. ir kasdien siuntinėjo centurionus su mirties nuos- 
prendžiais į įtariamųjų namus. Pasmerktieji dar žeminosi, perduo- 
dami laiškus, pilnus liaupsių, padėkų cezariui už nuosprendį, ir už- 
rašydami jam dalį turto, kad likusį išsaugotų vaikams. Netgi atrodė, 
jog Neronas tyčia viršija bet kokį saiką, norėdamas įsitikinti, kokie 
menkystos yra žmonės ir kiek ilgai jie kęs kruviną valdžią. Po sąmoks- 
lininkų išnaikino ir jų gimines, bičiulius ir net paprasčiausius pažįs- 
tamus. Puikių, po gaisro pastatytų naujų namų gyventojai, eidami 
į gatvę, buvo tikri, kad pamatys ištisas virtines laidotuvių. Pompėjus, 
Kornelijus Marcialis, Flavijus Nepotas ir Stacijus Domicijus žuvo, 
apkaltinti .: cezario meilės stoka, Novijus Priskas — kaip Senekos 
bičiulis, Rufrijui Krispinui atėmė teisę naudotis ugnimi ir vandeniu 
dėl to, kad kadaise buvo Popėjos vyras. Didįjį Trazėją pražudė doru- 
mas, daugelis užmokėjo gyvybe už aukštą kilmę, net Popėja tapo 
cezario trumpalaikio siautulio auka. . 

O senatas šliaužiojo prieš siaubingą valdovą, statė jo garbei Š šven- 
tyklas, davė įžadus už jo. balsą, puošė vainikais jo statulas ir skyrė 
jam žynius kaip dievui. Senatoriai drebančiomis širdimis ėjo į.Pala- 
tiną liaupsinti jį, giedodami „„Periodonikiją“, ir šėlti su juo nuogų kuū- 
nų, vyno ir gėlių orgijose. 

O tuo. tarpu žemumose, kraujo ir ašarų prisigėrusioje dirvoje, 
tyliai, bet kasdien vis tvirčiau dygo Petro pasėtas grūdas. 


PERSKYRIMAS SEPTYNIASDESIMT TREČIAS.. 


Vinicijus — Petronij jui: 


„Žinome ir čia, carissime, kas dedasi Romoje, 0. ko nežinome, 
mums pasakoja tavo laiškai. Kai įmeti į vandenį akmenį, bangos sklin- 
da aplinkui kaskart vis plačiau ir plačiau, taigi tokia beprotystės ir 
pykčio banga atširito iš Palatino iki mūsų. Keliaudamas į Graikiją 
čia apsilankė cezario siųstas Karinas, kuris apiplėšė miestus ir šven- 
tyklas, kad papildytų tuščią iždą. Žmonių prakaitu ir ašaromis Romo- 
„Je statomas Domus Aurea*. Galbūt pasaulis dar nėra regėjęs tokių 
rūmų, bet nėra regėjęs ir tokių skriaudų. Juk tu pažįsti Kariną. Pana- 
šusį jį buvo Chilonas, kol mirtimi atpirko savo gyvenimą. Tačiau netoli 
mūsų esančių miestelių nepasiekė jo žmonės, gal todėl, kad nėra juose 
* Aukso rūmai (Iot.). 

šventyklų ir lobių. Klausi, ar mes saugūs? Atsakysiu tik tiek, kad mus 
užmiršo, ir tokio atsakymo tegu tau užtenka. Štai ir dabar iš portiko, 
po kuriuo rašau, matau mūsų ramų užutekį ir Ursą, iš valties me- 
tantį tinklą į skaidrias gelmes. Žmona mano verpia šalimais raudoną 
vilną, o soduose migdolų medžių paunksnėje dainuoja mūsų vergai. 
O, kokia ramybė, carissime, koks buvusių pavojų ir skausmų užsi- 
miršimas! Tačiau tai ne parkos, kaip rašai, verpia tokią saldžią mū- 
sų gyvenimo giją, tai laimina mus Kristus, mūsų numylėtas Dievas 
ir Išganytojas. Mums nesvetimas gailestis ir ašaros, nes mūsų Tiesa 
liepia mums apverkti kitų nedalią, bet net ir šiose ašarose glūdi jums 
nepažįstama paguoda, jog kada nors, kai užges paskutinės dienos gy- 
venimo mūsų,. atrasime tuos visus brangius žmones, kurie žuvo ir už 
Dievo mokslą dar žus. Mums Petras ir Paulius nenumirė, bet užgimė 
šlovėje. Sielos mūsų juos regi, ir nors akys verkia, širdys linksminasi 
jų linksmybe. O taip, brangusai, mes laimingi ta laime, kurios niekas 
sutrempti nepajėgs, nes mirtis jums yra visa ko pabaiga, o mums bus 
tik. perėjimas į dar didesnę ramybę, didesnę meilę, didesnį džiaugsmą. 

Taip ir plaukia mums čia dienos širdžių sandoroje. Mūsų tarnai 
ir vergai kaip ir mes tiki Kristų, o kadangi Jis mylėti prisakė, tai ir 
mylimės visi. Neretai, kai saulė leidžiasi arba mėnulis jau žėri vandė- 
nyje, kalbamės su Ligija apie senus laikus, kurie šiandien mums kaip 
sapnas atrodo, o kai pamąstau, kad ši brangi galva, kurią dabar kas- 
dien sūpuoju ant krūtinės, buvo prie pat kančių ir pražūties, tada 
visa širdimi garbinu savo Viešpatį, nes iš tų rankų Jis vienas ją te- 
galėjo išplėšti, išgelbėti arenoje ir grąžinti man visiems laikams. O 
Petronijau, juk matei, kiek šis mokslas teikia paguodos ir ištvermės 
negandose, kiek kantrybės ir narsos mirties akivaizdoje, tai atva- 
žiuok, pasižiūrėk, kiek jis teikia palaimos paprastame kasdieniame 
gyvenime. Matai, žmonės ligi šiol nepažinojo Dievo, kurį galima my- 
lėti, todėl nemylėjo. ir vienas kito, iš to kilo jų nedalia, nes kaip šviesa 
iš saulės, taip laimė iš meilės kyla. Neišmokė jų šitos tiesos nei įsta- 
tymdaviai, nei filosofai, ir nebuvo jos nei Graikijoje, nei Romoje, 
o kai sakau „nei Romoje“, tai reiškia — visoje žemėje. Sausas ir 
šaltas stoikų mokslas, prie kurio linksta dorybingi žmonės, grūdina 
širdis it kardus, bet daro juos veikiau abejingus negu geresnius. Ta- 
čiau kam aš sakau tau — tu labiau mokytas ir daugiau supranti už 
mane. Juk tu pažinojai ir Paulių Tarsietį ir ne kartą su juo ilgai kal- 
bėjaisi, taigi puikiai žinai, kad palyginti su jo skelbta tiesa visi jūsų 
filosofų ir retorių mokslai tėra tušti burbulai ir tuščias bereikšmių 

žodžių tarškėjimas. Prisimeni, kaip jis tave paklausė: „O jeigu ceza- 
ris būtų krikščionis, argi nesijaustumėte saugesni, ramesni dėl viso 
to, ką turite, bijotumėte pavojų, argi nebūtumėte tikresni dėl savo 
rytojaus?“ Tačiau tu jam kalbėjai, kad mūsų tiesa esanti gyvenimo 
priešė, o aš dabar tau atsakau: jeigu nuo pat laiško pradžios būčiau 
kartojęs tik du žodžius — „esu laimingas!“, vis tiek nebūčiau išreiš- 
kęs visos savo laimės. Tu man atsakysi, kad mano laimė — tai Ligi- 
ja! Taip, brangusai! Todėl, kad myliu jos nemirtingą sielą ir abu my- 
limės Kristuje, o tokioje meilėje nėra nei išsiskyrimų, nei išdavysčių, 
nei permainų, nei senatvės, nei mirties. Nes kai praeis jaunystė ir 
grožis, kai nuvys kūnai mūsų. ir mirtis ateis, meilė vis tiek išliks, nes 
išliks sielos. Kol mano akys atsivėrė ir išvydau šviesą, buvau pasiry- 
žęs dėl Ligijos net savo paties namus padegti, o dabar sakau tau: ne- 
mylėjau jos tada, nes mylėti mane tiktai Kristus išmokė. Jis — lai- 
mės ir ramybės šaltinis. Tai ne aš kalbu, tai kalba pats gyvenimas. 
Palygink tuos jūsų nerimo pritvinkusius malonumus, jūsų netikrumą 
dėl svaigulių rytdienos, jūsų orgijas, panašias į šermenis, su krikščio- 
nių gyvenimu, ir rasi aiškų atsakymą. Tačiau kad galėtum geriau pa- 
lyginti, atvažiuok į čiobreliais kvepiančius mūsų kalnus, į mūsų ūks- 
mingas alyvmėdžių giraitęs, į gebenėmis apaugusį mūsų pajūrį. Čia 
tavęs laukia ramybė, kokią seniai beturėjai, ir širdys, kurios tave 
tikrai myli. Tavo siela kilni ir dora, tu turėtum būti laimingas. Tavo 
guvus protas mokės pažinti tiesą, o pažinęs ją ir pamilsi, nes gal ir 
galima būti jos priešu kaip cezaris ir Tigelinas, bet abejingas likti 
niekas neįstengs. O mano Petronijau, mudu su Ligija puoselėjame 
viltį netrukus tave pamatyti. Būk sveikas, laimingas ir atvažiuok“. 


Petronijus Vinicijaus laišką gavo Kumuose, kur buvo atvykęs 
su kitais cezarį lydinčiais augustionais. Ilgametė jo kova su Tige- 
linu artėjo prie pabaigos. Petronijus jau žinojo, kad joje turės Kristi, 
ir suprato kodėl. Cezariui kasdien vis labiau smunkant iki kome- 
dianto, juokdario ir važnyčiotojo -vaidmens, vis giliau klimpstant 
į liguistą, begėdišką ir kartu vulgarią paleistuvystę, rafinuotas arbi- 
ter elegantiae pasidarė tik našta. Petronijui net tylint, Neronas toje 
tyloje matė priekaištą, net kai gyrė, įžiūrėjo pasityčiojimą. Šviesus 
patricijus erzino jo savimeilę ir kėlė pavydą. Jo turtai ir puikūs meno. 
kūriniai žadino ir valdovo, ir jo visagalio ministro gobšumą. Kol kas 
jį dar kentė dėl kelionės į Achają, kur jo skonis, Graikijos reikalų 
išmanymas galėjo praversti. Tačiau Tigelinas palengva pradėjo ce- 
zariui vis aiškinti, kad Karinas netgi pranoksta Petronijų skoniu 

bei Žiniomis ir geriau už jį sugebės surengti Achajoje Žaidynes, priė- 
mimus ir triumfus. Nuo tada Petronijus jau buvo pasmerktas. Tačiau 
jie nesiryžo jam pasiųsti nuosprendį Romoje. Ir cezaris, ir Tigelinas 
prisiminė, kad tas tariamai išlepęs estetas, „naktį paverčiantis diena“, 
užsiėmęs tik malonumais, menu ir puotomis, būdamas prokonsulu 
Bitinijoje, o paskui konsulu sostinėje, parodė stulbinantį darbštumą ir 
energiją. Jie numanė, kad iš jo galima visko tikėtis, ir žinojo, kad 
Romoje jį myli ne tik pilkos minios, bet net ir pretorionai. Niekas 
iš cezario patikėtinių nesiryžo numatyti, kaip šį kartą Petronijus 
pasielgs, todėl atrodė būsią išmintingiau išvilioti jį iš miesto ir smogti 
jau provincijoje. 

Tuo tikslu Petronijus gavo kvietimą drauge su kitais augustio- 
nais atvykti į Kumus, ir jis, nors nutuokė klastą, vis tiek išvyko, gal 
dėl to, kad nenorėjo atvirai priešintis, o gal pasišovė dar kartą paro- 
dyti cezariui ir augustionams linksmą, be jokių rūpesčių veidą įr 
laimėti paskučiausią, priešmirtinę savo pergalę prieš Tigeliną. a 

Tuo tarpu šis nedelsdamas jį apkaltino bičiulyste su senatoriumi 
Scevinu, kuris buvo Pizono sąmokslo siela. Romoje pasilikę Petroni- 
jaus žmonės buvo suimti, namus apsupo pretorionų sargyba. Tačiau 
jis, sužinojęs apie tai, neparodė jokio nerimo, netgi jokio susirūpi- 
nimo ir šypsodamasis kalbėjo augustionams, kuriuos vaišino savo 
puikioje viloje Kumuose: 

— Ahenobarbas nemėgsta tiesių klausimų, tad pamatysite, kaip 
jis sutriks, kai paklausiu, ar jis įsakė suimti mano familiją sostinėje. 

Paskui pažadėjo jiems puotą „prieš tolimą kelionę“ ir kaip tik 
jai ruošėsi, kai atėjo Vinicijaus laiškas. 

Jį gavęs, Petronijus kiek susimąstė, bet netrukus jo veidas vėl 
nusigiedrijo, ir tos pačios dienos vakarą parašė tokį atsakymą: 

„Džiaugiuosi jūsų laime ir stebiuosi jūsų širdimis, carissime, nes 
nemaniau, kad du įsimylėjusieji galėtų ką nors trečią ir tolimą pri- 
siminti. O jūs ne tik manęs neužmiršote, bet dar norite atvilioti į 
Siciliją 1r ten pasidalyti su manimi savo duona ir savo Kristumi, ku- 
ris, kaip rašai, taip dosniai jums laimės teikia. 

Jeigu taip yra, garbinkite jį. O aš manau, brangusis, kad prie 
Ligijos sugrąžinimo tau truputį dar prisidėjo Ursas, truputį Romos 
žmonės. Jeigu cezaris būtų kitoks žmogus, tai netgi manyčiau, kad 
jis nutraukė persekiojimus atsižvelgdamas į tavo ir jo tolimą gimi- 
nystę su ta anūke, kurią kadaise Tiberijus išleido už vieno iš Vinicijų. 
Tačiau jeigu tu manai, kad tai Kristaus valia, nesiginčysiu. Taip! 

Nešykštėkite jam aukų. Prometėjas taip pat pasiaukojo už žmones, bet 
deja! Prometėjas turbūt yra tik poetų išmonė, o pasitikėjimo verti 
vyrai man kalbėjo savo akimis regėję Kristų. Aš kaip ir jūs manau, 
kad jis — padoriausias iš dievų. 

Pauliaus Tarsiečio klausimą atsimenu ir sutinku — jeigu, sakysi- 
me, Ahenobarbas gyventų pagal Kristaus mokslą, tai gal turėčiau 
laiko atvažiuoti pas jus į Siciliją. Tada medžių paunksnėje, prie šal- 
tinių, pasikalbėtume apie visus dievus ir visas tiesas, kaip kadaise 
graikų filosofai. O šiandien turiu tau atsakyti trumpai. 

Aš pripažįstu tik du filosofus: vienas jų — Pironas, antras — 
Anakreontas. O kitus galiu tau pigiai perleisti kartu su visa graikų 
ir mūsų stoikų mokykla. Tiesa gyvena kažkur taip aukštai, kad patys 
dievai negali jos įžiūrėti nuo Olimpo viršūnės. Tau, carissime, at- 
rodo, kad jūsų Olimpas dar aukštesnis, ir stovėdamas ant jo šauki 
man: „Kopk čia ir išvysi tokius vaizdus, kokių ligi šiol nesi regėjęs!“ 
Galbūt. Tačiau aš tau atsakau: „Bičiuli, neturiu kojų!“ Ir kai perskai- 
tysi šį laišką iki galo, manau, kad pripažinsi mano teisybę. 

Ne, laimingasai karalienės-aušros vyre! Jūsų mokslas ne man. Ar- 
gi aš turiu mylėti bitinus, nešančius mano lektiką, egiptiečius, kūre- 
nančius mano pirtis, Ahenobarbą ir Tigeliną? Prisiekiu tau baltais 
charičių keliais, kad ir norėdamas nesugebėčiau. Romoje yra mažų 
mažiausia šimtas tūkstančių žmonių, kurių arba išsišovusios mentės, 
arba stori keliai, arba liesos: blauzdos, arba apvalios akys, arba per 
didelės galvos. Negi liepsi man ir juos mylėti? Kurgi rasti tą meilę, 
jeigu jos širdyje nejauti? O jeigu jūsų Dievas nori, kad juos visus 
mylėčiau, kodėl jis, toks visagalis, nesuteikė jiems tokio pavidalo kaip, 
sakysime, Niobės vaikų, kuriuos matei Palatine? Kas myli grožį, jau 
vien dėl to negali mylėti bjaurumo. Kitas dalykas — netikėti mūsų 
dievų, bet mylėti juos galima, kaip mylėjo Fidijas ir Praksitelis, ir 
Mironas, ir Skopas, ir Lisipas. 

Jeigu net ir norėčiau eiti ten, kur mane vedi, negaliu, O kai ne- 
noriu, tai dvigubai negaliu. Tu tiki kaip Paulius Tarsietis, jog kada 
nors anapus Stikso, kažkokiuose Eliziejaus laukuose, pamatysite savo 
Kristų. Gerai! Tada tegu jis pats tau pasako, ar priimtų mane su mano 
gemomis, su mano murėniška vaza ir Sosijų leidiniais, ir su mano 
Auksaplauke. Vien pagalvojus apie tai mane juokas ima, brangusai, 
nes man dar Paulius Tarsietis sakė, kad dėl Kristaus reikia išsiža- 
dėti rožių vainikų, puotų ir malonumų. Teisybė, žadėjo man kitokią 
laimę, bet aš atsisakiau, nes tai kitokiai jau per senas, 0 rožėmis visa- 

da grožėsis mano akys, ir našlaičių kvapas taip pat man visada bus 
malonesnis už dvoką nešvaraus „artimo“ iš Suburos. | 

Štai priežastys, dėl kurių jūsų laimė — ne man. Tačiau šalia jų 
yra dar viena, kurią tau patausojau pabaigai. Taigi — mane šaukia 
Tanatas. Jums prasideda gyvenimo aušra, o man saulė jau nusileido, 
ir sutemos gobia galvą. Kitaip tariant, aš turiu mirti, carissime. 

Neverta apie tai ilgai kalbėti. Taip turėjo baigtis. Tu pažįsti Ahe- 
nobarbą ir lengvai viską suprasi. Tigelinas mane nugalėjo, tikriau 
sakant — ne! Tiktai mano pergalėms atėjo galas. Gyvenau, kaip no- 
rėjau, ir numirsiu, kaip man patiks. 

Neimkite to į širdį. Nė vienas dievas nežadėjo man nemirtingu- 
mo, taigi nieko netikėta neįvyks. Be to, klysti, Vinicijau, sąkydamas, 
kad tik jūsų dievybė moko numirti ramiai. Ne. Mūsų pasaulis žinojo 
ir prieš jus: kai išgerta paskutinė taurė, metas iškeliauti, pailsėti, ir 
jis moka tai atlikti oriai. Platonas sako, kad dorybė yra muzika, o 
išminčiaus gyvenimas — harmonija. Jeigu taip, aš numirsiu, kaip 
gyvenau — dorybingai. 

Norėčiau tavo dieviškąją žmoną dar atsisveikinti žodžiais, kuriais 
ją kadaise pasveikinau Aulų namuose: „Įvairių įvairiausių tautų. 
prisižiūrėjau, bet tau lygios nemačiau“. | 

Taigi jei siela yra kažkas daugiau, negu teigia Pironas, tai ma- 
noji, skrisdama į Okeano pakraščius, užlėks pas jus ir nusileis prie 
jūsų namo drugelio arba, kaip tiki egiptiečiai, vanago pavidalu. 

Kitaip atvykti negaliu. 

O tuo tarpu tegu Sicilija jums virsta Hesperidžių sodu, tegu lau- 
kų, girių ir šaltinių deivės barsto jums kelią gebenėmis, o visuose 
jūsų namų kolonų akantuose tegu suka lizdus balti balandžiai“. 


PERSKYRIMAS SEPTYNIASDEŠIMT KETVIRTAS 


Petronijus neapsiriko. Dviem dienomis vėliau jaunasis Nerva, 
visada jam palankus ir ištikimas, atsiuntė į Kumus savo atleistinį su 
žiniomis apie viską, kas dėjosi cezario rūmuose. 

Petronijaus žūtis jau buvo nuspręsta. Rytoj vakare numatyta nu- 
siųsti pas jį centurioną sų įsakymu, kad pasiliktų Kumuose ir lauktų 
tolesnių nurodymų. Antras pasiuntinys, išleistas keliomis dienomis 
vėliau, atneš jam mirties nuosprendį. 

Petronijus atleistinio žinias išklausė labai ramiai, paskui tarė: 

— Nunėši savo šeimininkui vieną mano vazą, kurią tau įduosiu 
prieš kelionę. Pasakyk jam taip pat nuo manęs, kad iš visos širdies 
dėkoju, nes dabar galėsiu nuosprendžiui užbėgti už akių. 

Ir staiga ėmė juoktis kaip žmogus, kuriam šovė į galvą puikus 
sumanymas ir kuris dabar iš anksto džiaugiasi jo įvykdymu. 

Dar tą patį vakarą Petronijaus pasiųsti vergai bėgiojo kviesda- 
mi visus Kumuose esančius augustionus ir augustiones į puotą pra- 
bangiame elegancijos arbitro dvare. 

O jis pats popietės valandomis rašė bibliotekoje, paskui išsimaudė, 
po to liepė vestiplikoms jį aprengti ir šaunus, puošnus, panašus į die- 
vus užsuko į triklinijų Žinovo akimi įvertinti pasiruošimą, o vėliau 
nuėjo į sodus, kur tarnai ir jaunos salų graikės pynė rožių vainikus 
vakarienei. | 

Jo veide nebuvo nė šešėlio nusiminimo. Tarnai suprato, jog puota 
bus kažkokia nepaprasta, jau vien iš to, kad jis įsakė išdalyti ypatin- 
gas dovanas tiems, kuriais buvo patenkintas, ir nuplakti visus, kurių 
darbas jam nepatiko arba kurie anksčiau buvo nusipelnę papeikimo 
ir bausmės. Citristams ir dainininkams liepęs iš anksto dosniai su- 
mokėti, pagaliau atsisėdo sode po bukmedžiu, pro kurio lapus pra- 
siskverbę saulės spinduliai išmargino žemę ryškiomis dėmėmis, ir 
pasišaukė Eunikę. 

Ši atėjo baltai apsitaisiusi, su mirtos šakele plaukuose, nuostabi 
kaip charitė, o jis pasisodino ją greta ir, švelniai palietęs pirštais 
jos smilkinius, ėmė taip meiliai į ją žiūrėti, kaip žinovai žiūri į dievo 
skulptūrą, sukurtą meistro kalto. 

— Eunike,— tarė jai, — ar žinai, kad tu jau seniai ne vergė. 

Ji pakėlė į jį ramias, žydras kaip dangus akis ir ėmė protestuoti 
purtydama galvą. 

— Aš, pone, visada tavo, — atsakė. 

— Tu gal nežinai, — kalbėjo toliau Petronijus, — kad šitas dvaras 
ir šitie vergai, kurie antai pina vainikus, ir viskas, kas jame yra, taip 
pat laukai ir kaimenės. nuo šiandien priklauso tau. | 

Tai išgirdusi, Eunikė staiga atsitraukė nuo jo ir paklausė su ne- 
rimo atspalviu balse: 

— Kodėl man taip kalbi, pone? 

Paskui vėl prisiglaudė ir ėmė žiūrėti į jį, iš nuostabos mirkčio- 
dama akimis. Netrukus jos veidas išbalo kaip drobė, o jis vis šypso- 
j0si ir galų gale pasakė tik vieną žodį: 

— Taip! | 

„Stojo tyla, tik lengvas vėjelis šlamino bukmedžio lapus. 

„Petronijus tikrai galėjo pagalvoti, kad | prieš ji iš balto: marmuro 
iškalta skulptūra. 

— Eunike! — tarė.— Aš noriu numirti gražiai. 


O mergina, pažvelgusi į jį su širdį sukrečiančia šypsena, šu- 
kuždėjo: 
— Klausau tavęs, pone. 


"Vakare svečiai, ne kartą buvę Petronijaus pokyliuose, žinoję, 
kad palyginti su jais net cezario puotos atrodo nuobodžios ir barba- 
riškos, ėmė rinktis būriais, ir niekam nė į galvą neatėjo, kad čia ga- 
lėtų būti paskutinis „symposion“ *. Teisybė, daugelis žinojo, kad virš 
rafinuoto arbitro pakibo cezario nemalonės debesys, bet šitaip juk 
yra buvę tiek kartų, ir tiek kartų Petronijus sugebėjo juos išsklaidyti 
kokiu vienu sumaniu poelgiu arba vienu drąsiu žodžiu, kad iš tiesų. 
niekas nemanė, jog jam gali grėsti rimtas pavojus. Jo linksmas veidas 
ir įprastinė nerūpestinga šypsena galutinai patvirtino tokią nuomo- 
nę. Žaviajai Eunikei buvo pasakęs, kad norįs numirti gražiai, o jai 
kiekvienas jo žodis buvo tarsi šventas, tad dabar jos dieviškų bruožų 
veidas buvo visiškai ramus, vyzdžiuose — kažkoks keistas spindesys, 
kurį galėjai palaikyti džiaugsmu. Triklinijaus tarpduryje tarnai, plau- 
kus apsitempę auksiniais tinkleliais, dėjo rožių vainikus atvykusiems 
svečiams ant galvų, kartu senu papročiu perspėdami, kad slenkstį 
peržengtų dešine koja. Salėje sklido silpnas našlaičių kvapas, įvairias- 
palviuose Aleksandrijos stiklo žibintuose degė šviesos. Prie suolų stovė- 
jo graikės merginos, kurios turėjo kvepalais tepti svečių pėdas. Pasie- 
niais citristai ir Atėnų dainininkai tik laukė savo chorvedžio ženklo. 

Stalai švietė prabanga, tačiau toji prabanga nerėžė akies, nieko 
neslėgė, atrodė savaime spindinti. Linksmybė ir laisvumas liejosi me- 
nėje kartu su našlaičių aromatu. Įeidami svečiai jautė, kad čia jiems 
negresia nei prievarta, nei grūmojimai kaip cezario rūmuose, kur 
už nepakankamai pompastiškus, netgi nepakankamai taiklius giesmių 
ar eilių pagyrimus galėjai užmokėti gyvybe. Išvydus šitas šviesas, 
šituos gebenėmis apipintus ąsočius, sniego patale vėstančius vynus ir 
rinktinius patiekalus, linksmėjo puotautojų širdys. Netrukus gyvai 
sudūzgė kalbos, — taip dūzgia bitės apie žiedais nubertą obelį. Tik 
tarpais pratrūkdavo čia linksmas juokas, čia pagyrimų gaudesys, čia 
pernelyg garsus bučinys, prispaustas prie baltos rankos. 

 Gerdami vyną, svečiai iš taurių po kelis lašus nuliedavo nemirtin- 


* Puota (gr.). 

giems dievams, kad pelnytų jų globą ir palankumą šeimininkui. Nes- 
varbu, kad daugelis netikėjo dievų. Taip daryti liepė paprotys ir 
prietarai. Petronijus gulėjo šalia Eunikės, kalbėjosi apie Romos nau- 
jienas, apie paskutines skyrybas, apie meilę ir simpatijas, apie lenkty- 
nes, apie Spikulą, kuris pastaruoju metu garsėjo arenoje, ir apie nau- 
jausias knygas, pasirodžiusias Atrakto ir Sosijų krautuvėse. Nulieda- 
mas vyną, kalbėjo, kad nušlaksto vien Kipro Valdovės garbei, tos, kuri 
yra vyresnė ir didesnė už visus dievus, vienintelė nemirtinga, amžina 
ir visagalė. 

Jo pokalbis buvo it saulės spindulys, apšviečiantis vis kitą daiktą, 
arba it vasaros vėjelis, šiurenantis sodo gėles. Pagaliau linktelėjo 
chorui, ir sulig šiuo ženklu lengvai subrunzgė citros, o jauni balsai 
tučtuojau joms pritarė. Paskui Koso šokėjos, Eunikės gentainės, 
pradėjo švysčioti rausvais kūnais po perregimais apdarais. Pabaigoje 
Egipto būrėjas ėmė pranašauti svečiams ateitį iš vaivorykštinių au- 
ratų judėjimo krištolo inde. 

O kai tų pramogų jau visi buvo sotūs, Petronijus kiek pakilo ant 
savo siriško galvūgalio ir lyg nenoromis tarė: | 

— Bičiuliai! Atleiskite man, kad puotoje su prašymu į jus krei- 
piuosi: kiekvienas tepriima iš manęs dovanų tą taurę, iš kurios pir- 
miausia nuliejo dievų garbei ir mano sėkmei. 

Petronijaus taurės spindėjo auksu, brangakmeniais ir dailiais rai- 
žiniais, ir nors dovanų dalijimas buvo įprastas dalykas Romoje, 
džiaugsmas užliejo puotautojų širdis. Vieni ėmė jam dėkoti ir garsiai 
liaupsinti, kiti kalbėjo, kad net pats Jupiteris Olimpe niekada nepa- 
gerbė dievų panašia dovana, o buvo ir tokių, kurie abejojo, ar pri- 
imti taurę — tiek daug ji viršijo įprastą saiką. 

O jis iškėlė tiesiog neįkainojamą murėnišką taurę, žėrinčią it 
vaivorykštė, ir tarė: 

— Stai ji, iš kurios nuliejau Kipro Valdovės garbei. Nuo šiol 
prie jos teneprisiliečia niekieno lūpos, ir niekieno rankos kitos dei- 
vės garbei iš jos tenenulieja. 

Ir metė brangų indą ant violetiniais šafrano žiedais nubarstytų 
grindų, o kai šis sudužo į smulkias šukeles, jis, matydamas svečių 
nustebusius žvilgsnius, ištarė: 

— Brangieji mano, linksminkitės ir nesistebėkite. Senatvė, be- 
Jėgiškumas — liūdni paskutinių gyvenimo metų palydovai. Tačiau 
aš jums parodysiu gerą pavyzdį ir duosiu gerą patarimą: matote, gali- 
ma nelaukti, kol ji ateis, o pasitraukti savo valia, kaip aš pasitraukiu. 

— Ką tu nori daryti? — neramiai paklausė -kėli balsai. 

— Noriu linksmintis, gerti vyną, klausytis muzikos, žiūrėti į štai 
šitas dieviškas formas, kurias matote šalia manęs, o paskui užmigti 
vainikuota galva. Jau atsisveikinau su cezariu, ir gal. norite pasi- 
klausyti, ką jam atsisveikindamas parašiau? S 

Taip taręs, išsitraukė iš po purpurinio galvūgalio lapą ir ėmė skai- 
tyti Stai ką: | | 

„Žinau, o cezari, kad nekantriai lauki manęs atvykstant ir kad 
tavo ištikima bičiulio širdis dieną naktį ilgisi manęs. Žinau, kad api- 
piltum mane dovanomis, patikėtum man pretorijos prefektūrą, o 
Tigelinui įsakytum būti tuo, kuo jį sutvėrė dievai: mulų prievaizdu 
tose tavo žemėse, kurias paveldėjai nunuodijęs Domiciją. Tačiau 
atleisk man, nes prisiekiu Hadu, o jame — tavo motinos, žmonos, 
brolio ir Senekos šešėliais, kad atvykti pas tave negaliu. Gyvenimas, 
brangusai mano, tai didžiulis lobis, ir iš to lobio aš sugebėjau išsirinkti 
verčiausias brangenybes. Tačiau gyvenime yra ir tokių dalykų, kurių 
ilgiau kęsti nepajėgiu. Oi, prašau tave — nemanyk, jog man pasidarė 
atgrasu, kad tu nužudei motiną ir žmoną, ir brolį, kad sudeginai Romą 
ir pasiuntei į Erebą!'“ visus dorus savo valstybės žmones. Nę, Krono 
proanūki. Mirtis yra žmonių bandos dalia, o iš tavęs kitokių darbų 
nebuvo ko nė tikėtis. Tačiau žaloti šitiek metų sau -ausis tavo gie- 
dojimais, žiūrėti į tavo laibas domicijiškas kojas, žargstomas pirėniš- 
kame šokyje, klausytis tavo skambinimo, tavo deklamavimų ir tavo 
poemų, vargšas miesto pašalių poete, štai Kas viršijo mano jėgas 1r 
sužadino norą mirti. Roma, tavęs klausydamasi, užsikemša ausis, pa- 
saulis juokiasi iš tavęs, o aš jau ilgiau dėl tavęs raudonuoti nenoriu, 
negaliu. Cerberio kauksmas, mano mielas, nors ir panašus į tavo 
giedojimą, mažiau mane žeis, nes niekada nesu buvęs jo bičiulis ir 
gėdytis dėl jo balso neprivalau. Lik sveikas, bet negiedok, žudyk, bet 
nerašyk eilių, nuodyk, bet nešok, padeginėk, bet neskambink citra — 
to tau linki ir šį paskutinį draugišką patarimą siunčia Arbiter ele- 
gantiae“. 

* Puotautojai išsigando, nes žinojo, kad Neronui valstybės prara- 
dimas būtų mažesnis smūgis. Suprato taip pat, kad žmogus, tokį laišką 
parašęs, turi mirti, o tada ir juos pačius apėmė paniškas siaubas, kad 
tokio laiško klausėsi. 

Tačiau Petronijus taip nuoširdžiai ir linksmai nusijuokė, lyg Eūtų 
nekalčiausią pokštą iškrėtęs, paskui peržvelgė visus susirinkusiuosius 
ir patarė: 

“— Linksminkitės ir vykite šalin baimę. Nereikia niekam girtis, 
kad klausėtės šito laiško, o aš pasigirsiu nebent Charonui, kai jis mane 
kels per upę. 

Paskui pamojo gydytojui graikui ir ištiesė jam ranką. Patyręs 
graikas akimoju suveržė ją auksine juosta ir atvėrė veną ties linkiu. 
Kraujas trykštelėjo ant galvūgalio ir apliejo Eunikę, kuri, prijaiky- 
„dama Petronijaus galvą, pasilenkė prie jo ir tarė: 

— Pone, negi tu manei, kad aš tave paliksiu? Jeigu dievai man 
žadėtų nemirtingumą, o cezaris — pasaulio valdžią, aš vis tiek eičiau 
paskui tave. | 

Petronijus nusišypsojo, kiek pakilo, priglaudė savo lūpas prie jos 
lūpų ir atsakė: 

— Eime kartu.— O paskui pridūrė: — Tu mane tikrai mylėjai, 
dieviškoji mano!.. 

Ji ištiesė gydytojui savo rausvą ranką, ir netrukus jos kraujas ėmė 
tekėti ir maišytis su jo krauju. 

Tačiau jis davė ženklą chorui, ir vėl suskambo citros ir balsai: 
iš pradžių nuaidėjo „Harmodijas“, o paskui — Anakreonto daina, 
kurioje poetas skundžiasi, kad radęs kartą po durimis sušalusį ir už- 
siverkusį Afroditės kūdikį — paėmęs jį, sušildęs, išdžiovinęs sparnelius, 
o jis, nedėkingasis, atsilygindamas pervėręs jam širdį savo strėle, ir 
nuo to laiko jis nebeturįs ramybės... 

O jie abu, atsirėmę vienas į kitą, gražūs kaip dievai, klausėsi 
šypsodamiesi ir vis labiau blykšdami. Pasibaigus dainai, Petronijus 
liepė dar atnešti vyno ir valgių, paskui ėmė kalbėtis su arčiau įsitai- 
siusiais puotautojais apie tuščius, bet malonius dalykus, kaip paprastai 
esti pokyliuose. Pagaliau jis pasišaukė graiką, kad valandėlei jam už- 
veržtų venas, nes sakė, kad jį marinąs miegas, o kol Tanatas užmig- 
dysiąs amžinai, jis dar norėtų atsiduoti Hipnui'"“. 

Ir jis užsnūdo. Kai pabudo, merginos galva jau gulėjo it baltas 
žiedas ant jo krūtinės. Tada atrėmė ją į galvūgalį, kad dar kartą ga- 
lėtų pasižiūrėti: Po to gydytojas vėl jam atleido venas. 

Jis mostelėjo, ir dainininkai užtraukė naują Anakreonto dainą, 
o citros jiems pritarė tyliai, kad nenustelbtų žodžių. Petronijus vis 
labiau balo, bet, nutilus paskutiniams garsams, dar kartą kreipėsi ] 
puotautojus tardamas: 

—- Bičiuliai, pripažinkite, kad kartu su mumis žūsta... 

Tačiau neįstengė baigti, ranka paskutiniu judesiu apkabino Eu- 
nikę, galva nusviro ant galvūgalio — ir jis numirė. 

O puotautojai, žiūrėdami į šiuos du baltus tarsi dvi nuostabios 
skulptūros kūnus, gerai suprato, kad su jais žūsta tie vieninteliai jų 
pasauliui dar likę šviesuliai — poezija ir grožis. 


EPILOGAS 


Iš pradžių. Vindiko vadovaujamas Galijos legionų maištas neat- 
rodė labai grėsmingas. Cezariui tebuvo trisdešimt pirmi metai, ir 
niekas nedrįso tikėtis, kad pasaulis netrukus gali išsivaduoti nuo smau- 
giančio košmaro. Žmonės atsiminė, kad legionuose, dar valdant anks- 
tesniems cezariams, ne kartą buvo kilę riaušių, kurios vis dėlto geso, 
neatnešusios valdžios permainų. Taip Tiberijaus laikais Drūzas numal- 
šino Panonijos, o Germanikas — Reino legionų maištus. „Kas gi pa- 
galiau,— kalbėjo žmonės, — gali po Nerono paimti valdžią, kai be- 
veik visi dieviškojo Augusto palikuonys žuvo jo metais?“ Kiti, žiūrė- 
dami į kolosus, vaizduojančius jį kaip Herkulį, nejučiomis galvojo, 
kad jokia jėga tokios galybės nepalauš. O kai kas, jam išplaukus į 
Achają, jo net ilgėjosi, nes Helijus ir Poliktetas, kuriems buvo palik- 
ta valdyti Romą ir Italiją, darbavosi net kruviniau už jį. 

Niekas nebuvo tikras dėl savo gyvybės ir turto. Įstatymai nebe- 
gynė. Išnyko žmonių garbė ir dora, iširo šeimos ryšiai, o sumenku- 
sios širdys nedrįso net puoselėti vilčių. Iš Graikijos plaukė atbalsiai 
apie neregėtus cezario triumfus, apie tūkstančius užkariautų vainikų 
ir tūkstančius nugalėtų varžovų. Pasaulis atrodė tarsi ištisa orgija, 
kruvina ir. juokdariška, bet kartu prigijo nuomonė, kad jau galas 
dorybei ir rimtiems dalykams, kad atėjo šokių, muzikos, paleistu- 
vystės, kraujo laikai ir kad dabar taip ir turi plaukti gyvenimas. Pats 
cezaris, kuriam maištas davė dingstį naujiems grobimams, nelabai 
suko galvą dėl sukilusių legionų ir Vindiko, o dažnai išsiduodavo, kad 
tuo net džiaugiasi. Ir iš Achajos nenorėjo išvykti, tiktai kai Helijus 
pranešė, kad toliau vilkindamas gali ir valdžios netekti, iškeliavo į 
Neapolį. 

"Ten taip pat grojo ir dainavo, praleisdamas negirdomis žinias 
aple vis grėsmingesnius įvykius. Bergždžiai Tigelinas jam aiškino, kad 
ankstesni legionų maištai neturėjo vadų, o dabar priešakyje stovi 
vyras iš senos Akvitanijos karalių giminės, be to, garsus ir patyręs ka- 
rys., „Čia,— atsakinėjo Neronas,-— manęs klausosi graikai, kurie vie- 
ninteliai moka klausytis ir vieninteliai verti mano dainavimo“. Kal-- 

bėjo, kad pirmutinė jo pareiga — tarnauti menui ir šlovei. Tačiau 
kai pagaliau jam atėjo žinia, kad Vindikas apskelbė jį prastu artistu, 
jis įtūžo ir išvyko į Romą. Petronijaus jam padarytos žaizdos, užgi- 
jusios viešint Graikijoje, vėl atsivėrė širdyje, ir jis norėjo senate ieš- 
koti teisybės dėl tokios negirdėtos skriaudos. 

Pakeliui pamatęs iš bronzos nulietą skulptūrą, vaizduojančią Ro- 
mos raitelio nugalėtą galų karį, palaikė tai geru ženklu ir nuo šiol 
jeigu ir prisimindavo sukilusius legionus ir Vindiką, tai tik su pašaipa. 
Įžengimas į miestą pranoko viską, kas ligi šiol buvo regėta. Įvažia- 
vo jis tuo pačiu vėžimu, kuriuo kadaise triumfavo Augustas. Buvo 
sugriauta net viena cirko arka, kad pasidarytų laisvas kelias eisenai. 
Senatas, raiteliai ir nesuskaičiuojamos minios suplūdo jo pasitikti. 
Sienos drebėjo nuo šauksmų: „Sveikas, Augustai, sveikas, Herkuli! 
Sveikas, dieviškasai, vienatini, olimpieti, pitieti, nemirtingasai!“ Pas- 
kui jį buvo nešami laimėti vainikai, miestų pavadinimai, kur jis trium- 
favo, ir ant lentelių išrašyti nugalėtų meistrų vardai. Pats Neronas 
tiesiog svaigo nuo to ir susijaudinęs klausinėjo aplinkinius augustio- 
nus, ar gali Cezario triumfas lygintis su jo triumfu? Jam net galvoje 
netilpo mintis, kad kas nors iš mirtingųjų išdrįstų pakelti ranką prieš 
tokį pusdievį meistrą. Jautėsi esąs tikras olimpietis ir todėl saugus. 
Minių susižavėjimas ir beprotiški džiūgavimai kurstė jo paties be- 
protystę. Šio triumfo dieną galėjo atrodyti, kad ne tik cezaris ir miestas, 
bet visas pasaulis iš galvos išsikraustė. 

Per gėles ir kalnus vainikų niekas nepamatė prarajos. Tačiau 
dar tą patį vakarą šventyklų kolonos ir sienos sumirgėjo užrašais, 
smerkiančiais cezario piktadarybes, grasinančiais greitai atkeršyti 
ir išjuokiančiais jį kaip artistą. Iš lūpų į lūpas ėjo posakis: „Dainavo 
dainavo, kol gaidžius (galus) pažadino“. Neramios žinios ėmė sklisti 
po miestą ir pūstis iki baisiausių mastų. Sunerimo augustionai. Žmo- 
nės, netikri dėl rytdienos, nedrįso ištarti vilties žodžio, beveik nedrįso 
jausti ir protauti! ' 

O Neronas tebegyveno vien teatru ir muzika. Jį sudomino ne- 
seniai išrasti muzikos instrumentai ir nauji Palatine bandomi vandens 
vargonai. Suvaikėjusiu ir nesugebančiu bent ką spręsti ar veikti pro- 
tu jis įsivaizdavo, kad, sumanęs toli į ateitį vaidinimus ir reginius, 
savaime nukreipė pavojų. Patikimiausi jo žmonės, matydami, kad jis, 
užuot telkęs lėšas ir kariuomenę, tik rūpinasi taikliais posakiais siau- 
bui reikšti, visai pametė galvas. Kiti manė, kad cezaris, širdyje jaus- 
damas pavojų ir nerimą, citatomis stengiasi tik apkvaitinti save ir 

kitus. Jo veiksmai pasidarė karštligiški. Kasdien tūkstančiai vis kito- 
kių sumanymų jam šmėsčiojo galvoje. Tarpais puldavo ruoštis pasi- 
tikti pavojų, įsakinėjo krauti į vežimus citras ir liutnias, ginkluoti 
jaunas verges kaip amazones ir kartu partraukti legionus iš Rytų. 
Tarpais vėl manė, kad ne ginklu, o dainavimu numalšinsiąs Galijos 
legionų maištą. Ir džiaugėsi jo siela reginiu, kuris būsiąs po to, kai 
jis daina palenksiąs karius: štai legionieriai apsupa jį su ašaromis 
akyse, jis uždainuoja jiems epinikiją''?, o po to jam ir Romai prasi- 
„deda aukso epocha. O kitą kartą vėl šaukėsi kraujo arba vėl skelbė, 
kad pasitenkinsiąs Egipto valdymu, minėjo būrėjus, kurie jam prana- 
šavę sostą Jeruzalėje, arba susigraudinęs svajojo, kad užsidirbsiąs 
kasdieninę duoną kaip klajojantis dainininkas, o miestai ir šalys pa- 
gerbsią jį jau ne kaip cezarį, šios žemės viešpatį, bet kaip dainų kū- 
rėją, kokio ligi šiol nėra pagimdžiusi žmonija. 

Šitaip blaškėsi, šėlo, grojo, dainavo, keitė sumanymus, "keitė ci- 
tatas, vertė savo ir pasaulio gyvenimą kažkokiu absurdišku, fantastišku 
ir kartu klaikiu sapnu, triukšmingų farsu, sudarytu iš pompastiškų 
frazių, silpnų eilių, aimanų, ašarų ir kraujo, o tuo metu Vakaruose 
debesys kasdien augo ir sunkėjo. Saikas buvo viršytas, Juokdariška 
komedija, matyt, artėjo prie galo. 

Kai žinios apie Galbą ir Ispanijos prisidėjimą prie maišto pasiekė 
jo ausis, jis siuto ir kraustėsi iš proto. Daužė taures, apvertė stalą per 
puotą ir davė tokius įsakymus, kurių nei Helijus, nei pats Tigelinas 
nedrįso vykdyti. Išžudyti Romoje gyvenančius galus, paskui dar kartą 
uždegti miestą, išleisti iš arenarijų žvėris, o sostinę perkelti į Aleksan- 
driją jam atrodė didis, nuostabus ir lengvas darbas. Tačiau jo visa- 
galybės dienos jau praėjo, ir net ankstesnių piktadarysčių bendri- 
ninkai ėmė į jį žiūrėti kaip į pamišėlį. . 

Tačiau Vindiko mirtis ir sukilusių legionų kivirčai, atrodė, nu- 
svers ir šį kartą svarstykles jo naudai. Jau vėl buvo žadamos naujos 
puotos, nauji triumfai ir nauji nuosprendžiai Romoje, bet vieną nak- 
tį iš pretorionų stovyklos putotu žirgu atjojo žygūnas ir pranešė, kad 
pačiame mieste kariai pakėlė maišto vėliavą ir paskelbė Galbą cezariu. 

Kai atvyko žygūnas, cezaris miegojo, o pabudęs bergždžiai šaukė 
rūmų sargybą, naktimis budinčią prie kambarių durų. Rūmuose jau 
buvo tuščia. Tiktai vergai nuošaliausiuose užkampiuose grobė, ką tik 
buvo galima greitosiomis nutverti. Tačiau pamatę Neroną išsigan- 
do, o jis vienas klaidžiojo po namus, skardendamas juos nerimo ir 
nevilties šauksmais. . : 

Pagaliau atleistiniai Faonas, Sporas ir Epafroditas atėjo jam į 
pagalbą. Jie ragino jį bėgti, sakydami, kad negalima gaišti nė va- 
landėlės, bet jis vis dar kažko vylėsi. O jeigu jis gedulingai apsirengęs 
prabiltų į senatą, argi senatas atsispirtų jo ašaroms ir iškalbai? O jeigu 
jis panaudotų visą gražbylystės meną, visą iškalbą ir aktoriaus talentą, 
argi kas pasaulyje galėtų prieš jį atsilaikyti. Argi jam neduotų bent 
Egipto prefektūros? 

O jie, įpratę vien liaupsinti, dar nedrįso prieštarauti, tiktai per- 
spėjo: kol nueisiąs iki Forumo, žmonės jį sudraskysią į kąsnelius, ir 
pagrasino, kad jeigu tučtuojau nesėsiąs ant žirgo, jie taip pat jį 
paliksią. | 

-Faonas pasiūlė jam prieglobstį savo dvare už Nomento vartų. 
Netrukus jie sėdo ant žirgų ir prisidengę galvas apsiautalais pasileido 
į miesto pakraštį: Naktis jau blyško. Tačiau gatvėse dar zujo žmonės, 
iš to galėjai spręsti, kad metas ypatingas. Kariai buvo pasklidę mieste 
čia pavieniui, čia būreliais. Nebetoli stovyklos cezario žirgas staiga 
metėsi į šalį, išsigandęs lavono. Tada apsiautalas nusmuko raiteliui 
nuo galvos, ir tą akimirką pro šalį ėjęs kareivis pažino valdovą, ta- 
čiau sutrikęs dėl tokio netikėto susitikimo atidavė jam karišką pa- 
garbą. Jodami pro pretorionų stovyklą, išgirdo griaudėjant šūkius 
Galbos garbei. Pagaliau Neronas suprato, kad artėja mirties valanda. 
Jis pajuto baimę ir sąžinės priekaištus. Kalbėjo, kad priekyje matąs 
tamsą juodo debesio pavidalu, o iš to debesio į jį Žiūrį veidai — jis 
pažino motiną, žmoną ir brolį. Jo dantys barškėjo iš siaubo, bet ko- 
medianto siela atrado net šioje grėsmingoje valandoje lyg ir kažko- 
kį žavesį. Būti visagaliu žemės valdovu ir viską staiga prarasti — jam 
atrodė tragedijos viršūnė. Ir būdamas ištikimas sau, vaidino joje pa- 
grindinį vaidmenį iki galo. Jį pagavo citatų karštligė ir didis troški- 
mas, kad amžininkai įsidėmėtų jas vėlesnėms kartoms. Tarpais klykė, 
kad norįs mirti, ir šaukėsi Spikulą, kuris nužudydavo mikliau už kitus 
gladiatorius. Tarpais vėl deklamavo: „Motina, tėvas, žmona mirti 
šiandieną man liepia!“ Tačiau retkarčiais jam blyksėjo vilties proš- 
vaistės, tuščios ir vaikiškos. Žinojo, kad eina mirti, ir kartu netikė- 
jo tuo. 

Nomento vartus rado atvirus. Toliau prajojo Ostrianą, kur mokė 
ir krikštijo Petras. Švintant pasiekė Faono dvarą. 

Ten atleistiniai jau nebeslėpė nuo jo, kad metas mirti, tad jis liepė 
kasti jam duobę ir pats atsigulė ant žemės, kad būtų tikslūs matmenys. 
Tačiau pamatęs iškastas žemes išsigando. Aptukęs jo veidas išblyško, 

o kaktą išpylė prakaito lašai lyg rytmečio rasa. Jis ėmė delsti. Ir dre- 
bančiu, bet aktorišku balsu paskelbė, kad dar neatėjusi valanda, o 
paskui vėl pradėjo cituoti. Pagaliau paprašė jį sudeginti. „,„Koksai 
artistas žūsta!“ — kartojo lyg nustebęs. 

Tuo tarpu atvyko žygūnas su pranešimu, kad senatas jau paskel- 
bė nuosprendį ir kad parricida''“ turi būti nubaustas senovės pap- 
ročiu. 

— Koks tas paprotys? — pabalusiomis lūpomis paklausė Neronas. 

— "Tavo kaklą sugniauš dvišake ir mirtinai užplaks, o kūną įmes 
į Tibrą! — šiurkščiai atsakė Epafroditas. | 

Tada Neronas praskleidė apsiautalą ant krūtinės. 

— Ką gi, metas! — tarė pažvelgęs į dangų. 

Ir dar pakartojo: 

— Koksai artistas žūsta! | 

Tuo metu sudundėjo žirgų kanopos. Tai .centurionas su kariais 
atjojo Ahenobarbo galvos. 

— Paskubėk! — sušuko atleistiniai. 

Neronas įrėmė peilį sau į kaklą, bet dūrė iš baimės drebančia 
ranka, ir buvo aišku, kad niekada neišdrįs suvaryti ašmenų. Tada 
Epafroditas netikėtai spustelėjo jo ranką, ir peilis įsmigo ligi pat 
koto, o Nerono akys išsprogo — baisios, didžiulės, išsigandusios. | 

— Atnešu tau išgelbėtą gyvybę! — sušuko įeidamas centurionas. 

— Per vėlu,— gargiančiu balsu atsakė Neronas. 

Paskui pridūrė: 

| — Štai kur ištikimybė! 

Vienu akimoju mirtis ėmė gobti jam galvą. Kraujas iš storo kaklo 
juodu srautu tekėjo ant sodo gėlių. Jis pradėjo kojomis spardyti že- 
mę — ir numirė. 

Ištikimoji Aktė rytojaus dieną jį suvyniojo į brangius audeklus 
ir sudegino ant laužo, gausiai prisodrinto kvepalų. 

Taip praėjo Neronas, kaip praeina viesulas, audra, gaisras arba 
maras, o Petro bazilika nuo Vatikano kalvos ligi šiol viešpatau- 
ja mieste ir pasaulyje. | 

O prie senųjų Kapenos vartų šiandien stovi maža koplytėlė su 
apsitrynusiu užrašu: „Ouo vadis, Domine?“ 


Pabaiga 

ROMANAS APIE ŽLUNGANČIĄ IMPERIJĄ 


XIX a. pabaigos lenkų literatūroje kaip niekad anksčiau susipynė įvai- 
rios meninės tendencijos: sparčiai savo valdas plečiantis modernizmas (eks- 
presionizmas, simbolizmas), dar labai autoritetingas ir nemažą dalį visuo- 
menės aistrinantis romantizmas, taip pat — jau išgyvenęs didžiausią savo paki- 
limą, bet tebeturįs daug pajėgų pozityvizmas. Būtent šiame sintetiškame, 
įvairių tradicijų suformuotame kontekste labiau suprantamas ir Henriko Sen- 
kevičiaus kūrybos fenomenas. 

Pirmasis Nobelio premijos laureatas lenkų literatūroje (o apskritai pasau- 
lio literatūroje — šeštasis) gimė 1846 m. gegužės 5 d. Volia Okšejskojėje 
(Lenkijos rytinėje dalyje, dabartinėje Sedlcų vaivadijoje). Tėvai — ne itin 
turtingi šlėktos, tačiau palyginti išsilavinę, besididžiuojantys giminės tradicijo- 
mis (rašytojo senelis buvo Napoleono armijos karininkas) ir ryšiais su to 
meto šviesuomene (motina giminiavosi su garsiuoju istoriku Joachimu Lele- 
veliu bei žinoma poete Deotima — Jadvyga Luščevska). Guvus berniukas 
anksti pamėgo knygas, kurių nestigo senelės bibliotekoje. Nuo 1855 m. jis 
gyveno daugiausia Varšuvoje (ten 1863 m. persikėlė ir tėvai, nusipirkę namą 
Prahos rajone), mokėsi realinėje gimnazijoje, o vėliau — Varšuvos Vyriau- 
siojoje mokykloje (Szkola Glėwna), peraugusioje į Varšuvos universitetą. 
Iš pradžių studijavo mediciną, bet netrukus pasipriešino tėvų valiai ir pe- 
rėjo į istorijos bei filologijos specialybę. 1872 m. nusprendė mokslus nu- 
traukti, net nebelaikė baigiamųjų egzaminų ir metėsi į žurnalistinio bei lite- 
ratūrinio darbo sūkurius. 

Debiutas literatūrinėje spaudoje — 1869 m. savaitraštyje „Przegląd Ty- 
godniowy“ išspausdinta nedidelė teatro recenzija — nebūvo kuo nors išsis- 
kiriantis. Reikšmingesnis H. Senkevičiaus kūrybinei biografijai yra faktas, 
jog tais pačiais metais jis pradėjo rašyti romaną „Nuėjo niekais“ („Na mar- 
ne“) ir noveles, vėliau įėjusias į rinkinį ,„Humoreskos iš Voršilos aplanko“ 
(„Humoreski z teki Worszytly“, 1872). Šie kūriniai, atspindėję iš esmės 
pozityvistines idėjas, buvo rimtas rašytojo jėgų išbandymas, leidęs jam įti- 
kėti savo talentu bei pasirinkto kelio teisingumu. 

"Lygia greta H. Senkevičius aktyviai bendradarbiavo spaudoje, skelbė 
recenzijas, diskusinius straipsnius, rašė feljetonus ir greit pelnė populiaraus 
Varšuvos publicisto vardą. Pasiskolinęs pinigų, tapo netgi vienu iš pozity- 
vistų dvisavaitinio leidinio „Niwa“ savininkų (1874—1875), po to redagavo 
konservatyvų dienraštį „Slowo“ (1882—1887), o 1876—1877 m. kaip laik- 
raščio „Gazeta Polska“ korespondentas lankėsi JAV. Beje, šiame leidinyje 

skelbiamas savo korespondencijas H. Senkevičius nuo 1873 m. pasirašinėjo 
pseudonimu „Litwos“, liudijančių tam tikrus sentimentus kraštui, iš kur buvo 
kilusi jo žmona Marija Šetkevičiūtė (Szetkiewiczėwna). Gausių kelionių 
įspūdžiai (H. Senkevičius ne kartą lankėsi Prancūzijoje, Italijoje, keliavo 
giausia novelės, škicai) sudaro labai didelę rašytojo palikimo dalį. Būtent 
jie, prieš tai daugiausia skelbti periodinėje spaudoje, įėjo į dvitomį, pirmą 
H. Senkevičiaus „Raštų“ leidimą 1879 m. Smulkiosios prozos ir eseistikos 
žanrus rašytojas kultivavo visą gyvenimą. Lenkų klasikos fondui priski- 
riami tokie jo kūriniai kaip „Škicai anglimi“ („Szkice węgtem“), „Sachemas“ 
(„Sachem“), „Švyturio sargas“ („Latarnik“), „Duonos ieškotojai“ („Za 
"chlebem“), „Janekas Muzikantas“ („Janko.Muzykant“), „Bartekas Nugalė- 
tojas“ („Bartek Zwycigžca“) ir kt. Tačiau rašytojo sugebėjimai bei epiko 
talentas geriausiai atsiskleidė romanuose, visų pirma — istoriniuose. 

„Ligi pat šių dienų tarp lenkų skaitytojų nepaprastai populiari tebėra 
daugiatomė H. Senkevičiaus „Trilogija“: romanai „Ugnimi ir kalaviju“ 
(„Ogniem i mieczem“, 1884), „Tvanas“ -(„Potop“, 1886) ir „Ponas Volo- 
dijovskis“ („Pan Wolodyjowski“, 1888). Šiuose panoraminiuose pasako- 
jimuose H. Senkevičius stengėsi atkurti „svarbiausius karinius XVII amžiaus 
antrosios pusės įvykius: Chmelnickio sukilimą, švedų antplūdį, kovas su tur- 
kais. Remdamasis kruopščiai išstudijuotais šaltiniais bei istoriniais veikalais 
/.../, jis vis dėlto atskiras vietas traktavo laisvai, o pirmiausia — atitinkamai 
atrinko ir įvertino šią medžiagą. Į pirmąjį planą jis iškėlė tuos epizodus, kurie 
liudijo karinę ar bent moralinę lenkų ginklo. pergalę“!. Šios žymaus lenkų 
literatūrologo H. Markevičiaus išvados kartu palyginti aiškiai parodo 
„Trilogijos“ tendencingumo priežastis, juoba kad ir autorius neslėpė savo 
nuostatos, tvirtindamas, jog kūriniais norėjęs „sustiprinti“ tėvynainių širdis. 
Ne itin išradingą, nuotykiais išpintą fabulą (kertinis motyvas — riterio ir jo 
mylimosios peripetijos) H. Senkevičius perkelia į visai Lenkijos— Lietuvos 
Respublikai lemtingų įvykių plotmę. Šitokiu būdu tiesiogiai apeliuojama į 
„patriotinius suvokėjo jausmus, ugdoma jo tautinė savimonė, o teigiamų he- 
rojų išgyvenimai, idealai ir išpažįstamos vertybės įgauna universalesnę sim- 
bolinę prasmę. | | 

Be abejo, tokias „Trilogijos“ idėjas labiausiai lėmė valstybingumą pra- 

radusios tautos likimas. H. Senkevičius, kaip ir kiti to meto lenkų šviesuo- 
menės atstovai, skelbę pozityvistinius „organiško darbo“, liaudies švietimo 
ir pan. šūkius, stengėsi diegti tikėjimą gražesne tautos ateitimi. Ir vienas iš 
svarbiausių tos vilties šaltinių jam buvo šlovinga valstybės istorija, praei- 
ties karžygių kilnumas ir krikščioniškasis riterio garbės kodeksas (jam bene 
geriausiai atstovauja Skšetuskis su Volodijovskiu). Šios H. Senkevičiaus ro- 
manų ypatybės tiek amžininkams, tiek vėlesnėms kartoms darė labai didelį 
įspūdį. Antai garsus rašytojas S. Žeromskis savo dienoraščiuose taip rašė: 
„Tvanas“ — tai didi giesmė apie mūsų praeitį, jame atsispindi visas mūsų 
politinės egzistencijos turinys“ “. „Trilogijos“ autoriaus požiūris jam primena 
A. Mickevičiaus santykį su praeitimi. 


'! Markiewicz H. Pozytywizm.— Warszawa, 1978.— S. 195— 196. 
-* Žeromski S. Dzienniki. T. II.— Warszawa, 1954.— S. 441. 

Kita vertus, H. Senkevičius susilaukė ir nemaža priekaištų. Bene la- 
biausiai jį atakavo B. Prusas, kaltindamas dėl istorinės tiesos iškraipymų. 
Greta šių „nuodėmių“, kurias nenuginčijamai įrodė ir istorikai, rašytojas 
buvo kritikuojamas už primityvokus personažų portretus, sekimą V. Skoto 
bei A. Diuma siužetiniais modeliais, taip pat už romantinį „tautos migdymą“ 
(esą besaikis praeities šlovinimas gimdo nepasitikėjimą dabartinėmis pajė- 
gomis).- Įdėmesni skaitytojai bei H. Senkevičiaus kūrybos tyrinėtojai aptiko 
ir nemaža autoriaus paliktų netikslumų (supainioti kai kurie vardai, vieto- 
vės, realijos). Mat savo kūrinius H. Senkevičius rašė labai skubėdamas, steng- 
damasis suspėti su periodikos tempais (visi jo romanai pirmiausia buvo publi- 
kuojami laikraščiuose ir žurnaluose). 

„Trilogijos“ sėkmė leido jos autoriui įsitvirtinti žymiausių lenkų kūrėjų 
gretose, užtikrino neblogą materialinę padėtį ir kartu paliudijo, kad jo me- 
ninė programa atitinka skaitytojų poreikius. Iš tiesų, H. Senkevičius ypač 
jautriai pagaudavo visuomenės nuotaikas, mokėjo išreikšti bręstančias idė- 
jas. Tai patvirtina ir „aktualios problematikos“ romanai — „Be dogmos“ 
(„Bez dogmatu“, 1891) bei „Polaneckių šeima“ (,„Rodzina Polanieckich“, 
1895). Tiek pirmasis romanas, pasakojantis apie dekadento Leono Plošovskio 
psichologinius-erotinius klaidžiojimus, tiek antrasis kūrinys, gvildenantis dva- 
rininko-bankininko fenomeną, literatūriniuose sluoksniuose sukėlė daug dis- 
kusijų, teigiamų ir neigiamų atsiliepimų. Tačiau to meto aktualijos, sparčiai 
buržuazėjančios Lenkijos gyvenimo reiškiniai neilgai atitraukė rašytoją nuo 
jo pamėgtos istorinės tematikos. 


Interviu, paskelbtame laikraštyje „Kraj“ 1894 m., H. Senkevičius šitaip 
kalba apie <sumanytą naują kūrinį — romaną: „Romanui ruošiuosi labai 
sąžiningai. Iki smulkmenų pažįstu Romą. Tiesa, iš pradžių buvau numatęs 
kūrinio veiksmą perkelti į Palestiną, tačiau. anų, man nepažįstamų vietų 
lankymas pareikalautų daug laiko ir lėšų. Roma, beje, visiškai tinka mano 
tikslams /.../, jau perverčiau bemaž visą biblioteką veikalų, skirtų pirma- 
jam mūsų eros šimtmečiui“. O laiške prancūzų archeologui ir kritikui 
Ž. A. Bojė d'Ažanui (Jean Auguste Boyer d'Agen) 1912 m. H. Senkevičius 
rašė: „Ouo vadis“ idėja man gimė skaitant Tacito analus (jis yra vienas iš 
mėgstamiausių mano rašytojų), taip pat — ilgėliau pabuvus Romoje. Gar- 
sus lenkų tapytojas Semiradskis, kuris tuo laiku gyveno Romoje, buvo mano 
vadovas vaikštinėjant po „amžinąjį miestą“ ir vieną kartą parodė man kop- 
lytėlę „Ouo vadis“. Būtent tada ir sumaniau parašyti romaną apie tą epo- 
chą, 0 šią mintį galėjau paversti tikrove gerai pažindamas katalikų bažny- 
čios istoriją“. Čia minimo lankymosi Romoje data — 1893 m. pavasaris. Dai- 
lininko H. Semiradskio drobės — ypač „Nerono fakelai“, „Nerono puo- 
ta“ — inspiravo atskiras romano scenas. O miniatiūra su Romos priemies- 


 Prus B. „Ogniem i mieczem“, powiešč z lat dawnych Henryka Sienkiewicza // 
„Kraj“.— 1884, Nr. 28—30. 

tyje stūksančia koplytėle ir dabar kabo H. Senkevičiaus muziejuje Oblen- 
goreke. | 

Rašytojo laiškuose artimiesiems ir pažįstamiems užfiksuota nemaža ro- 
mano „Ouo vadis“ kūrimo stadijų, o jau 1896 m. vasario 18 d. laiške litera- 
tui A. Krekoveckiui, pasiųstame iš Nicos viešbučio, pranešama: „Vakar 
užbaigiau „„Ouo vadis“ — ir vos alsuoju“. Tų pačių metų kovo 26 d. laikraštis 
„Gazeta Polska“ išspausdino pirmąjį romano fragmentą. Verta pridurti, jog 
šį romaną beveik vienu metu skelbė dar du lenkų laikraščiai — „„Czas“ ir 
„Dziennik Poznanski“, ėję skirtinguose padalintos Lenkijos regionuose. Šis 
faktas daug pasako apie tuometinį H. Senkevičiaus „populiarumą. | 

Romaną subrandino daug veiksnių. H. Senkevičiaus kūrybos tyrinė- 
tojai apie tai yra pareiškę įvairių nuomonių. Kai kas net linkęs pabrėžti psi- 
chologinius asmenybės faktorius: būdamas mažo ūgio, gležnoko kūno sudėji- 
mo, H. Senkevičius, kaip šių dalykų sublimaciją, ypač mėgęs monumentalius 
reginius, milžiniškos jėgos ir didelių aistrų herojus. Tačiau, šiaip ar taip, viena 
iš svarbiausių aplinkybių, paskatinusių rašytoją atsigręžti į imperatoriaus 
Nerono (37—68 m.) laikų Romą — tai, be abejonės, rašytojo Žavėjimasis 
didingais praeities žmonių žygiais. Istorija H. Senkevičiui buvo ne bejaus- 
mis žmonijos nueito kelio liudijimas, o vaizduotę ir jausmus audrinantis pas- 
laptingų ženklų ornamentas, kurį reikia atgaivinti ir iššifruoti. „Pažiūrėkime 
net į tokius tolimus laikus, kada sprendėsi Rytų, Graikijos, Romos likimai. 
Tai neišsenkančios liudijimų marios! Kas nors valandą užkops į Akropolį, 
išsyk paregės, kiek ten graikiškos dvasios apraiškų“,— sakė rašytojas savo 
programinėje studijoje „Apie istorinį romaną“ (1889 m.). Smalsaus jo proto 
negalėjo nejaudinti krikščionybės aušros mįslingumas, į nebūties ūkanas 
slenkančios Romos imperijos konfliktai. 

Antras dalykas, akinęs H. Senkevičių,— tai tam tikra analogija tarp 
Nerono epochoje išplitusio dekadentinio estetizmo ir XIX a. pabaigos kul- 
tūros reiškinių. Jau romane „Be dogmos“ rašytojas stengėsi įsigilinti į rafinuo- 
to individo psichiką, jo keblius santykius su aplinka. Kaip Žinome, artėjant 
XX a. pradžiai, buvo tikimasi tam tikro dvasinio lūžio, togėl daug intelek- 
tualų, menininkų, pasinėrusių į „fin de siėcle“ atmosferą, skausmingai išgy- 
veno susidūrimus su bejausme merkantiliška tikrove, priešindami jai krikš- 
čioniškos meilės ir dorovės idealus. H. Senkevičius taip pat jautė šių idealų 
ilgesį ir išreiškė jį atskiruose romano „Ouo vadis“ fragmentuose, vaizduo- 
jančiuose pirmųjų krikščionių gyvenimą. 

 Neabejotiną vaidmenį suvaidino ir mesianizmo idėjos, nuo romantizmo 
laikų gyvos lenkų kultūroje. Vien6s iš svarbiausių romano herojų — Ligi- 
jos — gimtinė yra kažkur šiaurėje, o ligų tautos vardas kildinamas iš „lechitų“, 
tai yra lenkų. Taip pat manoma, jog Ursas (lotyniškai — „Ilokys“) sietinas 
su Mešku, pirmuoju lenkų kunigaikščiu, įvedusiu krikščionybę, o stebuk- 
lingas Ligijos išsigelbėjimas — su būsimu Lenkijos valstybės atsikūrimu. Len- 
kų tautai pirmiausia turįs padėti gilus religingumas ir Dievo palankumas. 
Šiame tautinių idėjų kontekste svarbi dar viena kūrinio interpretatorių iškel- 
ta paralelė: „Ursas, Silezijos (Šlionsko) stipruolis, gelbėdamas savo kara- 
laitę Kaliną-Ligiją, nusuka germanų taurui sprandą. /.../ Šitaip „Nerono 
laikų romanas“ autoriaus akyse automatiškai tapo romanu apie Bismarko 

laikus“*. Tokios ezopinės aliuzijos — itin būdingos XIX a. lenkų literatūrai — 


teikė tam tikrų galimybių išreikšti mintis, kurios dėl cenzūros negalėjo 
būti išsakomos atvirai. 

Dar kai „Ouo vadis“ buvo skelbiamas periodikoje, pasigirdo balsų, jog 
H. Senkevičiaus kūrinys daug kuo panašus į E. Renano, J. I. Kraševskio bei 
kitų rašytojų romanus. Tokios mintys (net kaltinimai plagijavimu) buvo 
kartojamos ir vėliau; jų ypač pagausėjo pasirodžius romano vertimams į 
prancūzų, italų ir kitas Europos kalbas, taip pat H. Senkevičiui gavus Nobelio 
premiją. Buvo minimos net konkrečios detalės, scenos iš E. Renano „Antik- 
risto“, iš A. Diuma dramos „Aktė“, L. Voleso (Wallace) „Ben Huro“, J. 
I. Kraševskio „Nerono laikų Romos“. Pats autorius tokias nuomones griežtai 
neigė. O į garsiojo prancūzų literatūros mokslininko F. Briunetjero (Brune- 
tiėre) kaltinimus, jog jis sekęs R. Šatobriano „Kankiniais“, H. Senkevičius 
Paryžiaus dienraštyje „Figaro“ (1901 m. gegužės 7 d.) tiesiog atsakė, kad 
šio kūrinio jis apskritai neskaitęs; be to, pažymėjo, jog esą labai daug įvairių 
istorinių veikalų anglų, prancūzų, lenkų kalbomis ir rašytojas turįs teisę 
jais naudotis. Tad nors tiesioginio plagiato šešėlis išsisklaidė, tačiau iki mūsų 
dienų teberašomos mokslinės studijos, kuriose atrandama vis naujų pėdsakų 
bei analogijų, liudijančių išties milžinišką H. Senkevičiaus apsiskaitymą, 
romane panaudotų šaltinių gausumą. 

Naujasis kūrinys buvo labai palankiai priimtas ir skaitytojų, ir litera- 
tūros žinovų. Antai žymus literatūros kritikas I. Matuševskis 1897 m. rašė: 
„Kas mus pirmiausia (romane — A. K.) patraukia? Neprilygstamas ori- 
ginalumas, aprašymų spalvingumas ir sodrumas, veikėjų realumas, išraiš- 
kingumas ir gyvumas bei nepaprastas grupinių scenų dinamiškumas“?. Roma- 
nas, išleistas 1896 m. Varšuvoje (tritomis leidinys), netrukus tapo tikru 
bestseleriu ir išgarsėjo visoje Europoje. „Per dešimt metų „Ouo vadis“ 
buvo, ko gero, išverstas į daugiau kalbų negu visi kiti romanai“,— konstatavo 
pats autorius ir ne be pasitenkinimo išvardijo 18 kalbų, tarp jų tokias 
egzotiškas kaip arabų, portugalų, japonų. 1909 m. Prancūzijoje (Nicoje) 
šio kūrinio pagrindu buvo pastatyta opera (kompozitorius — Žanas Nugė 
(Nouguė), 1913 m. — du filmai, italų ir prancūzų. Suprantama, tokiai 
sėkmingai recepcijai didelę reikšmę turėjo 1905 m. paskirta Nobelio pre- 
mija. 

Kokios. romano ypatybės lėmė tokį platų jo rezonansą? Kaip autorius 
pasiekia meninį efektą? Ir pagaliau — kokias vertybes iškelia, o kokias neigia 
kūrinio herojai? 

Romanas „Ouo vadis“, kaip ir daug kitų H. Senkevičiaus kūrinių, grin- 
džiamas iš esmės" paprastomis, „amžinosiomis“ žmogaus būties kategorijomis. 
Gėris ir blogis, meilė ir neapykanta, pasiaukojimas ir smurtas, dora ir ciniz- 
mas — šios priešpriešinės universalijos, užfiksuotos jau archetipiniuose mitų 
kloduose, kartojasi ir klasikiniuose literatūros kūriniuose. Jos vairuoja ir 
H. Senkevičiaus veikėjų likimus, lemia jų elgseną, pažiūras. Todėl, nors tie 


4 Krzyžanowski J. Tworczošėč Henryka Sienkiewicza.— Warszawa, 1976.— 
S. 163. 

5 Matuszewski I. Prus i Sienkiewicz.— Kn.: Henryk Sienkiewicz. Warszawa, 
1966. — S. 241. 

herojai „gyvena“ kitame istoriniame kontekste, jų siekimai, išpažįstamos ver- 
tybės nesunkiai peržengia laiko barjerą ir tampa tiltu tarp tos tolimos epochos 
ir mūsų dienų žmogaus. 

Paklusęs menininko intuicijai, H. Senkevičius romane „Ouo vadis“ (kaip, 
beje, ir „Trilogijoje“, ir „Kryžiuočiuose“) į reikšmingų politinių, visuome- 
ninių procesų panoramą įrėžia trapią meilės (Ligija — Vinicijus) liniją. 
Toks kontrastas, kada globalinio masto įvykiai susipina su gležnų jausmų 
virpesiais, ypač veikia skaitytoją. Vietoje tradiciniuose meilės romanuose 
įprasto „trikampio“ čia susiklosto sudėtingesnė meninė struktūra: jaunuolių 
meilei kliudo pasaulėžiūrų, vertybių neatitikimas, politinės ir net transcen- 
dentinės jėgos. Nors iš pažiūros veiksmas plėtojamas pagal tradicinius nuotykių 
romano dėsnius (personažas ieško pagrobtos mylimosios), tačiau tiek herojų 
elgsenos motyvacija, tiek pati siužeto eiga (kūrinyje bemaž nėra nuotykių 
literatūrai „privalomų“ nutrūktgalviškų dvikovų) grindžiama kiek kitokiais 
kriterijais. | 

Romano pradžia, — jaunasis tribūnas Markas Vinicijus savo dėdei Petro- 
nijui prisipažįsta iš pirmo žvilgsnio įsimylėjęs nepažįstamą merginą,— tarsi 
liudytų, kad autorius pasakos paprastą meilės istoriją. Bet jau kai kurios 
užuominos (Petronijaus pastabos apie poeziją, Ligijos nupiešta smėlyje 
žuvis — krikščionybės simbolis) skaitytojo smalsą kreipia ir kitomis linkmė- 
mis. Tolesnis veiksmas, palengva įtraukiantis vis naujus personažus, leidžia 
autoriui individualius herojų pojūčius pakylėti į aukštesnį — apibendri- 
nimų — lygmenį. Atskleisdamas Nerono dvaro intrigas bei didikų pomėgius 
(įsimenanti septintame perskyrime aprašyta puotos scena), H. Senkevičius 
nejučiomis paruošia skaitytoją visai kitokiems pirmųjų krikščionių gyvenimo 
vaizdams. Vienur vyrauja klasta, neapykanta, ištvirkimas, kitur — santūru- 
mas, broliška meilė artimui, pasiryžimas aukotis. Atstovaudami skirtingiems 
pasauliams, Ligija ir Vinicijus privalo, sakytum, išspręsti istorinę dilemą — 
katras iš jų yra galingesnis. Todėl ir mažai įtikėtinas happy end'as tampa 
tiesiog būtinas: nors Nerono pusėje šiuo metu — karinės, smurto jėgos 
persvara, tačiau krikščionių pusėje — ateitis, istorija. 

Literatūrologai, interpretuodami „Ouo vadis“, didelę reikšmę teikia 
Petronijaus— Nerono santykiams, kadangi šie veikėjai, iš esmės atstovaudami 
toms pačioms vertybėms, romane atlieka visiškai skirtingas funkcijas. Dar 
daugiau — Petronijus neretai tiesiogiai išreiškia paties autoriaus požiūrį, 
yra vadinamasis autoriaus rezonierius. Kaip tvirtina šią problemą gvildenda- 
mas J. Kšižanovskis, H. Senkevičius labai originaliai įteigia skaitytojui 
autoriaus nuostatą. „Rašytojas moralistas, analizuodamas monstriško valdo- 
vo — nusikaltėlio temą, iš sielvarto grąžytų rankas ir atitinkamais pamoky- 
mais nuteiktų skaitytoją, kaip jis turįs šį reiškinį vertinti. Rašytojas natūralistas 
vengtų komentarų ir leistų objektyviai kalbėti patiems pavaizduotiems fak- 
tams. Senkevičius pasirinko kitą kelią — diskretiškus Nerono bei jo palydos 
poelgių komentarus jis išreiškė Petronijaus, kritiškai stebinčio cezarį bei 
jo šalininkus, lūpomis. Didelis ironistas ir sąmojo meistras, jis savo pastabomis 
sušvelnina dvaro santykių siaubą ir padeda skaitytojui susidaryti apie juos 
tinkamą nuomonę““. Petronijaus skepticizmas, tiesa, nukreiptas ne tik Nerono, 


“ Krzyžanowski J. Twėorczošč Henryka Sienkiewicza, s. 170—171. 

bet ir krikščionių adresu. Nuoseklus estetas (šiuo atžvilgiu itin būdinga jo 
mirties scena), suvokiantis pasaulio tuštybę bei laikinumą, nesupranta, o ir 
nenori suprasti naujosios religijos iškeltų humanistinių idealų. Pašiepdamas 
ir gaižiai ironizuodamas cezarį („variabarzdė beždžionė“), Petronijus 
labiau už viską vertina rafinuotus malonumus bei abstraktų grožį. Šio veikėjo 
pažiūrose labai aiškiai skamba XIX a. pabaigos modernistų idėjos, H. Senke- 
vičiaus analizuotos ankstesniame romane „Be dogmos“. Tačiau meniniame 
„Ouo vadis“ pasaulyje Petronijaus portretas yra daug sudėtingesnis nei 
„eilinio“ dekadento Plošovskio. 

Itin įtaigiai ir sumaniai rašytojas parodo „elegancijos arbitro“ panieką 
Nerono pastangoms tapti talentingu menininku. Prieš nusižudydamas laiške 
Petronijus rašo: „Oi, prašau tave — nemanyk, jog man pasidarė atgrasu, kad 
tu nužudei motiną ir žmoną, ir brolį, kad sudeginai Romą ir pasiuntei į Erebą 
visus dorus savo valstybės žmones. Ne, Krono proanūki. Mirtis yra žmonių 
bandos dalia, o iš tavęs kitokių darbų nebuvo ko nė tikėtis. Tačiau žaloti 
šitiek metų sau ausis tavo giedojimais, žiūrėti į tavo laibas domicijiškas kojas, 
žargstomas pirėniškame šokyje, klausytis tavo skambinimo, tavo deklamavimų 
ir tavo poemų, vargšas miesto pašalių poete, štai kas viršijo mano jėgas ir 
sužadino norą mirti“. Petronijui svetimas cezario garbintojų, ypač Tigelino, 
sumaniusio apkaltinti krikščionis .dėl Romos gaisro, niekšiškumas. Nors jis 
pernelyg tingus, kad aktyviau pasipriešintų išsikerojusiam blogiui, tačiau 
jo simpatijos — skriaudžiamųjų pusėje. Palyginti šiltai Petronijus žiūri ir į 
Vinicijaus—Ligijos meilę, labiausiai, žinoma, rūpindamasis „estetine“ jų 
santykių forma: „O mano Vinicijau! Tebūna tavo mokytoja auksinė Kipro 
"deivė /.../. Neužtenka vien mylėti, reikia mokėti mylėti ir sugebėti išmokyti 
meilės. Juk malonumą jaučia ir plebėjas, ir net gyvuliai, bet tikras Žmogus 
tuo ir skiriasi nuo jų, kad jį lyg paverčia tauriu menu ir mėgaudamasis juo 
tai Žino, visą jo dieviškąją vertę mintyse suvokia, tokiu būdu ne vien kūną, 
bet ir sielą pasotina“. Petronijus, daugelio tyrinėtojų manymu, yra labiau- 
siai pavykęs romano personažas. Pirmiausia dėl to, kad H. Senkevičius 
(beje, taip pat didelis meno žinovas) šį veikėją psichologizuoja, tai yra 
stengiasi parodyti jo reakciją į įvairius reiškinius, palyginti daug vietos 
skiria tiesioginėms išpažintims (dažnai pasinaudodamas laiško forma), svars- 
tymams, kaitalioja herojaus kalbos tonaciją. Todėl, esant ganėtinai schema- 
tiškai romano struktūrai (veikėjai aiškiai skirstomi į teigiamus ir neigiamus), 
Petronijaus-portretas tampa vienu iš svarbiausių kūrinio meninės gyvybės 
šaltinių. L 
Greta kitų temų ir motyvų romane bene šviesiausias — asmenybės 
dvasinio atgimimo, atsinaujinimo motyvas. Niūriame žemų aistrų, ciniško 
ir net sadistiško elgesio (krikščionių žudynių epizodai) fone autorius pa- 
brėžtinai išskiria laipsnišką Vinicijaus atsivertimą, kiek hipertrofuotai vaiz- 
duoja užkietėjusio niekšo Chilono atgailą: „Akys žėrėjo nepaprastu spindesiu, 
iš raukšlėtos kaktos švietė ekstazė, prieš valandėlę sukriošęs, graikas dabar 
atrodė tarsi žynys, kuris, dieviškos rankos vedamas, nori atverti nežinomas 
tiesas“. Jaunuolio evoliucija įtikinamesnė, ji motyvuojama visagale meile; 
tuo tarpu Chilono atsivertimas priklauso iš esmės metafizinei stebuklų sferai, 
kuri „Ouo vadis“ struktūroje nėra itin akcentuojama. (Sakysim, Ursas bemaž 

neįtikėtinai išgelbsti Ligiją; tačiau šis nutikimas vis dėlto motyvuojamas be 
galo didele, bet grynai žmogiška fizine jėga.) Vaizduodamas krikščionis, 
Apaštalus Petrą ir Paulių; rašytojas daugiausia dėmesio skiria jų taurumui, 
žmoniškumui, ir tik retais atvejais (Apaštalo Petro vizijos) peržengiama riba 
tarp žemiškojo ir anapusinio pasaulio. Todėl krikščionybės galia ir patrauk- 
lumas H. Senkevičiaus romane (skirtingai negu grynai hagiografiniuose 
pasakojimuose) įgauna humanistinę, individualią prasmę. 

Transčendentiniai potyriai, dieviškosios malonės ir meilės pasireiškimai 
yra tarytum savotiška „Ouo vadis“ aureolė, bet ji pastebima tik išimtiniais 
atvejais, reikšmingiausiose kūrinio vietose, pavyzdžiui, finale. Ketindamas 
palikti Romą, Apaštalas Petras išvysta Kristų: „Petro ausis pasiekė balsas, 
liūdnas ir švelnus: — Jei tu palieki mano žmones, į Romą einu, kad mane 
nukryžiuotų antrą kartą“. 

Šis prasmingas fragmentas (jame tarsi ir išaiškinamas romano pavadi- 
nimas, nes apaštalas Kristų klausia: „Ouo vadis, Domine?“ — „Kur eini, 
Viešpatie?“) yra turbūt atviriausiai pasireiškiąs žemiškos tikrovės ir dievybės 
sątyūs. Kitose religinės ekstazės scenose (mistinės vizijos, įkvėpti Apaštalo 
Petro pasakojimai, personažų išgyvenimai) pasakojimas iš esmės plėtojamas 
tikroviškumo konvencijos ribose, o Dievo. esamybė ir anapusinis pasaulis 
yra veikiau suvokiama kaip tikėjimo, malonės ir vilties sfera. Toks diskretiš- 
kumas kalbant apie sakralinius dalykus bei iš potekstės vos juntamas meta- 
fizinis nuojautos dvelkimas — labai svarbi romano įtaigumo prielaida. 

H. Senkevičius pagrįstai laikomas monumentalių scenų ir panoramiškų 
vaizdų meistru. Rašytojo sugebėjimai įtaigiai aprašyti įsimenančius reginius 
atsiskleidė ir šiame kūrinyje. Skaitytojams bei kritikams ypač didelį įspūdį 
darė ir tebedaro per kelis „Ouo vadis“ skyrius pavaizduotas septynias dienas 
trukęs istorinis Romos gaisras, nuo kurio prasidėjo krikščionių persekiojimai. 
Plastiškus vaizdus, „stambius planus“ čia keičia it nuotraukose priartinti 
atskiri grupiniai epizodai, graudūs nelaimingų, paniškai bėgančių romėnų 
veidai. Tiesiog sukrečia žiaurios krikščionių žudynės arenose ir Romos 
parkuose (;,Nerono fakelai“). Anot K. Vikos, H. Senkevičius sugebėjo 
labai konkrečiai perkelti į kūrinį įsivaizduotus, laike ir erdvėje nutolusius 
reginius',— ši jo talento ypatybė ryški ir romane „Ouo vadis“. 

„Nerono laikų romanas“, o ir ankstesnieji kūriniai pelnė rašytojui 
didžiulę šlovę, skatinusią jį aktyviau įsijungti į politinę ir visuomeninę veiklą. 
Jis ypač karštai kovojo prieš germanizacijos politiką, aktyviai veikė įvairiuose 
komitetuose bei organizacijose. Galbūt šios priežastys kliudė spartesniam 
darbui rašant „Kryžiuočius“ (pirmuosius kūrinio fragmentus autorius savo 
bičiuliams skaitė 1894 m., o knyga išėjo tik 1900 m.). Vaizduodamas lenkų 
ir lietuvių kovą su kryžiuočių ordinu, H. Senkevičius ir vėl panaudojo sėk- 
mingai išbandytą būdą: meilės nuotykių istoriją išvinguriavo tarp reikšmingų 
epochos įvykių, sudėtingų politinių reiškinių. Tolesnė rašytojo kūryba — 
romanas. „Sūkuriai“ („,Wiry“, 1910), satyriškai piešiantis 1905 m. revoliu- 
ciją, taip pati romanas jaunimui „Dykumose ir giriose“ („W pustyni i w 


' Wyka K. O sztuce pisarskiej Sienkiewicza.— Kn.: Henryk Sienkiewicz. Twėr- 
czošč i recepcja šwiatowa.— Krakow, 1968.— S. 21. 

puszczy“, 1911) irgi susilaukė nemažo dėmesio, bet neprilygo istoriniams 
romanams. 

1916 m. gegužės mėnesį visoje Lenkijoje buvo entuziastingai minimas 
rašytojo septyniasdešimtmetis, o tų pačių metų lapkričio 15 d. jis mirė Švei- 
carijoje Vevė (Vevey) miestuke prie Lemano ežero. 1924 m. H. Senkevičiaus 
palaikai buvo perkelti į šv. Jono katedros požemius Varšuvoje. 


Galima drąsiai teigti, jog H. Senkevičius buvo vienas populiariausių 
autorių ne tik Lenkijoje, bet ir XIX a. pabaigos— XX a. pradžios Lietuvoje. 
Tai suprantama: juk jo kūriniai vaizdavo bendrą lietuvių ir lenkų istoriją, 
pasakojo apie įvykius, tiesiogiai paveikusius mūsų tautos likimą. Užtenka 
prisiminti kad ir „Tvaną“, kurio veiksmas apima daugelį Lietuvos vietovių, 
arba „Kryžiuočius“, vaizduojančius lemtingą Žalgirio mūšį. Tačiau tiek 
istorijos procesų interpretacija, tiek daugelio lietuvių didikų (ypač Radvilų) 
vertinimas H. Senkevičiaus kūryboje yra aiškiai tendencingas, kadangi 
autoriui labiausiai rūpėjo iškelti būtent lenkų bajorijos reikšmę (už tokį 
„pagyrūniškumą“ H. Senkevičių neigiamai vertina kitas Nobelio premijos 
laureatas — Č. Milošas). Atskiri herojai lietuviai (antai „Trilogijoje“ išsis- 
kiria didinga Liongino Podbipientos figūra) patraukia savo drąsa, jėga, 
tačiau rašytojas juos laiko tik tam tikro Lenkijos regiono atstovais. Čia minė- 
tina ir paties autoriaus pastaba apie vieną svarbiausių „Guo vadis“ veikėjų — 
Ligiją: „Malonu man galvoti, kad Ligija buvo lenkė, ir jeigu ne lietuvė, tai 
bent didžialenkė („wielkopolanka tai yra kilusi iš vakarinės Lenkijos — 
A. K.). Šita giminė irgi garbinga““. 

Pirmieji H. Senkevičiaus kūrybos vertimai į lietuvių kalbą pasirodė 
jau XIX a. pabaigoje („Duonos ieškotojai“ — 1880 m., „Švyturio sargas“ 
1881 m.). Vėliau imta versti ir stambesnius kūrinius: „Kryžiuočių“ fragmentai 
pasirodė 1902 m., „Ouo vadis“ — 1904 m., „Dykumose ir giriose“ lietuviškai 
išėjo 1921 m., „Ugnimi ir kalaviju“ — 1931—1932 m. Į lietuvių kalbą H. 
Senkevičiaus kūrinius vertė didokas būrys mūsų literatų: A. Vėgėlė, J. Marge- 
vičius, M. Pečkauskaitė-Šatrijos Ragana, P. Žaldokas, S. Zareckas, 
J. Sužiedėlis, A. Liobytė, T. Černiauskas, Vyt. Visockas ir kt. Keturtomis 
„Ouo vadis“ leidinys išėjo 1927—1929 m., romaną išvertė K. Puida. 

H. Senkevičiaus kūryba vertinga tiek pažintine prasme (kaip kaimyninės 
tautos kultūros ir literatūros fenomenas), tiek menine. Būtent šiuo atžvilgiu 
išsiskiria „Ouo vadis“ — romanas, patraukiantis skaitytoją šavo istoriniu 
koloritu, herojų sielų mįslingumu ir žavesiu. 

Š Sienkiewicz H. Dziela. T. IV.— Warszawa, 1951.— S. 498. 


T — 


0 L M Gi 


[te] 


PAAIŠKINIMAI 


efebija — 18—20-metų amžiaus jaunuolių karo prievolininkų mokykla, kurioje 
daugiausia dėmesio buvo skiriama mankštai, karybos pratimams. 
insula — keliaaukštis namas arba grupė namų su išnuomojamais kambariais arba 


butais. 
Severas ir Celeris — senovės Romos architektai, prabangių Nerono rūmų pro- 


jektuotojai. 

Vatinijus Titas — buvęs kurpius, vėliau Nerono įsiteikėlis ir favoritas. Lukanas 
Markas Anėjus (39—65) — Romos poetas, Nerono bičiulis, vėliau dalyvavęs są- 
moksle prieš jį. Senecionas — vienas Nerorio favoritų, vėliau taip pat įsitraukęs į 
sąmokslą prieš jį, | 
balneatorius — vergas pirtininkas.. . S 

bisas — baltos (kartais purpurinės) labai plonos medvilnės audinys. 

lakonikas — pirties skyrius su dideliu sekliu karšto vandens baseinu. 

gema — nedidelis graviruotas brangakmenis arba pusiau brangakmenis, pritaikytas 
amuletams, papuošalams ar antspaudams. 

tepidarijus — nedidelė drungna patalpa, per kurią iš šalto baseino buvo einama į 


karštą pirtį. 
nomenklatorius — vergas, kurio pareiga buvo skelbti šeimininkui įeinančius svečius, 
taip pat paduodamus valgius, o gatvėje įvardyti sutiktus piliečius. 


"Asklepijas — graikų mitologijos gydymo dievas. Kipridė — vienas iš graikų deivės 


Afroditės, gimusios Kipro saloje, vardų. 

Bitinija — Romos provincija, Mažosios Azijos šiaurės vakarų dalis, prieinanti prie 

Juodosios jūros. 

Heraklėja — Bitinijos uostamiestis prie Juodosios jūros. į 
„tie Vologezai, Tiridatai, Tigranai..— Vologezas I — partų karalius (apie 517 

76). Tiridatas — Vologezo brolis, 66 m. Nerono pasodintas į Armėnijos sostą. 

Tigranas IV — Armėnijos karalius (60—62). | 


„jaunasis Arulanas...— Matyt, turimas galvoje Lucijus Junijus Arulenas Rustikas, 


filosofas stoikas, imperatoriaus Domiciano įsakymu nužudytas apie 93 m. 
Pironas — graikų filosofas, gyvenęs IV— III a. pr. m. e., skepticizmo filosofijos 
kūrėjas, dalyvavo Aleksandro Didžiojo žygiuose į Rytus. 


" „kieno sūnus buvo tas Asklepijas — ar Arsinojės, ar Koronidės...— Yra dvi grai- 


kų mito versijos: viena sako, kad jis — Apolono ir Mesenos karaliaus Leukipo 
dukters Arsinojės sūnus, kita — kad Apolono ir nimfos Koronidės sūnus. 
Epidauras — graikų pajūrio miestas Peloponeso pusiasalio šiaurės rytuose. 

26 


27 


33 


35 
36 


44 


inkubacija — apeiginis nakvojimas Asklepijo (arba Apolono ar Serapio) šven- 
tykloje, kad per sapną ten būtų išgirstas dievo patarimas, kaip sustiprinti sveikatą.. 


“ hipokaustas — namų šildymo sistema, kai šiluma vamzdžiais iš rūsio kyla į viršutinės 


patalpas. 

stadijas — graikų ilgio matas, apie 185 m. 

charitės — graikų mitologijoje — trys Dzeuso dukterys, grožio deivės (Aglaja, 
Eufrosinė, Talija), žaidimų ir puotų globėjos. 

epilatoriai — vergai masažuotojai, gyvaplaukių šalintojai. 

Lisipas — graikų skulptorius (IV a. pr. m. e.). 

Agripa Markas Vipsanijus (63—12 m. pr. m. e.) — žymus karvedys, pastatęs taip 
pat pirmąsias termas Romoje. 

„paskaityti vargšo Fabricijaus Vejentono „Testamentą“ .— Fabricijus Vejentonas, 
pagarsėjęs skundikas, parašė knygą „Testamentas“, pilną išpuolių prieš savo prie- 
šininkus. Neronas už tai jį ištrėmė, o knygą liepė sudeginti. 

Seneka, Muzonijus ir Trazėja — žymūs Romos filosofai stoikai ir rašytojai Ga- 
jus Muzonijus Rufas 65 m. Nerono buvo ištremtas iš Romos už dalyvavimą są- 
moksle, Trazėja Petas 66 m. pasmerktas mirti už antiimperatoriškus įsitikinimus. 
Variabarzdis (lot. Ahenobarbus) — Domicijų giminės pravardė. Iš šios giminės 
ir Neronas. 

frigidarijus — Romos pirčių patalpa su šalto vandens baseinu. 

unktorijus — pirties patalpa, kurioje masažuojama ir įtrinama aliejais. 

vestiplika — vergė rūbininkė. 

„tylu kaip Subiako giraitėse.— Ten, Subiake (Sublakvėjoje), netoli Romos, buvo 
Nerono dvaras. 

Pasitėja — viena iš charičių, Aglaja; Hera, norėdama užmigdyti Dzeusą, pasiūlė 
ją kaip nuotaką Sapnui. 

hermandurai — germanų gentis, gyvenanti šių dienų Bavarijos ir Tiuringijos plo- 
uose. 

jazigai — sarmatų gentis, gyvenusi teritorijoje tarp Dunojaus ir Tisos. 

katai (chatai) — germanų gentis, gyvenusi dabartinėse Heseno ir Tiuringijos 
žemėse. 

„šalia Hesperidžių obuolio.— Hesperidės — graikų mitologijos nimfos, toli ant 
Okeano kranto saugančios auksinius amžinos jaunystės obuolius, kuriuos Hera ga- 
vusi iš Žemės. | 

Mopsas — legendinis pranašautojas. 

stola — ilgas, klostėtas vilnonis Romos matronų rūbas, dėvimas viršum tunikos. 

„„vaikščiotų asfodelių prižėlusioje lankoje.— Asftodelė — lelijinių šeimos augalas, 
mituose minimas kaip būdingas mirusiųjų karalystės atributas. 
triklinijus — čia — valgomasis, puotų menė. 
larai — romėnų dievai — namų židinio saugotojai, šeimos globėjai, taip pat jų sta- 
tulos. Patalpa, kur tos statulos sustatytos — lararijus. 

„Jei „dieviškasis“ Aleksandras buvo panašus į tave, tai aš nesistebiu Elenu.— 
Dieviškuoju Aleksandru mituose buvo pramintas Paris, Trojos karaliaus Priamo 
sūnus. Dzeuso duktė, karaliaus Menelajo žmona gražioji Elena, susižavėjusi Pariu, 
pabėgo su juo į Troją, dėl ko ir kilo Trojos karas. 

atrijus — turtinguose romėnų namuose — erdvus kambarys centrinėje namų dalyje 
prieš gyvenamas patalpas, priemenė. 

kubikulas — miegamasis, kartais ir gyvenamasis kambarys. 

lektika — debgti neštuvai. 
Licinijus Stolonas — karo tribūnas, kilęs iš plebėjų, 367 m. pr. m. e. išleidęs įstaty- 
mus, palankius plebėjams ir paprastiems kaimiečiams. 
manipulas — Romos kariuomenės dalinys, susidedąs iš dviejų šimtinių (centurijų). 
bulė — apvalus ant kaklo pasikabinamas amuletas, dažniausiai auksinis, nešiojamas 
laisvų piliečių vaikų iki sulaukiant pilnametystės. 
hamadriadė — nimfa, simbolizuojanti gyvybę to medžio, kuriame gyvena ir kartu 
su juo miršta. 
Archipelago jūra — Egėjo jūra. 

„sužydę po architravais akanto žiedais...— Architravas — apatinė perdangos da- 
lis virš kolonos kapitelio. Akantas — stilizuotas akanto augalo lapų ir žiedų formos 
architektūrinis puošybinis elementas. 


„sšvytėjo spalvingi triglifai, nuo timpanų stiepėsi dievų skulptūros...— Triglifas — 


dorėninio orderio frizo dalis: keturkampė plokštė su dviem arba trimis vertikaliais 
grioveliais. Timpanas — trikampis frontono plotas, be įį aprėminančių karnizų, 
dažnai puošiamas reljefais ar skulptūromis. 


Kastoras ir Poluksas — graikų mitologijoje — - broliai dvyniai, Dzeuso sūnūs, karių 
ir jūreivių globėjai. 


kviritas — pilnateisis Romos pilietis; taip pat — iškilmingas romėno pavadinimas. 
Serikas — tolimas Rytų kraštas (pagal Ptolomėją, esantis tarp Skitijos, Indijos ir 
Kinijos), garsus savo šilkais („šilkas“ — mongol. „sirkek“).' 
peristilis — keturkampis vidaus kiemas arba sodas, apjuostas dengta kolonada. 
„nenoriu sekti Rufino pėdomis...-— Romos raitelis Vinicijus Rufinas 61 m. buvo 
ištremtas už testamento suklastojiiną. 
janitorius — durininkas, sargas. 
Norikas — kalnuota Romos provincija, maždaug dabartinės Austrijos teritorija. 
„vergas velarijus atitraukė užuolaidą, skiriančią atrijų nuo tablino...— Velari- 
jus — vergas, atitraukiantis užuolaidas. Tablinas — pagrindinė gyvenamoji patalpa 
tarp airijaus ir peristilio; gali būti ir galerija arba dengta terasa. 
„„tanagriškų formų merginoje..— Tanagros miestas Graikijoje garsėjo terakoti- 
nių statulų meistrais. Statulėlės pasižymėjo grakštumu ir precizija. 
preteksta — purpuru apvedžiota toga, kuria vilki vaikai iki 17 metų. 
Libitina — romėnų laidotuvių deivė. 
„palydėti nueinantį Febą.— Febu (šviečiančiuoju, spindinčiuoju) buvo vadinamas 
Apolonas kaip šviesos ir saulės dievas, priešprieša tamsybių dievams. 
Selenė — graikų mitologijoje — Mėnulio deivė. 
„„kaip kadaise šunys sudraskė Akteoną.— Graikų mitologijoje garsus medžiotojas, 
atsitiktinai pamatęs besimaudančią Artemidę ir jos paverstas elniu, buvo sudraskytas 
jo paties šunų. , 
„„apskelbė karaliaus Atalos dukterimi.— Panorėjęs vesti sugulovę Aktę, Neronas 
privertė kelis senatorius melagingai prisiekti, kad ji esanti kilusi iš Pergamo karalių 
Atalidų giminės. 
„„Ligija tavo namuose valgys Demetros grūdus.— Demetra — graikų derlingumo 
ir žemdirbystės deivė. 

„pasirodė centurionas su keliolika kareivių pretorionų.— Centurionas — šimtinin- 
kas, Pretorionas — imperatoriaus gvardijos karys. 
Kadaise Virginijus perdūrė dukters krūtinę, ..o dar seniau Lukrecija sumokėjo 
gyvybe už gėdą.— Kaip rašė istorikas Tacitas, senos plebėjų giminės atstovas Vir- 


72 
73 
74 
75 


76 
77 
78 


79 


80 
8 
82 


- 


8 
84 


[4 


85 
8 


[=] 


87 


88 


89 


90 


9 


pa" 


9 


» 


93 
94 
95 
9 


[=] 


97 


475 m= 


ginijus nužudė dukrą, kurią norėjo paversti savo sugulove Romos valstybės veikė- 
jas Apijus Klaudijus (V a. pr. m. e.). Kaip sako padavimas, Romos valdovas Tar- 
kvinijus Išdidusis išniekino savo giminaičio žmoną Lukreciją, ir ši nusižudė. 
peplumas — ilgas, dukslus viršutinis berankovis moters drabužis iš plono audeklo. 
pinakoteka — paveikslų galerija. 

lanista — gladiatorių mokytojas ir viršininkas. 

stilius — rašyklė, lazdelė, kurios vienas galas aštrus — brėžti vaškuotoje lentelėje, 
o antras bukas — nutrinti, kas parašyta. 

lupanarijus — viešnamis. 

Lokusta — garsi tų laikų nuodų gamintoja. 

„„Protagoro, Prodiko ir Gorgijo šešėliams.— Tai V a. pr. m. e. filosofai, sofistikos 
pradininkai. Protagoras iš Abderų (Vid. Graikijos miestas), Prodikas iš Kėjo (sala 
ties Vid. Graikija), Gorgijas iš Leotinų (Pietų Italijos miestas). 

„Aristidas ..turėtų ateiti ir „„wukoti.man šimtą minų...— Aristidas (apie 540— 
468 m. pr. m. e.) — Atėnų valstybės veikėjas, pagarsėjęs sąžiningumu ir nepaper- 
kamumu. Mina — graikų stambus auksinis arba sidabrinis piniginis vienetas 

(maždaug nuo 400 g iki 1000 g). | 
ergastulas — grasos kalėjimas vergams ir skolininkams. 

Praksitelis (IV a. pr. m. e.) — įžymus graikų skulptorius. 

vestalė — romėnų namų židinio deivės Vestos šventyklos žynė (vaidilutė), sauganti 
šventyklos amžinąją ugnį ir davusi skaistybės įžadą. 

kateris — dviąsė taurė. 
Masinisa — Numidijos karalius, iš pradžių Romos priešas, paskui sąjungininkas 
kare su Kartagina. 

nablijus — arfos variantas. 

koribantai — dievų motinos deivės Kibelės sarbintojai, jos šlovei per puotas ir 
iškilmes šokantys orgijų šokius; aktoriai komikai. 

„Jeigu Ksenofano Sferos yra apvalus...— Iš Mažosios Azijos kilęs graikų filoso- 
fas Ksenofanas (VI—V a. pr. m. e.) teigė, kad vienatinė ir tapati Visatai dievybė 
yra panaši į rutulį (gr. sfera). 

lemurijos — apeiginės šventės gegužės mėn. permaldautį mirusiųjų vėlėms, kad 
jos nedarytų nieko pikta. 

augustionai — Nerono suorganizuotas Romos raitelių aukštuomenės būrys ploji- 
mams per teatralizuotus jo pasirodymus. 

Būsiu tavo Kasijus Cherėja/ — Kasijus Cherėja — karo tribūnas, 41 m. suvaidi- 
nęs pagrindinį vaidmenį nužudant Kaligulą. Po to Klaudijaus įsakymu nužudytas. 
O galingoji Kipro valdove! — Turima galvoje graikų meilės ir grožio deivė Af- 
roditė, gimusi iš jūrų putų prie Kipro krantų. 

„„prisieks Dzeuso egida...— Egida —- ožkos oda, užtraukta ant skydo ar šarvų 
magikos tikslais. Dzeuso egida — dievų globos ir rūstybės simbolis. 
hekatombė — šimto jaučių aukojimas; vėliau — bet kokia didelė auka. 
lacerna — romėnų viršutinis drabužis — trumpa pelerina su gaubtuvu. 

Skopas — įžymus graikų skulptorius ir architektas (IV a. pr. m. e.). 
pretorius — aukščiausias teismo ir teisėtvarkos pareigūnas Romoje. Nerono laikais 
jų buvo keliolika. 

„„Aieviškasai Tersite! Kaip tie tavo gumbai, kuriuos gavai prie Trojos iš Uliso...— 
Tersitas — nežymus vaidingas karys Homero „Iliadoje“. Ulisv romėnai vadino 
Odisėją. 

Eliziejaus laukai — palaiminga vieta požemių Hade, kur gyvena didvyrių ir tei- 
suolių..vėlės. 

Pontus Euxinus — „Svetingoji jūra“ — Juodoji jūra. 

Puteolai — uostas ir kurortinis miestas Kampanijoje. Čia turėjo dvarą Neronas. 
arenarijos — smėlio arba uolienų laužyklų karjerai. Ten burdavosi persekiojami 
krikščionys. 

obolas — smulki sidabrinė moneta. 

Atlantas — mitinis Mauritanijos karalius titanas, "paverstas kalnu ir laikantis ant 
savo pečių kolonas, skiriančias dangų nuo žemės (prie jūros dabartinio Gibral- 
taro rajone). 

„nuo Herkulio stulpų iki Aršakidų sienos.— Nuo Gibraltaro iki Partų karalystės, 
plytėjusios į rytus nuo Kaspijos iki Indijos. Herkulio (Heraklio) stulpai — dvi 
akmeninės stelos, Herkulio pastatytos prie sąsiaurio, skiriančio Europą nuo Afrikos. 
Aršakidai — partų valdovų dinastija (250 m. pr. m. e.— 225 m. e. m.). 


" asas — varinė msžavertė moneta. 


/mamona — gobšumas, savanaudiškumas (pavadinimas kilęs iš sen. sirų turto ir 
pelno dievo Mamonos). 

„„Žiūrėjau į ją [mirtį] taip pat ramiai kaip Sokratas. — Graikų filosofas (apie 470— 

399 m. pr. m. e.), pasmerktas mirti, ramiai išgėrė kalėjime nuodų, nors bičiuliai 
ragino jį bėgti. 
Orestas — senovės graikų mitologijos personažas, karaliaus Agamemnono ir Kli- 
temnestros sūnus. Kai Klitemnestra nužudė Agamemnoną, Orestas, keršydamas 
už tėvą, nužudė motiną. Už tai jį persekiojo keršto deivės furijos (erinijos). Mirė 
„IBeltas gyvatės. Mitas plačiai naudotas graikų tragedijose. 

„dieviškųjų Elenos brolių globojami...— Dzeuso dukters Elenos broliai — dvyniai 
Kastoras ir Poluksas. 
dieviškasis Majos sunus — Hermis (Merkurijus), gimęs iš Dzeuso ir kalnų nim- 
fos Majos. 
kantaras — didelis pilvotas bokalas. 

„Argo nugalėtojau! — Daugiaakę graikų mitologijos pabaisą nužudė Hermis. 

* Kakas — romėnų mitologinis klaikus milžinas, ugnies dievo Vulkano sūnus. 
fosorius — duobkasys, žemkasys. 

flaminas — Romos žynys, tarnaująs tik vienai kuriai dievybei. 

demiurgas — talentingas meistras, kūrėjas. 

lotofagai — graikų mitologijoje — svetinga tautelė, mintanti lotosu, stiprinančiu 
jėgas ir teikiančiu užsimiršimą. Šį lotoso poveikį patyrė savo klajonėse Odisėjas, 
vargais negalais ištrūkęs iš tų kerų. 

„„pasielgių kaip Enėjas...— Kaip sako mitas, Trojos žlugimo išvakarėse Enėjas 
ant pečių išnešė savo tėvą iš degančio miesto. 

Danubijus — Dunojus. 

semnonai — germanų svebų gentis. 
markomanai — germanų svebų gentis. 
vandalai, kvadai — germanų gentys. 


“ bestiarijus — cirko kovotojas, kuris arenoje grumiasi su žvėrimis. 


„„dar ne Jupiteris, o Saturnas valdė pasaulį — Romėnų mitologijoje Saturnas — 
Jupiterio tėvas. Jo valdymo laikas vadintas „aukso amžiumi“. 

„užmušant Steponą akmenimis...— Kaip liudija Naujasis Testamentas (Apaštalų 
darbai), Paulius (tada dar vadinosi Saulius) jaunystėje kovojo prieš krikščionis ir 

dalyvavo užmušant akmenimis diakoną Steponą. 

„„Uždusino... kaip Kaledonijos šuo vilką Hibernijos tarpekliuose.— Kaledonija — 
Škotijos šiaurės vakarų dalis, Hibernija — Airija. 

teurgas — dvasių: iššaukėjas, stebukladarys, magas. 

klientas — kilmingo Romos piliečio globojamas ir nuo jo priklausomas laisvas 
asmuo. 

molosai — graikų gentis šiaurės vakarų Epire, savo protėviu laikiusi Molosą, Piro 
ir Andromachės sūnų. 

karuka — romėnų didelis dvikinkis, atviras, keturratis kelionės vežimas. 

Pafo giraičių gyventoja — Afroditė, kurios šventykla buvo Kretos saloje Pafe. 
„nenupirksi už visus Verio lobius:— Kajus Veris (mirė 43 m. pr. m. e.) sukaupė 
didžiulius lobius plėšdamas savo valdomą Siciliją. 

kolosas — didžiulė bronzinė dievo Helijo statula Rodo saloje, to pat vardo inieste, 
pastatyta III a. pr. m. e. Buvo laikoma vienu iš pasaulio stebuklų. 

Ar matei... Spartoje Ledos padėtus kiaušinius..— Leda — mitologinė Dzeuso my- 
limoji spartietė. Dzeusas mylėjosi su ja pasivertęs gulbinu, o iš jos padėtų kiauši- 
nių išsiritusi Gražioji Elena (tas kiaušinio lukštas Spartoje buvęs rodomas dar ir 
II m. e. a.). 

Ar girdėjai Memnono dejavimą? — Memnonas — graikų mitologijoje — Etiopijos 
karalius, trojėnų sąjungininkas. XV a. pr. m. e. Egipte buvo pastatyta jį vaizduo- 
janti didžiulė bronzinė skulptūra, vėliau nukentėjusi per žemės drebėjimą, dėl to 
auštant skleisdavusi garsą, kuriuo sveikindavo savo motiną deivę Eos. Ši skulptūra 
taip pat buvo vienas iš pasaulio stebuklų. 

Apis — egiptiečių šventasis jautis, garbintas kaip dievo Ptacho įsikūnijimas. 

Arėjas — graikų mitologijoje karo dievas. 

„„vaizdavo... driades ir hamadriades..— Driadė - nemirtinga miškų nimfa, ne- 


mirtingumu skiriasi nuo hamadriadės, mirštančios kartu su medžiu, kuriame gy- 
veno. 


“ tirsas — graikų mitologijoje — ilga lazda, apipinta gebenėmis, vynuogienojais, su 


pušies kankorėžiu viršūnėje; dievo Dioniso ir jo palydovų atributas. 
dispensatorius — vergas ūkvedys, valdytojas, ekonomas. 

„„kaip kad padarė Harmodijas ir Aristogitonas...— Jie, 514 m. pr. m. e. nužudę 
Atėnų tirono brolį, tapo kovos prieš tironiją simboliu. 

„„vienoje salelėje Briarėjas laikė užmigusį Saturną...— Briarėjas — graikų mitolo- 
gijoje šimtarankė pabaisa su penkiasdešimčia galvų. Padėjo Dzeusui kovoje su tita- 
nais ir Kronu (romėnai Kroną tapatino su Saturnu), kurį užklupo miegantį vie- 
noje Britanijos jūros saloje. 

hiperborėjų kraštas — mitinė hiperborėjų šalis šiaurėje. 

Alkmeonas — graikų mitologijoje — herojus, iš keršto nužudęs savo motiną už tai, 
kad ši papirkta įstūmusi į nelaimę jo tėvą. 


" „iš Deukaliono akmenų atsirado skirtingos... žmonių rūšys...— Graikų mitologi- 


joje Prometėjo sūnus Deukalionas ir jo žmona Pira, su savo arka išsigelbėję nuo 
Dzeuso siųsto tvano, davė pradžią žmonių. giminei, mėtydami akmenis: iš Deuka- 
liono mestų akmenų radosi vyrai, iš Piros — moterys. 


> ryto „Liuciferis“ šviečia vis ryškiau.—- Liuciferis — planeta Venera (Aušrinė). 


Pandatarija — maža vulkaninės kilmės sala Tirėnų jūroje. Romos imperatoriai 
ten trėmė nepageidaujamus žmones. 
Prisiekiu šlubu Veneros vyru...— Šlubas Veneros vyras — Hefaistas. 


149 


150 


15 
152 
153 
154 


— 


155 


156 


157 


158 


159 


160 


16 
162 


-—- 


163 
164 
165 
166 
167 


168 


169 


170 


171 
172 
173 
174 
175 
176 


478 


„„kaip Jupiteris Amonas..— Amonas — egiptiečių saulės dievas, Romos imperijos 
laikais dažnai tapatintas su Jupiteriu. 

„įsimylėjęs kaip Troilas Kresidę..— Graikų mitologijoje Troilas — Trojos kara- 
liaus Priamo (ar Apolono) sūnus. Legenda apie jo meilę susiklostė ne antikoje, 
o viduramžiais. 

Euterpė — mitinė lyrinės poezijos mūza. 

batavai — germanų gentis, gyvenusi kairiajame Reino žemupio krante. 
Naumachia Augusta — dirbtinis ežeras už Tibro, įrengtas Augusto įsakymu. 
„„ėmė jį deginti kaip Neso chitonas...— Mitinis klastingas kentauras Nesas kėsi- 
nosi į Heraklio žmoną Dejaneirą ir buvo šio sužeistas. Prieš mirtį Nesas iš keršto 
Herakliui pasiūlė Dejaneirai savo kraują, kuris esą padės išsaugoti vyro meilę. 
Dejaneira tame kraujyje pamirkė Heraklio chitoną. Neso kraujas virto nuodais, 
nuo jų Heraklis baisiose kančiose mirė. 

Midas — mitinis Frigijos karaliūs, kuriam Dionisas suteikė galią, kad viskas, prie 
ko jis tik prisilies, virstų auksu. 

sirma — ilgas tragikų nešiojamas apdaras su šleifu. 

epilima — stipraus aromato pigios kvapiosios medžiagos. 

proskripcija — iš pradžių — skolininko turto varžytynių paskelbimas, vėliau — 
visos bausmės su ištrėmimu, turto konfiskacija ir išpardavimu. 

„skausmo tunika“ — dervos primirkusi tunika, kuria būdavo apvelkamas nuteis- 
tasis, pasmerktas sudeginti. 

„devynių Libetridžių vardu...— Prie Libetro miesto netoli Olimpo buvo garsus 
devynių mūzų šaltinis. 

Deukaliono vaikai — žmonija (žr. 145 paaiškinimą). 

„„Chroną, ryjantį savo vaikus.— Pasak legendos, iš laiko dievo Chrono (Krono) 
turėjo atimti valdžią jo paties sūnus. Todėl Chronas rijo vos gimusius savo vaikus. 
Motina išgelbėjo tik vieną sūnų — Dzeusą. 

mirmilonai — „žuvelės“ — gladiatoriai, kurie kaudavosi su sunkia ginkluote. 
kunikulas — arenos požemiai. 

pileolas — apvali kepuraitė. 

rostras — kalbėtojo tribūna. 

spoliarijus — vieta, kur buvo pribaigiami sunkiai sužeisti ir nurengiami užmušti 
gladiatoriai. | | 

retiarijus — „žvejys“ — gladiatorius, kovojantis su-mirmilonais be šarvų, ginkluo- 
tas tiktai tinklu ir šakėmis. 

samnitai — viena seniausių ir karingiausių italų genčių, gyvenusi Samnijos že- 
mėse. Paskui samnitais buvo vadinami ir gladiatoriai, ginkluoti samnitiškais gin- 
klais bei šarvais. 

Tu meotų cholera! — Meotų gyvenamos apylinkės (prie Azovo jūros) buvo lai- 
komos nepalankiomis sveikatai, daugelio ligų židiniu. 

Silvanas — romėnų miškų, laukų ir kaimenių dievas, girinis. 

Saepta Julija — balsavimo patalpos šiauriniame Kapitolijaus šlaite. 

Erebas — požemių tamsybių karalystė, mirusiųjų buveinė. 

Hipnas — graikų mitinis sapnų, miego dievas. 

epinikijus — daina karo ir varžybų nugalėtojo garbei. 

parricida — tėvo, motinos, vaikų, artimo giminaičio žudikas, piktadarys. 


„Parengė VYTAUTAS VISOCKAS 


479 


TURINYS 


OUO VADIS 
5 
Romanas apie žlungančią imperiją 
Algis Kalėda 
463 
Paaiškinimai 
Parengė Vytautas Visockas 


472 


PASAULIN ĖS LITERATŪROS BIBLIOTEKA 


64 KNYGA 


HENRIKAS SENKEVIČIUS 
OUO VADIS 


Tituliniame puslapyje: 
Henriko Semiradskio (1843— 1902) paveikslo 
„Krikščioniškoji Dirkė“ (1896) fragmentas 
Parengė dailininkas Linas Spurga 


Redaktorė A. Baliulienė. Meninis redaktorius R. Tumasonis 
Techninė redaktorė B. Šlivinskienė. Korektorė L. Abramavičienė 


Duola rinkti 1990 12 21. Pasirašyta spaudai 1991 07 04. S. L. Nr. 257. Leidinys 12601 
Formatas 60 X 90/16. Ofselinis popierius 


Garnitūra „Taims“, 10 punktų. Fotorinkimas. Ofsetinė spauda DEG 
30 sąl. sp. I. 31,25 sąl. spalv. atsp. 32,06 apsk. leid. I. L pT 


Užsakymas 1547 Tiražas 88 850 egz. Kaina sutartinė. 


„Vagos“ leidykla, 232600 Vilnius, Gedimino pr. 50 
Rinko „Spindulio“ spaustuvė, 233000 Kaunas, Gedimino 10 
Spausdino „Vilties“ spaustuvė, 232600 Vilnius, Strazdelio I 


Senkevičius H. 


Se84  Ouo vadis: Romanas / Iš lenkų k. vertė V. Visockas; 
[Baig. str. „Romanas apie žlungančią imperiją“, p. 463— 
471, A. Kalėdos]. — V.: Vaga, 1991.— 479 p.— (Pasaul. 
literatūros b-ka /Red. komis.: G. Baužytė-Čepinskienė i ir kt.; 
Kn. 64. XIXa. literatūra). 


1SBN 5-415-00876-4 


Tai vienas iš pačių geriausių lenkų literatūros klasiko H. Senkevičiaus (1846—1916) 
istorinių romanų, už kurį autoriui 1905 m. paskirta Nobelio premija. Knyga pasakoja apie Ne- 
rono laikų Romą. Žlungančios imperijos gyvenimo vaizdai ir į juos įpinta didiko Vinicijaus ir 
krikščionės Ligijos meilės istorija atspindi amžinąjį blogio ir gėrio konfliktą, parodo krikščio- 
niškų vertybių triumfą smurto, netiesos, aklo pykčio kupiname pasaulyje. 


4703010100—055 UDK 884-31 
S —— Neskelbia 
M852(08) —91 


